
Introducere 


A scrie, în acelaşi timp, o istorie a Bisericii şi o istorie 
a culturii din secolul al IX-lea până în secolul al XH-lea 
este o acţiune perfect justificată, din moment ce clericii 
sunt în această perioadă singurii sau aproape singurii 
ştiutori de carte. Ei sunt oamenii care trăiesc mai mult 
sau mai puţin intens atât exigenţele uneia cât şi ale 
celeilalte. Desigur, există câteva semne de ruptură între 
viaţa intelectuală şi credinţă, de exemplu în momentul 
condamnării lui Abelard. Dar nu rezultă de aici nici o tul¬ 
burare generală. După acest accident, cercetarea savantă 
şi aprofundarea spirituală merg din nou împreună. 

Cu toate acestea, nu înseamnă a existat o perfectă 
potrivire între viaţa religioasă şi cultură. Ar însemna să nu 
recunoaştem faptul că impulsurile smereniei şi exigenţele 
inteligenţei nu sunt unul şi acelaşi lucru. întrebările şi 
curiozitatea spiritului sunt mai acute decât ar cere simpla 
perfecţiune religioasă. Un neştiutor de carte îşi caută 
mântuirea la fel ca oricare şi, uneori, mai bine decât un 
savant. Astfel, umanismul religios, bine atestat în timpul 
acestor secole, dă dovadă de o căutare ce trece cu mult 
dincolo de ceea ce reprezintă strictul necesar pentru 
credinţa creştină. Există în mod indiscutabil o căutare a 
cunoaşterii pentru ea însăşi. Deja, pe parcursul acestor 
secole, se ştie pentru a şti. Viaţa spiritului îşi cucereşte 

astfel autonomia. De la restaurarea utilitară a culturii în 
epoca carolingiană, la eliberarea sa prin mânuirea tutu¬ 
ror instrumentelor puse la punct prin artele liberale, nu 
este un răstimp prea îndelungat. 

Această libertate de spirit repede recăpătată este cel 
mai adesea pusă în slujba vieţii religioase propriu-zise. 
Mişcările de reformă atrag în acelaşi timp spiritul critic, 
fervoarea şi capacităţile intelectuale. Ele angajează la o 
aprofundare de o viaţă întreagă, cu mintea şi cu sufletul. 
De aceea, pe parcursul acestor secole, restaurarea vieţii 
religioase pare a fi legată de mişcarea de idei, de apariţia 
în sensibilităţi a aspiraţiilor propagate de ştiinţă şi de for¬ 
mularea, în termeni mai mult sau mai puţin clari, a exi¬ 
genţelor evanghelice. 

Rolul culturii în restaurarea religioasă carolingiană 
este foarte uşor de sesizat, fiind vorba despre un program 
de guvernare. Dar evaluarea rezultatelor nu este tot atât 
de simplă. Renaşterea otoniană, care foloseşte aceleaşi 
principii, nu le afirmă într-un mod la fel de explicit. în 
momentul în care reforma religioasă se fragmentează şi 
devine pe plan local opera episcopilor, a prinţilor şi a 
călugărilor, rolul mişcării de idei este cel mai dificil de pus 
în evidenţă. Dimpotrivă, când este condusă de papalitate, 
scopul general al reformei se exprimă printr-un imens 
efort de justificare teoretică. 

în stadiul actual al cunoştinţelor, aceste legături fun¬ 
damentale între dezvoltarea vieţii intelectuale şi diferitele 
mişcări de reformă religioasă nu sunt îndeajuns puse în 
evidenţă. Faptul ţine de separarea disciplinelor. Istoria 
ecleziastică, spiritualitatea şi teologia sunt rezultatul 
activităţii unor specialişti care nu practică toţi aceleaşi 
metode de investigare. Rareori se întâmplă să constatăm 
că au ajuns la rezultate coordonate. Acesta este cazul în 
legătură cu Odon de Cluny, de exemplu. Este imposibil să 
legăm preceptele operelor sale teoretice, teologice şi spiri¬ 
tuale, de practica vieţii monahale pe care o promovează la 
Cluny. Dimpotrivă, îţi poţi face o idee destul de precisă 
despre idealul religios pe care il propune laicilor, graţie 

lucrării Viaţa Iui Geraud d’Aurillac '. Acest paradox pune In 
evidenţă o lacună, fiind anormal ca un abate să fie mai 
puţin explicit în relatările despre viaţa călugărilor decât în 
cele despre viaţa unui conte! De fapt, te poţi convinge 
destul de uşor că lucrările fundamentale au adesea lipsuri 
în ceea ce priveşte explorarea legăturilor care se ţes între 
mişcarea de idei şi viaţa religioasă. Este cât se poate de 
evident că o lucrare generală ce face bilanţul lucrărilor 
existente nu poate înlocui aceste studii particulare. în 
plus, este bine să se ştie că tabloul prezentat este provi¬ 
zoriu. 

Lucrarea tratează despre fapte religioase şi culturale. 
Ea presupune cunoscute evenimentele politice şi faptele 
sociale. Practic, nu este posibil să revenim asupra acestor 
aspecte ale istoriei în acestă carte. Ceea ce nu înseamnă 
că viaţa religioasă şi intelectuală este fără legătură cu 
viaţa cea mai concretă. Totul dovedeşte contrariul. Este 
vorba, pur şi simplu, de tratarea unui subiect specific. 

Semnificaţia faptelor spirituale şi intelectuale trebuie, 
desigur, căutată în societatea contemporană. Evoluţia 
concepţiilor Bisericii, inflexiunile devoţiunii, transformă¬ 
rile idealului de sfinţenie, noile exigenţe ale cunoaşterii nu 
au sens decât în legătură cu mişcarea generală a istoriei, 
care face ca în anumite momente un anume mod de viaţă 
religioasă să se impună într-o manieră mai hotărâtă. Este 
vorba, mai întâi, de constatări. Ne apare deseori pre¬ 
matură ideea de a trage în mod grăbit concluzii istorice 
generale. Biserica este un corp profesional, variat din 
punct de vedere social, ale cărui aspiraţii nu coincid cu 
cele ale lumii. Ceea ce îi dictează conduita este viziunea pe 
care o are despre ea însăşi şi despre propriile îndatoriri. Pe 
scurt, cultura şi devoţiunea nu pot fi raportate la istoria 
generală decât prin intermediul Bisericii. 



Abrevieri 


AHDLMA 

BEC 

BDLG 

BISI 

CMM 

DA 

DACL 

DHGE 

DTC 

HJB 

HZ 

MA 

MGH 

MGH, Capii. 
MGH, Conc. 
MGH SS 
M/OG 

NA 

PL 

RAC 

RB 

RBPH 

RH 

RHE 

RHEF 

RSPT 

SG 

ZKG 


Archives d’histoire ddctrinale et litteraire du Moyen Age, 
Paris, 1926 şi urm. 

Bibliotheque de l'Ecole des Chartes, Paris, 1839 şi urm. 
Blâtter fur deutsche Landesgeschichte, Wiesbaden, 1931. 
Bolletino dell’Istiluto storico italiano per ii Medio Evo e 
Archivio Muratoriano, Roma, 1886 şi urm. 

Cahiers de civilisation medievale, Poitiers, 1958 şi urm. 
Deutsches Archiv fur Erforschung des Mittelalters, 
Marburg-Koln, 1937-1944; 1951 şi urm. 

Dictionnaire d’archeologie chretienne et de liturgie, Paris, 
1907-1953. 

Dictionnaire d’histoire et de geographie ecclesiastiques. 
Paris, 1912 şi urm. 

Dictionnaire de theologie cathoJique, Paris, 1930 şi urm. 
Historisches Jahrbuch, Miinster, Miinchen, Friebufg, 1880 
şi urm. 

Historisches Zeitschrift, Miinchen, 1859 şi urm. 

Le Moyen Age, Bruxelles-Paris, 1988 şi urm. 

Monumenta Germaniae Historica, Hanovra, 1826 şi urm. 
MGH Leges, Capitularia regum Francorum, 2 voi. 

MGH Leges", Concilia, 2 voi. 

MGH Scriptores, 32 voi. 

Mitteilungen des Instiluts fur osterreichische 
Geschichtsforschung, Graz, Innsbruck, 1880 şi urm. 
Neues Archiv, Hanovra, 1876-1935. 

Patrologie latine, ed. J.-P. Migne, Paris, 1844 şi urm. 
Reallexicon fur Antike und Christentum, Sturttart, 1950 şi 
urm. 

Revue benedictine, Maredsous, 1884 şi urm. 

Revue belge de philologie et d’histoire, Bruxelles, 1922 şi urm. 
Revue historique, Paris, 1976 şi urm. 

Revue d’histoire ecclesiastique, Louvain, 1900. 

Revue d’histoire de l’Eglise de France, Paris, 1910 şi urm. 
Revue des Sciences philosophiques et theologiques. Paris. 
1907. 

Studi Gregoriani, Roma, 1974 şi urm. 

Zeitschrift fur Kirchengeschichle. Gotha-Stuttgart, 1876. 

Partea întâi 


Orientare bibliografică 



Pentru o bună folosire a bibliografiei 

O bibliografie completă, referitoare la subiecte atât de 
mult studiate, ar necesita, numai pentru ea, întregul volum 
şi chiar mai mult. Atunci însă, ar fi prea puţin de folos, cu 
excepţia specialiştilor care nu au nevoie de aşa ceva. 

Este deci o alegere ce se justifică numai prin serviciile pe 
care le poate aduce faptul că poate fi lesne cercetată. 

Referinţele la sursele istorice sunt date în subsolul 
paginii, iar ediţiile de texte nu sunt menţionate în bibliografia 
propriu-zisă. 

Articolele de revistă sau din miscelanee sunt citate în sub¬ 
solul paginii. Bibliografia primei părţi nu se referă decât la 
'Opere complete, lucrări ale unuia sau ale mai multor autori 
sau încă anonime. 

Diferitele dicţionare consacră, aproape toate, unul sau 
mai multe articole persoanelor şi subiectelor abordate în 
această lucrare. Există adesea un mar e interes de a ne referi 
la acestea, chiar atunci când nici o notă nu ne trimite în mod 
explicit să o facem. 

Această bibliografie acoperă cele două volume ale lucrării. 

I - INSTRUMENTE DE LUCRU 
A) Inventarul surselor istorice 

[1] CHEVALIER U., Repertoire des sources histoiiques du 
Moyen Age, Bio-bibliographique,' 2 voi.. Paris, 1905. 
Reeditat [Kraus), 1969. Topo-bibliographique, 2 voi., 
Montbeliard-Paris, 1894-1904. Reeditat (Kraus), 1969. 

[2] MOLINIER A., Les sources de l’histoire de France des 
origines auxguerres d’Italie, 6 voi., Paris, 1901-1906. 
Reeditat, New York [fără dată). 

[3] POTTHAST A., Bibliotheca historica medii aevi, ediţia 
a doua, Berlin, 1896. 

[4] Repertorium fontium historiae medii aevi, t. I, Series 
collectionum, t. II şi urm. (repertoar alfabetic). Roma, 
1962 şi urm. 

[5] WATTENBACH W., Deutschlandş Geschichtsquellen 
im Mittelalter bis zur Mitte des dreizehnten 
Jabrhunderts, Berlin, 1858, ediţia a opta, revăzută şi 
îndreptată, în mai multe volume. 

Voi. 1, Fasc. 1: Die Vorzeit von den Anfăngen bis 
zur Herrschaft der Karolinger, 
Levison W. şi Loewe H., Weimar, 
1952. 

Fasc. 2: Die Karolinger vom Anfang des 8. 

Jabrhunderts bis zum Tode Karls 
des Grossen, Levison W. si Loewe 
H., Weimar, 1953. * 

Fasc. 3: Die Karolinger von Tode Karls des 
Grossen bis zum Vertrag von 
Verdun, Loewe H., Weimar, 1957. 

Fasc. 4: Die Karolinger vom Vertrag von 
Verdun bis zum Herrschaftsentritt 
der Herrscher aus dem săchsi- 
schenhause, Loewe H., Weimar, 
1967. 

Voi. 2, Die Zeit der Sachsen und Salier. 

Fasc. 1: Das Zeitalter des ottonischen Staats 
(900-1050), Holtzmann R. şi 
Schmale F. J., Koln, 1967. 

Fasc. 2: Das Zeitalter des Investiturstreits 
(1050-1125), Holtzmann R. şi 
Schmale F. J., Koln, 1967. 

, B) Repertorii 

[6] COTTINEAU L. H., Repertoire topo-bibiiographique des 
abbayes et prieures, t. I şi II, Mâcon, 1953-1939. t. II, 
Mâcon, 1970. 

[7] EUBEL C., Hierarchia catholica medii aevi, 3 voi., 
Munclien, 1913-1914. Reeditat, Padova, 1960. 

[8] KR1STELLER P. O., Catalogus translationiun et coramen- 
tariorum. Medieval and Renaissance latin trans¬ 
la tions and commentaries (annotated lists and 
guides), 2 voi., Washington 1960-1971. 

[9] KR1STELLER P. O., Latin manuscript Books before 
1600. A list of the printed catalogues and 
unpublisched inventaries of extant collections, New 
York, 1965; supliment de DOGAER D., Scriptorium, 
t. 22, 1972, pp. 84-88; de LOHRCH. H., Scriptorium, 
t. 26, 1972, pp. 343-348. 

[10] MUNK OLSEN B., L’etude des auteurs classiques 
latins auxXl e et XII e siecles, catalogue des manuscrits 
classiques latins copies du IX e au XIl e siecle, t. I, II 
şi III, Paris, 1982-1985-1988. 

[11] STEGMULLER F., Repertorium biblicum medii aevi, 7 
voi.. Madrid, 1950-1961. 

C) Ghiduri 

[ 12] HALPHEN L., Initiation aux etudes d’histoire du Moyen 
Age, a treia ediţie, revăzută si adăugită de Renouard 
Y„ Paris, 1952. 

[ 13] PACAUT M., Guide de letudiant en histoire medievale, 

Paris, 1968. 

[ 14] PAETOW L. J., A guide to the study of medieval histo- 
ry. Berkeley, 1917, revăzut de Boyce G. C., New York, 
1931. 

D) Dicţionare şi enciclopedii 

[15] Catholicisme, hier, aujoui'd’hui, dârnain, t. I, Paris,1948 
şi urm. 

[16] Dicţionar}' of the Middle Ages, t. I, New York, 1982 şi 
urm. 

[ 17] Dictionnaire d’archeologie chretienne et de liturgie, 15 
voi.. Paris, 1907-1953. 

[ 18] Dictionnaire de droit canonique, 6 voi.. Paris, 1925-1965. 

[19] Dictionnaire de spiritualite, d’ascetique et de mystique, 
t. I, Paris, 1932 şi urm. 

[20] Dictionnaire de theologie catholique, 15 t. în-25 voi.. 
Paris, 1899-1957. 

[21 ] Dictionnaire d’histoire et de geographie ecclesiastique, 
t. 1, Paris, 1912 şi urm. 

[22] Dizionario biografice elegii Italiani, t. I, Roma, 1960 şi 
urm. 

[23] Enciclopedia cattolica, 12 voi. , Roma, 1948-1954. 

[24] Lexicon fur Theologie und Kirche, 11 voi., Freiburg, 
1957-1967. 

[25] Lexicon des Mittelalters, t. I, Miinchen, Ziirich, 1977 
şi urm. 

[26] New catholic encyclopedia, t. I, New York, 1967 şi 
urm. 


E) Lucrări bibliografice 

Cercetările bibliografice se pot face cu ajutorul uilui 
numai' important de publicaţii foarte diverse ce nu ne servesc 
toate în aceeaşi măsură. Două publicaţii cu caracter general, 
în mod regulat urmărite şi aduse la zi, facilitează reperarea 
articolelor şi a lucrărilor. < 

[27] International bibliography of historical Sciences, Paris, 
Berlin, Roma, Madrid, Londra şi New York, t. I, 1930 
şi urm. (examinare începând din 1926). 

[28[ International medieval bibliography, t. I, Leeds, 
Minneapolis, 1968 şi urm. (cercetare a aproximativ 
600 periodice după 1967). 

Putem adăuga aici bibliografiile naţionale care rareori 
sunt aduse la zi. 

[29] CARON P., STEIN H., Repertoire bibliographique de 
I’histoire de France, 6 voi., Paris, 1923-1938; conti¬ 
nuat de Bibliographie annuelle de l'histoire de France 
du V 6 slecle â 1939, t. I, Paris, 1956 şi urm. 

[30] DAHLMANN, WA1TZ G., Quelienkunde der deutschen 
Geschichte, ediţia a zecea de Heimpel H. şi Geuss B., 
Stuttgart, 1965. 

[31 ] GOMEZ MOLLEDA D., Bibliografia historica espahola, 
1950-1954, Madrid, 1955. 

[32] GROSS C., GRAVES E. B A bibliography of english 
history to 1485, Oxford, 1975. 

[33] PIRENNE H., Bibliografie de l’histoire de Belgique, 
Gând, 1893, ediţia a treia revăzută cu colaborarea lui 
Nowe şi Obreen H., Bruxelles, 1931. 

Revistele ştiinţifice specializate analizează regulat 
lucrările şi periodicele. Despre perioada şi subiectele tratate 
în această lucrare se pot urmări: Revue benedictine, 
Maredsous, 1884 şi urm., ce publică un buletin de istorie 
monastică: Revue d’Histoire ecclesiastique, Louvain, 1900 şi 
urm., a căror arie este internaţională. 

în legătură cu câteva teme speciale, lucrări mai uşor de 
mânuit pot uşura sarcina. 

[33 bis] BALARD M., Bibliografie de l'histoire medievale en 
France (1965-1990), Paris, 1992. 

[34] CONSTABLE G., Medieval monasticism, a select bibli- 
ography, Toronto, 1976. 

[35] GRUNDMANN H., Bibliographie zur Ketzergeschichte 
des Mittelalters (1900-1966), Roma, 1967. 

[36] NEU H., Bibliographie des Templer Ordens (1927- 
1965), Bonn, 1965. 

[37] Studi Gregoriani, t. VIII, Roma, 1970. Acest volum 
cuprinde mai multe indexuri. Unul dintre ele reper¬ 
torială toate lucrările şi toate articolele citate în 
tomurile de la I la VII ale acestei reviste. Este o bibli¬ 
ografie comodă pentru Reforma gregoriană. 

[37 bis] Repertoire internaţional des medievistes, ediţia a 
şasea, 2 voi., Paris, Miinchen, New York, Londra, 
1987. în această lucrare, publicaţiile istoricilor Evului 
Mediu în viaţă la acestâ dată sunt repertoriate 
începând din 1974. Este un instrument comod 
pentru a găsi lucrările unui autor cunoscut despre 
teme apropiate sau identice acelora pe care le-a 
tratat în altă parte. 

F) Tipologii ale surselor medievale 

[38] BREMOND C., LE GOFF J., SCHMITT J. C., 
L'exemplum, Turnhout, 1982. 

[38 biş] BR1SCOE M., JAYE B., Artes praedicandi, Artes 
orandi, Turnhout, 1992. 

[38 tei] BROMMER P., „Capitula episcoporum". Die bis- 
choflichen Kapitularien des 9. und 10. Jahrhunderts, 
Turnhout, 1985. 

[39j CONSTABLE G., Letters and Letter-Colîections, 
Turnhout, 1976. 

[40] DEROLEZ A., Les catalogues de bibliotheques, 
Turnhout, 1979. 

[41] DUBOIS J., Les martyrologes du Moyen Age latin, 
Turnhout, 1978. 

[42] FRANSEN G., Les collections canoniques, Turnhout, 
1973. 

[43[ FRANSEN G., Les decretales et les collections de 
decretales, Turnhout, 1972. 

[44] GENICOT L. F., L'architecture, considerations 
generales, Turnhout, 1978. 

[45] HEINZELMANN M., Translations Berichte und andere 
Quellen des Reliquien Kultes, Turnhout, 1979. 

[46] HUYGHEBAERT N.. Les documents necrologiques , 
Turnhout, 1972. 

[47] KRUGER K. H., Die Universalchroniken, Turnhout, 
1976. 

[47 bis] MARTIMORT A. G., Les lectures liturgiques et leurs 
livres, Turnhout, 1992. 

[47 ter] MARTIMQRT A. G., Les „ ordines ", les ordinaires et 
les ceremonies, Turnhout, 1991. 

[48] PHILIPPART G., Les legendiers et autres manuscrits 
hagiographiques, Turnhout, 1977. 

[49] R1CHARD J., Leş recits de voyages et de pelerinages, 
Turnhout, 1981. 

[50] SOT M., Gesta episcoporum, gesta abbatum, 
Turnhout, 1981. 

[51] VOGEL C., Les Libri paenitentiales, Turnhout, 1978. 


II - LUCRĂRI GENERALE 
A) Istoria generală a Bisericii 

[52] BARRACLOUGH G., The Medieval Papacy, Londra, 
1968. 

[53] BENZINGER J., Invectiva in Romam. Romkritik im 
Mittelalter, Liibeck, Hamburg, 1968. 

[54] CHELINI J., Histoire religieuse de l’Occident medieval, 
Paris, 1968. 

[55] DELACROIX S., Histoire universelle des missions 
catholiques, t. I: Les missions des origines au XVI e 
siecle, Paris, Monaco, 1956 

[56] DUMIEGE G., Histoire des eonciles oecumeniques, t. VI: 
Latran 1, II, III et Latran IV, de R. Foreville, Paris, 
1965. 

[57] FINK K. A., Papsttum und Kirche im abendlăndischen 
Mittelalter, Munchen, 1981. 

[58] FLICHE A., MARTIN V., Histoire de l'Eglise, t. VI: 
L’epoque carolingienne, deAMANNE., Paris, 1947; t. 
VII: L'Eglise au pouvoir des la'ics (888-1057), de 
AMANN E. şi DUMAS A., Paris, 1948; t. VIII: La 
reforme gregorienne et la reconquete chretienne (1057- 

1123) , de FLICHE A., Paris, 1946; t. IX: Du premier 
concile de Latran â l’avenement d’Innocent III, de 
FLICHE A., FOREVILLE R., ROUSSET J„ 2 voi., 
Paris, 1948-1953; t. XII: Les institutions de la c.hre- 
tiente medievale, de LE BRAS G., 2 voi., Paris, 1959- 
1964; t. XIV: Le mouvement doctrinal du LXf au XLV 5 
siecle, de FOREST A., VAN STEENBERGHEN F„ 
GANDILLAC M. DE, Paris, 1951. 

[59] HALLER J., Das Papsttum , Idee und Wirklichkeit, 5 
voi., Urach-Stuttgart, 1950-1953. Reeditare, Hamburg, 
1965. 

[60] HERGEMOLLER B. U., Die Geschichte des 
Papstnamen, Munster, 1980. 

[61] HEFELE C. J., Histoire des eonciles d'apres les docu- 
ments originaux, traducere franceză, de Leclercq H., 
8 t., Paris, 1907-1938. 

[62] JEDIN H., Handbuch der Kirchengeschich te, Die 
Mittelalterliche Kirche, t. III, 1: Vom Mrchlichen 
Fruhmittelalter zur gregorianischen Reform (700- 

1124) , de KEMPF F., BECK H. G., EW1G A., JUNG- 
MANN J. A., Freiburg, Basel, Viena, 1966. 

[63] MACCARRONE M„ Vicarius Christi. Storia del titolo 
papale, Roma, 1952. 

[63 bis ] MACCARRONE M., Romana Ecclesia, Cathedra 
Petri, 2 voi., Roma, 1991. 

[63 ter] MAYEUR J.-M., PIEHRI CH. et L., VAUCHEZ A., 
VENARD M., Histoire du christianisme, t. V: Apogee 
de la papaute et expansion de la chretiente (1054- 
1274), Paris, 1993. 

[64] TIERNEY B., Origins of papal Infallibility, Sovereignty 
and Tradition in the Middle Ages, Leiden, 1972. 

[65] ULLMAN W., The Growth of Papal Government in the 
Middle Ages, Londra, 1955. 

|66] ULLMAN W., The Papacy and political Ideas in the 
Middle Ages, Londra, 1976. 

[66 bis ] ZIMMERMANN H.. Das Papsttum im Mittelalter. 
Eine Papstgeschichte im Spiegel der Historiographie, 
Stuttgart, 1981. 

B) Istoria, Bisericii pe ţări 

Partea a doua 


Stadiul cunoştinţelor 

9 9 



Cartea întâi 


Renaşterea religioasă 
şi culturală carolingiană 


Legăturile dintre viaţa religoasă şi cultură îi apar, fără 
îndoială, istoricului civilizaţiei Occidentului medieval ca o 
evidenţă prea familiară pentru a merita o punere în 
discuţie radicală. Este, totuşi, iluzoriu să credem că o 
asemenea legătură vine de la sine. Ea este mai curând 
rezultatul unei alegeri şi chiar al unei alegeri reînnoite în 
epoci diferite şi în condiţii puţin comparabile. 

Oamenii Bisericii pot fi ignoranţi, caz îndeajuns de 
frecvent dacă ar fi să dăm creazare plângerilor obişnuite. 
Numai un efort perseverent a permis, pe parcursul între¬ 
gului Ev Mediu, îmbunătăţirea nivelului cultural al cleru¬ 
lui. De aceea punctele de plecare pâr modeste. 

La drept vorbind, un preot de parohie nu pare să fi avut 
nevoie în mod obişnuit de o formaţie riguroasă, sau de o 
cultură rafinată. Sfinţenia nu este legată de învăţătură, iar 
pietatea ca şi morala se acomodează cu o viaţă mai 
simplă. Credincioşii, încă şi mai ignoranţi decât' clericii, 
aşteaptă de la Biserică ceremonii frumoase, sfaturi prac¬ 
tice şi eventual exemple de viaţă. Pe scurt, p cultură reli¬ 
gioasă de nivel superior nu se impune ca o necesitate de 
fiecare zi în pastorala Bisericii. Reducerea numerică a 
mediilor cultivate în timpul Evului Mediu timpuriu ţine 
mai întâi de inutilitatea unei asemenea învăţături. 

Nu aşa au stat lucrurile în antichitate. în lumea greacă, 
apoi în lumea latină, creştinismul dă repede naştere unei 
literaturi, apoi unei teologii, pentru că se impunea justifi¬ 
carea alegerii unei religii noi, venită dintr-un univers men¬ 
tal diferit, pe lângă o elită de păgâni cultivaţi. Trebuia să 
fie îndepărtate obiecţiunile făcute în numele bunului gust, 
al retoricii, al umanismului şi al filozofiei, mai mult chiar 
decât să fie apărate propriile convingeri. 

Această literatură se inserează în ţesătura culturală a 
antichităţii, pentru a da posibilitatea credinţei creştine să 
devină accesibilă unor oameni pe care îi domină în per¬ 
manenţă idealul oratorului şi al filozofului. Este o tenta¬ 
tivă de anexare a culturii profane. în acest context, 
opţiunea pentru un creştinism savant şi care să respecte 
normele retoricii este perfect justificată. Reuşita literară şi 
intelectuală a lui Ieronim şi a lui Augustin este plină de 
sens, devreme ce intelectualul, devenit creştin, nu a tre¬ 
buit să renunţe la cultura sa. 

în epoca carolingiană, alegerea unui creştinism revigo¬ 
rat prin cultură nu se poate justifica prin aceleaşi consi¬ 
deraţii. Sistemul cultural al antichităţii murise, la fel şi 
elitele al căror mijloc de expresie era. Modul de viaţă al 
unei căpetenii barbare este foarte deosebit de cel al lui 
Cicero sau al Sfântului Augustin. Măiestria învăţăturii 
retorice şi juridice nu mai apare ca un mijloc de a face 
carieră într-o manieră privilegiată. Ceea ce pune întrebări 
este prestigiul păstrat prin moştenirea antică, şi nu 
scăderea progresivă a nivelului cultural. 

De aceea, dorinţa de a restaura în acelaşi timp şi dintr-o 
dată viaţa religioasă şi viaţa intelectuală pare un pariu 
îndrăzneţ şi o atitudine care cere explicaţii. 

în prima jumătate a secolului al VUI-lea, reforma 
Bisericii france se impune ca o necesitate evidentă. 
Luptele ce au permis familiei Pepinilor să se înalţe până la 
rangul cel mai înalt au fost însoţite de secularizarea 
bunurilor Bisericii, de ruinarea anumitor mănăstiri, de 
instalarea laicilor în fruntea episcopiilor şi de dispariţia 
oricărei organizări ecleziastice regionale sau naţionale. 

Principatul lui Carol Martel agravează o situaţie pe care 
este dificil să o evaluăm cu exactitate. 

Lui Carloman şi Pepin cel Scurt, intendenţi ai palatu¬ 
lui după moartea tatălui lor, nu le lipsea o devoţiune reală 
şi ştiau să facă dovada generozităţii faţă de biserici. în 
mod special, ei dădeau o atenţie deosebită rolului sacru¬ 
lui în guvernarea oamenilor. Bonifaciu, a cărui preocupare 
era de-a dreptul religioasă, a ştiut să depăşească preju¬ 
decăţile pe care le provocau prinţii franci şi să colaboreze 
cu ei. El i-a lămurit in legătură cu ceea ce trebuia făcut şi 
a organizat, sub autoritatea lor, primele concilii din anii 
742-748'. 

La franci, puterea prinţilor de a convoca vasalii se află 
angajată în slujba reformei Bisericii, iar regulile cano¬ 
nice, ca şi preceptele moralei capătă forţă de lege. Faptul 
în sine este de o importanţă capitală. Or, Bonifaciu era 
convins că administrarea sfintelor taine presupunea 
stăpânirea desăvârşită a limbii latine. Trebuia să pronunţi 
cu exactitate cuvintele sacramentale ce deschid porţile 
mântuirii. Morala creştină cerea clerului să fie cucernic şi 
un exemplu bun, iar câteva studii puteau să-l lumineze 
asupra îndatoririlor sale. în concluzie, religia şi liturghia 
cereau o anumită stăpânire a limbii latine 1 2 . Scopul era 
modest, dar efortul ce trebuia depus, imens. Oricât de 
limitată ar părea această ambiţie, ea reprezintă deja 
alegerea unui creştinism cultivat. 

Această reformă, importantă pentru viitorul dezvol¬ 
tărilor culturale şi religioase, primeşte din partea prinţilor 
şi apoi a suveranilor franci un sprijin care nu se dezminte. 
Ea datorează talentului lor politic şi forţei lor militare 
întinderea într-un imperiu imens care ocupă centrul 
Occidentului. în afara acestor construcţii rămân regatele 
creştine din Peninsula Iberică şi cele din insulele brita¬ 
nice, unde iniţiativele carolingiene nu rămân fără ecou. 


1 BONIFACIU, Lettre au pape Zacharie, in MGH, Epist., III, 
p. 299, scrisoarea 50. 

2 ID, in MGH, Epist., III, p.336, scrisoarea 68. 

Hotărâtă de către prinţ şi susţinută de autoritatea sa, 
această renaştere are ca personaj central conducătorul 
laic, căruia, deja de multă vreme, exista obiceiul de a i se 
recunoaşte autoritatea asupra bisericilor din regatul său. 
Iniţiativele lui Pepin cel Scurt şi ale lui Carol cel Mare 
lărgesc acest rol, până la a da împăratului o adevărată 
funcţie mistică. Ei au introdus astfel o concepţie despre 
rolul religios al suveranului, care nu a încetat să fie reven ¬ 
dicată mai târziu. 



I 


Puterea si Biserica 

* 

Formarea ideologiilor 
politico-religioase ale Occidentului 


A. REGELE UNS 

Ungerea regală a lui Pepin cel Scurt, ceremonie 
necunoscută până atunci francilor sau altor popoare bar¬ 
bare, cu excepţia vizigoţilor 1 , este reuşita unui plan 
îndelung urmărit. Papalitatea şi Sfântul Bonifaciu, care 
aduc prinţului franc un sprijin interesat, conferă eveni¬ 
mentului caracteristici religioase specifice. 

Ceremonia validează o poziţie deja dobândită. Prinţul 
franc, care organizase şi prezidase adunări de oameni ai 
Bisericii şi de laici şi care introdusese în legislaţia francă 
primele reforme, nu mai era un personaj străin Bisericii. 
Ungerea, care îi conferă un caracter religios conform rolu¬ 
lui său de protector al bisericilor, nu îi aduce nici o putere 
suplimentară. Regele merovingian prezida conciliile rega¬ 
tului său şi acţiona ca un veritabil şef al unei biserici 
autonome. Noua demnitate a lui Pepin lasă în seama 
regelui, uns şi binecuvântat de Dumnezeu, grija de a-i 
numi pe episcopi, putere de care tatăl său se bucurase, şi 
chiar abuzase. De fapt, sfinţirea căpeteniei france era cea 
mai bună dovadă a încercării de reorganizare a Bisericii 
france. 

Prinţii franci puteau să pretindă această demnitate, 
invocând zelul de care dăduseră dovadă în evanghelizarea 


' Cf. G. TESSIER, Le bapteme de Clovis, Paris. 1964, p. 139 şi 
urm. 

popoarelor păgâne vecine. Pepin d’Herstal arătase calea, 
sprijinind acţiunea lui Willibrord în Frisia 1 . Evanghelizarea 
era fără îndoială o îndatorire după părerea intendentului 
palatului, din familia căruia făceau deja parte sfinţi. 
Creştinarea deschidea drumul influenţei france şi confer¬ 
ea prinţului franc o autoritate sporită. în 714, la moartea 
lui Pepin d'Herstal, Frisia scapă de sub autoritatea aus- 
trasienilor şi evanghelizarea este pentru moment compro¬ 
misă. Carol Martel şi Pepin cel Scurt nu îşi precupeţesc 
sprijinul acordat misionarilor. Cu toate acestea, 
creştinarea putea să se încheie, fără profit pentru franci, 
prin stabilirea unei Biserici autonome şi naţionale. Soluţia 
fusese schiţată în Frisia şi dusă, în Ba varia, până la 
împărţirea ţării în episcopii şi organizarea unei Bisericii în 
jurul ducelui. Ungerea, ce făcea din regele franc un per¬ 
sonaj deosebit, îi acorda o funcţie religioasă rău definită şi 
copleştitoare. 

Până atunci, regele francilor fusese mai întâi o căpete¬ 
nie etnică a cărei autoritate nu funcţiona bine decât 
asupra poporului său. El conducea oameni, mai mult 
decât o ţară, de la instalarea în Galia, domina un teritoriu 
unde trăiau populaţii foarte diverse. Ungerea regală îi 
aducea lui Pepin, şi apoi lui Carol cel Mare, autoritatea 
religioasă ce le permitea să se impună în calitate de con¬ 
ducători ai creştinilor, fără diferenţieri naţionale. Puteau 
astfel să folosească munca misionarilor. 

Ascesiunea lui Pepin la regalitate era o uzurpare a drepturilor 
deţinute ereditar de o altă familie şi cerea o altă legitimitate 
decât cea a rasei şi a sângelui. Creştin convins şi chiar fervent al 
apostolului Petru 2 , Pepin a încercat să o descopere alături de 
Biserica ce recunoştea un Dumnezeu stăpân al tuturor puterilor. 


1 K. F. WERNER, Le role de l’aristocratie dans Ie christiani- 
sation du nord-est de Ia Gaule, in RHEF, t. LXII, 1975, pp. 45- 
73; TH. SCHIEFFER, La Chiesa nazionale di osservanza romana, 
1 opera di Willibrord e di Bonifacio, in Le Chiese [262], t.I, p.73 şi 
urm. 

2 Cf. E. DELARUELLE, L’eglise romaine et ses relations av'ec 
I’eglise franque jusqu’en 800, in Le Chiese [262], pp. 143-184. 

Doi emisari, apostolul Burchard şi capelanul Fulrad, au fost 
însărcinaţi să-i pună papei întrebarea decisivă. Era o simplă 
consultare, pentru că, ce valoare, alta decât morală, putea avea, 
la data respectivă, răspunsul lui Zacharias. în Annales royales 
se face referire la el, sub forma unui sfat însoţit de un motiv. 
„Era de preferat să-l numeşti rege pe cel care deţinea puterea, 
decât pe cel care nu avea deloc, în aşa fel încât ordinea să nu fie 
tulburată". Ordinea la care Zacharias înţelegea să contribuie nu 
era pacea civilă a societăţii france, ci organizarea ierarhică a 
lumii 1 . în cadrul acesteia, fiecare funcţie are rangul său şi de 
îndeplinit anumite obligaţii. Pepin, care exercita puterea regală, 
merita titlul, şi recunoaşterea acestuia a contribuit la aşezarea 
lui pe locul ce i se cuvenea. El participa astfel la guvernarea 
lumii, aşa cum voia Dumnezeu. La urma urmelor, răspunsul lui 
Zacharias era o aprobare în toată puterea cuvântului, în numele 
lui Dumnezeu. 

Ungerea regală evidenţia printr-un ritual faptul că pu¬ 
terea lui -Pepin era binecuvântată de Dumnezeu. 
Ceremonia trebuia să-şi fi avut importanţa ei, din moment 
ce regele a considerat de cuviinţă să fie întreprinsă de 
două ori, în 751, de episcopii franci sau de Bonifaciu, şi în 
754, de papa însuşi. Ea înconjura puterea sa cu acea 
aureolă de influenţă sacră ce face autoritatea de temut şi 
respectată. întreaga sferă a sacrului creştin şi probabil 
toate forţele superstiţiei religioase se aflau angajate în 
slujba unei noi dinastii. 

în 754, Pepin se legase printr-un jurământ de prietenie 
cu papa Ştefan al II-lea. Pontiful, care îi unsese deopotrivă 
pe prinţii Caxol şi Carloman şi le devenise părinte spiritu¬ 
al, se afla angajat împreună cu Pepin într-un pact de 
copaternitate 2 . Cele două puteri înţelegeau astfel să-şi 
conjuge eforturile în afecţiune şi respect reciproc. 

Papalitatea conta pe ajutorul militar al francilor şi nu 
înceta cu elogiile despre meritele noii puteri. Corespon¬ 
denţa dintre Roma şi curtea francă este plină de epitete 


1 R. FOLZ, Le couronnement [221], p.40. 

2 Ibid. p.42. 

religioase ce îl calificau .pe rege. Pepin este „foarte creştin*’, 
este, rând pe rând, „instituit**, „păstrat" şi „inspirat" de 
Dumnezeu. Regele este mântuitorul sfintei Biserici. Este 
în mai multe rânduri comparat cu Moise şi cu David, 
adică legiuitorul şi regele Israelului îi sunt daţi ca modele. 
El devine astfel conducătorul unui nou popor ales, care 
are în acelaşi timp o misiune militară şi o vocaţie religioasă 1 . 

Ceea ce este excesiv în acest vocabular dispare la 
moartea papei Paul I. Cu toate acestea, ideea unei misi¬ 
uni providenţiale tinde să se acrediteze la franci, aşa cum 
o arată cel de-al doilea prolog la Legea salică, compus la 
cancelaria regală către 763-764. Francii îşi arogă capaci¬ 
tatea aproape firească de a deveni poporul creştin prin 
excelenţă. 

Aceasta este deopotrivă şi semnificaţia acelor Laudes 
royales, cântece liturgice de jubilaţie care combină 
aclamaţiile cândva tradiţionale la Roma, pentru a ura viaţă şi 
victorie împăratului, cu litaniile sfinţilor din bisericile insu¬ 
lare. Această creaţie poetică originală apare la curtea francă, 
foarte posibil în anii când Pepin a fost uns rege. Laudes aduc 
mai întâi un strigăt de triumf în onoarea lui Christos 
învingător, rege şi împărat, apoi o aclamaţie a oamenilor şi a 
instituţiilor noului sistem politico-religios. Ele solicită 
mijlocirea Mântuitorului, a îngerilor şi a sfinţilor în favoarea 
papei, a regelui, a prinţilor familiei domnitoare, a 
judecătorilor şi a armatei france. Tonul general este cel de 
victorie şi nu cel de implorare şi de penitenţă. Triumful lui 
Christos, care este îndelung şi cu putere celebrat, pare 
garanţia armatei france, ale cărei succese nu mai sunt fără 
însemnătate religioasă. Această liturghie asociază în mod 
limpede foiţa militară francă, cu misiunea de mântuire pe 
care. Christos a îndeplinit-o în lume până la triumful său 2 . 

Alianţa între Biserica romană şi curtea francă, ce con¬ 
stituie aspectul concret al acestei celebrări, apare mai 
puţin ca o combinaţie politică, eficace, dai' revocabilă. 


1 îbid. pp. 97-1 OG. 

2 E. H. KANTOROWICZ, Laudes Regiae [2231, pp.56 64. 

decât ca întâlnirea unui popor cu o nouă ideologie politi- 
co-religioasă în stare să dea naştere unui amalgam de idei 
la fel de puternic precum un mit. 


B. ÎMPĂRATUL 

îndatoririle regelui creştin cu privire la poporul său 
sunt de ordinul bunei guvernări. El îi este mai cu seamă 
conducătorul mistic şi în aceasta constă esenţialul. Carol 
cel Mare a moştenit vocaţia tatălui său şi a aprofundat-o, 
aşa cum o arată o scrisoare a lui Alcuin din vara anu/ui 
799. „Fie ca graţia divină, îi scrie el regelui, să vă dea li¬ 
bertatea de a vă îndepărta de Saxa şi de poporul său 
infam pentru a guverna regatele, a face dreptate, a restau¬ 
ra bisericile, a îndrepta poporul, a cinsti fiecare persoană 
şi fiecare demnitate, a-i apăra pe cei oprimaţi, a face legile, 
a-i consola pe-pelerini şi a arăta peste tot şi tuturor calea 
vieţii cereşti." 1 

A guverna înseamnă, desigur, a îndeplini toate aceste 
îndatoriri care sunt inferioare obligaţiei mai generale de a 
conduce poporul spre destinul său veşnic. Puterea de care 
dispune regele nici nu are alt scop, fei a îndrepta poporul 
sau a-1 face să trăiască potrivit normelor moralei nu se 
poate înţelege decât în această perspectivă. Regele are o 
misiune religioasă de mântuire care îl face locţiitorul lui 
Christos. Anumite îndatoriri mai deosebite faţă de pele¬ 
rini şi de cei năpăstuiţi au o puternică tentă mesianică şi 
se fac mai mult ecoul misiunii pământeşti a lui Iisus 
Christos. 

Această referire constantă la Mântuitor subliniază 
locul unic al lui Carol cel Mare în calitate de conducător 
al poporului creştin. Or, Alcuin, încă de la 798, foloseşte 
termenul imperiu pentru a desemna comunitatea pe care 
o fofmează popoarele civilizate, adică, la acea dată, 
popoarele creştine. Este o idee morală şi religioasă destul 


1 ALCUIN, Lettre 96, in PL, 100 c 305. 

de vagă, ce este o versiune creştină a universalismului 
cultural roman 1 . Cuvântul şi ideea incitau la unificarea 
politică începând cu unitatea religioasă ce era singura 
reală. Era rezultatul unui program regal de cucerire şi de 
evanghelizare. Conducător şi rector al poporului creştin, 
Carol cel Mare era demn de Imperiu, fără a avea încă 
titlul. încoronarea din anul 800 reprezintă mai întâi 
recunoaşterea unui nume, adică a titlului şi a demnităţii 
de împărat celui pe care Dumnezeu l-a desemnat pentru 
această funcţie 2 . 

Evenimentul nu era atât de neaşteptat pe cât au dorit 
anumiţi contemporani să-l considere. Se pregătea, de ani 
îndelungaţi, pe măsură ce relaţiile dintre Bizanţ şi curtea 
francă deveneau mai dificile, începând din 788. Regele franc 
era de acum înainte un adversar, ceea ce nu înseamnă deloc 
că devenise un rival. Noţiunea de imperiu nu putea fi limpede 
pentru franci, pentru că limba lor maternă, un dialect ger¬ 
manic, nu dispunea decât de unul şi acelaşi termen pentru a 
semnifica dominaţia unui conducător. Ei nu puteau distinge 
un rege de un împărat fără intervenţia unui învăţat care să le 
explice diferenţa, perceptibilă doar în latină. De aceea, Carol 
cel Mare putea să uzurpe obiceiuri rezervate până atunci 
Basileului sau să-şi afirme poziţia de egal fără ca totuşi să 
pretindă demnitatea imperială. 

Dorinţa de a rivaliza cu Bizanţul este, cu toate acestea, 
sigură, aşa cum o dovedesc tot felul de gesturi semnificative 3 . 
La Roma, unde sunt cunoscute uzanţele şi sensul lor, papa 
Leon al lll-lea numără anii după domnia regelui franc înainte 
chiar de anul 800, iar monedele poartă numele său. La 
curtea francă, cancelaria a început să folosească bule de aur 
şi sigilii asemănătoare celor din Bizanţ. Reunirea unui con¬ 
ciliu, la Frankfurt, în 794, la iniţiativa regelui, şi publicarea 
hotărârilor pe numele său, îl făceau pe Carol egal cu 
Basileus, căruia îi erau recunoscute aceste drepturi. Livres 
Carolins, ce expun doctrina episcopilor franci, se prezintă ca 


1 R. FOLZ, Le couronnement [221], p.144 şi urm. 

2 P.E. SCHRAMM, Die Anerkennung Karls des Grossen a]s 
Kaiser, in HZ, 1.172, 1951, p.488 şi urm. 

3 H. FICHTENAU, II concetto imperiale di Carlo Magno [230], 
p.250 şi urm. 

o operă a lui Carol cel Mare însuşi. Titlul o spune în mod 
explicit. Regele devenea astfel apărătorul autorizat al celei 
mai stricte ortodoxii creştine. 

întemeierea unei capitale şi construirea unui palat 
răspundeau mai mult dorinţei de a rivaliza cu Bizanţul, decât 
necesităţilor proprii ale monarhiei france. Faţă de Roma, 
Aachenul devenea pendantul Bizanţului. Carol cel Mare 
relua legăturile cu tradiţia lui Constantin, care construise un 
oraş pentru a dota Imperiul cu o capitală. El refuză, ca şi 
acesta, să se instaleze în Oraş, din moment ce pontifii îşi 
instalaseră aici sediul. Respecta astfel, până în spiritul ei, 
falsa donaţie a lui Constantin, care atribuia prerogativele 
imperiale papei Silvestru în teritorii foarte vaste. 

Capela palatină de la Aachen este un edificiu al cărui 
model este împrumutat de la San Vitale din Ravenna şi 
poate, în plus, de la baptisteriul din Laterano. Poate că nu 
lipseşte ideea de a ridica o construcţie asemănătoare părţii 
celei mai prestigioase din palatul sacru al Bizanţului, 
Chrisotriclinos, în acelaşi timp sala tronului şi locaş de cult. 
Cu toate acestea, Carol cel Mare a criticat prea mult uzanţele 
cultului imperial bizantin, pentru ca imitaţia să fi mers prea 
departe în această direcţie 1 . Capela de la Aachen este un 
sanctuar creştin în care suveranul deţine un loc liturgic, pe 
drept cuvânt, excepţional. Pare exagerat să împingem para¬ 
lelismul mai departe. 

Se ştie că această evoluţie lentă este precipitată de eveni¬ 
mente, în Bizanţ şi la Roma. Rezolvarea diferendului dintre 
papă şi romani presupunea puteri imperiale 2 . Curtea francă, 
ce nu acţionează fără chibzuială, pare să fi pregătit 
încoronarea imperială din 25 decembrie 800, de vreme ce 
Alcuin, rămas la Saint-Martin din Tours, nu ignoră nimic din 
ceea ce trebuie să se întâmple la Roma 3 . Cu toate acestea, se 
pare că împăratul Carol cel Mare va fi consumat ceva timp 
pentru a-şi fixa, lui însuşi, precum şi francilor, sensul noii 
sale demnităţi. 


1 H. FICHTENAU, Byzanz und die Pfalz zu Aachen, in MIOG, 
t.59, 1951, p. 1 şi urm. 

2 Cf. K. HELDMANN, Das Kaisertum Karls des Grossen, 
Theorien und Wirklichkeit, Weimar, 1928, bibliografie abun¬ 
dentă despre subiect, cf. R. FOLZ, Le couronnement [221], 

3 F.L. GANSHOF, La revision de la Bible par Alcuin, in 
Bibliotheque d’humanisme, t. IX, Geneva, 1947, pp. 7-20. 

Nu există nici o îndoială că în anii ce au urmat 
încoronării, Carol cel Mare are sentimentul că guvernează 
şi acţionează ca împărat. El reformează în această 
perioadă legislaţiile naţionale, pentru că se consideră 
învestit cu puterea de a o face. Un spirit încă şi mai 
creştin decât în trecut transpare în toate actele adminis¬ 
trative. Carol predică şi instruieşte, mai mult decât 
ordonă. Capitularul care însoţeşte trimiterea de Missi 
însărcinaţi să primească, în 802, jurământul prin care 
oamenii liberi îi recunosc demnitatea imperială ţine 
seama de îndatoririle imperiale. Carol cel Mare se 
recunoaşte răspunzător pentru viaţa morală şi religioasă 
a poporului său, şi ştie că trebuie să răspundă pentru 
aceasta la Judecata de Apoi. Nu poate spera la pacea 
veşnică, decât dacă poporul face dovada bunăvoinţei pen¬ 
tru a rămâne în slujba lui Dumnezeu. Cum împăratul nu 
poate veghea personal totul, el cere ca flecare să se anga¬ 
jeze prin jurământ că nu pune piedici ordinelor sale 1 . 
Exigenţele administrării devin astfel o expresie concretă 
şi colectivă a voinţei lui Dumnezeu. 

Era, în mod evident, o sacralizare a Imperului care, din 
aproape în aproape, putea atinge toate nivelurile. Faţă de 
imaginea Romei antice şi a Bizanţului, Imperiul franc 
devenea o realitate mistică şi o instituţie sacră. Imperiul 
era societatea politică formată din ansamblul poporului 
creştin. Or, această comunitate era în mod concret una şi 
unică. Sub aspectul său civil şi ca autoritate în exterior, 
era Imperiul; ca autoritate în interior şi în viaţa sa litur¬ 
gică şi sacramentală, era Biserica. Morala era un domeniu 
comun. Imperiul şi Biserica sunt astfel una şi aceeaşi 
realitate,,făcută din aceiaşi oameni, considerată din două 
puncte de vedere diferite. Pentru că Biserica este sfântă, 
Imperiul este sacru. în această epocă, în care noţiunea de 
stat îşi faCe reapariţia timidă şi în care teologia Bisericii 


1 Cf. Capitularia Regnum Francorum, ed, Boretius, in MGH, 
Capit., I, pp.91-93, în special art.8 şi J.3, 

este rudimentară, singura realitate este poporul creştin, 
care este în acelaşi timp Biserică şi Imperiu. Ele nu se pot 
percepe una fără alta, decât cu preţul unei abstracţiuni 1 . 

încoronat de Dumnezeu, împăratul este conducătorul 
acestei ordini pământeşti. La fel cum unul singur. 
Dumnezeu Atotputernicul, domneşte în ceruri, se impune 
ca unul singur să fie conducătorul poporului său. Această 
simetrie a celor două modalităţi este un principiu teologic 
şi politic esenţial. împăratul nu deţine doar puterea lui de 
la Dumnezeu, ci este şi imaginea Sa cea mai înaltă 2 . 

Această reprezentare se suprapune, imaginii regelui sfinţit 
cape, ea şi Christos, are o misiune pământească de mântuire, 
fără ca pentru aceasta să fie insă răstignit. Semnificaţiile se 
adaugă şi nu se exclud. Epoca carolingiană a moştenit de la 
luptele contra arianismului şi contra variantei sale contem¬ 
porane, adopţianismul, o teologie în care identitatea între 
Tată şi Fiu este afirmată cu tărie în Treime. învăţaţii nu 
ignoră misiunea pământească a lui Christos, dar iau în con¬ 
siderare mai ales starea sa prezentă. A înviat din morţi, a 
urcat la ceruri învingător şi domneşte astăzi împreună cu 
Tatăl. Prin urmare, savanţii de la curtea francă şi-l ima¬ 
ginează pe Dumnezeu sub trăsăturile lui Christos glorios, şi 
el este modelul ceresc al împăratului 3 . 

Gesturile şi ceremoniile confirmă această concordanţă. 
Carol cel Mare, care purta în mod obişnuit costumul naţional 
al francilor, îmbrăca veşminte somptuoase pentru marile 
sărbători şi pentru a-i primi pe ambasadori. în acele zile, el 
trebuia să se arate în întreaga strălucire a maiestăţii imperi¬ 
ale 4 . Ceea ce avea mai de preţ şi mai strălucitor servea drept 
podoabă puterii şi-i demonstra măreţia. Acest lux trebuia să 
capteze privirile, să liniştească spiritele şi să înnobileze ima¬ 
ginaţia. Din acest punct de vedere, probabil că ceremonia cea 
mai semnificativă este încoronarea împăratului Ludovic. 


1 L. HALPHEN, L'idee d'Etat sous Ies Carolingiens, in RH t. 
CLXXXV, 1939, pp.59-70. Reluat în A travers i'Histoirc du 
Moyen Age, Paris, 1950. 

2 H. FICHTENAU, L'Empire caroiingien [219], pp.73-74. 

3 Există in miniaturile carolingiene numeroase reprezentări 
ale lui Christos-creatcrul sau tronând în ceruri. 

4 EGINHARD, Vita Caroli. ed. L. Halphen, pp.70-71. 

La primul etaj al capelei palatine, în apropierea altarului 
Mântuitorului, Carol cel Mare mai mult predică decât ţine un 
discurs şi ordonă fiului său să se încoroneze el însuşi. S-a 
subliniat îndelung absenţa papei, pentru că împăratul Carol 
cel Mare este perfect în rolul său de vicar al lui Christos glo¬ 
rios, prezidând el însuşi la încoronarea fiului său 1 . 

învăţaţii carolingieni, cel mai la curent cu ideologia ofi¬ 
cială, foloseau cu hotărâre ornamentele şi aurul pentru a-1 
celebra pe regele cerurilor. Ei construiseră splendide biserici. 
La Saint-Riquier, exemplul cel mai celebru, Angilbert, un 
apropiat al lui Carol cel Mare, edificase o abaţie splendidă 
unde sărbătorile de Paşti se desfăşurau cu pompa unei 
liturghii cereşti. Ceremoniile care aveau loc în capela palatină 
sunt cele care exprimau cel mai bine ideologia politico-reli- 
gioasă a momentului. Din tronul său, la tribună, împăratul, 
înconjurat de mărimi, putea să vadă altarul Mântuitorului, la 
acelaşi etaj, în faţa lui, sub cel al Fecioarei. Deasupra, în 
cupolă, trona un Christos aclamat de bătrânii Apocalipsei. 
împăratul însuşi, salutat de cei ce îi erau credincioşi, era la 
etajul intermediar replica fidelă a acestei adoraţii cereşti 2 . 

în felul lor şi de o manieră simbolică, ceremoniile ne 
spun mai mult decât capitulariile. Această concepţie 
despre lume, în care ordinea pământească este reflectarea 
ordinii cereşti, se exprimă, către 800, printr-o liturghie cu 
caracter triumfal, prelungire a sensibilităţii creştine 
antice. Dar un sentiment mai acut al defectelor şi al 
păcatelor face să-şi piardă acest caracter încă din anii 
820-830. 

Rolul împăratului este să organizeze viaţa poporului 
creştin, pentru ca armonia să se stabilească între cer şi 
pământ. Nimic nu scapă competenţei sale, dreptatea, 
morala şi cultul. Puterea de ban a regilor barbari nu mai 
este expresia exactă a autorităţii sale. împăratul predică, 
el răspândeşte cuvântul lui Dumnezeu. Guvernează prin 
cuvânt. Alcuin, care descrie cu acest vocabular puterea 


1 THEGAN, Vita Hludovici imperatoris, in MGH SS, t. I, 
pp.591-592. 

2 C. HEITZ, Recherches [244], pp. 149-157. 

lui Carol cel Mare, recuperează toate discursurile antice 
despre guvernarea prin retorică, dar de data aceasta este 
vorba de un împărat care răspunde idealului trasat de 
Sfântul Augustin 1 . 

Cu toate acestea, împăratul nu era nici preot, nici o 
regalitate sacerdotală cum, în mod greşit, s-a scris ade¬ 
sea. El nu înţelege să se substituie clerului în îndatorirea 
sa pastorală. Rămâne un conducător laic. Deţinător al 
unei puteri date de Dumnezeu, el trebuie, în acelaşi timp, 
să conducă potrivit lui Dumnezeu şi să fie reflectarea 
imaginii lui Christos glorios şi triumfător 2 . 


C. GUVERNUL SI EPISCOPATUL 

f 

Moartea lui Carol cel Mare nu schimbă cu nimic strân¬ 
sa legătură dintre Biserică şi Imperiu, care ţine, la această 
dată, de însăşi natura acestor instituţii. Totuşi apar 
schimbări în definirea rolului fiecăreia. 

Sub domnia lui Carol cel Mare, preponderenţa puterii 
laice nu este discutabilă şi autoritatea sa se extinde până 
la ingerinţa în chestiunile ecleziastice. în plus, împăratul 
este vârful ierarhiei puterilor pământeşti şi, în această ca¬ 
litate, vicarul lui Dumnezeu pe pământ. Aceste idei, pu¬ 
ternice şi coerente, se menţin şi supravieţuiesc în mod 
durabil. Apar alte convingeri, sprijinite pe alte puteri, care 
modifică în mod progresiv echilibrul spiritual şi politic al 
Imperiului. Sub Ludovic cel Pios, oamenii Bisericii inspiră 
politica şi, mai ales, o judecă. Episcopatul intervine, in 
corpore, în chestiunile momentului. Nu se mai mărgineşte 
la a-i cere împăratului promulgarea de dispoziţii canonice- 
în legătură cu bisericile sau mănăstirile, ci trasează pe 
faţă un program de reformă a Imperiului. în 829, Sinodul 
de la Paris pune la punct o veritabilă hartă a exercitării 


1 L. WALLACH, Alcuin and Charlemagne [307],pp. 17-26. 

2 H. FICHTENAU critică pe drept aceste concepţii, L’Empire 
carolingien.[ 219], pp.83-84. 

puterii. în mod şi mai concret, anumiţi episcopii cum a fost 
Agobard de Lyon, au devenit criticii hotărâţi ai guvernării 
şi ai administraţiei. Scrisorile pe care acesta din urmă le-a 
scris lui Ludovic cel Pios nu au decât aparenţa de respect 
şi sunt, în fond, de o rară duritate 1 . Episcopii şi abaţii se 
amestecă atât de mult în intrigi, încât evită cu greu com¬ 
promisul cu o facţiune sau cu un partid. Exilarea unui 
personaj atât de înalt, apoi întoarcerea sa din exil spun 
destul despre incertitudinile vremii. 

Vicisitudinile domniei lui Ludovic cel Pios scot cu pu¬ 
tere în evidenţă toate aspectele acestei crize. Probabil că 
incidentele maschează transformările profunde ale con¬ 
cepţiei înseşi de putere. Cu siguranţă, incapacităţile reale 
sau presupuse ale lui Ludovic cel Pios pot explica anumite 
evenimente 2 . Acest aspect nu este, se pare, cel mai impor¬ 
tant. De acum înainte clericii înţeleg în mod diferit rolul 
Imperiului în mântuirea poporului creştin şi analizează 
altfel condiţiile vieţii creştine în societatea francă. Ei 
invocă exigenţe noi ce răstoarnă în mod progresiv ordinea 
de valori. 

Urmărirea reformei Bisericii este însoţită acum de un 
accent nou pus pe etica creştină şi introduce o conştiinţă 
mai netă a păcatului şi a nedreptăţii. Acest interes, destul 
de nou. pentru morală este împărtăşit cu totul de noul 
împărat. încă de la sosirea sa la Aachen, el le alungă de 
aici pe femeile cu o conduită proastă, iar capitularul care 
datează, după toate probabilităţile, din această epocă 
organizează supravegherea morală a palatului şi a împre¬ 
jurimilor sale. Totodată împăratul îşi obligă surorile, ale 
căror aventuri deveniseră publice, să se retragă la 
mănăstire. 


1 E. BOSHOF, Erzbischof Agobard von Lyon [236 ].PL, 104: De 
comparatione regiminis, c. 291-298, Lettres, in MGH, Epistolac 
Karolini Ac vi, t.V. 

2 Este punctul de vedere obişnuit al istoriografiei şi merită a 
fi revizuit. F. L. GANSHOF, Louis the Pious reconsidercd, 
Histor}', t. 42, 1957, pp. 171-180. 

Acestea n-ar fi fost decât nişte accidente amuzante dacă 
moralitatea împăratului şi a familiei sale nu ar fi devenit în 
mod explicit o chestiune de stat. La Sinodul de la Paris, în 
829, episcopii, după ce au dat definiţia puterii, ajung imedi¬ 
at la moralitatea celui care o deţine, ca şi cum nu ar mai fi 
fost altceva mai necesar. Virtuţile devin obligaţia primordială 
a prinţului. „Cu ajutorul binecuvântării lui Christos, regele 
trebuie să înlăture petele produse de acţiunile rele ale per¬ 
soanei şi ale casei sale, trebuie să facă să prospere acţiunile 
bune. pentru ca supuşii săi să ia de aici exemplul cel bun." 
După câteva rânduri, sinodul adaugă: „El trebuie să atragă 
atenţia prin cuvânt şi prin exemplul actelor de evlavie, de 
dreptate şi de mizericordie, ştiind că va avea de dat socoteală 
lui Dumnezeu"Programul este destul de clar. Suveranul 
rămâne modelul credincioşilor săi nu numai datorită victori¬ 
ilor sale sau a capacităţii sale de a domni, ci pentru că este 
imaginea prin excelenţă a comportării virtuoase. Astfel el îşi 
conduce poporul la mântuire. Scopul rămâne acelaşi, schim¬ 
barea ideologică este enormă. Nu există aici decât un preala¬ 
bil fără de care nimic bun nu se poate face. Episcopii, la 
acelaşi sinod şi în operele lor, discută despre funcţiile 
prinţului şi ale agenţilor săi în expuneri detaliate, în care 
ideea de dreptate devine criteriul principal 1 2 . 

Această nouă orientare a reflecţiilor despre guvernare 
şi moralitate cere o oarecare analiză. Ea nu apare direct 
legată de evenimente. Tăgadele şi abuzurile, despre care 
textele vorbesc atât de frecvent, nu sunt probabil deloc 
mai numeroase între 815 şi 830, decât în timpul domniei 
lui Carol cel Mare. Mai curând au fost mai puţine chiar, 
însă ele par mai intolerabile! O constatare de acest gen 
înclină să scoată în evidenţă o evoluţie a mentalităţilor, 
singura capabilă să explice asemenea schimbări de atitu¬ 
dine. în această ipoteză, acest moralism intransigent este 
rodul reformei Bisericii şi al reînnoirii culturale. 


1 Concile de Paris, in MGH, Capitularia, t. II, pp.6-7, şi in 
MGH, Conc., t.II, pp.596-680. 

2 J. REV1RON, Les idee s politiques [228], şi E. DELARUELLE, 
Jonas d'Orleans et Ie moralisme carolingien, in Bulletin de 
Litiera ture ecclesiastique. 1954, pp. 129-143 şi 222-228. 

Prin acest accent nou pus pe moralitate, convertirea 
moravurilor intră chiar în obiectivele puterii. Or, este 
vorba de o idee creştină şi chiar de o idee specific monar 
hală, cel puţin la acea dată. Asanarea morală a anturaju¬ 
lui imperial este o ilustrare a acestei stări de spirit şi ide¬ 
alul unui palat-mânăstire se profilează în toate aceste ten¬ 
tative. Este vorba de o reorientare plină de sens şi impor¬ 
tanţă pentru viitor. 

Remodelarea în acest fel a imaginii împăratului antre¬ 
nează, în cele din urmă, o transformare asemănătoare a 
altor rânduieli ale societăţii carolingiene. Fiecare este pus 
în faţa îndatoririlor sale morale. Este însuşi principiul 
moralismului carolingian, care este un efort serios, dar 
puţin exterior, pentru o mai bună practică a vieţii creştine. 
Poporul creştin, sanctificat până atunci prin apartenenţa 
sa la Biserică, trebuie să practice acum morala cu mai 
mare precizie. 

Singurele care scapă acestui moralism sufocant sunt 
păcatele secrete, şi chiar toate. Restul este o chestiune de 
Stat, dacă se poate spune aşa, într-atât de puţin este per¬ 
ceptibilă distincţia între viaţa particulară şi activitatea 
publică. Greşelile de guvernare devin greşeli morale care 
pătează Imperiul, mai ales dacă ele sunt făcute de împărat 
şi de agenţii săi. Iar acum este fără încetare prezentă 
spaima că mulţimea păcatelor poate provoca mânia lui 
Dumnezeu şi pedeapsa. Catastrofele publice apar ca o 
consecinţă a relei voinţe a poporului şi a proastei sale 
purtări. Ele necesită căutarea greşelilor şi frumoase cere¬ 
monii de ispăşire 1 . De atunci, pentru un păcat cunoscut, 
penitenţa este publică. De acum înainte, spovedania obli¬ 
gatorie, pedeapsa şi eventual iertarea apar ca vicisitudini 
normale ale carierei unei personalităţi sau a unui episcop 2 . 


1 Cazul cel mai remarcabil datează din timpul domniei lui 
Lotar I. Jefuirea Bazilicii sfinţilor Petru şi Pa vel, de la Roma, din 
846, este urmată de o cercetare a păcatelor si de ceremonii de 
ispăşire: MGH, Capit., T.II, CCIII. 

2 Este cazul carierei lui Theodul, a lui Wala. a lui Adalard, a 
arhiepiscopului Ebbon etc. 

Penitenţa este prin urmare indispensabilă în acest con¬ 
text de moralism. Este o obligaţie deopotrivă pentru 
împărat ca şi pentru consilierii săi. Convertirea 
moravurilor şi idealul de dreptate nu-i lasă altă ieşire 
prinţului, dacă acesta vrea să menţină binecuvântarea lui 
Dumnezeu asupra Imperiului. în 822, penitenţa generală 
de la Attigny, dorită de Ludovic cel Pios şi aprobată de 
consilierii săi, este o necesitate psihologică şi politică. 
Este, în acest context nou, epilogul normal şi concluzia 
morală a revoltei lui Bemard d’Italie. Intervenţia moralei 
conducea la o ceremonie deosebit de periculoasă pentru 
putere. 

Ludovic cel Pios a fost primul care şi-a recunoscut 
greşelile faţă de Bernard, de fraţii săi vitregi şi de alţi 
membri ai familiei sale. După el, episcopii şi-au făcut şi ei 
un examen de conştiinţă. Şi-au recunoscut neglijenţa în 
îndeplinirea funcţiei. Au dat însă dovadă de puţină sin¬ 
ceritate, pentru că mărturisirile lor au fost, la urma 
urmelor, un act de acuzare împotriva guvernului imperial 
şi împotriva laicilor răspunzători de piedicile puse în 
îndeplinirea misiunii lor. Nu se ştie dacă personalităţile au 
făcut penitenţă. Cu toate acestea, în cazul unei şedinţe 
speciale, abuzurile lor au fost evocate de către episcopi şi 
în mod special uzurparea bunurilor Bisericii. 

Episcopii îi iertau păcatele împăratului, ca oricăruia 
dintre creştini. Analiştii şi biografii lui Ludovic cel Pios 
aprobă această ceremonie, semn sigur al perfectei sale 
includeri în mentalitatea domniei. Cu siguranţă că nu au 
sesizat consecinţele. Această putere pastorală deschidea 
calea amestecului încă şi mai intempestiv în chestiunile 
Imperiului. Pocăinţa lui Ludovic cel Pios la Saint-Medard 
din Soissons, mai ales dacă s-au făcut presiuni din partea 
oamenilor Bisericii pentru a-1 face să renunţe, demon¬ 
strează într-o măsură suficientă la ce excese se ajunsese 
în câţiva ani. Cu siguranţă, era un episod grav într-o luptă 
nemiloasă pentru putere. Cu toate acestea, acordarea 
iertării pentru împărat era plină de semnificaţii. Doctrina 

papei Gelasius despre raporturile dintre puterea spiritu¬ 
ală şi puterea lumească era reactualizată. într-o scrisoare 
către împăratul Anastasie, el explicase că lumea este con¬ 
dusă de două puteri: cea a împăratului şi autoritatea 
sfântă a pontifilor. Preoţimea triumfă, pentru că înşişi 
regii aveau a răspunde în faţa lui Dumnezeu. Acest text 
celebru al lui Gelasius fusese citat de Sinodul de la Paris, 
în 829. Episcopul de Orleans, Jonas, îl folosise în tratatul 
său 1 . Datorită acestui fapt, locul împăratului în societatea 
creştină devenea contestat, nu de papă, în ciuda prezenţei 
sale intr-un moment decisiv, ci de episcopat, în totalitate. 

.Interpreţi autorizaţi ai Sfintei Scripturi, calificaţi în a 
afirma ceea ce este conform cu morala, susceptibili de a 
deschide calea reconcilierii cu Biserica unui prinţ căzut în 
păcat, episcopii dispun teoretic de o putere exorbitantă. Ei 
pot exercita o tutelă strânsă asupra tuturor puterilor, şi 
cu siguranţă că au fost tentaţi să o facă. Oricât de impor¬ 
tant este rolul lor, el nu este întotdeauna hotărâtor, pen¬ 
tru că nu sunt uniţi decât atunci când evenimentele îi 
somează să ia poziţie şi să aleagă o tabără. Politica 
divizează episcopatul şi generează destule deziluzii 2 . 


1 Scrisoarea lui Gelasius către Anastasie: Duo sunt, imper- 
ator Auguste, quibus principaliter mundus hic regilur: auctori- 
tas sacra pontific.um et regalis potestas. in quibus tanto grav- 
ius pondus est sacerdotum quanto etiam pro ipsis regibus 
hominum in divino reddituri sunt examine rationem, in PI, 56, 
c.634. G. LE BRAS, Un moment decisif dans I’histoire de l'Eg'lise 
et du droit canon: la renaissance gelasienne, in Revue his- 
torique du Droit, 1930, pp.506-518. 

2 L. HALPHEN, „La penitence de Louis le Pieux â Saint- 
Medard de Soissons“. Troisiemes Melanges d'Histoire du Moyen 
Age publies sous la direction d’A. Luchaire, Paris, 1904. Reluat 
în A travers l’histoire du Moyen Age, Paris. 1950. E. DELARU- 
ELLE, En relisant le De institutione regia de Jonas d’Orleans. 
l'entree en scene de l’episcopat carolingien, in Melanges 
Halphen, pp. 185-192. 

D. PUTERILE SI LIBERTATEA BISERICII 

9 

Luptele care îl opun pe Ludovic cel Pios fiilor săi, apoi 
războiul dintre cei trei fraţi nu lasă un timp prea îndelun¬ 
gat episcopatului rolul său de mentor moral al Imperiului. 
Foarte repede, regulile moralei politice sunt deturnate de 
la adevăratul lor sens, pentru a sluji interese partizane, 
împăratul Lotar înţelege cel dintâi folosul pe care-1 putea 
trage de pe urma autorităţii religioase a episcopilor. 
Capturarea lui Ludovic cel Pios era un succes. A face 
dovada că el nu mai era demn să guverneze asigura legi¬ 
timitatea unei puteri noi, A-l obliga pe împărat să 
mărturisească crime reale sau imaginare îl făcea 
răspunzător de propria decădere. Dumnezeu emisese o 
judecată împotriva lui predându-1 lui Lotar. Episcopii con¬ 
statau acest lucru şi îi deschideau, din milă creştinească, 
căile pocăinţei, ceea ce crea un obstacol în plus la 
întoarcerea sa la putere. Triumful moralismului era viciat, 
pentru că Lotar abuzase de acesta. 

O procedură destul de asemănătoare este folosită, în 
842, de Ludovic Germanicul şi Carol cel Pleşuv împotriva 
lui Lotar. învingătorii, instalaţi în palatul din Aachen, 
adună un sinod de episcopi de partea lor, pentru a-l jude¬ 
ca fără bunăvoinţă pe fratele lor mai mare. Adunarea enu¬ 
mera violenţele pe care le-au suferit bisericile din cauza 
lui, precum şi numeroasele sale sperjururi. Episcopii con¬ 
sideră fuga lui ca pe o judecată a lui Dumnezeu care l-a 
îndepărtat „din luptă, apoi din regatul său“, ca o 
„pedeapsă pentru nelegiuirile sale", şi astfel „guvernarea 
Imperiului s-a cuvenit fraţilor săi, mai buni decât el" 1 . 
Tratatul de la Verdun pune capăt acestei retorici. 

Şi într-un caz şi în celălalt, episcopii au luat notă de un 
act şi i-au dat, în plus, o sancţiune religioasă pentru a-l 
face ireversibil. Puterea spirituală este astfel deturnată de 
la scopul său şi serveşte drept armă în lupta înverşunată 


1 NITHARD, Histoire des fils de Louis le Pieux, IV, 1. 

pe care o poartă între ei moştenitorii Imperiului. Biserica 
se înşală. Interesul prinţilor este evident şi nu mai nece¬ 
sită comentarii. Probabil că ţine de comportarea lor o anu¬ 
mită doză de superstiţie, pentru că anatemele pe care 
episcopii le aruncă asupra adversarilor lor sunt cele 
menite să îmbunătăţească propria lor cauză 1 . 

împărţirea de la Verdun şi regimul de confraternitate 
nu însănătoşesc niciodată complet situaţia. Un rege poate 
vedea în oricare membru al familiei sale un competitor, 
căruia trebuie să-i dejoace intrigile şi să-i îngrădească 
acţiunile. începând de atunci, episcopii au în fiecare regat 
sarcina permanentă de a proclama, prin prezenţa lor pe 
lângă rege, legitimitatea puterii sale. 

în situaţiile dificile, atitudinea lor poate deveni 
hotărâtoare. Astfel, în 858-859, Ludovic Germanicul, care a 
invadat, nu fără reuşită, regatul lui Carol şi a primit omagi¬ 
ile a numeroşi laici cu funcţii însemnate, se loveşte de refuzul 
de a colabora al episcopilor, cu excepţia unui singur arhiepis¬ 
cop, cel de Sens, trădătorul regelui său. Scrisoarea colectivă 
a celorlalţi episcopi, inspirată şi scrisă în principal de 
Hincmar, recuză, pe baza ideilor primite, pretenţiile 
Germanicului de a se impune în locul fratelui său. Ludovic 
nu poate avea pretenţii la putere atâta timp cât Carol nu se 
retrăgea din regatul pe care îl deţinea în mod legitim prin 
consimţământul poporului şi pentru că a fost uns de către 
episcopi. Ungerea, ale cărei virtuţi nu au fost niciodată defi¬ 
nite cu exactitate, capătă în cazul acesta întreaga sa semnifi¬ 
caţie politică. Judecata lui Dumnezeu şi morala, care au fost 
atât de mult folosite înainte, rămân elemente de reflecţie de 
care episcopii trebuie să ţină seama. Cu toate acestea, ca¬ 
racterul sacru al regelui îl duce până acolo încât dovada 
laşităţii sala avea să fie făcută în faţa episcopilor. Carol cel 
Pleşuv pare să accepte această concepţie despre putere, din 
moment ce scrie, în 859, că, datorită faptului că a fost uns în 
formele cerute, la Sainte-Croix d’Orleans, în 848, el nu tre- 

1 în timpul evenimenelor din 858, Hincmar, la cererea lui 
Carol cel Pleşuv, trebuie să. proclame excomunicarea lui 
Ludovic Germanicul şi a armatei sale de invazie, in MGH, 
Capit., II, p.452. 

buie să fie nici subminat, nici răsturnat de pe tron, fără ca, 
cel puţin, să fi fost ascultat şi judecat de episcopi, prin sluj¬ 
ba cărora el a fost uns prin intermediul cărora Dumnezeu îşi 
emite judecăţile 1 . 

înţeles astfel, rolul ideologic al episcopatului în legi- 
timizarea puterii este complet şi cu totul diferit. El poate 
judeca potrivit moralei, poate interpreta judecata lui 
Dumnezeu, adică poate constata faptele şi le poate da o 
sancţiune religioasă, poate încă să se mulţumească cu 
legitimitatea sacrului şi, eventual, să închidă ochii la 
numeroasele abuzuri. Există în acest punct trei direcţii 
diferite de reflecţie, care lasă episcopilor o marjă largă de 
apreciere şi care permit să se facă faţă cu supleţe celor 
mai neprevăzute evenimente. Se poate ghici fără efort că, 
interesul şi convingerile pot juca un anume rol în deter¬ 
minarea atitudinii ce urmează a fi luată. Este o mare dis¬ 
tanţă între afirmaţiile teoretice ale episcopatului şi com¬ 
plezenţa uneori exagerată a anumitor episcopi 2 . 

Angajarea episcopilor în disputele familiale caro- 
lingiene, modul cum se folosesc de marile principii şi rolul 
de garanţie a legitimităţii pe care şi-l asumă, îi incită pe 
regi la alegeri circumspecte. Ei îşi recrutează episcopii din 
anturajul cel mai apropiat, de preferinţă din capela lor sau 
din familiile care au mâinile libere. Ei sunt destul de des 
împărţiţi între îndatoririle funcţiei lor şi slujirea regelui. 
Acestea nu coincid întotdeauna una cu cealaltă. Istoria 
ne aduce la cunoştinţă, rând pe rând, episcopi de curte 
şi alţii, mai intransigenţi care nu erau făcuţi pentru 
lucrurile lumeşti. 


1 MGH, Capit., t. II, 451, n°300, art.3. Influenţa gândirii lui 
Hincmar asupra acestui text este evidentă. Rămâne de ştiut 
dacă îşi aduce aici o adeziune Carol cel Pleşuv, altfel decât cir¬ 
cumstanţială. 

2 Toate marile chestiuni arată această complezenţă: 
despărţirea de Lotar al II-lea, de exemplu, ungerea lui Carol cel 
Pleşuv ca rege de Lorena. Asupra tuturor acestor puncte J. 
DEVISSE, Hincmar [238]. 

încă din această epocă, raporturile dintre puterea regală 
şi puterea spirituală a episcopilor sunt atât de subtile, atât 
de variate şi atât de schimbătoare, încât nu pot fi clarificate 
decât printr-un efort general pentru a defini regulile unei 
bune guvernări. Regatul'lui Carol cel Pleşuv cere mai mult 
decât oricare altul definirea clară a drepturilor şi a 
pretenţiilor fiecăruia. în 843, la Coulaines, regele se 
întâlneşte cu aristocraţia laică şi ecleziastică, iar adunarea 
elaborează un acord care seamănă mult cu un pact funda¬ 
mental despre natura guvernării. Trebuie să pună capăt arbi¬ 
trarului şi anarhiei, punându-se de acord asupra respectului 
legii. Regele le asigură mărimilor posesia onorurilor lor. Laicii 
cu regele în frunte cad de acord să-i recunoască Bisericii po¬ 
sesia liniştită a bunurilor sale şi îi garantează integritatea. Ei 
admit deopotrivă ca preoţii şi slujitorii lui Dumnezeu să se 
bucure de privilegii cuvenite şi de legea ecleziastică 1 . în fapt, 
revendicările, deja tradiţionale, ale oamenilor Bisericii, nu 
sunt acceptate decât sub o formă anodină şi'vagă. Nu este 
vorba de restituirea bunurilor uzurpate ale Bisericii, oricare 
ar fi promisiunile făcute de rege, nici chiar de libera alegere a 
episcopilor, aşa cum este eâ prevăzută în dreptul canonic. Cu 
toate acestea, autonomia Bisericii se afirmă şi, în acelaşi 
timp, onorurile laice sunt garantate posesorilor lor. Voinţa de 
a limita arbitrariul regelui acţionează atât în favoarea unora 
cât şi a celorlalţi. Libertatea Bisericii progresează în acelaşi 
timp cu independenţa aristocraţilor. Cel puţin episcopii, care 
o revendică, par a o crede. Ideea este acum prezentă. 

Cuvântul însuşi, după 830, a devenit frecvent folosit. 
Este dificil să ştim ce acoperă cu exactitate: autonomia 
treburilor ecleziastice, se pare, care este revendicată, fără 
agresivitate excesivă. Episcopii, de altfel, solicită sprijinul 
regelui atunci când morala este batjocorită de către o 
mare personalitate, şi acceptă ca el să prezideze adunările 
lor. A cere libertatea Bisericii înseamnă în mod concret a 
sustrage bunurile ecleziastice dorinţei nemăsurate de pose¬ 
siune a laicilor. Este, în mod evident, punctul de fricţiune 


1 P. CLASSEN, Die Vertrâge von Verdun und von Coulaines 
als politischen Grundlagen des Westfrankischens Reichs, in HZ, 
1963, pp. 1-35. 

esenţial între rege şi episcopat. Atribuirea, la iniţiativa 
regelui, potrivit tradiţiei carolingiene, unui domeniu ce 
aparţinea unei biserici, unui luptător în război este din ce 
în ce mai greu acceptată. Reclamaţiile sunt frecvente şi 
zadarnice. Episcopii care au citit în falsele Decretales că a 
deturna un bun al Bisericii de la destinaţia sa este un sa¬ 
crilegiu nu sunt departe de a considera că această aca¬ 
parare este un păcat public capital. Teama de pedeapsa 
divină se amestecă strâns cu interesele. Dimpotrivă, epis¬ 
copii nu se derobează de la obligaţiile obişnuite. Hincmar, 
de exemplu, furnizează regelui contingentele militare 
prevăzute şi alte servicii cuvenite. Aceste prestaţii nu par 
a ridica obiecţii. în sfârşit, episcopatul solicită ca 
desemnarea episcopilor să se facă potrivit procedurilor 
canonice. Astfel, pentru fiecare loc vacant din provincia sa 
ecleziastică, Hincmar îi cere lui Carol cel Pleşuv libertatea 
de alegere. O nominalizare de către rege nu provoacă 
recriminări. 

Aspiraţia la liberţate capătă un aspect concret care nu 
necesită multe comentarii. Este deopotrivă o stare de spirit 
Trebuie ţinut departe de tulburările lumii domeniul 
Bisericii, în viaţa lumească, precum şi în cea 
duhovnicească. Această tendinţă are o legătură cu 
evoluţia moralismului carolingian. Războaiele fratricide 
între creştini, nedreptăţile de tot felul prefigurează o lume 
dominată de păcat şi îndreptându-se singură spre 
pierzanie. Strânsa interferare a Bisericii cu societatea, glo¬ 
rioasă în epoca lui Carol cel Mare, nu mai apare atât de 
dorită. Dezintegrarea ordinii politice carolingiene, care 
face ca Biserica să se lupte cu alte probleme, întrerupe 
această reflecţie asupra raporturilor dintre autoritatea 
civilă şi Biserică. Greutăţile vremurilor se pretează mai 
puţin la consideraţii realiste 1 . 


1 Opera lui Hincmar ilustrează sub toate aspectele această 
evoluţie, J. DEV1SSE, Hincmar [239]. 

II 


Reforma Bisericii 


Biserica merovingiană păstrase o structură în principal 
pastorală, o prelungire a celei din antichitatea creştină. 
Episcopul, desemnat de comunitatea creştină, era hiro¬ 
tonisit de episcopii vecini. îşi exercita funcţiile în bună 
înţelegere cu ei şi sub autoritatea episcopului din capita¬ 
la provinciei, care prezida sinoadele destul de frecvente. 
Chiar la Conciliul de la Orleans, în 519, episcopatul a tre¬ 
buit să admită că, pe viitor, era necesară aprobarea 
regelui pentru hirotonisirea unui laic. La Conciliul de la 
Paris, în 614, s-a căzut de acord că era necesar un ordin 
al regelui pentru a consacra un episcop nou ales. Aceste 
deformări ale disciplinei străvechi arătau că Biserica nu- 
şi putea urmări misiunea fără a trece în mod progresiv 
sub protecţia celui care asigura pacea publică. Episcopul 
nu deţine, în cazul acesta, funcţiile sale de la rege şi nu 
participă la sistemul de guvernare. 

în această epocă, episcopul exercită o autoritate spiri¬ 
tuală indiscutabilă asupra clerului urban şi a mănăsti¬ 
rilor. El se bucură de un mare prestigiu pe lângă credin¬ 
cioşii săi, iar personalitatea sa, cultura sa, originile sale 
familiale şi sfinţenia sa ii pot conferi aura unui personaj 
fără egal. Exemplele sunt numeroase. în sfârşit, epis¬ 
copul dispune de bunurile Bisericii pentru el însuşi, pen¬ 
tru a se îngriji de nevoile clerului său, pentru a construi şi 

repara costrucţiile ecleziastice şi pentru a uşura mizeria 
celor nevoiaşi 1 . Această împărţire în patru părţi a veni¬ 
turilor ecleziastice este deja tradiţională. 

Această structură pastorală este fragilă. Autoritatea epis¬ 
copului nu are drept sprijin decât forţa sa morală şi cea a 
episcopilor vecjni. Episcopatul este lipsit de mijloace de coer¬ 
ciţie pentru a se opune iniţiativelor predicatorilor itineranţi 
sau tendinţelor separatiste de la sate. Este incapabil, 
deopotrivă, să reziste unui competitor ce se instala cu forţa 
în funcţia episcopală pentru a-i uzurpa veniturile. Pe scurt, 
slăbiciunea episcopului şi bogăţia Bisericii cer protecţia 
prinţului. Ea se exercită insuficient în perioadele tulburi. 
Regele sau persoanele de vază pot abuza ei înşişi de biserici, 
când vremurile o impun. 

Uzurparea bunurilor Bisericii şi secularizarea lor par să fi 
fost destul de generale în perioada tulbure din vremea ascen¬ 
siunii lui Pepin d'Herstal şi a instalării la putere a lui Carol 
Martel. în vremea acestuia din urmă, spolierea bunurilor este 
însoţită de disţribuirea episcopiilor şi a abaţiilor tovarăşilor 
săi de arme. 


A. REFORMA ORGANIZĂRII ECLEZIASTICE 

Este destul de dificil a ne face o idee exactă despre 
starea Bisericii france la moartea lui Carol Martel. 
Izvoarele sunt rare, iar scriitorii din epoca carolingiană 
preferă să evite subiectul. Dacă este să dăm crezare 
scrisorii pe care Bonifaciu i-a scris-o pe această temă 
papei Zacharias, situaţia părea critică 2 . Nu se mai ţinuse 
un sinod al episcopilor de optzeci de ani, iar majoritatea 
scaunelor episcopale se afla în mâinile laicilor şi ale cleri¬ 
cilor fără morală, ale căror ordine erau de origine nesi¬ 
gură. în anumite dioceze, sediile sunt vacante o perioadă 


1 M. ROUCHE, La matricule des pauvres. Evolution d'une 
inslitution de charite du Bas-Empire jusqu’â la fin du haut 
Moyen Age. in Eludes (7081, t.I, pp.83-110. 

. 2 Letire de BON1FACE, in MGH, Epist ., t. III, scrisoarea 50, 
p.299. 

îndelungată: la Reinis şi la Worms până în 748-749, la 
Utrecht până în 764. în Neustria, episcopatele de Lisieux, 
Sees, Coutances şi Rennes nu au titulari până la domnia 
lui Ludovic cel Pios. în alte părţi, situaţia este uneori de 
neevaluat şi tăcerea surselor, până după 800, creează o 
părere proastă 1 . în anumite cazuri, funcţiile religioase 
sunt asigurate de o manieră precară sau neuniform, de 
episcopi itineranţi ce-şi primiseră ordinele în ţări înde¬ 
părtate. în sfârşit, unii abaţi, hirotonisiţi episcopi, admi¬ 
nistrează o dioceză în plus faţă de mănăstirea lor. 

Programul de reforme este mai uşor de stabilit decât de 
realizat. Cel al lui Bonifaciu înţelege să restaureze prin¬ 
cipiile şi obiceiurile canonice, conformându-se pe cât posi¬ 
bil cutumelor Bisericii de la Roma şi ferindu-se a contraria 
prinţii al căror concurs este indispensabil. Ceea ce suge¬ 
rează prinţilor franci nu este foarte diferit de ceea ce a 
realizat în Bavaria şi în Hessa 2 . Autoritatea episcopului 
trebuia restabilită cu fermitate pe întreg teritoriul cetăţii, 
inclusiv la sate şi în mănăstiri. Fiecare dioceză trebuia să 
aibă numai un singur episcop, care dispunea în exclusivi¬ 
tate de puteri disciplinare şi de jurisdicţie. Nimeni nu tre¬ 
buia să exercite funcţii sacre pe acest teritoriu fără girul 
său. în acest cadru temeinic definit, un sinod anual, con¬ 
vocat în numele banului regal, trebuia să-i adune pe toţi 
clericii. Cu această ocazie, episcopul putea să se asigure 
de moralitatea lor, de învăţătura lor, de zelul lor pastoral 
şi d£ precizia lor în celebrarea tainelor sfinte. Plin episcopat 
şi activitatea sa trebuia ca reforma să ajungă până la cler. 

La un nivel mai elevat, Bonifaciu ar fi dorit ca episcopul 
din capitala provinciei, mitropolitul, să aibă demnitatea de 
arhiepiscop cu pallium, semnul puterilor speciale con¬ 
ferite de scaunul apostolic pentru a exercita o autoritate 
reală asupra episcopilor. în fiecare an, un conciliu local 


1 în provincia ecleziastică Narbonne, de exemplu. E. MAG- 
NOU-NORTIER, La societe laique [199], t.79 şi urm. 

2 TH. SCHIEFFER, La chiesa nazionale di osservanza 
romana. L’opera di Willibrord e di Bonifacio [2621, p. 73 şi urm. 

trebuia să-i adune în jurul lui pe episcopii provinciei. Pe 
scurt, întreaga reformă se transmitea prin întărirea ie¬ 
rarhiei, a cărei autoritate se întindea peste circumscripţii 
bine’definite. Acest proiect dădea o viaţă nouă unei insti¬ 
tuţii căzute în desuetudine. Reforma permitea, de aseme¬ 
nea, restituirea bunurilor Bisericii, - uzurpate sau - detur¬ 
nate de la destinaţia lor. 

Acest program se lovea de ostilitatea aristocraţiei 
france, principala beneficiară a secularizării bunurilor, şi 
de episcopat, ieşit din aceeaşi lume şi care, în plus, ţinea 
la independenţa sa. După conciliile din anii 743-744, în 
care sistemul precaria a permis găsirea unui compromis 
în legătură cu problemele puse de spolierea bisericilor, 
mişcarea s-a întrerupt. 

Situaţia a devenit mai propice după ungerea regală a lui 
Pepin. Programul reformator este, aşadar, reluat, cu pru¬ 
dentă, de Chrodegang, episcop de Metz. Membru al unei pu¬ 
ternice familii a aristocraţiei din Hesbaye, format de Carol 
Martel, referendar înainte de a intra în cler, el putea mai 
bine ca oricine să învingă ostilitatea aristocraţiei şi rezervele 
episcopatului. Partizan al alianţei între franci şi papalitate, 
ridicat la gradul de arhiepiscop la moartea lui Bonifaciu, el 
dispunea de puterile necesare pentru această reformă. 
Treptat, conciliile: de la Ver, din 756, de la Verberie, din 
acelaşi an, de la Compiegne, din 757, apoi de la Attigny, din 
762, iau diferite măsuri de reformă. Cu toate acestea, orga¬ 
nizarea de veritabile provincii ecleziastice este abandonată 1 . 

La reuniunea de la Attigny sunt 30 de episcopi şi 17 abaţi, 
ceea ce permite să facem o apreciere în legătură cu audienţa 
reformei şi limitele sale. Ea nu atinge, la această, dată, toate 
episcopiile din ţările france tradiţionale, Neustria, Austrasia, 
Burgundia. Sunt absenţi episcopii de la Chartres, de la 
Nevers, de la Auxerre etc. Nu vine nimeni din Acvitania, din 
Provenţa sau chiar din regiunea Rhonului. Pe scurt, reforma 
progresează foarte lent către sud şi sud-vest 2 . 


1 E. EWIG, Saint Chrodegang et la reforme de l'Eglise 
franque, in Saint Chrodegang 1 255], pp.25-53. 

2 MGH, Conc., II, I, n° 13. 

HARTA 1. - Episcopiile şi mănăstirile reprezentate la Conciliul 
de la Attigny (760-762) 


Lui Carol cel Mare îi revine sarcina de a duce mai 
departe îndeplinirea reformei, mai întâi la nivelul modest 
al restaurării episcopiilor. Faptele sunt puţin cunoscute. 
Scrisoarea celebră a episcopului Leidrade de Lyon ne dă o 
idee asupra dificultăţilor întâmpinate: clădiri ecleziastice 
în ruină, cler ignorant, corală sau şcoală ce trebuia înte¬ 
meiată, liturghie de restructurat 1 . în alte părţi, indicii 


1 Leidradi Epistolae, Epist., I, in PL, 99 c 871-873. 

indirecte ne permit să credem că restaurarea se face la 
cutare sau cutare dată. Obligaţia este în fapt imensă, iar 
personalul apt destul de rar. Nu toate regiunile suferiseră 
în aceeaşi măsură, iar cele din apropierea centrelor de 
autoritate ale familiei carolingiene par, cu siguranţă, să fi 
fost privilegiate. 

Lenta restaurare a episcopiilor, în ţara francă şi apoi in 
regiunile cucerite, şi întemeierea de noi dioceze în teritoriile 
de misiune se desăvârşesc printr-o reorganizare a ierarhiei în 
sensul preconizat de Bonifaciu. Până atunci nu existase, în 
regatul franc, decât un singur arhiepiscop ce dispunea de 
puteri considerabile, dar nu de o provincie ecleziastică. Cu 
puţin înainte de 782, la cererea lui Carol cel Mare, papa 
Adrian îi trimitea episcopului de Reims paJlium-u\, semnul 
unui rang superior, şi îi reamintea drepturile ce i le conferea 
titlul de arhiepiscop. în mod progresiv, acest însemn şi 
această demnitate sunt acordate vechilor metropole ale 
provinciilor romane. în 811, în testamentul lui Carol cel 
Mare, trei cetăţi nu-şi regăsiseră încă drepturile: Narbonne, 
Eauze şi Aachen. în 813, lucrul se împlinise pentru 
Narbonne. Această organizare ecleziastică este de asemenea 
instalată în Germania, unde Mainz, Koln şi Salzburg se află 
în fruntea imenselor provincii ecleziastice. în sfîrşit, 
Hamburgul este ridicat la rangul de metropolă către 831-834. 


înainte de sfârşitul domniei lui Carol cel Mare, 
esenţialul acestei reorganizări este deja realizat. Principiile 
pe care se bazează par sănătoase şi solide. Rânduială dura¬ 
bilă, ea serveşte în mod constant de model pentru fiecare 
extindere a creştinătăţii sau pentru reformarea unei biseri¬ 
ci locale cu tradiţii anterioare diferite. Această structură, ce 
se poate reclama de la tradiţia cea mai sigură, datorează 
puterii carolingiene noua sa tinereţe şi extinderea sa. La 
această dată câteva impreciziuni persistă, din moment ce 
titlul de arhiepiscop poate încă să fie conferit cu titlu per¬ 
sonal. Aşa s-a întâmplat cu Theodulf d'Orleans şi cu 
Drogon de Metz. 

B. INSERAREA BISERICII ÎN SOCIETATE 

Ordinea politică şi ideologică carolingiană comportă o 
strânsă legătură, până la detaliu, între Biserică şi socie¬ 
tate, fie că este vorba de probleme materiale, sau de 
funcţii ce sunt aduse la îndeplinire de oamenii Bisericii. 

Biserica francă a pierdut o parte importantă din 
bogăţia sa funciară, pentru că sistemul precaria lega¬ 
lizează un transfer gigantic de proprietate. Secularizările 
nu se opresc aici. Pepin şi Carol cel Mare nu au încetat 
niciodată să-i oblige pe episcopi să atribuie domeniile în 
precaria laicilor aleşi de ei. Carol cel Pleşuv cere, de 
asemenea, anumitor vasali ai săi să încalce pământurile 
bisericilor. Pe scurt, instalarea obligatorie de laici pe 
bunurile ecleziastice este un fapt permanent. Cu toate 
acestea, este posibil ca în Sud, unde influenţa dreptului 
roman a rămas mai puternică, caracterul specific al patri¬ 
moniului Bisericii să fi fost mai bine recunoscut. Confuzia 
între averea ecleziastică şi bunurile la dispoziţia prinţului 
este mai puţin frecventă aici 1 . Mănăstirile nu sunt mai 
bine tratate, pentru că ele depind încă mult mai riguros de 
rege. 

Generozitatea prinţului putea compensa aceste împrumu¬ 
turi forţate. Cea a lui Carol cel Mare pare, la urma urmelor, 
destul de firavă. Ludovic cel Pios trece drept risipitor. în fapt, 
donaţiile vin mai ales de la persoanele de vază şi merg cel mai 
des către mănăstiri. Anumite episcopii par destul de sărace, 
iar bisericile de ţară şi mai sărace. Dijma este o sursă 
esenţială. Ea este prescrisă de Pepin într-o circulară din 765. 
Dar, la drept vorbind, nu este o inovaţie. Ea a fost mai întâi 
o contribuţie voluntară â credincioşilor, apoi o obligaţie în vir¬ 
tutea dreptului ecleziastic. Conciliile merovingiene nu 
încetează să-l evoce, dar preoţii şi episcopii nu dispun de nici 
un mijloc pentru a-i obliga pe recalcitranţi. De acum înainte, 
capitulariile o prescriu în numele banului, iar regele nu-şi 


1 Este teza dezvoltată de E. MAGNOU-NORTIER, La societe 
laique [199], 

scuteşte nici chiar propriile domenii 1 . Ea este, aşadar, per¬ 
cepută în mod efectiv. Pentru a compensa pierderile suferite 
în timpul secularizării bunurilor Bisericii, capitularul de la 
Herstal, din 779, impune celor ce beneficiau de sistemul pre- 
caria plata unei a doua dijme, nona 2 . împărţirea dijmei între 
diverşi beneficiari având dreptul la ea, lasă trei sferturi din 
produs bisericii săteşti. Este prevăzută destinaţia diverselor 
părţi. Preotul este numai într-o măsură foarte modestă bene¬ 
ficiarul. Laicii, patroni şi protectori ai bisericilor, percep din 
aceasta o parte ca recompensă pentru sprijinul lor. Nu există 
abuzuri decât atunci când cererile lor sunt disproporţionate. 

Construcţiile şi patrimoniul funciar ale episcopiilor şi ale 
abaţiilor nu erau în mod obişnuit supuse autorităţii 
funcţionarului local, contele. Ele se bucurau de privilegiul de 
imunitate. La origine, acesta nu era decât o scutire de 
impozite legată de pământuri, stabilită de fisc, pentru că ve¬ 
niturile lor reveneau în întregime statului. Trecute, ca 
urmare a donaţiilor, in domeniul episcopiilor şi al abaţiilor, 
aceste pământuri păstrează acest privilegiu ce este apoi extins 
şi la alte posesiuni ale bisericilor. Privilegiul fiscal duce la for¬ 
marea unei veritabile circumscripţii administrative. în epoca 
carolingiană, într-un teritoriu scutit de impozite, puterea de 
ban a regelui se exercită prin intermediul episcopului sau al 
abatelui. Contele nu poate pătrunde aici după voia sa pentru 
a-şi exercita dreptul de a face dreptate sau ca autoritate mili¬ 
tară. Episcopul sau abatele nu îndeplinesc ei înşişi aceste 
funcţii, incompatibile cu calitatea lor, şi le delegă unui laic: 
reprezentantul legal. Istoria acestei instituţii este dintre cele 
mai complexe. La origine, reprezentantul legal pare un sim¬ 
plu apărător în justiţie. El dobândeşte, în epoca lui Carol cel 
Mare, o veritabilă competenţă administrativă. Rolul său se 
precizează lent, nu fără a lăsa impresia unei oarecare con¬ 
fuzii. Episcopii şi abaţii, este adevărat, sunt mândri să-şi 
conducă ei înşişi contingentele militare la oastea regelui 3 . 

Fie din cucernicie, fie din spirit politic, carolingienii 
împart cu generozitate diplomele de imunitate. Este o politică 
deliberată, în ţara francă, precum şi în teritoriile cucerite de 
ei. Episcopiile se bucură toate de imunitate şi aşa se întâm- 


1 Este cazul în De villis, in MGH, Capit., t. I, p.83, § 6. 

2 MGH, Capit., t. I. n° 20, p.48. 

3 R. Laprat, art. Avoue, § Avouerie ecclesiastique, in DHGE. 

plă şi cu toate marile- abaţii. Ludovic cel Pios desăvârşeşte 
ceea ce tatăl său întreprinsese pe scară largă 1 . Obligaţia aşa- 
numiţilor Missi este adesea de a proteja bisericile şi clerul, şi 
în special imunităţile. începând din 803, toate bisericile care 
beneficiază de ele sunt protejate printr-o amendă de 30 livre, 
care este percepută de la cei ce le provoacă daune 2 . Aceste 
privilegii şi acestă protecţie tind să facă din teritoriile 
deţinute de oamenii Bisericii, ce uneori sunt imense, veri¬ 
tabile zone autonome, care depind, de fapt, direct de rege. 
Astfel, ierarhia religioasă se găseşte strâns implicată în 
administrarea regatului. 

Nu era unicul rol oficial al episcopilor şi al abaţilor, 
pentru că aceste personaje participă direct la guvernarea 
Imperiului. 

La cel mai înalt nivel, arhicapelanul, care este totdeau¬ 
na un episcop sau un abate, are, în plus faţă de funcţiile 
sale liturgice, fundamentale pentru palat, rolul de consili¬ 
er foarte ascultat al suveranului. Personaj de primă 
importanţă, el îşi păstrează foarte mult timp locul, cel mai 
adesea până la moarte, pentru că schimbările de domnie 
nu pun capăt funcţiei sale. în vremea lui Pepin şi a lui 
Carol cel Mare se succed Fulrad, abate la Saint-Denis, 
Angilram, episcop de Metz, Hildebald, episcop de Koln şi 
alţii după ei. Pentru prima oară, un om al Bisericii se 
găseşte în rangul întâi al familiarilor prinţului şi al con¬ 
silierilor săi. Această noutate este de mare importantă. 

în adunările generale unde împăratul ia decizii după 
consultarea persoanelor importante, în mod obişnuit, 
alături de duci, conţi şi vasali regali, se află episcopii şi 
abaţii. Pe parcursul reuniunii, oamenii Bisericii se retrag 
deoparte un timp, pentru a dezbate împreună tot ceea ce 
priveşte Biserica. Rezoluţiile sunt luate în timpul 

1 F. L. GANSHOF, L'immunite dans la mQnarchie franque, in 
Les liens de vassalite et Ies immunites, Recueil de la Societe 
Jean-Bodin. I, Bruxelles, 1958, pp. 170-216; K. FISCHER DREW, 
The immunity in carolingian Tialy. in Speculum, 1962, pp. 182- 
197. 

2 Capitulare legibus addenda, in MGH, Capit., t.I, n°39. 

şedinţelor comune. Există un sinod autonom, urmat de o 
adunare mixtă. Această procedură este cunoscută din 
numeroase povestiri, iar actele administrative constituie 
dovada. 

în sfârşit, episcopii sunt chemaţi să îndeplinească 
funcţiile de Missi. Aceşti comisari extraordinari şi itine¬ 
ranţi merg doi câte doi. Unul dintre ei este totdeauna un 
om al Bisericii*. Luate în ansamblu, aceste obligaţii devin 
dezagreabile. Episcopii se plâng că sunt luaţi în serviciul 
împăratului şi nu se pot consacra îndatoririlor lor pas¬ 
torale. Chiar dacă există câteva complezenţe în aceste dis¬ 
cursuri ce trădează opoziţia episcopatului faţă de Ludovic 
cel Pios, nu se poate nega că este-solicitată într-o măsură 
foarte mare competenţa episcopilor, chiar în chestiunile 
cele mai profane. Reticenţele sunt caracteristice pentru 
noul spirit ce se manifestă peste tot începând cu 830. 

Aceste funcţii administrative fac din episcopi persoane de 
vază ale regatului şi ale Imperiului, pe acelaşi plan cu conţii. 
Au chiar asupra acestora avantajul profesiunii ecleziastice. 
Paralela dintre ei este tulburătoare. Acelaşi termen de onoare 
serveşte la desemnarea funcţiei de conte şi a îndatoririi epis¬ 
copale. De la domnia lui Pepin, episcopii, precum şi conţii 
intră în vasalitatea regelui, dacă nu au ieşit din ea. Carol cel 
Mare extinde această uzanţă care devine generală sub 
Ludovic cel Cucernic. Ca şi conţii, episcopii fac immixio 
manuum, şi obligaţiile pe care le contractează sunt cele ale 
celorlalţi vasali: fidelitate şi slujire 1 2 . La drept vorbind, este. 
vorba aici despre ritualul vasalic, iar nu de jurământul pe 
care toţi oamenii liberi, laici sau clerici, trebuie să consimtă 
a-1 face regelui, apoi împăratului în diverse ocazii, ca în 789, 
793 şi 802 3 . Pe scurt, episcopii care erau deja funcţionari, ti¬ 
tulari ai unui grad, însărcinare publică, devin vasali care 


1 F.L. GANSHOF, L'Eglise et le pouvoir royal dans la 
Monarchie Lranque sous Pepin III et Charlemagne. in Le Chiese 
[262], pp.95-141. 

2 F.L. GANSHOF, L’origine des rapports feodo-vassaliques, in 
Problemi della civiltâ [230], pp.27-69. 

3 F.L. GANSHOF, Charlemagne et Ie serment, in Melanges 
Halphen, Paris, 1951 p.259-270. 

primesc din mâinile împăratului, printr-un gest simbolic, 
funcţia lor şi bunurile ce sunt legate de aceasta. Astfel, 
Ludovic cel Pios l-a învestit pe episcopul de Manş cu erija 1 . 

Consideraţi printre persoanele importante, titulari ai 
unui grad, credincioşi regelui, apoi împăcatului, episcopii 
carolingieni, care domină clientele numeroase şi variate, 
nu se deosebesc de alţi membri ai aristocraţiei decât prin 
apartenenţa lor la ordinul ecleziastic şi, oricât ar duce un 
mod de viaţă aristocratic, numai prin funcţiile lor liturgice 
şi pastorale şi prin cultura lor. Integrarea lor în societate 
este perfect reuşită, poate prea reuşită, în măsura în care 
preocupările lumeşti pot deveni sufocante. Protestul epis- 
copilor în vremea domniei lui Ludovic cel Pios este semnul 
unei aprecieri mai exacte a ceea ce este religios faţă de 
ceea ce nu este în mod direct. 

Participarea episcopilor şi a abaţilor la diferite funcţii 
administrative se explică cu atât mai bine, cu cât regele şi 
împăratul exercită o adevărată putere religioasă. Biserica 
este predată guvernării împăratului. Formule foarte 
explicite revin fără încetare în scrierile clericilor, în actele 
oficiale întocmite la cancelarie, dar şi în operele literare 
ale episcopilor şi ale călugărilor. îi revine împăratului să 
dirijeze şi să conducă biseripile. De prudenţa şi de cucer¬ 
nicia sa ţin dispoziţiile ce permit poporului a-şi îndeplini 
mai bine îndatoririle religioase 2 . De atunci, desemnarea 
episcopilor de către rege nu mai creează probleme pentru 
mult timp. Pepin, Carol cel Mare şi Ludovic cel Pios au 
dispus în mod liber de scaunele episcopale. în câteva 


1 F.L.GANSHOF, Les oiigines des rapports feodo-vassaiiques, 
in ibid. [2301 p.62, p.110. 

2 Numeroase formule caracteristice: Nobis, quibus in hujus 
saeculi procellosis fluctibus ad regendum commissa est, în 
încheierea prefeţei la Livres carolins, ed. H. Baetgen, in MGH, 
Conc., II, suppl., p.2. Nos una cum fidelibus nostris considera- 
vimus utile esse ut episcopia et monasteria nobis Christo propi- 
tio ad qubemandum commisa în Lettra a Bagulf, in MGH, Capit. 
I, p.79. 

cazuri alegerea a fost făcută de cler şi popor, potrivit 
uzanţelor străvechi. Această procedură nu schimbă nimic, 
de fapt, pentru că nu este decât o modalitate de a alege. 
La urma urmelor, episcopul ţine scaunul său datorită 
regelui şi voinţei sale 1 . 

împăratul promulgă regulile ce privesc viaţa religioasă 
propriu-zisă: cucernicia, morala şi liturghia. Aici începe 
puterea sa. De aceea, episcopii apar ca reprezentanţi ai 
împăratului în funcţiile sale religioase, chiar dacă se con¬ 
venise că liturghia şi sfintele taine sunt problemele cleri¬ 
cilor. Imaginii unei funcţii episcopale orientate în 
întregime spre îndatoririle pastorale şi care îl are ca model 
pe Christos păstorul turmei sale, vine acum să i se adauge 
cea a unui episcop reprezentând un împărat uns şi 
încoronat, el însuşi vicar pe pământul lui Christos glorios, 
înviat din morţi şi tronând în ceruri. Episcopii au de orga¬ 
nizat şi de condus cultul pe care poporul creştin trebuie 
să-l aducă lui Dumnezeu. Este, în acelaşi timp, o obligaţie 
sfântă şi un efort pentru a acorda pământul modelului 
său ceresc. Frumuseţea construcţiilor, bogăţia orna¬ 
mentelor, splendoarea liturghiei apar drept consecinţa 
convingerilor fundamentale despre ordinea consacrată a 
lumii şi a societăţii. 


C. REFORMA MORALEI SI A VIEŢII CLERICALE 

9 9 

Sfântul Bonifaciu nu a ignorat nici imoralitatea struc¬ 
turală a laicilor, nici viciile clerului, nici chiar caracterul 
aproximativ al convingerilor religioase marcate de super¬ 
stiţii. Scrisorile sale către papa Zacharias sunt în mare 
măsură ecoul acestor chestiuni. Fără să dorim a trage 
concluzii prea generale, din ceea ce nu este decât o 
mărturie preţioasă, pare sigur că dezordinile din regatul 


1 De ex., Collection des Formules de Saint-GaU, in MGH, 
Formulae, ed. Zeumer, p.358. Este o concesie a lui Ludovic 
Germanicul,-la mijlocul secolului ai IX-lea. 

franc şi evaghelizarea superficială a Germaniei au concu¬ 
rat la aducerea cleruldi intr-o stare de nesiguranţă faţă de 
credinţă, ca şi faţă de moravuri. Programul reformator ce 
leagă în mod voluntar ignoranţa de vicii are drept scop 
lupta concomitentă împotriva acestor slăbiciuni. 

Metoda reţinută de Bonifaciu, apoi de succesorii săi şi 
pusă în practică cu sprijinul prinţilor franci nu pare a 
aştepta prea mult de la preoţi, din moment ce, mai ales la 
început, este autoritară, ierarhică şi în mod clar pedago¬ 
gică. Măsurile reformatoare sunt promulgate prin capitu¬ 
larii, ceea ce face din acestea obligaţii cu valoarea de lege. 
Episcopii pot conta pe concursul administraţiei, dacă este 
nevoie. Aşa se explică faptul că primul capitular al lui 
Pepin ca rege conferă contelui capacitatea de a-i con¬ 
strânge pe preoţi şi pe clerici să se supună sinodului epis¬ 
copal. Cine neglijează acest lucru va fi pedepsit cu o 
amendă de 3 livre, destinată tezaurului regal, şi degradat 
din slujba sa. Nu este de fapt decât o măsură preliminară 
pentru a repune clerul sub autoritatea episcopului 1 . 

Sinodul anual joacă rolul adunărilor din societatea 
francă, în care conducătorul, după consultări, îşi impune 
hotărârile subordonaţilor săi. Exact aceasta era şi intenţia 
unei reforme care să se bazeze pe episcop. El putea, în 
cursul unui sinod, să se asigure de precizia clerului în 
administrarea sfintelor taine, să-i întrebe pe preoţi despre 
doctrină, să-i ancheteze asupra moralităţii lor şi să verifice 
cărţile liturgice. El putea, de asemenea, să reunească un 
tribunal ecleziastic pentru a retrograda şi a destitui 
clericii care încălcau normele reformei. Pe scurt, măsurile 
luate în capitularii nu sunt aplicate decât prin voinţa epis¬ 
copului şi în măsura în care ajunge să le impună clerului 
său. Probabil că aici există o îndepărtare a textului de 
realitate. Din păcate, nu putem şti. 

Primele concilii reunite de Sfântul Bonifaciu nu se dau 
înapoi de la măsuri de o extremă brutalitate. Clericii 


1 MGH, Capit, t.I, n°13, p.31. 

păcătoşi şi adulteri care au spurcat locurile sfinte trebuie 
să fie alungaţi din funcţia lor şi constrânşi la penitenţă. 
Dacă vor cădea în acelaşi păcat, trebuie să fie pedepsiţi 1 . 
Nu s-ar putea spune dacă această hotărâre a avut vreun 
efect. 

Legislaţia lui Carol cel Mare abordează toate aspectele 
vieţii clericilor, în funcţie de împrejurări şi aparent fără un 
scop anume, până la conciliile din 813. Măsurile cele mai 
diferite apar în capitularii, în scrisori şi în actele oficiale ale 
administraţiei. Anumite texte sunt cât se poate de caracte¬ 
ristice, precum Admonitio generalis, din 789. Acest lung 
capitular sub forma unui îndemn care nu prevede nici o 
penalitate se străduieşte să prezinte îndatoririle şi în special 
pe cele ale preoţilor, îndemnând la a face bine dintr-o dorinţă 
de ordine şi morală. Elementarul atinge sublimul. Conform 
cu canoanele conciliilor din antichitate, Admonitio interzice 
preoţilor să aibă o femeie cu ei, cu excepţia mamei, surorii 
sau a unei persoane ce nu poate fi suspectată. Ea aminteşte 
că un preot nu poate celebra slujba fără a se împărtăşi, pre¬ 
cum şi a îndeplini alte câteva obligaţii la fel de sumare. 
Dimpotrivă, ultimele capitole lasă să se întrevadă un pro¬ 
gram de formare clericală şi un veritabil ideal de viaţă. Or, 
această parte a textului este originală şi exprimă, sub formă 
globală şi prost redactată, un ansamblu de probleme. Pe de o 
parte este nevoie de un cler capabil să prezideze o liturghie, 
să administreze sfintele taine şi să instruiască poporul. Un 
asemenea program este ambiţios şi necesită întreaga vigi¬ 
lenţă a episcopului. Este necesar, de asemenea, ca preotul să 
fie un model de viaţă morală şi să poată predica, prin exem¬ 
plu. Toate aceste îndatoriri sunt prezentate cu referire la 
Sfânta Scriptură şi la textele liturgice. Această strânsă 
întrepătundere dintre prescripţiile concrete şi principiile ele¬ 
vate conferă lucrării Admonitio generalis tonul său foarte 
special 2 . Alte texte sunt mult mai normative. De exemplu, 
cele din anii 803-805, care dau lista cu ceea ce trebuie să ştie 
preoţii - şi deci să înveţe pe dinafară - şi care fixează problemele 


1 MGH, Capit., t.I, n°12, pp.27-28. 

2 Cf. § 70 şi următoarele din Admonitio generalis, in MGH, 
Capit.. t.I. p.61 şi urm. 

în legătură cu care preoţii trebuie să treacă un examen 
înainte de a primi hirotonisirea sacerdotală 1 . 

în 813, Carol cel Mare revine pentru ultima oară la 
aceste proiecte de reformă a Bisericii. Din ordinul 
împăratului, clerul franc ţine cinci concilii simultane: la 
Mainz, la Reims, la Chalon-sur Saone, la Tours şi la Arles, 
pentru a prezenta un ansamblu de propuneri, din care 
suveranul va putea trage, dacă le consideră bune, o serie 
de decizii. La adunarea din toamna lui 813, la Aachen, 
Carol cel Mare a examinat textele acestor concilii şi a pu¬ 
blicat două capitularii, dintre care al doilea, intitulat 
Extraits des Canons, conţinea decretele ce i se păreau cele 
mai importante. 

Se poate urmări în aceeaşi măsură efortul de reformă, 
în cadrul unei dioceze sau chiar al unei provincii eclezias¬ 
tice, graţie statutelor sinodale 2 . Este vorba cel mai adesea 
de texte elaborate în cursul sinoadelor diocezane, care 
sunt ecoul reintrării clerului sub autoritatea episcopului. 
Au fost publicate 34 de statute 3 . Unele sunt opera unor 
episcopi eminenţi, precum Theodulf, Hicmar, Gerbald de 
Liege şi a arhiepiscopilor de Bourges, Raoul şi Wulfade. 
Aceste statute, ce datează adesea din timpul domniei lui 
Ludovic cel Pios şi a celei a iui Carol cel Pleşuv, permit 
deja întrevederea efectelor unei reforme întreprinse cu 
două sau trei generaţii mai înainte. 

Statutele sinodale privesc mai ales diocezele cele mai 
vaste, în care bisericile săteşti sunt numeroase şi îndepărtate 
de cetatea episcopală. Sunt destinate acestui cler de parohii 
risipite la ţară, adesea supus proprietarilor laici şi care 
trăieşte departe de controlul episcopului. Aceste texte nu pot 


1 MGH, Capii., t.I, n°l 16 şi 117, pp.234-235; C. VYKOUKAL, 
Les examens du clerge paroissial â I'epoque carolingienne, in 
RHE t.XTV, 1913, p.94 şi urm. 

2 R. AMIET, Une admonitio synodalis de I’epoque carolingien¬ 
ne, Medieval Studies. t. XXVI, 1964, 1964, pp. 12-82. 

3 Listă publicată de G. DEVA1LLY, La pastorale en Gaule au 
DF siecle, in RHEF, t. LIX, 1973, pp.23-54. 

să lase deoparte izolarea reală a acestor clerici. Nu pot par¬ 
ticipa cu toţii la sinodul diocezan, mai ales dacă este nece¬ 
sară o călătorie de una sau mai multe zile şi episcopul nu-şi 
vizitează dioceza decât o dată pe an. Adunările din jurul 
decanului sau trecerea arhidiaconului apar ca paleative. 

Grija expresă a acestor statute este de a avea un cler 
exemplar prin modul de viaţă. Canoanele încearcă să ţină 
preotul departe de principalele tentaţii ale lumii şi ale 
cărnii. Cu siguranţă, păcatele există. Cum ar putea fi alt¬ 
fel? Impresia de ansamblu este cea a unei bune ţinute, de 
preferinţă generale. Nici un episcop nu încearcă dorinţa 
de a trata problemele puse de concubinele şi de bastarzii 
preoţilor, ceea ce este un semn bun. Sunt numeroase 
canoanele despre liturghie, despre sanctificarea 
sărbătorilor, despre administrarea sfintelor taine, despre 
viaţa duhovnicească a preoţilor şi despre formarea cleri¬ 
cilor. Predicarea şi încadrarea poporului creştin fac 
deopotrivă obiectul unor recomandări exacte. Aceste 
diverse dispoziţii reglementează cultul şi viaţa clericilor 
conform dreptului. Anumite reguli se impun. Candidaţii la 
preoţie trebuie să se prezinte la episcop pentru a primi 
ordinele. Această obligaţie este cu atât mai importantă cu 
cât laicii, protectorii bisericilor săteşti, au dreptul de a 
desemna un candidat la alegerea lor în funcţiile de paroh. 
Nu se accede la preoţie fără ca lungi perioade să se fi scurs 
între obţinerea diferitelor ordine. în general, se stă cinci 
ani pe post de dascăl, patru ani sub-diacon şi cinci ani 
diacon. Clericii îşi petrec tot acest timp alături de un 
paroh. Şcolile pe care le ţin preoţii în fiecare biserică le 
sunt destinate cu prioritate. Candidaţii la preoţie trebuie 
să înveţe aici lectura, latina, cântecul şi diverse ritualuri. 
Avem toate motivele să credem că este vorba mai mult de 
o ucenicie prin repetiţie decât o formare în sensul şcolar 
al termenului. De altfel, această obligaţie nu apare decât 
în câteva statute sinodale, al doilea al lui Theodulf, de 
exemplu. Ea este uneori restrânsă la posibilităţile paro¬ 
hului. Ei ţin şcoală, dacă o pot face. 

Hirotonisit, instalat, preotul este considerat ca numit 

pe viaţă. El este căsătorii cu Biserica sa, aşa cum scrie 
Hatton de Basel. îndeplinirea funcţiilor şi perseverarea în 
viata duhovnicească, iată singurele sale obligaţii. 
Statutele sinodale îi amintesc acest lucru fără încetare şi 
sub forme foarte diferite. Parohul trebuie să predice 
poporului creştin şi această îndatorire antrenează după 
sine altele: cea de a cunoaşte rugăciunile pe dinafară, de 
a şti să le comenteze, cea de a avea un omiliar şi de a-1 
prezenta episcopului sau arhidiaconului. Episcopii se pre¬ 
ocupă deopotrivă de viaţa spirituală a preoţilor de ţară. 
Idealul era ca ei să recite slujba, în fiecare zi, precum 
canonicii la catedrală. Modul de viaţă propus este colectiv 
şi urban. El ilustrează mai mult concepţiile episcopului, 
decât realităţile rurale. 

Era mai uşor de conceput reforma vieţii clericale în 
cetăţi, unde clerul era numeros, iar ea mai uşor de pro¬ 
movat, pentru că autoritatea spirituală a episcopului se 
exercita direct şi fără să întâlnească piedici. Nu era vorba 
de a restabili demnitatea de viaţă, moralitatea şi un 
embrion de învăţătură, trebuia ilustrată dorinţa de per¬ 
fecţionare creştină. Clerul urban trebuia să poată la fel de 
bine ca acela din mănăstiri să atragă inimile entuziaste şi 
supuşii de elită. Expansiunea monahală de la sfârşitul 
epocii merovingiene arăta ce aspiraţii însufleţeau socie¬ 
tăţile barbare ale Europei Occidentale. Revenirea clericilor 
la viaţa comună, aşa cum o cunoscuse antichitatea 
creştină, părea soluţia. Monahizarea obiceiurilor era in 
spiritul vremurilor. 

Această reformă este cunoscută prin Regula pe care epis¬ 
copul Chrodegang o compune pentru clerici şi prin acele 
câteva rânduri pe care Paul Diaconul le consacră descrierii 
acestui mod de viată în Gesta episcoporum Metensium '. 
Iniţiativa nu vine doar de la episcopul de Metz, ci deopotrivă 
şi de la membrii conciliului pe care îl prezidează la Ver, în 


] G. HOCQUARD, La Regie de saint Chrodegang, in Saint 
Chrodegang [255], pp.55-90. Există două versiuni ale acestei 
rânduieli, un text scurt cu adăugirile lui Angilram şi un text lung 
mai aproape de Regula de la Aachen. 

iulie 755. Preambulul hotărârilor acestei reuniuni este foarte 
apropiat de prima parte a prologului Regulii lui Chrodegang. 
De aceea, această codificare ne apare ca aplicarea îirdioceza 
Metz a rezoluţiilor luate la Ver. 

După ce i-a adunat pe clerici în claustrai, ca într-o 
mănăstire, Chrodegang, care se îngrijise cu generozitate de 
întreţinerea lor, i-a învăţat cum trebuie să militeze în 
Biserică. Trebuia să se îndepărteze de lucrurile pieritoare ale 
lumii pentru a se consacra numai slujbei divine 1 . în fapt, 
Chrodegang, care se inspiră din Scriptură, din Sfinţii Părinţi, 
din legislaţia conciliară anterioară şi mai ales din Regula 
Sfântului Benedict, propune canonicilor un mod de viaţă ce 
seamănă cu cel ai călugărilor, cu deosebirea că el nu implică 
nici stricta sărăcie, nici supunerea riguroasă 2 . Asceza nu era 
primordială, deoarece sarcina canonicilor este de a celebra 
slujba şi de a asigura astfel o misiune religioasă esenţială. 
Necesităţile cultului sunt superioare multor altor conside¬ 
rente. 

Reforma lui Chrodegang cunoaşte un succes greu de eva¬ 
luat. Pare sigur că în momentul în care Ludovic cel Pios între¬ 
prinde la rândul său reforma canonicilor, există peste tot în 
imperiu capitluri, unde clericii duc, mai mult sau mai puţin 
riguros, o viaţă comună. Totuşi nu s-ar putea afirma că ei 
trăiesc conform cu Regula scrisă de episcopul de Metz, pen¬ 
tru că această legislaţie nu pare să fi avut valoare canonică 
în alte dioceze, decât prin voinţa episcopilor. 

Reforma întreprinsă la începutul domniei lui Ludovic 
cel Pios pare să fi avut un dublu scop. Desigur, trebuie să 
determini clerul să trăiască în conformitate cu canoanele 
şi cu principiile vieţii regulare. Exigenţe noi se fac simţite 
din epoca lui Chrodegang. Trebuie, de asemenea, să dai 
forţă de lege unei reguli, pentru ca disciplina impusă cleri¬ 
cilor ce trăiesc în comunitate să fie identică în întreg 
Imperiul. Reforma se impune în cadrul diverselor tentative 
de unificare şi de uniformizare a instituţiilor Imperiului 
carolingian. 

în august 816, Ludovic cel Pios provoacă o dezbatere în 
legătură cu respectarea canoanelor şi insistă asupra nece- 


1 Este sensul textului lui PAUL DLACRE, in MGH SS, t.2, p.267. 

2 Regie de CHRODEGANG, in PL. 89 c 1097-1120. 

sităţii unei vieţi mai. ordonate. Amalaire, sau poate 
Ansegise, a fost însărcinat să adune informaţii din operele 
Părinţilor Bisericii, despre principiile care trebuie să-i 
călăuzească pe clerici. Raportorul trebuia să elaboreze un 
statut care să intre în toate amănuntele unei vieţi în colec¬ 
tivitate. Aşa s-a născut regula numită De institutione 
canonicorum, ce este promulgată în 817 1 , şi care, deşi nu 
face nici o trimitere la Chrodegang, de la opera acestuia 
îşi ia cele mai semnificative trăsături. 

Canonicii trăiesc în comun şi reşedinţa lor este 
aproape la fel de strict delimitată ca aceea a unei 
mănăstiri. Au dormitor şi refectoriu în comun. Cu toate 
acestea, hrana este împărţită cu largheţe. Canonicii nu 
trebuie să renunţe la bunurile lor personale şi nu sunt 
constrânşi la sărăcie personală. Ei cântă slujba divină ce 
este în mod sensibil aceeaşi cu cea a călugărilor. în acelaşi 
spirit şi în acelaşi timp este elaborată o regulă pentru 
folosinţa canonicelor: De institutione sanctimonialium. 
Trebuie să ţinem seama că acest text nu se referă la 
călugăriţe în sensul actual al termenului, deoarece ele 
erau supuse regulii benedictine, ci la femei din cea mai 
înaltă societate care se retrăgeau la mănăstiri pentru a 
trăi aici în inactivitate şi cucernicie. Rânduiala le impune 
frânturi de viaţă comună şi recitarea slujbei. 

Regula pentru canonici promulgată la Aachen nu 
impune o viaţă eroică. Cum ar fi putut fi altfel? Este vorba 
de un cadru instituţional destinat unui imens imperiu şi 
care organiza viaţa a numeroşi clerici care nu au probabil 
vocaţie excepţională. Este vorba de o cale de mijloc ce 
asigura demnitatea vieţii, practicarea virtuţilor, bunul 
exemplu şi cucernicia. Practica arată că anumite exigenţe 
sunt prea împovărătoare. Luată ca atare, Regula de la 
Aachen este singurul text ce va fi avut forţă de lege timp 
foarte îndelungat. 


1 MGH, Conc., II, 1, pp.308-421-, Textul are trei părţi: citări 
patristice, remarci generale despre viaţa clericilor, apoi Regula 
propriu-zisă. 

D. REFORMA LITURGICĂ 

Nu există nici un dubiu că celebrarea cultului creştin a 
fost tulburată grav în timpul perioadei dificile ce coincide 
cu ascensiunea majordomilor palatului. Nu poate fi igno¬ 
rat faptul că incultura preoţilor a provocat dificultăţi in 
administrarea sfintelor taine, din moment ce, asupra 
acestui aspect există mărturia formală a scrisorilor 
Sfântului Bonifaciu. La drept vorbind, nu se cunoaşte 
modul în care clerul rural celebra tainele. Citea din vreo. 
carte, ştia pe dinafară câteva formule în felul cuvintelor 
magice? Nu s-ar putea spune cu precizie. 

Acestor lacune fundamentale şi destul de neliniştitoare 
li se adaugă câteva dificultăţi maf specifice. Nu există o 
liturghie unică pentru întreg ţinutul francilor. Fiecare dio- 
ceză poate avea particularităţile sale, tradiţiile şi obi¬ 
ceiurile sale. Aceste diferenţe, destul de firave în Biserica 
galilor, s-au agravat o dată cu sosirea apostolilor irlandezi, 
al căror particularism era foarte acuzat. Misionarii anglo- 
saxoni au adus cu ei, in Frisia şi în Germania, obiceiurile 
romane ce fuseseră preponderente la ei. în alte regiuni, 
lucrul se întâmpla la fel; mulţumită pelerinajelor în 
Cetatea Eternă, devoţiunii speciale a unui episcop şi cir¬ 
culaţiei cărţilor liturgice venite din Italia. Pe scurt, ritu¬ 
alurile 1 romane aveau tendinţa să se infiltreze în liturghia 
tradiţională a Galiei. 

Dezordinea era cu siguranţă foarte mare şi probabil 
inextricabilă, pentru că era imposibilă corectarea cărţilor 
liturgice unele după celelalte, din lipsa posibilităţii de a 
desemna un exemplar autentic şi de a comanda exe¬ 
cutarea copiilor în număr suficient. Reforma se impune ca 
o necesitate. Pepin a vrut-o, tot aşa cum a vrut-o pe cea a 
instituţiilor ecleziastice. De altfel, un simţ aproape super¬ 
stiţios al exactităţii cuvintelor pronunţate în timpul cere^ 
moniilor făcea dezordinea liturgică mai intolerabilă chiar 
decât altele. Această reformă este în principal o 
romanizare a obiceiurilor şi a ritualurilor. Ea se inserează 
într-un context politic bine cunoscut. Cu toate acestea, 

devoţiunea fierbinte a lui Pepin însuşi pentru Apostolul 
Petru şi pentru papă explică mai bine această alegere, pre¬ 
cum şi influenţa Sfântului Bonifac.iu, ardent propagator al 
influenţei romane. 

Dispoziţiile luate de Pepin pentru a traduce în practică 
voinţa sa nu sunt cunoscute din textele contemporane, ci 
doar prin consecinţa lor şi aluziile pe care le întâlnim în 
diferite acte ale lui Carol cel Mare. Astfel, adoptarea cântului 
roman este un fapt bine atestat. Admonitio generalis 
aminteşte că Pepin a dispus înlocuirea lui cantus gallicus 
prin cantus romanus 1 . Epistola generalis (786-800) conţine 
aceeaşi afirmaţie, iar capitularul De imaginibus adaugă că 
Pepin a dispus adoptarea lui Ordo psallendi roman. 

Până spre 750, romanizarea cultului este sporadică şi 
depinde de iniţiativele individuale. Şederea papei Ştefan al 
II-lea la curtea francă, între 753 şi 755, pare să fi avut un rol 
decisiv, deoarece capela pontificală a putut scoate în evidenţă 
splendoarea liturghiei romane. în timpul aceloraşi ani, 
Chrodegang a făcut o călătorie la Roma şi a povestit canoni¬ 
cilor de la Metz 2 obiceiurile romane pe care le-a observat 
acolo. Sacramentarul gelasian păstrat în manuscrisul de la 
Gellone a fost, după toate probabilităţile, compilat la sfatul 
său. La Rouen, fratele vitreg al lui Pepin, episcopul Remi, a 
primit un membru de la Schola cantorum din Roma pentru a- 
i forma pe clericii săi în modulaţia romană. Corişti de la 
Rouen şi Metz au plecat apoi la Roma pentru a-şi perfecţiona 
acolo ucenicia 3 . 

Adoptarea canfus-ului roman înseamnă acceptarea, în 
acelaşi timp, a textelor liturgice care îl însoţesc, deoarece 
cantare înseamnă atât a declama sau a recita într-o manieră 
solemnă, cât şi a cânta 4 . Este, prin urmare, o romanizare 
completă a cultului care se întreprinde. Ea cere o nouă 

1 Admonitio Generalis, in MGH, Capit., t. I, p.61: Epistola 
gene-ralis. ibid. p.80; Capitulare rfe Imaginibus. in MGH, Conc., 
II, suppl., p.21. 

2 PAUL DLACRE, Gesta episcoporum Mettensium, in.MGH 
SS, t.2, p.267. 

3 C. VOGEL, Saint Chrodegang ei Ies debuts de la romanisa- 
tion du culte en pays franc, in Saint Chrodegang (255], p.9l şi 
urm. 

4 C. VOGEL, La reforme cultuelle sous Pepin le Bref et 
Charlemagne 1 265], pp.180-181. 

măiestrie. Coralele de la Metz şi Rouen servesc drept exem¬ 
plu şi model. Este necesar, deopotrivă, să existe noi cărţi 
liturgice cu textele şi melodiile romane. Or, sacramentarul 
gelasian, compilat la curtea francă sub supravegherea lui 
Chrodegang, este o operă hibridă şi stufoasă ce lasă loc obi¬ 
ceiurilor locale. De fapt, înlocuirea unui sacramentar prin 
altul este o acţiune dificilă. Această reformă duce la punerea 
în circulaţie a unui sacramentar în plus 1 . 

Carol cel Mare urmăreşte această reformă şi se 
recunoaşte el însuşi drept continuator al tatălui său. Lui 
îi revenea să pună în practică hotărârile a căror aplicare 
nu fusese suficient urmărită până atunci. Această operă 
de largă respiraţie nu se desfăşoară fără numeroase 
apeluri la prescripţii elementare. 

Ritul oficial in Biserica francă este ritul roman, aşa 
cum o dovedesc textele oficiale. Totuşi sacramentarul 
gelasian nu ajunsese să se impună şi reforma trebuia 
reluată. Paul Diaconul a fost însărcinat să ceară papei 
Adrian un sacramentar roman fără adăugiri. Acest papă a 
trimis unul, către 785-786, ce este numit Hadrianum şi 
care nu corespunde exact aşteptărilor palatului franc. 
Această carte liturgică, ce data din timpul pontificatelor 
lui Grigore al IMea şi Grigore al IlI-lea, era veche de o 
jumătate de secol şi era depăşită de practică. Pe de altă 
parte, nu conţinea decât slujbele pe care papa le celebra 
în persoană la Roma. Avea lacune şi era inutilizabilă ca 
atare. Alcuin a înzestrat-o cu o completare împrumu- 
tându-se copios din sacramentarul gelasian compilat la 
curtea lui Pepin. Această operă, destul de firavă totuşi, a 
luat locul tuturor celorlalte sacramentare şi a devenit baza 
întregii tradiţii liturgice ce a urmat 2 . 


1 C. VOGEL, Les echanges liturgiques entre Rome et le pays 
franc jusqu'â l’epoque de Charlemagne, in Le Chiese [262], 
pp. 185-295. 

2 C. VOGEL, Introduction aux sources de l'histoire du culte 
chretien au Moyen Age, in Studi Medievali, t.3, 1962, pp. 1-99, 
t.4, 1963, pp.435-569. 

Alte cărţi erau indispensabile cultului. Pentru a celebra 
messa era nevoie de un Epistolar şi de un Evangheliar sau 
un Lecţionar care să conţină in acelaşi timp Epistolele şi 
Evangheliile. Alcuin a corectat un Epistolar anterior pen¬ 
tru a-1 adapta la sacramentarul care era opera lui. încă o 
dată era necesară o romanizare a obiceiurilor. Evangheliarul, 
dimpotrivă, textele lui erau fixate de la mijlocul secolului 
al VUI-lea şi nu cerea retuşări. 

Celebrarea slujbei divine de către clerici şi călugări 
reclama un antifonar, o psaltire, diverse extrase din alte 
cărţi ale Bibliei şi un omiliar, adică un ciclu complet de 
omilii şi de predici pentru toate sărbătorile anului. Textele 
în uz erau foarte defectuoase. Carol cel Mare l-a însărci¬ 
nat pe Paul Diaconul să compileze o culegere în acest 
scop. Acesta din urmă a luat direct din operele Părinţilor 
Bisericii pasaj eLe ce i s-au părut cele mai potrivite, fără să 
se preocupe de textele reţinute de omiliarul în uz la Roma. 
Carol cel Mare a impus aceste două volume tuturor bise¬ 
ricilor şi tuturor mănăstirilor Imperiului. în ciuda unui 
pasaj explicit din' viaţa lui Alcuin, nu este sigur că g.cesta 
a compus o operă analogă. Dacă a făcut-o, ea nu a ajuns 
până în zilele noastre. 

Aplicarea acestor decizii nu este uşor de urmărit şi cere 
timp. Avem toate motivele să credem că înlocuirea unei 
cărţi liturgice prin alta nu se face decât atunci când 
precedenta este scoasă din uz. Se cunoaşte totuşi că paro¬ 
hii au la dispoziţia lor cărţi liturgice, deoarece capitulari- 
ile şi conciliile le menţionează. Admonitio generalis reco¬ 
mandă corectarea cărţilor în uz în episcopii şi mănăstiri. 
Dacă este necesar să se comande copierea Evangheliilor, 
Psaltirea sau missalele, această sarcină trebuie 
încredinţată unor oameni perfect maturi, capabili să-şi 
consacre întreaga atenţie 1 . Episcopii trebuie să se asi¬ 
gure că sacramentarele folosite de preoţii lor sunt con¬ 
forme ritualurilor 2 . 


1 Admonitio generalis, in MGH, Capit., ti, p.61 şi urm. 

2 Conciliul din Rispach, din 798, in MGH, Conc., I, p.198. 

Supusă reflecţiei, reforma liturgică apare ca o între¬ 
prindere colosală. Uniformizarea ritualurilor şi roma¬ 
nizarea cultului presupun o muncă lentă peste tot în 
lumea francă. Substituirea unei cărţi liturgice cu alta 
implică sarcina grea de a recopia o lucrare şi a realiza 
numeroase copii din aceasta. Clerul trebuie totodată să fie 
suficient pregătit pentru a folosi cum se cuvine lucrarea. 
Strădania pentru îmbunătăţirea culturii cleiului trebuie 
menţinută timp îndelungat. întrebările la care sunt 
supuşi preoţii despre sfintele taine şi ritualuri nu fac 
impresie proastă 1 . 


E. EXPANSIUNEA CREŞTINĂ 

Vitalitatea Bisericii se manifestă chiar prin convertirea 
la creştinism a popoarelor păgâne din Europa Occidentală. 
Evanghelizarea este o îndatorire pe care creştinii nu au 
ignorat-o niciodată. Cu toate acestea, ea este stimulată cu 
o vigoare, reînnoită, de la începutul secolului al VTII-lea, 
prin nişte misionari de o calitate excepţională. Pirmin, 
Willibrord şi Bonifaciu sunt excelenţi apostoli 2 . Această 
operă este continuată pe parcursul întregii perioade 
ascendente a dinastiei carolingiene, pentru a-şi pierde 
suflul şi apoi a se opri între 840 şi 850. în a doua jumătate 
a secolului al IX-lea, Imperiul franc este în* defensivă şi 
Biserica este cu el. 

Evanghelizarea asociază într-o unică acţiune călugări, 
preoţi şi episcopi care predică, botează, întemeiază biserici 
şi mănăstiri, papa care păstrează până la mijlocul secolu¬ 
lui al VUI -lea o mare autoritate morală asupra misionarilor 
şi suveranul franc ce se străduieşte să facă din evanghe¬ 
lizare problema lui şi a clericilor săi, pentru profitul 

1 Interogationes examinationis, in MGH, Capit., t.I, n°116, 
p.234. 

2 H. LOWE, Pirmin, Willibrord und Bonifacius. Ihrt 
Bedeutung fiir die Missiongeschichte ihrer zeit, in Le Chiese 
[262], pp.217-261. 

comun al Bisericii şi al regatului. Tutela lui Carol cel Mare 
este greoaie şi modifică în mod manifest spiritul misiunii. 
Evanghelizarea şi cucerirea devin acţiuni conexe, iar 
expansiunea creştină în Europa Occidentală nu se mai 
poate disocia de destinul poporului franc şi al 
conducătorilor săi. 

încă din primii ani ai secolului al VUl-lea şi mai mult după 
720, se instalează misionari în marginile ţărilor creştinate, 
apoi pătrund în Germania. în principal, ei vin din insulele 
britanice. Unii sunt probabil spanioli sau acvitani 1 . Această 
expansiune creştină este contemporană accesului major¬ 
domilor palatului la primul rang al regatului franc. Totuşi, nu 
este vorba de o acţiune francă în sensul strict al cuvântului. 
Misionarii, cu toate acestea, nu-i pot ignora pe stăpânii din 
Austrasia, pentru că teritoriile lor de misiune sunt limitrofe 
cu posesiunile acestora. Sprijinul pe care li-1 pot da Pepin 
d’Herstal şi Carol Martel, oricât de sincer va fi putut fi, nu 
pare eliberat de orice considerent de forţă. 

Pirmin întemeiază mănăstiri pe Valea Rinului şi în Alsacia 
(Reichenau în 724, Murbach în 728), cu acordul episcopilor 
şi al membrilor celei mai înalte aristocraţii, care sunt în 
acelaşi timp protectorii şi proprietarii acestora. Programul 
misionar al lui Willibrorcl şi al lui Bonifaciu este şi mai impor¬ 
tant încă, din moment ce ei împing evanghelizarea până la 
organizarea unei Biserici locale în colaborare cu prinţii. Aşa 
se întâmplă în Frisia, unde Willibrord acţionează în mod 
manifest de aţord cu Pepin d’Herstal în pariea de ţară care 
este deja sub influenţă francă. 

Opera lui Bonifaciu este şi mai decisivă. Venit din 
sudul Angliei, el parcurge în zadar Frisia păgână între 716 
şi 718. După o călătorie la Roma, se stabileşte o vreme pe 
lângă Willibrord şi abordează în 721 câmpul privilegiat al 
acţiunii sale: Germania 2 . în Hessa şi în Turing'ia el 
evanghelizează mai ales populaţiile ce cunoşteau un sin- 


1 Ar fi cazul lui Pirmin. 

2 Bibliografie despre evanghelizarea Germaniei în R. 
MANSELLI, La conversionc dci popoligermanici al chstianesinio: 
la cliscussione storiografice, in La conversione [262], pp. 15-42. 

creţism de păgânism cu creştinism degenerat. In această 
acţiune, el primeşte sprijinul prinţilor şi apoi pe cel'al lui 
Carol Martel. Campaniile militare ale majordomului pala¬ 
tului în regiunile vecine consolidează poziţiile misionari¬ 
lor. în spiritul acestor populaţii foarte apropiate de bar¬ 
barie, puterea armatelor france poate convinge în legătură 
cu superioritatea Dumnezeului creştinilor. Cu toate aces¬ 
tea, Bonifacfu predică şi răspândeşte învăţătura în limba 
vorbită de popor, având totuşi sub ochi un manuscris al 
Scripturii 1 . 

Activitatea misionară a lui Bonifaciu este jalonată de 
întemeierea de mănăstiri (Fritzlar în 721, Fulda în 744, 
unde îl instalează pe discipolul său Sturm). Acestea sunt, 
în acelaşi timp, puncte de sprijin pentru misionari, locuri 
de formare pentru călugări-apostoli şi primele structuri de 
biserică în regiune. începând din 722, Bonifaciu este hiro¬ 
tonisit episcop misionar; în 732 papa Grigore al III-lea îi 
conferă puteri de arhiepiscop, ceea ce îi dă posibilitatea de 
a organiza Biserica în Germania şi de a împărţi ţara 
evanghelizată în dioceze. în Bavaria, el desăvârşeşte opera 
misionarului Rupert, întemeind patru episcopii în 739: 
Passau, Regensburg, Freisin§ şi Salzburg. Este o Biserică 
naţională' pusă sub protecţia ducelui Odilon. Anexarea 
Ba vâri ei de către Carol cel Mare, apoi ridicarea Salzburgului 
la rangul de metropolă, în 798, fac din ea o provincie 
ecleziastică a Imperiului franc. în Hessa şi în Turingia, 
ţări de acum înainte sub dominaţie francă, Bonifaciu înte¬ 
meiază, în 741 sau 742, cele trei episcopii de la Buraburg, 
Erfurt şi Wurzburg, iar, mai la sud, pe cea de la Eichstatt. 
Aceste episcopii întreţin relaţii dintre cele mai strânse cu 
sediul de la Mainz. Bonifaciu a devenit el însuşi episcop al 
acestui oraş, în 747, apoi i-a lăsat această însărcinare dis¬ 
cipolului său, Lui, pentru a relua îndatorirea de evanghe- 


1 Wynifrid, care şi-a luat la Roma numele de Bonifaciu, s-a 
născut la Crediton, în Devonshire, între 673 şi 680. Intră la 5 ani 
în abaţia de la Exeter, apoi trece în cea de la Nutcell. Primeşte 
aici o excelentă formaţie intelectuală şi literară. 

lizare. Oraşul Mainz, ridicat la rangul de arhiepiscopie 
către 780-782, se aila în fruntea unei imense provincii 
ecleziastice, a cărei organizare definitivă datează de pe 
vremea domniei lui Ludovic cel Pios. în 745, Koln devine 
deopotrivă episcopie, apoi metropolă în 800. 

Opera misionară a lui Bonifaciu rămâne pacifică, chiar 
dacă relaţiile sale cu prinţii franci par limitate. Evanghe¬ 
lizarea şi instalarea puterii austrasiene par să meargă în 
concordanţă. Creştinismul apare ca un factor esenţial de 
asimilare între popoarele apropiate. Din momentul ungerii 
lui Pepin, regatul franc devine o lume fără frontiere etnice, 
foarte integratoare şi cuceritoare dacă întâlneşte rezistenţă. 

Saxonii, care ocupau vaste teritorii Ia nord de Germania, 
rămâneau singurul popor păgân şi singurul care scăpa 
dominaţiei france. Evanghelizarea lor se dovedise imposi¬ 
bilă, intr-atât de ostilă se arătase primirea făcută misiona¬ 
rilor. Incidentele de la frontieră şi expediţiile militare 
tradiţionale conduc la un război de cucerire, început de 
Carpi cel Mare în 722 şi continuat cu violenţă timp de 
treizeci de ani. în această vastă regiune, creştinarea este 
sprijinită de arme şi convertirea într-o ţară cucerită ia un 
caracter oarecum diferit. 

Carol cel Mare a început prin gesturi capabile să-i 
terorizeze pe saxoni, să-i facă să se îndoiască de zeii lor, 
iar pentru a le zdrobi rezistenţa distruge sanctuarul de la 
Irminsul, în 772. Aplicarea îngrozitoarelor dispoziţii ale 
capitularului De partibus Saxoniae avea acelaşi scop 1 . 
Practicile păgâne erau interzise, iar toate gesturile 
duşmănoase faţă de clericii însărcinaţi să predice credinţa 
erau pedepsite cu moartea. Aceste acte de violenţă au fost 
prea adesea comparate cu evanghelizarea paşnică făcută 
de Willibrord şi de Bonifaciu. Realitatea este mai 
nuanţată. Protecţia pe care prinţii franci au acordat-o 
misionarilor este legată de ameninţarea cu represalii în 
caz de crimă. Armata francă nu era departe şi era deosebit 


1 MGH, Capit., t.I, n°26, p.68 şi urm, 

de aptă pentru a răzbuna sângele vărsat. La fel, Bonifaciu 
a răsturnat idolii, pentru a le demonstra vanitatea, gest pe 
care Carol cel Mare nu face decât să-l amplifice intr-un 
context războinic. 

în ciuda tuturor, a avut loc o evanghelizare in sensul 
propriu al termenului. începând cu 787, sudul Saxoniei şi 
vestul, Westfalia, au fost împărţite in sectoare misionare, 
iar fiecare teritoriu a fost atribuit unei episcopii sau unei 
mari mănăstiri din Austrasia, în scopul de a organiza aici 
convertirea populaţiei. Mici grupuri de misionari, înzes¬ 
traţi cu manuale de catehism, au dat o instruire preala¬ 
bilă ce nu dura decât patruzeci de zile, şi care uneori nu 
depăşea două sau trei săptămâni. La sfârşitul acestui 
învăţământ rapid al credinţei, procedau la botezuri, dese¬ 
ori colective. Evanghelizarea a fost stângace, uneori bru¬ 
tală, iar rezultatul superficial. Creştinarea în profunzime 
a venit mai târziu. Poemul în limba vulgară Heliand, ce 
transformă viaţa lui Christos în epopee pentru folosinţa 
saxonilor, este o mărturie, în felul său. Pâgânismul, mult 
timp activ, a inspirat o durabilă rezistenţă naţională. 
Aceste rebeliuni începeau printr-o apostazie, ceea ce lasă 
să se înţeleagă că botezul, obligatoriu sau nu, nu fusese 
primit pentru ceea ce este în sine. Aceste revolte anuale 
din epoca cuceririi s-au mai rărit, pentru ca în a doua 
jumătate a secolului să devină sporadice. 

Această creştinare rapidă integra în sânul poporului 
creştin şi supunea puterii france, era ceea ce conta cel 
mai mult pentru Carol cel Mare, care pare să nu fi dat 
dreptate rezervelor unora dintre consilierii săi. -Instalarea 
ierarhiei creştine era ultima etapă a acestei acţiuni de 
asimilare. Ea nu s-a făcut fără incertitudini. Willehad, 
care evanghelizase ţara între gurile fluviilor Weser şi Elba, 
a devenit primul episcop de Bremen între 787 şi 789. 
După moartea sa, scaunul a rămas vacant până în 804-805. 
în vestul Westfaliei, Liudger, un apostol venit din Frisia, a 
întemeiat mănăstirea de la Mimigernaford. Carol cel Mare 
a făcut din acest călugăr un episcop şi din abaţia sa 
sediul unei episcopii, între 802 şi 804. Oraşul ce se va 

naşte din această iniţiativă a căpătat mai târziu numele de 
Miinster. în sudul Saxoniei, Paderborn a devenit epis¬ 
copie, încă de la sfârşitul secolului al VlII-lea. Iar biserica 
din Hamburg datează din 804, Episcopiile din Osnabruck, 
Minden, Verden, Hildesheim şi din Halberstadt au fost 
ridicate, prin urmare, în vremea domniei lui Ludovic cel 
Pios. Aceste lungi amânări vorbesc în acelaşi timp despre 
sălbăticia ţării şi despre lentoarea reală a penetraţiei 
creştine. 

Dincolo de Saxonia, către nord, trăiau popoare germanice 
păgâne, scaridinavii. Misionarii carolingieni aveau legături cu 
ei prin intermediul Frisiei şi al comerţului său pe mare. 
Acesta nu era probabil mijlocul cel mai propice pentru a 
evangheliza un popor de războinici şi de ţărani 1 . La drept 
vorbind, Carol cel Mare nu se gândea să procedeze în 
Scandinavia aşa cum făcuse în Saxonia. Orice operaţiune 
militară era exclusă, aşa cum arată instalarea slavilor între 
franci şi danezi. O convertire forţată şi rapidă era imposibilă. 
De altfel, cucerirea brutală a Saxoniei a provocat spaima popu¬ 
laţiilor scandinave care au căutat să respingă un asemenea 
pericol. Danezii s-au retras la ei şi au întreprins raiduri mari¬ 
time împotriva francilor, fără ca prin acestea peregrinarea 
misionarilor să fi fost întreruptă. Sub domnia lui Ludovic cel 
Pios, o veritabilă misiune oficială a fost trimisă la scandinavi, 
în 822-823. Ea derivă din alianţa încheiată între împărat şi 
unul dintre pretendenţii la tronul danez, Harald. Cel mai fru¬ 
mos succes al său este botezar ea acestui personaj, în 826, la 
Mainz. Acest succes diplomatic şi alte câteva de mai mică 
importanţă nu duc decât la instalarea precară a câtorva 
locuri de cult. Audienţa creştinismului rămâne limitată la 
câteva puncte particulare, precum Birka, centru al 
comerţului din Uppland. Din momentul în care Imperiul este 
atins de criza politică, aceste misiuni se ofilesc, în ciuda ta¬ 
lentului şi răbdării anumitor misionari, aşa cum a fost 
Ansgar. 

Ca reacţie, păgânismul ia un avânt nou şi cultele locale. 


1 L. ML'SSET, La penetration chretienne dans l’Europe du 
Nord et son influence sur la civilisation scandinave, La 
Conversione [262], pp.263-325. 

foarte marcate până atunci prin legarea de pământ şi de 
locuri, s-au unificat intr-un sincretism apt să inspire o rezis¬ 
tenţă naţională. Zeul Thor, considerat cel mai important, a 
devenit emblema păgânismului ce se opunea crucii lui 
Christos. Eşecul misiunilor oficiale şi retragerile ce au urmat 
de-a lungul întregului sfârşit al secolului al IX-lea ascund, 
după toate probabilităţile un foarte lent progres spre conver¬ 
tire, adeseori incert, desigur, a normanzilor ce parcurgeau 
ţara în căutare de aventuri, de jafuri şi de aşezări. Nu lipsesc 
mărturiile despre această pătrundere creştină. 



Monahismul carolingian 


Monahismul are deja o lungă istorie în momentul când 
regii franci supun autorităţii lor cea mai mare parte a 
Europei Occidentale. De aceea viaţa monastică este, în 
Imperiu, în aceeaşi măsură o moştenire a trecutului şi un 
fruct al renaşterii carolingiene. 

Destinată să favorizeze căutarea perfecţiunii creştine şi 
a mântuirii, viaţa monastică a devenit cu timpul şi 
datorită înmulţirii călugărilor un fapt de civilizaţie. în 
principal, vocaţia sa rămâne identică, oricare ar fi dife¬ 
renţele înregistrate. De altfel, varietatea în uzanţe este 
tradiţională. Viaţa monastică se realizează sub forme cât 
de cât diferite, potrivit spiritului diferiţilor întemeietori şi 
potrivit exigenţelor locurilor şi vremurilor. Autonomia 
mănăstirilor, care este pentru mult timp singura regulă, 
menţine particularismul fiecăreia 1 . Aceste diferenţe, mari 
sau mici, durează mult, deoarece nu^există un motiv evi¬ 
dent pentru a încuraja uniformitatea. Ele nu se şterg 
decât lent, fără a dispărea vreodată. De aceea descrierea 
lumii monastice carolingiene este în mod necesar variată. 


1 Solidaritatea între mănăstiri nu apare înainte de sosirea 
Sfântului Colomban pe continent, în 591. 



A TIPURILE DE VIATĂ MONASTICĂ 

în principal, se pot reţine trei tipuri de mănăstiri. 
Primul este destul de apropiat de oraş. El se implantează 
în vecinătatea mormintelor de sfinţi, acolo unde cultul 
martirilor i-a incitat pe creştini să construiască bazilici. 
Aceste grupări monastice se nasc aproape spontan, din 
strângerea la un loc a eremiţilor şi a pelerinilor, devotaţi 
sfântului. Aici viaţa pare adesea destul de conformă mode¬ 
lului dat de Sfântul Martin. Cu toate acestea, dificultăţile 
vremurilor, riscurile unei vieţi monastice fără reguli scrise 
fac să se piardă entuziasmul pentru aceste vechi aşezări 1 . 
La mijlocul secolului al Vll-lea, un efort de reformă este 
întreprins sub conducerea abaţilor din marile mănăstiri şi 
a episcopilor. Se ajunge aproape întotdeauna la introdu¬ 
cerea de observanţe copiate după acea Regie a Sfântului 
Benedict. Cu toate acestea. Regula este adoptată foarte 
parţial şi instalarea mănăstirilor la marile bazilici de la 
periferie, precum Saint-Denis, Saint-Germain la Auxerre, 
Saint-Medard la Soissons, Saint-Pierre-le-Vif la Sens îşi 
păstrează autonomia şi un simţ foarte acut al particula¬ 
rismului lor 2 . 

Legate de oraş, aceste mănăstiri sunt în acelaşi timp 
retrase şi apropiate, pentru că sufletele trebuie despărţite 
de lume, nu trupurile. înalte locuri de asceză şi de spirit 
de renunţare, au funcţia de a ilustra cele mai înalte virtuţi 
creştine şi de a servi drept modele. De aceea existenţa lor 
este necesară întregii comunităţi creştine. 

Aceste locuri de retragere pioasă par a fi mult timp în 
legătură strânsă cu cetăţile episcopale. Desigur, episcopii 
le-au aprobat întemeierea în conformitate cu dispoziţiile 
Conciliului din Calcedonia. Ei înşişi au fost iniţiatorii, ca 


1 Despre absenţa regulii monastice în Galia, C. COURTOIS, 
L’evolution du monachisme en Gaule de salut Martin â saint 
Colomban, in II Monacbesimo [279), pp.47-72. 

2 L. LEVILLAIN. Etudes sur l’abbaye de Saint-Denis â 
l'epoque merovingienne, in BEC, t.86, 1925, pp.49-51. 74-77. 

buni judecători ai nevoilor spirituale din dioceza lor. 
Autoritatea episcopului asupra acestor stabilimente este 
mare, pentru că el exercită aici, în afara unei jurisdicţii 
spirituale incontestabile, un fel de drept de protecţie şi de 
patronaj care este determinat de faptul că nici o autoritate 
pământească nu-i poate limita puterea. Se poate consi¬ 
dera, din acest punct de vedere, că aceste mănăstiri sunt 
episcopale. Unii episcopi au dat în întregime sau o parte 
din pământurile şi din bunurile pe care s-au instalat călu¬ 
gării. Ei dispun în cazul acesta de drepturi recunoscute 
proprietarilor şi întemeietorilor 1 . 

Monahismul inspirat direct din Regula Sfântului 
Benedict şi din cutumele de la Montecassino este indis¬ 
cutabil diferit. El acordă mai mare atenţie izolării, iar fuga 
de lume este adesea, mai ales la început, o retragere 
departe de oraş. Ruptura este, în plus, fizică, pentru că 
portarul are îndatorirea de a limita relaţiile cu exteriorul, 
iar cele care sunt indispensabile sunt strict controlate de 
abate. 

Aşezaţi pe pământuri agricole ai căror proprietari sunt 
în mod colectiv, călugării se străduiesc să nu aibă nevoie 
de alţii pentru munca manuală, care este pentru ei un 
mijloc normal de a obţine necesarul, înainte chiar de a fi 
o asceză. 

Această autonomie se regăseşte pe plan spiritual. 
Călugării au ales o cale aspră şi directă spre mântuire, 
trăind după regulile şi autoritatea unui abate, care este în 
acelaşi timp învăţător, părinte şi conducător. îndrumător 
al credinţei şi vicar al lui Christos, el deţine printre 
călugări un loc asemănător celui pe care-1 deţine episcopul 
printre enoriaşii săi. Legătura spirituală exclude orice altă 
ierarhie. De atunci, mănăstirea se prezintă ca o ramură 
specială a Bisericii, care este în mică măsură integrată în 
viaţa religioasă a diocezei. Acest aspect al cenobitismului 
beriedicfin este subliniat prin locul redus pe care Regula îl 


1 Sfântul Cezar, de exemplu, a luat bunuri din patrimoniul 
bisericii din Arles pentru a dota mănăstirea de la Saint-Jean. 

rezervă preoţimii şi sfintelor taine. Comunitate de laici, 
mănăstirea poate primi printre membrii săi un preot ale 
cărui îndatoriri liturgice, oricât de utile ar fi, nu-i conferă 
nici. un rang deosebit nici un loc ieşit din comun. Preoţii 
sunt fraţi, ca toţi ceilalţi, şi nu au dreptul de a revendica 
nimic. La fel, în Regula Sfântului Benedict, detaliile în 
legătură cu viaţa interioară şi cu asceza sunt mai abun¬ 
dente decât cele legate de practica sfintelor taine. 

Biserica nu intervine în viaţa unei mănăstiri benedic- 
tine decât atunci când este ales un nou abate. Ales de 
călugări, el este instalat de episcop şi de abaţii din împre¬ 
jurimi, dacă ei îl consideră apt pentru această misiune. 
Este singura dispoziţie ce pare să limiteze autonomia 
deplină a cenobitismului benedictin 1 . 

Concepută într-o vreme de dezagregare economică şi 
socială, după Sfântul Benedict, mănăstirea este o celulă 
de viaţă religioasă de o soliditate şi de o coerenţă 
excepţionale. Mică şi sărmană, ea poate sfida timpul şi 
oamenii pentru că posedă în sine resursele materiale şi 
spirituale pentru a supravieţui îndelung în mijlocul 
încercărilor. Dimpotrivă, nimic nu poate să abiliteze acest 
monahism rupt de lume să devină modelul la care să se 
alinieze numeroasele şi bogatele! comunităţi religioase ale 
unui imperiu imens, dacă nu ar exista o profundă fervoare 
susţinută de o regulă. 

Istoria arată în mod corect influenţa reciprocă dintre 
aceste două forme de monahism. Introducerea de cutume 
benedictine în mănăstirile de la periferii, fapt bine atestat, 
nu semnifică nicidecum că ele au devenit benedictine 2 . 
Regula Sfântului Benedict este un cadru suficient de 
suplu pentru a se adapta la multe forme de viaţă. în mod 
invers, introducerea cenobiţilor benedictini în oraş, şi mai 


1 Pentru o justă apreciere a Regulii scrisă de Sfântul 
Benedict, vezi A. DE VOGUE, La communaute [109] şi La Regie 
de saint Benoit , t VII [110]. 

2 PH. SCHMITZ, în clasica sa lucrare Histoire de l'ordre de 
saint Benoit [107], afirmă prea apăsat caracterul benedictin al 
comunităţilor care adoptă câteva obiceiuri din Regie. 

întâi la Monte Celius la Roma, apoi trimiterea lor în misi¬ 
une de către papalitate, începând cu Grigore cel Mare, 
modifică în mod profund echilibrul vieţii originare. Pentru 
a spune adevărul, în momentul în care începe epoca ca¬ 
rolingiană, evoluţia diferitelor forme de viaţă monastică 
nu este încă încheiată. 

Or, o a treia formă de viaţă monastică, în mod indis¬ 
cutabil un hibrid, se dezvoltă rapid pe continent şi mai 
ales acolo unde celelalte forme ale vieţii monastice sunt 
puţin reprezentate. Acest monahism face loc cutumelor 
religioase din insule, din Irlanda, mai întâi, şi din Anglia, 
după aceea. El pare mai ales mai bine adaptat la noile 
realităţi din Europa barbară, economiei sale domeniale şi 
societăţii sale aristocratice 1 . 

Misiunea face parte d e acum înainte din viaţa monas¬ 
tică. Willibrord, Bonifaciu şi numeroşii lor discipoli 
evanghelizează prin întemeierea de mănăstiri. Ei le 
instalează până la frontierele ţărilor creştine şi uneori în 
plină regiune misionară. Atunci acestea devin tot atâtea 
puncte puternice de unde pleacă călugării peregrinând 
pentru Christos şi predicând credinţa. Abaţiile deschid 
drumul bisericilor diocezane şi ele le sunt adesea princi¬ 
palul sprijin. La Salzburg, Freising, Regensburg 
(Ratisbonne), Eichstâu, Wurzburg, catedralele au fost 
vreme îndelungată monastice, călugării ţinând aici locul 
canonicilor. Au şi rămas aşa până în momentul în care 
viaţa clericală a putut să-şi ia avânt. Această aplecare 
către misiune le este recunoscută călugărilor în prima 
parte a epocii carolingiene. 

Acest monahism misionar marchează în plus o predis¬ 
poziţie mai manifestă pentru viaţa intelectuală. Sub acest 
aspect el este moştenitorul unei tradiţii irlandeze. Totuşi, 
aprofundarea acestei culturi şi romanizarea sa, care se 
juxtapune începând din secolul al VH-lea, sunt realizarea 
călugărilor anglo-saxoni 2 . Din această convergenţă de 


1 F. PRINZ, Fruhes Monchtum im Frankenreich [2781. 

2 B. BISCHOFF, II monachesimo irlandese e ii continente, I] 
Monachesimo [279], p. 121 şi urm. 

diverse influenţe, Bonifaciu este cel mai bun exemplu şi, 
în plus, situează foarte exact punctul de plecare al 
renaşterii carolingiene. De aceea, în mod foarte curios, 
cultura monastică pare în special vie şi strălucitoare, în 



HARTA 2. - întemeierile monastice din secolul al VTI-lea 
(Hartă stabilită după J. HUBERT, Sant-Riquier et le monachisme 
en Gaule â l'epoque carolingienne, in II Monachesimo [279], pp. 
293-303) 


vecinătatea ţărilor de misiune şi rămâne astfel şi atunci 
când frontul misionar a avansat în mod considerabil. Pe 
scurt, harta mănăstirilor fondate în secolul al Vll-lea, care 
arată o puternică concentrare pe direcţia nord-vest sud- 
est, de la nord de Sena până în Alsacia şi Valea Rinului, 

coincide, în mare-, cu geografia culturii în timpul primelor 
două generaţii ale epocii carolingiene. 

Noile abaţii se instalează în marginile ţărilor creştinate 
ca nişte avanposturi misionare. în epoca carolingiană ele 
devin tot atâtea locuri de fidelitate dinastică şi de cultură. 

Aceste mănăstiri se disting totuşi de cele dinaintea lor 
prin modul cum se inserează în societate. Mai mult decât 
autorizarea episcopilor, fondarea lor pare să fi solicitat spri¬ 
jinul mărimilor şi aprobarea regilor. Acceptate de marii pro¬ 
prietari pe pământurile lor şi dotate din plin cu bunuri fun¬ 
ciare, aceste mănăstiri rămân strâns legate de întemeietorii 
lor, ca şi de familiile acestora. Astfel, pentru a instala abaţia 
de la Reichenau, Pirmin a primit pământuri de la o persoană 
de vază din regiunea Lacului Konstanz şi protecţia lui Carol 
Martel. în 727, pentru cea de la Murbach, Pirmin solicită 
sprijinul lui Ebrohard, fratele ducelui Liutfrid de Asalcia. 
Mănăstirea de la Lorsch a fost construită, în 764, pe bunuri 
funciare dăruite de contele de Rheingau şi de mama sa. 
Faptul este de ordin general. Aristocraţia funciară îşi mani¬ 
festă astfel cucernicia şi fervoarea sa. Dar nu este singura 
care procedează astfel. Episcopi sau mănăstiri pot, de aseme¬ 
nea, să fondeze alte aşezări, aducând aici dotaţia originară. 

Proprietarii rămân, ceea ce este destul de firesc, protec¬ 
torii creaţiei lor. Mai exact, se pare că bunurile concedate, 
chiar dacă sunt rezervate pentru uzul noii comunităţi, nu 
sunt scoase realmente din patrimoniul căruia îi aparţineau. 
Terenul şi abaţia care se află pe el rămân bunuri private 1 . în 
teorie, donatorii nu le pot da altă folosinţă, este cel puţin un 
principiu de drept. Practica este totuşi diferită, cel puţin în 
ţara francă propriu-zisă. Proprietarii îşi păstrează drepturile 
şi asupra pământurilor şi asupra oamenilor. Ei asigură secu¬ 
ritatea şi poliţia, supraveghează recoltele şi solicită plata 
redevenţelor. Aceste servicii dau loc la despăgubiri. Primesc 
cadouri şi venituri fixe; îşi transmit drepturile descendenţilor 

_ \ 

1 U. STtJTZ, Eigenkirhen, Eigenkloster, in Realency-clopadie 
fur protest. Theol. u. Kirche; E. LESNE, Histoire de la propriete 
ecclesiastique en France, t.I şi II, Lille, 1910-1926. Mai recent, 
M. ROUCHE, La dotation fonciere de l’abbaye de Corbie d'apres 
l’acte de fondation, in Revue du Nord, t.LV, 1973, pp.219-226. 

şi le pot da la terţi cu titlu viager sau definitiv. Pe scurt, ei 
dispun de mănăstirea pe care au fondat-o ca de un element 
din patrimoniul lor, fiind stabilit că s-au angajat să facă să 
trăiască şi să prospere o fundaţie monastică. 

Proprietarii îl desemnează de fapt pe abate, care este 
administratorul bunurilor concedate şi într-un fel intenden¬ 
tul spiritual al intereselor familiei fondatoare, pentru care 
comunitatea monastică trebuie să se roage in primul rând. 
Conciliile recunosc faptul, iar papa Pelaghius I recomandă, 
către 560, să fie instalat ca abate acela care a fost ales de 
către comunitate şi proprietar. Astfel, indirect, viaţa spiri¬ 
tuală şi evanghelizarea relevă iniţiativele persoanelor impor¬ 
tante. 

Această ultimă formă de monahism ce asociază 
evanghelizarea, răspândirea culturii şi ataşamentul 
strâns la o familie aristocratică corespunde mai bine decât 
precedentele la datele sociale, religioase şi culturale ale 
Europei ieşită din invaziile barbare. De atunci, începând 
cu secolul al VH-lea, implantarea noilor mănăstiri face să 
conveargă zelul religios al misionarilor cu cel al prinţilor, 
totul servind scopurile lor familiale sau ambiţiile lor teri¬ 
toriale. în Italia de Nord şi Centrală, regii şi prinţii lom- 
barzi înmulţesc ctitoriile, dintre care cele mai importante 
se situează la periferia posesiunilor lor, ca tot atâtea locuri 
de fidelitate dinastică şi de poziţii întărite 1 . 

Prinţii franci, apoi regii, de la Carol Martel la Carol cel 
Mare, trag din acest sistem avantaje hotărâtoare. Erau 
deja, prin moştenire de familie, cei mai importanţi pose¬ 
sori de mănăstiri din Austrasia. Cu înălţarea lor la regali¬ 
tate, ei moştenesc din mănăstirile foarte numeroase, fon¬ 
date de merovingieni. Au primit în timpul perioadei tul¬ 
buri care însoţeşte ascensiunea lor şi acum primesc în 
continuare, din acelea pe care fondatorii şi proprietarii nu 
le pot nici păstra, nici apăra ei înşişi. A-i da unui rege o 
mănăstire particulară înseamnă, începând cu epoca lui 


1 Lista mănăstirilor lombarde în PH. SCHMITZ, Histoire de 
l’ordre de saint Benoît [107], t.I, p.57. 

Pepin, a o sustrage dorinţei nemăsurate de posesiune a 
autorităţilor laice din vecinătate. Prinţii franci confiscă 
abaţiile duşmanilor lor şi îşi însuşesc, chiar fără drept, 
mănăstiri episcopale. Carol cel Mare dispune de o 
imensă reţea de mănăstiri regale, care sunt, în acelaşi 
timp, instituţii private şi dinastice, şi rotiţe în angrena¬ 
jul statului franc. Confuzia între bunurile personale ale 
suveranului şi cele ale statului se manifestă de aşa 
manieră, încât trecerea abaţiilor de la statutul de patri¬ 
moniu privat la cel de bun sau de cinstire publică este 
imperceptibilă. 

în momentul învestirii lui Carol cel Mare cu funcţia de 
conducător al Imperiului, se pot' deosebi trei tipuri de 
mănăstiri. Cele mai importante sunt cele imperiale, al 
căror proprietar este suveranul, care dispune de ele 
după bunul său plac. îşi recompensează cu funcţii 
abaţiale prietenii şi slujitorii, îşi plasează aici rudele, 
poate numi în fruntea lor episcopi, simpli clerici şi chiar 
laici. Theodulf, episcop de Orleans, este abate la Fleury- 
sur-Loire şi la alte mari abaţii din dioceza sa. Alcuin, 
care nu este decât diacon şi care nu pare să fi fost 
călugăr, cumulează şase funcţii de abate. Angilbert, un 
laic, este numit în fruntea lui Saint-Riquier, comunitate 
deosebit de importantă. Pe scurt, aceste abaţii sunt tot 
atâtea beneficii la dispoziţia regelui. Alte mănăstiri, mai 
puţin importante, aparţin marilor familii ale 
aristocraţiei. în sfârşit, cele care au fost fondate de epis¬ 
copi şi acele mănăstiri bazilicale care nu au fost uzur¬ 
pate rămân episcopale. Nu este vorba aici decât de drep¬ 
turi ce derivă din posesiunea bunurilor. Cu toate aces¬ 
tea, asupra tuturor se exercită autoritatea spirituală a 
episcopului, din moment ce, cu excepţia Fuldei, ce 
deţine un timp un regim special, nici o abaţie nu este 
legată de Scaunul de la Roma. Se poate aprecia, cu toate 
acestea, că rolul recunoscut proprietarilor, regi sau per¬ 
soane de vază, reduce autoritatea episcopilor, singura 
recunoscută de tradiţia străveche a Bisericii, şi lasă loc 
unei anume autonomii, atât materială, cât şi spirituală. 



B. FUNCŢIILE MĂNĂSTIRII CAROLINGIENE 

r 

Studiul diverselor forme pe care le capătă monahismul 
în Europa Occidentală a scos deja la iveală câteva din 
funcţiile sale. Intenţia de sfinţenie, ce conduce la vocaţia 
monastică, dă naştere la abaţii ce sunt tot atâtea centre 
spirituale. înmulţirea şi rolul lor în lumea francă fac din 
ele, dacă se poate spune aşa, maşinăriile unui stat. 
Mănăstirile, luate în ansamblul lor, sunt o instituţie capi¬ 
tală a Imperiului. Nu s-ar putea înţelege viaţa monastică 
fără a se ţine cont de funcţiile pe care le exercită călugării 
în societate şi de rolul ce le este atribuit în mod obişnuit. 

S-ar formula consideraţii greşite, totuşi, despre men¬ 
talităţile epocii carolingiene, dacă am rămâne la nivelul 
politicului sau dacă am lua în considerare numai aspec¬ 
tele misionare sau culturale ale vieţii monastice. înte¬ 
meierea unei abaţii este un act de smerenie şi protecţia ce 
i se acordă reînnoieşte acest act fără încetare. Aceste ges¬ 
turi nu se fac fără convingeri religioase profunde şi fără ca 
să se aştepte, din partea mănăstirii, în schimb, servicii la 
nivelul la care le poate da, şi anume în planul religios. 

Mănăstirea este mai întâi locul de unde se înalţă spre 
Dumnezeu rugăciunile pentru cei care au fondat-o şi 
dotat-o. Acesta este şi principalul rol al unei biserici pri¬ 
vate. Numeroase sunt mănăstirile, începând din epoca 
merovingiană, ce servesc drept necropolă familială. 
Rugăciunile călugărilor intervin pentru morţi. Ei se roagă, 
deopotrivă, şi pentru cei vii. Pe scurt, persoanele de vază 
sunt destul de bogate pentru a oferi ascendenţilor lor, ca 
şi lor înşile rugăciunile atleţilor sfinţeniei care sunt 
călugării. Ei aşteaptă în mod indiscutabil ca acestea să fie 
împlinite. 

în acest context, rolul marilor mănăstiri este evident. 
Ele trebuie în primul rând să se roage pentru împărat, 
pentru veşnica lui mântuire, atât de nesigură din cauza 
îndatoririlor ce îi incumbă. Se roagă pentru ca guvernarea 
sa să fie fericită şi rodnică, pentru ca el să fie victorios la 
război, pentru ca să se întoarcă sănătos şi teafăr. 

Rugăciunile mănăstirilor imperiale îl solicită pe 
Dumnezeu pentru întreg Imperiul. S-a solicitat reuşita 
armatelor france, apoi, pe măsură ce imperiul devenea 
mai puţin războinic, rugăciunea are un caracter mai puţin 
triumfal. Sentimentul defectelor şi cel al gravităţii 
păcatelor îndeamnă acum la rugăciuni pentru a abate 
mânia lui Dumnezeu. Trebuie obţinută iertarea păcatelor, 
ascunse de ochii lui Dumnezeu după nori de rugăciuni şi 
trebuie asigurată cât de cât protecţia stăpânului cerurilor 
asupra Imperiului. Idealul este, după toate probabilităţile, 
ruga perpetuă, aşa cum se practică ea în câteva sanctu¬ 
are precum Corbie, Saint-Riquier, Saint-Martin din Tours, 
unde, zi şi noapte, călugării fac cu schimbul pentru a 
psalmodia fără încetare pe lângă sfânt. La Saint-Riquier, 
în timpul procesiunilor zilnice, 30 de călugări rămân în 
biserică pentru ca rugăciunea să nu fie întreruptă. 

în societatea carolingiană, religioasă până la super¬ 
stiţia cea mai apăsătoare, călugării îşi asumă în mod real 
o misiune: cea de a obţine fără încetare binecuvântarea lui 
Dumnezeu. Dezamăgirea ce vine după primele succese ale 
normanzilor este în primul rând o îndoială asupra trăini- 
ciei acestui pact fundamental. 

Suplicaţia nu este singura funcţie strict religioasă a 
mănăstirii. Călugării, care au renunţat la viaţa lumească, 
sunt pe acest pământ avangarda poporului creştin în drumul 
spre mântuire. De aceea mănăstirea trebuie să fie locul unde 
perfecţiunea ordinii este ca anticiparea cetăţii cereşti. Viaţa 
monastică este semn şi simbol. Minuţioasele recomandări 
din anumite regulamente monastice carolingiene nu par să fi 
avut alte motivaţii 1 . Construcţiile mănăstirii Saint-Riquier şi 
instituţiile care o administrează lasă să se întrevadă că 
Angilbert urmărea să facă din mănăstirea sa o cetate sacră. 
Dispunerea clădirilor, liturghia complexă şi fastuoasă permit 
să se evoce, în timpul ceremoniilor, cele două oraşe sfinte ale 

1 L. LEVILLAIN, Les statuts d'Adalhard pour Vabbaye de 
Corbie, in MA, t. XIII, 1900, pp.333-386: J. SEMMLER, Les 
statuts d'Adalhard de Corbie de Van 822, in MA, t.68, 1962, 
pp.2'51-269. 

creştinilor. Ierusalim şi Roma. Biserica abaţială dispune de o 
rotondă cu două etaje, un vestibul şi un cor unde călugării 
cântă în mod obişnuit slujba. Sanctuarul rotund, imitaţie a 
bazilicii învierii de la Ierusalim, şi paraclisele dispuse după o 
ordine precisă în vestibul, permit, în timpul celebrării 
sărbătorilor de Paşti, de a urma simbolic etapele vieţii lui 
Christos. Curtea pătrată, ce precedă biserica cu turnurile 
sale ce poartă nume de îngeri, este o evocare a Raiului. 
Intinerarul spre cetatea cerească este astfel reprodus şi 
liturghia permite înălţarea în mod simbolic până la tainele 
cele mai grandioase. Organizarea burgului, cu incinta sa for¬ 
tificată, cu cele patru porţi, cu cartierele sale specializate, 
este, de asemenea, minuţioasă. Aceasta este, fără îndoială, o 
imagine pământeană a ordinii lumii. Marile procesiuni, care 
adună toată populaţia de sărbători, reproduc liturghia 
staţionată a Romei. Laicii sunt astfel asociaţi sacralizării 
pământului, prin glorificarea puterii spirituale ce guvernează 
lumea. Există ceva triumfal în ceremoniile de la Saint- 
Riquier, iar ideologia ce le inspiră este întru totul conformă 
cu ordinea oficială şi statală ce prevalează la Aachen, în jurul 
împăratului 1 . 

Mai întâi la acest nivel strict religios monahismul este, 
în epoca carolingiană, o instituţie de stat, şi anume un 
corp ce asigură o funcţie esenţială supravieţuirii socie¬ 
tăţii. Inima spirituală a Imperiului, mănăstirile au ca 
sarcină să sanctifice poporul creştin. Este o obligaţie 
înflăcărată angajată faţă de suveran, de cei mari şi de 
popor. Este o datorie de stat care primează asupra tuturor 
celorlalte preocupări. Această operă colectivă pare a birui 
sentimentul individual de moralitate sau dorinţa persona¬ 
lă de a-şi asigura mântuirea. Călugării intervin cu zel şi în 
toate zilele pentru împărat şi pentru imperiu 2 . 


1 -J. HUBERT, Saint-Riquier et le monachisme benedictin en 
Caule ă l’epoque carolirigienne, in II Monachesimo [279], p.293 
şi urm., şi C. HEITZ, Recherches sur Ies rapports [244], 

2 Cf. de exemplu, unei scrisori a lui Alcuin către Carol cel 
Mare despre călugării de la Saint-Martin din Tours, in MGH, 
Epist., t.rv,2, n°248. pp.401-402. 

De atunci, statutul de călugăr carolingian nu poate fi 
identic cu cel de .eremit, de penitent sau de pelerin care, 
la grade diferite, se derobează de orice obligaţie socială. 
Bogăţia în domenii funciare a abaţiilor, care îi pune pe 
călugări la adăpost de nevoie, şi modul de viaţă seniorial, 
care îi scuteşte de orice activitate manuală, sunt contra¬ 
partida serviciului pe care îl asigură. Funcţiile pe care le 
îndeplinesc îi obligă să-şi modeleze conduita pe ideea că ei 
se preocupă de sanctificarea ordinii omeneşti şi de viaţa în 
lumea cerească. Or, o liturghie perfectă este o rugă fără 
cusur şi o ordine supremă. De atunci ei nu îşi pot îndepli¬ 
ni misiunea nici fără fast, nici fără splendoare. Se cuvine 
să mobilizezi tot ceea ce este mai bun şi mai frumos, pen¬ 
tru a-L onora pe Dumnezeu. O anumită bogăţie în decor, 
obiectele de cult, cărţile liturgice şi podoabele nu sunt 
niciodată deplasate. Pe scurt, genul de viaţă al călugărilor 
trebuie să corespundă întru totul funcţiilor pe care ei le au 
de exercitat. 

La acest nivel, monahismul este mare, chiar dacă, fără 
îndoială, slăbiciunea omenească are deseori avantajul. în 
mod concret, scandalurile există, abuzurile de asemenea. 
Rivalităţile violente îi opun pe călugări unii altora. 
Plângerile ajung la împărat. Alcuin este obligat să scrie 
scrisori de scuze destul de linguşitoare lui Carol cel Mare, 
pentru a încerca să-i abată mânia stârnită de călugării de 
la Saint-Martin din Tours, prin vreo acţiune necugetată 1 . 
Abaţia de la Fulda este tulburată, aşa cum o arată 
depoziţiile succesive ale abaţilor. Acelaşi lucru se întâmplă 
şi în multe alte locuri. Ar fi ridicol să negăm asemenea 
fapte. întreg monahismul carolingian se află în acest con¬ 
trast între o misiune de stat şi slăbiciunile omeneşti. 


1 J. CHELINI, Alcuin, Charlemagne et Saint-Martin de Tours, 
in RHEF, t. XLII, 1961, p. 19 şi urm. 


142 



C. REFORMA MONASTICĂ 

Unele fapte, nu întotdeauna bine cunoscute şi foarte 
diferite unele de altele, impun o apreciere totuşi nuanţată 
a stării monahismului la începutul epocii carolingiene. 
Fervoarea religioasă a secolului al VH-lea a fost intensă şi 
foarte îndreptată spre mănăstire. întemeierile de abaţii 
sunt numeroase în Neustria şi în Austrasia, în regiunile ce 
devin inima imperiului carolingian. Coincidenţa trebuie 
subliniată. Acest fenomen este capital, fiind mărturia 
vitalităţii ce se prelungeşte în timpul primei jumătăţi a 
secolului al VlII-lea. Mişcarea are o asemenea amploare 
încât învinge, cu certitudine, toate devastările'cunoscute 
şi necunoscute. Această sănătate fundamentală antre¬ 
nează totul. 

Mizeriile sunt bine cunoscute de sursele istorice. 
Există distrugeri datorate războiului, în Acvitania, de 
exemplu, unde se succed invazia arabă şi campaniile lui 
Pepin cel Scurt. Anumite abaţii sunt jefuite de bunurile lor 
în profitul clericilor şi al laicilor. Procedeele sunt diverse şi 
numeroase. Carol Martel, învingător la Rainfroi, îl alungă 
pe abatele de. la Mont-Blandin din Gând, care este aliatul 
său, şi distribuie pământurile abaţiei ca recompensă 
vasalilor săi. Călugării trebuie să se împrăştie şi abaţia 
dispare pentru aproximativ un secol. în alte părţi, 
războinicii pun stăpânire pe mănăstiri episcopale. Numai 
în dioceza Orleans, Carol cel Mare şi succesorii lui au tre¬ 
buit să restituie opt asemenea mănăstiri însuşite pe 
nedrept. în alte părţi, episcopii ce primesc ca dar regal 
mănăstiri delapidează bunurile după bunul lor plac. 
Astfel, Gauslin, episcop de Mans, la mijlocul secolului al 
VlII-lea, are reputaţia de a fi adus la mizerie cele 36 de 
abaţii din dioceza sa. Această listă s-ar putea mări fără 
efort. Totuşi, putem remarca că proprietarul laic, protec¬ 
torul unei abaţii, nu are nici un interes să aducă la ruină 
ceva ce îi aparţine. Nu se poate vorbi de un sechestru 
general practicat de cei bogaţi asupra mănăstirilor, din 
moment ce tot ei le sunt proprietarii. Abaţiile din 

Austrasia, ce depind de prinţi franci, par să fi avut puţin 
de suferit, în mod sigur graţie acestui patronaj. 

Restaurarea abaţiilor pare să se impună mai puţin noilor 
stăpâni decât reforma Bisericii seculare. Starea lor pare mai 
puţin precară. Se face, de altfel, apel la călugări pentru a 
reconstitui episcopatul. Tilpin, episcop de Reims, vine de la 
Saint-Denis, Erembert, episcop de Worms, fusese episcop de 
Wissemburg. în 762, la sinodul de la Attigny, unii abaţi 
prezenţi lasă impresia de administratori de dioceză în 
absenţa episcopului 1 . Ar trebui să adăugăm că restaurarea 
unei abaţii distruse îi revine în mod obligatoriu proprietaru¬ 
lui, tot aşa ca şi reconstituirea patrimoniului său. Este o 
chestiune particulară, ce nu ţine de prinţ decât atunci când 
abaţia îi aparţine. Carol cel Mare nu se arată deosebit de gene¬ 
ros în ceea ce priveşte mănăstirile. Generozităţile consimţite 
la Saint-Riquier sunt cu totul excepţionale. Se pare că au fost 
lăsate în grija devotamentului aristocraţiei, pe bună,dreptate, 
de altfel. 

Carol cel Mare n-a împins niciodată respectul vieţii ordo¬ 
nate până la a-şi interzice practici abuzive. Nu a renunţat 
niciodată să dăruiască mănăstirile ca un beneficiu rudelor, 
prietenilor şi slujitorilor săi. Un acelaşi personaj cumulează 
funcţia abaţială în mai multe locuri. Atribuirea unei abaţii 
unui laic este un fapt curent. Aceste numiri nu sunt atât de 
nefaste pe cât s-ar putea crede. Angilbert este un mare abate 
la Saint-Riquier. Voinţa de reformă poate, de asemenea, să 
facă posibilă desemnarea unui abate care nu aparţine 
ordinului. Astfel, Alcuin, care nu este* decât diacon, este 
numit în fruntea mănăstirii Saint-Martin din Tours, în ciuda 
vârstei sale şi a faptului că era prea puţin atras de această 
funcţie, pentru a stăpâni o comunitate a cărei reputaţie nu 
era bună. De altfel, el nu a reuşit să-i impună o viaţă mai 
austeră. 

Reformarea monahismului însemna introducerea peste 
tot a acelei Regie a Sfântului Benedict, cu sobrietatea sa 
şi renunţarea la lume. Se relevă în actele conciliilor şi 
capitulariile din anii 724-744 că abaţii şi călugării au 


1 MGH, Conc., II, 1, n°13. 

acceptat regula cassiniană pentru a restabili viaţa regu¬ 
lară 1 . în acest moment, influenţa lui Bonifaciu asupra 
acestui punct este evidentă. Este vorba, în fapt, de o 
decizie teoretică foarte dificilă de tradus în fapte. Fiecare 
mănăstire este autonomă şi are obiceiurile ei. Un abate 
zelos poate determina adoptarea de noi cutume, impor¬ 
tant este ca el să dorească acest lucru. Chestiunea aceas¬ 
ta nu pare să fi fost promovată cu prea multă energie. 
Mănăstiri foarte mari, precum Reicheanu, Sankt-Gallen, 
Lorsch şi chiar Corbie nu trăiesc după normele benedic- 
tine. La Wissemburg şi la Lorsch, călugării pot dispune de 
o parte din averea lor. Alte mănăstiri, dintre cele mai cele¬ 
bre, practică rugăciunea continuă, ceea ce este necunos¬ 
cut în tradiţia benedictină. La drept vorbind, la începutul 
domniei lui Carol cel Mare se face o slabă distincţie între 
canonici şi călugări. Anumite mănăstiri, adesea dintre 
cele din apropierea oraşelor, preferă să adopte genul de 
viaţă al canonicilor, decât să se supună exigenţelor vieţii 
monastice propriu-zise 2 . Această abandonare este un 
semn al unei lente repuneri în ordine în care ceea ce este 
pur şi simplu monastic adoptă puţin câte puţin, nu fără 
rezistenţă, regula Sfântului Benedict. De altfel, ea oferea 
un cadru destul de generos, ce permitea păstrarea obi¬ 
ceiurilor legitime. 

Precizia a devenit în mod progresiv o preocupare domi¬ 
nantă. între 778 şi 797, contele Thierry îl consultă pe 
abatele Theodemar în legătură cu observanţele de la 
Montecassino, în principal în legătură cu acelea ce nu fi¬ 
gurează în Regulă 3 . Către 790, episcopul Adalgarius 
primeşte de la Carol cel Mare misiunea de a obţine de la 
Montecassino textul autentic al Regulii. Se consideră 


1 MGH, Conc., t.II, p.5-7. 

2 J. SEMMLER, Karl der Grosse und des frânkische 
Monchtum, in Karl der Grosse [224], t.II, pp.255-289. 

3 Scrisoarea către contele Thierry este editată în Corpus con- 
suetudinum Monasticai um, t.I, Siegburg, ed. K. Hallinger, i963, 
pp.131-136. 

manuscrisul primit ca un exemplar model. A sprijini o 
reformă pe un text sigur venit din Italia este o procedură 
ce a fost deja practicată. în 802, acei Missi care parcurg 
Imperiul au primit instrucţiuni ce arată că regula cassini- 
ană este de acum înainte norma oficială. în octombrie, 
acelaşi an, o dezbatere în legătură cu observanţele opune 
susţinătorii diverselor tradiţii reformatorilor 1 . în 811, o 
adunare judecătorească se întreabă asupra legitimităţii 
unei vieţi monastice bazată pe o altă regulă decât cea a 
Sfântului Benedict. întrebarea revine la ordinea zilei la 
diferitele concilii provinciale din 813. La Mainz, se conside¬ 
ră că Regula Sfântului Benedict este singura normă a 
vieţii monastice. La Chalon, se afirmă că aproape toate 
mănăstirile din Burgundia trăiesc după recomandări. La 
Tours şi la Arles, referirile sunt mai puţin nete. Domnia 
lui Carol cel Mare se încheia înainte ca uniformitatea să fi 
fost pusă în practică. 

Cu domnia lui Ludovic cel.Pios, reforma monastică capătă 
o altă orientare şi provine destul de direct din experienţa lui 
Benedict din Aniane. Fiul contelui de Maguelone, acest aris¬ 
tocrat vizigot, născut către 750, a fost educat la palat în vre¬ 
mea lui Pepin cel Scurt. După ce cu greu a scăpat de la înec, 
în timpul campaniei din Italia, în 774, s-a jurat să se con¬ 
sacre în întregime lui Dumnezeu. După o experienţă monas¬ 
tică de câţiva ani la abaţia de la Sainte-Seine, de pe platoul 
Langres, s-a stabilit pe proprietăţile sale, la Aniane, pentru a 
duce o viaţă ce urma să aibă toată stricteţea disciplinei 
străvechi. Se inspiră de la călugării din Egipt şi de la Părinţii 
din Orient şi încearcă să dea viaţă unei comunităţi în cea mai 
cruntă sărăcie, în cerşetorie uneori, tot timpul în austeritate. 
Această severitate provoacă eşecul tuturor tentativelor sale. 
Ia atunci o poziţie mai moderată, adoptând Regula Sfântului 
Benedict, adaptată cutumelor carolingiene. 

Către 787, ridică,o nouă biserică construită cu rafinament 
şi admite veşminte liturgice somptuoase, ceea ce refuzase 


1 F.L. GANSHOF, Le programme de gouvemement imperial de 
Charlemagne, in Renovatio Imperii, Atti della giornata inter- 
nazionale di studio per il Millenario, Faenza, 1963, p.63 şi urm. 

înainte. Numeşte cantori şi lectori şi întemeiază o bibliotecă. 
Observanţele nu suferă din cauza calităţii şi a acestei conce¬ 
sii făcute culturii. Sub această ultimă formă, Aniane are suc¬ 
ces rapid şi se extinde. Importante mănăstiri iau fiinţă: Saint- 
Savin, Ile Barbe la Lyon, Cormery în apropiere de Tours. Toţi 
călugării rămân sub jurisdicţia lui Benedict şi pot să meargă, 
la dispoziţia abatelui, de la o mănăstire la alta. Era o defor¬ 
mare a principiului autonomiei abaţiilor şi prima schiţă a 
unei congregaţii 1 . 

Ludovic cel Pios l-a numit mai întâi pe Benedict din 
Aniane în fruntea abaţiilor din regatul său din Acvitania. 
Devenit împărat, el a fondat în apropiere de Aachen 
mănăstirea de la înde, pentru ca Benedict să poată să 
locuiască în apropierea lui, conducând, în acelaşi timp, 
viaţa‘monastică. Prezenţa sa părea realmente indispen¬ 
sabilă, deoarece, la acest început de domnie, programul 
general de reformă a Bisericii se referea, parţial, la 
călugări. Era vorba de măsuri generale, cerute de suveran 
şi care trebuiau să capete un loc în legislaţia francă. 

Reforma monastică a fost pregătită de Benedict din 
Aniane 2 . Sinodul ţinut la Aachen, în Mmpul verii anului 
816, a edictat 27 de capitula provizorii. S-a căzut de acord 
că toţi călugării vor avea aceeaşi îndeletnicire şi vor 
respecta aceleaşi obligaţii. Adunarea a impus slujba reli¬ 
gioasă aşa cum era prevăzută în Regula Sfântului 
Benedict. în iulie 817, o reuniune de abaţi şi de călugări a 
avut de deliberat asupra unui lung capitular ce era o 
declaraţie despre Regulă. Abaţii de la Montecassino, de la 
Farfa şi de la Saint-Vincent du Vulturne, ca şi cei din 
Italia au rămas credincioşi obiceiurilor cassiniene. 
Celelalte mănăstiri s-au angajat să trimită doi călugări la 
înde, pentru a-i forma în spiritul noilor observanţe 3 . 


1 Vita scrisă de ARDON imediat după moartea lui Benedict 
este un document preţios, in MGH SS, t. XV, 1, pp. 198-220. 

2 Episcopii spun Benedicti abbatis regula într-o relatare De 
rebus ecclesiasticis, in MGH, Capit., p.368. 

3 Se cunoaşte raportul scris de cei de la Reichenau, in MGH, 
Epist., t.5, p.305. 

Anumiţi inspectori trebuiau să fie însărcinaţi de împărat 
cu controlul aplicării acestor hotărâri. Benedict din Aniane 
a îndeplinit această îndatorire în mai multe rânduri. 

Capitularul din 817 este o veritabilă regulă monastică 1 . 
Până atunci, puţine abaţii erau cu adevărat conduse de un 
text scris. Obiceiurile erau suficiente, fără să fi fost nevoie 
de o codificare. Capitularul monastic este din acest punct 
de vedere un real progres. Este un efort de punere la punct 
apreciabil. Cu toate acestea, Benedict din Aniane schimbă 
viaţa monastică în direcţii ce par destul de îndepărtate de 
inspiraţia lui Benedict din Nursia. 

Această legislaţie prelungeşte în mod considerabil sluj¬ 
bele şi rugăciunea personală a călugărilor. De acum 
înainte, slujba pentru morţi este recitată în toate zilele, 
înainte de Matutina, călugării recită cinci psalmi pentru 
credincioşii vii, cinci pentru cei care au murit, cinci pen¬ 
tru cei decedaţi recent, adică trina oratio. După slujbă, 
trebuie să cânte in continuare psalmi. Aceste obiceiuri 
introduc în slujbă lectura martirologului şi a Regulii , con¬ 
tribuind astfel la fixarea caracterului special al primei ore 
canoniale (ora 6 dimineaţa). Călugării trebuie, împreună, 
să treacă de trei oid pe zi pe la altare şi să se roage în faţa 
fiecăruia. Slujba, care era principala ocupaţie a 
călugărului în Regula Sfântului Benedict, devine practic o 
ocupaţie exclusivă 2 . Rugăciunea face să dispară aproape 
în totalitate munca manuală. Este, prin urmare, o altă 
relaţie pe care mănăstirea o are cu lumea. 


1 Există două recenzii ale acestui capitular. Un text lung de 
88 de capitole, cu interpolări, ce este editat în MGH, Capit., 1.1, 
p.343 şi urm. Recenzia scurtă este cea originală. Este editată în 
B. ALBERS, Consuetudines monasticae, t. III, Montecassino, 
1907,pp.l 15-144. 

2 în legătură cu Benedict din Aniane, PH. SCHMITZ, 
L'influence de saint Benoît d’Aniane dans I’histoire de l'ordre de 
saint Benoît , in II Monac.hesmio 1279], p.401 şi urm. art., Benoît 
d'Aniane, în DHGE; DOM WINANDY, L'oeuvre monastique de 
saint Benoît d'Aniane, în Melangcs Benedictins publies â l'occa- 
sion du XIV 1 ' centenaire de saint Benoît, Fontenelle, 1947. 

Legislaţia lui Benedict din Aniane are meritul de a-1 
apropia pe abate de călugării săi. El nu mai trăieşte sepa¬ 
rat, în afara mănăstirii, cu oaspeţii. Este supus aceluiaşi 
regim, ca şi ceilalţi fraţi ] . Nu mai este un senior, ci un con¬ 
ducător care tr.ebuie să obţină consimţământul 
călugărilor săi pentru deciziile sale importante 1 2 . Capitlul 
are în plus posibilitatea juridică de a controla modul în 
care principalii oficianţi se achită de sarcina lor. Nu avem 
nici o îndoială că Benedict a dorit să obţină libera alegere 
a abatelui de către călugări, măsură ce se potriveşte exact 
cu concepţiile sale despre comunitate. în ciuda decla¬ 
raţiilor de intenţie, într-un capitular din 818-819, acest 
drept rămâne un privilegiu pe care suveranul îl acordă 
câtorva mănăstiri 3 , în celelalte, numirea rămâne la dis¬ 
poziţia sa. Chiar dacă a fost dotată cu un privilegiu, o 
comunitate trebuie să solicite această libertate de alegere 
la decesul fiecărui abate şi să aştepte decizia prinţului. 

Benedict din Aniane se străduieşte să restrângă 
legăturile dintre mănăstire şi lume. îndatorirea de ospita¬ 
litate, imperativă, dar şi copleşitoare mai înainte, este 
acum restrânsă doar la clericii şi laicii care doresc să 
devină călugări 4 . Deopotrivă, el desfiinţează şcolile din 
mănăstiri, cu excepţia celor destinate oblaţilor, copiilor 
închinaţi vieţii monastice de părinţii lor 5 . 

Principalele dispoziţii ale reformei lui Benedict din 
Aniane trădeajză un proiect de ansamblu coerent. Legătu¬ 
rile între mănăstire şi lume sunt, dacă nu rupte, ceea ce 
este imposibil, cel puţin slăbite. Abaţiile obţin, fapt cu 


1 Cap. 19 şi 21 din Regula. 

2 Ibid., cap. 51. 

3 Textele sinodului din decembrie 818 sau ianuarie 819 s-au 
pierdut, dar hotărârile sunt cunoscute din aluziile capitularului 
n°138. 

4 Cap 33 din Regula. 

5 Ut schola in monast.erio non habeatur nisi eorum qui oblati 
sunt. 

totul semnificativ, reducerea contribuţiilor lor la oastea 
imperială 1 . Călugării trebuie să caute sfinţenia în 
rugăciuni şi perfecţiune religioasă. Accentul este pus pe 
vocaţia lor esenţială, în detrimentul funcţiilor diverse pe 
care le puteau asigura în societatea carolingiană. Este o 
ruptură destul de netă cu monahismul misionar, mijloc de 
propagare a civilizaţiei, care prevalase la marginile ţinutu¬ 
lui franc, de la sosirea pe continent a pelerinilor şi a apos¬ 
tolilor irlandezi şi anglo-saxoni. 

Această întoarcere către sine poartă marca Regulii 
Sfântului Benedict din Nursia şi a influenţelor meridi¬ 
onale. Monahismul este acum o problemă de renunţareda 
lume şi de cucernicie, şi nimic mai mult. Restul înseamnă 
concesii. Inspiraţia cea mai fundamentală pare un impuls 
ascetic, temperat de experienţă. Viaţa lui Benedict din 
Aniane lasă să se întrevadă acest itinerar spiritual. Este 
important de relevat că, degajate de câteva excese, pre¬ 
ocupările sale au găsit un ecou în civilizaţia carolingiană. 
Dacă este să luăm literal acest program, abaţiile cele mai 
ilustre, produse de dinamismul poporului franc şi ideolo¬ 
gia politico-religioasă a renaşterii carolingiene, ar trebui 
să cedeze locul mănăstirilor retrase din lume şi neavând 
altă semnificaţie decât discreta lor prezenţă sanctificantă. 

Reforma era mult mai dificil de impus decât se 
prevăzuse. Habitudinile sunt mai puternice decât voinţa 
împăratului. Anumite comunităţi, pentru a menţine genul 
lor de viaţă şi liturghia lor, aleg viaţa canonială. Astfel a 
procedat Saint-Martin din Tours, in 818. Moartea lui 
Benedict din Aniane, în 821, apoi dezordinile din Imperiul 
carolingian îi restrâng semnificaţia. Cu toate acestea, 
rămâne o regulă, proclamată de capitular, care este sin¬ 
gurul text cu forţă de lege. Pe de altă parte, ascetismul 
moderat al lui Benedict din Aniane favorizează o reformă 
destul de înţeleaptă pentru a reuşi. Pentru acest motiv, 
mănăstirile înălţate din spiritul său sunt preţioase mărturii. 


1 Notitia de servizio monasteriorum, in PL, 103 c 393-664. 

IV 


Viaţa intelectuală 


Cultura antică era un sistem complet de umanism laic 
ce asigura, celor care îi aprofundau litera şi spiritul, carie¬ 
ra, bogăţia, onorurile şi satisfacţia intelectuală. Era un 
bagaj la înălţimea- ambiţiilor şi fericirii celor mai buni 
cetăţeni ai antichităţii. De aceea, atât de perfecte cât au, 
putut fi, aceste moduri de gândire, de expresie şi de Viaţă 
nu-şi mai găseau locul în Europa Occidentală ieşită din 
invaziile barbare. Viaţa era alta. Oricare ar fi prestigiul de 
care se bucura încă fiecare element particular al acestei 
învăţături, nu mai există ansamblul organic ce făcuse din 
aceste elemente un tot coerent. Cu siguranţă că se poate 
reţine atenţia unui rege barbar cu discursuri împrumu¬ 
tate din antichitate. Aceste rămăşiţe de cultură sunt 
obiecte de lux, fascinante şi iubite uneori cu exces. 
Flatează curiozitatea şi slujesc gloria, ceea ce este sufi¬ 
cient pentru a le asigura supravieţuirea. 

Ceea ce rămăsese viu în această cultură trecuse în sluj¬ 
ba Bisericii. Creştinismul cu Scripturile sale, credinţa sa 
şi liturghia sa nu se poate debarasa de o expresie intelec¬ 
tuală. Prin urmare, nu se poate rămâne la formele cele 
mai sumare. Or, de la antichitatea creştină, tradiţia era 
întreruptă. Biserica se afla moştenitoarea unei religii 
savante şi cultivate, elaborată laborios de Sfinţii Părinţi 
într-un cu totul alt context. Era suficient ca vremurile să 

fie mai puţin tulburi, pentru ca această moştenire fabu¬ 
loasă să poată fi readusă, cu modestie, la cinstire. Dorinţa 
foarte monastică de perfecţiune, impulsurile de fervoare 
sau simpla pietate a prinţilor chemau, sub forme diverse, 
această reînnoire culturală, atât de necesară vieţii spiri¬ 
tuale. . * 

Oricât de elementară, restaurarea studiilor clericale 
sau monastice le antrenează pe cele ale scrierilor latine şi 
a culturii profane, ce au servit la elaborarea învăţăturii 
creştine. Or, există în Biserică, printre călugări şi chiar 
printre clerici, rigorişti pe care această perspectivă nu îi 
încântă. Pentru ei, trebuie să fii sfânt când eşti creştin, iar 
nu învăţat. Ei îi recuză pe poeţii care distrează spiritul, 
stârnesc senzualitate a şi tulbură inimile. îi resping pe filo¬ 
zofii păgâni. îi resping deopotrivă pe retori, al căror limbaj 
frumos provoacă obscuritate şi confuzie. Or, nu mai este 
deloc nevoie de a recurge la autori păgâni. Creştinii pot 
învăţa să citească în Biblie şi-şi pot obţine mântuirea 
meditând la Scripturi. Este mai mult adevăr în Revelaţie 
decât în fabulele grecilor şi ale romanilor. 

Un program de educaţie creştină se poate articula pe 
Biblie, având putinţa de a hrăni cucernicia clericilor şi a 
călugărilor. Au ei nevoie de mai.mult? Un imens efort este 
depus pentru a evita ca ei să trebuiască să caute aiurea. 
Autori precum Grigore cel Mare, Isidor din Sevilla şi Beda 
Venerabilis, citiţi timp atât de îndelungat, răspund exact 
acestei dorinţe. Formarea pe care o oferă ei este fără risc. 
Dimpotrivă, a-i citi pe autorii antichităţii, a-i copia, a cer¬ 
ceta învăţătura profană şi a te bucura în urma dezbateri¬ 
lor Celor Vechi cefe o justificare pe care intelectualii ca- 
rolingieni par incapabili să o furnizeze. Apetitul lor pentru 
cultură se îndreaptă mai întâi spre scrierile creştine, apoi 
spre elemente destul de dispar ate ale învăţăturii profane 
antice, în fine, doar în ultimul rând către autorii păgâni 
înşişi. 

In momentul în care Pepin cel Scurt accede la putere, 
viaţa culturală este departe de a fi nulă în Europa 
Occidentală. Cu toate acestea, ea este mult mai străluci- 

toare în Spania, în Italia şi în insulele britanice, decât în 
Austrasia. 

Peninsula Iberică, prea puţin atinsă de marile invazii, 
deţine pentru multă vreme rolul de păstrător al tradiţiilor. 
Creştinarea culturii antice se desăvîşeşte aici lăsând un 
loc important cunoştinţelor concrete şi pozitive. Lucrarea 
lui Isidor din Sevilla, Etymologiae, vehiculează o abun¬ 
dentă materie profană, ce-i conferă culturii creştine span¬ 
iole caracteristicile sale proprii. După moartea lui Isidor, 
în 636, discipolii săi îi continuă opera, fără amploarea sa 
de perspectivă. La sfârşitul secolului, ascetismul şi spirit¬ 
ul monastic au pătruns în întreaga reflecţie creştină. 
Invazia arabă provoacă o asfixie progresivă. Cu toate aces¬ 
tea, această tradiţie culturală a dat Europei câteva opere 
fundamentale, de care literaţii carolingieni au ştiut să 
profite la rândul lor 1 . 

în Italia, Roma rămânea un centru de cultură reli¬ 
gioasă indiscutabilă. De la moartea lui Grigore cel Mare la 
papa Zacharias, numeroşi papi, greci sau orientali, 
menţin contactul cu lumea edenică. Unii dintre ei sunt 
autentici intelectuali, capabili să traducă dintr-o limbă în 
alta. Ei aprovizionează cu cărţi pe clericii şi călugării pe 
care îi trimit în misiune. Din acest punct de vedere, rolul 
Romei este imens. în Italia de Nord, convertirea la catoli¬ 
cism a lombarzilor permite reconcilierea clericilor cu pu¬ 
terea. Pavia devine o capitală. Se predă aici gramatica şi 
se scriu poeme de circumstanţă. Reapariţia unei culturi 
de curte este un indiciu interesant de relevat. 

Cazul cel mai interesant este oferit de insulele brita¬ 
nice. Irlanda, mai întâi, care primeşte, în acelaşi timp, 
romanitatea şi creştinismul şi unde se dezvoltă o cultură 


1 J. FONTAINE, Isidore de Seville et Ia culture classique dans 
l'Espagne wisigothique, Paris, 1959. Manuscrisele lui Isidor se 
răspândesc cu repeziciune în Europa, în special în insulele bri¬ 
tanice; B BISCHOFF, Scriptoria e manoscritti mediatori di civil- 
itâ dai sesto secolo alia riforma di Carlo Magno, in Cenţii e vie 
[170), pp.479-504. 

originală. Prin călugării lor misionari, irlandezii au o influ¬ 
enţă considerabilă asupra centrelor de cultură anglo- 
saxone şi asupra numeroaselor mănăstiri pe care le-au fon¬ 
dat pe continent. Originea acestei învăţături rămâne destul 
de misterioasă, şi amploarea exactă a influenţei irlandeze 
rămâne de discutat. în Anglia propriu-zisă, centrele de cul¬ 
tură ale antichităţii nu au supravieţuit marilor invazii, de 
aceea misionarii trimişi de Grigore cel Mare, apoi de succe¬ 
sorii lui, aduc o dată cu creştinismul cunoaşterea limbii 
latine, a cărţilor şi o cultură deja clericală. Experienţa 
engleză este, din toate punctele de vedere, capitală. Limba 
latină nu se sprijină pe nici o limbă proprie unei ţări. Ea 
este învăţată în şcoli şi în biblioteci pentru nevoile cultului. 
Este idiomul unei caste profesionale, clerul, care este sin¬ 
gura în măsură să_ acceadă la ştiinţă. O cultură direct 
creştină prosperă cu repeziciune în Anglia. Ea nu este 
încărcată de amintirea Imperiului roman, a fastului său, a 
genului său de viată şi a ceea ce poate supravieţui aiurea 
din tradiţiile sale. Derivând din autorii creştini ai anti¬ 
chităţii, ea nu este confruntată cu o ştiinţă profană şi 
păgână. Dă naştere la opere de compilaţie, rezumate solide 
ale numeroaselor lecturi, ce âu meritul de a fi simple şi 
utile. Lucrările lui Beda Venerabilis, compuse potrivit aces¬ 
tor criterii şi răspunzând nevoilor vremii, găsesc un credit 
durabil. 

în Italia, în Spania şi în’, insulele britanice, cultura se 
menţine sau cunoaşte o reînviere înainte de sfârşitul seco¬ 
lului al Vll-lea. La această dată, nu există nimic 
asemănător în Austrasia. Trebuie luată în considerare 
această diferenţă şi ea modifică în mod -sensibil inter¬ 
pretarea renaşterii carolingiene. Avântul cultural franc este 
mult mai târziu. El utilizează oamenii şi experienţele ţinu¬ 
turilor vecine. Datorează acestor antecedente repeziciunea 
sa şi anumite caracteristici. Cultura anglo-saxonă pare 


1 Lucrarea clasică a lui E. PATZELT, Die Karolinische 
Renaissance [305], insistă prea mult pe directa continuitate 
între antichitate şi epoca lui Carol cel Mare. 

modelul cel mai bine adaptat, pentru că limba maternă în 
Austrasia este un dialect germanic, fără legătură cu latina, 
şi cultura anterioară este aproape în totalitate abolită 1 . 
Pedagogia livrescă a şcolilor monastice şi catedrale engleze 
permit formarea unui cler. Ea fixează sarcinile şi dă stilul, 
învăţătura venită din insule este clericală şi consideră ca 
un câştig creştinarea culturii împlinite de autorii anti¬ 
chităţii târzii sau ai Evului Mediu timpuriu. în sfârşit, 
modelul englez nu este exclusiv, din moment ce la curtea 
francă se află oameni şi preocupări venite de aiurea. 

înnoirea culturală în'diverse centre europene începe 
încă din secolul al Vll-lea. Este indiscutabil un preludiu la 
renaşterea carolingiană. Cu toate acestea, pare exagerat 
să insistăm asupra continuităţii, încât să căutăm origi¬ 
nile atât de departe. Oricare ar fi strădaniile lui Bonifaciu, 
activităţile intelectuale în epoca lui Pepin cel Scurt rămân 
mediocre 1 . Trebuie să aşteptăm anii 780 pentru ca o 
mişcare coerentă să se contureze şi să se impună ca una 
din marile acţiuni ale domniei. 


A. O POLITICĂ CULTURALĂ 

Pentru Sfântul Bonifaciu, reforma ecleziastică trebuia 
să fie însoţită de restaurarea rudimentelor culturii. 
Predicarea credinţei cerea acest lucru şi, în aceeaşi 
măsură, celebrarea cultului. Un cler ignorant este incapa¬ 
bil să cunoască legea lui Dumnezeu şi să o predea 
poporului. Bonifaciu se temea că, în lipsa conducătorilor 
competenţi, creştinii nu-şi pot îndeplini exact îndatoririle 
lor religioase. Vedea în aceasta un scandal prevestitor de 


1 Această'cronologie excesivă este adoptată de P. RICHE, Les 
foyers de culture en Gaule franque du VP au XC siecle, in Centri 
e vie [170], pp.297-321. Punctul său de vedere este discutat. 
Pentru acest motiv, el dă multă importanţă culturii la curtea lui 
Pepin cel Scurt; P. RICHE, Le renouveau culturel â Ia cour de 
Pepin III, in Francia, t. II, 1974, pp.59-70. 

mari catastrofe. Preocuparea sa este strict religioasă şi 
atitudinea sa coerentă. Nimic în demersul lui Bonifaciu 
nu merge dincolo de răspândirea unei culturi creştine 
după modelul englez. Trebuia, prin urmare, să se înceapă 
cu rudimentele, adică de la gramatica latină. Această con¬ 
cesie făcută literaturii profane nu angaja prea mult. 

Politica culturală a lui Carol cel Mare nu pare prea 
diferită, iar renaşterea intelectuală este o parte din pro¬ 
gramul de reformă religioasă. Din acest punct de vedere, 
îi revine regelui să o promoveze prin capitularii. La drept 
vorbind, viaţa intelectuală pare destul de mult timp ruda 
săracă a acestei reforme. Astfel, locul culturii într-un text 
atât de important ca Ad mo nit io generalis este, la urma 
urmelor, destul de firav. Este evident partea cea mai difi¬ 
cilă a programului reformator, din lipsă de oameni, se pare. 

Textele lui Carol cel Mare privind studiile sunt în princi¬ 
pal Adminitio generalis, scrisoarea De litteris colendis şi 
Epistola generalis. Acest capitular foarte special, care este 
Admonitio generalis, este datat foarte exact, în luna martie 
789. Scrisoarea De litteris colendis pare să fi fost o circulară 
de aplicare a textului precedent. Ea era adresată tuturor 
episcopilor şi tuturor abaţilor, unicul exemplar păstrat este 
cel ajuns în posesia lui Baugulf, preot la Fulda. De atunci, 
importanţa dispoziţiilor acestui text nu s-au pierdut, mai ales 
dacă este opera lui Alcuin 1 . 

îndemnurile din Admonitio generalis privind viaţa intelec¬ 
tuală par foarte modeste. Ele se pierd într-un text destul de 
lung, iar interpretarea lui comportă discuţii. Spune acest 
capitular: „Să existe şcoli pentru instruirea băieţilor. 
Verificaţi bine, în fiecare mănăstire sau episcopie, Psalmii, 
notele, cânturile, calculul, gramatica şi cărţile catolice: 
deoarece, cu siguranţă, că atunci când ei doresc să se roage 
la Dumnezeu, se roagă prost, deoarece cărţile nu sunt corec¬ 
tate" 2 . Crearea de şcoli este o dorinţă rar urmată de efecte. 


1 F.L. GANSHOF, La revision de la Bible par Alcuin ,in 
Bibliotheque d'Humanisme et Renaissance, t. IX, 1947, p.7-20; 
L. WALLACH, Alcuin and Charlemagne |307], p. 198 şi urm. 

2 MGH, Capit., t. I, p.58 şi urm. 

Dioceza din Orleans este poate unica unde episcopul a ajuns 
să întemeieze o şcoală In parohiile săteşti. Reunirea unui 
grup de băieţi în jurul parohului şi al preoţilor pentru a-i 
învăţa noţiunile elementare în acelaşi timp cu morala, este o 
îndatorire considerată grea. Această educaţie pare destinată 
numai să întărească grupul de clerici care îl înconjoară pe 
paroh. Este foarte imprudent să vedem în acest text scurt, şi 
care nu are altă valoare decât de îndemn, actul de naştere al 
şcolii în sensul de astăzi. 

Urmarea acestui program dovedeşte cu prisosinţă că este 
vorba de chestiuni liturgice şi, prin urmare, de probleme mai 
întâi religioase. Căci a te ruga bine sau prost, după cărţi 
îndreptate sau nu, nu poate privi decât cultul în ceremoniile 
sale cele mai grandioase şi nu rugăciunea individuală, cu 
atât mai mult cu cât ea există într-o asemenea epocă. Grija 
primordială este, prin urmare, precizia în proclamarea pu¬ 
blică a cuvintelor sacre. Văzută sub această lumină, corec¬ 
tarea Psaltirilor, a cânturilor şi a cărţilor catolice trebuie 
înţeleasă a cărţilor liturgice. Notele, calculul şi gramatica nu 
trebuie să se îndepărteze prea mult de aceste preocupări. Ar 
putea fi vorba de lucrări de comput. Cât despre gramatică, 
este evident disciplina fundamentală pentru înţelegerea tex¬ 
telor. 

Scrisoarea De litteris colendis revine asupra aceloraşi 
teme. „Vă îndemnăm să nu neglijaţi studiul literelor pentru a 
putea pătrunde mai uşor şi mai exact misterele Sfintelor 
Scripturi"’. A excela în acest domeniu presupune să te 
opreşti un timp la gramatică şi litere. Scrisoarea cere să se 
desemneze „pentru această sarcină oameni care să aibă 
voinţa şi capacitatea de a învăţa şi care au dorinţa de a-i 
instrui pe alţii". Această căutare de candidaţi la ucenicie li¬ 
terară şi- la funcţiile de institutor are ceva dezolant. 

Epistola generalis, ce datează din anii 800-801 face, o 
dată în plus, referire la corectarea textelor. .Astfel, prin 
Dumnezeu, ajutorul nostru în toate lucrările, am pus să fie 
corectate mai înainte toate cărţile Vechiului şi Noului 
Testament, degradate de ignoranţa copiştilor" 1 2 . încă o dată, 
precizia textului sacru este preocuparea de fond. Ea inspira 
ceva mai înainte directivele în legătură cu ucenicia într-ale 


1 MGH, Capit., t. I, p.79. 

2 MGH, Capit., t.I, n° 30. 

literelor şi ale'gramaticii. Se observă încă de atunci că obiec¬ 
tivele fixate prin circulară călugărilor şi clericilor unui vast 
imperiu au rămas foarte modeste, cel puţin până în anul 800. 

Nu este vorba în nici un fel de o restructurare a culturii 
antice, ci pur şi simplu de a facilita accesul călugărilor şi 
al clericilor la Sfânta Scriptură. Pe scurt, programul pare 
în întregime delimitat de cel care fusese elaborat în şcolile 
clericale şi monastice englezeşti. Experienţa lui Alcuin nu 
pare străină de aceste alegeri. Această doctrină oficială, 
perfect coerentă, este foarte repede depăşită de fapte. 
Administraţia caroligiană a recurs din ce în ce mai mult la 
actul scris, şi această activitate este partea civilă şi mon¬ 
denă a vieţii intelectuale a clericilor. Copiştii, notarii, 
anchetatorii, redactorii de texte administrative, scriitorii 
oficiali însărcinaţi cu redactarea Analelor şi membrii pala¬ 
tului cei mai la curent cu chestiunile nu-şi limitează 
cercetările la înţelegerea Scripturilor. Au altă anvergură. 
Totuşi, se poate trece de la o şcoală monastică, cu ambiţii 
definite de programul oficial, la palat, aşa cum a făcut 
Eginhard, crescut mai întâi la Fulda. 

Centrul intelectual cel mai prestigios este, în epoca lui 
Carol cel Mare, Palatul. în mod tradiţional, regele franc 
păstra în jurul lui pe fiii aristocraţiei, pentru ca ei să se 
formeze la curte. Ei sunt, în acelaşi timp, întreţinuţi de 
prinţ şi tovarăşii de joacă ai copiilor lui. Ei servesc drept 
gaj de fidelitate şi, în acelaşi timp, se pregătesc pentru a. 
solicita cele mai înalte funcţii. Carol cel Mare conferă 
acestei educaţii din jurul regelui un caracter mai puţin 
rudimentar, pentru că are nevoie de episcopi şi de conţi. 
Şcoala de la palat trebuie să ducă această completare de 
cultură indispensabilă pentru a face carieră. Trebuie, în 
continuare, să înţelegem despre ce este vorba. Termenul 
schola este susceptibil de mai multe semnificaţii. El 
desemnează mai întâi o grupă sau o trupă. Este folosit în 
mod obişnuit pentru a vorbi despre o corală. Mai poate 
denumi cortegiul de discipoli care îl înconjoară pe un pro¬ 
fesor. Pentru a fi vorba de o şcoală în sensul propriu al 
termenului, ar trebui dovedit că se referă la un loc. Un 

manuscris din secolul al IX-lea, ce face descrierea unui 
palat, prezintă un loc unde se practică diverse arte, care 
este numit gymnase 1 . Această mărturie, chiar unica fiind, 
antrenează convingerea şi ne face să ne gândim că la palat 
exista ceva destul de apropiat de o şcoală. Aceasta nu 
înseamnă că acolo se făcea paradă de erudiţie. Un profe¬ 
sor supraveghează şi conduce progresele intelectuale ale 
discipolilor săi, care se desfăşoară în diferite arte. 
Descrierea pe care o dă Notker vizitei lui Carol cel Mare la 
şcoli este, bineînţeles, legendară. 

Acest învăţământ îi este destinat mai întâi lui Carol cel 
Mare, copiilor şi anturajului său. Cu toţii aşteaptă de la 
diferiţi profesori lămuriri asupra curiozităţilor lumii şi 
asupra problemelor de teologie dezbătute de savanţi. Le 
este necesară, de asemenea, învăţarea rudimentelor, adică 
latina şi gramatica. 

Carol cel Mare a urmărit timp îndelungat această 
strădanie, dacă este să-i dăm crezare sub acest aspect lui 
Eginhard, dar în ciuda afirmaţiilor biografului, rezultatele 
par nesigure. Cum să crezi că un bărbat, oricât de 
inteligent ar fi, ar putea merge foarte departe, începând 
studiul gramaticii atât de târziu. Cu toate acestea, de la o 
generaţie la alta, aprofundarea culturală este evidentă. 
Fiii lui Carol cel Mare sunt mai instruiţi decât tatăl lor, iar 
Ludovic cel Pios are o solidă formaţie intelectuală. 
Tovarăşii lor au obţinut un bagaj de cunoştinţe care le 
deschid cele mai fructuoase cariere. S-ar putea calcula 
numărul elevilor lui Alcuin deveniţi episcopi sau abaţi. 
Toţi cei care au fost formaţi la palat, şi apoi s-au răspân¬ 
dit în imperiu, îi conferă acestuia o coeziune ideologiqă ce 
subzistă în pofida împărţirilor succesorale. O unitate cul¬ 
turală prevalează în Europa carolingiană graţie palatului. 

Acest învăţământ este, în ciuda lacunelor, ceea ce se 
cunoaşte cel mai bine din această istorie intelectuală. El 


1 S. MARTINET, Un palais decrit dans un manuscrit ca- 
rolingien, in Memoires de la Federation des Societes savantes de 
l'Aisne, t.XII, 1966. 

se bazează pe alegerea de oameni care aduc cp ei o anu¬ 
mită tradiţie culturală. Primul profesor recrutat de Carol 
cel Mare a fost Petrus din Pisa, un gramatician, sosit la 
curte de la 774. Se mai întâlnesc, veniţi tot din Italia, lom¬ 
bardul Paul Diaconul şi Paulinus care va deveni mai târ¬ 
ziu espiscop de Acvileia. în ciuda creditului lor personal, 
rolul lor nu a fost niciodată foarte important. Vizigotul 
Theodulf, literat de marcă, nu a fost niciodată un intim al 
lui Carol cel Mare. Din Anglia şi din Irlanda au venit 
Dicuil, bogatul Dungal, Clement şi mai ales Alcuin. 

Din toţi cei pe care Carol cel Mare i-a reţinut la curtea sa, 
irlandezii şi anglo-saxonii par cei mai apţi pentru o misiune 
pedagogică. Ei sunt, la drept vorbind, singurii literaţi con¬ 
fruntaţi cu problema folosirii limbii latine de către popoare a 
căror limbă maternă nu are nici o relaţie de rudenie cu ea. în 
Italia, diferenţierea între latină şi limba vorbită este prost 
făcută. Se predică încă în latină, destul de simplă la drept 
vorbind, în Lombardia secolului al LX-lea 1 . Nu acelaşi lucru 
este pentru ţinuturile francilor şi mai ales în Austrasia, unde 
trebuie să înveţi latina ca pe o limbă moartă. în Anglia, unde 
latina era fără rădăcini şi unde nu exista nici un motiv de a 
adopta o formă dialectală sau populară a unei limbi scrise, 
literaţii au făcut alegerea unei latini clasice. Acest fapt nu era 
lipsit de valoare, din moment ce Irlanda vecină folosea o 
limbă barocă. Acest gust pentru expresia clară, corectă din 
punct de vedere gramatical şi bazată pe cei mai buni autori 
face din această limbă readusă în actualitate un instrument 
cu vocaţie universală. Influenţa profesorilor anglo-saxoni şi 
în mod cu totul special cea a lui Alcuin se fac simţite pe con¬ 
tinent prin restaurarea unei limbi pure. Tradiţiile culturii 
antice se prelungiseră mai mult în Italia şi în Spania, astfel 
încât elita laică nu era fără bagaj intelectual. Nu se întâmpla 
insă acelaşi lucru în ţările tulburate mai profund de marile 
invazii. în Anglia, cultura latină importată de misionari este 
de-a dreptul clericală şi se referă mai întâi la o învăţătură 


1 Cf, XIV Homelies du IX e siecle, d’un auteur inconnu de 
l'Italie du Nord, Paris, ed. P. Mercier, 1970. 

creştinată. Ea vehiculează elemente profane, câre sunt tot 
atâtea materiale. Cu toate acestea, limba şi învăţătura pe 
care ea o exprimă sunt în mod evident legate de nevoile de 
cult şi de predicarea credinţei. Utilitatea latinei nu pare să 
meargă prea mult dincolo de aceste lucruri. în ţinuturile 
francilor, tradiţia culturală antică s-a întrerupt înainte de 
sfârşitul secolului al Vl-lea, acolo nemaiexistând deloc o aris¬ 
tocraţie formată pentru scrierile profane prin transmitere 
ereditară. De aceea, renaşterea carolingiană se ocupă de 
domeniul recunoaşterii meritelor unei limbi şi ale unei 
învăţături mai apropiate de exemplul englez, decât de pre¬ 
lungirile culturale ale Italiei şi ale Spaniei. Toate textele ofi¬ 
ciale stau mărturie în acest sens: precizia gramaticală are ca 
singur scop a înţelege bine cuvântul lui Dumnezeu şi a-1 sluji 
cum se cuvine. Este un program cultural englez. în mod 
foarte curios, literaţii carolingieni nu ajung să formuleze alte 
perspective, chiar atunci când sarcina lor depăşeşte acest 
cadru clerical destul de strâmt. La curtea francă există mai 
multă incapacitate de a înţelege cultura şi rolul ei profan, 
decât de a-şi folosi aici cu voioşie forţele. Ceea ce prevalează 
în jurul lui Carol cel Mare este o cultură de curte în care 
divertismentul prinţului are preţul său. El invită să i se cânte 
gloria, să i se scoată în evidenţă într-o formă strălucită cele 
mai mici gesturi şi să se atragă asupra sa atenţia stârnind 
curiozitatea. Compunerea de poezii de circumstanţă şi 
scrisori ceremonioase nu pare vocaţia primordială a literatu¬ 
lui creştin. Alcuin, în ciuda faptului că este cleric, nu se sus¬ 
trage acestei obligaţii, nu mai mult decât cutare sau cutare 
care era episcop. Ni se poate părea de mirare că nişte clerici 
se pot preta la aceste jocuri, chiar dacă sunt măcinaţi de 
remuşcări mai târziu. Par constrânşi la nişte treburi pe care 
nu sunt în stare nici să le judece, nici să le înţeleagă. 
Funcţiile lor pe lângă împărat, în afara slujirii Bisericii, nu le 
apar prea clar. îşi asumă obligaţiile intelectualilor laici care 
lipsesc de .multă vreme. Această situaţie ambiguă îi anga¬ 
jează pe clericii ce trăiesc la curte în exercitarea unor atribuţii 
mult mai profane decât doresc ei, iar laicii au ca profesori şi 
ca pedagogi oameni ai Bisericii dispunând de o cultură în 
mod fundamental clericală. 

Aceste incertitudini apar în mod clar în anturajul lui Carol 
cel Mare. Micul cerc de intelectuali care formează, potrivit 
termenului folosit de Alcuin, „academia" palatului, cuprinde 
numeroşi clerici. Preocupările intelectuale, amuzamentele 
verbale şi conversaţiile fără şir în legătură cu piscina *, ale 
acestui mic grup de familiari ai prinţului, nu ilustrează exact 
programul de cultură creştină şi clericală venit din insule. 
Este mai curând o viaţă de curte, profană în mod suportabil, 
imitând, poate, ce se făcea până atunci în jurul regelui lom¬ 
bard. Or, în acest mediu foarte restrâns, există o tentativă de 
restaurare a unei culturi latine spre folosul celei mai înalte 
aristocraţii laice. De exemplu, Angilbert şi Eginhard nu au 
fost niciodată clerici; numiţi în fruntea mănăstirilor, ei nu au 
fost decât abaţi laici. Preocupările lor intelectuale i-ar înrudi 
mai mult cu aristocraţia meridională a secolului precedent, 
mânuind încă latina şi legaţi de slujirea prinţului, decât cu 
clericii şi călugării formaţi la învăţătura creştină venită din 
insule. Aristocraţii din această categorie, versaţi în literele 
latine şi ancoraţi în secol, constituie un extraordinar exem¬ 
plu al acestei restaurări a culturii, mergând dincolo de pro¬ 
gramul anglo-saxon. Această acţiune se modifică încă din 
timpul domniei lui Ludovic cel Pios. Cultura latină folosită de 
laici se deosebeşte atât de puţin de cea a clericilor, încât ei 
sfârşesc prin a lua drumul mănăstirilor. Creştinarea 
învăţăturii dobândite în Evul Mediu timpuriu învinge gustul 
curţii. 

Ludovic cel Pios, care se mulţumeşte cu dezvoltarea li¬ 
teraturii creştine, are în mod manifest intenţia de a creşte 
numărul şcolilor. Or, această problemă este foarte legată 
de programul de reformă a Bisericii ce ocupă începutul 
domniei. Regula de la Aachen se preocupă de învăţătura 
în capitlurile catedralelor şi chiar de formarea clericilor 
care nu sunt canonici. Dimpotrivă, reforma monastică a 
lui Benedict din Aniane se străduieşte să limiteze accesu 
la şcolile monastice numai a copiilor hărăziţi să pronunţi 
legământul. Nu se ştie dacă aceste măsuri au dat rezul 


*Mic bazin destinat vărsării apelor de purificare, dupi 
oficierea botezului, precum şi a altor reziduuri de obiect 
binecuvântate, după ce au fost transformate în cenuşă. (N. tr 

tate. în 822, la Attigny, episcopii recunosc că nu au făcut 
destul pentru şcoală 1 . în 829, într un raport trimis 
împăratului, episcopii cereau crearea în imperiu a trei 
şcoli publice. Termenul nu are sensul propriu de astăzi, 
pentru că nu este vorba de şcoli deschise tuturor, şi în 
special laicilor. Numărul mic ne face să ne gândim că ar 
putea fi vorba de centre de studii diferite şi de un nivel mai 
înalt, fără de care nu ar fi avut nici o utilitate. încă de 
atunci, aceste stabilimente ar fi fost astfel calificate, pen¬ 
tru că administraţia imperială, care a regăsit parţial sen¬ 
sul statului şi al serviciului public, ar fi avut în privinţa lor 
obligaţii speciale. Măsura prevăzută ar fi mai aproape de 
cea luată, în 825, de către împăratul Lotar, în Italia de 
Nord. Câteva oraşe, şi au fost desemnate 9, trebuiau să 
primească studenţi venind din episcopii diferite, ceea ce 
ne lasă să înţelegem, şi în acest punct, că este vorba de 
şcoli de un nivel superior 2 . Nu se ştie ce s-a întâmplat cu 
aceste proiecte. Ele relevă nevoi noi, semne ale unei apro¬ 
fundări a vieţii intelectuale, pentru care, de altfel, totul stă 
mărturie. 


B. INSTRUMENTELE VIEŢII CULTURALE 

3 

Nu există viaţă culturală fără restaurarea răbdătoare a 
instrumentelor ce o fondează şi a mijloacelor ce permit 
răspândirea sa. întreţinerea activităţilor copiştilor, cerce¬ 
tarea manuscriselor, îmbogăţirea bibliotecilor şi oferirea 
pentru elite de mijloace de a accede la viaţa intelectuală, 
toate acestea presupun un imens efort. Am putea să ne 
dăm seama de amploarea acestuia, destul de uşor, prin 
câteva remarci simple. în biblioteci mai sunt încă, ţinând 
cont de pierderi şi de distrugeri, aproximativ 8 000 de 
manuscrise din secolele al VlII-lea şi al LX-lea. Toate tex¬ 
tele antichităţii pe care carolingienii le-au cunoscut şi 


1 MGH, Conc., I, p.471. 

2 Capitulam] de la Ollona, in MGH, Capit., I, p. 327. 

copiat au ajuns până la epoca tiparului. Ceea ce nu a 
ajuns până la ei s-a pierdut iremediabil. Rolul lor este, din 
acest punct de vedere, imens. Intelectualii carolingieni au 
scris deopotrivă mult şi în domenii diverse. 

Sciisul este, în piimul rând, un instrument de cultură. în 
acest domeniu, apariţia minusculei caroline, iar apoi difuzarea 
sa reprezintă un progres decisiv. Această reformă este rezulta¬ 
tul unei evoluţii a scrierii, în care pot fi urmărite etapele şi 
expresia unei voinţe politice ce dădea o mare consideraţie cla¬ 
rităţii şi preciziei. O inspiraţie de acelaşi fel se profilează în 
spatele tuturor reformelor şi face să se întrevadă un scop politic 
profund şi unic. 

în centrele de cultură din secolele al VH-lea şi al VlII-lea se 
utilizau diferite forme de scriere, derivate din modelele latine. 
Aceste grafii cu caracteristici foarte pronunţate permit identifi¬ 
carea unor veritabile scrieri regionale. Se cunosc mai multe 
caligrafii insulare, scrierea beneventină şi vizigotică. în ţinu¬ 
turile france, se individualizează diferite centre şi mai multe 
grafii înrudite se succed într-un sCriptorium activ. O varietate 
extraordinară prevalează în Europa, până acolo încât s-a putut 
vorbi, pentru această epocă, de scrieri naţionale. Astăzi ne 
mulţumim să le numim precaroline, şi această formulare pare 
mai exactă. Ea insistă asupra continuităţii, şi, în consecinţă, 
asupra evoluţiei proprii artei caligrafiei, ce se îndreaptă către o 
scriere mai lizibilă şi mai curată. Cercetarea pare generală şi 
priveşte anumite scrieri regionale, ale căror caracteristici proprii 
s-au perpetuat până târziu în Evul Mediu. 

Savanţii paleografi s-au străduit să plaseze cu exactitate 
locul de origine al literei caroline minuscule. Biblia de la 
Amiens, pe care a comandat-o Maurdramne, abate la Corbie 
între 772 şi 780, are toate caracterele specifice ale scrierii 
caroline: regularitatea formelor, lizibilitatea şi proporţiile. 
Un număr mic de elemente secundare în trasarea câtorva 
litere trădează, probabil, o influenţă străină. Este prea puţin! 
Unii chiar au considerat că Biblia de la Amiens era primul 
manuscris scris în minusculă carolină 1 . Or, au fost repertori- 


1 PH. LAUER, La reforme carolingienne de l'ec.riture latine et 
l’ec.ole calligraphique de Corbie, in Memoires presentes par 
divers savants â VAcademie des inscriptions et belles-lettres, t. 
XIII, Paris, 1933, pp.417-440; G. OOGHE, L’ecriture de Corbie, 
in Corbie [269], pp.263-282. 

ate 13 manuscrise de acest fel, iar unul dintre ele, de la 
sfârşitul secolului al VlII-lea sau de la începutul secolului al 
IX-lea, provine de la Sankt-Emmeran, din Regensburg. 
Aceste fapte dovedesc importanţa acelui tip de caligrafie 
imediat anterior minusculei caroline propriu-zise şi rapidi¬ 
tatea difuzării unei noi scrieri. Oare trebuie să atribuim 
abaţiei de la Corbie paternitatea acestei puneri la punct, 
considerând că Biblia de la Amiens sau orice alt manuscris 
cu aceeaşi scriere ieşit din scriptorium -ul abaţiei a servit 
drept model în altă parte şi că ultima etapă a fost deopotrivă 
depăşită în această abaţie? Nu putem aduce probe peremp¬ 
torii in acest sens. Cu toate acestea, evoluţia scrierii folosite 
la Corbie pare să conducă la perfecţiunea grafică a minus¬ 
culei caroline şi nici un alt centru nu pare să fie mai 
îndreptăţit în valorificarea ei. 

Acest nou tip de scriere se impune rapid în executarea 
manuscriselor. Cărţile liturgice de lux comandate de Carol 
cel Mare şi prietenii săi îl utilizează foarte curând. 
Evangheliarul scris de Godescalc, între 781 şi 783, are o 
dedicaţie în carolină, în vreme ce textul este scris în 
uncială. Cele două biblii ale lui Theodulf sunt scrise în caro¬ 
lină, tot aşa ca şi Psaltirea scrisă de Dagulf, pe care Carol 
cel Mare o dăruieşte papei Adrian I. Difuzarea minusculei 
caroline este rapidă. Ea se impune aproape peste tot, cu 
câteva mici diferenţe regionale. Persistă scrierile vizigo- 
tică, beneventină şi pontificală. în vremea domniei lui 
Ludovic cel Pios, minuscula carolină este de asemenea 
folosită la cancelarie, sub o formă mai împodobită, cu 
codiţe prelungite, purtând un decor de bucle şi împleti¬ 
turi. Aceste diplome, destinate a fi o dovadă chiar pentru 
inculţi, nu se puteau dispensa de o ornamentaţie capabilă 
să fascineze şi să impună respect. 

Minuscula carolină este un magnific instrument ce 
răspunde nevoii de precizie şi dorinţei de a avea texte 
îmbunătăţite. în momentul în care această Scriere intră 
definitiv în uz, activitatea copiştilor se dublează. Manu¬ 
scrisele sunt executate în număr foarte mare încă din 
ultimele decenii ale secolului al VlII-lea şi în prima 
jumătate a celui de-al IX-lea. Munca înceMneşte în regiunile 

expuse invaziilor, începând cu a doua jumătate a secolu¬ 
lui. în alte părţi, continuă şi atinge uneori, înainte de 
sfârşitul secolului, un grad de perfecţiune rar egalat. 

Manuscrisele permit cunoaşterea câtorva copişti inde¬ 
pendenţi sau solitari. Ei sunt rari, cu excepţia poate doar 
a Italiei, unde scrierea a rămas în oraşe în uzul curent. 
Palatul, centru intelectual de prim ordin, are deopotrivă 
un atelier de copiat manuscrise, în epoca lui Carol cel 
Mare, a lui Ludovic cel Pios şi a lui Lotar. La drept vorbind, 
caracterul itinerant al curţii face uneori precare aceste 
lucrări de lungă respiraţie. Pe scurt, un s criptorium este 
cel mai adesea legat de o biserică sau de o mănăstire. 

Marile ateliere de caligrafie par numeroase în imperiul 
carolingian. Este important să le putem atribui realizarea 
cutărui sau cutărui manuscris, ceea ce deseori nu se 
întâmplă fără dificultăţi. Este o muncă de specialişti, al 
cărei rezultat este determinant pentru istoria artei şi pen¬ 
tru istoria culturii. Un scriptorium activ este semnul unei 
vieţi intelectuale intense. 

Episcopiile şi mănăstirile din Franţa meridională sunt de 
o mediocritate singulară, când nu sunt inexistente în acest 
domeniu. Cert este că abaţia de la Ariiane posedă un scripto¬ 
rium, dar nimic de calitate nu pare să provină de acolo. în 
Burgundia şi în Neustria se situează cele mai meridionale 
ateliere, cu o mare influenţă. Lyon pare şă aibă o lungă 
tradiţie şi dispune de texte rare, a căror valoare este impor¬ 
tantă în controverse. Diaconul Florus, de o mare siguranţă în 
judecată şi erudiţie, pare"să fi îndreptat el însuşi anumite 
manuscrise. De la Orleans sau de la Fleury-sur-Loire provin 
cele două Biblii, copiate la cererea episcopului Theodulf. 
Tours este un centru importan t, ia r abaţia de la Saint-Martin 
nu este singura ce a întreţinut un scriptorium. Copiştii sunt 
în activitate cu mult înainte de numirea ca abate a lui Alcuin. 
Celebrul profesor, preocupat cum era de activităţile intelec¬ 
tuale, contribuie la dezvoltarea scriptorium- ului. Atelierul 
ajunge la cea mai mare ^strălucire sub abatele Fredegise şi 
succesorii lui. Se păstrează mai mult de 150 de manuscrise 
executate la Tours, în secolul al IX-lea. Abaţia de la Saint- 
Martin se specializează în biblii, aproape treizeci, ca şi în 

cărţi liturgice şi despre viaţa sfântului ei patron. în operele de 
lux, şcoala de la Tours atinge culmile artei. 

Mănăstirile pariziene dispun de un atelier de copiat, cel 
mai adesea pentru uz intern. Cea de la Saint-Germain-des- 
Pres a instituit acel document excepţional care este polipticul 
lui Irminon şi câteva lucrări curente. Abaţia de la Saint- 
Denis, unde scriptorium-u] este activ de mai multă vreme, 
nu devine renumit decât în vremea domniei lui Carol cel 
Pleşuv, timp în care atelierele realizează câteva lucrări pres¬ 
tigioase, dintre care unele erau destinate regelui. Marele cen¬ 
tru este mai la nord. Nu s-a insistat suficient în legătură cu 
rolul eminent al abaţiei de la Corbie, unde activitatea 
copiştilor a fost constantă încă de la întemeiere. Bibliilor, 
sacramentarelgr vin să li se adauge opere legate direct de 
viaţa intelectuală, a vremii, cele pe care abatele Adalhard a 
cerut să fie copiate sau operele călugărilor din această 
comunitate, aşa cum sunt cele ale lui Paschasius Radbertus. 
în mod ciudat, nu se ştie nimic despre scriptorium -ul de la 
Saint-Riquier, a cărei bibliotecă era totuşi foarte bogată. Cele 
de la Saint-Vaast d’Arras, de la Saint-Armand, de la Saint- 
Bertin au o activitate recunoscută şi adesea de calitate. 

Mai spre răsărit, episcopiile de Laon, Reims, Metz, Tier şi 
într-o măsură mai mică cele de la Mainz şi Koln par să fi dis¬ 
pus de un atelier legat de catedrală, la care se adaugă cele ale 
mănăstirilor dependente de episcop. Aşa se întâmplă la 
Reims. Scriptorium-ul catedralei Notre-Dame are multe 
obligaţii, mai ales în epoca lui Hincmar. Necesităţile polemicii 
şi activitatea intelectuală debordantă impun numeroase copii 
ale unor lucrări specializate: comentarii biblice, tratate ale 
Sfinţilor Părinţi, opere juridice. Abaţia de la Saint-Remi este 
pusă la contribuţie, aşa cum o dovedesc unele menţiuni 
explicite de pe manuscrise. Dimpotrivă, la abaţia Hautvilliers, 
producţia de manuscrise bogat decorate pare să fi fost grija 
principală. La Metz, splendidele cărţi liturgice de folos local 
par să fi venit din atelierele oraşului şi ale mănăstirilor din 
împrejurimi. 

în sfârşit, trebuie să facem o menţiune specială pentru 
episcopiile noi şi mai aleş pentru mănăstirile misionare ce 
sunt presărate în întreaga Germanie până la frontierele 
creşMnătăţii. Funcţiie lor conferă acestor centre o vocaţie 
intelectuală de primă importanţă. Se întâlnesc foarte 

devreme aici o şcoală, o bibliotecă şi un scriptorium. 
Profesorii, după ce au predat aici vreme îndelungată, scriu 
şi dau naştere unei lungi tradiţii locale. Nevoile sunt mari; 
ele merg de la cartea de uz şcolar la tratatul original. 
Atunci când urgenţa vocaţiei misionare se estompează şi 
se trezeşte simţul estetic, aceste mănăstiri dau naştere 
unor opere prestigioase. Aşa s-a întâmplat la Reichenau şi 
mai ales la Sankt Gallen. Atelierele executaseră deja un 
număr însemnat de opere remarcabile, atunci când, după 
870, întreprind realizarea de manuscrise magnific deco¬ 
rate. Cu toate acestea, perioada de creaţie cea mai intensă 
se situează în primele decenii ale secolului al X-lea. 

Acest tur de orizont impune o constatare: cărţile din 
epoca carolingiană înseamnă mai întâi Sfânta Scriptură, 
evangheliarele şi sacramentarele, ce permit celebrarea 
cultului. Toate bisericile au nevoie de aceste lucrări şi se 
poate afirma fără teamă că ele au fost cel mai mult copia¬ 
te. Or, cartea, în acest caz, nu este doar un text, ci un veri¬ 
tabil obiect liturgic. Figurează cu această titulatură în 
inventare, după podoabe, cruci şi vase sfinţite. Este nece¬ 
sar să existe o anumită calitate de material, pe potriva 
acestei folosinţe. Legăturile cărţilor, cu plăcile lor lucrate, 
din argint sau fildeş, cu podoaba lor de pietre preţioase şi 
perle sunt bijuterii şi sipete. Pergamentul merită şi el mai 
multă consideraţie, pentru că poartă cuvântul lui 
Dumnezeu şi mărturiseşte prezenţa sa în lume. Literele de 
aur, metal nealterabil, pe un fond de purpură, culoare 
imperială, par cu totul potrivite. Scene pictate ce 
reprezintă misterele credinţei sau ilustrând ceremoniile de 
cult sunt, evident, bine venite. Textul însuşi trebuie să fie 
impecabil, iar caligrafia fără reproş. Pe scurt, pentru o 
folosinţă atât de venerabilă, nimic nu este vreodată prea 
frumos şi nici un material nu are prea multă strălucire. 

Manuscrisele liturgice atăt de îngrijite sunt desMnate 
celor mai bogate catedrale, marilor mănăstiri şi capelei 
personajelor celor mai importante. Cartea este un obiect 
de presMgiu destinat celor mai fastuoase ceremonii. în 
mâinile regelui sau ale împăratului, îi cântă şi ea magni- 

ficenţa. O copie preţioasă poate fi oferită drept cadou, ea 
face obiectul unei comenzi, este adusă, drept omagiu, de 
un abate care a beneficiat de generozitatea prinţului. 
Cărţile din capela unui mare laic fac parte din comoara sa 
şi sunt împărţite cu grijă după moartea sa. încă din epoca 
carolingiană, spiritele cele mai luminate aveau conştiinţa 
caracterului excepţional al anumitor manuscrise. Amatori 
există, iar regele este un colecţionar cu totul avizat. Cartea 
liturgică este adusă astfel la nivelul obiectului de artă. Nu 
răspunde. In acest caz, decât parţial vocaţiei intelectuale 
a cărţii. 

în abaţii şi în capitluri, cărţile sunt indispensabile 
aprofundării culturii religioase. Atelierele nu scapă din 
vedere nevoile locale. Ele copiază comentariile Părinţilor 
Bisericii despre diferite cărţi ale Bibliei şi mai rar tratatele 
lor teologice propriu-zise. Controversele care cer produce¬ 
rea de texte prestigioase necesită, şi din partea unora şi 
din partea celorlaţi, un mare efort de cercetare ca şi de 
copiere. Hincmar a avansat uneori prea repede cu un 
dosar incomplet sau defectuos, din cauză că n-a avut la 
dispoziţie texte bine cunoscute în alte părţi, de exemplu la 
Lyon. Hărţile de răspândire a cutăror sau cutăror opere, 
oricât ar fi de dificil de interpretat, fac uneori să apară 
compartimentări pentru care secolul al K-lea nu ajunge 
totdeauna la capăt 1 . 

Ştiinţa ecleziastică se bazează uneori pe autori secun¬ 
dari, a căror importanţă pare excesivă în comparaţie cu 
operele majore. Audienţa lui Prosper din Acvitania este 
un semn al timpurilor. De asemenea, numeroase sunt 
lucrările utile şi fără mare valoare intelectuală. Este cazul 
compilaţiilor de drept ecleziastic, a căror eficacitate pare 
destul de mare, ca să inspire dorinţa de a adăuga false 
iecretale celor adevărate, în vederea păstrării mai bine a 
drepturilor. Regulile monastice şi comentariile ce le 
nsoţesc sunt documente indispensabile. Tot aşa şi vieţile 


1 Cf. de exemplu, hărţile stabilite de J. DEVISSE, Hincmar 
2381, t.III, în afara textului. 

sfinţilor care trebuie să menţină fierbinte credinţa. 

Ar fi trebuit să existe şi lucrări care să permită accesul 
la cunoştinţe literare fundamentale. Cititul se învăţa pe 
Psaltire, ceea ce nu implica vreo dificultate specială. 
Pentru gramatică şi pentru stil, trebuia să se recurgă la 
autorii latini, mai întâi la Donatus şi apoi la Priscianus. 
Retorica nu se învăţa decât prin frecventarea scriitorilor 
clasici. în acest punct apar umaniştii renaşterii caro- 
lingiene, intelectualii care, pentru plăcerea de a citi şi de 
a cunoaşte un anume autor, îşi procură cu mari cheltuieli 
un manuscris sau pun să se copieze un text care le-a fost 
împrumutat. Alţii, care doresc să-şi deschidă spiritul către 
un domeniu sau altul al învăţăturii antice, se îndreaptă 
spre operele de compilaţie şi rezumatele antichităţii târzii, 
înlăuntrul învăţăturii creştine care prevalează, acest 
dublu demers are o prea mică justificare teoretică. El face 
să apară un apetit intelectual şi un entuziasm înrobitor. 
Această stare de spirit este bine reprezentată, dacă este să 
dăm crezare numărului impresionant de texte din antichi¬ 
tate reproduse în această epocă. Bibliofilul acestor tim¬ 
puri este Loup de Ferrieres, mereu în căutarea vreunui 
text ce i-a scăpat sau solicitând împrumutarea unei 
anume opere pe care nu şi-o poate procura altfel, pentru 
a comanda copierea ei în cei mai buni termeni. 

Este foarte lesne de înţeles de ce mănăstiri din Neustria, j 
cu cea de la Corbie în frunte, au copiat Războiul galic de 
Cezar şi întreaga sa operă. în Germania, pentru acelaşi 
moMv, există mai mult ataşament pentru Tacit. Vergiliu, 
Ovidiu şi Horaţiu sunt recopiaţi, la fel ca şi Cicero, în 
întregime. Această pasiune pentru operele literare este, 
uneori, părăsită în favoarea curiozităţii de tip ştiinţific 
Epoca carolingiană asigură difuzarea şi succesul opereloi 
literare şi filozofice din antichitatea timpurie, care erau lipi 
site de orice inspiraţie creştină sau pur şi simplu păgâne 1 ! 


1 ED. JEAUNEAU, L’heritage de la philosophie antiqu 
durant le haut Moyen Age, in La Cultura [170], pp. 17-54. 

Creşterea numărului de ateliere de copiat şi multipli¬ 
carea manuscriselor dau bibliotecilor epocii carolingiene o 
bogăţie necunoscută până atunci pe continent. Este ade¬ 
sea dificil să apreciem acest lucru, deoarece cataloagele 
sunt destul de rare şi manuscrisele care au rămas, a căror 
origine este incertă, nu sunt adesea decât nişte relicve, 
după pierderi sau distrugeri foarte importante. Bisericile 
şi mănăstirile sunt cel mai bine aprovizionate, pentru că 
aici, în acest mediu, nu se pot dispensa de cărţi. Cei care 
dispun de un scriptorium au, în plus, mijloacele de a fa¬ 
brica ei înşişi materialele_de care au^nevoie,. dacă vecinii 
lor au amabilitatea să le împrumute lucrările pe care 
doresc să le copieze. Cazul este destul de frecvent, iar 
exemplele nu lipsesc. 

Cultul are exigenţele sale, iar cultura creştină le 
amplifică. Evaluarea minimului necesar este imposibilă, 
chiar dacă ţinem cont de obligaţia proprie fiecărui călugăr 
de a citi o carte în întregime în timpul postului, aşa cum 
cere Regula Sfântului Benedict. Inventarul bunurilor 
abaţiei de la Staffelsee, ce conţine, după enumerarea 
pieselor de mobilier ale bisericii, o listă de cărţi, ne apare, 
prin caracterul relativ sărac, destul de semnificativ. Există 
aici Biblia, în mai multe volume. Noul Testament, foarte 
vechi, nu parte să reţină atenţia în mod special. Există 
lecţionare, sacramentare şi antifonare, precum şi diferite 
culegeri de omilii. Nimic nu lipseşte pentru celebrarea 
slujbei. Literatura biblică nu este reprezentată decât prin 
iouă comentarii, unul, anonim, despre Psalmi, iar altul al 
Sfântului Ieronim, despre Evanghelia lui Matei. Se mai 
iflă aici un volum de extrase de drept canonic şi Regula 
îfântului Benedict 1 . Aceste ultime lucrări demonstrează 
ă nu este vorba doar de cărţi ale unei sacristii, ci de bi- 
lioteca unei mănăstiri. Ea pare mediocră pentru acea 
pocă. Nu cuprinde autorii antichităţii, nici măcar pe cei 
ire sunt folosiţi în şcoli. Există toate motivele să credem 


1 MGH, Capit., t. I, pp.251-252. 

că bibliotecile micilor abaţii şi mai ales cele ale 
dependinţelor lor nu erau mai bogate. 

Opus acestei situaţii, cele mai mari mănăstiri au biblio¬ 
teci remarcabile ce puteau deţine, în cursul secolului al IX-lea, 
mai mult de 200 de manuscrise. Este cazul celei de la Saint- 
Riquier, în epoca lui Angilbert. Un inventar, făcut în 831, 
reprodus în Cronica lui Hariulf, numără cu vreo 60 mai mult. 
Cărţile sunt repartizate pe sectoare şi pe autori. Vin în 
ordine: o Biblie, scrierile Părinţilor, gramaticienii, opere din 
antichitate şi cărţi liturgice. Literatura ecleziastică pre¬ 
domină, ceea ce este cu totul normal. Literatura profană este 
cu mult mai puţin prezentă şi, cu excepţia lucrărilor gra- 
maticienilor, acest fond pare nu prea coerent şi foarte dis¬ 
parat 1 . 

La anumite biblioteci, alături de cataloagele vechi vin să 
se adauge manuscrisele însele, pentru că s-a păstrat un 
număr considerabil. Anumite fonduri nu au fost prea tulbu¬ 
rate de vremuri şi au rămas pe loc, aşa cum este cel de la 
Sankt Gallen. Până la abaţiatul lui Gozbert (816-836), 
mănăstirea nu a dispus de cărţi, apoi, prin achiziţionare sar 
prin copiere, biblioteca s-a îmbogăţit rapid sub abaţii Grimalc 
şi Hartmut. Cel mai vechi catalog ce datează de la mijlocul 
secolului al Xl-lea are, în completarea primei liste, adăugir 
făcute de o a doua mână pe spaţiul dintre rânduri şi glos< 
marginale făcute de o a treia mână. Aceste adăugiri sem 
nalează cărţi nou intrate în bibliotecă şi permit urmări-rea isto 
riei bibliotecii aproape până la sfârşitul secolului. Alte liste di: 
această epocă enumeră lucrări scrise în timpul abaţiatului lu 
Grimald şi, respectiv, în timpul celui al lui Hartmut. Mai sun 
semnalate şi alte lucrări, dintre cele pe care le aveau abaţii îi 
biblioteca proprie şi pe care, la moartea lor, le-au lăsat abaţiei 

Fondul străvechi cuprindea 145 de volume de lucrări d 
doctrină, cărora li se pot adăuga 10 volume de glose pe mai 
ginea Sfintei Scripturi. Adăugirile la catalogul vechi ne aduc 1 
cunoştinţă încă 46 de volume. Sub îndelungatul său abaţia 
de treizeci şi unu de ani, Grimald a pus să se copieze 45 d 
manuscrise şi a dăruit 10 ce îi aparţinuseră lui. Hartmut 
pus să se execute 17 manuscrise şi a lăsat tot 10 moştenin 


1 Hariulf, Chronique de l’abbaye de Saint-Riquier, Paris, ei 
F. Lot, 1894, p.89 şi urm. 

Dintre manuscrisele semnalate de aceste diferite cataloage, 
mai mult de jumătate, vreo 130, rezistă. Biblioteca de la 
Sankt Gallen este bogată în toate domeniile. Cu toate aces¬ 
tea, literatura religioasă predomină şi, în special, cărţi de 
doctrină. Cataloagele ce menţionează numeroasele lucrări ce 
privesc artele liberale ne aduc la cunoştinţă un comentariu al 
lui Servius despre Vergiliu sau mai semnalează un Vergiliu 
printre cărţile personale ale lui Grimald. Un Martianus 
Capella era în proprietatea lui Hartmut. Aceste mărturii pre¬ 
cise, dar limitate ale interesului pentru operele profane nu 
trebuie să permită ignorarea faptului că autorii antichităţii 
cel mai adesea admişi în bibliotecile ecleziastice sunt cei 
folosiţi la şcoli. 

Atunci când nu există nici un catalog, este mai pro¬ 
blematic să reconstituim conţinutul, chiar şi parţial. 
Atunci când manuscrisele rămase sunt în număr suficient 
şi prezenţa lor într-un loc sau altul poate fi dată ca sigură, 
ele ne permit să avem mare stimă pentru cutare sau 
cutare bibliotecă. Reputaţia celor de la Corbie, de la Laon, 
de la York sau de la Bobbio, ca şi a altora nu este, la 
această dată, supralicitată. Această cunoaştere, luată în 
totalitate destul de superficială, ne permite în primul rând 
să ne facem o idee despre geografia culturii în epoca caro¬ 
lingiană. Nu constituie nici o surpriză faptul că o bi¬ 
bliotecă se constituie în acelaşi timp cu un scriptorium, 
iar repartiţia regională cunoscută este întărită prin 
această contra-expertiză. 

Studiile particulare sunt şi mai bogate. Este important 
că opera cutare sau cutare a fost cunoscută în şcoala 
cutare sau în mănăstirea cutare. Se cunoaşte tot ce Ioan 
Scottus Eriugena îi datorează lui Pseudo-Dionisie, şi, prin 
urmare, manuscriselor greceşti păstrate la Saint-Denis. 
Acest exemplu excepţional nu trebuie să ne facă să uităm 
difuzarea operelor filozofice din antichitatea timpurie. 
Acum. este momentul în care Martianus Capella, 
Macrobius şi Boethius încep să fie folosiţi ca profesori 
pentru formarea intelectuală. Primele comentarii despre 
aceşti autori sau folosirea lor în lucrări personale sem¬ 
nalează locuri de activitate de pionierat. Alte manuscrise. 

ce adună opere diverse într-un singur codex, mărturisesc 
limpede preocupările ce le-au creat. Este cazul culegerilor 
de texte gramaticale ce. erau folosite în şcoli 1 . în sfârşit, 
ar trebui să menţionăm tratatele Părinţilor Bisericii, care 
sunt solicitate la fiecare polemică religioasă. Acumularea 
de lucrări pe aceeaşi temă într-o bibliotecă nu este opera 
hazardului. într-o epocă în care fondurile de carte se con¬ 
stituie şi se dezvoltă, ele reflectă preocupările vii, mai 
mult decât grija pentru păstrare. De aceea listele de cărţi 
devin atât de elocvente. 

Rarele indicaţii despre biblioteci adunate de laici au fost 
analizate cu minuţiozitate. Cea a lui Carol cel Mare merită, 
mai mult decât oricare alta, să ne atragă atenţia. Se ştie de 
la Eginhard că la palat exista un mare număr de cărţi, dar 
biograful nu ne spune mai mult. Inventarierea acestor bogăţii 
a necesitat cele mai subtile cercetări. Prezenţa anumitor cărţi 
este cunoscută, aşa cum se întâmplă cu De Civitate Dei din 
care împăratul punea să i se citească Ia masă. Alte lucrări au 
fost trimise de papă, de abatele de la Montecas'sino sau vreun 
alt mare personaj. Anumite manuscrise care au rezistat până 
astăzi par să fi făcut parte din colecţia lui Carol cel Mare. 
Trebuie să adăugăm pe această listă lucrările contemporane 
dedicate împăratului, a căror prezenţă la palat pare sigură. 
Se mai ştie, în mod indirect, dintr-o scrisoare a lui Alcuin, 
datată 798 sau 799, că palatul dispunea de o Istorie natur¬ 
ală a lui Pliniu. în plus, pare probabil ca biblioteca imperială 
să fi avut în posesie lucrări pe care principalii familiari ai 
curţii le citează în operele lor. Unde în altă parte, dacă nu la 
palat, Angilbert, Arn, Leidrade sau Ricbod ar fi putut găsi 
texte rare? Or, cercurile de la curte cunosc până şi poeziile lui 
Tibul! Un asemenea fapt incită la reflecţie şi lasă să se 
înţeleagă că exista o bogăţie excepţională. De altfel, este 
imposibil să inventariezi exact, chiar dacă ţii seama de un 
fragment de catalog ce ar putea fi cel al bibliotecii palatului 
către 790 2 . 


1 B. BISCHOFF, Die Bibliotekh im Dienste der Schule, in La 
Scuola [170], p.385-415. 

2 B. BISCHOFF, Die Hofibibliotekn Karls des Grossen [224], 
t.III, pp.42-62. 

Dar nici persoanele de vază nu erau lipsite de cărţi. 
Lucrarea Manualul lui Dhuoda ne dă mărturia unor fru¬ 
moase lecturi, dar este dificil să spunem dacă este vorba de 
fragmente sau de lucrări întregi. Soţia lui Bernard cunoaşte 
bine Biblia, pe care o citează de mai bine de 400 de ori, ceea 
ce nu poate fi ca urmare a citărilor din auzite. Testamentele 
lui Ewrard, marchiz de Friuli, mort în 864, şi al lui Eccard, 
conte de Mâcon, mort către 876, enumeră cărţile pe care le 
aveau. Marchizul de Friuli dispunea de ansamblul textelor 
sacre şi în mod special de mai mulţi psalmi, dintre care unul 
scris cu litere de aur.'Mai avea şi cărţi liturgice, printre care 
trei missale. Biblioteca sa mai numără colecţii de predici şi 
de comentarii biblice. Lucrările privind viaţa spirituală şi 
morală par şi mai importante. în această categorie, scrierile 
carolingiene merită o menţiune specială, deoarece trădează 
în mod incontestabil preocupările momentului. Aşa se întâm¬ 
plă cu Liber de Virtutibus et vitiis a lui Alcuin şi o operă a lui 
Smaragdus, ce ar putea fi Via regia. Este vorba, şi într-un caz 
şi în celălalt, de o „oglindă". Mai există în această bibliotecă 
cărţi de istorie, coduri de drept şi câteva lucrări profane de 
utilitate practică. Colecţia contelui de Mâcon este mai mo¬ 
destă, dar aproape identică în compoziţie. Nu lipsesc decât 
cărţile de exegeză 1 . 

Aceste mărturii rare, dar exacte, despre interesul pe 
care cei mari îl poartă cărţilor şi vieţii spirituale ar putea 
fi completate cu ceea ce se ştie despre activitatea intelec¬ 
tuală a abaţilor laici precum Angilbert, Eginhard, Nithard 
şi alţii. Bibliotecile nu răspund doar nevoilor, de altfel evi¬ 
dente, ale bisericilor şi ale mănăstirilor. Renaşterea cul¬ 
turală este mai completă, şi există un moment în care 
opoziţia clasică dintre clerici şi laici pare să se estompeze 
aproape, ca şi cum o parte a aristocraţiei ar fi reluat 
legăturile cu cultura literară. Această orientare nu se con¬ 
firmă, deoarece clericizarea elitelor se impune definitiv 
încă din timpul domniei lui Ludovic cel Pios. 

Bibliotecile şi atelierele copiştilor au rolul de a păstra 
textele, de a le multiplica exemplarele şi, astfel, de a lărgi 


1 P. RICHE, Les bibliotbeques de trois aristocrates la'ics caro- 
lingiens, in MA, t.69, 1963, pp.87-104. 

orizontul cultural. Restaurării învăţăturii creştine, 
urmărită conform experienţei precedente a diverselor bi¬ 
serici naţionale, vine să i se adauge o renaştere a litera¬ 
turii profane cu repunerea în drepturi a textelor din anti¬ 
chitatea păgână. Acest umanism rămâne totuşi o preocu¬ 
pare secundară. Se recopiază mult mai mult Părinţii 
Bisericii decât Cicero. 

Gramaticienii antichităţii sunt cei mai căutaţi autori. 
Donatus şi Priscianus sunt prezenţi în toate bibliotecile. 
Opere mai rare, ca acelea ale lui Servius, Diomede sau 
Dositeu nu rămân necunoscute în cele mai bune bibliote¬ 
ci, pot fi întâlnite la Corbie sau la Saint-Riquier. Anumite 
manuscrise conţin o serie întreagă de texte gramaticale şi 
formează un veritabil „corpus". Mai mult de treizeci dintre 
acestea au supravieţuit, de la sfârşitul secolului al VUI-lea 
şi din prima jumătate a secolului al IX-lea. Aceste colecţii 
mărturisesc în mod deschis în legătură cu preocupările ce 
le-au creat. Operele retorice ale lui Cicero sunt adesea 
menţionate în cataloage. Dimpotrivă, Quintilian este un 
autor rar, din care exista un exemplar la Fleury, în secolul 
al IX-lea. Enciclopedia lui Martianus Capella pe atunci îşi 
începea extraordinara carieră. 

Poeţii prelungesc rolul gramaticienilor, deoarece este 
necesară cunoaşterea legilor prozodiei. Vergiliu este 
prezent, în epoca carolingiană, în toate bibliotecile. Ovidiu 
este cunoscut, dar nu peste tot. Horaţiu, Staţiu, Marţial se 
întâlnesc ici şi colo, la Corbie, la Saint-Denis şi în alte 
părţi. Terenţiu, care se bucură de un prestigiu excepţional, 
se întâlneşte aproape peste tot. Scriitorii care nu sunt în 
mod direct legaţi de arta vorbirii sunt mai puţin apreciaţi. 
Este cazul istoricilor: Cezar, Tit-Liviu, Sallustius şi 
Suetoniu. Aşa se întâmplă şi cu filozofii. Succesul lui 
Macrobius este abia la început. Există în acest sens un 
manuscris preţios, scris la Tours şi adnotat de Loup de 
Ferrieres. Traducerea unei părţi din Timeu făcută de 
Calcidius, operele filozofice ale lui Cicero, Istoria naturală 
a lui Pliniu nu se bucură de o difuzare prea mare. Sunt 
deopotrivă de rare lucrările de drept şi tratatele tehnice. 

precum cele ale lui Vegetiu sau Vitruviu. Astronomia 
reţine mai mult atenţia şi, în special, lucrarea lui Arătos 
Fenomene, în traducerea lui Cicero. Se mai întâlnesc 
culegeri de fragmente alese, în care textele luate de la 
Părinţii Bisericii sunt mai numeroase decât cele furnizate 
de scriitorii clasici 1 . 

Această difuzare, luată global, adică fără să ne oprim 
asupra caracteristicilor unui anumit manuscris sau 
asupra cazului unei anumite mănăstiri, presupune un 
comentariu fără surprize. Bibliotecile au păstrat mai întâi 
textele de care s-au slujit profesorii pentru a-i învăţa pe 
elevii lor artele vorbirii. Ei fac mare caz de gramaticieni, 
chiar cei mai obscuri. Cicero şi Vergiliu, modele pentru 
retorică şi prozodie, confirmă această înclinaţie. 

Acest rol în primul rând pedagogic al literaturii antice 
merge foarte departe. Cei mai bum autori ai epocii ca- 
rolingiene sunt tocmai aceia care ştiu să folosească resursele 
stilistice ale unui autor antic, pentru a-şi scrie propriile lor 
opere. Eginhard este cel mai eminent exemplu, prin plagierea 
lui Suetoniu şi utilizarea a numeroase expresii împrumutate 
de la diverşi autori pentru a scrie Vita Caroli. Această mar- 
chetărie de citate are meritul de a fi animată. Abbon de la 
Saint-Germain-des-Pres, în lucrarea sa Bella parisiacae 
urbis, şi-a construit, desigur, hexametrii imitându-i pe 
Ovidiu, Lucaniu şi Statiu, mai mult decât pe Vergiliu 2 . Oare 
la acest nivel, imitaţia ne dezvăluie un veritabil gust pentru 
literatura antică? Nu am putea afirma acest lucru fără anu¬ 
mite limite. Ar trebui să dovedim că exită un entuziasm pen¬ 
tru textul în sine, iar nu pentru dibăcia pe care o vehiculează. 
Aceste pasiuni de umanişti sunt flagrante la Loup de 
Ferrieres şi la câţiva alţii. 

Interesul pentru filozofia antică începe să se mani¬ 
feste puţin înainte de sfârşitul primei jumătăţi a secolului 


1 A. VERNET, La transmission des textes en France, in La 
Cultura [170], 1.1, pp.89-123. 

2 J. SOUBIRAN, Prosodie et metriq ue du Bella parisiacae 
urbis d Abbon, in Journal des Savants, 1968, pp. 204-301. 


177 



al IX-Iea. Cât despre ştiinţele particulare, astronomia, 
medicina, arta militară, ele nu reţin atenţia decât la 
puţini. De aceea, aceste tratate sunt rare. 



HARTA 3. - Principalele centre culturale carolingiene 

Difuzarea operelor profane ale antichităţii nu ne per¬ 
mite să tragem concluzii, fără o anume nuanţare, în 
legătură cu o renaştere a umanismului. Gustul pentru o 
vorbire frumoasă şi pentru eleganţa stilistică par să 
prevaleze cu mult în comparaţie cu alte motivaţii. Nu este 
vorba de restituirea prospeţimii şi a originalităţii acestor 
autori, ci de împrumutarea reţelelor lor. Acest gust pentru 

gramatică trădează preocupări utilitare. Limitată astfel, 
această restaurare a literaturii profane se poate articula 
fără dificultate pe cultura creştină vehiculată de autorii 
secolelor al Vl-lea şi al Vll-lea. 

C. LITERATURA SI VIATA CREŞTINĂ 

7 7 7 

S-a scris mult în epoca carolingiană, şi în domenii 
diverse. Aceste opere, fie ele morale, culturale sau religioase, 
răspund preocupărilor momentului. Această coerenţă între 
activitatea intelectuală şi marile orientări în acţiunea 
guvernării este fenomenul major. Această întrepătrundere 
între politică şi cultură conferă o gravitate şi un grad de seri¬ 
ozitate indiscutabile literaturii. Viaţa intelectuală nu 
înseamnă, în această epocă, transcrierea impulsurilor mai 
mult sau mai puţin individuale născute din căutarea reli¬ 
gioasă. Migrarea spiritelor spre locuri de retragere sau spre 
sihăstrie nu este decât la început, iar mântuirea se obţine 
printr-o luptă dificilă în avangarda poporului creştin, 
luminându-i calea. Din această cauză, literatura are ca ori¬ 
zont imperiul, adică un stat, chiar dacă realitatea sa este 
sau nu percepută exact. Obligaţia fierbinte de a conduce 
poporul spre destinul său celest şi de a-1 forma în aceste 
scop, ce incumbă împăratului, revine parţial acelora cărora le 
revine misiunea de a-1 integra. Scrierile timpului sunt peda¬ 
gogice, clericale şi răspund unui scop de interes public. 

Pentru a da dovadă de utilitate în toate domeniile, trebuie ca 
francii să înveţe latina, ceea ce nu se putea face fără a recurge 
la gramatică. Se impunea utilizarea tratatelor din antichitate, 
ceea ce explică prezenţa lui Donatus şi Priscianus în toate bi¬ 
bliotecile, precum şi cea a lucrărilor mai puţin celebre. 
Preceptorii franci aveau datoria de a face accesibile regulile gra¬ 
maticale prin învăţământ, sub orice formă s-ar fi prezentat el. 
Derivă din aceasta o literatură şcolară ce se înnoieşte de la o ge¬ 
neraţie la alta, în funcţie de adaptările necesare şi de posi¬ 
bilităţile locale. Lucrările pedagogilor au o răspândire geografică 
redusă, la fel ca şi învăţătura lor. Aşa se explică înmulţirea 
rapidă a comentariilor, a tratatelor şi a operelor de toate felurile. 

în acest domeniu, Sfântul Bonifaciu deschide calea 
printr-o lucrare ce utilizează mai ales cea de-a doua carte 
a lui Donatus. Petrus din Pisa, primul profesor al lui Carol 
cel Mare, este autorul unei gramatici ce pare mai puţin 
practică şi mai puţin dezvoltată, decât cea a lui Bonifaciu. 
Paulinus din Acvileia tratează, şi el, această disciplină. 
Paul Diaconul compune Ars Donaţi, un mic manual ce 
expune noţiunile elementare ale limbii latine. Este 
imposibil să ştim dacă acest tratat, dedicat lui Carol cel 
Mare, a fost scris la curtea carolingiană sau la abaţia de la 
Montecassino. Paul Diaconul, nu mai puţin, îşi continuă 
activitatea de gramatician după întoarcerea sa îri această 
mănăstire. Diverse manuscrise din regiune poartă marca 
influenţei sale. Elevul său Dderic dă, şi el, o Artă gramaticală mai 
substanţială. Se poate aprecia că ei se află la originea unei 
tradiţii locale, deoarece gramatica lui Ilderic se referă direct 
la operele antice şi ignoră lucrările anglo-saxone’. 

Alcuin este în mod indiscutabil cel mai capabil să facă 
accesibile aceste discipline francilor. Rolul său eminent în 
cultură ţine de priceperea sa în domeniu. Tratatele despre 
ortografie şi operele sale gramaticale arată toate o mare grijă 
pedagogică. Unele dintre aceste manuale sunt dialogate, în 
scopul de a reţine mai bine atenţia asupra subiectelor aride 1 2 . 

După Alcuin, învăţarea gramaticii continuă, se aprofun¬ 
dează şi se răspândeşte. Clement Irlandezul care îi urmează 
în fruntea şcolii de la palat, scrie o Artă gramaticală ce se 
inspiră mai ales din Donatus. Cu toate acestea, gramaticienii 
par să-l prefere pe Priscianus, a cărui operă este o vastă enci¬ 
clopedie de forme atestate. Ei găsesc aici un material abundent 
din care pot scoate extrase şi exemple. Aşa a făcut Hrabanus 
Maurus. Succesul lui Priscianus merge dincolo de 
consimţământul făcut în acest sens, din moment ce câţiva ce nu 
îl citează decât pe Donatus, se inspiră din el. Tot atunci, gramati¬ 
ca devine o disciplină mai profundă, o veritabilă ştiinţă şi nu 
numai un corp de reţete pentru a vorbi corect şi precis. 


1 G. CAVALLO, La transmissione dei testi nell’area beneven - 
tano-cassinese. in La Cultura [170], 1.1, pp.357-414. 

2 ALCUIN, Grammatica, in PL. 101c 84Ş şi urm. 


180 



Semnul acestei transformări este apariţia unui comentariu 
literal şi complet al operelor gramaticale ale antichităţii. 
Smaragdus de Saint-Mihiel a consacrat 15 cărţi pentru 
a-1 comenta pe Donatus. Această lucrare, atestată în mai 
mult de 25 de biblioteci, a cunoscut un succes real. 
Sedulius Scottus a comentat fiecare tratat al lui Donatus 
şi, în plus, a dat mare importanţă gramaticii lui Eutyches 
şi chiar lui Priscianus. Prin Remi d’Auxerre, comentariul 
despre Donatus se integrează unui ciclu de lucrări despre 
artele liberale, dominat de personalitatea lui Ioan Scottus 
Eriugena şi prin promovarea în primul rând a lucrărilor 
şcolare din opera lui Marti anus Capella 1 . 

Pe parcursul unui secol, gramatica s-a transformat pro¬ 
fund. Dintr-un simplu manual de reguli elementare de latină, 
ea a devenit o disciplină ce regla exprimarea şi gândirea, 
începând cu Sedulius Scottus, ea vehiculează o teorie a sem¬ 
nificaţiei foarte marcată de filozofie. De la mijlocul secolului al 
IX-Iea, clericii mânuiesc atât de bine limba latină, încât gra¬ 
matica a devenit o artă în sensul medieval al termenului şi o 
învăţătură critică situată înaintea oricărei afirmaţii. 

Restaurarea unei latinităţi mai exacte dădea exprimării 
înţelesul său întreg şi toate posibilităţile sale. Prin aceasta se 
revenea la demnitatea şi importanţa cuvântului şi a scrisului, 
în timpul noviciatului, literaţii carolingieni întâlneau strămoşi 
importanţi care avuseseră cândva timp să se întreţină prin 
conversaţii, iar operele lor nu erau necunoscute. Retorica era 
dicţiunea în exerciţiu, adică o putere miraculoasă de care se 
impunea să te foloseşti cum se cuvine. Această artă se definea 
în relaţie cu cetatea şi legile sale, orizontul său era civic. 
Elocvenţa trebuia să se aplice în apărarea cauzelor drepte, în 
for sau la palat. Marii retori de altădată îşi dobândiseră 
renumele universal prin definirea exigenţelor morale ale funcţiei 
lor. Dezbaterea nu mai era şcolară, cel puţin pentru aspectele sale 
în circulaţie. Arta cuvântului şi, mai mult, cea a scrisului con¬ 
stituiau acum la franci privilegiul unei mici elite, aproape 


1 HRABANUS MAURUS, Excerptio de arte grammatica 
Prisciani, in PL, III c 613; Commentum Seduli Scoţii in majoren 
Donatum grammaticum, Toronto, ed. D. Brearley, 1975. 

în exclusivitate recrutată dintre clerici şi călugări. Lor le 
revenea misiunea oratorului, fapt de care erau conştienţi, 
acum când poporul franc făcuse pasul decisiv de trecere 
de la barbarie la cultură şi de la idolatrie la creştinism. 
Aceşti intelectuali erau în căutarea definiţiei rolului lor în 
noul imperiu. Nu era vorba de confiscarea autorităţii 
obţinute prin folosirea ideilor şi a puterii cuvântului, pen¬ 
tru a-şi satisface ambiţiile personale, ci de a şti care era 
misiunea specifică ce le revenea. 

Alcuin era cel mai capabil dintre toţi să treacă de la conside¬ 
raţii despre artele liberale la discursuri despre morală şi 
politică. Chiar persoana lui Carol cel Mare îi oferea ocazia în 
acest sens. Era destul de uşor pentru el să-i aplice mitul mare¬ 
lui bărbat, aşa cum îl dezvoltă Cicero în De inventione. Primul 
înţelept este cel care a făcut oamenii să treacă de la viaţa sălba¬ 
tică la civilizaţie, iar rolul retorului, moştenitorul său, este de a 
sluji drept pedagog pentru ca virtuţiile trebuitoare să poată 
înflori. Disputatio de rhetorica et virtutibus a lui Alcuin este un 
dialog pe aceeaşi temă între Carol cel Mare şi majordomul pala¬ 
tului. Desigur, înţeleptul a devenit rege, iar programul s-a 
îmbogăţit cu toată reflecţia creştină. Oratorul, totuşi, îşi 
păstrează locul său ca pedagog şi ca profesor al virtuţilor, chiar 
dacă ele nu mai sunt în mod unic civice 1 . Acest dialog contribuia 
la punerea în evidenţă a unui model regal, iar opera este, mai 
mult decât un titlu, o oglindă a prinţului. Oratorul avea acum 
sarcina de a-i adresa îndemnuri împăratului şi de a-1 convinge. 
Scrisorile lui Alcuin, ecouri exacte ale acestor demersuri teore¬ 
tice, demonstrează că el şi-a îndeplinit programul propus. 


în noul context al imperiului creştin, virtuţile şi funcţiile îşi 
aflau' alte definiţii. Rolul oratorului revine învăţaţilor şi în mod 
special episcopilor. Renaşterea culturii antice îi ajută în mi¬ 
siunea lor de mentori ai regelui şi de conducători ai poporului 
pe care şi le asumă deja în calitate de conducători religioşi. De 
atunci, episcopii îşi asumă rolul de retori, atunci când se 
adresează împăratului pentru a fixa normele comportamentului 
regal sau pentru a defini caracteristicile bunei guvernări. La fel 


1 L. WALLACH, Alcuin and Charlemagne [307]. 

şi atunci când avertiz ează în legătură cu mersul lucrurilor. Aici, 
trebuie să reţinem mai ales caracteml public al intervenţiei lor. 
în momentul când denunţau astfel, cu voce tare, viciile unei 
guvernări nu însemna că ei acţionau mai mult ca oratori decât 
ca episcopi? Faptul că ei scriau mult, cum au şi facut-o, demon¬ 
strează că exista o adevărată republică a spiritelor care era forul 
în faţa căruia doreau să se desfăşoare dezbaterea şi unde, pen¬ 
tru binele sau nenorocirea statului, ei doreau să convingă. 

O bogată literatură ilustrează într-un mod foarte divers 
această lungă dezbatere asupra virtuţilor imperiului. 
Problemele politice, care sunt reale şi grave, sunt astfel tratate 
dintr-un punct de vedere special. Preocuprile retorului, relua¬ 
te de Alcuin, se repercutează astfel în funcţie de evenimente şi 
persoane. „Oglinzile" prinţilor tratează aceste probleme printr-o 
abordare morală. Astfel, Paulus din Acvileia a scris Liber 
exhortationis pentru Eric, marchiz de Friuli, şi a împrumutat 
pentru aceasta material de la Julien Pomere. Jonas, episcop 
de Orleans, compune mai întâi Miroir des laiques, înainte de 
829, pentru contele Matfrid, şi Miroir des princes, în 833, pen¬ 
tru Pepin, fiul lui Ludovic cel Pios. Smaragdus de Saint-Mihiel 
îi consacră lui Carol cel Pleşuv tratatul său De Via regia. 
Sedulius Scottus revine asupra acestor probleme cu Liber de 
rectoribus christianis 1 . Manualul pe care Dhuoda l-a scris 
pentru fiul său face deopotrivă parte din această literatură, în 
măsura în care sfaturile de morală personală se amestecă per¬ 
fect cU îndatoririle faţă de prinţ 2 . Ar trebui să adăugăm aici 
scrisorile de îndemnuri care ţin seama de morala publică. 

Alte lucrări tratează aceeaşi problemă sub o formă mai 
puţin didactică. Este cazul lucrării Vita Caroli a lui Eginhard. 
Portretul marelui împărat, descris cu cuvintele pe care Suetoriiu le 
folosise pentru Cezari, nu este o culegere de amintiri, ci o 
biografie politică ce are valoare de exemplu. Prin urmare, 
este încă un discurs retoric despre marele bărbat, tocmai 
în momentul în care opera sa este compromisă. Cum să 


1 P. HADOT, art. Fiirtenspiegei, in RAC; L. BORN, The specu¬ 
la principiis of the carolian Renaissance, in RBPH. 1933, pp.583- 
612. 

2 DHUODA, Manuel pour mon fils, Paris, ed. P. Riche, 1975. 

credem că o povestire este perfect inocentă într-un con¬ 
text asemănător, când se cunoaşte atenţia pe care in¬ 
telectualii o dădeau tuturor subiectelor ce priveau impe¬ 
riul. Astronomul şi Thegan, şi unul şi altul autorii unei 
lucrări despre viaţa lui Ludovic cel Pios, pun în evidenţă 
aceeaşi problematică, dar cu mai puţină abilitate, din 
moment ce au fost acuzaţi de părtinire. Celelalte biografii 
ilustrează deopotrivă tema marelui bărbat şi a cetăţii, este 
cazul celor scrise de Paschasius Radbertus şi dedicate lui 
Adalard şi lui Wala. Şi asupra acestui subiect putea pune 
stăpânire polemica, aducând aici lotul său de invective, de 
calomnii şi luări de poziţie excesive. Un episcop precum 
Agobard nu pare să dea înapoi în faţa celor mai dure 
cuvinte. 

Certurile care ii despart pe franci nu reprezintă pentru 
literaţi simple probleme lumeşti. Bineînţeles, fiecare îşi 
asumă riscul de a se afurisi! Mai ales că întrepătrun¬ 
derea dintre Imperiu şi Biserică nu permite o concepţie 
atât de simplistă asupra evenimentelor. în acelaşi mod, 
nu pot fi opuse literatura profană şi literatura religioasă, 
deoarece întreaga învăţătură este, în acelaşi timp, 
ştiinţifică şi creştină. Nu scapă acestei impregnări 
creştine decât artele ale căror legi interne sunt autonome, 
precum gramatica, medicina, construcţia şi tehnica 
asedierii oraşelor. La celelalte discipline, distincţia între 
profan şi sacru este prea puţin percepută. Astfel, istoria 
sfântă şi istoria romană se prelungesc în timp, iar teolo¬ 
gia ocupă tot spaţiul lăsat de disciplinele puţin cunoscute 
din quadrivium. în ceea ce priveşte morala, preceptele 
creştine se împacă destul de bine cu discursurile sto¬ 
icilor. De fapt, nu există decât o cunoaştere, şi aceasta 
este creştină. 

Al tele liberale, şi în primul rând gramatica şi retori¬ 
ca, sunt aplicate în mod firesc elaborării acestei 
cunoaşteri unice. Cum ar putea fi altfel? Acuzaţiile 
împotriva tiraniei lui Donatus, pe care le întâlnim într- 
o lucrare sau în alta, nu sunt decât nişte mici peripeţii 
ce subliniează scrupulele învăţaţilor creştini faţă de litera 

textului sacru 1 . în această privinţă ei aveau predece¬ 
sori iluştri în Părinţii latini şi în scriitorii ecleziastici din 
secolele al Vl-lea şi al Vll-lea. Iau mult de la aceştia, 
imitând şi scurtând operele pe care le cunoşteau. Primele 
lucrări sunt lipsite, în mod evident, de originalitate. Aşa 
este De Trinitate, a lui Alcuin, ce în realitate este o sumă 
de teologie creştină cuprinzând: Trinitatea, Creaţia, întru¬ 
parea şi scopuri ultime, o ţesătură de fraze împrumutate 
de la Sfântul Augustin. Justificarea folosirii dialecticii şi 
apelul la autoritatea lui Boethius în materie nu scutesc 
această operă de caracterul său de rezumat. Oricât de 
impersonal ar fi, acest tratat al lui Alcuin nu este mai slab 
la capitolul principiilor fundamentale ale reflecţiei teolo¬ 
gice. 

Apariţia operelor originale se lasă aşteptată. Discipolii 
lui Alcuin comentează cărţile Bibliei şi, în caz de contro¬ 
verse, utilizează scrierile Părinţilor Bisericii. Hrabanus 
Maurus se mulţumeşte cu această atitudine tradiţională 
ce apare, la mijlocul secolului, cu totul inadecvată. 
Contribuţia sa la dezbaterea cu privire la predestinare, la 
acea dată, dezamăgeşte pe toată lumea. Espiscopii sunt 
antrenaţi în tratarea problemelor pastorale şi morale sau 
a treburilor de stat şi preferă să se adreseze specialiştilor 
în legătură cu problemele intelectuale. Aşa s-a întâmplat 
când Hincmar i-a cerut ajutorul lui Ioan Scottus în pro¬ 
blema predestinării. în sfârşit, nu este suficient să 
avansezi idei, aşa cum face Claudius, episcop de Torino 
pentru a realiza o operă. 

Către 840, se manifestă cu strălucire câteva spirite 
novatoare, apte să reia o tradiţie bine asimilată. La 
Corbie, unde este abate, Paschasus Radbertus expune în 


1 Donatum non sequimur, quia fortiorem in divinis scripturis 
auctoritatem tenemus, scrie Smaragdus de Saint-Mihiel. Text 
citat de CH. THUROT în Notes et extraits de divers manuscrits 
pour servir â l’histoire des doctrines grammaticales au Moyen 
Age, în Notices et extraits des manuscrits de la Bibliotheque 
imperiale, XXII, 2, Paris, 1868, p.526. 

lucrarea-De corpore et sanguine Domini teze despre sfânta 
taină a liturghiei, ce vor deveni, multă vreme mai târziu, teolo¬ 
gia clasică a Occidentului. în aceeaşi mănăstire, Ratramnus 
angajează o controversă cu un călugăr, discipol al unui profe¬ 
sor irlandez, pe tema sufletului universal, fără a vorbi de cea pe 
care o susţine împotriva propriului său abate în legătură cu 
Euharistia. Godescalc d’Orbais extrage din vocaţia sa monas¬ 
tică silită şi din lectura lui Augustin abordări noi despre pre¬ 
destinare 1 . Pe scurt, nivelul general al dezbaterilor s-a ridicat în 
mod considerabil şi o pleiadă de spirite de valoare este în stare 
să explice câteva motivaţii puternice unui public de literaţi mai 
numeros şi mai dispersat acum în întreg imperiul. Ioan Scottus 
domină acest mediu de oameni de valoare printr-o cultură mai 
vastă şi capacităţi intelectuale de o cu totul altă anver¬ 
gură. 

Se cunosc puţine lucruri despre viaţa sa. Născut în Irlanda, în 
primul sfert al secolului al IX-lea, vine pe continent, după toate 
probabilităţile, către 845-847. Nimic nu dovedeşte că formaţia in¬ 
telectuală primită în insula sa natală ar fî fost superioară celei a 
unui cleric din lumea carolingiană. Nu se pare să fi ştiut, la acea 
dată, suficient de bine limba greacă 

Pentru istoric, el apare la palatul lui Carol cel Pleşuv, unde 
îndeplineşte funcţiile de profesor.şi predă artele liberale. Le acordă 
mare preţuire, în special logicii. Face comentarii la Martianus 
Capella şi este primul, sau unul dintre primii, care fac acest lucru 1 . 
Tratatul său despre predestinare, din 851, nu mulţumeşte pe 
nimeni, nici pe partizanii lui Godescalc d’Orbais, nici pe Hincmar. 

în lucrarea De praedestinatione, loan Scottus recunoştea că 
greşelile comise în legătură cu această problemă ţineau de 
necunoaşterea artelor liberale şi greşita cunoaştere a limbii greceşti, 
încă din această perioadă pare cucerit de elenism şi nu 


1 G. MATHON, Pachase Radbert et l’evolution de Vhumanisme 
carolingien. Recherches sur la signification des Prefaces des 
livres I et III de l’Expositio în Matthaeum, în Corbie [2691; A. 
WILMART, L'opuscule de Ratramne sur la nature de l’âme, in 
RB, t.43, 1931, pp.207-223; PH. DELHAYE, Une controverse sur 
l’âme universelle au D sT siecle, in Analecta mediaevalia 
Namurcensia, n°l, Namur, 1850; J. JOLIVET, Godescalc 
d’Orbais et la Trinite [296]. 

încetează să-şi aprofundeze cunoaşterea în această materie. 
Se ataşează în principal de scrierile Părinţilor Bisericii, în 
limba originală, şi nu cunoaşte lucrările filozofilor decât prin 
câteva traduceri latineşti existente. 

între 860 şi 862, face o traducere după opera lui Pseudo- 
Dionisie, pe manuscrisul dat de basileul Mihail împăratului 
Ludovic cel Pios şi păstrat la Saint-Denis. întreprinderea era 
mai mult decât delicată şi Ioan Sc.ottus nu a încetat să 
îmbunătăţească traducerea sa. îşi continuă acţiunea, dând 
în anii următori o versiune latină a diverselor tratate ale lui 
Maxim Confesorul, printre care Ambigua, şi a lucrării De 
imagine a lui Grigore al Nyssei. La cea dată, nimeni în 
Occident nu cunoştea fia el tradiţia Bisericii greceşti. 

îşi compune marea operă personală Periphyseon sau De 
divisione naturae, între 864 şi 866, inspirându-se din operele 
Părinţilor greci. Concepţia creştină a creaţiei şi a mântuirii 
este expusă cu ajutorul schemei neoplatoniciene a emanării 
şi a întoarcerii. Omul în care se împacă lumea spiritului cu 
cea a trupului se află în centrul acestui univers. Lumea vizi¬ 
bilă şi chiar lumea invizibilă, create în natura umană, vor fi 
salvate în ea şi de ea. Această preocupare pentru mântuire 
însufleţeşte cu un puternic suflu religios toată această vastă 
epopee. Ioan Scottus îşi continuă opera cu explicaţii asupra 
tratatului Istoria cerească a lui Pseudo-Dionisie şi un comen¬ 
tariu la Evanghelia Sfântului Ioan, înainte de a dispărea, la 
fel de misterios cum venise, în anii 870. 

Există ceva deosebit în opera lui Ioan Scottus. Ea se 
naşte din convergenţa, într-o personalitate de mare anver¬ 
gură, a unei stăpâniri excepţionale a artelor liberale cu 
înţelegerea universului mental al Părinţilor greci. Aportul 
venit din Orient este sigur şi a fost adesea pus în evidenţă. 
Rolul culturii carolingiene în elaborare a fost, pe nedrept, 
mai puţin subliniat. Este totuşi prima catedrală de idei 
eşafodată în Occident, iar arta de a asambla valorează tot 
atât cât materialele. 


1 J.G. PREAUX, Le commentaire de Martin de Leon sur I'oeu- 
vre de Martianus Capella, in Latomus, t. 12, 1953, pp.437-459. 

Cartea a doua 


Reînnoirea Bisericii 

( 900 - 1050 ) 


Multă vreme, secolul al X-lea nu a avut o bună repu¬ 
taţie, cu toate acestea nu era vorba despre epoca fierului, 
aşa cum s-au complăcut unii să-l descrie. Trebuie să 
renunţăm la această opinie prea puţin fondată şi, în plus, 
să ne eliberăm de aceste judecăţi de valoare ce au exerci¬ 
tat o adevărată tiranie asupra spiritelor. 

Neînţelegerea provine de la comparaţiile neîntemeiate, 
în secolul al X-lea nu se regăseau unitatea şi aparenţa de 
ordine a imperiului carolingian, iar acest lucru nu putea 
fi considerat bun. Reforma gregoriană nu-şi îndeplinise 
lucrarea, iar Biserica părea dedicată lumii şi turpitu¬ 
dinilor ei. Secol de tranziţie, era uşor să-l vezi în culori 
sumbre. Pe drept cuvânt, câteva exemple bine alese 
puteau ţine locul demonstraţiei şi există câteva elocvente. 

După trecerea invaziilor, sistemul politic al Europei 
Occidentale se reconstituie. Este altul, din moment ce 
răspunde la nevoi noi, dar nu a renunţat, cel puţin la 
începuturi, la principiile importante ale epocii precedente. 
Biserica deţine locul pe care 1-a avut în sistem şi înainte, 
dacă nu chiar mai mult. Această dublă continuitate ne 
obligă să considerăm intervalul ca pe o perioadă de criză 
şi adaptare. Ar fi periculos să o interpretăm altfel doeât 
prin comparaţie cu perioadele care o încadrează. Or, 
Imperiul ottonian este un efort durabil şi coerent pentru a 
face viabil un sistem de guvernare în care Biserica* şi statul 

colaborează.în mod strâns pentru câştigul, deopotrivă, al 
uneia ca şi al celuilalt. Imperiul este mare şi religios. 
Episcopatul germanic din epoca Ottonilor este unul dintre 
cele mai remarcabile pe care le-a cunoscut Evul Mediu. La 
periferia imperiului, regatele îi urmează exemplul, mai 
mult sau mai puţin, ceea ce nu exclude dificultăţile sau 
chiar fanteziile cele mai bizare. Depăşirile par mai limitate 
decât se spune şi nu se explică printr-o tendinţă funciară 
la anarhie şi nici printr-o slăbire morală. 

în timpul acestei perioade, cu excepţia timpului invazi¬ 
ilor, structurile locale ale Bisericii realizate de carolingieni 
par solide. în regiunile unde puterile sunt mai puţin bine 
asigurate, episcopii îşi dau măsura în conciliile de pace. 
La drept vorbind, aceste iniţiative modifică profund 
ordinea precedentă şi sunt semnul noilor echilibre. 
Dimpotrivă, în Germania, episcopatul grupat în jurul 
arhiepiscopilor, conducători ai provinciilor ecleziastice, 
joacă rolul aşteptat al unui cler de stat, supus împăratu¬ 
lui. Autoritatea prinţului contribuie aici la restaurarea 
vieţii religioase, a moralei clericilor şi a vieţii intelectuale. 
Renovarea înseamnă exact această reînnoire a vieţii 
interne a Bisericii sub conducerea împăratului. Ungerea 
sa ca suveran îi conferă autoritatea religioasă necesară 
acestei misiuni. 

Renovarea Bisericii şi a" imperiului nu este un ideal 
mediocru. El poate da naştere la devotament şi entuzi¬ 
asm. Ceea ce este şi cazul nostru. Fertilitatea sa este 
strălucitoare în numeroase domenii. Programul nu poate 
face abstracţie de Roma. Se impune în cazul acesta să se 
instaleze pe tronul pontifical un papă demn. împăraţii 
sunt folosiţi în acest scop, în general cu shcces. Această 
tutelă este considerată benefică de toţi cei care se îndo¬ 
iesc de capacitatea Scaunului apostolic de a se reforma. 
Creditul moral al pontifilor trebuie să fie pe potriva câm- 
puiui de acţiune pe care i-1 deschide politica imperială. în 
momentul în care imperiul este mângâiat de visul unei 
vocaţii universale, Biserica îşi afirmă fără ocolişuri uni¬ 
versalitatea, în cadrul - limitat, este adevărat - al Europei 

latine. Renovarea imperială trasează drumul puterii spiri¬ 
tuale. 

Adevărata problemă ar fi de a înţelege exact raporturile 
ce se leagă între un sistem politico-religios, un comporta¬ 
ment uman, o credinţă, o cultură şi o formă de artă. Un 
studiu de acest gen este posibil în legătură cu Otto al IlI-lea, 
dar personajul este atât de deosebit, încât nu se pot trage 
concluzii în legătură cu el. 

Acestui sistem coerent de puteri lumeşti şi spirituale 
asociate vine să i se adauge o mişcare monastică. Numele 
de Cluny nu este suficient pentru a explica toată această 
istorie forfotitoare şi bogată în diverse inspiraţii. Reforma 
nu poate trece, nici drept o simplă îndreptare a abuzurilor 
sau un refuz al lumii. Ordinul monastic reînnoit se 
încadrează într-un sistem şi în acest cadru trebuie să-l 
înţelegem. Şi el marchează schimbarea anumitor structuri 
şi, la acest capitol, istoria sa nu se reduce la cea a 
credinţei. 

în sfârşit, secolul al X-lea nu ar putea trece drept un 
secol fără cultură intelectuală. De multă vreme a fost re¬ 
levată excepţionala figură a lui Gerbert. Elogierea a provo¬ 
cat pe nedrept izolarea lui din context. Nu poate fi uitat 
Abbon de Fleury. Scriitorii sunt numeroşi şi originali. 
Acest secol rezistă fără dificultate -comparaţiei cu epoca 
carolingiană. Pare mai puţin didactic. Beneficiază de o 
experienţă pe care nu a pierdut-o şi care conferă o anume 
profunzime tuturor formelor de viaţă a spiritului. 

Prima jumătate a secolului al Xl-lea prelungeşte în 
mod evident tendinţele precedente. Nu se poate observa o 
ruptură înainte de anii 1025-1030. Cu toate acestea, isto¬ 
ria fiind axată pe imperiu şi pe papalitate, mijlocul seco¬ 
lului pare să constituie adevărata punte de legătură. 



I 


Biserica şi puterile 


Renaşterea carolingiană asociase în mod strâns unei 
puteri militare şi judiciare de origine barbară o ierarhie 
creştină reconstituită. Din această întâlnire, avantajoasă 
pentru ambele părţi, s-a născut un sistem politico-religios, 
a cărui organizare internă, structuri sociale şi ideologice 
urmau să rămână, pentru multă vreme, fundamentul 
Europei Occidentale. Prezent fără încetare, trecutul caro- 
lingian se manifestă la un dublu nivel: acela, foarte con¬ 
cret, al cadrelor de viaţă a căror influenţă se prelungeşte, 
şi cel al modelului ideologic. Orice strădanie de punere în 
ordine şi de renovare se sprijină pe acest exemplu presti¬ 
gios, a cărui fertilitate este evidentă. 

Ideologia, nu fără câteva confuzii, legase ferm realităţile 
cele mai profane, de viaţa spirituală autentică. Credincioşii 
împăratului carolingian şi cei ai sfintei Biserici nu erau 
decât una şi aceeaşi persoană şi nu formau decât unul şi 
acelaşi popor. Acţiunile militare, operaţiuni de jaf, apoi de 
cucerire, născute din impulsurile agresive barbare, 
dobândiseră pentru lumea francă noi teritorii şi permiteau 
evanghelizarea de noi popoare. Războiul şi extinderea 
Bisericii mergeau alături. Dreptatea pe care o făceau regii în 
numele lor întemeia paceă'publică, de care Biserica profita ca 
de o condiţie indispensabilă misiunii sale. în plus, ea vedea 
în aceasta realizarea ordinii lumeşti dorită de Dumnezeu. 
Pământescul şi spiritualul formau una şi aceeaşi realitate, 
care era totodată şi fără deosebire, şi una şi alta. 

La nivelul cel mai elevat, în jurul persoanei împăratu¬ 
lui se înnoda un extraordinar complex de idei şi de senti¬ 
mente. Imagine pământească a lui Dumnezeu domnind în 
ceruri, el era locţiitorul său pe pământ, sau chiar unsul şi 
Christosul său. Sarcina sa era multiplă şi se fragmenta în 
trebuii diverse, ce erau mai mult spirituale decât lumeşti. 
Ele se rezumau, poate, într-o singură îndatorire: cea de a 
menţine lumea în ordinea dorită de Dumnezeu, ceea ce 
implica mai întâi apărarea Bisericii şi a clericilor. Epoca 
carolingiană lăsase, în acelaşi timp cu această ideologie, 
un model viu în memorie, cel a lui lui Carol cel Mare, a 
cărui statură, amplificată de amintire şi de legendă, se 
impunea tuturor suveranilor. 

Sistemul nu funcţiona decât în măsura în care ierarhia 
clericală şi aristocraţia colaborau la o lucrare comună sub 
autoritatea împăratului. în caz de confruntare, devenea 
prompt disfuncţional. Era important ca aceleaşi familii să 
furnizeze personalul pentru guvernarea Bisericii, ca şi 
pentru guvernarea imperiului. Cel mai mare succes al 
carolingienilor este de a fi ştiut să obţină ca un număr 
însemnat de persoane de vază să se dedice vieţii religioase 
şi să nutrească pentru cultură un interes pasionat, fără ca 
totuşi să fie tentaţi să renunţe în totalitate la lume. 
Miracolul reformei carolingiene este de a fi păstrat în 
epocă suflete de elită. De acum înainte, partea acestei 
aristocraţii care datorează vieţii clericale calitatea de a 
vedea mai puţin îngust problemele are drept misiune slu¬ 
jirea Bisericii şi a imperiului. De aceea o definiţie reli¬ 
gioasă şi chiar mistică a imperiului pare totodată firească 
şi indispensabilă. 

Continuitatea în Europa postcarolingiană înseamnă 
imperiul ottonian: strădanii tenace pentru a menţine 
vechile structuri şi pentru aprofundarea ideologiilor. Or, în 
acelaşi moment, apar principate şi regate. Capacitatea lor 
de a mobiliza sentimentele religioase este mai mică, iar 
misiunea lor mai puţin evidentă. Exercitarea puterii nu 
poate, cu toate acestea, să se dispenseze de o garanţie 
divină. Eşti obligat să inovezi într-o lume în care nu eşti 

stimulat. Iniţiativele cele mai noi vin din regiuni în care 
autoritatea este cea mai discutată, pentru că referirile la 
trecut se estompează aici mai repede. într-o creştinătate 
fragmentată, unde chiar la nivel ideologic problemele nu 
se pun într-un inod identic, axul principal al vieţii reli¬ 
gioase rămâne imperiul. 


A. RESTAURAŢIA IMPERIALĂ 

în jurul lui Otto I noţiunea de imperiu creează un 
spaţiu larg concepţiilor laice şi militare, destul de aproape 
de cele ce au prevalat timp îndelungat în epoca lui Carol 
cel Mare. Aceste idei sunt expuse clar în Cronica saxonilor 
de Widukind von Corvey 1 . 

Vocaţia lui Otto pentru imperiu este anterioară ungerii şi 
încoronării sale de către papă, ceea ce autorul trece în 
întregime sub tăcere. Ea rezultă din dominaţia pe care o 
exercită asupra mai multor popoare, ceea ce Widukind 
exprimă scriind: „nici Germania, nici Italia, nici Galia nu pot 
susţine puternica sa maiestate 2 ". Aceste regiuni erau deja cele 
pe care preambulul din Livres carohns le citează ca stând la 
temelia puterii lui Carol cel Mare, în epoca Conciliului de la 
Frankfurt. Ideea este în sine persistentă, din moment de 
rezistă, chiar când concepţiile imperiului devin universaliste 
şi creştine. în miniaturile reprezentându-i pe împăraţii Otto 
al Il-lea şi Otto âl Ill-lea maiestuos!, popoarele şi regatele 
apar sub trăsăturile unei femei oferind un glob simbolic sau 
aducând tributuri 3 . 


1 Rerum gestaium saxonicarum Libri III, ed. P. HIRSH şi H.E. 
LOHMANN, in MGH, SRG, 1935. Opera este desăvâşită în 967, 
cu excepţia ultimelor capitole ale cărţii a IlI-a; cf. H. BEUMANN, 
Widukind von Corvey. Weimar, 1950. 

2 WIDUKIND, op.cit., cartea I, 34. 

3 Este cazul în miniatura aparţinând lui Maître du Registrum 
Gregoidi, reprezentându-1 pe Otto al II-lea şi conservată la 
Muzeul Conde de la Chantilly şi în cea din Evangiles d’Otton III, 
executată la Reichenau şi conservată la Bayerische 
Staatsbibliothek de la Munchen. 

Mai mult, potrivit lui Widukind, Otto I a fost proclamat de 
soldaţii săi, „Părintele patriei şi împărat", pe câmpul de 
bătălie de la Lechfeld. Această aclamare pare o parte inte¬ 
grantă a demnităţii sale, din moment ce, după această dată, 
cronicarul nu încetează de a-i da titlul imperial 1 . 

Aceste opinii eliberau imperiul de orice referire la papali¬ 
tate. Pentru cei ce nu voiau să ignore consacrarea romană, 
această ceremonie nu însemna decât recunoaşterea unei 
păreri ce exista deja. Nu era decât atribuirea unui nume şi a 
unui titlu. Dinspre partea lui Otto, el părea să fi fost puţin 
sensibil la caracterul roman al imperiului, pentru a se mulţumi 
cu o concepţie mai carolingiană, adică, la acea oră, germanică. 

Imitarea împăratului franc părea singurul program al 
lui Otto I, cum o arată deja anumite detalii de la ungerea 
sa regală, în 936, la Aachen. Noul suveran, în veşminte 
triumfale, a fost condus de arhiepiscopi până la tronul lui 
Carol cel Mare din capela palatină. Aşezându-se aici, 
maiestuos, confirma puterile primite prin ungere. Această 
transpunere a unui obicei germanic în ritualul consacrării 
regale ne face să ne gândim că, luând u-1 ca model pe 
marele împărat, Otto îşi afirma vocaţia de a domina Italia 
şi de a purta coroana imperială 2 . Ungerea regală era, mai 
mult chiar decât în epoca lui Pepin şi a lui Carol cel Mare, 
un semn prevestitor, uşor de citit, piin referirea la desti¬ 
nul ilustrului său predecesor. 

Chiar în concepţiile laice şi militare, imperiul nu era 
lipsit de caracter religios. Victoria de la Lechfeld era sem¬ 
nul indubitabil al alegerii sale de către Dumnezeu, iar 
acest triumf asupra ungurilor, atunci păgâni, făcea din 
Otto apărătorul neamului creştinesc şi protectorul biseri¬ 
cilor. 

Ungerea în sine, la 2 februarie 962, spunea cu sigu- 


1 WIDUKIND, op. cit., cartea a IlI-a, 49; E. STENGEL, 
Widukind von Corvey und das Kaisertum Ottos d. Grosse, în 
Ahhandlungen und Untersuchungen zur Geschichte des 
Kaisergedankens, 1965, pp.56-91. 

2 P.E. SCHRAMM, Lo Stato post-carolingio e i suoi simboli del 
potere, in Problemi communi [230], p.164 şi urm. 

ranţă mai mult despre caracterul sacru al imperiului. 
Ritualul urmat cu această ocazie nu este cunoscut cu 
exactitate. Există un Or do roman care vine din prima 
parte a secolului al X-lea şi care a fost transmis de 
Pontifical Romano germanique, dar nu corespunde exact 
cu ceea ce se ştie despre ceremonie, din moment ce 
prevede o ungere făcută de episcopul de Ostia şi nu de 
papă 1 . De altfel, acest ritual ne comunică mai mult despre 
concepţiile curiei romane, decât despre cele de la curtea 
germanică. 

Se impune să căutăm sensul religios pe care Otto I şi 
anturajul său îl atribuiau demnităţii imperiale, în ceea ce 
pare, în cadrul ceremoniei, că vine din iniţiativa lor. 
Liutprando da Cremona povesteşte că Otto I s-a prezentat în 
faţa papei Ioan al XH-lea „cu veşminte şi însemne pe cât de 
noi, pe atât de uimitoare". Termenii folosiţi de cronicar par să 
aibă o valoare tehnică şi să desemneze ţinuta de ceremonie a 
suveranului 2 . Cercetări minuţioase asupra costumului, 
asupra semnificaţiei simbolice a acestor veşminte şi a aces¬ 
tor însemne luminează sensul acestei maiestuoase parade a 
puterii şi permit evaluarea intenţiilor ei. 

Otto I era, după toate probabilităţile, primul suveran care 
a îmbrăcat, pentru consacrarea sa, o mantie acoperită de 
stele, asemănătoare celei a lui Hernie al II-lea, păstrată astăzi 
la muzeul diocezan de la Bamberg. Această reprezentare a 
întregului glob celest nu era o revendicare directă a puterii 
universale. împăratul făcuse alegerea acestui veşmânt pen¬ 
tru a imita lunga robă a Marelui Preot, aşa cum este ea 
desciisă în Vechiul Testament 3 . Pentru acelaşi motiv, anu¬ 
mite piese din costumul său de încoronare erau cusute cu 


1 Text editat în R. ELZE, Die Ordines fur die Weihe des 
Kaisers, und der Kaiserin, Fontes juris Germanici antiqui, IX, 
1960. 

2 Miro ornatu novoque apparatu, citat de P.E. SCHRAMM, 
Heerschaftszeichen [229], t. II, p.635. 

3 In veste enim poderis quam habebat, totius erai orbis ter- 
rarum, Livre de ia Sagesse, XVIII, 24. Cf. P.E. SCHRAMM, Gli 
imperatori dela casa din Sassonia alia Iuce della simbolistica, in 
Renovatio Imperii, Atti della giornate internazionale di studio per 
il millenaiio, Faenza, 1963, p. 15 şi urm. 

clopoţei 1 . Poate nu era nici o noutate în acest gen de cere¬ 
monie. Tot prin referirea la modelul biblic se explică forma 
deosebită a coroanei imperiale, ce nu' era decât un etrier sau 
un singur arc, mergând dinspre faţă înspre spate, pe dea¬ 
supra capului. Marele Preot purta „coroana de aur deasupra 
mitrei", şi împăratul putea face acelaşi lucru, din moment ce 
zonele destul de mari de o parte şi de alta a arcului lăsau un 
loc pentru colţurile acestui acoperământ de cap 2 . împăratul 
purta mitra, exact cum o purtau atunci şi episcopii. *Era o 
ţinută nouă şi uimitoare, ale cărei caracteristici diferite, gân¬ 
dite fără nici o îndoială, tindeau să facă din cel care o purta 
un rege-preot. 

Coroana imperială - conservată la Muzeul din Viena 
care este datată acum ca fiind din timpul domniei lui Otto I, 
printre alte simboluri dezvolta o învăţătură şi mai complexă. 
Era un octogon, format din plăci de aur, înalte şi joase, 
aşezate alternant, unele decorate cu mari pietre preţioase, 
celelalte cu figuri pe email. Era aşezată deasupra unei cruci 
frontale şi a arcului deja menţionat. Totul era susceptibil la 
interpretări. 

Mai întâi pietrele preţioase. Cele 12 pe care le numărăm 
pe placa frontală şi pe cea de la ceafă evocă, prin aluzie la 
cele ce se aflau pe placa pectorală a Marelui Preot, cele 12 
triburi din Israel şi, prin analogie, cei 12 apostoli 3 . Plăcile 
emailate îi reprezentau pe o parte pe David şi Solomon, pe 
alta pe profetul Isaia în două etape caracteristice ale carierei 
sale: când a trăit gloria lui Dumnezeu în templu şi când i-a 
promis regelui Iezechia cincisprezece ani în plus de domnie 4 . 
Prezenţa regilor celor mai prestigioşi din Vechiul Testament 
vine de la sine, din moment ce ei constituie modele pentru 
Otto I. David îi folosise deja mult lui Carol cel Mare. Promisi¬ 
unea iui Isaia către Iezechia este poate o aluzie la o maladie 
a lui Otto. Alegerea viziunii lui Isaia este, totuşi, mai 
suprinzătoare. Această temă iconografică foarte cunoscută 
este rezervată, în biserici, locurilor celor mai sfinte, ca absi¬ 
da, şi, în cărţile liturgice, ilustrează pagina consacrată lui 


■ 1 „şi a cusut de veşmânt, jur-împrejur, rodii şi printre ele 
clopoţei de aur, ca să sune când mergea şi să se auză", 
Eclesiasticul, XLV, 9. 

2 Ibid., XLV, 12, Corona aurea super mitram ejus. 

3 Descrierea pectoralului, Ieşirea XXVIII, 15-24. 

4 Isaia, VI, 1-3 şi Isaia, XXXVIII, 5-6. 

Sanctus, cântec care precedă imediat rugăciunea cea mai 
solemnă a slujbei. Pe coroană, această temă are probabil 
aceeaşi funcţie şi semnalează ungerea. Tinde să-i confere 
celui ce o poartă semnul viu al prezenţei lui Dumnezeu. 

Coroana implica şi alte aluzii. Octogonul se compunea din 
două pătrate suprapuse. Plăcile cele mai înalte, acoperite de 
pietre preţioase; evocau Ierusalimul ceresc, oraşul pătrat al 
Apocalipsului, ale cărui metereze stau pe douăsprezece asize 
de pietre preţioase, purtând fiecare numele unui apostol. 
Prin comparaţie, plăcile mai puţin ridicate reprezentau 
imperiul, Roma poate, în mod sigur cetatea terestră în dru¬ 
mul către sfinţenie sub conducerea regilor şi a profeţilor 1 . 

Mantia şi coroana care nu erau rodul unei munci de câte¬ 
va zile, ci lucrături preţioase executate cu minuţie, sunt ilus¬ 
trarea cea mai profundă a ideii că Otto I şi anturajul său 
îmbrăţişaseră misiunea imperială. Caracterul său religios, 
dobândit de multă vreme, nu lasă nici o îndoială. Este vorba 
aici de o consideraţie prea generală. ACeastă ţinută de cere¬ 
monie subînţelege în mod voluntar o vocaţie cvasisacerdo- 
tală. Or. împăratul nu este direct comparat cu un episcop 
sau cu un pontif roman. El este, desigur, locţiitorul lui 
Dumnezeu pe pământ, alesul său şi unsul său, aşa cum era 
Carol cel Mare. Cu toate acestea, imaginii lui Christos 
domnind şi stăpân al lumii, dominantă în epoca carolingiană, 
i se adaugă de această dată, într-un mod mai sensibil, cea a 
lui Christos preot. Sacerdoţiul împăratului trimite direct la 
cel al lui Christos, fără alt intermediar. Aceasta este şi sensul 
insistenţei asupra similitudinii dintre împărat şi Marele Preot 
din Vechiul Testament. 

Niciodată Carol cel Mare nu folosise asemenea referinţe 
şi cel mai adesea el se ţinea departe de problemele strict 
ecleziastice. Cu Otto I, sunt trase toate consecinţele 
ungerii. Rolul cvasisacerdotal atribuit împăratului poate 
în mod evident să justifice orice fel de iniţiativă în domenii 
strict ecleziastice. La urma urmelor, doar actele concrete 
ale lui Otto 1 permit să se vadă consecinţele pe care el 
înţelegea să le tragă şi limitele pe care le punea în inter¬ 
venţia sa în viaţa Bisericii. 


1 Apocalipsul, XXI, 12-27. 



Ceea ce avea extraordinar misiunea imperială, la Otto I 
era temperat de realism. Popoarele şi regatele contau în 
mod concret mai mult decât imperiul. în plus, fascinaţia 
Cetăţii Eterne avea prea puţină influenţă asupra lui. S-a 
întâmplat cu totul altfel cu Otto al 111-lea, la care simţul 
acut al vocaţiei imperiale era însoţit de o concepţie uni¬ 
versalistă şi romană a lumii. 


B. IMPERIUL UNIVERSAL 

Ca şi împăraţii antichităţii, tânărul suveran îşi conce¬ 
pea venirea la putere ca pe o reînnoire a statului ce îşi 
regăsea tinereţea şi vigoarea prin virtuţile noului său con¬ 
ducător. Pentru Otto al III-lea, hrănit cu cultură antică şi 
luminat intr-o măsură însemnată de Gerbert, această 
Renovatio era cea a Imperiului roman, al lui August şi al 
Cezarilor, ce fusese relevat prima oară de Carol cel Mare 1 . 
Nici un semn nu este mai explicit decât bula care sigilează 
diplomele imperiale începând din 22 aprilie 998 până la 
începutul anului 1001. Ea poartă deviza Renovatio Romani 
imperii ce însoţeşte, pe avers, capul unui suveran la o 
vârstă matură, cu barbă şi încoronat, care nu este altul 
decât cel al marelui împărat franc. Pe revers, o femeie 
purtând lancea şi scutul reprezintă Roma din antichi¬ 
tate 2 . Astfel, erau exprimate aici programul ca şi referirile. 

Or, la sfârşitul secolului al X-lea, Roma este creştină, 
iar efortul intelectual ce permitea tocmai conceperea unei 
Renovatio interzicea desprinderea de trecut a realităţilor 
prezente. Se întrevedea, în acelaşi timp, splendoarea de 
altădată şi iniţiativele zilei ce trebuie să o recreeze. Aâtfel, 
se găseau fără încetare legate destinul Oraşului cu cel al 


1 C. ERDMANN, Das ottonische Reich a/s Imperium 
romanum, in DA, t.VI, 1943. 

2 Bula este reprodusă In P.E. SCHRMANN, Die deutschen 
Kaiser und Konige în Bildern ihrer Zeit, Leipzig, 1928, pp. 89-90, 
pl.69 a. 

Bisericii. Imperiul se putea afla ca şi absorbit, retorica 
antichizantă ascunzând destul de rău un universalism 
clerical şi în mod cu totul special concepţii pontificale. 

într-o diplomă celebră din ianuarie 1001, Otto al III-lea 
afirma: „noi proclamăm Roma capitală a lumii şi recu¬ 
noaştem Biserica romană ca mamă a tuturor bisericilor" 1 . 
Această formulă, ce leagă imperiul de Biserică prin inter¬ 
medierea Romei, poate fi glosată în diferite sensuri, 
urmând ca oamenii şi evenimentele să incite la a pune 
accentul pe unul sau pe altul dintre termeni. Contemporanii 
ei o percep aşa cum este, cu o prejudecată favorabilă impe¬ 
riului. Această legătură se întâlneşte în poemul lui Leon di 
Vercelli întru slava lui Otto al III-lea şi a. lui Silvestru al II- 
lea 2 . O regăsim încă, în afara Italiei, în Gesta episcoporum 
cameracensium, ce asociază în mod strict restabilirea pu¬ 
terii imperiului roman de asanarea moravurilor în cadrul 
Bisericii 3 . De aceea programul din Renovatio se adresa în 
aceeaşi măsură statului şi Bisericii, în măsura în care pot 
fi deosebite. Acţiunea se bazează pe două persoane, papa 
şi împăratul. Această dualitate nu fusese niciodată atât de 
viu percepută. Niciodată succesorul lui Petru nu fusese 
promovat într-un asemenea rang. Programul religios al lui 
Carol cel Mare, sau al lui Ludovic cel Pios, nu se articula 
astfel in jurul pontifului roman. 

Misiunea imperială nu părea, la prima abordare, trans¬ 
formată în natura sa intimă. Era acum centrată pe Roma 
şi avea drept câmp de acţiune întreaga creştinătate, graţie 
autorităţii recunoscute prontifului. Nu din întâmplare 
Gerbert, ales papă prin voinţa lui Otto al III-lea, a luat 


1 Romam caput mundi profitemur, romanam ecclesiam 
matrem omnium ecclesiarum testamur, in MGH, Diplomata , II, 
n°389, p.819. 

2 Editat de P.E. SCHRAMM, Kaiser, Rom und Renovatio 
[329], t.II, p.64. 

3 Virtutem romani imperii ad potentiam veterum regum 
attollere conabatur. Mores ecclesiasticos, quas avaritia 
Romanorum pravis commercationum usibus viciabat ad nor¬ 
mam prioris gratiae reformare estimabat, in MGH SS, t. VII, 
p.451. 

numele de-Şilvestru al II-lea. înţelegea să reînceapă aven¬ 
tura imperiului creştin, cea pe care predecesorul său 
îndepărtat cu acelaşi nume o întreprinsese cu Constantin 
convertit. Numele însuşi devenea simbol al lui Renovatio 
într-un context imperial. 

Otto al III-lea, care se proclama împărat al romanilor, 
devenea în mod obligatoriu „sclavul Apostolilor", aşa cum 
a pus să se scrie în celebra bulă din ianuarie 1001, în care 
refuza să ia în considerare pseudodonaţia lui Constantin. 
Cei cărora el se recunoaşte sclav nu erau alţii decât Petru 
şi Pavel, sfinţii patroni ai Bisericii romane. La urma 
urmelor, era unicul conţinut ideologic posibil al devoţiunii 
sale pentru Roma, după abandonarea oricărui entuziasm 
arheologic. Fidel Apostolilor, împăratul devenea instru¬ 
mentul necesar al expansiunii creştine şi al regenerării 
Bisericii. Misiunea religioasă a împăratului, profund sa¬ 
cerdotală prin imitarea celei a Apostolilor, nu se oprea la 
graniţele unui stat, chiar dacă era imperiul, şi nu 
cunoştea nici o frontieră, în măsura în care posibilitatea 
de a acţiona a suveranului o permitea. Imperiul era 
misionar, aşa cum fusese cândva în vremea lui Carol cel 
Mare. Totuşi, această vocaţie apare mai raţională şi mai 
matură din punct de vedere religios. Ea se concentrează, 
în sfârşit, asupra persoanei împăratului, a cărui figură 
poartă marca acestui destin pământesc, în acelaşi timp 
glorios, mistic şi umil. 

Otto al III-lea se proclamase „servitorul lui Iisus 
Christos şi augustul împărat al romanilor potrivit voinţei 
lui Dumnezeu, salvatorul şi eliberatorul nostru" 1 . El adop¬ 
ta, astfel, pentru sine condiţia de creştin, pe cea de apos¬ 
tol, chiar, şi făcea penitenţă. Găsise la Adalbert din Praga 
exemplul unei spiritualităţi ardente şi al unei dorinţe de 
renunţare la lume pe care doar îndatorirea episcopală şi 


1 R. MORGHEN insistă pe bună dreptate asupra acestui 
punct, Ottone III Romanorum imperator, servus Apostolorum, in 
Problemi communi [1701, pp. 13-35; reluat în Medievo 
Christiano, ediţia a patra, Bari, 1965. 

vocaţia misionară le limitaseră. împăratul îi vizitase pe 
unii eremiţi din Italia, ca Sfântul Nil sau Sfântul 
Romualdo. Inspiraţia personală nu era cu siguranţă 
străină acestor manifestări de cucernicie. Cu toate aces¬ 
tea, pare mai important să legăm acest comportament de 
ideologia oficială a regimului. Misiunea ce putea duce la 
condiţia de martir presupunea regenerarea omului interi¬ 
or. Era necesară o aprofundare mistică pentru a găsi o 
nouă bogăţie a sufletului lui şi noi recolte spirituale. 
Acţionând ca servitor al lui Petru şi Pavel, nu-şi putea 
îndeplini misiunea fără o asanare a Bisericii. Idealul din 
Renovatio nu se putea dispensa de această prezenţă a 
sfinţeniei. Niciodată Ott.o al IlI-lea nu-şi realizează în 
asemenea măsură vocaţia, ca în timpul călătoriei la 
Gniezno, până la întoarcerea la Aachen. Această figură 
stranie a împăratului misionar, pelerin şi ascet, nu 
exclude consideraţiile precedente despre suveranul glo¬ 
rios, imaginea lui Christos înviat şi tronând în ceruri. 
Apoteoza lui Otto al IlI-lea în mandorlă, încoronat de 
mâna lui Dumnezeu şi înconjurat de evanghelişti, aşa 
cum o reprezintă Evangheliile lui Liuthar, executate la 
Reichenau, nu lasă nici o îndoială asupra acestui aspect 1 . 
Pe scurt, cariera scurtă a lui Otto al IlI-lea, care permite 
apariţia în ideologia imperială a unei teme romane, în mod 
cu totul firesc pontificală, şi o sensibilitate misionară 
incarnată, dar susţinută de misticism constituie primul 
semn al unei modificări a ideologiilor politico-religioase. 

Această concepţie romană şi universală avea ceva pre¬ 
matur şi nu coincidea cu interesele germane. Persoanele 
de vază îi reproşau lui Otto al IlI-lea că a părăsit delec- 
tabilis Germania 2 . \n plus, suveranul se lovea de particu¬ 
larismul romanilor. Moartea sa pune în evidenţă un eşec. 


1 Reproducerea în L. GRODECKJ, F. MUTHERICH, J. 
TARALON, F. WORMALD, Le siecle de l’An Mii, Paris. 1973, 
p. 137. 

2 BRUNO DE QUERFURT, citat de R. MORGHEN, Ottone III, 
in Problemi communi (170], p.23. 


203 



Domniile următoare marchează o întoarcere la concepţiile 
lui Otto I. Deviza bulei lui Henric al II-lea este în mod expli¬ 
cit Renovatio regni francomm. Misiunea împăratului era 
din nou centrată asupra Germaniei, dar aceasta nu însem¬ 
na că îndatoririle sale religioase erau micşorate. Henric al 

II- lea, care personal era foarte evlavios, accentuează şi mai 
mult aspectul sacerdotal al funcţiilor sale. 

De acum înainte, rolul pe care tradiţia ideologică îl 
atribuia regelui Germaniei şi împăratului este fixat. 
Guvernarea Bisericii nu îi este contestată, acolo unde o 
poate exercita. Evenimentele îl constrâng să se limiteze la, 
ducate şi regate în care autoritatea sa este de necontestat. 
Obligaţiile sale cu privire la Roma sunt reduse, tot aşa 
puterea sa asupra Oraşului. Universalismul lui Otto al 

III- lea este pe punctul de a fi abandonat, fără ca în locul 
lui să apară cumva noi doctrine politico-religioase. De 
fapt, există o ruptură între pretenţiile moştenite de la Otto 
I şi Otto al III-lea pe de o parte, şi exercitarea episodică a 
responsabilităţilor reale, pe de alta. Eşecul spiritual este 
încă şi mai grav, atunci când Conrad al II-lea nu ezită să 
vândă episcopiile ca un prinţ oarecare, în momentul când 
a fost uns. Din acest punct de vedere, efortul susţinut al 
lui Henric al III-lea pare să fi venit prea târziu şi mai mult 
încurajează decât înfrânează o mişcare reformatoare eli¬ 
berată de orice ideologie din Renovatio imperială. 


C. PUTEREA REGALĂ SI BISERICA 

9 

Nu există nici o îndoială în legătură cu caracterul reli¬ 
gios al puterii regilor, cu toate acestea nu este uşor să 
apreciem exact toate motivele, nici să evaluăm toate con¬ 
secinţele. 

în cadrul geografic al vechiului imperiu al lui Carol cel 
Mare membrii acestei ilustre familii par capabili, prin sân¬ 
gele lor, să primească ungerea regală mai degrabă decât 
orice altceva. Genealogia justifică ambiţiile unui Beranger 
de Friuli. Acest drept poate deriva din ungerea regală a lui 

Pepin şi din promisiunile făcute atunci pentru descen¬ 
denţii săi. Acestea justifică în mod superficial o convingere 
păgână de origine germanică, ce rezervă exercitarea pu¬ 
terii unei linii de ascendenţă divină, unica legitimă. 
Creştinarea pare foarte sumară. Sentimentul legitimităţii 
carolingiene este atât de puternic şi atât de durabil, încât 
trebuie luată în calcul această tradiţie politică şi senti¬ 
mentală esenţială în întreg Occidentul. 

Legitimităţii permanente a unei familii particulare i se 
adaugă cea a puterii înseşi. Cel care o câştigă prin arme o 
deţine prin judecata lui Dumnezeu, cel care o primeşte 
prin consimţământul celor mari şi al poporului o datorea¬ 
ză alegerii. Ereditate, alegere şi victorie militară nu sunt 
întru nimic incompatibile. Dimpotrivă, sunt mijloace com¬ 
plementare pentru desemnarea celui care deţine în mod 
legitim puterea 1 . Henric I Păsărarul îi biruise pe adversarii 
săi, iar o adunare îi recunoscuse titlul regal. Cu toate 
acestea, refuzase ungerea şi diadema pe care îşi propu¬ 
sese să i le dea arhiepiscopul Heriger de Mainz. Or, pu¬ 
terea sa este în acelaşi timp legitimă şi sacră, chiar fără 
această consacrare de către Biserică. De fapt, simpla con¬ 
ferire a însemnelor puterii are valoarea unui ritual sacra- 
mentar. Aceste obiecte, sabia şi sceptrul, sunt, în 919, 
atât de profund sacralizate, încât cel care le deţine se 
poate dispensa de intervenţia clericilor. 

Nu era nici obiceiul, nici tradiţia. Clericii se străduiseră 
încă din epoca carolingiană să judece natura puterii, 
condiţiile de a accede la ea şi ritualurile de întronizare. 
Reflecţia îi antrenase către concepţii teologice şi aproape 
raţionale ale puterii, care erau foarte departe de ideile pa¬ 
trimoniale ale tradiţiei france şi încă şi mai mult de sim¬ 
plele superstiţii. Doctrina pare să se fixeze.încă din timpul 
domniei lui Carol cel Pleşuv. Rolul ungerii, ce conferă un 
caracter sfânt regilor, este bine pus în evidenţă de arhiepis¬ 
copul Hincmar. El îi spune lui Carol cel Pleşuv în 868: 


1 J. DHONDT, Election et heredite sous Ies Carolingiens et Ies 
premiers Capetiens, in RBPH, t. XLVIII, 1939, p.915 şi urm. 

„îi datoraţi demnitatea regală ungerii şi binecuvântării, act 
episcopal şi spiritual, mult mai mult decâl puterii 
pământeşti" 1 . Chiar dacă această afirmaţie se poate 
prevala de cutare sau cutare peripeţie a domniei, ea 
implică o reducere abuzivă ce tinde să fundamenteze legi¬ 
timitatea pe ritual. O asemenea simplificare permite să 
confere puterii regale o versiune episcopală. în 881, la Sino¬ 
dul de la Saint-Macre de Fismes, condus de Hincmar, 
episcopii declară că: „demnitatea pontifilor, şi trebuie 
înţeleasă aici cea a episcopilor, este superioară celei a 
regilor, pentru că regii sunt unşi de către pontifi, în vreme 
ce pontifii nu pot fi hirotonisiţi de către regi" 2 . Oricât de 
specioasă ar părea această argumentare, are meritul de a 
o completa pe prima. Este uşor de recunoscut aici o doc¬ 
trină coerentă şi interesată, ce dă episcopilor o autoritate 
pe care nimic precis nu o poate limita. 

Departe de a garanta puterile legitime, ritualurile 
ungerii, unite destul de des cu procedura de alegere, par 
într-o primă etapă să slujească tentativele de uzurpare. 
Candidaţii la onorurile supreme, care cunoşteau doc¬ 
trinele episcopilor, nu au ezitat să devină promotorii aces¬ 
tora. Circumstanţele şi îndrăzneala permiteau 
monarhilor, după moda episcopilor, să învingă asupra 
tradiţiei sângelui. Aşa au procedat Boson, ales rege de un 
sinod de persoane de vază şi de episcopi ţinut la 
Mantaille, în 879, şi Rodolphe de Burgundia, proclamat 
rege şi încoronat la Saint-Maurice de Valais, în ianuarie 
888. După ei, succesorii lor, în mod obişnuit desemnaţi şi 
unşi, au exercitat fără contestare drepturile regale asupra 
Bisericilor. 

Regii Eudes şi Robert I se află într-o situaţie identică, 
diferenţa constând în faptul că alegerea şi ungerea nu au 
şters un sentiment foarte viu al legitimităţii carolingiene. 
Hugo Capet şi Robert cel Pios, un secol mai târziu, nu s-au 
eliberat încă, chiar dacă se doresc întru totul moşteni- 


1 Quaterniones, in PL, 12b c. 1040. 

2 Mansi, XVII, 538. 

torii dinastiei precedente. Fragilitatea noii dinastii îi 
incită, începând cu Robert cel Pios, să sublinieze carac¬ 
terul sfânt al regilor, prin exercitarea puterilor taumatur- 
gice. Faptul frapează cu certitudine spiritele, deopotrivă 
cu o ordalie, dar argumentul este derizoriu. Hugo Capet, 
nepotul lui Otto cel Mare după mamă, este uns intr-o 
mantie reprezentând totalitatea lumii, semn al puterii 
sacerdotale. Acest împrumut de la simbolica de stat a 
bunicului său demonstrează o comunitate de sensibilitate 
în legătură cu problemele puterii, chiar dacă este departe 
de a dispune de aceleaşi mijloace. 

Capeţienii se izbesc de propriile lor slăbiciuni, ce îi 
obligă să cadă la învoială cu cei mari. Această minimă 
autoritate lumească este compensată de un sprijin 
hotărât al episcopatului. De aceea capeţianul pare un 
suveran mai aproape de modelul lui Hincmar, cum nu 
sunt anumiţi împăraţi ai dinastiei saxone. Până în momen¬ 
tul în care anturajul regal avea să fie reînnoit, între 1025 
şi 1030, episcopii apar drept consilieri născuţi, înţelepţii 
care proclamă dreptul, cei care susţin braţul regelui înar¬ 
mat pentru a face să domnească ordinea. Episcopii nu se 
mărginesc în a-1 alege pe rege în acelaşi timp cu alte per¬ 
soane importante şi a-1 unge, ei au pe lângă el o misiune 
permanentă, aceea de a-1 lumina asupra îndatoririlor sale 
private, cât şi publice. Discursurile pe care trebuie să i le 
ţină sunt prin conţinut moralizatoare. Ei discută despre 
modul în care suveranul şi supuşii săi trebuie să se con¬ 
formeze ordinii lumii aşa cum a vrut Dumnezeu. Rolul lor 
este cel al retorului din antichitate, care-f chema pe 
fiecare să practice virtutea. Ei pot să regăsească accen¬ 
tele şi temele aceluia. Alcuin, care deschisese calea, are 
emuli în acest domeniu. Lucrarea Poeme au roi Robert, a 
lui Adalberon de Laon, rod târziu al acestui filon de inspi¬ 
raţie, îi pune să dialogheze încă o dată pe rege şi episcop 


1 ADALBERON DE LAON, Poeme au roi Robert, Paris, ed. C. 
Carozzi, 1979. Se va citi introducerea la această ediţie ce 
tratează întreaga problemă expusă. 

despre propria lor imagine, îndatoririle şi misiunea lor 1 . 
S-ar putea discuta despre regalitate dintr-un punct de 
vedere mai juridic. Aşa procedează Abbon de Fleury în 
lucrarea sa Canons adresată lui Hugo Capet şi lui Robert. 
El aminteşte că în administrarea imperiului şi pentru uti¬ 
litatea Bisericii, Carol cel Mare şi Ludovic cel Pios au dat 
dovadă de credinţă şi prudenţă. După această afirmaţie de 
principiu, el se limitează să citeze un pasaj din Conciliul 
de la Paris, din 829, ce face o enumerare a obligaţiilor 
morale, publice şi private, ale regelui. Pe scurt, tradiţia 
carolingiană este mereu în vigoare. în privinţa Bisericii 
propriu-zise, acest tratat nu cunoaşte decât o îndatorire 
generală de apărare, ceea ce este o vedere strict clericală 
şi interesată. Dimpotrivă, puterea regală este ferm 
apărată, în principiul său, de o argumentaţie religioasă 
din momentul în care este vorba despre bărbaţi care i-au 
jurat credinţă. Cu toate acestea, regele nu ar putea 
acţiona fără un sfat 1 . 

Această reflecţie utilitară, derivată din marile principii, 
se potriveşte destul de uşor cu instituţiile prezente. Alte 
obiceiuri sunt poate mai puţin restrictive din punct de 
vedere intelectual şi mai revelatoare pentru mentalităţi. 
Episcopul Fulbert de la Chartres nu se temea să-i dea 
regelui Robert titlurile de sfânt părinte şi de sfinţie 2 , 
însemna considerarea în mod literal a valorii religioase a 
ungerii regale şi înconjurarea suveranului cu un halou de 
putere sfântă destul de puţin definită. Aceste cuvinte 
insolite par mai curând să prelungească în Franţa tradiţia 
imperială şi să se străduiască să capteze toată strălucirea. 
Situaţia capeţianului rămâne ambiguă. Uzurpator, el nu 
se poate prevala de o dinastie consacrată de durată. Ales 


1 ABBON DE FLEURY, Canones, in PL, 139 c 477-478. 

2 FULBERT DE CHARTRES foloseşte: Sande Pater, 
scrisoarea 41, sanctitas presentia, scrisoarea 97, sau chiar 
Sacra pentru a vorbi despre scrisorile regale, scrisoarea 21, cf. F. 
BEHRENDS, The letters and poems of Fulbert of Chartres, 
Oxford, 1976, pp.74. 176, 38. 

al episcopilor mai mult decât al principilor, funcţia sa nu 
avea nici universalitatea, nici strălucirea religioasă a celei 
a împăratului. Se simte, fără efort, o strădanie pentru a 
capta prestigiul şi forţa religioasă, a unei tradiţii sau alta. 

Regalitatea consacrată nu se întâlneşte numai în limi¬ 
tele vechiului imperiu carolingian. Prima ungere cunos¬ 
cută marcase venirea la putere a lui Wamba, rege în 
Spania în epoca vizigotă. Invaziile arabe puseseră capăt 
acestui extraordinar sistem politico-religios, înainte ca el 
să-şi fi dat toate roadele. Noua monarhie creştină de 
Oviedo reînnoadă în mod manifest această tradiţie, cel 
puţin începând din 886. Prestigiului pe care monarhia îl 
câştigă dintr-o luptă reluată tot timpul împotriva 
Islamului i se adaugă acum o influenţă mistică. Fuziunea 
temporalului cu spiritualul pare aproape în totalitate rea¬ 
lizată în construcţiile prestigioase ce transformă capitala 
în cetate sfântă. 

în regatele anglo-saxone, primul prinţ care a primit 
ungerea regală este Egbert, fiul regelui Offa al Merciei, 
asociat la tron din timpul vieţii tatălui său. Ceremonia a 
avut loc la Conciliul de la Chelsea, din 787, în prezenţa 
legaţilor papei şi a unui ambasador franc. Era vorba aici 
de a lua act de o transmitere a puterii, marcând prin 
ungere caracterul ei de nereformat. Se impune în mod evi¬ 
dent politica dinastică. Ritualul se perpetuează şi se 
difuzează. Dar nu este considerat indispensabil, din 
moment ce Edgar, regele Northumbriei şi al Merciei şi apoi 
al întregii Anglii, începând din 959, nu s-a lăsat supus 
acestei ceremonii decât în 973 1 

V 

în contrast cu regalităţile consacrate prin ungere, celelalte 
autorităţi ale prinţilor teritoriali, ale ducilor şi ale conţilor par 
strict laice. Nu ar trebui să aibă nici o putere pentru a inter¬ 
veni în treburile ecleziastice. Pe drept cuvânt, reticenţele 


1 în Italia, numai Beranger I şi Beranger ai II-lea au fost unşi 
şi încoronaţi, A. KRONER, Wahl und Kronung der deutschen 
Kaiser und Kdnige in Italien, Friburg, 1901. 

clericilor în privinţa lor par mai mari. Astfel, ostilitatea 
episcopilor germani nu pare să fi dezarmat vreodată în 
privinţa ducilor .naţionali. în 916, la Conciliul de la 
Hohenaltheim, sub conducerea unui legat pontifical, au 
asimilat neascultarea cu o crimă de lezmaiestate. Până şi la 
sfârşitul secolului, în momentul minoratului lui Otto al III-lea, 
ei s-au opus, sub conducerea arhiepiscopului Wiligis, 
uneltirilor prinţilor. 

Or, prinţii teritoriali nu se pot dezinteresa de biserici, fie 
că evlavia îi obligă la vreo ctitorie, fie că interesele lor îi incită 
la vreo acţiune mult mai temporală. Aceste două motivaţii se 
interferează la acelaşi personaj, iar evenimentele devin din 
această cauză de o complexitate extremă. Pentru a-şi con¬ 
duce treburile ecleziastice pe placul lor, în vreme ce justb 
ficările lipsesc, prinţii se străduiesc să asigure puterile judi¬ 
ciare şi militare ale reprezentanţilor legali şi ale apărătorilor 
unei biserici sau ai unei mănăstiri, să-şi însuşească drepturi 
ridicate asupra bunurilor funciare, ceea ce poate fi foarte 
avantajos în cazul marilor mănăstiri sau, mai mult, să-şi 
atribuie concedarea precariilor care îi schimbă în vasali atot¬ 
puternici. Confuzia dintre patrimoniul episcopiilor şi al 
abaţiilor cu cel al familiilor din înalta aristocraţie duce la o 
reală solidaritate de interese, ce vine în favoarea prinţilor şi, 
uneori, în favoarea bisericilor. 

Acolo unde pot, persoanele de vază instalează în fruntea 
episcopiilor şi a mănăstirilor oameni din propriile lor familii, 
ceea ce este urmarea firească a acestei confuzii dintre 
interese şi bunuri. De aceea, politica ecleziastică a prinţilor 
teritoriali, care nu are justificarea religioasă, este mai puter¬ 
nic dominantă decât cea a împăratului şi a regilor. Ea pare 
totuşi mult mai puţin abuzivă decât s-a scris, drepturile 
tradiţionale fiind în mod obişnuit vărsate prinţilor, ca retri¬ 
buire a serviciilor lor lumeşti, iar respectul lucrurilor reli¬ 
gioase era mai general decât se spune. 



II 


Biserica între temporal şi spiritual 


în secolul al X-lea, rolul şi locul Bisericii în diferitele 
state ale Europei Occidentale derivă din repunerea In 
ordine carolingiană! Evoluţia, din acest punct de vedere, 
este mai mult sau mai puţin pronunţată după regiuni, 
după cum structurile puterii rămân sau nu apropiate de 
modelul precedent. Dimpotrivă, ţările care nu au fost 
integrate imperiului carolingian păstrează regimuri speci¬ 
fice. 

Bisericile obţinuseră, în decursul vremurilor, pomeni 
considerabile în bunuri funciare, iar mănăstirile nu fu¬ 
seseră mai puţin dotate. Suveranii carolingieni le prote¬ 
jaseră prin diploma de imunitate care le scoteau de sub 
autoritatea funcţionarilor locali. în secolul al X-lea, epis¬ 
copiile şi mănăstirile, într-o măsură mai mică, primesc 
drepturi publice din ce în ce mai numeroase şi din ce în 
ce mai importante. Episcopul, din proprietar funciar cum 
era, devine prinţ teritorial. Pe scurt, puterea oamenilor 
Bisericii asupra pământurilor şi asupra persoanelor se 
extinde. 

In aceeaşi măsură, rolul clericilor în administraţie 
creşte. Influenţei episcopilor, deja tradiţională, i se adaugă 
acum cea a clericilor de la capelă unde se elaborează 
întreaga politică. în toate regiunile Europei Occidentale, 
cancelariile sunt ţinute de oamenii Bisericii. Acestor fapte 
instituţionale vine să li se adauge creditul călugărilor şi al 

eremiţilor pe lângă prinţi. Aceşti sfinţi se bucură de un 
ascendent adesea decisiv în aceste timpuri, când aceste 
legături de la om la om domină întreaga politică. Pe scurt, 
Biserica se implantează mai profund în lume prin croirea 
de principate şi invadarea tuturor mecanismelor adminis¬ 
trative în devenire. Această mişcare poate fi percepută ca 
o inserare mai profundă a Bisericii în temporal, sau 
invers, ca o sacralizare sau o clericalizare a societăţii. 
Ţinând seama de caracterul religios al puterii, cea de-a 
doua interpretare apare, la acesta dată, de preferat. 

Creşterea bogăţiei, a puterii şi a audienţei clericilor nu 
se face fără o contrapartidă. Prinţii pot fi tentaţi să folo¬ 
sească spre profitul lor aceste bunuri imense sau să 
numească în fruntea circumscripţiilor ecleziastice oameni 
de fidelitate dovedită, indiferent de cultura sau evlavia 
acestora. Sechestrul laicilor asupra Bisericii apare atunci 
ca o contrapartidă a unei clericalizări crescânde a socie¬ 
tăţii. Cu toate acestea, la data respectivă sacralizarea pu¬ 
terilor pare să limiteze invazia profanului în Biserică. 

Amestecul puterilor temporale cu cele spirituale dă un 
sistem de Biserică de stat al cărei conducător este suve¬ 
ranul. Sistemul atinge cea mai mare dezvoltare în 
Germania din cauza caracterului particular al demnităţii 
imperiale. în alte părţi apare, într-un grad mai mic. 
Această organizare a Bisericii, ce concordă pe deplin cu 
cea a statului şi fuzionează cu ea, creează o ordine sacră 
unde totul este, în acelaşi timp, acţiunea prinţului şi 
voinţa lui Dumnezeu. Decurge de aici o orientare specială 
a credinţei, ca şi a vieţii intelectuale. Viaţa creştină, 
acţiune a statului şi a Bisericii, este reglementată prin 
dreptul canonic care îi fixează normele şi prin liturghia 
care descrie desfăşurarea ceremoniilor. Arta de a construi 
are drept scop delimitarea spaţiului simbolic, locul cele¬ 
brărilor necesare mântuirii. Decorul trebuie să lase să se 
întrevadă misterele. Ordinea este astfel instaurată peste 
tot prin ceremonii fastuoase. Viaţa intelectuală se arti¬ 
culează în acelaşi mod. Artele ce compun trivium -ul nu 
sunt decât propedeutică, iar gândirea luminată prin prac- 

ticarea lor trebuie să-i slujească pe prinţi în sfatul lor şi să 
contribuie la înţelegerea credinţei. Spiritul nici nu are 
altă misiune. în plus, literatura morală şi hagiografică 
poate să ridice sufleţul prin povestirea actelor eroice de 
virtute. Aceste manifestări totuşi diverse ale credinţei, ale 
vieţii intelectuale, ale artei sunt expresia uneia şi aceleaişi 
realităţi, ordinea în Imperiu şi în Biserică. 

Dar nici lumea nu este statică. Puterea sa de expansi¬ 
une se evaluează potrivit dinamismului misionarilor săi. 
Cu siguranţă, invadatorii sunt stăpâniţi cu preţul unui 
efort militar uriaş. Păgânii sunt convertiţi graţie activităţii 
evanghelizatorilor sprijiniţi de episcopi şi de prinţi. Rolul 
împăratului este în acest domeniu primordial. Lui îi revine 
sarcina să susţină această acţiune prin întregul său pres¬ 
tigiu religios. Activitatea sa diplomatică menţine o între¬ 
prindere mistică ce intră în funcţiile sale. 

Sistemul este coerent, şi complet. El se loveşte însă de 
propriile lui slăbiciuni. Divizarea Europei Occidentale în 
regate rivale care se confruntă militar, uneori, apare ca un 
scandal de neînţeles. Aceste lupte strică imaginea de uni¬ 
versalitate pe care o primise Imperiul în momentul în care 
acesta întreprinsese renovarea Bisericii. întoarcerea la o 
politică naţională şi realistă în Germania, prin Henric al 
II-lea, marchează începutul unei orientări divergente în 
viaţa Imperiului şi în cea a Bisericii. Falimentul moral 
pare şi mai grav pentru sistem. Atunci când împăratul 
Conrad al îl-lea vinde demnităţile ecleziastice ca oricare 
alt prinţ care nu a fost uns, el apare ca un conducător 
spiritual decăzut. 


A. EXPANSIUNEA CREŞTINĂ SI RECUCERIREA 

9 9 

La graniţele de la nord şi de la răsărit. Germania dinas¬ 
tiei saxone era în contact cu păgânii. Această situaţie 
geografică crea baza de plecare pentru toate tentativele de 
creştinare, aşa cum fuseseră cândva ţinuturile france 
pentru Germania. 

Sarcinile ce reveneau unui pretendent la coroana impe¬ 
rială erau: protejarea misionarilor, instalarea ierarhiei 
creştine, care nu aveau nici un amestec în prestigiul 
prinţilor franci, dar care contribuiseră atât la ridicarea lui 
Carol cel Mare până la Imperiu. Creştinarea, ce se însoţea 
adesea de o transformare radicală a ordinii sociale, per¬ 
mitea să se încheie pacea cu vecini care îşi dădeau regi 
creştini. Ea permitea, de asemenea, de data aceasta pe un 
plan mai subtil, prin intermediul ierarhiei religioase, să 
lărgească autoritatea morală a împăratului. Interesul 
politic şi zelul misionar mergeau mană în mână, în 
momentul în care Otto al III-lea a instaurat o viziune mai 
universală a misiunii sale. La îndemnul său, popoarele 
nou convertite iau loc, cu drepturi depline, în creştinătate. 
Din acel moment, misiunea imperiului se încheie. 

Dinspre partea Danemarcei şi a Peninsulei scandinave, 
acţiunile misionare carolingiene, conduse din metropola 
Hamburg, încetează «la moartea lui Rembert, în 888. 
Regiunea este multă vreme în defensivă în faţa unei reacţii 
păgâne. în 934, o campanie militară a lui Henric I îl obligă 
pe regele Danemarcei să recunoască supremaţia suveranului 
germanic şi să deschidă ţara misionarilor. Arhiepiscopul de 
Bremen-Hamburg, Unni, parcurge ţara înainte de a muri în 
Suedia. în anii ce urmează, prestigiul lui Otto I şi forţa sa 
militară îi îndeamnă pe regi să accepte influenţa germană şi 
creştinarea. Cele trei episcopii, Aarhus, Schleswig şi Riebe au 
fost întemeiate în Iutlanda şi au primit după aceea acordul 
papei Agapetus al Il-lea, în 948. Ele erau legate de metropo¬ 
la Bremen-Hamburg 1 . Regele Harald Blaatand, convertit la 
creştinism în 965, a sprijinit el însuşi acţiunile misionarilor 
în Scandinavia. 

Păgânismul nordic nu era fără sprijin, iar un sincretism 
anticreştin modelase în mare măsură conştiinţa. Eşecul lui 
Otto al II-lea în iulie 982 a fost semnalul unei reacţii păgâne 


1 în 948, Adaltag, arhiepiscop de Bremen-Hamburg, este 
prezent la Sinodul de la Ingeîheim cu cei trei episcopi diocezani 
ai Danemarcei. Otto I scuteşte episcopiile daneze de redeventele 
pentru bunurile pe care le posedă în marca daneză sub domi¬ 
naţia germană şi în regatul Danemarcei însuşi. Este autoritatea 
lui Otto I, 

conduse de regele Svend. Ea nu a durat decât câţiva ani. 
Evanghelizarea s-a reluat după aceea, nu fără dificultăţi, 
ţinând seama de cutumele şi tradiţiile popoarelor nordice 1 . 

La est de Elba şi Saale, frontiere carolingiene, trăiau 
populaţii slave, venzii, ce erau legate, în acelaşi timp, de 
păgânism şi de independenţa lor naţională. 

Se distingeau de la nord la sud: obotriţii, wilzii sau 
luteţii şi sorbii care erau cei mai numeroşi. 

încă de la urcare sa pe tron, Otto I a acţionat pentru 
încorporarea acestor ţinuturi Germaniei. Operaţiuni mili¬ 
tare repetate, începând cu două marşuri militare, 
încredinţate lui Hermann Billung şi Gero, au permis ger¬ 
manilor să atingă Oderul, către 950. Tot suveranului îi 
revine iniţiativa evanghelizării. începuturile sale nu sunt 
cunoscute. Către 946, conducătorii slavi ai regiunii Havel 
se convertesc şi construiesc o biserică la Brandenburg, ce 
devine sediul unei episcopii încă de la 948. Cele de la 
Havelberg şi Oldenburg sunt întemeiate în acelaşi an. Se 
pare că Otto I a vrut să creeze episcopii rapid şi în număr 
mare din raţiuni politice şi pentru a-1 imita pe Carol cel 
Mare 2 . Or, instalarea unei episcopii într-un ţinut fără 
oraşe, ocupat de o confederaţie de triburi, tulbură datele 
vieţii economice şi sociale. Embrionul cetăţii, atăt cât este 
de modest, introduce în acelaşi timp un alt habitat, o altă 
practică religioasă şi noi raporturi umane. Este o operă de 
colonizare în toată puterea cuvântului. 

Organizarea ecleziastică a acestor cuceriri punea o 
problemă! Oldenburg provenea din arhiepiscopia de 
Hamburg, iar celelalte două episcopii din mitropolia de 
Mainz. Otto a conceput un proiect de ansamblu pentru 
toate teritoriile din răsărit. El întemeiase, în 937, o abaţie 
în onoarea Sfântului Mauriciu, la Magdeburg, pe care o 


1 L. MUSSET, La penetration chretienne dans 1 'Europe du 
Nord et son influence sur Ia civilisation scandinave, in La 
Conversione [262], pp. 263-325. 

2 A. GIYESZTOR, Christiana Republica et Ia politique orien¬ 
tale de I’empire, in Renovatio Imperii, Atti della giomata inter¬ 
naţionale di studio per ii millenario, Faenza, 1963, pp. 41-62. 

copleşise cu bunuri. Oraşul, situat pe malul stâng al 
Elbei, în plină ţară germanică, era cel mai aproape de 
noile teritorii. în 955, Otto I, cu acordul papei Agapetus, 
îşi propunea să facă din acest oraş metropola ţărilor de 
evanghelizare, cu episcopiile deja create drept dioceze. 
Proiectul a eşuat în faţa ostilităţii anumitor episcopi, 
printre care-' şi mitropolitul de Mainz. 

Această organizare a fost revăzută în timpul unui con¬ 
ciliu ţinut la Sfântul Petru din Roma, la 12 februarie 962, 
puţin după încoronarea imperială a lui Otto I. Magdeburg 
trebuia să devină o arhiepiscopie, iar împăratul primea 
puterea să creeze noi episcopii acolo unde dorea. Proiectul 
nu a dat rezultate decât în 967-968. La această dată, 
Magdeburg, acoperit de privilegii din partea papei ca şi a 
împăratului, primeşte jurisdicţia asupra ţinuturilor ven- 
zilor, efectiv cucerite de Otto I. Primul titular, Adalbert, 
mai întâi călugăr la Sfântul Maxim din Trier, fusese uns 
episcop pentru a conduce, fără succes de altfel, o misiune 
de evanghelizare în principatul Kiev. Instalarea sa în frun¬ 
tea unei mitropolii misionare lasă să se întrevadă ce 
proiecte fuseseră nutrite în anii precedenţi. De fapt, la 
această dată, formarea creştinătăţii poloneze reducea con¬ 
siderabil orizontul Magdeburgului. 

Creştinarea ţinuturilor venzilor era, de altfel, precară, 
şi legată de dominaţia germană. înfrângerea lui Otto al 
Il-lea, în 982, semn al unei slăbiri a forţei germanice, 
provoacă o revoltă generală de o gravitate extremă. Epis¬ 
copul de Brandenburg este strangulat. Hamburg este 
cucerit şi ars de către un prinţ obotrit rămas păgân. în 
983, Havelberg şi Brandenburg, care sunt sediile unor 
episcopii, sunt jefuite. Organizarea ecleziastică este nimicită 
în acelaşi timp cu firava structură administrativă şi mili¬ 
tară pe care se sprijinea, în aceste regiuni barbare în care 
oraşul nu este decât un embrion. Reacţia păgână şi naţio¬ 
nală* este triumfătoare până în 990. Prin urmare, 
creştinarea este lentă şi dificilă. Multe amănunte ne arată 
că aici clericii nu sunt în siguranţă, până în 1030. 

Influenţa germanică este deopotrivă determinantă în 

creştinarea principatelor slave vecine: Boemia şi Polonia. 
Este cu mult mai mică în Ungaria. 

Boemia nu fusese atinsă decât foarte superficial de 
evanghelizarea lui Metodiu. Puţinul creştinism rămas era, 
la sfârşitul secolului al IX-lea, îndreptat spre Germania 1 . 
Apropierea geografică şi lupta împotriva maghiarilor 
apropiau prinţii şi popoarele. în 929, o campanie a lui 
Henric I, care îşi impunea aici suzeranitatea, leagă, în 
mod indiscutabil, politica progermană- şi creştinarea. 
Evanghelizarea a fost întreprinsă de clerici bavarezi, veniţi 
mai ales din episcopia Regensburg. De atunci, păgânismul 
se identifică cu cauza naţională, iar această partidă îşi 
află conducătorii în familia ducală. în 935, Boleslav pune 
să fie asasinat fratele său, Wenceslav, şi se revoltă 
împotriva dominaţiei germane. Otto I pierde cincisprezece 
ani pentru a-1 supune şi a-1 converti la creştinism. 

De Paşti, în 973, lâ dieta de la Quedlinburg, la care 
asista ducele Boleslav al II-lea, care tocmai îi urma la tron 
tatălui său, s-a hotărât înfiinţarea unei episcopii la Praga. 
Primul titular, desemnat de Otto al II-lea, este un călugăr 
saxon, Thietmar, ce este prezent la sinodul din provincia 
Mainz din 976. Succesorul său, Adalbert, provine dintr-una 
dintre cele mai nobile familii din Boemia, cea numită 
Slavnik, iar alegerea probabil că nu era fericită, din 
moment ce putea trece drept o sfidare politică. Omul, per¬ 
sonalitate de prim plan, era foarte legat de idee 2 . Format 
la şcoala catedrală din Magdeburg, îşi luase numele 
arhiepiscopului care îi dăduse confirmarea. învestit de 
împărat la Verona, în 983, şi-a început episcopatul în 
momentul în care moartea lui Otto al II-lea provoca peste 
tot reacţii antigermane şi anticreştine. în plus, el se 


1 în 895, conducătorii Boemiei vin să facă act de supunere 
fată de relege Arnulf, la Regensburg, cf. Annales Fuldenses, anul 
895, in MGH, SŞ, t.I,-p.441. 

2 A. GIESZTOR, Sanctus et gloriosissimus martyr Christi 
Adalbertus: un Etat et une Eglise missionaries aux alentours de 
l’an Miile, in La Conversione [262], pp. 611-647. 


217 



confrunta cu brutalitatea aristocraţiei şi cu tradiţiile 
păgâne ale poporului său. Om de o mare elevaţie spiritu¬ 
ală, nu a putut suporta un post atât de zadarnic şi a 
părăsit Praga pentru Roma, în scopul de a se retrage la 
mănăstirea Sfinţii-Bonifaciu-şi-Alexie 1 . Constrâns de 
papa şi de arhiepiscopul de Mainz, a trebuit să se prezinte 
din nou la scaunul său episcopal. Dar nu a putut rămâne 
prea multă vreme aici, deoarece ducele Boleslav se 
opunea revenirii sale. Plecat să-i evanghelizeze pe prusaci, 
şi-a aflat moartea, ca un martir, în 997. Corpul său a fost 
căutat de ducele Poloniei şi înhumat la Gniezno. AstfeL, un 
episcop format potrivit ordinii imperiale alesese 
renunţarea la lume mai degrabă decât să se obişnuiască 
cu oamenii vremii sale. Cea mai înaltă spiritualitate marca 
pentru prima oară limitele acomodării cu lumea. Este de 
relevat acest semn de mp tură. 

Se cunosc puţine lucruri despre originile creştinismu¬ 
lui în Polonia. Influenţa germană este sigură. în 963, mar- 
graful Gero i-a impus lui Mieszko suzeranitatea lui Otto I. 
începând din 966, ducele, calificat cu titlul de amicus 
imperator, antrenează Polonia într-o alianţă cu Imperiul. 
Această politică nu primeşte nici o dezminţire până la 
domnia împăratului Henric al II-lea. 

Ducele Mieszko se căsătorise în 965 cu o prinţesă din 
Boemia, care era creştină. Le-a revenit clericilor cehi să-l 
boteze pe duce, în 966. Evanghelizarea ţării este, nu mai 
puţin, acţiunea misionarilor germani trimişi de Otto I. 
Prima episcopie este întemeiată la Poznan, în 968, iar 
primul titular al acestui scaun este un cleric german venit 
de la Magdeburg. - 

în Ungaria, ducele Geysa, care se căsătorise cu o 


1 Dacă este să-i dăm crezare biografului: .Această hotărâre a 
fost- motivată de trei cauze: poligamia în care trăiau bărbaţii, 
căsătoria detestabilă a clericilor, captivitatea sclavilor creştini 
cumpăraţi cu banii nefaşti de negustorii evrei, în număr atât de 
mare încât pentru episcop era imposibil să-i răscumpere". Vita. 
Sancti Adalberli, de CANAPARIUS, in MGH SS, t. rv, p.586. 

prinţesă creştină, a trimis. Ia doi ani după urcarea sa la 
tron, ambasadori la dieta de la Quedlinburg, pentru a 
negocia pacea cu Otto I şi a-1 informa pe acesta despre 
intenţia sa de a se converti. Este botezat mult mai târziu, 
în 985, o dată cu fiul său Vajk, care a primit numele de 
Ştefan, în timpul unei călătorii a lui Adalbert din Praga în 
Ungaria. Acesta era un progres decisiv, într-o tară unde 
păgânismul era încă foarte puternic. 

Această expansiune a creştinismului, cu succese 
diferite, subliniază vitalitatea Bisericii germane şi calitatea 
clerului său. Prinţul are un rol determinant în aceste 
acţiuni dictate de convingerile sale rejigioase, ca şi de 
interesele sale politice. în plus, el are autoritatea necesară 
asupra Bisericii pentru a conduce misiunea creştină până 
la capăt, adică până la instalarea unei ierarhii. începând 
cu domnia lui Otto I, forţa militară şi politică a Germaniei 
făcea din împărat centrul unei alianţe de popoare, ale căror 
relaţii cu imperiul nu sunt definite totdeauna cu claritate. 
Dieta de la Quedlinburg, ţinută de Paşti, în 973, este un 
semn al acestui universalism al imperiului. în jurul lui 
Otto I, al mai marilor vremii şi al episcopilor săi, se aflau 
ducele Mieszko al Poloniei, Boleslav al II-lea al Boemiei şi 
ambasadorii prinţului Ungariei. Au venit deopotrivă bul¬ 
gari, ruşi, bizantini şi beneventini. Această dietă, ţinută cu 
puţin înainte de moartea împăratului, era martora apo¬ 
teozei politicii sale. Diversitatea etnică a popoarelor era 
dominată de autoritatea împăratului, iar creştinătatea 
dădea acestei legături întreaga sa soliditate. Expansiunea 
imperiului şi a creştinătăţii fusese realizată simultan. 

Otto al III-lea a înţeles că aceste popoare noi nu-şi 
aveau locul toate în cadrul imperiului şi că erau străine 
în regatul Germaniei. Ideile sale, atât cât pot fi reconsti¬ 
tuite, par dominate de universalismul creştin ce dă 
creştinătăţii mai multă importanţă decât imperiului şi de 
exemplul Bizanţului, unde Basileul admitea colaborarea 
regilor în guvernarea popoarelor. Politica lui Otto I îşi 
încheiase existenţa. 

Ducele Boleslav punea exact problema, solicitând dem- 

nitatea regală-si întemeierea la Gniezno a unei arhiepis¬ 
copii pentru a conduce destinele tinerei Biserici poloneze. 
La o întrunire, ţinută în apropiere de Roma, cu papa, în 
septembrie 999, Otto al IlI-lea a acceptat aceste pro¬ 
puneri, cu condiţia de a primi o parte din relicvele pri¬ 
etenului său, Sfântul Adalbert, şi de a-1 încorona el însuşi 
pe rege. Prin acest gest, Polonia putea părea admisă în 
imperiu... Otto al IlI-lea a întreprins atunci călătoria la 
Gniezno, ca apostol, aşa cum o dovedeşte titulatura acte¬ 
lor din această epocă, şi ca pelerin, aşa cum o arată vizita 
sa iniţială la mormântul Sfântului Adalbert. Boleslav este 
pe deplin satisfăcut în materie ecleziastică. Otto al IlI-lea 
i-a pus lui Boleslav propria sa coroană şi i-a conferit 
titlurile de „prieten şi aliat al poporului roman". în sfârşit, 
i-a înmânat o replică a Sfintei Lance, însemn care îl aso¬ 
cia propagării creştinismului înspre răsărit. Această 
legătură spirituală ayea să se dovedească fragilă, incapa¬ 
bilă, în orice caz, să împiedice dezvoltarea sentimentelor 
particulariste. 

în Ungaria, problema era mai simplă, deoarece acest 
popor nu fusese niciodată supus imperiului. Nimic nu se 
opunea organizării unei provincii ecleziastice autonome şi 
ridicării prinţului la demnitatea de rege. Otto al IlI-lea a 
ştiut să acţioneze ca împărat, trimiţând el însuşi coroana 
pe care legatul papei i-a^pus-o lui Ştefan la 17 august 
1001. Papa şi împăratul au acceptat organizarea eclezias¬ 
tică prevăzută de rege. Procedând astfel, Otto al IlI-lea 
arăta cu putere că rolul său era pe măsura creştinătăţii. 

Biserica mai avea de convertit popoarele păgâne insta¬ 
late în regiuni evanghelizate deja şi unde incursiunile lor 
provocaseră dezordini grave. S-au combinat atunci misi¬ 
unea cu rezistenţa militară. Creştinarea este însoţită de o 
transformare profundă a structurilor sociale ale socie¬ 
tăţilor barbare. Apariţia unei puteri monarhice sau con¬ 
centrarea autorităţii în mâinile unui singur prinţ par 
legate de evanghelizare şi de intrarea în cadrul 
creştinătăţii medievale. 

în Anglia, invazia vikingilor avusese ca rezultat, către 

875, formarea unei zone daneze unde fusese reintrodus 
■ păgânismul. Se întindea de la Forth, spre nord, până la 
Tamisa. Un regat creştin rămăsese ca faţadă pe Canalul 
Mânecii şi era prelungit spre nord, prin ducatul Merciei, în 
bazinul Severn. Creştinătata depindea mult mai mult de 
rezistenţa armată a englezilor, decât de efortul de 
evanghelizare. Regele Alfred, învingătorul regelui danez la 
Estanglie Guthorm, în 878, prin impunerea păcii a 
obţinut creştinarea lui şi a treizeci de căpetenii. Pacea şi 
convertirile rămâneau însă precare. 

Primele două treimi ale secolului al X-lea cunosc respin¬ 
gerea progresivă a danezilor către nord şi către est. 
Recucerirea are ca rezultat, în 926, anexarea regatului 
danez de York, apoi are un succes general ce-i permite lui 
Athelstan să se intituleze „rege al întregii Britanii". 
Progresele Bisericii sunt dificil de urmărit. Fuziunea pe 
care o operează creştinismul între danezi şi englezi este 
dobândită la mijlocul secolului al X-lea. Avem pentru 
aceasta un semn indubitabil: un danez devine arhiepiscop 
de Canterbury, în 942. încă de atunci renaşterea reli¬ 
gioasă este evidentă şi se sprijină pe monarhie. 

Ultimele acţiuni daneze asupra Angliei, începute prin 
raidurile din 988-991, au ca rezultat formarea unui 
imperiu danezo-englez, unde păgânismul nu pleacă fără 
câteva acte de fanatism. Masacrul de la Aelfeah este cel 
mai semnificativ episod în acest sens. Fiul cuceritorului, 
care devine rege în 1016, Knud cel Mare, este un prinţ 
creştin care redă onorurile arhiepiscopului martir de 
Canterbury şi regelui Sfânt Edmond. Creştinarea pare 
dobândită, chiar dacă particularismul este puternic şi 
dificultăţile numeroase. 

Irlanda cunoaşte încă din primele decenii ale secolului 
al IX-lea invaziile vikinge, care au dat naştere la trei regate 
daneze. Invadatorii aduc cu ei cultele păgâne. Oraşul 
Armagh, luat în 932, şi mai mult Dublin devin centrele 
acestei religii. Clerul irlandez, lovit cu duritate de această 
încercare, pare prea puţin apt pentru o sarcină de 
evanghelizare. Creştinismul face aici timide tentative prin 

intermediu] regatelor daneze din Anglia. Regele Olaf 
Cuaran. care i-a ajutat pe danezii din Yorkshire revoltaţi 
împotriva regelui Edmond, primeşte botezul, acceptând 
pacea, în 943. Convertirea sa şi a familiei sale o antre¬ 
nează pe cea a unei părţi a danezilor din Irlanda. 

Această convertire pare mai puţin decisivă decât 
recucerirea celtică, purtată începând din sud, încă din a 
doua jumătate a secolului al X-lea. Bătălia de la Clontarf, 
la nord de Dublin, în Vinerea Mare , din 1014, marchează 
slăbirea decisivă a regatelor daneze, care sunt supuse 
progresiv irlandezilor. 

Convertirea la creştinism a normanzilor se efectuează 
în condiţii destul de asemănătoare. După un eşec militar 
în faţa oraşului Chartres, Rollon a intrat în negocieri cu 
francii şi a ajuns la o înţelegere, în toamna lui 911. Dacă 
este să-i dăm crezare lui Dudon de Saint-Quentin, 
cronicar, la drept vorbind foarte suspect, înţelegerea este 
numită tratatul de la Saint-Clair-sur-Epte. Carol cel 
Simplu acorda normazilor comitatele din Sena Inferioară. 
Rollon îi aducea omagii şi devenea creştin 1 . 

Admiterea la botez a acestor convertiţi punea pro¬ 
bleme deosebite. Unii îl primiseră deja înainte de a se 
întoarce la păgânism şi de a se deda la tot felul de violenţe. 
Trebuia să li se impună penitenţa canonică? Consultat, 
papa a răspuns cu multă circumspecţie, lăsând prudenţei 
arhiepiscopului de Rouen libertatea de a aduce regulilor 
canonice îmblânzirile necesare 2 . 

Nimic nu ne permite să credem că normanzii au devenit 
cu totii creştini după această înţelegere. Cei care nu l-au 
urmat pe Rollon în integrarea sa în societatea francă şi 
creştină s-au instalat în Normadia Inferioară. Alte grupuri 

1 DUDON DE SAINT-QUENTIN, De moribus et actis primo- 
rum Normanniac ducum, in PL. 141 c 647-652. 

2 Hewe, arhiepiscop de Reims, fac.e să ajungă la Guy, 
arhiepiscop de Rouen, o micuţă culegere de texte patristice în 
legătură cu modul în care trebuie procedat cu c.atecumenele, 
FLODOARD, Historia Ecclesiae Remensis. IV. 14, in PL, 135 c 
292. 

de vikingi, veniţi direct din Scandinavia sau respinşi din 
Anglia, nu au încetat să se instaleze în această regiune. 
De aceea vestul Normandiei pare mai lent câştigat pentru 
creştinare. Un indiciu foarte sigur al acestei rezistenţe 
este furnizat de episcopia de Coutances, care nu are titu¬ 
lar în timpul celei mai mari părţi din secolul al X-lea. 
După care, cinci episcopi rămân la Rouen, neavând posi¬ 
bilitatea de a se menţine în diocezele lor 1 . 

Obiceiurile vikingilor nu s-au transformat dintr-o dată. 
Căsătoria după moda daneză se continuă cel puţin până 
la începutul secolului al Xl-lea. Credinţa creştină însăşi 
este uneori pătată de credinţe păgâne 2 . Dacă este să-i 
dăm crezare lui Orderic Vital, arhiepiscopul Mauger, bas¬ 
tardul .lui Richard al Il-lea, un trist prelat, la drept 
vorbind, după ce a fost demis în 1055, ajurat pe toţii zeii. 

Creştinarea se îndeplineşte lent începând de la valea 
inferioară a Senei, şi este dificil să cunoaştem mai multe 
detalii ale acestui proces. Ea se datorează mai mult 
restaurării mănăstirilor, decât reorganizării episcopiilor. 
■Ducele Wilhelm Sabie Lungă pune să se reconstruiască 
abaţia de la Jumieges. Richard I, care guvernează 
Normadia din 942 până în 996, restaurează Fecamp, 
Saint-Ouen şi Le Mont-Saint-Michel. Această mişcare se 
prelungeşte mult în secolul al Xl-lea, până la întemeierea 
mănăstirilor de la Caen, operă de răscumpărare impusă 
ducelui Wilhelm şi soţiei sale Mathilde. Reorganizarea 
Bisericii laice îi datorează mult deopotrivă Bastardului. 

Spania era împărţită în trei regiuni provenind din trei 
dominaţii diferite: în Catalonia şi de-a lungul Pirineilor, o 


1 La bătălia de la Val des Dunes, în apropiere de Caen, în 
1047, normanzii, revoltaţi împotriva Bastardului şi veniţi din 
Cotentin, luptă strigând: Thor aie, Thor aide, care este un strigăt 
de luptă păgân. 

2 Adhemar de Chabannes povesteşte că Rollon, la moarte, a 
pus să fie decapitaţi, în prezenţa sa, o sută de prizonieri creştini 
în onoarea zeilor scandinavi, şi a distribuit o sută de livre de aur 
bisericilor creştine. Este vorba, la drept vorbind, de o adăugire 
care transmite o informaţie suspectă, in MGH SS, L. IV, p. 123. 

marcă francă, ce, în ciuda faptului că era excentrică, 
rămâne multă vreme ataşată lumii carolingiene şi regilor 
săi, înainte de a se întoarce la Roma; un regat creştin, 
apoi mai multe, instalate în munţii din nord, înainte de a 
cuceri câmpiile înalte; în centru şi în sud un tinut vast, 
sub autoritatea Cordobei, unde numeroşi creştini trăiesc 
sub o guvernare musulmană. 

Multă vreme arabii dăduseră dovadă de o mare toleranţă 
faţă de creştini. Totuşi, această situaţie a început să se modi¬ 
fice o dată cu instalarea, la Cordoba, în 756, a lui Abd-ar- 
Rahman I, fondatorul emiratului din Occident. Această 
degradare â raporturilor dintre creştini şi musulmani se 
agravează prin intervenţia carolingienilor la sud de Pirinei şi 
campaniile lui Alfonso al Il-lea care le conduce în Galicia, pe 
Ebru şi până la Lisabona, pe care o jefuieşte în 798. începând 
cu a doua jumătate a secolului al Vlll-lea, un număr mare de 
spanioli trec, de bunăvoie sau cu forţa, la islamism. Ei rămân 
suspecţi pentru musulmani şi devin instigatorii revoltelor pe 
care emirii le reprimă sângeros. Această situaţie provoacă, pe 
de o parte, o secularizare a mediilor creştine atrase de 
strălucirea civilizaţiei musulmane sau prin anumite facilităţi. 
Viaţa mondenă şi avantajele sale provoacă un anume servi¬ 
lism. Există un curent general de sastisire a credinţei, pe 
care unii se străduiesc să o ascundă. Incultura teologică şi 
arabizarea intelectuală agravează aceste riscuri. 

Pe de altă parte, există o reacţie împotriva acestei mişcări 
de abandonare, prin căutarea unei vieţi creştine ascetice şi o 
atracţie reînnoită pentru viaţa monastică. Această mişcare 
este încurajată de creştinii din regatele din nord, prin primi¬ 
rea de călugări veniţi din Orient şi prin lectura Patimilor mar¬ 
tirilor. Această mişcare spirituală este activă în mod deosebit 
la Cordoba, unde se manifestă prin profesarea publică a 
credinţei, prin controverse şi prozelitism. Personajele cele 
mai remarcabile sunt laicul Alvaro şi preotul Eulogiu. în 
jurul lor, se grupează călugări, preoţi şi laici de ambele sexe. 
încă de la începutul mişcării, episcopatul reunit în conciliu 
prin voinţa lui Abd-ar-Rahmân al 11-lea îi dezavuează pe cre¬ 
dincioşi. Condamnaţi, cincizeci dintre locuitorii Cordobei 
sunt martirizaţi, între 851 şi 859, şi ultimul, Eulogiu, care 
tocmai fusese ales arhiepiscop de Toledo. Represiunea con¬ 
tinuă sporadic în timpul secolului al X-lea. 

Ecoul acestor întâmplări este considerabil. în 858, 

călugării aduc la abaţia de la Saint-Germain-des-Pres 
relicvele acestor martiri. Regele Alfonso al IlI-lea primeşte, în 
884, la Oviedo, diverse trupuri, printre care şi rămăşiţele 
pământeşti ale lui Eulogiu. Hrosvitha descrie pasiunea unui 
prizonier galician Pelaghius, martirizat în 925. 

Unii creştini aleg rebeliunea, alţii exodul în pământ 
creştin, mai ales în regatul Asturias, numit regatul Leonului, 
după ce Alfonso al IlI-lea a mutat capitala în acest oraş. 
Această emigrare cuprinde mai întâi călugării, fn 904, 
Alfonoso al IlI-lea îi instalează pe cei ce sosesc de la Sfântul 
Cristofor de la Cordoba în vila lui Zaharia, pe vechiul drum 
roman de la Pamplona spre Leon. Sunt astfel reîntemeiate, în 
prima jumătate a secolului al X-lea, mănăstirile de la Mazota, 
Penalba, Wamba şi altele. Laicii repopulează pământurile 
recucerite. Mozarabii toledani se instalează în oraşele 
fortăreţe Simancas, Toro şi Zamora, şi participă astfel la 
Reconquistă. 

Regatele creştine din nord, cel al Leonului, apoi cel al 
Navarrei, care se constituie în jurul Pamplonei în cursul se¬ 
colului al X-lea, întreţin lupta armată împotriva musul¬ 
manilor. Prestigiul religios al regatului creşte considerabil 
prin practicarea cultului Sfântului Iacob. Către 829, este 
construită o biserică de episcopul Theodomir şi regele Alfonso 
al II-lea, nu departe de Iria, în onoarea apostolului Iacob cel 
Mare, despre care se credea că i s-au găsit rămăşiţele. Aceste 
relicve dau monarhiei o misiune şi o mistică suplimentare în 
lupta sa împotriva musulmanilor. în 866, regele Alfonso al 
IlI-lea transferă episcopia de la Iria la Sfântul-Iacob. în 899, 
a fost sfinţită o nouă bazilică, iar aceasta a constituit ocazia 
de a aduna în jurul suveranului şi al episcopului întregul 
episcopat spaniol. 

Tradiţia regatului este războiul şi, în ciuda strigătelor de 
triumf ale cronicarilor, urmează o lungă serie de succese şi de 
eşecuri. Situaţia pare mai curând favorabilă pentru creştini 
între 860 şi 940, şi permite impunerea unui fel de autonomie 
la Toledo sub protecţia regelui Leonului. Situaţia mozarabilor 
se găseşte-prin aceasta cu mult ameliorată. După 940, luptele 
ce îi opun pe creştini îi aşază mai întîi sub-protectoratul lui 
’Abd-ar-Rahman al IlI-lea, apoi îi livrează impetuozităţii mili¬ 
tare a lui al-Mansur. în 985, Barcelona este cucerită, în 996 
este rândul Leonului să fie ars, iar anul următor, aceeaşi 
soartă este rezervată pentru Santiago de Compostela. După 
moartea lui al-Mansur, în 1002, creştinii reiau ofensiva cu 
ajutorul trupelor franceze, cruciaţi avant la lettre. 

De la un capăt la altul al Europei, creştinătatea occi¬ 
dentală, supusă un timp incursiunilor invadatorilor, îşi 
revine. Confruntarea militară este peste tot însoţită de un 
efort de evanghelizare. Urmează, mai mult sau mai puţin 
rapid, convertiri semnificative, adică istoriceşte determi¬ 
nante, peste tot unde creştinii au de a face cu păgânii. 
Confruntarea militară şi creştinarea joacă rolul de revela¬ 
tor şi provoacă înţelegerea necesităţii de a remodela struc¬ 
turile sociale şi organele de guvernare după exemplul 
monarhiilor creştine. Convertirea integrează aceste 
popoare creştinătăţii şi uneori chiar unui regat. De acum 
înainte, ele îşi găsesc aici locul şi joacă un anume rol în 
acest cadru. Vocaţia universală şi asimilatorie a creştinis¬ 
mului îşi găseşte astfel împlinirea. La drept vorbind, 
prinţii sunt cei care întreprind cel mai mare efort pentru a 
obţine un asemenea rezultat, de care, în fapt, ei nu bene¬ 
ficiază decât parţial. Caracterul sacru al regilor justifică 
aceste acţiuni. 

Dinspre partea musulmană, convertirile nu erau posi¬ 
bile, iar rolul de societate avansată şi de model nu era 
jucat de regatele creştine, ci de emiratul de Cordoba. 
Reconquista este o acţiune complet diferită de creştina- 
rea-colonizare a păgânilor. Persecutarea creştinilor 
mozarabi conferă războiului o justificare religioasă 
ce altfel îi lipsea. 

La Cordoba, ca şi în Prusia, Biserica numără martiri, 
ale căror nume sunt cunoscute şi memoria venerată. 
Faptele contează, iar răsunetul lor ideologic şi mai mult. 
Aplecată spre misionarism. Biserica îşi are martirii săi, a 
căror fervoare îi mişcă pe călugări, clerici şi prinţi. Este 
indiciul unei orientări spirituale noi, în care credinţa este 
mai încordată, mai personală şi mai exigentă. 

B. BISERICA SI SECOLUL 

t 

Restaurarea autorităţii monarhice de Henric I, apoi de 
Otto I, redădea colaborării dintre episcopat şi monarhie o 

alură mai carolingiană, pe care o pierduse sub domniile 
precedente. Regii îşi pot. îndeplini fără echivoc misiunea 
lor de protectori ai episcopilor, să ceară de la ei servicii şi 
să-i integreze în sistemul de guvernare. 

Contrar tatălui său, Otto I nu se foloseşte de puterea sa 
pentru a se face plăcut ducilor naţionali prin numiri epis¬ 
copale după dorinţa lor. Interesul său propriu şi cel al 
monarhiei îl incitau mai curând la o politică inversă. El 
răspundea astfel dorinţelor episcopilor, care avuseseră de 
suferit din partea acţiunilor' ducilor naţionali. în primul 
rând din punct de vedere material, pentru că aceşti con¬ 
ducători teritoriali luaseră din bogăţiile episcopiilor şi ale 
abaţiilor pentru a-şi dota credincioşii. Şi, de asemenea, 
spiritual, deoarece tendinţele la autonomie ale ducatelor 
distrugeau o Biserică ce avea nostalgia unităţii pe care o 
cunoscuse în vremurile carolingiene. De aceea, neîncre¬ 
derea episcopilor în privinţa ducilor naţionali contribuia la 
reuşita planurilor lui Otto I. 

Interesele nu explică totul. Aspiraţia lui Otto I este mai 
înaltă. El intenţionează să restaureze, în aceeaşi măsură, 
monarhia, ca şi Biseiica, iar o asociere strânsă cu clerul 
este, în acelaşi timp, tradiţională şi necesară. De aseme¬ 
nea, un întreg ansamblu de dispoziţii, reguli şi privilegii 
asigură autoritatea regelui asupra Bisericii, rezervă epis¬ 
copilor un rol considerabil în guvernare şi fac să crească 
puterea şi bogăţia clericilor. Fiecare dintre aceste aspecte 
ale politicii este legat de celălalt, iar ansamblul formează 
un veritabil sistem. Dinastia saxonă îl pune în funcţiune 
progresiv în Germania, fără multe dificultăţi, îl introduce 
mai mult sau mai puţin fericit în Italia 1 . 

în vremea lui Otto I, desemnarea episcopilor este făcută 
prin respectarea aparenţelor legalităţii canonice. Principiul 
alegerii de către cler şi de către popor rămâne în mod oficial 
regula. în practică se întâmplă cu totul altfel. Regele suprave- 


1 M. UHLIRZ, Die italienische Kirc.henpolitik der Ottonen, in 
MIOG. t. 48, 1934, pp.201-321. 

ghează cu atenţie alegerile episcopale şi foloseşte tot felul de 
proceduri atunci când un scaun episcopal este vacant, pen¬ 
tru a face să i se cunoască voinţa. Uneori, el trimite emisari 
la electori, care sunt canonici, clerici dintre cei mai impor¬ 
tanţi şi laici, care, cel mai adesea, sunt vasalii Bisericii. în 
alte cazuri, îi convoacă la palat şi îi determină să procedeze 
imediat la alegere. în sfârşit, Otto nu refuză să se deplaseze 
personal pentru acest motiv. în timpul verii lui 941, 
părăseşte Saxonia pentru a asista la alegerile episcopale de 
la Wiirzburg şi de la Speyer. Prezenţa regelui este suficientă 
pentru a obţine rezultatul scontat. Totuşi, în afară de 
numirea lui Adalbert la Magdeburg, primul titular al acestui 
sediu fondat de Otto, niciodată un episcop nu a fost desem¬ 
nat direct de rege. La drept vorbind, procedura de alegere era 
mai mult o prezentare a unui candidat pe placul suveranu¬ 
lui. Se întâmpla la fel chiar pentru episcopiile care primiseră 
privilegiul de liberă alegere, ca Hamburg sau Wurzburg. 
Ultimul cuvânt era al regelui, care putea oricând refuza un 
candidat care nu-i intra în voie. 

Aceste procedee piezişe lasă progresiv locul unor inter¬ 
venţii mai directe, pe măsură ce se accentuează caracterul 
religios şi cvasisacerdotal al funcţiei imperiale. împăratul 
Henric al Il-lea, prinţ cultivat şi cucernic, a asigurat 
scaunele episcopale pe timpul cât acestea erau vacante, in 
toate cazurile, cu rare excepţii. Atunci când colegiile elec¬ 
torale au procedat din proprie iniţiativă la o alegere, 
aceasta a fost considerată ca o simplă propunere, ce nu îl 
angaja pe suveran. Astfel, în 1008, la moartea arhiepis¬ 
copului de Trier, colegiul electoral, fără să apeleze la rege, 
l-a desemnat pe stareţul de la Sankt Paul, care era cum¬ 
natul lui Henric al Il-lea. Regele a refuzat învestitura pen¬ 
tru acesta şi a procedat el însuşi la desemnarea unui titular. 

Din această cauză ceremonia decisivă este cea prin 
care suveranul dădea episcopia noului ales, înmânâdu-i 
cîrja episcopală a predecesorului. Nu se cunoaşte ce for¬ 
mulă însoţea acest gest în epoca lui Otto I, dar există 
motive foarte îndreptăţite să ne gândim că suveranul se 
folosea deja de cea care este în uz în secolul al Xl-lea; 
accipe ecclesiam. în sfârşit, episcopul, la fel ca în epoca 

carolingiană, depunea jurământul de credinţă regelui. 

Aceste gesturi şi aceste obiecte conţin semnificaţii simbo¬ 
lice. Cârja a fost înmânată multă vreme noului episcop de 
către prelatul care hirotonisea 1 . încă de la sfârşitul domniei lui 
Ludovic Germanicul, probabil, şi mai sigur către 900, uzanţa 
a prevăzut ca noul episcop să o primească de la rege 2 . Or, 
această cârjă este semnul puterii spirituale şi nu se poate 
crede că regele sau împăratul o folosesc pur şi simplu pentru 
a înmâna bunurile funciare şi diversele drepturi care însoţesc 
funcţiile episcopale. O asemenea distincţie este dificil de admis 
la această dată iar suveranul are o idee mult prea înaltă în 
legătură cu misiunea sa religioasă pentru ca să se poată limi¬ 
ta astfel semnificaţia gestului său. Formula accipe ecclesiam 
necesită aceleaşi remarci. Biserica nu poate însemna doar 
temporalul unei episcopii. înseamnă ansamblul, cu funcţie şi 
bunuri, care este înmânat pastorului. Este vorba de o conce¬ 
siune regală sau imperială ce se aplică fără distincţie acestui 
ansamblu spiritual şi temporal pe care îl constituie o episcopie. 

în epoca ottoniană, în Germania, este vorba şi de înves¬ 
tirea cu o funcţie publică titularului său. Episcopia nu 
este un fief, în sensul juridic al termenului şi de altfel sis¬ 
temul de relaţii feudo-vasalice este la această dată atât de 
puţin dezvoltat, încât nu putem vedea aici o învestitură 
feudală. Este cât se poate de evident că aceeaşi ceremonie 
poate efectiv primi, prin urmare, acest sens. Cârja epis¬ 
copului devine atunci obiectul simbolic prin care vasalul 
este pus în posesiunea fiefului său. Jurământul este 
interpretat atunci ca un angajament feudal. 

Aceste gesturi traduc o dependenţă faţă de rege, în 
primul rând în cadrul temporarului. Patrimoniul de care 
dispuneau episcopiile şi abaţiile regale era considerat ca o 
masă de bunuri şi de drepturi diverse, ce veneau direct de 
la rege, care exercita asupra lor un dominium. în mod 
concret, aceasta însemna că regele putea lua o parte din 


1 P. SALMON, Aux origines de la crosse des eveques, in 
Melanges Mgr Andrieu, Strasbourg, 1956, pp. 373-383. 

2 Folosire identică în regatul Burgundia-Provenţa. 

această avere pentru a o da altora. Prinţii cei mai cucernici 
nu au"ezitat să procedeze astfel, în detrimentul abaţiilor, 
în principal. Astfel Henric al II-lea a luat 6 000 de ferme 
rurale de la abaţia Sankt Maxim din Trier pentru a le 
atribui ducelui Bavariei, contelui palatin de Rin şi unui alt 
conte. în contrapartidă, regele dispensa abaţia de orice 
serviciu de curte, de orice obligaţie de oaste şi de vărsă- 
mântul de redevenţe. 

Astfel, bunurile concedate bisericilor nu par să fie în 
mod real scăpate din mâna regelui. Exista în acest caz un 
fel de indiviziune între averea regelui şi a Bisericii, ce ar 
merita precizări suplimentare. Trebuie să vedem aici 
bunuri fiscale, ceea ce ar corespunde atât de bine carac¬ 
terului de onoare publică pe care episcopiile îl deţin încă 
în Germania secolului al X-lea? Trebuie să înţelegem că 
episcopiile sunt bisericile proprii ale regelui şi că îi aparţin 
ca şi abaţiile? Aceste două explicaţii se pot înlocui una pe 
cealaltă, pentru că rezultatul este acelaşi. Regele poate 
cere de la episcopii cadouri şi servicii care sunt, în general, 
fixate şi definite. Aceste obligaţii merg de la plata taxelor 
în contrapartidă pentru ordinea şi securitatea pe care le 
asigură regele, până la perceperea de drepturi militare 
asupra bunurilor şi oamenilor Bisericii 1 . începând cu 
domnia lui Otto al III-lea, suveranul începe să rezerve o 
strană de canonic în fiecare episcopie, pentru folosul său. 
Astfel, direct sau printr-o persoană delegată, el participă 
la gestionarea bunurilor. Era un alt mod de a se exercita 
drepturile regelui asupra temporalului. Henric al II-lea a 
generalizat această practică. El îşi exercită în mod diferit 
dreptul de găzduire a regelui în construcţiile ecleziastice. 
Itinerarele sale îl conduc mult mai des decât pe predece¬ 
sorii săi în oraşele episcopale şi el îşi ţine adesea aici 
curtea. Se află deseori la Hildesheim, la Merseburg sau la 
Paderborn, puţin vizitate înainte, şi mult mai rar în vechile 
reşedinţe regale şi palate, ca Ingelheim. Cu Henric al II-lea, 


1 L. AUER, Der Kriegdienst des Klerus unter den sâchsischen 
Kaisern, in M/OG, t.79. 1971, pp.316-407. 

se schiţează noi raporturi între rege, episcopi şi oraş, ce 
marchează o inserare încă şi mai puternică a episcopilor 
în sistemul de guvernare 1 . 

Deoarece bunurile bisericilor, ale episcopiilor şi ale 
abaţiilor regale nu scăpau în mod real de sub controlul 
regelui, suveranii puteau să le îmbogăţească, fără a pierde 
ceva cu adevărat. Din această cauză, Otto I înnoieşte 
excepţionala generozitate a carolingienilor. începând de la 
mijlocul secolului al X-lea, episcopiile germane se 
îmbogăţesc într-un mod considerabil. Mai mult decât atât, 
ele procedează la o concentrare a domeniilor lor, prin 
cumpărare sau schimb, pentru ca averea lor funciară să 
se prezinte compact. Interdicţia de a face schimburi de 
bunuri funciare fără consimţământul suveranului, pro¬ 
mulgată de Conrad al II-lea, pare tardivă. Regrupate, aces¬ 
te pământuri devin bazele unui principat teritorial. 

Lărgirea privilegiului de imunitate, -acordat cu genero¬ 
zitate de carolingieni, permite, încă din a doua jumătate a 
secolului al IX-lea, în primul rând eliminarea totală a cal¬ 
culului teritoriilor astfel exceptate. în epoca lui Otto I fap¬ 
tul este împlinit. Reprezentanţii legali sunt vasali ai 
Bisericii ce nu-şi exercită jurisdicţia decât dacă au primit 
în prealabil drepturile de ban regal. în aceste condiţii, 
regele avea un oarecare interes să conceadă episcopilor 
pământuri şi drepturi. Era, asftel, deosebit de generos cu 
bisericile, le sustrăgea autorităţii contelui sau a ducelui 
şi, cu toate acestea, le păstra în mâinile sale graţie epis¬ 
copilor şi reprezentanţilor legali. 

Episcopii au primit mai întâi drepturi lucrative, legate 
âe oraşe şi de activităţile lor economice, cum ar fi taxele 
de trecere, atelierele monetare şi pieţele. La drept vorbind, 
aceasta nu era o noutate, pentru că aceste concesii fuse¬ 
seră numeroase încă din prima jumătate a secolului al 
IX-lea. Mai târziu încetaseră şi redevin abundente în vre¬ 
mea lui Otto I şi a succesorilor săi. 


1 Asupra acestui aspect C.R. BRUHL, Fodrum [180], p.127 şi 
urm., şi KdnigspfaJz und Bisc.hofsstadt in frănkischer Zeit, in 
Rbeinische Vierteljahrsbjlătter, t.23, 1958, pp.161-274. 

Atribuirea de drepturi comitale este o inovaţie mai 
deosebită, deoarece însemna exercitarea de către un cleric 
a dreptului de ban regal, nu doar asupra pământurilor ce 
îi aparţineau sau asupra oamenilor lor, ci şi asupra 
răzeşilor şi a oamenilor liberi. Or, acestea sunt puteri 
comitale care trec în mâinile episcopilor. în secolul al X- 
lea, aceste concesii nu sunt decât foarte rare şi nu privesc 
decât teritorii foarte limitate, cel mai adesea în oraş, în 
interiorul meterezelor. Rolul episcopilor în apărarea 
zidurilor cetăţii pare a fi la originea acestor noi atribuiri. 
Aceste privilegii au fost mult extinse prin urmare. Pofta pe 
care au stârnit-o a provocat producerea de falsuri, ce au 
fost la originea erorilor de interpretare. Astfel, sunt apo¬ 
crife diplomele lui Ludovic Copilul şi Henric I în favoarea 
bisericilor din Toul, Verdun şi Trier. Dimpotrivă, Otto al 
III-lea dă comitate întregi. El atribuie în acest mod două 
comitate episcopiei de Wurzburg şi cinci episcopiei de 
Paderborn. Dar nu este vorba deloc despre dispariţia 
oricărei structuri administrative în profitul Bisericii. Este 
cât se poate de bine precizat în aceste diplome că epis¬ 
copul va numi de acum înainte titularii comitatelor. Ceea 
ce însemna sustragerea unei părţi a prerogativelor ducilor. 
Această politică este urmată de Henric al II-lea, menţinută 
de Conrad al II-lea şi Henric al III-lea, semn indiscutabil 
al interesului lor faţă de monarhie. 

Se poate urmări transformarea unei episcopii în principat 
teritorial. La Utrecht, privilegiul de imunitate a fost acordat 
de Ludovic cel Pios şi confirmat de Otto I. Acesta din urmă 
acordă în plus drepturi asupra celor două păduri sub inter¬ 
dicţie şi moneda oraşului. Otto al II-lea, în 975, adaugă la 
acestea şi peajul. în 999, Otto al III-lea concede toate pute¬ 
rile publice asupra bunurilor episcopiei. între 1002 şi 1024, 
Henric al II-lea dă comitatul de Drenthe, şi, în 1026, Conrad 
al II-lea pe cel de Teister. în sfârşit, Henric al III-lea este 
marele binefăcător al episcopiei Utrecht, din moment ce el îi 
concede acestei episcopii noi bunuri cu abandonarea asupra 
lor a tuturor drepturilor comitale, la care adaugă două comi¬ 
tate noi. 

Deveniţi-stăpâni ai unor teritorii importante, episcopii 
sunt implicaţi în toate chestiunile laice şi temporale ale 
Germaniei. Ei participă la adunări, în calitate de consilieri 
şi mai ales în calitate de prinţi. Averea lor, amestecată 
neclar cu cea a regelui, leagă destinul lor de cel al suve¬ 
ranului. Cu toate acestea, regii nu trag de aici decât prof¬ 
ituri materiale. 

Biserica contribuie într-o măsură însemnată prin 
oamenii săi la sarcina administrativă a monarhiei. Din 
vremea lui Ludovic Germanicul, cancelaria este plasată 
sub autoritatea unui arhicapelan. Totuşi, incertitudinile 
regalităţii de la sfârşitul secolului al IX-lea rqduc rolul 
acestor clerici la curtea regelui. Capela suveranilor saxoni 
se constituie la sfârşitul domniei lui Henric I, după ce a 
fost o slujbă destul de mică ce funcţiona cu un număr 
destul de mic de persoane. Conducătorul nominal al 
capelei se schimbă în mai multe rânduri, la fiecare criză 
politică şi la fiecare revoltă. începând din 965, demni¬ 
tatea de arhicapelan este legată de arhiepiscopia de 
Mainz. Acest post implică un cancelar, notari şi capelani, 
în total 45 de persoane, aproximativ, în timpul lui Otto I. 
Capela se îmbogăţeşte în vremea succesorilor săi. Ea este 
populată cu clerici, iar călugării sunt progresiv eliminaţi 
de aici. 

Capela îl urmează pe suveran în toate deplasările sale 
din palat în palat, din oraş în oraş. Ea îl însoţeşte în expe¬ 
diţiile militare. Capelanii trebuie să celebreze cultul divin 
şi să asigure pentru rege şi anturajul său toate ceremoniile 
religioase pe care le necesită o cucernicie activă. Aceşti 
clerici au un rol primordial în elaborarea politicii. Ungerea 
lui Otto I prin abundenţa sa de amănunte simbolice este 
în mod evident opera lor. De asemenea, se recunosc încli¬ 
naţiile lor ideologice în aproape toate aspectele domniei lui 
Otto al III-lea. Această vedere universală şi oarecum 
utopică a Imperiului datorează mult cancelarului Heribert, 
lui Gerbert, lui Bruno de Querfurt şi lui Leon di Vercelli. 
Literaţii capelei pot încă să ţină pana pentru a scrie viaţa 
unuia dintre ai lor sau cea a regelui,- aşa cum a făcut 

Wipon pentru Conrad al II-lea. în sfârşit, notarii ţin în 
ordine diplomele ş'i corespondenţa regală. 

Clericii capelei vin din familiile aristocraţiei. Capelanii 
sunt canonici în diferite dioceze ale Germaniei şi percep 
veniturile din prebendă, în vreme ce funcţiile lor îi ţin la 
curte. Acest cler puţin diferit naşte invidii, iar regii se 
străduiesc să apropie capela de restul Bisericii germane. 
O episcopie recompensează deseori pe aceşti slujitori 
devotaţi. De la 967 la 1060, aproape în decurs de un secol, 
capela f urnizează jumătate din episcopi. Pe scurt, devota¬ 
mentul şi fidelitatea episcopilor se bazează deopotrivă pe 
consideraţii personale şi afective. Se înţelege fără ef ort că 
arhiepiscopul de Mainz, Willigis, care trecuse prin cance¬ 
larie, a fost sprijinul cel mai sigur al lui Otto al 111-lea în 
vremea minoratului său 1 . Importanţa acestor legături 
umane se citeşte uneori pe hărţi. Intinerarele lui Henric al 
II-lea îl conduc de preferinţă în episcopiile unde guver¬ 
nează un cleric din capela sa. 

Dinspre capelă spre episcopat rămâne o obligaţie: slujba 
regelui. Din această cauză, de la formarea clericilor celor 
mai nobili la curte, până la promovarea lor la episcopat, 
prin învestitura imperială, cariera pare fără obstacol şi 
fără eşec. Devenit episcop, vechiul familiar al curţii se 
reîntoarce aici în calitate de consilier şi în calitate de prinţ.. 
Mai are diverse obligaţii faţă de suveranul său. în sfârşit, 
în dioceza sa, conducător spiritual şi conducător tempo¬ 
ral, el este cu atât mai fidel cu cât depinde în totul de 
împărat. 

Obligaţiile episcopilor sunt numeroase. Ei datorează 
serviciul de apel, adică de a se prezenta la palat la fiecare 
convocare a regelui. Ei deliberează cu persoanele de vază 
în legătură cu chestiunile profane şi ţin, între ei, conciliu. 
Regele mai putea, în plus, să-i reţină pe unii dintre ei la 


1 W. HEINEMEYER, Ersbischof Willigis von Mainz, in BDLG. 
t. CX1I 1976, pp.41-57; R. KOHLENBERGER, Die Vorgânge des 
Thronstreits wahrend der Ummiidigkeit Otto III (983-985), 
Erlangen, 1931. 

curte, pentru a dispune de sfaturile lor în toate ocaziile. 
Era o practică tradiţională caracteristică a guvernării 
carolingiene. Astfel, Otto 1 este însoţit în Italia de Adalgag. 
arhiepiscop de Hamburg, şi de episcopii de Minden şi de 
Speyer. Brunon, fratele lui Otto I, are însărcinări mai grele 
şi mai diverse. Trecerea sa la cancelarie marchează o 
reorientare a politicii regale. Arhiepiscop de Koln, în plus 
el devine duce de Lotharingia după revolta lui Conrad cel 
Roşcat. El trebuie să aducă pacea în ţară şi sâ o integreze 
Germaniei, despnnzând-o definitiv din regatul Franţei şi 
de suveranii săi carolingieni. El conduce expediţiile 
armate şi conduce o acţiune diplomatică nuanţată. Este 
un personaj de anvergură 1 . 

într-un mod mai general, episcopiile datorează serviciul 
de oaste. Pentru episcopi este o obligaţie personală condu¬ 
cerea contingentelor lor la armata regală. Pentru bunurile 
Bisericii este o sarcină reală, diferită potrivit episcopiilor şi 
fixată de cutumă. O ridicare parţială a ostului de Otto al II- 
lea, în 981, dă câteva indicii asupra ceea ce trebuie să 
furnizeze episcopiile şi abaţiile 2 . Astfel, mănăstirea alsaciană 
de la Wissemburg, la drept vorbind foarte bogată, furnizează 
numai ea un contingent care este dublul celui al episcopului 
de la Speyer. Cele trei abaţii şvabe de la Reichenau, Sankt- 
Gallen şi Kempten aliniază de trei ori mai mulţi oameni de 
arme decât episcopul de Konstanz. Arhiepiscopia de Mainz 
trimite un contingent comparabil cu cel al abaţiilor de Lorsch 
şi de Hersfeld. Pe scurt, sarcinile militare ale episcopiilor 
sunt reale. Ele sunt mai puţin apăsătoare decât cele ce revin 
abaţiilor. Regii Germaniei par să fi rezervat bogăţiile epis¬ 
copiilor pentru funcţiuni civile şi administrative. Dimpotrivă, 
averea abaţiilor pare disponibilă pentru întreţinerea cavalerilor. 

Nu este de mirare că unii episcopi se plâng de un sis¬ 
tem de guvernare care le absoarbe timpul, bogăţiile şi 


1 E. EWIG, Zum Lotharingisc.hen Dukat der Kolne 
Erzbischdfe, in Aus Geschichte und Landeskund Forschungen 
und Darstellungcn Franz Steinbach. 1960, pp.210-246. 

2 MGH, Constitutiones et acta publica , t.I, p. 682. 

clericii. Această opoziţie apare încă din vremea domniei lui 
Otto I, când anumiţi prelaţi, şi nu dintre cei mici, cum ar 
fi Friedrich, arhiepiscop de Mainz, se ţin în mod sistematic 
departe de chestiunile politice. Legăturile dintre Biserică 
şi monarhie sunt prea strânse pentru ca acest protest, 
oricât de desus ar veni, să facă mulţi adepţi. Acest sistem 
politico-religios primeşte asentimentul ansamblului epis¬ 
copatului german. 

Un sistem destul de asemănător este deopotrivă în 
vigoare în Francia Occidentală. în legătură cu faptul că 
regele deţine autoritatea pentru a atribui episcopiile, nu 
eMStă nici un dubiu. Herve, un cleric de la palat care, în 
900, îi succede lui Foulques, asasinat, primeşte arhiepis¬ 
copia de la Reims prin dar regal. Richer ţine seama de 
consimţământul episcopilor şi de asentimentul locuito¬ 
rilor din Reims. Dacă nu cumva este vorba de o clauză de 
stil, trebuie să vedem aici o procedură proprie pentru a da 
aparenţa legalităţii canonice 1 . La fel, regele îi demite şi îi 
expulzează pe episcopii care trădează cauza sa şi asigură 
înlocuirea lor. Astfel, Carol cel Simplu îl înlocuieşte pe 
Heudoin, episcop de Liege, cu Richer, abate de Priim, şi a 
reuşit să obţină aprobarea papei pentru această lovitură 
de forţă 2 . La sfârşitul secolului al X-lea, în momentul când 
se instalează capeţienii, drepturile regelui par apro¬ 
ximativ aceleaşi. Hugo Capet, la urma urmelor, îl desem¬ 
nează pe Arnoul pentru scaunul de Reims, în ciuda dis¬ 
cursurilor pe care le ţine locuitorilor de aici în legătură cu 
libertatea de alegere. Arnoul l-a trădat în mod indis¬ 
cutabil, iar regele îi obţine demisia prin Conciliul de la 
Verzy în 991, dar nu-1 poate impune pe succesorul său. 


1 Herveus, vir spectabilis et palatinus, episcoporum consen- 
su et Remensium conibentia, in pontificatu regis donatione suc- 
cedit. RICHER, Historiarum libri, III, § 19, ed. Latouche, I, p.46. 

2 Ibid. , § 25, t. I, pp.60-61. Există şi alte exemple: în 931, 
regele Raoul îl alungă pe episcopul de la Châlons-sur-Marne şi îl 
înlocuieşte: în 939, regele Ludovic al IV-lea îl alungă pe episcopul 
de Laon, Raoul etc. 

Intervenţia papei îl obligă pe Amoul să se întoarcă la 
Reims, în 997. 

Limitele autorităţii regale în desemnarea episcopilor 
sunt cele ale propriei sale puteri. Astfel, în timpul între¬ 
gului secol al X-lea, regii carolingieni, regii robertieni şi 
familia de Vermandois îşi dispută episcopiile din provincia 
ecleziastică Reims. Totuşi, lista episcopiilor regale este cât 
se poate de bine stabilită pentru întreaga perioadă a 
capeţienilor 1 . 

Pentru scaunele episcopale, regele îşi impune candi¬ 
datul ales de el. Uneori se limitează la a face presiuni 
asupra electorilor. îşi rezervă libertatea de a numi direct 
dacă alegerea este disputată. în orice caz, drepturile 
regelui par fundamentale în măsura în care, la moartea 
unui episcop, trebuie mai întâi să i se solicite îngăduinţa 
pentru a proceda la o alegere. Acest rezultat obţinut, tre¬ 
buie ca el să-l admită pe noul ales. încă din 1100 a refuzat 
să-i confere învestitura lui Galon, ales episcop de 
Beauvais, pentru că el susţinuse candidatura lui Etienne 
de Garlande. 

în principatele teritoriale, alegerea episcopilor revine 
prinţului şi, uneori, unor personaje de mai mică anver¬ 
gură, care domină o regiune. Ducele de Normadia con¬ 
trolează indiscutabil numirea episcopilor, la fel ca şi con¬ 
tele de Flandra sau ducele de Acvitania. în alte părţi, sim¬ 
pli viconţi pot face să li se simtă puterea în mod durabil. 
Şi unii şi alţii au un titlu pe care îl fac să fie apreciat: sunt 
reprezentanţii puterii regale. La drept vorbind, ei ştiu 
deopotrivă să manevreze procedura canonică de alegere. 
Aceasta prevedea prezenţa laicilor ca reprezentanţi ai 
poporului creştin, iar cei mari acaparează cu plăcere 
această funcţie. 


1 Episcopiile regale sunt sub Hugo Capet, în provincia Reims: 
Reims, Beauvais, Senlis, Soissons, Noyon, Tournai, Laon; în 
provincia Sens: Sens, Chartres, Orleans, Meaux, Paris; în 
provincia Tours: Le Mans; în provincia Lyon: Langres; în provin¬ 
cia Bourges: Le Puy. Robert cel Pios le adaugă: Châlons, Troyes, 
Auxerre, Mâcon şi Bourges. Cf. W. M. NEWMAN, Le domaine 
royal [324], 

De asemenea, ei numesc direct, în afara oricărei forme 
legale. Aşa s-a întâmplat în 1021, atunci când Wilhelm cel 
Mare, ducele de Acvitania, asigură episcopia de Limoges. 
Ţine o adunare judecătorească la Saint-Junien, unde se 
întâlnesc: contele de Angouleme, principalul său vasal, şi 
vicontele de Limoges. Această adunare l-a ales pe 
Jourdain, stareţ la Saint-Leonard. Nu poate fi vorba 
despre o adunare electorală canonică, nici chiar despre o 
desemnare autoritară. Alegerea este rezultatul delibe¬ 
rărilor unei curţi feudale 1 . 

Ales sau numit direct, episcopul primeşte de la suve¬ 
ran episcopia, adică funcţia şi bunurile. Izvoarele vorbesc 
despre dar sau despre transfer, fără a spune nimic despre 
procedeu. In secolul al Xl-lea învestitura este acordată 
prin crosâ şi este precedată de un jurământ de fidelitate. 
Aceste ritualuri, care sunt puţin diferite de cele din 
Germania, nu au, poate, aceeaşi semnificaţie. Noţiunea de 
funcţie publică se pierde destul de repede, iar episcopia 
devine mai mult sau mai puţin un fief regal, oarecum 
diferit de celelalte. Jurământul face din episcop un fidel al 
regelui. începând din momentul când regii obţin confir¬ 
marea diplomelor lor de persoanele importante prezente la 
curte, ne putem face o idee despre prezenţa episcopilor în 
anturajul regal. în 988, pe lângă Hugo Capet, care se află 
la Compiegne, sunt arhiepiscopii de Reims, Sens şi 
Bourges şi episcopii de Soissons, Châlons, Paris, Amiens, 
Laon şi Beauvais. Dar ocaziile care îi poartă pe episcopi la 
curtea regelui devin din ce în ce mai rare. Către 1025, 
rolul lor în anturajul regal este în declin. Proiectul unei 
guvernări cu episcopii, ca în Germania, eşuează la 
începutul Secolului al Xl-lea. Clericii şi notarii regelui 
Franţei nu joacă niciodată rolul capelei suveranilor saxoni 
şi salici. 

Din teritorii dispunând de imunitate, episcopiile se trans¬ 
formă în senioiii şi, mult mai rar, în principate. Episcopii din 


1 FR. DE FONTETTE, Eveques de Limoges et comtes de 
Poitou au XI e siecle, in Etudes [113], t.I, p.554 şi urm. 

Franţa de Nord, ce nu sunt lipsiţi de resurse, instalează pe 
pământurile Bisericii vasali pe care îi aleg ei. îşi promovează 
de preferinţă fraţii şi verii. Astfel, arhiepiscopul de Reims, 
Herve, îi concede fratelui său, apoi nepotului său, domenii 
aparţinând Bisericii, pe care ei construiesc castelul de la 
Châtillon 1 . Adalbert, episcop de Metz, care procedează la fel, 
contribuie în mare măsură la averea familiei sale. în alte 
cazuri, ei nu pot evita ca familia cea mai puternică din 
regiune să nu-şi conceadă drepturi judiciare şi militare cu 
titlu ereditar. Tutela este uneori prea apăsătoare. începând 
cu secolul al X-lea, unii episcopi se remarcă prin voinţa lor 
de recuperare. Arthaud, ales episcop de Reims împotriva lui 
Hugues de Vermandois, desemnat la o vârstă non canonică, 
trebuie să întreprindă recucerirea temporalului bisericii sale, 
împotriva lui Herbert, care îl deţinea cu titlul de reprezentant 
legal în contul fratelui lor 2 . 

Luptele ce-i opun pe episcopi protectorilor lor laici, 
vasalilor lor sau reprezentaţilor legali sunt printre 
episoadele cele mai confuze ale acestei poveşti. Acolo unde 
o familie deţine un timp îndelungat un scaun episcopal şi 
colonizează în acelaşi timp funcţiile laice vecine, solidari¬ 
tatea familială disimulează problema. Aşa pare a fi cazul 
în numeroase episcopii din Franţa meridională. Acolo 
unde un episcop numit de rege se opune unor reprezen¬ 
tanţi legali sau vasalilor laici prea puternici, prea inde¬ 
pendenţi sau care aparţin clanurilor aristocraţiei rivale, se 
angajează o luptă destul de incoerentă pentru a-i asigura 
episcopiei completa autonomie faţă de laici, alţii decât 
prinţul. Aceste lupte pentru deplina autonomie se încheie 
către anii 1030, printr-un relativ succes al Bisericii. 

Atribuirea de prerogative regaliene bisericilor este un 
fapt bine atestat în Franţa. Primele acordate sunt cele eco¬ 
nomice. Unele diplome carolingiene acordă episcopilor 
dreptul de a percepe impozite pe mărfuri la Paris, la 
Mâcon, la Langres. Alte episcopii dispun de aceleaşi drepturi 


1 M. BUR, La formation [182], p.93. 

2 Ibid. p. 101. 

fără să se cunoască ce titlu li le-au transmis, aşa cum se 
întâmplă la Châlons, Noyon, Senlis, Beauvais şi Amiens, 
In Franţa regală. Concesia poate fi integrală sau parţială. 

Atribuirea de drepturi asupra atelierelor monetare este 
la fel de bine atestată. în vremea lui Pepin cel Scurt, cât şi 
a lui Carol cel Mare, cinci, apoi şase biserici, abaţii sau 
episcopii îşi înscriu numele pe bani. în fapt, aceste oficine 
băteau monedă regală, Biserica, personal, neavând decât 
administrarea atelierului şi o parte din profiturile de 
monetărie. Nu există, la această dată, monedă privată. Pe 
tot parcursul secolului al IX-lea, situaţia nu pare a se 
schimba sensibil. în secolul al X-lea, donarea de oficine 
regale şi crearea de ateliere particulare fac moneda să 
treacă progresiv în mâna prinţilor, a epişcopilor, a 
abaţiilor şi a oraşelor. Mişcarea este dificil de perceput, 
pentru că poate exista o uzurpare completă a drepturilor 
fără ca tipul monetar să fie modificat. Privatizarea nu lasă 
loc nici unei îndoieli, atunci când numele suveranului 
dispare de pe monede în avantajul vreunui alt titular al 
puterii. Această etapă decisivă este târzie. La Reims, fap¬ 
tul este împlinit sub episcopatul lui Adalberon, între 969 
şi 988L 

Transmiterea unei părţi a autorităţii publice episcopa¬ 
tului este bine atestată în regatul Franţei. Din 820, 
Ludovic cel Pios îi acorda episcopului de Paris drepturile 
judiciare asupra lui île de la Cite şi asupra câtorva străzi 
ce mărgineau Sena. La Noyon, o diplomă cu o dată 
necunoscută, confirmată de papa Ioan ăl XTV-lea, inter¬ 
zice contelui să facă acte de constrângere asupra hoţilor 
în interiorul zidurilor. Cu toate acestea, regele nu inten¬ 
ţionează să înstrăineze total drepturile sale, nici să se 
priveze în totalitate de capacitatea sa de a interveni. De 
aceea, aceste donaţii rar ajung la o concesionare pur şi 
simplu a drepturilor comitale asupra unor teritorii impor- 


1 Dobândirea de monedă se face progresiv prin trecerea de la 
tipul regal la tipul semiregal semiepiscopal, apoi la tipul episco¬ 
pal, între 940 şi 1000, M. BUR [182),pp.176-177. 

tante sau a unor oraşe întregi. La Narbonne, o diplomă a 
lui Pepin de Acvitania, confirmată de Carol cel Pleşuv, 
atribuie jumătate din cetate arhiepiscopului. în 1044, 
contele de Provenţa îşi împarte cu episcopul drepturile 
asupra oraşului Gap. în 1015, arhiepiscopul primeşte 
jumătate din drepturile respective la Sens, ceea ce este 
rezolvarea unei dificile confruntări dintre conte şi rege. 

Transformarea episcopiilor în principate teritoriale, prin 
atribuirea unui comitat sau mai multora episcopului, este 
mai rară în Franţa, decât în Germania şi, în plus, pare dis¬ 
cutabilă. Se citează în mod obişnuit patru cazuri. La Puy, 
regele Raoul i-ar fi cedat episcopului tot ceea ce ar fi 
aparţinut înainte contelui. Ludovic al IV-lea ar fi concedat 
comitatul de Reims arhiepiscopului, în 940. Episcopul de 
Langres ar fi primit aceleaşi drepturi de la regele Lotar, in 
967. în sfârşit, Eudes de Champagne i-ar fi dat episcopului 
de Beauvais domeniul în oraş, foburgurile şi numeroase villa 
în 1015. 

Chestiunea a fost supusă unei noi evaluări, şi cazul de la 
Reims pare mai complex. Arhiepiscopul este în primul rând 
stăpânul zidurilor oraşului, după ce Foulques a pus să fie 
restaurate. El deţine fortăreaţa. Aceste drepturi militare nu 
sunt exercitate fără numeroase riscuri şi câteva retrageri 
semnificative. Atribuirea comitatului arhiepiscopului, în 940, 
pare o interpolare a textului lui Flodoard. Este necunoscută 
pentru Richer, care scrie în 998, şi face parte dintre privilegi¬ 
ile recunoscute Bisericii din Reims, în 1059, cu ocazia 
ungerii lui Filip I. Dobândirea comitatului ar fi, în acest caz, 
acţiunea arhiepiscopului Ebles, în 1023 1 . Se pare, 
deopotrivă, că trebuie să revedem şi celelalte cazuri. 
Diplomele ce atribuiau drepturi comitale episcopilor de 
Langres şi de Puy sunt falsuri. în urma acestei constatări, 
atribuirea acestor puteri bisericilor ar fi în Franţa un fapt 
împlinit după anul o mie şi, de fapt, fără mare importanţă 
politică. în regatul capeţian nu există mari principate eclezi¬ 
astice. Episcopii sunt coseniori ai cetăţilor şi nimic mai mult. 
Este un sistem foarte diferit de cel din Imperiu. 


1 Teza obişnuită este expusă în J. DHONDT, Etudes sur la 
naissance [186], pp. 123-124. Ea este repusă în discuţie în M. 
BUR, La formation [182], pp. 178-179. 

Regii Franţei convoacă şi conduc conciliile naţionale, 
aşa cum face',-la el, şi regele Germaniei. Ludovic al IV-lea 
face o adunare de episcopi, la Verdun, în 947. Este 
prezent la diferite sinoade din anul 948, în vreme ce 
prelaţii discută despre legitimitatea competitorilor la 
arhiepiscopia de Reims şi ajutorul ce trebuie adus regelui 
împotriva lui Hugo cel Mare. Primii capeţieni moştenesc 
aceleaşi prerogative şi le exercită până în jurul lui 1028 1 . 
în 991, Hugo Capet convoacă Consiliul de la Saint-Basle 
de Vergy, la care s-au întâlnit episcopii din regiunile unde 
se exercită autoritatea regală. în 993-994, Robert, rege 
asociat, prezidează un sinod la Chelles, la care sunt 
prezenţi arhiepiscopii de Reims, de Sens, de Tours şi de 
Bourges. în 1008, din nou la Chelles, regele Robert ţine 
conciliu cu arhiepiscopii de Sens, de Tours şi unsprezece 
episcopi regali, la care le solicită ajutorul în reprimarea 
asasinării lui Hugues de Beauvais, conte al palatului, de 
contele de Anjou, Foulque Nerra. Problemele morale şi 
chestiunile ecleziastice nu scapă vigilenţei regelui şi con¬ 
siliului său de episcopi. 

Reuniunea de la Saint-Basle este ocazia unei veritabile 
diatribe împotriva papalităţii, căreia episcopii îi recuză 
intervenţia în problemele ecleziastice locale. Este expresia 
unei neîncrederi evidente. înaltul cler laic pare, şi în 
Franţa, foarte legat de regalitate. Există un episcop regal 
care se sprijină pe puterea regală, care îi conferă funda¬ 
mentul ideologic. Acest cler este vădit ostil intervenţiei 
papalităţii în chestiunile regatului. Teocraţie, putere 
regală şi putere episcopală se completează şi merg în 
acelaşi sens. 


1 Cf. J.-F. LEMARIGNIER, Les institutions ecclesiastiques en 
France, de la fin du X e au milieu du XIF siecle, in F. LOT şi R 
FAWTIER [ i 19), p.44 şi urm. 

C. EPISCOPAT ŞI REÎNNOIRE RELIGIOASĂ 

Calitatea episcopatului este în mod evident determi¬ 
nantă pentru viaţa spirituală a Bisericii. Or, desemnarea 
episcopilor este, într-un fel sau altul, în mâinile împăra¬ 
tului. a regilor şi a puterilor laice. Este evident că proce¬ 
dura canonică este puţin respectată. Dar nu s a dovedit 
că alegerea prinţilor se îndreaptă spre personaje fără va¬ 
loare morală, aşa cum proclamă polemica reformatoare. 
Cucernicia personală a suveranilor, care adesea este pro¬ 
fundă, este suficientă pentru a dezminţi ceea ce aceste 
aluzii au exagerat şi tendenţios. Este adevărat totuşi că, 
ţinând seama de diferitele sarcini care le incumbă epis¬ 
copilor, regele trebuie să ia în considerare calităţi care nu 
sunt toate religioase. Nu s-ar putea nega că anumite 
numiri au un caracter simoniac şi că altele sunt cu totul 
scandaloase. La modul general, episcopatul în secolul al 
X-lea este cu mult superior faţă de ceea ce se spune în 
mod obişnuit despre el, iar strădania sa de renovare a 
vieţii religioase este perseverentă. 

Cu foarte puţine excepţii, episcopatul se recrutează din 
cadrul aristocraţiei. Este prelungirea unei tradiţii caro- 
lingiene care nu era fără motivaţie. Totuşi, de la yn suve¬ 
ran la altul, pot apărea câteva nuanţe. Otto I a ales din 
familia sa un număr însemnat de episcopi. Fratele său 
Brunon a devenit arhiepiscop de Koln; Wilhelm, un fiu 
bastard, a fost arhiepiscop de Mainz. El aprovizionase, 
astfel, cu persoane apropiate lui, cele două scaune, cele 
mai importante, ale Germaniei. Aranjează numirea ca 
episcop de Trier a unuia dintre verii săi, iar rude mai 
îndepărtate ocupă episcopiile de Cambrai, Wurzburg, 
Verdun şi Metz. Numeşte şi clerici din capela sa, care au 
avantajul faţă de alţi candidaţi că sunt cunoscuţi şi că 
sunt deprinşi cu chestiunile. Acest spirit familial este ca¬ 
racteristica dinastiei saxone, din moment ce Otto al IlI-lea 
determină urcarea pe tronul pontifical a vărului său, care 
a luat numele de Grigore al V-lea. 

Familia imperială nu este singura care a acaparat epis¬ 
copiile. Cele mai mari familii din aristocraţie procedează ast¬ 
fel, fie că au totdeauna un candidat pe care să-l facă preţuit 
de împărat, fie că se găsesc pe plan local într-o asemenea 
poziţie de. forţă, încât această demnitate să nu poată fi 
refuzată unuia din membrii săi. Familia lui Wigeric, conte de 
Ardenne, din care au descins ducii de Lorena Superioară şi 
Lorena Inferioară, pare să fi ştiut mai bine decât oricare alta 
să colonizeze in mod durabil câteva scaune de o importanţă 
specială. Generaţia fiilor lui Wigeric este ilustrată de 
Adalberon I, episcop de Metz între 929 şi 964. Printre nepoţii 
lui Wigeric există Adalberon, arhiepiscop de Reims între 969 
si 989, şi un alt Adalberon, mai întâi episcop de Verdun, apoi 
episcop de Metz între 984 şi 1005. Din generaţia următoare, 
trei membri ai aceleiaşi familii, purtând toţi prenumele de 
Adalberon, sunt episcopi la Laon, la - Verdun şi la Metz 1 . 
Descendenţa continuă să se ilustreze în aceeaşi regiune şi la 
Roma, unde Friedrich de Lorena este ales papă sub numele 
de Ştefan al IX-lea. O asemenea reuşită, la Metz, episcopie 
germană, presupunea bunăvoinţa şi acordul regelui 
Germaniei. 

în principatele teritoriale, ducilor şi conţilor le era şi mai 
uşor să-şi impună fratele sau nepotul. Ei îşi instalează în aces¬ 
te funcţii chiar şi bastarzii. Exemplele sunt foarte numeroase. 
Sunt semnificative în mod special cazurile în care membrii 
unuia şi aceluiaşi grup familial se succed pe acelaşi scaun 
episcopal. Arhiepiscopia de Rouen este multă vreme un apanaj 
pentru cei din familia Richard. La Limoges, doi fii ai vicontelui 
oraşului se succed ca episcopi, în 977 şi în 990. La Marsilia, 
din 948 până în 1073, demnitatea episcopală se transmite de 
la unchi la nepot, de la Honorat la Pons I, apoi lui Pons al II- 
lea, fără a părăsi familia viconţială 2 . în Roussillon, membrii 
aceloraşi grupuri familiale locale ocupă un timp îndelungat 
scaunul de la Elne 3 . în Languedoc, situaţia este mai puţin 


1 M. PAR1SSE, La noblesse lorraine (XP-XUI 6 ), .Lille-Paris, 
1976 t. II, pp.844-849. 

2 J.R. PALANQUE, Le diocese de Marseille, Paris, 1967, p.42. 

3 E. MAGNOU-NORTIER, La societe lai’que [199], pp. 344-348. 

limpede, din lipsa posibilităţii de a identifica exact per¬ 
soanele, în peninsula italică este o situaţie mai complexă. 
Acolo unde Otto I şi succesorii săi reuşesc să-şi impună 
voinţa, ei îi desemnează pe episcopii favorabili cauzei 
imperiale, aleşi din aristocraţia urbană. Dimpotrivă, în 
oraşele unde nu reuşesc să se menţină durabil, dinastiile 
locale îşi impun candidaţii. Faptul este cunoscut la Roma, 
la Neapole şi în alte părţi. Pe scurt, de la împărat la simpli 
viconţi, deţinătorii puterii se străduiesc să-i instaleze pe 
membrii familiei lor pe scaunele episcopale, şi reuşesc. 
Faptul apare mai clar acolo unde puterea este modestă şi 
perspectiva apropiată. Atunci când un singur suveran 
domină numeroase episcopii, apare problema alegerii locu¬ 
lui şi a famifiei. Rari sunt totuşi episcopii care nu provin 
din înalta aristocraţie. 

Cele câteva exemple cunoscute necesită comentarii. 
Dintre toate aceste cazuri, cel al lui Gerbert este cel mai 
cunoscut. Originea sa modestă este sigură, iar ascensi¬ 
unea sa lentă, graţie calităţilor sale excepţionale, este un 
fapt indiscutabil. Totuşi, graţie intrigilor sale în favoarea 
partidei imperiale, la Reims, în vreme ce se afla pe lângă 
arhiepiscopul Adalberon, obţine un oarecare titlu ca 
recunoaştere din partea Ottonilor. în fapt, din momentul 
în care a primit din mâinile lui Otto al Il-lea, în 982 sau 
983, abaţia de la Bobbio, Gerbert se ţine de fidelitatea 
promisă. Fără un sprijin din partea vreunei familii, el 
apare mai mult ca oricare altul omul unui prinţ, total 
devotat şi perfect legat. Viaţa arhiepiscopului Willigis 
necesită remarci aproape identice. Provenit dintr-o famiţie 
saxonă din mica nobilime, sărac până la punctul de a fi 
crezut de origine servilă, el a fost educat de Volkold, pre¬ 
ceptorul lui Otto al Il-lea, care a devenit episcop de 
Meissen, şi datorită acestui patronaj intră în capela 
regală. S-a distins aici, din moment ce numele său apare 
în documente, în calitate de cancelar, încă din 971. în 
975, el devine arhiepiscop de Mainz şi, în această calitate, 
este arhicapelan şi conducător al celei mai importante 
provincii ecleziastice din Germania. Dă măsura calităţilor 

sale de om de stat şi a fidelităţii sale faţă de dinastia 
saxonă în timpul minoratului lui Otto al III-Iea, când este 
cel mai bun meterez al legitimităţii. Alţii au cunoscut 
remarcabile ascensiuni graţie marilor abaţii unde au dat 
dovada ştiinţei sau a sfinţeniei lor. 

Oricât de constrângătoare par, criteriile sociale lasă încă 
posibilitatea unei alegeri. Motivaţiile exacte ale unui prinţ pot 
fi foarte diverse. Numirile făcute de cucernicul împărat 
Henric al II-lea sunt cel mai bine cunoscute. Ele sunt de 
bună calitate, iar câteva au fost excelente. Episcopii aleşi de 
el sunt oameni cultivaţi şi administratori abili. Prin urmare, 
trebuie căutate acelea ce nu corespund acestor criterii şi care 
au fost inspirate de motive temporale. Henric al II-lea a 
plătit, prin concesionarea unei episcopii unui cadet, devota¬ 
mentul anumitor familii ale aristocraţiei în timpul 
ascensiunii sale la tron. Uneori, suveranul a ţinut cont de 
averea personală a candidatului. Astfel, când episcopia de 
Merseburg a rămas vacantă, i-a cerut lui Thietmar, pe care 
intenţiona să-l promoveze, dacă era de acord, să se 
folosească de. bogăţiile proprii în favoarea episcopatului său. 
în 1025, calităţile militare strălucite de care a dat dovadă 
Bruno d’Eguisheim în cursul unei expediţii în Italia par a fi 
fost motivul desemnării sale ca episcop de Toul. La drept 
vorbind, oraşul este excentric şi dificil de apărat. Se ştie că a 
devenit papă, după aceea, sub numele de Leon al IX-lea şi că 
a fost un factor eficace al reformei religioase. O asemenea 
varietate de motivaţii în alegerea unui împărat considerat 
printre sfinţi nu este surprinzătoare. Ea este conformă cu natu¬ 
ra relaţiilor între persoane şi familii, care domină întregul mers 
al guvernării din secolul al X-lea şi de la începutul secolului al 
Xl-lea. 


Acolo unde credinţa este mai puţin activă, tentaţiile 
apar repede. Conrad al II-lea a tras adesea un profit din 
aceste desemnări şi, în plus, pare destul de indiferent la 
calităţile spirituale şi morale ale titularilor. în regatul 
Franţei, ca şi în alte părţi, valoarea episcopatului ţine de 
rigoarea morală a prinţului. 

O apreciere de ansamblu este dificil de stabilit, pentru 
că situaţia se schimbă de la o regiune la alta, de la un rege 

la succesorul său, de la o numire episcopală la cea care îi 
urmează. Orice generalizare implică o doză de erori. 
Totuşi, istoriografia a fost de obicei atât de severă cu 
privire la clerul din secolul al X-lea, încât se impune să 
relevăm textele şi faptele care permit să reechilibrăm 
tş.bIoul. 

Episcopii numiţi de împăraţii saxoni sunt în ansamblu 
personaje destul de remarcabile. Sigebert de Gembloux, 
cronicar din secolul al Xl-lea, deosebit de bine informat în 
legătură cu regiunea lorenă, scrie în lucrarea sa Vîe de 
Thierry, episcop de Metz, de la 965 la 984: „S-ar putea 
spune, pe drept cuvânt, că fericită a fost epoca lui Otto. 
Iluştri prelaţi şi oameni de înaltă înţelepciune au restau¬ 
rat Statul, au adus pacea bisericilor şi au restituit religiei 
onestitatea sa. Se putea vedea şi constata în fapte 
adevărul acestui dicton al filozofilor: fericit statul în care 
regii sunt înţelepţi şi înţelepţii sunt regi. Conduceau 
atunci destinele poporului regatului nu mercenari, ci pas¬ 
tori iluştri 1 ' 1 . O vedere atât de idilică necesită câteva corec¬ 
tive. Se strecoară aici puţină nostalgie pentru vremurile de 
demult şi un viu ataşament faţă de Biserica imperială. Cu 
toate acestea, nu se poate recuza în întregime această 
mărturie globală pe care multe texte şi fapte vin să o con¬ 
firme în detaliu. Ajunge să parcurgem vieţile sfinţilor epis- 
copi, şi ele sunt numeroase, şi pe cele ale prelaţilor iluştri, 
pentru a putea evalua măsura unui efort de renovare de o 
amploare excepţională. 

Sarcina episcopilor este multiplă. Oraşele au suferit 
invazii, nesiguranţă şi lupte între facţiuni. Trebuie, tot¬ 
odată, să reconstruiască, să apere, să educe, să restau¬ 
reze viaţa monastică, să reformeze viaţa clericilor şi pe cea 


1 Jure felicia dixerim Ottonis tempora. cum Claris prae- 
sulibus et sapientibus viris respublica sit reformata, pax eccle- 
siarum reformata honestas religionis redintegrata. Erat videre et 
reipsa probare, verum esse illud philosophi: fortunatam esse 
respublicam, si vel reges saperent vel regnarent sapientes. 
Praeerant enim populo regni non mercennarii sed pastores 
clarissimi, SIGEBERT DE GEMBLOUX, Vita Deoderici 
Mettensis, in MGH SS, t. IV, p.467. 

a laicilor. Numeroşi sunt prelaţii care nu par inferiori 
pentru aceste obligaţii. Deoarece Utrechtul a fost cucerit 
în mai multe reprize de normanzi, episcopul Balderich, 
încă de la sfârşitul domniei lui Henric Păsărarul, între¬ 
prinde restaurarea oraşului. El construieşte zidurile de 
apărare şi restabileşte viaţa religioasă. Viaţa sfântului 
episcop Udalrich de Augsburg, contemporan cu Otto I, 
cântă virtuţile unui pastor simplu, pios şi apropiat de eno¬ 
riaşii săi. El îşi vizita dioceza într-un car tras de boi, în 
compania unui singur cleric, cu care cânta psalmii foarte 
zgomotos. îl escortau câţiva vasali ai bisericii. în sate el 
celebra messa, apoi se informa de la enoriaşi despre ceea 
ce merita îndreptat. Cerea informaţii despre modul în care 
se îndeplinea zilnic (mitul şi îi interoga pe preoţi despre 
administratea botezului la copii, despre vizitarea şi maslul 
pentru bolnavi, despre celebrarea funeraliilor. El proceda 
deopotrivă la anchete sinodale în legătură cu principalele 
păcate publice comise împotriva legii creştine, aşa cum 
cerea atunci dreptul canonic. Gerhard, biograful, con¬ 
sacră un capitol întreg descrierii modului în care oficia el 
în timpul postului dinainte de Paşti şi în Săptămâna 
Mare. Unui episcop atât de cucernic nu-i lipsea mila faţă 
de săraci şi orfani, cărora le dădea pomană cu generozi¬ 
tate 1 . Detaliile concrete şi portretul ideal se înlănţuie 
strâns; oricare ar fi contribuţia retoricii în această 
descriere, este cât se poate de evident că spiritul merge de 
la model la realitate, fără a părăsi vreodată domeniul per¬ 
fecţiunii. Episcopul Udalrich răspunde unor exigenţe care 
nu sunt mediocre, iar episcopatul se cuvenea să fie la 
înălţimea spirituală şi morală a funcţiilor sale. Or, nu este 
vorba despre un caz izolat de sfânt anacronic sau deplasat. 
Numeroasele vieţi de episcopi din epoca saxonă aduc ace- 

1 GERHARD, Vita Udalrici, in MGH SS, t. IV, pp.377-428, în 
special: in solio carpenti superposito sedebat, psalmos solito 
modo decantabat..., p.394. El se informează cum cottidianum 
Dei servitium impleretur..., p.395. El anchetează asupra ceea ce 
este comis contra jura christianitatis perpetrata peccata..., 
p.394. 

leaşi mărturii. Wolfgang, episcop de Regensburg, este un 
sfânt savant care şi-a făcut studiile la Reichenau şi care a 
predat, înainte de a deveni călugăr, la Einseideln. A plecat 
în misiune în Ungaria înainte de a fi ridicat la gradul de 
episcop, funcţie în care va străluci prin ştiinţă, cucernicie 
şi bunătate 1 . 

Brunon, fratele lui Otto I, arhicapelen, arhiepiscop de 
Koln şi duce de Lorena, este o uimitoare figură 'de prinţ, 
de prelat, de om de stat şi de savant. Dacă există o se¬ 
cularizare a Bisericii din cauza sarcinilor temporale pe 
care sistemul le impune episcopilor, el ar trebui să fie cea 
mai remarcabilă ilustrare pentru aceasta 2 . Se ştie că 
Brunon conduce expediţii militare şi îndeplineşte misiuni 
diplomatice. Dar este un pastor! Crescut şi educat încă 
din tinereţe de Balderich, episcopul de Utrecht, a învăţat 
cu acesta gramatica şi artele liberale. Tot Balderich îl 
formează pentru funcţia de episcop, care cere multă pri¬ 
cepere. îşi desăvârşeşte formaţia la capelă, unde influenţa 
sa, în calitate de cancelar, este perceptibilă în actele diplo¬ 
matice. în dioceza sa, îşi manifestă întregul zel pentru „a 
feri Biserica de temporal şi a o împodobi spiritual". 
Brunon susţine construirea de biserici şi restaurarea celor 
deja existente. Le dotează cu relicve. Este mai ales pre¬ 
ocupat de regularitatea cultului şi uniformitatea vieţii reli¬ 
gioase. El aduce la o viaţă mai conformă cu canoanele 
toate comunităţile de clerici din dioceza sa. întemeierea 
mănăstirii San Pantaleone introduce în plus spiritul 
reformei monastice. Brunon însuşi este un om cultivat, 
cucernic şi omenos. Biograful notează simplitatea veşmin¬ 
telor sale, afabilitatea sa faţă de oricine, egalitatea sa în 
comportament şi bunăvoinţa faţă de săraci. Pe scurt, un 
pastor echilibrat şi virtuos. în ducatul de Lorena, pe care 
îl guvernează, el se străduieşte ca la scaunele episcopale 


1 OTHLON DE SA1NT -EMMERAN, Vita sandi Wolgangi 
Ratisponensiş, in MGH SS, t IV, pp. 521-542. 

2 E. N. JOHNSON, The secular activities [344]. 

să ajungă clerici formaţi la şcoli bune, aşa cum sunt 
Thierry de Metz sau Wicfrid de Verdun, care au fost 
educaţi la Koln şi care primesc testamentul său 1 . 

Pentru generaţia următoare, arhiepiscopul de Mainz, 
Willigis, este o altă mare figură a episcopatului. El slujeşte 
în acelaşi timp Biserica şi regatul Germaniei. Este şi el 
constructor de edificii publice şi de biserici. Construieşte 
o nouă catedrală, care însă arde, în 1009, chiar în ziua 
inaugurării. înainte de a muri, în 1011, a mai avut timpul 
să redeschidă şantierul. Willigis pare exigent mai ales în 
legătură cu viaţa liturgică şi credinţa. în cele câteva pagini 
în care discipolul său, Richard, abate de Fulda, îi 
schiţează portretul, el apare ca un om al rugăciunii şi al 
meditaţiei 2 . Biograful său îi mai cunoaşte multe alte 
virtuţi. Face dreptate cu adevărat şi este judicios în sfa¬ 
turile sale. întreţine treizeci de săraci în fiecare zi. 
Arhiepiscopul prediqă şi ştie să se adapteze capacităţilor 
auditoriului său. Este în termeni buni cu călugării, fie că 
abaţiile sunt reformate sau nu. Conducător al unei 
provincii ecleziastice, el reuneşte în mod regulat sinoadele 
provinciale şi îi hirotoniseşte el însuşi pe episcopii dio¬ 
cezani. Pe scurt, acest episcopat de 36 de ani pare fructuos 
pentru Biserica din Mainz 3 . 

Alţi episcopi ar merita mai mult decât o simplă 
menţionare. Acţiunea lui Bernward, la Hildesheim, este 
marcată de înfiinţarea de mănăstiri pentru bărbaţi şi 
femei. Operele de artă executate în jurul anului o mie 
pledează pentru calitatea gustului, cultura şi învăţătura 
episcopului. Porţile catedralei Sankt Michiel, candelabrele 
şi manuscrisele dau episcopatului lui Bernward o 
strălucire artistică pe care este necesar să o subliniem, 


1 RUOTGER, Vita Brunonis, in MGH SS, t. IV, pp.252-275. 
Cf. F. LOTTER, Die Vita Biiinonis des Ruotger [349]. 

2 Libellus de Willigisi consuetudinibus, in MGH SS. t. XV, 2, 
pp.743-745. 

3 Willigis und sein Dom; Festschrift zur Jahrtausenfeier des 
Meinzer Domes [975-1975], Mainz, 1975. 

pentru a înţelege aşa rum se cuvine o mare figură de epis¬ 
cop, din epoca ottoniană 1 . La Liege, episcopul Notger tre¬ 
buie să elibereze oraşul de sub tutela seniorilor laici. El 
construieşte un zid gros si aşază catedrala în situl său 
primar. întemeiază trei colegiale ce se adaugă celor fon¬ 
date de predecesorul său, episcopul Eracle. Aceste comu¬ 
nităţi de clerici sunt semnul evident al unui efort de 
rigoare a vieţii. în sfârşit, el dă un impuls şcolilor înte¬ 
meiate sub episcopatul predecesorului său 2 . 

Pe scurt, sistemul de Biserică de imperiu nu reuşeşte o 
secularizare a activităţii episcopilor. Cucernicia este auten¬ 
tică, iar voinţa reformatoare permanentă,- Nu s-ar putea 
atribui toate aceste rezultate numai guvernării Ottonilor. 
De aceea aprecierea mai exactă a meritelor episcopatu¬ 
lui Germaniei ne invită la revizuirea opiniilor comune 
despre Bisericile din alte regate. 

Arhiepiscopul de Reims, Adalberon, atât de puternic 
compromis în intrigile politice în urma cărora urcă la tron 
Hugo Capet, nu pare a fi lipsit de cultură şi nici de pietate. 
Provenit din capitlul de la Metz şi format în spiritul 
Bisericii de imperiu, el este preocupat, la începutul epis¬ 
copatului său, de restaurarea Bisericii sale. întreprinde 
lucrări la catedrala sa şi contribuie la înfrumuseţarea ei. 
Ordonă canonicilor care locuiau în case particulare să 
locuiască în comunitate şi construieşte, pentru a-i primi, 
o mănăstire cu dormitor şi refectoriu. Le impune tăcerea 
şi recluziunea. Intenţionează, de asemenea, să reformeze 
ordinul monastic prin asanarea moravurilor şi prin 
despărţirea lui de lume. La sinodul ce se ţine în 972, el se 
plânge de neîmplinirea operei sale. în sfârşit, în domeniul 
învăţământului, strălucirea şcolii de la Reims în epoca lui 
Gerbert nu poate scăpa nimănui. Pe scurt, arhiepiscopia 
de Reims, din vremea lui Adalberon. nu pare a fi prea 
diferită de diocezele din Germania. La drept vorbind, influ- 


1 THANGMAR, Vita Bernwardi, in MGH SS, t. IV. pp.758-766. 

2 H.J. WELLMER, L'eveque Eracle et la fondation de Saint- 
Laurent de Liege, in Saint-Laurent de Liege, 1968, p.41 şi urm. 

enţa lui Brunon de Koln se întinde asupra întregii regiuni, 
din moment ce deja în 962, candidatul său, un cleric venit 
din capitlul de la Metz, obţinuse demnitatea de arhiepis¬ 
cop. în diocezele din împrejurimi, spiritul pare a fi acelaşi, 
în jurul suveranului, episcopii regali realizează, la o scară 
mai mică, un sistem de biserică de stat şi dezvoltă în dio- 
ceza lor o activitate foarte asemănătoare celei din epis¬ 
copiile germane. După 1030, legăturile se destind şi se 
dezvoltă simonia. Efortul permanent de reformă pare 
atunci abandonat. 

în diferitele principate teritoriale şi în Italia, este mai 
dificil de făcut evaluarea faptelor, Episcopatul este adesea 
împărţit de rivalităţile princiare şi rareori face corp 
comun. în plus, este confruntat cu slăbiciunea puterii şi 
cu anarhia. Unii nu abuzează de situaţie. Atton di Vercelli 
pune clar în evidenţă viciile sistemului de guvernare, în 
Polipticum 1 . Acest episcop refuză în aceeaşi măsură tira¬ 
nia, ca şi revolta. Câmpul de aplicare a teoriilor este 
restrâns. Necesitatea imperioasă de a menţine concordia 
între creştini sugerează episcopatului multiple intervenţii, 
ale căror „mişcări de pace" nu sunt decât rezultatul cel 
mai original şi cel mai fragil. 

Mărturiile despre activitatea pastorală şi reformatoare a 
episcopilor în Acvitania, în sudul Franţei şi în Italia, sunt dis¬ 
persate, discontinui şi, la urma urmelor, foarte puţin 
numeroase. Nu se poate schiţa un tablou pe de-a întregul 
coerent al acestui efort. în centrul Franţei, conciliile de la 
Bourges şi de la Limoges, din 1031, nu oferă o imagine foarte 
favorabilă a clerului, ale cărui deficienţe par grave. Aceste 
adunări sunt tardive, şi de pe urma lor nu se pot trage con¬ 
cluzii sigure despre viaţa religioasă a secolului al X-lea, ştiind 
mai ales că arhiepiscopii de Bourges, la sfârşitul epocii caro- 
lingiene, au fost pastori remarcabili. Sensul evoluţiei nu este 
sigur. Dimpotrivă, această regiune pare pământul ales al 
reformei monastice clunisiene, ceea ce produce un contrast 
interesant cu mediocritatea clerului 2 . 


1 PL, 134 c 859-900. 

2 G. DEVAILLY, Le Berry [185], p.148 şi urm. 

în Languedoc, sinoadele episcopale nu sunt foarte 
numeroase în secolul al X-lea. Aceste reuniuni se pre¬ 
ocupă, în primul rând, de reglementarea conflictelor legate 
de jurisdicţii care pun la cuţite diocezele şi parohiile în 
legătură cu drepturile şi limitele lor. La sfârşitul secolului 
al X-lea, problema esenţială este pacea. Legislaţia conci¬ 
liară ce impune regulile în acest domeniu se continuă 
mult în secolul al Xl-lea. Dimpotrivă, reforma disciplinară 
a clerului nu trece pe primul plan decât la mijlocul se¬ 
colului alXI-lea, adică la o dată foarte târzie 1 ;. în Provenţa, 
incursiunile sarazinilor şi criza de autoritate au provocat 
numeroase pagube în întreaga regiune, iar temporalul 
anumitor episcopii este complet ruinat. Biserica nu-şi 
reface forţele şi bunurile decât la mijlocul secolului al X-lea. 
Mişcarea de restaurare se accelerează începând din 975, 
fiind marcată prin întemeierea de capitluri în oraşele din 
interior. Efectivele pentru acest scop sunt modeste, 16 
canonici la Carpentras, 12 la Apt. Comunităţile de clerici 
care s-au menţinut la Arles, la Avignon, la Aachen în seco¬ 
lul al X-lea, nu par foarte fervente. Mişcările de reformă 
apar în secolul al Xl-lea în acele oraşe unde reconstituirea 
Bisericii a progresat puţin. Abaţiile se întemeiază din nou. 
Aşa s-a întâmplat la Saint-Victor din Marsilia, prin voinţa 
episcopului oraşului, care este fratele vicontelui. începu¬ 
turile sunt dintre cele mai modeste, cu numai câţiva 
călugări. Restaurarea nu este completă decât prin 
alegerea primului abate titular, în 1005 2 . Această recon¬ 
strucţie tardivă este confirmată în întreaga regiune. 
Abaţia de la Psalmodi face eforturi îndelungate pentru a se 
reorganiza şi nu reuşeşte decât la sfârşitul secolului al 
X-lea. Papa dă ilustra mănăstire Lerins, Clunyului, în 
978, şi viaţa monastică este semnalată la Saint-Pons-de- 
Nice înainte de 999. Alte întemeieri, mai puţin importante, 
consolidează mişcarea după anul 1000. Pe scurt, 
reînnoirea Bisericii în Provenţa se bazează pe introdu- 


1 E. MAGNOU NORTIER, La societe laique [199], pp.368-373. 

2 P. AMARGIER, Les elections abbatiaJes â l’âge d’or de Saint- 
Victor de Marseille, in RB, t. LXXXVII, 1977, pp.375-382. 

cerea unei vieţi comunitare, fie că este clericală sau 
monastică. Episcopii care ii înţeleg bine interesul o Încu¬ 
rajează şi câteodată sunt chiar cei care o provoacă. 
Această mişcare nu priveşte decât un număr mic de per¬ 
soane şi, la această dată, nu poate sprijini un efort gene¬ 
ral de reformă 1 . 

în regatul Italiei, problemele sunt foarte diferite. 
Episcopiile sunt numeroase, iar diocezele sunt circum¬ 
scripţii reduse din punct de vedere geografic, dominate de 
oraş. Deja în timpul secolului al X-lea, episcopul şi cetatea 
merg împreună, iar puterea conţilor este progresiv 
împinsă către regiunea de şes 2 . Italia cunoaşte două 
perioade foarte diferite. In timpul primei, anarhia domină 
cu o aspră competiţie pentru putere. în cea de a doua, 
autoritatea regelui Germaniei se impune, nu fără greutăţi, 
şi contribuie la o revenire la ordine ce rămâne precară. 
Episcopii sunt confruntaţi în primul rând cu dezordinea, 
cu spolierea şi cu revoltele. Un suveran aşa cum este 
Beranger al II-lea le este ostil. După 962, ei apar ca 
reprezentanţii împăratului în oraş, pentru că au primit 
bine noua putere. Poziţia lor este delicată, deoarece poli¬ 
tica germană în peninsulă este foarţe fluctuantă. Un pas¬ 
tor numit de un suveran străin nu este totdeauna bine 
primit. Clerul şi poporul remarcă rapid promovările 
nepotrivite, cazurile de simonie şi nepotismul. La drept 
vorbind, în Italia nu episcopul este cel care promovează 
reforma unei Biserici de imperiu, şi care astfel dobândeşte 
recunoştinţa suveranului şi a fidelilor săi, ci un prelat 
care nu se simte bine între putere, clerul şi vasalii săi şi 
poporul creştin 3 . 

Atton di Vercelli, al cărui episcopat se încheie în momen¬ 
tul intervenţiei decisive a lui Otto I în Italia, este un observa¬ 
tor lucid al deficienţelor morale şi religioase ale clerului. 


1 J-P. POLY, La Provence [205], p.56 şi urm. 

2 E. DUPRE-THESEIDER, Vescovi e cittâ nell’Italia precomu- 
nale [361], pp.65-109. 

3 C. VIOLANTE, La societă [212], p. 178 şi urm. 

Scrisorile ca şi capitularul său aduc în acest domeniu o 
mărturie elocventă, poate puţin pesimistă, ca întreaga lite¬ 
ratură reformistă. Atton constată că anumiţi clerici se 
îmbogăţesc din exercitarea funcţiilor lor. Intraţi foarte săraci 
în Biserică, atunci au promis castitatea fără restricţii, 
deveniţi mai comozi se căsătoresc. Dispun de resursele bise¬ 
ricii în favoarea lor şi iau parte, pentru soţia şi bastarzii lor, 
la toate certurile de vecinătate. Prinţii se obişnuiesc cu 
această situaţie şi acceptă destul de uşor să-i protejeze de 
sancţiunile episcopilor. Preoţii nu au formaţie intelectuală. 
Atton le recomandă să înveţe Crezul pe de rost şi îi roagă să 
se familiarizeze cu Sfânta Scriptură. Propriile sale comentarii 
la Epistolele Sfântului Pavel nu au alt scop. Atton reamin¬ 
teşte regulile pentru celebrarea slujbei şi administrarea sfin¬ 
telor taine. Preoţii trebuie să celebreze funeraliile gratuit, să 
nu ia parte la nici o tranzacţie comercială şi să nu practice 
împrumutul din interes. Pentru Atton, episcopului îi revine 
obligaţia să aducă remedii acestor slăbiciuni. El trebuie să 
instruiască, să constrângă şi să sancţioneze. Sarcina nu i se 
pare insurmontabilă. De aceea, nodul reformei i se pare 
desemnarea de prelaţi capabili şi ataşaţi împlinirii cu 
sfinţenie a slujbei lor. Atton constată că alegerile făcute de 
prinţi sunt rareori satisfăcătoare şi preconizează revenirea la 
alegerea canonică. Pentru el, problema este alegerea candi¬ 
datului potrivit şi nu confirmarea sa de autoritatea civilă sau 
învestitura sa. Pe scurt, dreptele aspiraţii spre reformă ale lui 
Atton nu erau incompatibile cu sistemul ecleziastic al 
împăraţilor saxoni. 

Or, politica ecleziastică a împăraţilor nu este în Italia ceea 
ce este în Germania. Din motive politice evidente, ei se 
străduiesc să parvină la scaunele episcopale candidaţi siguri. 
Aceste alegeri şi aceşti oameni sunt discutaţi. Astfel, la 
Milano, este cazul cu episcopii Landolfo şi Arnolfo. Contestaţi 
de cler, ei se bazează pe familia lor şi pe vasalii laici ai 
Bisericii ambroziene, cărora urma să le cedeze bogăţii,. pre¬ 
rogative şi divese drepturi. Rezultatul pare fără mare profit 
religios, iar succesorul, Aribert, trebuie să reconstituie patri¬ 
moniul şi să restabilească autoritatea episcopului. Acest sis¬ 
tem nu pare să permită o reformă morală a clerului 1 . 


1 Ibid. 

D. ÎMPĂRATUL ŞI PAPALITATEA 

Dinastia carolingiană şi-a fondat acţiunile politice pe o 
alianţă cu papalitatea şi a deschis larg Biserica francă 
spre influenţa romană în toate domeniile. Papalitatea a 
beneficiat copios de pe urma acestui fapt. Unei lumi 
guvernate de împărat îi corespundea o Biserică ce nu avea 
decât un singur conducător. Nu este vorba aici de o pro¬ 
blemă teologică, ci de un fapt practic şi de o percepţie 
imaginativă ce contrabalansau tradiţia particularismului 
diferitelor Biserici naţionale. 

Nimeni nu contestă primatul de onoare al Bisericii 
romane şi al conducătorului ei, şi toată lumea este de 
acord să recunoască faptul că tradiţiile sale sunt exce¬ 
lente, iar cutumele sale sfinte. Rolul papalităţii, în perioa¬ 
da carolingiană, nu se opreşte aici. Trimiterea pallium- 
ului mitropoliţilor, ceea cede concede drepturile şi titlul de 
arhiepiscop, marchează o ordine ierarhică. în plus. Roma 
este jurisdicţia de apel în procesele ecleziastice care îi 
privesc pe clerici şi pe laici. încă din perioada carolin¬ 
giană, papalitatea apare drept cheia de boltă a unui sis¬ 
tem. Cu toate acestea, capacitatea sa de intervenţie în 
diferitele probleme rămâne intermitentă. Este mare atunci 
când scaunul de la Roma este ocupat de persoane precum 
Nicolae I sau Adrian al Il-lea, este mai slabă atunci când 
situaţia este mai nesigură. 

Intervenţia laicilor în favoarea Bisericii nu era exclusă, 
cu toate acestea, nimeni nu se gândea atunci că acest aju¬ 
tor şi această protecţie pot lipsi. Era, în acelaşi timp, o 
practică concretă deja tradiţională şi o anumită concepţie 
despre rolul puterilor în lume. De altfel, guvernarea bise¬ 
ricilor locale prin prinţi şi regi nu pare să ridice din partea 
episcopilor multe proteste. De aceea, la nivelul excepţional 
la care se situează scaunul roman, unicul personaj com¬ 
petent pentru a-1 apăra este împăratul. La drept vorbind, 
această tradiţie s-a născut cu Imperiul creştin, s-a con¬ 
tinuat în Bizanţ şi apoi s-a reînnoit cu Imperiul carolingian. 

în secolul al X-lea, alternativa nu mai este de altfel 
între tutela împăratului şi ceea ce reformatorii vor numi 
mai târziu libertatea Bisericii, ci între autoritatea unei 
puteri consacrate vocaţiei universale, Imperiul, şi o tiranie 
locală. Pe întreg parcursul secolului al X-lea, scaunul 
roman îşi marchează preferinţa pentru pacea şi dreptatea 
garantate de autoritatea legitima a împăratului şi a 
regilor. Legaţii pontificali care participă la diferite concilii 
locale, în Germania în vremea lui Conrad I şi în Franţa în 
cea a lui Ludovic al IV-lea, se străduiesc să consolideze 
puterile regulare şi consacrate de Biserică. De aceea, 
peripeţiile accesului lui Otto I la Imperiu şi reticenţele ce 
se pot manifesta au, aşadar, mai puţină importanţă decât 
atracţia reciprocă pe care cele două puteri o exercită una 
asupra celeilalte. Intrarea lui Otto în Roma şi ungerea 
imperială reprezintă o restaurare şi o repunere în ordine. 
Nu trebuie să ne înşelăm asupra secolului. Din moment 
ce autoritatea regelui a eliberat Biserica germană de tira¬ 
nia ducilor, prezenţa împăratului la Roma eliberează 
papalitatea de autorităţile nelegitime. 

Iniţiativele lui Otto I trebuie interpretate comparativ cu 
tradiţia carolingiană. La urcarea lor pe tron, împăraţii 
aveau obiceiul de a confirma promisiunile făcute cândva 
de Pepin şi Carol cel Mare, fundamente ale statului pon¬ 
tifical. Cu această ocazie, ei aduceau deopotrivă la 
cunoştinţă orientarea pe care înţelegeau să o dea rapor¬ 
turilor dintre cele două puteri. Aceste texte, numite pacte 
pentru că rezultă dintr-un acord între două părţi, se 
prezintă sub forma unui privilegiu acordat Bisericii 
romane. Cele mai cunoscute şi cele mai importante sunt 
cel dat de Ludovic cel Pios în 817 şi Constitutio romana, 
promulgată de Lotar, în 824’. 

De aceea, privilegiul acordat Bisericii romane de Otto 
I, cu ocazia ungerii, este tradiţional. Este în principal o 


1 MGH, Capii., t.I, n°172, pp.352-355, şi n°161, pp.323-324. 

confirmare a concesiilor precedente. Prima parte, cea mai 
lungă, priveşte caracterul temporal al papalităţii. Reproduce 
in întregime primele clauze ale privilegiului lui Ludovic cel 
Pios. Otto îi recunoaşte papei posesiunile pe care el le deţine 
în mod real în 962, îi confirmă concesiile acordate, dar tot¬ 
deauna amânate sau pierdute de atunci, şi adaugă la aqes- 
tea unele teritorii din Italia de Sud, asupra cărora papalitatea 
avea pretenţii. Pe scurt, Sfântul Scaun a obţinut maximum 
din ceea ce putea pretinde 1 . 

în a doua sa parte, privilegiul tratează despre alegerea 
pontifului şi despre administrarea statelor sale. Reia dis¬ 
poziţiile din Constitutio romana. înainte de hirotonisirea sa, 
papa trebuia să depună jurământ public în faţa împăratului 
sau a trimisului său. în sfârşit, împăratul se vedea acordând 
un drept de control asupra administraţiei pontificale. Missi 
trimişi de el puteau să ancheteze şi eventual să intervină 
direct, la ordinul împăratului. 

Aceste dispoziţii ce restaurau ordinea carolingiană nu 
implicau nici o aservire suplimentară a papalităţii. Ioan al 
XH-lea, care nu era lipsit de ambiţie lumească, ca demn 
urmaş al părintelui său, senatorul Alberic, a urzit rapid 
intrigi împotriva împăratului şi s-a unit cu duşmanii săi. 
La întoarcerea sa la Roma, în noiembrie 963, Otto I a 
obţinut demiterea sa printr-un sinod. De altfel, nimeni nu 
a vrut să ia apărarea acestui personaj cu moravuri 
descompuse. Era, totuşi, o noutate nemaiauzită. Un sinod 
nu se erijase niciodată în judecător al scaunului roman, 
niciodată intervenţia unui laic în chestiunile Bisericii nu 
fusese împinsă atât de departe 2 . Comparativ, Carol cel 
Mare părea rezervat în mod cu totul singular. 


1 W. ULLMAN, The origins of the Ottonianum, in Cambridge 
Hist. Journal. t.XI., 1953: a TH. SICKEL, Das Privilegium Ottos I 
fur die romische Kirche vom Jahre 962. Innsbruck, 1883. 

2 Recenzie detaliată a sinodului în LIUTPRAND DE CRE- 
MONA, Historia Ottonis. in MGH SS, t. III, pp.342-343. Sinodul 
este condus de împărat, există episcopi şi baroni veniţi din 
Germania şi din Italia de Nord. Majoritatea este formată de epis¬ 
copii din împrejurimile Romei, preoţii cardinali din Oraşul Sfânt 
şi funcţionarii curiei. învinuirile reţinute împotriva lui Ioan al 
XH-lea sunt morale. 

în mornenLul în care Otto intrase în Roma, în 963, el ar 
fi ceml romanilor un jurământ care îi angaja să nu mai 
lase să fie ales sau hirotonisit un papă în afara con- 
simţămâtului sau alegerii împăratului sau a fiului lui. 
Faptul nu este cunoscut decât prin povestirea lui 
Liutprando, şi ar putea trece drept îndoielnic dacă eveni¬ 
mentele nu arătau, prin urmare, că împăratul a exercitat 
în mod real acest drept 1 . Acest jurământ nu are, la drept 
vorbind, nimic anormal. La această dată, alegerea ponti¬ 
fului se face prin consimţământul clerului şi al poporului 
roman. Or, împăratul este cel mai înalt reprezentant al 
ordinii laice şi ungerea sa face din el un roman şi un elec¬ 
tor pentru papă. Nimeni nu se îndoieşte că opinia sa ar 
prevala, dacă, întâmplător, s-ar afla la Roma în timpul 
alegerii unui pontif. Jurământul cerut nu are ca scop 
decât a-i rezerva drepturile în caz de absenţă. 

De la jurământ la desemnarea pur şi simplu a papei nu 
există decât un pas, trecut cu uşurinţă, deoarece succe¬ 
sorii lui Otto I nu au in legătură cu acest punct aceeaşi 
discreţie. Otto al IlI-lea îl numeşte pe Gerbert şi o şi scrie, 
ceea ce pare semnul unei acceptări generale a noii ordini 2 . 
Alegerile împăraţilor sunt mai curând satisfăcătoare. 
Candidaţii lor sunt oameni demni şi uneori chiar pontifi 
curajoşi care iau măsuri reformatoare, puţin urmate de 
efecte, la drept vorbind. împăraţii cedează uneori tentaţiei 
de a instala pe tronul pontifical un episcop german sau pe 
propriul lor capelan. După toate consideraţiile, mai ales 
absenţele împăratului sau slăbiciunile puterii sale sunt 
cele care lasă Roma în seama intrigilor şi uneori chiar a 
dezordinii. 


1 LIUTPRAND, Historia Ottonis. in MGH SS, t. III, p.342. 
Jurantes numquam se papam elec.turos aut ordinaturos praeter 
consensum el electionem domini imperatoris Ottoni Caesaris 
Alipi işti, filiique ipsius regis Ottonis. 

2 Pro amore sancti Petri, domnum Silvest.rum, magistrum 
nostruin. Papam eligimus et. Deo volente, ipsum serenissimum 
ordinavimus te creavimus, in MGH, Diplomata, t.II, p.818, 
diplom. Otton III, n°. 389. 

III 


Reînnoirea monastică 


Mănăstirea carolingiană este o instituţie prea legată de 
structurile înseşi ale guvernării şi ale societăţii france 
pentru a nu suferi, şi în multe feluri, de pe urma crizei de 
autoritate. Ea este bogată în bunuri funciare ce nu sunt 
eliberate de oiice obligaţie faţă de suveran, de seniorii laici 
sau de episcopi. Drepturile care apasă asupra acestei 
averi sunt reale: sunt transmisibile şi alienabile. Ele pot fi 
extinse prin abuz şi uzurpare. Mănăstirile sunt şi locuri 
de exercitare a puterii locale, de vreme ce, în general, au 
primit privilegiul de imunitate. Deţinerea lor directă sau 
indirectă permite afirmarea puterii. De aceea, ele intră ca 
tot atâtea elemente esenţiale în sistemul principatelor teri¬ 
toriale. Constituie atunci obiectul unor vii dispute, de pe 
urma cărora au adesea de suferit. In sfârşit, acolo unde 
evoluţia formelor de guvernare duce la formarea de 
seniorii independente, mănăstirile se află in miezul unei 
probleme de redistribuire a puterilor. 

Este indubitabil că această inserare a abaţiilor într-un 
context politic instabil a avut consecinţe asupra vieţii 
monastice. Rearanjarea puterilor provoacă tulburări ce nu 
favorizează liniştea mănăstirilor. Nu am putea, totuşi, 
subscrie la punctul de vedere al contemporanilor care, 
percepând greşit schimbările politice, pun toate aceste 
nenorociri pe seama lăcomiei sau a impietăţii celor mari. 
Or, aceleaşi personaje sau descendenţii lor restaurează 


260 



abaţiile, la una sau două generaţii după aceasta. Nu se 
poate imagina corespunzător o asemenea schimbare de 
mentalitate religioasă într-un atât de scurt interval de 
timp. 

Chiar în momentul în care semnele cele mai indis¬ 
cutabile de decadentă a vieţii monastice se arată cu pu¬ 
tere, anumite abaţii rămân fervente şi regulare. Ele sunt 
probabil mult mai numeroase decât ne lasă să credem 
sursele istorice, ce înclină aproape totdeauna pentru 
reformă. Ele sunt cele care furnizează personalul pentru 
renaşterea monastică a secolului al X-lea. 

A. DECADENTA MONASTICĂ 

f 

Semnele dereglării vieţii monastice se amplifică în vre¬ 
mea domniei lui Ludovic cel Pios. Faptele sunt aproape 
totdeauna identice: instalarea unui abate laic prea puţin 
preocupat de viaţa regulară înseamnă ruinarea abaţiei şi 
declinul zelului. 

Această suită de evenimente subliniază ceea ce reforma 
lui Benedict din Aniane avea incomplet asupra unui punct 
capital: numirea abaţilor. în toate abaţiile regale, ea era de 
competenţa suveranului, ceea ce nu excludea instalarea 
unui laic în această funcţie. Această practică frecventă în 
vremea lui Carol cel Mare nu fusese desfiinţată de Ludovic 
cel Pios. Ea nu dăduse numai rezultate proaste, deoarece 
Angilbert. Eginhard şi mulţi alţii au fost abaţi remarcabili. 
Cu toate acestea, după împărţirea de la Verdun, regii par 
mai puţin bogaţi şi mai grijulii în satisfacerea dorinţelor 
celor mari de a-şi mări clientela. Oferirea unei abaţii 
devine un mijloc normal pentru a recompensa un slujitor, 
pentru a avantaja un prieten şi pentru a dota fetele. Aşa 
se întâmplă în Lorena. în vremea lui Lotar I, contele 
Adalard poseda patru mari abaţii, cele de la Echternach, 
de la Sankt Maximin din Trier, de la Stavelot şi de la 
Saint-Vaast din Arras. Lotar al Il-lea dă abaţia Gorze con-' 
telui Bivin, fratele reginei Theutberge. Femeile însele 

posedă mănăstiri. Astfel, Saint-Glossinde de la Mefz, o 
comunitate de călugăriţe, aparţine reginei. Faptul este 
atât de clar acceptat, încât papa Adrian al II-lea. în timpul 
peripeţiilor divorţului lui Lotar al II-lea, îl roagă pe rege să 
o primească pe Theutberge ca soţia sa, si să-i înapoieze 
abaţiile ce i-au fost promise 1 . Episcopii nu ezită, nici ei, să 
dea abaţiile ce depind de ei laicilor. 

Apărea necesar să se ocrotească, de acapararea de un 
abate laic, bunurile trebuitoare întreţinerii comunităţii 
monastice. Din această cauză, patrimoniul este împărţit 
în două părţi, dintre care una este atribuită călugărilor, în 
vreme ce cealaltă rămâne la dispoziţia abatelui. In provin¬ 
cia ecleziastică Trier, această despărţire este cunoscută, 
încă de la începutul secolului al IX-Iea, la abaţia de la 
Moyenmoutier. Ea reprezintă, la mijlocul secolului, 
regimul comun. In plus, unele bunuri sunt afectate pen¬ 
tru însărcinări speciale, cum ar fi infirmeria şi acordarea 
de pomeni. Aşa se întâmplă la abaţia Sankt Mihiel, din 
epoca lui Carol cel Mare 2 . 

Aceste dispoziţii nu-i împiedică pe abaţii laici să acţio¬ 
neze după bunul lor plac. Uneori, ei îi înlocuiesc pe 
călugări cu canonici, deoarece atribuirea de prebende 
individuale costă puţin şi permite însuşirea tuturor celor¬ 
lalte bunuri monastice. Din acest motiv, contele Adalard 
transformă Echternach în comunitate canonială. Abaţia 
de la Saint-Arnoult cunoaşte aceeaşi soartă, la mijlocul 
secolului al IX-lea, Moyenmoutier şi Saint-Vanne la 
sfârşitul secolului, iar multe alte abaţii la date necunos¬ 
cute. Viaţa monastică dispare, iar viaţa regulară pare cât 
se poate de nesigură. 

Evenimentele determină ca aceste numiri să fie şi mai 
dezastruoase, atunci când misiunea abatelui laic constă 
exact în mobilizarea resurselor necesare pentru război. 


1 J. CHOUX, Decadence et reforme monastique dans Ia 
province de Treves, in RB, t. 70, 1960, pp.204-223. 

2 E. LESNE, L'origine des menses [251], 

Regii sărăciţi îşi păstrează pentru ei aceste funcţii de 
abaţi 1 şi le conced, deopotrivă, celor mai buni dintre 
oamenii lor de arme. Carol cel Pleşuv îi atribuie lui Robert 
cel Puternic abaţiile de la Saint-Martin din Tours, de la 
Marmoutier şi de la Saint-Aubin din Angers, care se află 
sub comanda sa militară. 

Abaţiile secularizate nu găsesc de multă vreme un preot 
regular. După moartea lui Robert cel Puternic, marile abaţii 
din Neustria trec în mâinile abatelui Hugues. în 886, la 
moartea sa, ele revin fiilor lui Robert cel Puternic, Eudes şi 
Robert. Ales rege, Eudes îi concede fratelui său mănăstirea 
Saint-Martin din Tours, ce rămâne în patrimoniul familiei. 
Alte mănăstiri sunt date vasalilor: Thibaud cel Vârstnic, 
conte de Tours şi de Blois, primeşte Marmoutier, iar Geoffroi 
Grisegonelle, conte de Anjou, Saint-Aubin. Pe scurt, istoria 
acestor abaţii secularizate este identică celei a onorurilor 
publice, Apropiate de centrele vitale ale principatelor teritoriale, 
ele joacă un rol fundamental în constituirea lor. Dimpotrivă, 
o cu totul altă abaţie este situată într-o zonă intermediară, 
unde se confruntă diverse ambiţii. Este cazul ilustrei abaţii 
de la Corbie care, la marginile regiunii Vermandois, este vic¬ 
tima agresiunilor armate 2 . Cuprinsă după aceea între comi¬ 
tatul Flandrei şi domeniul regal, cunoaşte diferite vicisitudini, 
potrivit politicii puternicilor săi vecini. 

Istoria abaţiilor din Franţa este exemplară şi nu se 
poate minimaliza degradarea vieţii monastice provocată de 
aceste acaparări şi revendicări armate. Germania 
cunoaşte aceleaşi probleme în epoca lui Ludovic Copilul şi 
a lui Conrad I. Ducii se străduiesc să încorporeze bogăţiile 
abaţiilor în patrimoniul lor, şi în parte, reuşesc. Perioada 
slăbirii autorităţii este cu toate acestea mai scurtă, decât 
în Franţa. 


1 Carol cel Pleşuv păstrează pentru el funcţia de abate la 
Saint-Denis. 

2 Corbie este incendiată în 913 şi 920 de He rb.gr t de 
Vermandois. în 946 seniorii care se pretind conţi de Corbie 
uzurpă bunurile. în sfârşit, reprezentanţii legali creează difi¬ 
cultăţi în timpul primei jumătăţi a secolului al Xl-lea. 

Invaziile scandinave, ungare şi sarazine îşi au şi ele un 
rol în ruinarea mănăstirilor şi dezorganizarea vieţii lor reli¬ 
gioase. Aşezările monastice sunt afectate în diverse mo¬ 
duri. în primul rând în bunurile lor, atunci când trebuie să 
plătească răscumpărări, iar unele erau enorme. Opera¬ 
ţiunile armate antrenează un jaf generalizat şi o ruină difi¬ 
cile de depăşit. Uneori, abaţiile sunt pur şi simplu distruse. 
Spaima face restul şi se cunoaşte povestirea îndelungatei 
fugi a călugărilor de la Noirmoutier în etape succesive, între 
836 şi 875 de pe ţărmurile' Oceanului până la Saint- 
Philibert. Cea a călugărilor de la Fontenelle este aproape la 
fel de celebră 1 . Se observă conturarea regiunilor de refugiu: 
Auvergne, unde rămân o vr eme călugării de la Noirmoutier 
şi unde găsesc refugiu cei de la Saint-Maixent şi de la 
Charroux. Burgundia este o provincie protejată. Şi Flandra 
este, după anii 900-910. în alte părţi, distrugerile par pline 
de consecinţe. Anii 880 sunt cu precădere dificili. Saint- 
Riquier este luat şi distrus în 881. în acelaşi an, Corbie este 
jefuită timp de şapte zile. în 882, abaţia de la Pruni este 
pustiită, iar normanzii ocupă şi incendiază Trierul şi împre¬ 
jurimile lui. în 889, ei pustiesc regiunea Verdun şi Toul. 

Avansarea sarazinilor capătă aspectul unei catastrofe în 
Italia de Sud. Cele mai mari abaţii sunt distruse. Saint- 
Vincent de Vulturne este luat în 881, iar călugării sunt 
strangulaţi. Situl este abandonat vreme de treizeci de ani. 
Montecassino este atacat în două rânduri, la interval de 
câteva săptămâni, în 883, Călugării fug, iar cei care scapă 
cu viaţa se refugiază la Teano, lângă Capua. Muntele 
Sfântului Benedict nu a fost reocupat înainte de 943. Farfa 
este, de asemenea, vizitată. Pe coasta provensală viaţa 
monastica, dispare pentru multă vreme la Lerins şi la Saint- 
Victor din Marsilia. 


1 R. POUPARDIN, Monuinents de l'bistorie des abbayes de 
Saint-Philibert, Paris, 1905; F. LOT, Etudes critiques sur l’ab- 
baye de Saint-Wandrille, Paris, 1913 şi DOM J. LAPORTE, 
Histoire des reliques des saints WandriUe et Ausbert en Flandres 
au X? siecle, in Abbaye Saint-Wandrille, Saint-Wandrille, 1960. 

, Atacurile ungare sunt mal târzii. Marele raid din 899-900 
provoacă numeroase ruine în Lombardia. Bavaria este în 
special vizitată în timpul primilor zece ani ai secolului al 
X-lea. Abaţia de la Tegernsee este jefuită în 917. în 911, se 
semnalează o trecere a ungurilor prin Burgundia, iar în 917 
prin Lorena, unde jefuiesc Saint-Die şi Moyenmoutier. 
Aceste raiduri, rapide, inspirate de dorinţa de a prăda, 
provoacă rareori distrugeri complete. 

Este dificil de stabilit bilanţul. La drept vorbind, această 
sumă de nenorociri trebuie repartizată pe o jumătate de 
secol şi pe un teritoriu imens. Este delicată aprecierea influ¬ 
enţei lor asupra vieţii religioase propriu-zise. De altfel, ar fi 
mai util să cunoaştem bine regiunile de refugiu şi abatiile 
unde persistă credinţa. 

Este sigur că mănăstirile din Germania, unde structurile 
carolingiene rămân mai solide şi unde restaurarea puterii 
este rapidă, sunt puţin atinse de întrecerea dintre prinţi. 
Exigenţele regelui în materie de servicii nu depăşesc posi¬ 
bilităţile recunoscute, chiar dacă suveranii saxoni iau de la 
abaţii importante contingente militare. Numai Bavaria a fost 
expusă cu adevărat distrugerilor provocate de invaziile 
ungare. Lorena, Valea Rinului şi Alpii sunt ţinuturi protejate. 

Este cât se poate de evident că unele abaţii vechi răspân¬ 
desc o măreţie incontestabilă. Aşa este Sankt Gallen, în vremea 
abatelui Salomon, între 890 şi 920. Şcoala este la apogeul rep¬ 
utaţiei ei, iar abaţia este în măsură să furnizeze profesori. O 
impresie mai puţin fragmentară poate fi oferită de studiul câtor¬ 
va mari abaţii din provincia Trier. Gorze este sub conducerea 
unui abate regular de la 863 la 922. Ea trece apoi, pentru zece 
ani, în mâinile unui laic. în 933 există la Gorze călugări vechi 
destul de fervenţi pentru a accepta observanţele austere intro¬ 
duse de abatele Einold. De aceea, lucrarea Viaţa lui Jean de 
Gorze, ce pretinde că abaţia este pustie şi viaţa respingătoare, 
exagerează în mod evident, la fel ca şi harta episcopului 
Adalberon I de Metz, ce declară mănăstirea lipsită de orice viaţă„ 
religioasă 1 . Priim este condusă în mai multe rânduri, în 


1 A. D’HERBOMEZ, Cartulaire de l'abbaye de Gorze , Paris, 
1898-1901, p.92. 

această perioadă, de preoţi regulari care. lasă o amintire exce¬ 
lentă. Abaţia de la Sankt Mihiel cunoaşte în tot acest timp o 
succesiune neîntreruptă de abaţi luaţi dintre călugări. Saint- 
Ellie dinToul este o mănăstire episcopală foarte frecventată, 
unde viaţa religioasă se menţine. Alte abaţii, Sankt-Maximin 
din Trier, de exemplu, sunt conduse de laici. Tabloul de 
ansamblu este nuanţat şi nu s-ar putea afirma că întreaga 
viaţă monastică a dispărut 1 . 

Fervoarea religioasă nu se limitează la aceste câteva 
exemple localizate într-o regiune protejată în mod special. 
Ceea ce aflăm în legătură cu mănăstirea aceea sau 
cealaltă, prin intermediul vieţii câtorva sfinte personaje, 
confirmă această impresie. Astfel, mănăstirea de la 
Aurillac, întemeiată către 890 de contele Geraud, căruia 
Odon de Cluny i-a scris viaţa, nu era un loc de spirit 
lumesc, nu mai mult decât comunităţile unde Bernon şi-a 
făcut ucenicia pentru viaţa monastică. Saint-Denis, care a 
făcut o impresie atât de puternică asupra lui Gerard de 
Brogne, nu putea fi lipsită de întreaga cucernicie! 

înnoirea monastică şi reforma se sprijină în mod evi¬ 
dent pe mănăstirile care au rămas entuziaste. Nimic mai 
normal. La drept vorbind, sarcina pare complexă, şi tre¬ 
buie să distingem trei aspecte principale. Exista, în primul 
rând, reconstrucţia abaţiilor distruse sau abandonate. 
Acţiunea materială este însoţită de reinstalarea unei 
comunităţi ce adoptă adesea o viaţă monastică strictă. 
Mişcarea de reformă propriu-zisă se manifestă prin înte¬ 
meierea de noi mănăstiri, cum este cea de la Cluny, sau 
prin restaurarea spirituală a vechilor abaţii, în care viaţa 
religioasă cunoscuse o delăsare. Mişcările de reformă sunt 
numeroase, ele au adesea ca punct de plecare o 
mănăstire, şi se extind după aceea la multe altele. în plus 
faţă de voinţa pentru o viaţă regulară, ele au drept carac¬ 
teristică să dea naştere uniunilor de mănăstiri şi. în 


1 Reformatorii se plâng că în întreaga Franţă nu a existat o 
singură mănăstire regulară, în care să poată intra un călugăr 
serios, Vita Odonis, in PL, 133 c 53. 

cazurile cele mai elaborate, unui ordin. în sfâr şit, mona¬ 
hismul găseşte noi surse de inspiraţie prin dezvoltarea 
vieţii eremitice şi organizarea sa. 

Aceste trei aspecte ale renaşterii vieţii monastice se 
combină mai mult sau mai puţin. Un asemenea abate 
reformator, ca Richard de Saint-Vanne, este o vreme 
eremit, o asemenea abaţie reconstruită devine conducătoare 
de ordin, aşa cum se întâmplă cu Saint-Victor din 
Marsilia, iar Cluny, mănăstire nouă, ajunge pe prima 
treaptă. Se impune totuşi, pentru mai multă claritate, să 
distingem tendinţele şi orientările. 


B. CLUNY 

Doi bărbaţi eminenţi sunt la originea mănăstirii de la 
Cluny, ducele de Acvitania, Guillaume cel Pios, şi abatele 
Bernon. 

Guillaume dorea să întemeieze o mănăstire spre mân¬ 
tuirea sufletului său şi l-a ales pe Bernon ca abate, pentru că 
ştia, de la cei care îi erau apropiaţi, despre comunităţile pe 
care le conducea că trăiau în râvnă. Acest gest de indis¬ 
cutabilă credinţă este însoţit de donarea domeniului ( villa) 
Cluny, la 11 septembrie 909, în condiţii cu totul liberale 1 . 
Ducele, apoi nepotul şi succesorul său, Guillaume cel Tânăr, 
acţionează în anii următori ca protectori-născuţi ai 
Clunyului, semnând ei înşişi toate chartele importante şi 
atrăgând bunăvoinţa credincioşilor, ca şi a vasalilor lor 2 . 

Bernon, un burgund de familie nobilă, întemeiase pe 
pământurile sale abaţia de la Gigny. El a devenit călugăr la 
Saint-Martin din Autun ce fusese reformată, către 870, de 
călugări veniţi de la Saint-Savin, o fiică a întemeierii de la 
Aniane. Se trăia atunci potrivit cutumelor impuse de celebrul 
abate, într-o viaţă regulară foarte strictă. în această disciplină, 


1 Data de 909 şi nu 910 a fost stabilită de G. de Valous în 
articolul „Cluny" din DHGE. 

2 M. CHAUME, En marge de l’histoire de Cluny, in Revue 
Mabillon, t. XXIX, 1939, p.41 şi urm. 

venită din vremuri carolingiene, s-a format Bernon. EI a 
impus-o cellei de la Baume-les-Messieurs, pe care a fost 
însărcinat să o reformeze, şi la Gigny, păstrând aceste două 
comunităţi sub autoritatea sa. Ştiuse să-i trezească regelui 
Burgundiei, Rudolf I, interesul faţă de Baume si să obţină 
astfel bunuri funciare. Pentru Gigny, mănăstirea sa perso¬ 
nală, el a obţinut de Ia papa Formosa, în 894, un privilegiu 
ce-i garanta libertatea de alegere abaţială. Aceste fapte 
dovedesc în ce măsură era credincios spiritului lui Benedict 
din Aniane. în sfârşit, lui Bernon trebuie să-i atribuim 
alegerea poziţiei de la Cluny, probabil pentru că nu era fără 
legătură cu familiile aristocraţiei vecine. 

Charta întemeierii mănăstirii de la Cluny conţinea dis¬ 
poziţii ce urmau să se dezvăluie cu timpul fundamentale. 
Guillaume cel Pios dăruia villa de la Cluny sfinţilor apos¬ 
toli Petru şi Pavel, adică Bisericii romane şi conducătoru¬ 
lui său. Era un transfer al proprietăţii excepţionale, 
deoar ece călugării ce locuiau la Cluny posedau, deţineau 
şi guvernau, pentru vecie, bunurile concedate. Noua 
mănăstire şi bunurile sale deveneau, cel puţin teoretic, o 
parte din patrimoniul funciar al Scaunului apostolic. 
Pentru a recunoaşte faptul acesta, călugării trebuiau să 
plătească o dată la cinci ani un cens de 10 sous pentru 
luminatul apostolilor. Guillaume cel Pios renunţa astfel la 
drepturile pe care le putea exercita proprietarul asupra 
unei mănăstiri construite pe pământurile sale. 

Charta adăuga: „Am binevoit astfel să inserăm în acest 
act că, începând din ziua aceasta, călugării nu mai sunt 
supuşi jugului nici unei puteri pământeşti". Această dis¬ 
poziţie era lămurită prin enumerarea acţiunilor interzise. 
Donaţia interzicea invadarea bunurilor de la Cluny, sus¬ 
tragerea lor parţială sau oferirea lor ca beneficiu către 
oricine. Acest ordin categoric se referea la toţi prinţii laici, 
la conţi, la episcopi şi chiar la papă. Nu era vorba decât de 
temporal. Era, intr-un fel, o clauză de imunitate întărită. 
Luat literal, Cluny nu era supus nici unei puteri ce avea 
capacitatea de coerciţie asupra pământului său. şi se 

găsea astfel sustras oricărei autorităţi pământeşti 1 2 . Este 
adevărat, la această dată, nu se pare că întemeietorul va 
fi infeles să atribuie o autonomie atât ele mare întemeierii 
de la Cluny,.deoarece, fără să intervină în viaţa internă a 
mănăstirii, îi asigura protecţia. în acest sens limitat, char- 
ta de donaţie a Clunyului este, se pare, mai aproape de 
obiceiurile carolingiene, decât de consecinţele pe care 
abaţia a ştiut să ie tragă, cu timpul. 

De fapt, donarea unei mănăstiri Apostolului Petru, mai 
curând decât regelui, nu era, în 909, o acţiune necunoscută. 
Existaseră exemple în Italia încă din secolul al VUI-lea. Ele 
devin mai numeroase în secolul al IX-iea, pe măsură ce pro¬ 
tecţia regală devine mai nesigură. Astfel, Girard, conte de 
Vienne, şi soţia sa Berthe, fondatorii mănăstirilor de Ia 
Vezelay şi de la Pothieres, pe care le subordonează Romei şi 
pontifului. Ei plătesc un cens Bisericii romane. Nicolae I, care 
a primit această cerere, s-a mulţumit să acorde, în 863, un 
privilegiu potrivit căruia regi, episcopi sau demnitari de orice 
fel nu au putut să ridice, să sustragă sau să folosească în 
profitul propriu sau al altuia bunurile concedate. Formularea 
reţine atenţia pentru că nu pare îndepărtată de ceă a chartei 
de întemeiere de la Cluny. Totuşi, ne putem întreba asupra 
sensului exact al actului din 863, pentru că acest transfer de 
proprietate, la acea dată, nu anulează drepturile regelui. 
Dimpotrivă, în 909, donatorul dispunea de puteri piinciare şi 
semnificaţia actului se modifică din acest motiv, intr-un 
vocabular apropiat şi în legătură cu un scop identic se per¬ 
cepe o schimbare ce ţine de evoluţia puterilor într-o jumătate 
de secol 1 . 

De la o imunitate carolingiană abia modificată. în care 
papa îl înlocuia pe rege, la un principat ecleziastic, tre¬ 
cerea este imperceptibilă şi poate că a scăpat regilor şi 
prinţilor. în 868, Caro] cel Pleşuv, care face pace cu 

1 Ne faslibus regine magnitudinis subjiciatur, nec cujuslibet 
terranae potestaLis jugo subjicianiur. A. BRUEL, Recucil des 
Clutrccs de J'abbaye de Clunv. Paris, 1876-1903. t.I, n°112, 
p. 124. 

2 Lista mănăstirilor date Scaunului apostolic in E. AMANN şi 
A. DUMAS, L'Eglise au pouvoir ele laiques [58]. p.346. 

Girard, conte de Vienne, confirmă privilegiile pe care le are 
Vezelay, fără să-şi păstreze autoritatea. în 939, Ludovic al 
IV-lea Outremer, care eliberează o diplomă întemeierii de 
la Cluny, acordă următoarele: „acest loc va fi precum a 
stabilit contele Guillaume, scutit de orice dominaţie laică" 1 . 

Oamenii Bisericii, care, după toate probabilităţile, per¬ 
cepeau sensul acestor formule mult mai bine, au tras 
destul de repede consecinţele din acest fapt. Odon de 
Cluny a obţinut în 931 de la papa Ioan al Xl-lea o bulă ce 
confirma statutul mănăstirii. Ea conceda o imunitate ce 
excludea orice autoritate asupra bunurilor prezente şi 
dependenţelor viitoare ale abaţiei. Ea proclama facultatea 
călugărilor de a alege liber abatele pe care îl doreau şi de 
a subscrie la autonomia acordată de prinţ. 

Generozitatea lui Guillaume cel Pios poate fi parţial 
explicată, fără să dorim a o minimaliza. întemeierea de la 
Cluny are loc intr-un moment când principatele teritoriale 
au ajuns să-şi definească teritoriile şi când autoritatea 
ducelui este stabilită. Ralierea la Roma rămânea fără reale 
consecinţe, din moment ce întemeietorul asigura în 
acelaşi timp pacea şi protecţia, şi fără utilitate precisă, de 
vreme ce autoritatea Scaunului apostolic nu era foarte 
mare. Exista în acest punct o precauţie, pe care prece¬ 
dentele o explică. Or, privilegiul dobândit joacă un rol 
determinant, atunci când domeniile feudale se substituie 
principatelor teritoriale, ca garant al păcii publice. 
Bunurile de la Cluny suferă atunci vexaţiuni, de care 
vinovaţi sunt sirii de Brancion, de Berze, de Beaujeu şi alţi 
câţiva. în 1016, călugării aduc la cunoştinţa regelui 
Franţei şi a papei certurile lor. Robert cel Pios eliberează 
două diplome, în 1017 şi 1023, în care confirmă posesiu¬ 
nile abaţiei numai în Maconnais. Intervenţia regelui 
Franţei nu trece dincolo de acest gest de bunăvoinţă. 
Dimpotrivă, papa Benedict al VUI-lea, în septembrie 1016, 
ordonă tuturor episcopilor din Burgundia, Acvitania şi 


1 Historiens de France, t. IX, p.590. 


270 



Provenţa să-i apere pe călugări de toate relele de care 
suferă. El aminteşte că Clunyul aparţine Romei şi că 
această raliere este valabilă şi pentru dependenţe. în plus, 
ordonă episcopilor să-i excomunice pe cei care i-au mole¬ 
stat pe clunisieni. Neputinţa regelui, care nu mai intervine 
in favoarea Clunyului până în secolul al Xll-lea, şi 
hotărârea papei reuşesc să facă din Cluny un bun al 
Scaunului apostolic şi o seniorie a Bisericii separate, ce 
primeşte în mod hotărât un sprijin de la Biserica romană. 
La această dată, principiile stabilite de Bernon îşi găsesc 
împlinirea, iar mănăstirea de la Cluny constituţia, care i 
se atribuie de obicei încă de la origine 1 . 

Eliberarea Clunyului se extinde deopotrivă în domeniul 
spiritual. în dreptul Bisericii străvechi, comunităţile 
monastice depindeau de episcop, care avea asupra lor 
autoritatea disciplinară şi puterea sacramentală de a con¬ 
feri ordinele. Excepţiile de la această dependenţă, în pro¬ 
fitul unei legări directe de Roma, rămân o raritate în epoca 
carolingiană. Abaţia de la Fulda, care se bucură, în vir¬ 
tutea unei bule din 751, de acest privilegiu de scutire, 
este, fără a fi unica, cel mai cunoscut caz. 

Problema scutirii nu se pune decât la sfârşitul secolu¬ 
lui al X-lea. La această dată, reforma monastică a atins 
deja un număr important de abaţii, în vreme ce episco¬ 
patul, mai ales în regatul Franţei, unde este prins în dis¬ 
putele dintre carol'ingieni şi robertieni, pare mai compro¬ 
mis decât oricând cu viaţa laică. Călugării se bucură de 
un prestigiu religios neegalat, iar sentimentul că modul 
lor de viaţă îi aşază deoparte se găseşte, datorită acestui 
fapt, înviorat. 

Din epoca carolingiană, tutela regelui sau autoritatea 
proprietarului avuseseră ca efect contrabalansarea drep¬ 
turilor spirituale ale episcopului care nu era singurul ce 
urma să intervină în viaţa unei mănăstiri. De la charta 


1 J.-F. LEMARIGNIER, Structures monastiques et structures 
politiques dans la France de la fin du XF et des debuts du XI C 
siecle, in II Monac.hesimo [279], p.357 şi urm. 

Clunyului, sunt numeroase abaţiile care au obţinut pro¬ 
gresiv eliberarea temporală. De aceea, autoritatea epis- 
copilor şi pretenţiile lor de toate felurile ce nu se lovesc de 
nici o putere laică apar drept abuzuri. Era perceptibilă în 
mod special în abaţiile al căror temporal aparţinea 
Scaunului roman, deoarece aici, mai puţin decât în alte 
părţi, se înţelegea că o mănăstire supusă Romei, în pri¬ 
vinţa bunurilor sale poate să depindă de o altă jurisdicţie 
spirituală. 

Scutirea a devenit subit o chestiune urgentă şi gravă cu 
ocazia conflictului născut prin demiterea arhiepiscopului de 
Reims, Arnoul. La Conciliul de la Saint-Basle de Vergy, în 
991, Abbon de Fleury susţine că intr-o cauză de acest fel 
apelul la papă este indispensabil. Episcopul de Orleans, 
Arnoul, care conduce acuzarea, este ostil cu violenţă acestei 
chestiuni, la fel ca şi oiicărei intervenţii a Scaunului apos¬ 
tolic în problemele religioase ale regatului Franţei. Episcopul 
de Orleans este diocezanul abaţiei de la Fleury. Raporturile 
sale cu abatele se înăcresc foarte repede şi Arnoul merge 
până la a atenta la viaţa lui Abbon. în aceste condiţii Abbon 
de Fleury se străduieşte să obţină scutirea pentru abaţia sa. 
îşi sprijină cererea prin două lucrări foarte bine argumentate: 
Collection de Canons şi LettreXIV, în care adună texte vechi 
favorabile libertăţii monastice. în 997, el a obţinut de la 
Grigore al V-lea, nu fără trudă, esenţialul din ce solicitase, şi 
anume de a se sustrage puterii coercitive a episcopului. De 
acum înainte, nici un episcop nu poate pătrunde’ în abaţie 
fără consimţământul abatelui, care, în cazul în care greşeşte, 
trebuie să fie judecat de un conciliu sau de Roma, dacă o 
cere. Rămânea să se elibereaze' de puterea de ordin 1 . 

Călugării de la Cluny au ştiut să obţină pentru ei 
atribuirea aceluiaşi privilegiu în 998 şi. în plus, dreptul de 
a se adresa episcopului la alegerea lor pentru hirotonisi- 
rile sacerdotale şi binecuvântarea abatelui. Guillaume de 
Volpiano a obţinut acelaşi privilegiu pentru Fruttuaria, în 


1 J.-F. LEMARIGNIER, L'exemption monastique etles origines 
de la reforme gregorienne, in A Cluny [366],pp.288-340. 



1006, apoi pentru Fecamp şi pentru Saint-Benigne din 
Dijon, în 1012. Până la această dată, scutirea nu este 
atribuită decât câtorva mănăstiri. La drept vorbind, epis¬ 
copii sunt ostili în unanimitate. în 1008, cu ocazia unui 
nou conflict între Fleury şi episcopul de Orleans, Fulbert 
de Chartres, bun canonist şi spirit mare, ia poziţie 
împotriva privilegiului din 997, deoarece el nu găseşte nici 
textul canonic nici raţiunea pentru a justifica o asemenea 
pretenţie 1 . 

Punerea la punct definitivă a scutirii clunisiene este 
mai târzie. în 1024, Ioan al XlX-lea reînnoieşte privilegiul 
lui Grigore al V-lea. Cu această ocazie el extinde, pentru 
toţi călugării de la Cluny, oriunde s-ar afla, clauza care îi 
pune la adăpost de orice coerciţie episcopală. De acum 
înainte, toţi cei care au făcut profesiune de credinţă prin 
mâinile abatelui de Cluny, şi este cazul călugărilor de la 
abaţiile-fiice şi de la priorate, sunt scutiţi de autoritatea 
episcopilor. Papa consideră necuviincios ca „fiii Sca¬ 
unului apostolic" să poată fi anatemizaţi de oricine fără ca 
justiţia sa să fi fost sesizată despre acest lucru. Aceste 
privilegii sunt confirmate cu o ultimă energie, la conciliul 
roman din 1027, de către acelaşi Ioan al XlX-lea. La 
această dată, Cluny aparţine Scaunului roman, atăt ca 
temporal, căt şi ca spiritual. 

Cucerirea scutirii este etapa decisivă în constituirea 
ordinului clunisian. adică în organizarea sub autoritatea 
abatelui de la Cluny a unei imense reţele de abaţii-fiice, de 
mănăstiri supuse şi de priorate. 

Dreptul monastic străvechi interzice cumulul de funcţii 
abaţiale, dispoziţie ce se acordă perfect cu autonomia 
mănăstirilor şi cu puterea disciplinară şi sacramentală a 
episcopului diocezan. Benedict din Amâne inovase, păstrând 
autoritatea abaţială asupra abaţiilor ce descind din propria 
întemeiere. Această practică devine repede cutumiarâ la 
reformatori, din raţiuni evidente. Ea nu atrage după sine. 


1 FULBERT, ep. 16, in PL, 141 c 208. 

Lotuşi, formarea unui ordin religios, pentru că această unire 
ţine de persoana abatelui şi nu este durabilă. Aşa se întâm¬ 
plă cu Bernon şi Odon. Primul abate de la Cluny, care con¬ 
ducea spre destinele avute Baume şi Gigny, care a primit 
după aceea de la Guillaume cel Tânăr, Massay şi de la Ebbon 
de Deols, Bourg Dieu şi Ethice, şi-a repartizat abaţiile prin 
testament între nepotul său, Guy, şi discipolul său, Odon. 
Unirea nu ţinea decât de persoana sa. Odon a primit 
deopotrivă funcţia abaţialâ în numeroase mănăstiri, în scopul 
de a le reforma. Legăturile de familie şi prietenia explică, 
aproape în toate cazurile, această numire fără să fie necesar 
să se facă apel la spiritul de cucerire de la Cluriy 1 . Or, misi¬ 
unea lui Odon este uneori limitată în timp. Ea este cel mai 
adesea personală şi nu leagă abaţia de mănăstirea burgundă. 
Astfel Fleur-sur-Loire, unde Odon reintroduce Regula bene- 
dictină, îşi regăseşte independenţa şi propriul destin, fără să 
aibă legături organice cu Clunyul. 

Există şi alte cazuri. în 929, ducesa Adelaida a dăruit 
Romainmoutier, precizând că această mănăstire va avea de 
acum înainte acelaşi abate precum Cluny şi călugării din cele 
două lăcaşuri vor forma una şi aceeaşi comunitate. Acelaşi 
lucru se întâmplă cu mănăstirea de la Charlieu. Este vorba 
aici de legături permanente între instituţii. Călugării au 
aceeaşi viaţă şi acelaşi abate, eî'trăiesc numai în două locuri 
diferite. Cu toate acestea, nu este un ordin în sensul exact al 
termenului, cu definirea precisă a raporturilor de subor¬ 
donare între priorate, abaţiile supuse şi mănăstirea princi¬ 
pală. Abatele de Cluny reformează în continuare, cu titlu per¬ 
sonal, câteva mari abaţii în vremea Sfântului Maîeul. Totuşi, 
există tendinţa de a dobândi pentru Cluny abbatia, adică 
dreptul de a-1 desemna pe abate. 

Ordinul de ia Cluny se elaborează lent şi instituţiile 
sale se stabilesc, uneori, târziu 2 . Anii decisivi par cei în 
care Ioan al XlX-lea extinde privilegiul Iui Grigore a! V-lea 
la toţi călugării acolo unde ei rezidă, şi îi supune pe toţi 
clunisienii jurisdicţiei pontificale. începând de la acest act 


1 M. CHAUME, En marge de l’histoire de Cluny. in Revue 
Mabillon. t. XXX, 1940, p.33 şi urm. 

2 J. HOURLIER, Cluny et la notion d’ordre religieux. in A 
Cluny (366], p.219 şi urm. 

clin 1024. confirmat ele conciliul roman clin 1027, epis¬ 
copii nu mai au nici o putere de corecţie asupra mănăsti¬ 
rilor legale de Cluny, ce ţin ele acum înainte de papă. 
Autoritatea pontifului se exercită prin cea a abatelui de 
Cluny. Există, aşadar, un ordin în sensul propriu al ter¬ 
menului. 

Această instituţie se bazează pe câteva principii simple. 
Toţi novicii fac profesiune de credinţă prin mâinile 
abatelui de Cluny. oricare ar fi prioratul unde au fost 
formaţi. Abatele are aceeaşi putere directă asupra 
călugărilor şi toate casele sunt ca o extindere a abaţiei- 
mamă. Până în secolul al XlII-lea, nu există nici provincii, 
nici capitlu general. Abatele de Cluny vizitează toate 
abaţiile şi dispune de puterea de corecţie ca un singur şi 
unic abate. Aceste particularităţi de guvernare derivă, în 
mod evident, din privilegiul de scutire şi impun conducăto¬ 
rului ordinului o viaţă rătăcitoare, cu siguranţă epuizantă. 

Nu toate abaţiile au aceleaşi relaţii cu Clunyul. Casele 
supuse imediat abatelui de Cluny poartă numele de prio- 
rate. Toţi priorii sunt numiţi de abatele de Cluny şi unii 
au, ei înşişi, dependenţi. Cinci mari mănăstiri se bucură 
de un rang aparte, Lewes, La Charite-sur-Loii-e, Saint- 
Martin-des-Champs, Souvigny şi Sauxillanges. Cei care le 
guvernau purtau titlul de mari priori şi ocupau primul loc 
după abaţi. 

Autoritatea Clunyului se extinde deopotrivă la vechile 
abaţii care poartă acest nume, chiar şi atunci când 
abatele nu mai este decât priorul caselor precedente. în 
sfârşit, există abaţii supuse, asupra cărora drepturile 
abatelui de Cluny sunt variabile. Uneori el numeşte 
abatele, alteori confirmă pur şi simplu alegerea sa. Cu 
acestea din urmă, uneori, are dificultăţi Clunyul, deoarece 
aceste abaţii sunt muncite de tentaţia independenţei. 

Regula Sfântului Benedict, care conduce viaţa clu- 
nisiană, era însoţită de uzanţe ce fixau numeroase 
aspecte concrete lăsate în umbră. Prin Bernon, Cluny a 
adoptat cutumele lui Benedict din Aniane şi se alătură 
astfel mişcării de unificare monastică şi de reformă a 

epocii carolingiene. De aceea, prin acest fond comun, 
cutumele de la Cluny sunt apropiate de cele ale altor 
mişcări de reformă. Pe de altă parte, disciplina clunisiană 
este difuzată intr-o mare măsură în afara ordinului pro- 
priu-zis, piin intermediul reformelor întreprinse, cu titlu 
personal, de abaţii de la Cluny. 

Aceste cutume au fost trecute în scris foarte devreme. 
Primul text este cunoscut şi păstrat intr-o dublă 
redactare, din care prima ar urca până la abaţiatul 
Sfântului Maîeul, iar cea de a doua până la cea a lui 
Odilon. O a treia redactare, cunoscută sub numele de 
Coutumes de Farfa., datează din anii 1042-1043. Către 
1081, Ulric de Cluny a consemnat din nou aceste uzanţe 
in scris, cu mai multă metodă. La o dată nesigură, între 
1063 şi 1087, călugărul Bernard a făcut şi el o ediţie din 
aceleaşi cutume 1 . 


1 Filiaţia şi înrudirea diferitelor cutumiare monastice din se¬ 
colele al X-lea şi al Xl-lea se stabilesc după cum urmează, după 
G. DE VALOUS. Le monachisme clunisien [406], t. I, pp 20-21. 

Uzanţele de la Cluny dair Regulii Sfântului Benedict o 
versiune plină de blândeţe, atunci când aceasta lasă o 
maijă de interpretare. Astfel munca manuală este redusă 
la puţine lucruri. Ascetismul nu este o preocupare domi¬ 
nantă, chiar dacă aici se practică posturile şi veghea. 
Călugării trăiesc în linişte, care apare ca o observanţă fun¬ 
damentală. întregul efort al clunisianului constă în con¬ 
centrarea permanentă a voinţei sale pentru viaţa în claus¬ 
trare, care se dezvoltă într-o liturghie aproape neîncetată. 
Slujba divină cu prelungirile sale ocupă majoritatea tim¬ 
pului. înainte de mărea messă din cor, călugării rămân 
îndelung în rugăciune, fiecare cu sine. Iarna, după 
rugăciunile nocturne, rămân aici până în zori, aşezaţi, 
rugându-se şi meditând. Lectura se face în linişte în 
incintă, după primă, nonă şi sextă, iarna. Pe scurt, întrea¬ 
ga viaţă a clunisianului este ocupată, iar- sfinţenia este 
capătul acestei îndelungi maturizări în rugăciune. Cluny 
este o mănăstire pioasă şi religioasă. 

Odon, al doilea abate, a dat acestei vieţi regulare o 
interpretare care modelează spiritul de la Cluny. 
Comunitatea monastică şi liturghia se află în centrul unei 
reflecţii grandioase, care se ocupă de întregul ordin celest 
şi unde converg toate etapele mântuirii. 

Monahismul are drept model Biserica primitivă de la 
Ierusalim adunată de Sfântul Spirit şi realizează idealul 
prin viaţa comună sub conducer ea abatelui. Călugărul 
este astfel martor al Bisericii locuite de Sfântul Spirit, ceea 
ce exclude orice meschinărie. Odon descrie foarte 
minuţios această trecere de la reafităţile pământeşti ia 
spiritualitate. Renunţarea Sa lume şi asceza şterg păcatul 
originar şi restituie starea primitivă. Astfel începe o 

II, III, IV, V. Monte Cassino, 1905-1912). Primele redactări ale 
cutumei de la Cluny, B. ALBERS, t. II, pp.1-30 şi 31-61, 
Couiumes de Farfa sunt cunoscute în două redactări, in PL,' 150 
c 1193 şi urm., şi ALBERS, t. I. Cele de la Fruttuaria. ALBERS, t. 
IV, pp; 1-191, cele ale lui Chiori, in PL, 149 c 635. Statutul de la 
Lanl’rane. rezultat al Rcguiaris concordia engleză este editat de 
D. KNOWLES. The monastic constitutions of LarJranc, Londra, 
1951. 

reîntoarcere c.âtre paradis. Necontractând căsătoria, 
legătură ce nu-şi află locul în viaţa viitoare, călugărul per¬ 
fect poate fi asimilat cu îngerii. El trăieşte cu anticipaţie în 
sărbătoarea eternă 1 . 

Reflecţia lui Odon asupra liturghiei se desfăşoară pe 
acest fond celest. Idealul este rugăciunea continuă, 
voioasă şi entuziastă care ajunge până la nivelul cetelor 
îngereşti. Liturghia monastică participă la această 
rugăciune eternă pe care îngerii o fac neîncetat în faţa lui 
Dumnezeu. Citându-I pe Vergiliu, Odon spune despre 
psalmodiere că „nu există nimic muritor care sună în ea“, 
ceea ce se poate înţelege în mai multe feluri. Cu toate 
acestea, la sărbătorile obligatoriu grandioase, pentru că 
trebuie să se menţină la nivelul îngerilor, preferă 
rugăciunea personală. Apeasta arată la ce nivel o situează.' 
Ea ne face să pătrundem în liniştea eternă a lui 
Dumnezeu, adică în misterul său, iar călugărul este atun¬ 
ci un mistic. Exact prin această încununare foarte per¬ 
sonală de vederi şi de teme tradiţionale este original Odon. 

O asemenea amploare de vederi necesită câteva comen¬ 
tarii, în primul rând despre Odon. Canonic la Saint- 
Martin din Tours, a frecventat şcolile şi a primit o formaţie 
excelentă. A predat. îi datorează mult lui Grigore cel Mare, 
acest model de gândire al întregului monahism, şi 
foloseşte multe din operele sale. O viziune celestă atât de 
coerentă ar incita mai ales la aflarea modului în care 
influenţa lui Ioan Scottus Eriugena a ajuns până la el. în 
plus, există în gândirea sa accente noi, cu totul necunos¬ 
cute pentru timpul său, în legătură cu Christos sau cu 
viaţa interioară. Omul are ceva excepţional şi nu putem fi 
siguri că Clunyul i-a păstrat integral moştenirea. 

Pietatea face din mănăstire o şcoală de sfinţenie, ceea 
ce înseamnă exact vocaţia sa orginară. în ciuda locului 


1 K. HALLINGER. Le climat spirituel des premiers temps de 
Cluny, in Revue Mabillon, t. XLVI, 1956, p. 117 şi urm. Autorul 
citează Monachi perfecţi beatis angelis assimilantur. Vita 
Geraldi, II, 8 şi Nil mortale sonans, în legătură cu psalmodierea. 

comunităţii în gândirea lui Odon, căutarea individuală a 
mântuirii pare să capete mai multă importanţă decât în 
epoca carolingiană, deoarece viziunea celestă este dublată 
la el de o abordare personală a spiritualităţii. 

La Cluny, cultura este în legătură directă cu cultul şi 
viaţa spirituală, deoarece ea are în primul rând drept scop 
să favorizeze înflorirea misticismului, care este inerent 
oricărei vocaţii monastice. Ea este subordonată vieţii reli¬ 
gioase. Este de mirare că o atitudine atât de normală a 
provocat acuzaţii acerbe şi exagerate 1 . 

La Cluny sunt cultivate cu prioritate artele ce conduc în 
cea mai mare măsură spre viaţa spirituală: muzica, arhitec¬ 
tura, precum şi pictura şi sculptura. Remarca lui Odon 
despre psalmodiere, citată anterior, indică în măsură sufi¬ 
cientă că rafinamentul, în acest caz, nu este senzual, ci divin. 
Slujba trebuie să conducă sufletul. în plus, muzica este arta 
cel mai direct accesibilă pentru călugării veniţi din mediile 
aristocratice. Ea este la Cluny un obiectiv urmărit cu multă 
atenţie. Se atribuie lui Odon, probabil greşit, un opuscul 
despre modul de a o practica 2 . Nu din întâmplare capitelurile 
bisericii abaţiale Sfântul Hugues reprezintă tonurile. Este 
încununarea unei mari râvne. Arhitectura are o funcţie şi 
mai complexă. Intenţiile simbolice ţâşnesc de peste tot. Nava, 
scăldată de lumină, dispunea de o capacitate de evocare 
aproape fără limită. Călugărul Gauzon. care a făcut pla¬ 
nurile, cunoştea la fel de bine legile proporţiei, ca şi pe cele 
ale armoniei, încât să ştie să ritmeze construcţiile cu 


1 Cluny este acuzat de ritualism, de spiritualism excesiv, K. 
HALLINGER, în art. „Cluny" din Enciclopedia italiana, şi de osti¬ 
litate faţă de cultură, S. HILPISCH, Das Benediktinisch-monas- 
tische Ideal in Wandel der Zeiter, in Studien und Mitt. zur 
Gcsch. des Benediktiner Ordens, t. LXVIII, 1957, pp.78-79. Cele 
două reproşuri surit legale; J. LECLERCQ respinge aceste 
aserţiuni. Cluny l'ut-il enncmi de la culture?, in Revue Mabillon, 
t. XLVII, 1957, p. 172 şi urm. care este o notă critică, şi mai poz¬ 
itiv în Spiritualite et culture â Cluny, in Spiritualitâ Cluniacense 
14031, p. 101. Dorind să dovedească că există cultură la Cluny, 
ceea ce este indiscutabil, J. Leclercq nu subliniază îndeajuns 
dependenţa ei faţă de spiritualitate. Cluny este în primul rând o 
mănăstire. 

2 PL, 133 c 758-814. 

cântarea în monodie. în sfârşit, decorul dezvolta un program 
iconografic edificator şi nu o imagerie grotescă. Aceste arte 
tindeau să facă perceptibilă prezenţa lui Dumnezeu în lume 
şi au vocaţia de semne, dacă nu de sfinte taine. Astfel, tim¬ 
panul de la Moissac, un locaş clunisian, ilustrează admirabil 
viziunea directă a lui Dumnezeu, de care se bucură îngerii 
încântaţi de iubire. Or, destinul creştinilor în lumea de din¬ 
colo este exact aşa, întreaga teologie â secolului al Xl-lea ne 
învaţă. Călugării, prin profesiunea şi misticismul lor, trebuie 
încă de aici, de pe pământ, să întrevadă aceste bucurii 
celeste. Imaginând încântarea divină, acest portal explică 
prin ce se constituia atunci mândria şi măreţia vieţii monas¬ 
tice în tradiţia lui Odon 1 . ' 

Artele literare sunt deopotrivă cunoscute şi cultivate la 
Ciuny. Abaţii din secolele al X-lea şi al Xl-lea sunt foarte 
fini literaţi. Odon este deasupra multor contemporani prin 
profunzimea vederilor sale. Biblioteca de la Ciuny este 
una dintre ceie mai bogate ale creştinătăţii, iar călugării 
însărcinaţi cu scriptorium-ul sunt înconjuraţi de diverse 
atenţii. Există şi copii la Ciuny, şi oameni foarte tineri care 
primesc într-o şcoală internă formaţia umanistă necesară 
cântării liturghiei şi citirii Sfintei Scripturi. Biblioteca dis¬ 
tribuie fiecărui călugăr, la începutul postului, o carte ce 
trebuie citită în întregime, aşa cum prevede Regula 
Sfântului Benedict 2 . Nu-i lipseşte nimic culturii de la 
Ciuny, numai că marile opere, fecunde şi originale, apar 
rar. O asemenea lacună nu se poate explica printr-o osti¬ 
litate fafă de cultură pe care totul o dezminte. Dimpotrivă, 
vocaţia intelectuală a mănăstirii pare subordonată ori¬ 
entărilor sale spirituale şi mistice. Edificarea pare a fi toc¬ 
mai esenţialul. 

Este discutat sensul acţiunii clunisiene. Rolul său şi 
semnificaţia sa în Biserică şi în societate, în secolele al 
X-lea şi al Xl-lea, nu pot face obiectul unor explicaţii 


1 J. HOURL1ER, La spiritiialiteâ Moissac d'apres la sculp- 
ture, in Annales du Midi, 1963, p. 395-404. 

2 A. WILMART, Le couvcnt ei la bibliotheque de Ciuny vers le 
milieu du X7 e siecle, in Revue Mabillon, t.XI 1921, p. 99 şi urm. 

pripite. Cele care, superficiale la drept vorbind, ar găsi un 
sprijin în originalitatea presupusă a Clunyului în materie 
de cutume monastice şi de liturghie s-au dovedit fără fun¬ 
dament 1 . 

Legăturile Clunyului cu nobilimea au fost, pe bună 
dreptate, primele cercetate. Două puncte de vedere, destul 
de diferite, au fost dezvoltate în acelaşi timp. Abaţia de la 
Cluny, prin centralismul său, s-ar opune particularismu¬ 
lui medieval şi fragmentării puterilor. Ordinul, construcţie 
ierarhizată sprijinită pe legături de dependenţă, este mo-, 
delul statului feudal 2 . Aceasta este o versiune monarhică 
a rolului abaţiei burgunde. Invers, Cluny le apare unora 
ca favorizând puterea aristocraţiei. Mănăstirea con¬ 
solidează societatea prin intervenţiile sale în favoarea 
păcii şi luptă în mod eficace împotriva grupurilor eretice, 
prin calitatea vieţii sale religioase şi liturgice. Bogăţia sa îi 
permite să acorde asistenţă săracilor, ceea ce limitează 
luptele sociale. Cluny confirmă ordinea socială. 

Aceste vederi nu ar putea fi adoptate fără o analiză. 
Cluny pare să se acomodeze uşor cu particularismul 
medieval şi se adaptează la toate situaţiile speciale. Abaţii 
întreţin bune relaţii cu împăratul care, totuşi, nu mai per¬ 
mite instalarea clunisienilor în statele sale. Abaţia se 
înţelege mai bine cu prinţii şi cu seniorii. De la aceştia 
primeşte ea misiunea de a reforma mănăstirile particu¬ 
lare. Autoritatea seniorială asupra comunităţii monastice 
este cea care favorizează expansiunea clunisiană. De altfel, 
Cluny nu caută să preia de Ia seniorii laici bisericile par¬ 
ticulare pe care le posedă. Lista donaţiilor arată că marea 
mănăstire burgundă este mai puţin îndreptată, decât 

1 Explicaţiile lui E. WERNER, Die Cesellschaftlichen 
Grundlagen der Klosterreforrn im 11 Jh. [407], au fost făcute 
fărâme de K. HALL1NGER. Progressi e problemi della ricerca 
sulla riforma pregregoriana, in II Monachesimo [279), p.257 şi 
urm. 

2 J.-F. LEMARIGNIER, Strucîures monastiques et structures 
politiques dans la France de la fin du X? et des debuts du Xfi 
siecle, in II Monachesimo 1279], p. 357 şi urm. 

altele, spre revendicarea posesiunilor 1 . Opera sa este în 
primul rând religioasă şi se articulează pe drepturile 
laicilor, mai mult decât pe cele ale episcopilor. Cluny 
răspunde cum se cuvine problemei puse de decadenţa 
vieţii religioase din cauza amestecului laicilor în viaţa 
mănăstirilor, propunându-şi să realizeze autonomia sau 
independenţa lor cu acordul aristocraţiei. Libertatea pe 
care o obţine Cluny pentru abaţiile-fiice şi pentru priorate 
este compensaţia inserării profunde în societatea feudală. 
Nu ar trebui, cu toate acestea, să credem Clunyul ostil 
episcopilor şi că prelaţii ţin mănăstirea în suspiciune, 
pentru că a obţinut un privilegiu extins de exempţiune. în 
mod obişnuit, clunisienii întreţin relaţii amicale cu epis¬ 
copii. Dificultăţile sporadice sunt aplanate destul de uşor. 

C. CELELALTE MIŞCĂRI DE REFORMĂ 

y 

Reforma monastică este un program care se impune 
într-o măsură destul de mare în Europa Occidentală. Dar 
Cluny nu deţine monopolul în acest sens. Mişcarea este 
amplă şi complexă. Nu poate fi vorba astăzi de a anexa la 
Cluny toate abaţiile care i-arf adoptat uzanţele, fără a face 
parte din ordinul propriu-zis. Există, pe de altă parte, 
reforme monastice a căror inspiraţie este oarecum dife¬ 
rită. Este bine să subliniem originalitatea fiecărei acţiuni, 
dar nu trebuie să exagerăm. 

Mişcarea de reformă creează prin ea însăşi legături 
între mănăstiri, pentru că abaţii şi micile grupuri de 
călugări merg de la una la alta pentru a introduce acolo 
cu exactitate reforma. Ei pot rămâne originali şi să se 
relaxeze după plecarea unui abate venit din alte părţi. 
Poate rămâne din aceasta o înrudire spirituală şi relaţii destul 


1 J. WOLLASCH, KONIGTUM, Adel und Kloster in Berry 
wahrend des 10. Jahrhundert. in Neue Forsc.hungen [404], 
pp. 17. 265; H.E. MAGER. Studien i'tber das Verhaltnis des 
Cluniacenzer zum Eigenkircbenwesen [404J,pp. 167-217. 

de suple, dai' durabile. Influenţa poate fi marcată in 
uzanţe şi cutume. Apar ligi. uniuni şi confederaţii de 
mănăstiri. Ordinul clunisian apare în acest context drept 
cea mai elaborată organizare. 

Fleury-sur-Loire este reformată în 931, deoarece con¬ 
tele Lisiard, pe care îl nemulţumeşte delăsarea vieţii 
monastice, a obţinut de la regele Raoul cedarea dreptului 
său de numire a abatelui. El a făcut atunci apel la Odon, 
care însă nu a fost acceptat uşor de comunitate. Abatele 
de la Cluny a introdus aici o viaţă mai austeră şi a impus 
abandonarea peculiului personal, practică ce ruina spiri¬ 
tul de purificare şi spărgea unitatea necesară unei comu¬ 
nităţi monastice. După moartea lui Odon, călugării de la 
Fleury aleg ca abate tot un clunisian. După 948, ei îl iau 
dintre ei. Fleury nu a fost niciodată integrat în Ordinul 
Cluny, de altfel, statutul său este potrivnic acestui lucru. 
Libertatea de alegere a abatelui, privilegiu confirmat de 
papă, nu împiedica mănăstirea să fie regală, ceea ce 
autoriza intervenţiile regelui în chestiunile temporale şi 
chiar în desemnarea abatelui. Sprijinul acordat de Hugo 
Capet unui abate intrus. în 987, arată în mod suficient 
acest lucru. Statutul interzicea orice afiliere la Cluny, iar 
reforma nu îl modifică. 

Devenită mănăstire regulară, Fleury participă la restau¬ 
rarea a numeroase abaţii, iar ajutorul său este cu atât mai 
solicitat cu cât proprietarii nu pot fi bănuitori în legătură cu 
intervenţia călugărilor, atât de respectuoşi cu drepturile lor. 
Astfel reformează Saint-Remi de la Reims, unde unul dintre 
ej, Hincmar, este abate din 945 până în 967. în vremea 
abatelui Wulfade, între 948 şi 962, această acţiune se inten¬ 
sifică. La cererea contelui Thibaud, un grup de călugări 
restabileşte viaţa regulară la Saint-Florent din Saumur. 
Saint-Pere din Chartres, care devenise colegială, revine la 
viaţa monastică cu ajutorul mănăstirii Fleury şi acordul 
episcopului. La cererea episcopului de Laon, Fleury 
furnizează abaţiei Saint-Vincent din acest oraş 12 călugări 
pentru a ajuta un abate reformator venit de la Gorze. 

La Fleury sosesc, deopotrivă, călugări pentru a se firma 
înainte de a se întoarce la mănăstirea lor de origine, unde vor 

restabili viaţa regulară. Aşa s-a întâmplat eu irlandezul 
Cadroe, în 945. Rechemat la capătul a doi ani, el a devenit 
prior, apoi abate la Waulsort, pe Meuse, apoi la Saint- 
Clement din Metz. Acest mod de acţiune este în special fruc¬ 
tuos în Anglia. Osgern, format de Fleury, între 950 şi 963, 
devine abate de Abbington. Oswald care, după o şedere la 
Fleury, devine succesiv episcop de Worcester, apoi arhiepis¬ 
cop de York, sprijină înnoirea monastică. Fondează 
mănăstirea de la Westbury-on-Trym, ai cărei călugări înlocu¬ 
iesc canonicii la catedrala din Worcester, şi participă la înte¬ 
meierea marii mănăstiri de la Ramsey, între 969 şi 972. 

Influenţa clunisiană este deopotrivă de puternică la 
Saint-Benigne din Dijon, mănăstire ce aparţine episcopu¬ 
lui de Langres, care îi este şi diocezan, deoarece nu există 
episcop la Dijon. Bruno, dornic să o reformeze, a făcut 
apel la Maieui, care a trimis 12 călugări conduşi de 
Guillaume de Volpiano. Devenit abate în 990, el a introdus 
la Saint-Benigne cutumele de la Cluny, pentru liturghie şi 
şcoli. Cu toate acestea, avea o înclinaţie pentru severitate 
şi a sporit asceza clunisiană măsurând hrana şi nead- 
miţând pentru călugări decât veşminte grosiere. Acest 
regim excesiv a provocat câteva plecări. 

Guillaume de Volpiano a acţionat ca reformator de pro¬ 
fesie al mănăstirilor, fie că a avut funcţia de abate cu titlu 
personal, fie că mănăstirile devin proprietatea lui Saint- 
Benigne. El a obţinut privilegiul de exempţiune pentru 
unele dintre aceste abaţii. La moartea sa, în 1031, el con¬ 
duce aproape 40 de mănăstiri. 

Influenţa sa este preponderentă în Normadia, unde 
restaurează abaţi a de la Fecamp, Saint-Ouen din Rouen, 
şi Jumieges, în plus, a întemeiat Bernay. Originar din 
Lombardia, Guillaume de Volpiano se bucură de o largă 
audienţă în mănăstirile din Italia de Nord. El conduce 
Fruttuaria, San Ambrosio din Milano, Sant’Apollinare din 
Ravenna. Este activ deopotrivă în Lorena, unde episcopul 
de Toui îi încredinţează Saint-Evre, iar episcopul 
Adalberon al II-lea, Sain t-Arnoul din Metz. Reformează şi 
Saint-Germain-des-Pres la Paris şi Moîesmesîn Burgundia. 

Activitatea este intensă şi puţin disparată, pentru că nu 
există o unire între toate aceste mănăstiri. Marca perso¬ 
nală a lui Guillaume rămâne însă puternică. 

Condiţiile unei reforme monastice sunt întrunite în 
Fiandra şi mai ales în Lorena, încă de la sfârşitul celui de 
al doilea deceniu al secolului al X-lea. Mănăstirile de aici 
suferiseră în special din cauza, guvernării abaţilor laici, 
întreruperea vieţii monastice regulare nu fusese generală, 
iar unele mănăstiri îşi regăsiseră destul de repede abaţi, 
luaţi dintre călugări, conform Regulii Sfântului Benedict. 
în aceste regiuni, mişcarea de reformă monastică este o 
strădanie pentru restaurarea vieţii regulare, a evlaviei şi a 
practicilor ascetice. Nu există, sau există într-o foarte 
mică măsură, prelungiri instituţionale, deoarece, fiind 
încă foarte apropiate de tradiţia carolingiană, aceste 
mănăstiri nu caută să obţină eliberarea de sub tutela laică 
legitimă, nici exempţiunea de sub autoritatea episcopală. 
De aceea, prinţii, episcopii şi aristocraţia aduc un sprijin 
eficace unei acţiuni care nu reprezintă nici un pericol pen¬ 
tru ei. Nu ar trebui .să, tragem de aici concluzia că această 
reformă este mai puţin împlinită sau mai puţin perfectă 
decât cea de la Ciuny. O asemenea afirmaţie este o eroare 
de apreciere istorică. Reînnoirea monastică se realizează, 
în Fiandra şi în Lorena, într-un context instituţional în 
care exigenţele clunisiene par cu totul inoportune. 
Reforma este strict adaptată la situaţia politică şi reli¬ 
gioasă. 

Opera lui Gerard de Brogne este cu atât mai intere¬ 
santă, cu cât ea reuşeşte, în cel mai strict conformism, în 
timp ce punctele de plecare puteau să promită cu totul 
altceva. Fondatorul aparţine unei familii nobile care nu 
deţine nici un patrimoniu imens, nici putere însemnată. 
El se îndreaptă cu prudenţă şi târziu către viaţa monas¬ 
tică. Transformă un loc de cult distrus, situat într-o pro¬ 
prietate familială, în abaţie. Acţiunea pare să fi început în 
913-914. Ea este cunoscută printr-o chartă din 919. Acest 
act, care este o donaţie, asigură călugărilor proprietatea 
asupra locurilor şi protecţia contelui de Namur şi a epis- 

copului ele Liege. Familia aprabă donaţia făcută de Gerard, 
care nu se călugăreşte decât în acest moment. Vine la Saint- 
Denis pentru a se forma aici pentru viata monastică. Piste 
Intr-o situaţie care ne-o aminteşte pe cea a lui Bernon: este 
stăpânul unei biserici particulare şi abatele ei, de la înte¬ 
meiere. din'923, se pare,.pe când nu era decât diacon 1 . 


Acest cumul de funcţii diferite atrage atenţia asupra lui. 
Este chemat mai întâi să restaureze Saint-Ghislain din 
Hainaut, veche abaţie distrusă dc invazii, din care nu 
rămăsese, ia începutul secolului al X-lea, decât o biserică 
desenată de un preot din împrejurimi. Către 930, ducele 
Gislebert de Lorena şi episcopul de Cambrai au instalat aici 
o comunitate canoniaiă şi, puţin după aceea, după toate 
probabilităţile în 931. îl însărcinează pe Gerard de Brogne să 
restabilească aici viaţa monastică. Ducele, care era abate laic 
ia Stavelot, la Sankt-Maximin din Trier, la Echternach şi la 
Chevremont, pare să fi ezitat îndelung în faţa reformei. 
Restaurarea lui Saint-Ghislain este, poate, legată de ascunse 
gânduri politice 2 . 

Acţiunea lui Gerard de Brogne se îndreaptă către Flandra, 
unde contele Arnoul îi încredinţează misiunea de a reforma 
mănăstirile unde este abate laic: Sfântul Petru din Gând, 
Saint-Bavon, Saint-Bertin şi Saint-Amand. Reformarea constă 
în a-1 numi pe Gerard de Brogne sau pe unul din discipolii săi 
în fruntea unei abaţii, să reconstituie temporalul, să-i 
înlocuiască pe canonici cu călugări, dacă este loc, şi să pro¬ 
moveze o viaţă mai ascetică şi mai regulară. Statutul 
mănăstirii nu âe modifică. Astfel, după reforma de la Saint- 
Bertin, în 945, contele rămâne abate laic la fel ca înainte. 
Uneori aparenţele ne pot face să credem că au loc câteva 
modificări. La Saint-Amand, după 952, există un abate regu¬ 
lar. dar dominaţia prinţului asupra temporalului este totală, 
iar sarcinile impuse rămân foarte grele. De fapt, contele 
obţine avantaje suplimentare din reforma spirituală ce a permis 


1 J. WOLLASCH, Gerard von Brogne und seine 
Klostergrundung. in RB, t.70, 1960, pp.62-82, şi ID., Gerard von 
Brogne im Reformmonchtum seiner Zeit. in ibid., p.229 şi urm. 

2 A. D’ITAENENS, Gerard de Brogne â 'I'abbaye ele Saint- 
Ghislain. in RB. t. 70, 1960, pp. 101-115, 

reconstituirea averii mănăstirii prin donaţii pioase, fără ca 
propriile drepturi să se fi micşorat cu ceva 1 . 

Prelungită de discipoli precum Mainard, reforma lui 
Gerard de Brogne a ajuns în Normandia. Ducele Richard Pa 
însărcinat, în 966, să restabilească observanţa într-un anu¬ 
mit număr de mănăstiri, în special la Mont-Saint-Michel. El 
a făcut din această abaţie un aşezământ de înaltă valoare, 
care, o vreme, a constituit un exemplu pentru întreaga 
regiune. Reforma lui Gerard de Brogne se stinge destul de 
repede, ca şi cum i-ar fi lipsit oamenii şi urmaşii. Este cel mai 
adesea precară, şi misiunea este reîncepută câteva decenii 
mai târziu. Ea era, deopotrivă, ameninţată din exterior, de 
fiecare dată când un prinţ revenea la practicile de guvernare 
ce provocaseră ruina abaţiilor. Aşa s-a întâmplat cu Saint- 
Amand, de la guvernarea lui Baudouin al IV-lea. 

în Lorena Superioară, trei centre de reformă monastică 
apar aproape simultan. Ele sunt rezultatul unei intense 
mişcări spirituale, care animă micile grupuri de clerici de 
la Toul, Metz şi de la Verdun. 

La Toul, în jurul episcopului Gauzlin, se distinge pen¬ 
tru cucernicia sa, ca şi pentru învăţătura sa, marele 
senior al capitlului, Einhold sau Agenold. Arhidiaconii 
împărtăşesc aceeaşi ardoare. La Verdun, canonicii, un 
pustnic, Humbert, irlandezi refugiaţi, şi Odilon, împreună 
cu marele senior al capitlului formează un cerc de pietate 
foarte activă. Mâi ales la Metz, canonicul Rolancl, con¬ 
ducătorul catedralei, arhidiaconuî Blidulf, preotul 
Warimbert, clericul Salecho, diaconul Bernacer sunt 
animaţi de un spirit identic. Jean de Vandieres, fiul unei 
familii de aristocraţi, născut în satul cu acelaşi nume, face 
legătura între aceste grupuri diferite. Devenit preot, 
rămâne câtăva vreme la Toul, apoi revine la Metz. Atras de 
viaţa monastică, ar fi căutat în zadar în Italia o abaţie 
unde să poată trăi potrivit Regulii. 

Episcopul Adalberon i-a oferit abaţi a din Gorze, pe care 


'' H. PLATELLE, L'oeuvre de saint Gerard de Brogne â Saint- 
Amand. in ibid., pp. 127-141. 

predecesorul său, Wigeric, i-o dăruise, în 922, unui laic, 
contele de Metz, care îl ajutase în timpul luptelor ce agi- 
taseră pe atunci Lorena. Contele nu a făcut nici un fel de 
greutăţi pentru a o restitui, iar călugării bătrâni rămaşi 
aici au acceptat cutumele mai austere impuse de noii 
sosiţi 1 . 

Jean de Vandieres şi pioasele personaje din diocezele 
vecine s au adunat la Gorze, au primit de ia Adalberon 
rasa monastică şi l-au desemnat pe Einhold ca abate. O 
chartă a episcopului de Metz, din 16 decembrie 933, le dă 
abaţia şi bunurile ei. Gorze a devenit un înalt loc de 
ascetism. Einhold, apoi Jean de Vandieres care o conduc, 
măresc numărul zilelor de post şi de veghe şi acordă 
liturghiei cât mai mult timp posibil. O mănăstire atât de 
austeră şi atât de ferventă atrage fără încetare noi recruţi 
şi devine rapid un model pentru întreaga Lorenă. 

Gauzlin, episcop de Toul, care venise la Fleury-sur- 
Loire pentru a aprecia respectarea normelor religioase, la 
întoarcere a adus cu el un cutumiar şi pe călugărul 
Archambaud, din care a făcut, în 934, abate la Saint-Evre, 
cu scopul de a reforma mănăstirea. Pentru a o popula, 
episcopul a făcut apel la călugării veniţi de la Gorze, în 
special la vechii canonici de la Verdun. Lui Archambaud îi 
urmează bătrânul pustnic Humbert, un prieten al lui 
Einhold şi al lui Jean de Vandieres. De aceea mediul spi¬ 
ritual de la Saint-Evre este mai apropiat de Gorze decât de 
Fleury. Tot în 934, ducele Gislebert, abate laic la Sankt 
Maximin din Trier, câştigat pentru cauza reformei de 
Gerard de Brog'ne, acceptă introducerea ei, făcând din 
superiorul Ogon abate regular. Doi călugări de la Gorze, 
dintre care unul era Blidulf, contribuie la restabilirea unei 
vieţi mai ascetice. 

Einhold şi Jean de Vandieres nu visaseră la o reformă 
generală a mănăstirilor şi, de altfel, nici nu aveau puterea 
să o întreprindă, deoarece, în Lorena, ea era de compe- 


1 J. LECLERCQ, Jean de Gorze et la \de religieuse du X 0 sie- 
cle [255], pp. 134-162. 

tenţa episcopilor şi a prinţilor. Erau mulţumiţi că au ridi¬ 
cat o mănăstire în care viaţa era austeră şi pură. Apelul la 
călugării de la Gorze pentru a reforma cutare sau cutare 
abaţie nu introduce nici o legătură instituţională. La 
Saint-Evre, care este o mănăstire episcopală, episcopul 
Gauzlin îşi rezervă dreptul de a interveni în alegerile 
abaţiale, de a vizita mănăstirea şi de a-şi exercita aici 
dreptul de corecţie. Călugării pot face apel la mitropolit şi 
la rege 1 . Pe scurt, Gorze nu intervine în nimic, cel puţin cu 
titlu oficial. Nu este mai puţin adevărat faptul că trimi¬ 
terea de călugări sau a unui abate creează legături spiri¬ 
tuale şi o filiaţie. Uneori, ea este bine cunoscută, pentru 
că o viaţă de sfânt sau o cronică o citează. Cel mai adesea, 
această influenţă religioasă este dificil de pus în evidenţă. 
Se întâmplă totuşi ca un călugăr care părăseşte o abaţie 
pentru a reforma o alta, să figureze, după moartea sa, în 
necrologul mănăstirii sale de origine, cu menţionarea 
locurilor în care şi-a exercitat activitatea. Aceste menţiuni 
sunt indicii indubitabile de filiaţie, şi semne ale propagării 
reformei 2 . 

în primul rând, Gorze, apoi Saint-Evre şi Sankt- 
Maximin din Trier apar drept centre ale unei reînnoiri a 
vieţii monastice ce se dezvoltă treptat, pe măsura legătu¬ 
rilor personale. Mănăstirile reformate furnizează la rândul 
lor abaţi şi călugări pentru alte întemeieri. Mişcarea se 
multiplică şi se ramifică în toate direcţiile şi se continuă 
până la începutul secolului al XH-lea. începând cu Gorze, 
se pot identifica zece grupuri de mănăstiri. Reforma este 
introdusă demitropoliţi, cei de la Mainz, de la Koln, şi de 
la Salzburg, urmaţi de un mare număr dintre diocezanii lor. 
Ea este deopotrivă încurajată de suverani. Otto I şi Otto 
al II-lea o introduc în abaţiile regale şi o încurajează, 


1 Charte de Gauzlin, Mabillon, in Annales OSB, t.IV, Paris, 
1707, pp.705-706. 

2 Punerea la punct a acestei metode şi folosirea ei pe scară 
cât mai largă este baza marii lucrări a lui K. HALLINGER, Gorze- 
Kluny 1379], 

concedând diplome cTe imunitate ce permit libera alegere 
a abatelui. Reforma se extinde în întreaga Germanie şi 
"rareori în afara ei 1 . 

Saint-Evre din Toul, de exemplu, a reintrodus viaţa 
regulară la cererea episcopului Gauzlin în stăreţia Saint- 
Mansuy, către 935. în acelaşi an, abaţia reformează 
Montier-en-Der, trimiţându-i aici pe abatele Alberic şi pe 
scolasticul Adson, care a devenit abate după el. în 951, 
episcopul de Verdun, întreprinde înlocuirea canonicilor 
de la Saint-Vanne cu călugări şi îl aduce de la Toul pe 
abatele Humbert, care era un bătrân canonic de la 
Verdun. în 957, episcopul Gauzlin dă mănăstirii Saint- 
Evre prioratul de la Bainville. 

Călugării de la Gorze .sunt solicitaţi şi mai des. Mai 
întâi la Metz, la cererea episcopului Adalberon, care îi 
alungă, către 940, pe canonicii de la Saint-Arnoul, pentru 
a introduce aici călugări. La aceeaşi dată, Saint-Martin- 
devant-Metz este reformată. Tot la Metz, episcopul 
Thierry, care întemeiază abaţia de la Saint-Vincent, lasă 
organizarea în seama călugărilor de la Gorze. Către 935- 
940, abaţia din Senones, care aparţine în ceea ce priveşte 
temporalul de episcopia de Metz, primeşte un abate venit 
de la Gorze. înainte de 942, Richer, episcop de Liege, 
reformează Saint-Hubert prin Frederic, un superior de la 
Gorze. Prinţii continuă mişcarea. Ducele Gislebert îi încre¬ 
dinţează în 938, abaţia de la Stavelot lui Odilon, fostul 
mare senior al capitlului de la Verdun şi călugăr la Gorze. 
Ducele Frederic înlocuieşte canonicii de la Moyenmoutier, 
consideraţi nedemni, prin călugări şi îl aduce pe abatele 
de la Gorze. Abaţiile de la Saint-Avold, de la Marmoutier şi 
de la Neuwiller primesc, în cursul celei de a doua jumătăţi 


1 Este numărul reţinut de K. Hallinger. Totuşi, se pare că tre¬ 
buie să distingem ceea c.e provine de la Saint-Evre din Toul. 
Dimpotrivă, se poate aprecia că reforma lui Richard de Saint- 
Vanne este mai autonomă decât o afirmă autorul. Ea este, de alt¬ 
fel, întoarsă către Flandra şi Picardia. Câteva mănăstiri non ger¬ 
manice primesc abaţi, este cazul la Montecassino şi la San Paolo 
Fuori le Mura de la Roma. 

a secolului al X-lea, câte un abate venit dintr-o mănăstire 
din Metz. 

Abaţiile reformate ele Gorze furnizează, la rândul lor, 
abaţi şi călugări, şi participă la extinderea mişcării. Sankt 
Maximin din Trier, Saint-Emmeran din Regensburg, 
Niederaltaich, Lorsch, Fulda, abaţiile din Mainz, 
Einsiedeln, Saint-Vanne din Verdun constituie tot atâtea 
grupuri de abaţii unde se prelungeşte reforma. Mişcarea 
este reluată la mijlocul secolului al Xl-lea de abaţiile de la 
Schwarzach-am-Main şi Ilsenburg, care constituie ceea ce 
s-a numit „iroua Gorze". Vechiul monahism găseşte din 
nou forţă, în vreme ce noile tendinţe ies la lumină. 

O mişcare de reformă atât de larg răspândită şi reluată 
atât de perseverent pe tot parcursul secolelor al X-lea şi al 
Xl-lea necesită remarci. Gorze restaurează forma vieţii 
monastice, străduindu-se să promoveze regularitatea şi 
ascetismul. Programul este fundamental şi puţin sistema¬ 
tic. Este în stare să urmărească şi să repună fără încetare 
reforma la lucru. Se percep inflexiuni şi aranjamente, de 
la iniţiativele îndrăzneţe de la începutul secolului al X-lea, 
la efortul permanent pentru menţinerea nivelului vieţii 
monastice. Lucrarea pare tot timpul precară şi mereu 
reluată, în funcţie de schimbările de domnii, de succe¬ 
siunea episcopilor şi de moartea abaţilor. îndelungata pre¬ 
lungire a mişcării de du-te-vino a călugărilor de la o 
mănăstire la alta lasă să se înţeleagă că evlavia cere efor¬ 
turi mereu reînnoite. Cu timpul, familia monastică pare 
mai unită, mai uniformă în practicile ei şi mai puţin capa¬ 
bilă de inovaţii. 

în Anglia, viaţa monastică a fost aproape în întregime 
distrusă de invaziile scandinave. Cele câteva abaţii care 
rezistă sunt proprietatea seniorilor şi sunt, ocupate de 
comunităţi de clerici, cel mai adesea căsătoriţi, având 
bunuri în posesiune şi ducând, la urma Urmelor, o viaţă 
destul de demnă, ţinând seama de abandonarea aproape 
totală a celibatului ecleziastic. Se pare că nu au fost 
călugări decât la Sfântul Augustin din Canterbury şi la 
Glastonbury care constituie un loc de pelerinaj foarte 

frecventat din cauza- mormintelor Sfântului Patrick şi ai 
Sfintei Brigita. Iniţiativa reînnoirii monastice ţine de un 
număr foarte mic de persoane. 

Dunstan, născut în 909 şi înrudit cu familia regală din 
Wessex, este trimis la Glastonbury pentru a-şi face acolo 
studiile. în 923, este prezentat regelui Athelstan de unchiul 
său, arhiepiscopul de Canterbury Athelm. După 6 gravă mala¬ 
die, renunţă la viaţa lumească şi se călugăreşte. în 940, 
regele Edmond îl instalează ca abate la Glastonbury, iar 
Dunstan reconstruieşte abaţia şi primeşte primii discipoli 
printre care pe Ethelwold, căruia regeie. Edred îi va da mai 
târziu mănăstirea de la Abindgon. 

Dunstan se străduieşte să restaureze viaţa monastică 
sprijinindu-se pe modelele de pe continent. Aduce călugări de 
la Corbie, iar călugărul Osgar se duce la Fleury pentru a se 
forma acolo potrivit cutumelor acelei mănăstiri. Dunstan, 
exilat în timpul domniei regelui Edwy, vieţuieşte la Sfântul 
Petru de la Mont-Blandin din Gând, care tocmai fusese refor¬ 
mată de Gerard de Brogne. 

în 957, cu urcarea ia tron a iui Edgar, se deschide o 
perioadă de restaurare a Bisericii. Regele îl cheamă pe 
Dunstan din exil şi îl numeşte episcop de Worcester şi de 
Londra, înainte de a-1 face arhiepiscop de Canterbury. în 961,. 
el determină alegerea ca episcop de Worcester a lui Oswald, 
care a fost călugăr la Fleury, iar în 963, a lui Ethelwold, ca 
episcop de Winchester. Aceşti trei călugări deveniţi episcopi 
şi puternici prin ajutorul regelui. întreprind o reformă 
monastică. Ei procedează la dizolvarea comunităţilor de cle¬ 
rici şi le înlocuiesc prin călugări care sunt plasaţi sub tutela 
şi protecţia regelui 1 . 

Ethelwold restaurează abaţia de la Peterborough, apoi pe 
cea de la Ely, în 970, unde călugării' iau locul canonicilor. 
Direct sau indirect, el restabileşte viaţa monastică la 
Chertsey, la Croyland şi poate şi la Saint-Albans. Oswald, la 
rândul său, înlocuieşte canonicii cu călugări la catedrala din 
Worcester, apoi întemeiază mănăstirea de îa Westbury-on- 
Trym şi, în sfârşit, abaţia de ia Ramsey, în 969. Dunstan 
instalează o comunitate monastică la Westminster şi restau¬ 
rează abaţiile de la Malmesbury, Muchelney, Athelney şi 

1 Cf. D. KNOWLES, The monastic order in England [971, pp.31- 
56. 

Mii ton. în 970, un sinod se ţine la Winchester pentru a ela¬ 
bora un cutumiar uniform pntru toate mănăstirile. Regele 
;Edgar sprijină iniţiativa printr-o scrisoare citită la sinod. 
Această adunare elaborează Regularis concordia anglicae 
inationis monachorum sanctimonialiumque în care se 
amestecă diferite cutumiare venite de pe continent. Se 
remarcă aici influenţa iui Gerard de Brogne prin Saint-Pierre 
de la Mont-Blandin, cea de la Cluny, prin Fleury, şi, 
deopotrivă, cea de la Gorze. 


D. MONAHISMUL DE REÎNNOIRE 

în vreme ce restaurarea ferventă a vieţii cenobitice 
atinge apogeul, apar primele indicii sigure şi fecunde din 
punct de vedere istoric ale Unei atracţii excepţionale pen¬ 
tru viaţa eremitică. 

Mişcarea îşi are originile în epoca carolingiană. Studiul 
vieţilor de sfinţi scrise în Acvitania între 750 şi 950 arată 
că un model de sfinţenie este deasupra tuturor celorlalte, 
cel al călugărului sau al abatelui care a stat o vreme în 
pustiu. Aceasta exprimă o nouă sensibilitate, pentru că, 
până atunci, episcopul era modelul de sfinţenie cel mai 
recunoscut. Ideea că sfinţenia vine din eremitism este o 
convingere interesantă şi neliniştitoare în acelaşi timp. Se 
poate aprecia că reforma carolingiană, care tinde să 
amestece strâns Biserica şi societatea, a reuşit din plin, 
iar cele mai înalte aspiraţii nu se regăsesc în acest cadru. 
Mănăstirea nu mai este un loc îndepărat de lume, şi nu 
mai este nici destul de austeră. ErmitgLjul o înlocuieşte, cu 
toată vocaţia ei spirituală afirmată. 

Nu se poate număra fiecare eremit, deoarece, dacă este 
perfect, rămâne necunoscut. Numai cei care au reuşit 
foarte bine şi care au atras mulţimile şi discipolii apar în 
sursele istorice. Cunoştinţele asupra acestui subiect sunt 
şi mai fragmentare decât asupra oricăruia altul 1 . 


1 J. LECLERCQ, L’eremitisme en Occident jusqu’â l'an Mii, in 
L'Eremitisme [839], p,27-44. 

Eremitismul apare ca o acţiune meridională şi în mod 
specia] italiană. Fără' a glosa cu prea multă îndrăzneală 
asupra acestui subiect, putem constata că influenţa bizan¬ 
tină a fost directă, iar modelul foarte apropiat. Istoria ne 
arată trecerea Italiei greceşti în Italia latină în mod constant 
în acest domeniu. Pe de altă parte, se pare că impulsurile 
religioase de Lip ascetic, din secolele al IX-lea şi al X-lea, vin 
din ţări cu afinităţi meridionale, ordinea carolingiană punând 
mai ales accentul pe liturghie, viaţă morală şi regularitate. 

în Italia, în epoca dominaţiei bizantine, vocaţia eremitică 
nu are nimic excepţional, pentru că ea se acordă cu tradiţiile 
Bisericii greceşti. Se admit aici trei tipuri de viaţă monastică: 
eremitismul propriu-zis, in locuri cât mai greu accesibile, 
mănăstirea, care face cel mai adesea mici locuinţe separate 
unele de altele în apropierea bisericii, şi călugării dispersaţi, 
care au primit autorizarea să trăiască izolaţi pentru un timp 
mai mult sau mai puţin îndelungat. Sub autoritatea unui egu¬ 
men, un călugăr grec poate duce, alternativ, o viaţă cenobitică 
sau o viaţă eremitică. Nu există opoziţie între aceste două 
forme de viaţă. De aceea o mânăsţjre controlează şi protejează 
un anumit număr de mănăstiri ortodoxe şi de ermitaje, 

în acest cadru, viaţa Sfântului Nil nu are nimic extraordi¬ 
nar, numai că reputaţia sa de sfinţenie i-a atras mulţi dis¬ 
cipoli, pe care i-a primit în mai multe mănăstiri. Ceea ce 
constituie o noutate este instalarea sa în ţara latină, din 
cauza ameninţării sarazinilor. El întemeiază aici, succesiv, 
mai multe mănăstiri: San-Michele della Valleluce din 
apropiere de Montecassino, Serperi în apropiere de Gaeta, 
apoi pe cea de la Sfânta Agata, din apropiere de Tusculum. 
Aceste comunităţi, modele de viaţă laborioasă şi de austeri¬ 
tate, unde cultura religioasă şi artistică nu era neglijată, au 
făcut o mare impresie asupra creştinilor de rit latin. De alt¬ 
fel, Nil era în strânse relaţii cu prinţii. împăratul Otto 
al IlI-lea i-a făcut o vizită celebră, semn neîndoielnic al asi¬ 
milării sale în creştinătatea occidentală. Influenţa sa asupra 
celorlalţi promotori ai vieţii eremitice nu este sigură 1 . 

1 A. GUILLOU, II monaehesimo greco in Italia meridionale e 
in Sieilia nel medioevo, in L'Eremitismo [839],p.355 şi urm. 

Un alt grup de eremiţi este cunoscut în regiunea mărcilor 
şi în cea a exarhatului de Ravenna, graţie notorietăţii 
excepţionale a Sfântului Romualdo. Fiul unui duce din 
Ravenna, vocaţia sa se afirmă după un asasinai comis de 
tatăl său în prezenţa lui. Prea puţin edificai de viaţa 
călugărilor de la Sant-Apollinare in Classe, el şi-a ales drepi 
profesor pe eremitul Marin, care trăia într-o insulă din Delta 
Padului. Puţinul care se cunoaşte despre acesta din urmă 
este că nu fusese format de nimeni, el însuşi elaborându-şi 
modul de viaţă 1 . Această mică remarcă ne face să ne gândim 
că tradiţiile de viaţă eremitică în această regiune nu erau 
foarte vechi, către 980. De aceea, viaţa lui Romualdo apare, 
în primul rând, ca o lungă căutare a unui mod de viaţă care 
se defineşte progresiv. La San Michele de Cuxa, unde a trăit 
o vreme ca eremit, în apropierea abaţiei, a citit Viaţa 
Părinţilor, din care se inspiră. întorcându-se în ţinuturile 
Ravennei, trăieşte în ermitaje, pe contraforturile Apeninilor 
şi mai ales în mlaştinile şi insulele de pe marginile Adriaticii. 

Convingerile lui Romualdo se pot reclama din tradiţia 
creştină antică şi din Regula Sfântului Benedict. Viaţa 
eremitică este încoronarea vieţii cenobitice. De aceea ermita¬ 
jul nu se înţelege fără o abaţie a cărei prelungire este. 
Călugărul trebuie să poată găsi într-o celulă de anahoret 
împlinirea vocaţiei sale, cu permisiunea abatelui. Acest gen 
de viaţă pare să fi fost practicat la Pomposa, al cărei abate 
conducea şi mici grupuri de eremiţi. Romualdo a cunoscut 
probabil această experienţă. în insula Pereo, unde Romualdo 
a trăit retras, împăratul Otto al III-lea a construit la cererea 
sa o mănăstire în onoarea martirului Adalbert. Abatele este 
cooptat prin discipoli. Romualdo păstrează direcţia spirituală 
a acestui grup, care are o mănăstire şi schituri. El îi prescrie 
abatelui să trăiască într-o cella în timpul săptămânii şi să 
nu-i viziteze pe cenobiţi decât duminica. întemeierile pe care 
Romualdo le răspândeşte prin toate locurile pe unde se duce, 


1 W. FRANKE, Romuald von Camaldoli [377), se străduieşte 
să demonstreze influenţa Sfântului" Nil asupra lui Romualdo, 
fără a învinge convingerea, deoarece în Viaţa lui-Pier Damiani 
nu se face nici o referire la lumea greacă. 

din Italia în Ungaria, se inspiră din acest model. Către 
sfârşitul vieţii, el întemeiază Camaldoli 1 . 

O asceză extraordinară este conţinutul cel mai evident 
al vieţii eremitice a lui Romualdo. Ea contribuie la influenţa 
sa, care este mare şi îi atrage numeroşi discipoli, dintre 
care unii vin din cea mai înaltă aristocraţie. Acest mod de 
viaţă corespunde evoluţiei menţionate deja a idealului de 
sfinţenie. Ceea ce ţine aici de paroxism este pur şi simplu 
revelator pentru un fenomen mai larg şi mai împrăştiat. 
Otto al III-lea, care îi face o vizită, pare fascinat de perso¬ 
nalitatea sa. în anturajul împăratului acest ideal de asceză 
şi de viaţă eremitică devine un element al ideologiei oficiale 
a domniei. Bruno de Querfurt, un foarte bun cunoscut al 
împăratului, care a fost discipolul lui Romualdo la Pereo, 
imaginează vocaţia religioasă în succesiunea următoare: 
viaţă cenobitică, viaţă eremitică, viaţă misionară încoro¬ 
nată de martiriu. Unii discipoli ai lui'Romualdo, începând 
chiar cu Bruno însuşi, adoptă acest punct de vedere care îl 
tentează, deopotrivă, şi pe Romualdo. Viaţa de asceză pare 
aţunci ca o etapă preli-minară pentru convertirea 
popoarelor, întreprinsă la marginile creştinătăţii 2 . 

La modul mai general, stima cu care Otto al III-lea îi 
înconjură pe eremiţi pare să pună în circulaţie o temă 
durabilă a ideologiei medievale. Acest mod de viaţă este 
perceput ca sfinţenia cea mai înaltă. Renunţarea la lume 
printr-o asceză severă face ca eremiţii, chiar organizaţi, să 
nu fie în competiţie cu deţinătorii puterii şi ai bogăţiilor. Ei 
apar încă de atunci ca oamenii cei mai capabili să 
reformeze Biserica sau să-i dea o nouă tinereţe, în 
întregime spirituală. Garanţia acestor oameni veniţi din 
solitudine pare indispensabilă pentru a da mărturie despre 
sfinţenia unei cauze. 

Romualdo, de la care nu a rămas nimic scris şi care nu 
este cunoscut decât prin biograful său, Pier Damiani, şi' 


1 G. TABACCO, Romualdo di Ravenna e gli inizi dell'eremi 
tismo camaldese, in L’Eremitismo [839], pp.78-119. 

2 J. LECLERCQ, Saint Romuald et Ie monachisme missio 
naire, in RB, t. 72, 1962, pp.307-323. 

prin povestirea lui Bruno de Querfurt, rămâne un perso¬ 
naj destul de misterios. Eremitismul a primit de la el un 
impuls viu, imposibil de evaluat cu exactitate, deoarece 
; prea multe întemeieri se reclamă în mod abuziv de la el. La 
fel, Constituţiile de la Camaldoli, redactate târziu, către 
1080-1085, nu pot aduce o mărturie sigură 1 . 

Pietro Damiani şi cu el oamenii şi locurile pe care i-a 
cunoscut ies din anonimatul care înconjură cel mai adesea 
activitatea eremiţilor. Format la şcoala din Faenza, apoi la 
cea de la Parma, el părăseşte lumea pentru Fonte Avellano, 
la graniţa între regiunea mărcilor şi Umbria, în 1035. 
Devine prior aici la sfârşitul lui 1043 şi rămâne aşa până la 
ridicarea sa la funcţia de episcop, în 1057 2 . 

La Fonte Avellano inspiraţia este romualdiană. Cu toate 
acestea, nu se poate descrie cu certitudine viaţa anterioară 
epocii lui Damiani. Opusculul XIV, De ordine eremitanim 
et facultatibus eremi Fontis Avellanis, destinat viitorilor 
priori, a fost scris în anii 1045-1050. Alte opere, aşa cum 
este opussului XV, fac o largă prezentare a idealului 
eremitic. Ermitajul are o biserică, în apropierea căreia 
trăiesc cei care exercită diferite oficii. Există o incintă pen¬ 
tru procesiuni şi ceremonii. **Mici celule sunt dispersate 
împrejur, iar eremiţii trăiesc singuri în ele sau, uneori, cu 
un novice. Există la Fonte Avellano aproximativ douăzeci 
de călugări şi cincisprezece fraţi laici. 

După 1049, Pier Damiani întemeiază ermitaje şi diferite 
mănăstiri romualdiene îi recunosc o anumită autoritate. 
Un fel de congregaţie se conturează în jurul priorului de la 
Fonte Avellano, destul de lejeră totuşi 3 . Articulaţia mânăs- 
tire-ermitaj primeşte o soluţie chiar din scrierile lui Pier 
Damiani, care fixează raporturile dintre ermitajul de la 


1 PETRI DAMIANI, V7ta Romualdi, Roma, ed. Giovanni 
Tabacco, 1957; BRUNO de QUERFURT, Vita quinque fratrum, 
ed. R. Kade, in MGH SS t. XV, pp. 716-738. 

2 Pentru cronologia lui Pier Damiani; G. LUCCHESI, Per una 
vita di San Pier Damiani, componenţi cronologi e topografiche 
482, t. I, p.13 şi urm. 

3 Lista mănăstirilor asociate, G. LUCCHESI [482] t.I, p.37. 

Camugna ,şi mănăstirea de la Acerata. Ermitajul este liber 
de orice jurisdicţie a abatelui; el trebuie să verse o pensie 
mănăstirii; când eremiţii sunt bolnavi, ei pot merge, cu 
asentimentul priorului lor, la mănăstire pentru a fi îngrijiţi 
acolo până la vindecare; călugării de la Acerata trebuie să 
fie admişi în ermitaj, dacă vin aici cu consimţământul 
abatelui: nici unul dintre aceste două aşezăminte nu este 
supus celuilalt, oricare ar fi legăturile dintre ele, şi există o 
diferenţă între această organizare şi cea a lui Romualdo 1 . 

La Fonte Avellano, viaţa eremitică pare marcată de o 
conştiinţă mai vie a păcatului. Prin formula monachus pec- 
cator, Pier Damiani se desemnează el însuşi în scrisorile 
sale. Acest sentiment face din ermitaj un loc de penitenţă, 
unde austeritatea trebuie să fie extremă. Postul, tăcerea şi 
mortificările sunt cuvintele de ordine pentru aceasta. Este 
o şcoală de mântuire, unde drama omului păcătos este per¬ 
cepută într-o manieră aproape individualistă. Suntem 
departe de mănăstiri, chiar fervente, a căror activitate este 
îndreptată în primul rând întru preaslăvirea lui Dumnezeu. 

Avântul eremitismului este un indiciu net al unei trans¬ 
formări profunde a mentalităţilor religioase. Penitenţa şi 
mântuirea individuală marchează o conştiinţă nouă. Din 
aceasţă cauză, reînnoirea cea mai radicală a vieţii religioase 
şi cea mai promiţătoare pentru viitor trece prin ermitaj. 
Este important s ă subliniem că acest fenomen, până atunci 
mascat, apare la lumină puţin înainte de anul 1000 şi că îi 
dăruieşte împăratului Otto al IlI-lea o notorietate pe care 
nu o avusese vreodată şi un fel de recunoaştere, ca una 
dintre forţele religioase ale Europei Occidentale. 


1 PL, 144 c 500 şi urm. 

Reînnoirea culturală 


Pe nedrept, faptul este sigur astăzi, secolul al X-iea a, 
fost discreditat până şi în cultura sa. Ceea ce nu putea fi 
trecut sub tăcere era tratat arbitrar şi fără preocuparea de 
a stabili legăturile indispensabile cu viaţa intelectuală a 
întregului secol. Era cazul operei lui Gerbert, prea mult 
luată în discuţie pentru a fi trecută cu vederea şi prea 
repede categorisită printre fenomenele excepţionale. Or, 
ea nu deţine monopolul pentru toate titlurile de glorie ale 
secolului al X-lea. Abbon de Fleury este un literat şi un 
savant considerabil. Şcoala de la Sankt Gallen dă cele mai 
frumoase roade ale sale în timpul acestui secol şi intr-un 
mod neîntrerupt. în plus, există mulţi alţi autori demni de 
tot respectul. Chiar şi numai aceste fapte impun o reeva¬ 
luare a bilanţului. 

Viaţa culturală carolingiană este în culmea dezvoltării 
sale atunci când descompunerea politică şi invaziile vin 
să-i perturbe cursul. Se cunosc mănăstiri devastate, biblio¬ 
teci arse şi şcoli care sunt închise. Nu am putea contesta 
fapte bine stabilite. Totuşi, aceste tulburări nu ating toate 
regiunile în acelaşi timp şi nici la fel. Nu este o catastrofă 
peste tot şi anumite regiuni sunt protejate. Rare sunt 
oraşele surprinse de hoardele barbare şi ele constituie cel 
mai adesea adăposturi cât se poate de sigure. Uneori, în 
miezul unor împrejurări tragice, viaţa culturală continuă. 
Astfel, în 883, călugării de la Montecassino sunt constrânşi 

să se retragă la Teâno, apoi la Capua. Scriptorium ul din 
abaţie s-a refugiat în oraş, cu ei, iar activitatea sa continuă. 
Se atribuie acestei perioa'de diverse manuscrise, aşa cum 
sunt un comentariu al lui Paul Diaconul la Regula Sfân¬ 
tului Benedict şi un Martianus Capella 1 . în alte părţi, viaţa 
şcolară se reia după o Întrerupere de scurtă durată. Este 
cazul la Reims şi în diferite locuri din Lorena. Pe scurt, o 
dată trecute episoadele războinice cele mai violente, viaţa 
culturală îşi reia drepturile. Este adevărat că, în contextul 
politic al secolului al X-lea, trebuie ca ea să apară ca o nece¬ 
sitate imperioasă. Este în mod evident o aspiraţie născută 
din înnoirea religioasă. De aceea, tutela laicilor asupra 
abaţiiior şi sarcinile seculare ale episcopilor apar, în 
numeroase regiuni, drept obstacolul principal pentru o 
înnoire culturală. 

Din lectura vieţilor de sfinţi episcopi, apare evident că 
aceia care caută un scolastic sfârşesc prin a-1 găsi. Abaţiile 
îi pot furniza. Episcopii ieşiţi din mănăstiri fac să vină pe 
lângă ei vechii lor codiscipoli. întreruperea nu a fost atât de 
completă şi atât de îndelungată încât să nu se găsească 
mijloacele pentru instruire. Se pot găsi profesori încă din 
primele decenii ale secolului al X-lea. Tinereţea lui Bruno de 
Koln la Utrecht, pe lângă episcopul Balderich, o dovedeşte 
suficient. Scolasticii sunt trimişi departe. Astfel, Abbon de 
Fleury rămâne mai mulţi ani în Anglia pentru a preda 
călugărilor de la Ramsey. De asemenea, distrugerile nu au 
fost de o gravitate atât de mare încât să fi fost imposibil să 
se găsească manuscrisele indispensabile. în general, cultura 
îşi recapătă avântul începând cu mănăstirile, unde şcolile 
au continuat să funcţioneze, şi cu episcopiile protejate. Ea 
face recucerirea Europei mai rapid decât se spune. O epis¬ 
copie ca Magdeburg, de recentă întemeiere şi în vecinătatea 
unei ţări de misiune, posedă, înainte de sfârşitul secolului, 
una dintre cele mai remarcabile şcoli din Germania. 


1 Cod. Cas. 175 şi cod. Cas. 332. Faptul este citat de H. 
BLOCH, Monte Cassino’s Teachers and Library in ihe High 
Middle Ages, in La Scuola [170], pp.563-605. 

Oricare ar fi nevoile în oameni şi cărţi ale şcolilor 
restaurate sau ale episcopiilor nou întemeiate în ţinutul 
barbar, Europa nu apare atât de fundamental lipsită ca la 
începutul renaşterii carolingiene. Rudimentele sunt 
cunoscute şi bazele există. Literaţii capabili să predea 
sunt încă numeroşi. în sfârşit, rămâne câştigul carolin- 
gian în materie de scriere, de biblioteci şi de tehnici de 
predare. Cultura nu trebuie să refacă drumul pe care l-a 
parcurs din epoca lui Alcuin la cea a lui Hincmar şi a lui 
loan Scottus Eriugena. Avatarurile politice şi eveni¬ 
mentele militare nu modifică sensibil evoluţia ştiinţei, 
care, fundamental clericală, se sprijină pe principii care 
ţin de alte criterii decât cele lumeşti. De fapt, reflecţia seco¬ 
lului al X-lea prelungeşte foarte exact ştiinţa, de la 
sfârşitul epocii carolingiene. Lucrările care conduc gândi¬ 
rea sunt mai mult ca niciodată cele scrise de literaţii şi 
filozofii de la sfârşitul antichităţii păgâne: Macrobius, 
Martianus Capella şi Boethius. Aceste referiri arată că 
munca remarcabilă de aprofundare făcută asupra umani¬ 
tăţii în cea de a doua jumătate a secolului al IX-lea şi în 
special în jurul lui loan Scottus nu a fost zadarnică. 

. Studiile câştigă în rigoare în toate domeniile. Reiese totuşi 
că literaţii din secolul al X-lea menţin un mare interes 
pentru ştiinţele profane. Nimeni nu ignoră lucrările lui 
Gerbert despre matematici şi astronomie. Preferinţele sale 
sunt împărtăşite de contemporanii săi. Opera lui Abben 
de Fleury este abundentă în aceste discipline, ceea ce este 
un semn. Celelalte arte din quadrivium sunt practicate 
deopotrivă, cu un entuziasm extraordinar 1 . Pe scurt, 
ştiinţa teologică, ce nu este încă stăpână pe metodele sale, 
nu domină viaţa intelectuală aşa cum o va face începând 
de la sfârşitul secolului al X-lea. Cultura secolului al X-lea, 
prin deschiderea sa către artele profane, cele din trivium 
şi cele din quadrivium, pare umanistă. Este deosebit de 
su-gestiv de a apropia această caracteristică de renovarea 


1 G. BEAUJOUAN, L'enseignement du quadrivium, in La 
Scuola (170), pp. 639-667. 

imperiului şi mai ales ele referinţele sale romane. Cu foaie 
acestea, nu se poate pune în evidentă o legătură de ia 
cauză la efect direct între aceste două fenomene. Probabil, 
şi unul şi celălalt au exprimat aceeaşi evoluţie a ideilor şi 
a sentimentelor. 


A. INSTRUMENTELE CULTURII 

în mod evident, cărţile sunt instrumentul primordial. 
Pentru bibliotecile constituite deja în epoca carolingiană, 
ceea ce contează este îmbogăţirea lor în secolul al X-lea şi, 
în consecinţă, activitatea scriptorium-ului vecin. 
Dimpotrivă, în noile episcopii şi în abaţiile recent înte¬ 
meiate problema este, în primul rând, de a-şi procura 
cărţile indispensabile şi de a constitui fondul primar al 
unei biblioteci. 

Unele ateliere de copiere, celebre în epoca carolingiană, par 
în declin, altele sunt închise pentru un timp mai mult sau mai 
puţin îndelungat. Astfel este Corbie, jefuită în mai multe rân¬ 
duri, nu mai este prea activă, la fel ca şi călugării de la Saint- 
Riquier, care s-au refugiat la Sens către 880 şi nu se mai 
întorc la mănăstirea lor înainte de jumătatea secolului al X» 
lea. La Saint-Martin din Tours, manuscrisele cu anluminuri, 
a căror producţie este reluată în cea de a doua jumătate a se¬ 
colului al X-lea, nu mai au calitatea incomparabilă a celor de 
la mijlocul secolului al IX-lea. Influenţa scriptorium-ului este 
acum locală. Activităţile scribilor sunt şi ele în regres în 
numeroase episcopii care se izbesc de tot felul de dificultăţi. 

Acestor semne de declin incontestabil le putem opune 
indicii mai încurajatoare. Existenţa a numeroase ateliere 
este atestată de manuscrisele care rezistă până astăzi şi 
care nu sunt decât o parte din ceea ce a fost produs în 
timpul secolului al X-lea. Extraordinara dispersare a 
locurilor de origine dă impresia unei vieţi intelectuale 
locale, cu un orizont destul de îngust. Faptul în sine nu 
este fără interes. Efortul ultimei generaţii de literaţi caro- 
lingieni pentru a înrădăcina cultura în locuri destul de 

îndepărtate de centrele de putere nu a fost zadarnic. 
Aceste cărţi, adesea pentru uzul liturgic, dovedesc că 
activitatea de caligrafie nu s-a oprit şi că tradiţia carolin¬ 
giană nu s-a întrenjpt. 

Trebuie apreciat efortul copiştilor, adică să cunoaştem, 
în măsura în care se poate face acest lucru, cronologia 
producţiei lor şi originea sa geografică. în sfârşit, calitatea 
lucrărilor are şi ea importanţa sa. Se observă foarte uşor 
că Germania, unde autoritatea este rapid restabilită şi 
regele 'dispune de un prestigiu neegalat, este ţara unde 
continuitatea este cea mai evidentă. Renaşterea imperială 
este însoţită de o mişcare artistică ce dă naştere unor 
manuscrise care se află printre cele mai frumoase din 
întreg Evul Mediu. Nu există atelier la curte. Cu toate 
acestea, împăratul se adresează marilor mănăstiri care 
execută pentru el opere de mare lux. La fel procedează şi 
cele mai mari personaje. înnoirea artistică, prin aceste 
Opere de prestigiu, magnific ornamentate, este punctul 
culminant al activităţii unui scriptorium ce excelează în 
arta caligrafiei. Abaţia de la Reichenau, ce produce atâtea 
manuscrise superb decorate, copiază deopotrivă şi texte 
sacre şi profane. în cea de a doua jumătate a secolului 
al X-lea, atelierele unde se execută opere preţioase sunt 
foarte numeroase în Germania. Cu titluri diverse merită 
să ne reţină atenţia: Corvey, Fulda, Koln, Echternach, 
Mainz, Trier, Regensburg şi mai ales Reichenau 1 . 

Trebuie deopotrivă să apreciem munca la nivelul mai 
modest al operelor scrise pentru folosinţa comună. De exem¬ 
plu, la Koln, există treizeci de manuscrise din secolul al IX-lea 
dintr-o producţie locală evaluată la o sută. Tot treizeci de 
lucrări scrise în secolul al X-lea au rezistat. Ar fi imprudent 
să glosăm artificial asupra acestor cifre. Comparaţia incită 
gândul că producţia diverselor ateliere nu a fost nedemnă de 


J L. GRODECKI, F. MUTHERICH, J. TARALON, F. 
WORMALD, Le Siecle de l'An Mi], Paris. 1973. Partea a doua 
este consacrată picturii, iar anluminura deţine aici. cea mai 
mare parte. 

cea a secolului precedent. Dar nu putem spune nimic mai 
mult despre acest lucru. Ne mirăm numai că nici un manu¬ 
scris din cele care au supravieţuit nu poate fi atribuit unei 
comenzi a arhiepiscopului Brunon, despre care se cunoaşte 
că avea şi cultura şi mijloacele. La fel de dificil este să ştim 
rolul mănăstirii de la Saint-Pantaleon, întemeiată de acelaşi 
arhiepiscop. în sfârşit, realizarea de manuscrise de artă nu 
începe decât la sfârşitul secolului. Prima comandă în acest 
domeniu este făcută de arhiepiscopul Everger (984-999). 

Bibliotecile din regiunea Trier ne permit aceeaşi constatare. 
La Sankt Maxim, manuscrisele ce au supravieţuit, confruntate 
cu un catalog de la sfârşitul secolului al Xl-Iea, permit situarea 
a 7 lucrări în secolele al VlII-lea şi al IX-lea, a 30 în secolul al 
X-lea şi a 8 în cel de-al Xl-lea. Există deopotrivă manuscrise 
din secolul al X-lea produse la Echternach. Routhwic, abate 
reformator la Mettlach, reconstituie biblioteca şi dispune 
cumpărarea câtorva cărţi şi copierea altora. Arta de a scrie 
cărţile şi de a le decora se ridică la cel mai înalt nivel la 
sfârşitul secolului al X-lea, la impulsul arhiepiscopului 
Egbert. Acest personaj puternic, ce a trăit la curte, a dispus 
venirea în oraşul său a unui pictor cunoscut sub numele de 
Maestru] lui Registrum Gregorii. El a condus la Trier un ate¬ 
lier important, din moment ce se poate remarca participarea 
diferiţilor scribi şi pictori la diverse opere. De altfel, se pare că 
s-a deplasat frecvent, după toate probabilităţile, în suita lui 
Egbert. Specialist în restaurarea manuscriselor mai vechi, el 
adaugă diferite miniaturi la mai multe evangheliare. Primele 
sale opere datează din anii 980 şi nu se cunoaşte dacă atelierul 
său a supravieţuit lui Egbert, în 993. 

Marile abaţii se deosebesc de celelalte centre printr-o 
activitate susţinută, dacă nu permanentă. Este cazul celei 
de la Sankt Gallen. Mai mult de 100 de manuscrise atri¬ 
buite secolului al X-lea rezistă, şi această cifră nu poate 
să ţină cont de lucrările dispărute. Cataloagele din secolul 
al IX-lea ne permit să dăm o interpretare a acestei activi¬ 
tăţi creatoare. în timpul abaţiatului lui Grimald, ce 
durează treizeci şi unu de ani, de la 841 la 872, JbLartmut, 
care conduce scriptorium-ul , livrează 70 de volume. Când 
este abate, la rândul său, Hartmut, între 872 şi 883, 
acelaşi atelier produce 47 de volume. Aceste cărţi cunoscute 

prin listele întocmite în epocă nu au ajuns toate până la 
noi. în aceste condiţii, producţia scriptorium -ului de Ia 
Sankt Gallen pare, în secolul al X-lea, demnă de o mare 
tradiţie. La drept vorbind, istoria abaţiei furnizează pre¬ 
cizări utile. Ea este în culmea dezvoltării sale, ca prospe¬ 
ritate materială, şi de strălucire intelectuală, în vremea 
abaţiatului lui Hartmut şi în cel al lui Solomon al IlI-lea, 
între 890 şi 920. în anii care urmează, ea este atacată de 
unguri, apoi distrusă de un incendiu, în 937. De aceea, 
activitatea atelierului de copiat pare mai mică până spre 
970. Totuşi, nu este nulă în timpul acestei jumătăţi de 
secol. Abaţia cunoaşte o înviorare la sfârşitul secolului. Cu 
toate acestea, Sankt Gallen nu-şi mai regăseşte rangul pe 
care îl avea pentru realizarea manuscriselor de lux. Abaţia 
de la Reichenau dă şi ea dovadă de continuitate. Rezistă 
27 de manuscrise de la sfârşitul secolului al IX-lea sau de 
la începutul celui de al X-lea, 37 din secolul al X-lea şi 11 
de 1a sfârşitul acestui secol sau de la începutul următoru¬ 
lui. Comparaţia este flatantă pentru secolul al X-lea şi 
activitatea pare remarcabilă. Or, începând cu mijlocul seco¬ 
lului, atelierul mănăstirii produce în mare număr manu¬ 
scrise bogat ornate, ale căror iniţiale de aur şi de argint se 
detaşează pe fonduri de culoare şi ale căror miniaturi sunt 
printre cele mai rafinate şi mai preţioase din această 
epocă. Şcoala de la Reichenau se impune rapid, iar comen¬ 
zile cele mai măgulitoare ajung la mănăstire. Scriptorium- 
ul lucrează pentru Gero, arhiepiscop de Koln, pentru 
Egbert, pentru papa Grigore al V-lea, care îşi comandă, în 
998, un Sacramentar, un Evangheliar şi un Epistolariu, 
ca şi pentru împăraţii Otto al III-l^i şi Henric al II-lea. 
Scribii şi pictorii abaţiei sunt cunoscuţi, deoarece ei îşi 
semnează operele aşa cum au făcut Kerald şi Heribert, 
autorii lui Codex Egberti. Şcoala atinge punctul său cul¬ 
minant prin compoziţiile lui Liuthar 1 . 


1 Aceşti doi călugări apar mici, la picioarele lui Egbert, în 
miniatura-dedicaţie din Codex Egberti, Le siecle de VAn Mii, p. 
120 (reproducerea acestei picturi). 

Sankt Gallen şi Reichenau dau, împreună, o imagine 
complementară şi cu totul remarcabilă a ceea ce a fost 
munca în scriptorium -ul unei mari mănăstiri, protejată, 
atât cât a fost posibil, de dezordini şi de incursiuni 
armate. Activitatea se menţine pe întreg parcursul secolu¬ 
lui al X-lea la un nivel foarte onorabil, în ciuda vicisitu¬ 
dinilor. Cea de a doua jumătate a secolului şi în special 
ultimele decenii sunt marcate de o renaştere excepţională. 
Copierea din plin a manuscriselor este, în primul rănd, 
semnul unei vieţi intelectuale intense. Cronicile şi vieţile 
de sfinţi confirmă ceea ce bibliotecile învaţă. Sankt Gallen, 
unde se succed profesori de valoare, asigură o formaţie de 
calitate. Abaţia furnizează scolastici pentru un număr 
important de mănăstiri şi episcopii. Specializarea 
mănăstirii Reichenau în opera de artă este punctul culmi¬ 
nant al unei tradiţii în caligrafie. Apropierea celor două 
abaţii, specializarea lor diferită dau o idee destul de com¬ 
pletă despre nevoile acestor vremuri. 

Puţine centre pot rivaliza cu aceste două ilustre abaţii. 
Mărturiile, mai mult fragmentare, pe care le putem culege 
despre numeroase alte ateliere pot fi clarificate prin mai 
multe comparaţii. La Metz şi în mănăstirile vecine, 
confecţionarea de manuscrise este atestată. La Gorze, un 
comentariu al lui Origene la leremia şi la lamentaţiei 
dovedeşte interesul pe care îl poartă călugării operelor 
Părinţilor greci. La mănăstirea de la Lobbes, un catalog din a 
doua jumătate a secolului al X-lea ne permite să cunoaştem 
componenţa bibliotecii: existau 2 Biblii, 10 cărţi liturgice şi 
52 de alte manuscrise. Activitatea atelierelor din Franţa de 
Nord, de la Saint-Amand, de la Saint-Vaast şi de la Saint- 
Bertin este atestată, în principal în timpul celei de a doua 
jumătăţi a secolului al X-lea. Mai la sud, manuscrisele 
râmase arată că se copiau lucrări în Bretania, în valea Loarei 
şi încă şi mai la sud. Scriptorium -ul de la Saint-Martia! din 
Limoges, fondat probabil încă din secolul al IX-lea, îşi 
măreşte producţia în secolul al X-lea şi atinge apogeul la 
începutul secolului al Xl-lea. în secolul al X-lea, la Albi, 
cărţile liturgice pentru folosinţa catedralei au fost executate 
chiar acolo, probă evidentă a importanţei unui atelier local. 


306 



Modul în care episcopiile, mai mult sau mai puţin 
recente, noile abaţii. precum şi cele reformate îşi procurau 
cărţi merită o atenţie cu totul specială. Instalarea unui 
scaun episcopal la Hildesheim datează de la domnia lui 
Ludovic cel Pios. Cu toate acestea, oraşul nu capătă con¬ 
tur decât prin cel de al patrulea episcop Altfried, la 
mijlocul secolului al IX-lea. Este un călugăr de la Fulda 
care i-a fost elev lui Hrabanus Maurus. El a construit o 
catedrală, organizează capitlul şi întemeiază mănăstiri. 
Este posibil ca o şcoală şi un scriptorium să fi fost fondate 
în această epocă. La drept vorbind, este destul de târziu 
intr-un oraş expus incursiunilor barbare. Vocaţia intelec¬ 
tuală la Hildesheim se afirmă în secolul al X-lea. Episcopii 
sunt cel mai adesea călugări veniţi de la Corvey, de la 
Fulda, de la Hirsau şi de la Reichenau. Ei nu aparţin cle¬ 
rului local şi sosesc cu un bun bagaj intelectual. Wigbert, 
cel de al şaselea episcop, de la cumpăna secolelor al IX-lea 
cu al X-lea, cunoaşte medicina şi pune să se copieze un 
Tacit şi un Suetoniu. Cel de al zecelea episcop, Othwin, 
car e a fost abate la Sfântul Mauriciu de la Magdeburg, a 
adus cărţi în episcopia sa. Aici funcţionează o şcoală, 
după toate probabilităţile încă de la mijlocul secolului al 
X-lea. Thangmar, care predă aici, îl primeşte pe tânărul 
Bernward, către 975. Există o mulţime de elevi pe care el 
îi iniţiază în artele liberale. Are o grijă cu totul specială 
pentru viitorul său episcop. La sfârşitul vieţii, Thangmar 
face cadou din cărţile sale abaţiei Sankt Michel de la 
Hildesheim. Lasă acolo 55 de volume, ceea ce constituie o 
considerabilă bibliotecă pentru un scolastic canonic. 

Tânăr, Bernward, la spusele lui Thangmar, copia şi îşi 
ilustra singur manuscrisele sale. Faptul este indiscutabil, din 
moment ce un manuscris stă mărturie acestei trude 1 . 
Devenit episcop, Bernward comandă pentru catedrala sa şi 
pentru abaţia de la Sankt Michel cărţile necesare. Cinci 


1 THANGMARI, Vita Sancti Bemwardi, in MGH SS, IV, 
cap. I, p. 758. 

manuscrise dintre cele care au rezistat până astăzi pot fi 
atribuite cu certitudine scriptorium-ului de la Hildesheim: o 
Biblie, o carte de rugăciuni şi trei evanghelii. Aceste lucrări 
sunt foarte îngrijite, iar patru sunt împodobite cu miniaturi. 
Cărţile acestea contribuie la înfrumuseţarea catedralei, pre¬ 
cum candelabrele, reliefurile, crucile şi relicvariiie. Toate 
comenzile vin dintr-o unică inspiraţie: a-i aduce lui 
Dumnezeu un cult glorios şi demn de maiestatea sa. Noul 
decor al bisericii se potriveşte numai cu somptuoase cărţi 
liturgice. 

Istoria Hildesheimului, a episcopilor săi, a şcolii şi a 
bibliotecii sale, care, poate, nu este singulară, inspiră 
diverse remarci. Cultura în aceste episcopii germane, de 
întemeiere relativ recentă, este cel mai adesea adusă de 
călugării veniţi din marile abaţii, unde au fost bine 
formaţi. Ei nu au provenit din clerul local. Strădaniile lor 
au ca rezultat întemeierea unei şcoli episcopale, care se 
bucură destul de repede de un rnare renume, ca aceea de 
la Magdeburg. Din această cauză se poate estima că, încă 
de la mijlocul secolului al X-lea, ea dispunea de lucrările 
necesare pentru predarea artelor liberale şi pentru viaţa 
religioasă. Comanda de cărţi liturgice somptuoase pentru 
celebrarea cultului vine mai târziu, în cadrul unui pro¬ 
gram uimitor de construcţie şi de înfrumuseţare. Analiza 
făcută la Hildesheim ar putea fi făcută la fel la Bamberg, 
unde Henrîc al îl-lea, fondatorul episcooiei. ia în sarcina 
sa construcţia şi dotar ea catedralei cu cărţi şi ornamente 
liturgice. în alte părţi, numirea de episeopi veniţi din cea 
mai înaltă nobilime favorizează mecenatul. 

în mănăstirile reformate sau nou întemeiate, originea 
cărţilor necesare studiului şi vieţii spirituale meriiă să ne 
reţină atenţia. La Ciuny, fondul primar pare a fi fost con 
stituit de cărţile pe care le adusese Odon cu el, atunci 
când a hotărât să devină călugăr. Canonic la Saint-Martin 
din Tours şi scolastic, strânsese cam o sută de lucrări. 
Dintre acestea, nu putem identifica decât un foarte mic 
număr, şi trebuie să ne resemnăm eu ignorarea compo¬ 
nenţei acestei biblioteci. Ea nu încetează să se 

îmbogăţească pe întreg parcursul secolului al X-lea, 
mărturie pentru aceasta sunt manuscrisele rămase ce 
provin de la Cluny 1 . Se cunoaşte, de asemenea, că abaţii 
Mai'eul şi Odilon aduceau cu ei cărţi, în călătoriile lor. 
Această practică, atât prin durata deplasărilor, cât şi prin 
nevoile rugăciunii şi ale vieţii spirituale, face din carte un 
obiect obişnuit, ce poate înfrunta peripeţiile drumului şi 
pericolul cu întâlnirile nedorite. 

în 966, ducele de Normadia, Richard I, instala la Mont- 
Saint-Michel un grup de 11 călugări, sub autoritatea abatelui 
Mainard 2 . Această restaurare, săvârşită în spiritul reformei 
monastice, este urmată de un remarcabil avânt spiritual şi 
cultural. Scriptorium-ul a dat dovadă, aproape imediat, de o 
activitate laborioasă, despre care stau mărturie manuscrise¬ 
le din secolul al X-lea originare de la Mont-Saint-Michel. 
Dintre cele mai vechi, se remarcă un exemplar din Moralia in 
Job care, în cel al doilea tom, poartă o listă cu numele 
copiştilor. îi regăsim într-o listă de nume de călugări ce au 
trăit la Mont-Saint-Michel şi care a fost întocmită în epoca 
abatelui Mainard al II-lea (991-1009). Prin comparaţie, se pot 
identifica manuscrise scrise de aceeaşi mână sau foarte 
apropiată. Datează din secolul al X-lea un Grigore din Tours, 
un manuscris cu scrierile lui Boethius, tratatele lui Alcuin 
despre Treime şi despre Cântarea Cântărilor inserate într-un 
volum al cărui ansamblu datează din secolul al Xll-lea 3 . La 
Saint-Benigne din Dijon, normanzii au ars biblioteca, iar 
începuturile reconstituirii sale datează din vremea abatelui 
reformator Guillaume de Volpiano. El ar fi format copişti şi 
anluminori de cărţi. Succesorul său. Halinard, a crescut 
acest fond, iar Jarenton ar fi achiziţionat numeroase manu¬ 
scrise în Anglia. 

în alte părţi, ritmul şi spiritul pot'fi diferite. Călugării care 
se reîntorc la Montecassino, sub conducerea abatelui Aligern 


1 Vita Odonis, iu PL, 133 c 54, Sumptis secam centum volu- 
rninibus librorum. 

2 J. LAPORTE, lcs origines du monachisme dans la province 
de Rouen, in Re\nue Mabillon, t,31. 1941, p.51 si urm. 

3 M. BOURGEOIS-LECHARTIER, A la recherhe du 
Scriptorium de l’abbave du Mont-Saint-Michel. in Millenaire 
mcnastique (391], t. II, pp.171-202. 

şi la provocarea lui Oclon de Cluny, nu încetaseră niciodată 
să copieze cărţi. Totuşi, nu se remarcă o renaştere a acti¬ 
vităţii scriitorilor decât după anul o mie, atunci când abatele 
Theobald, care se îngrijise deja de nevoile bibliotecii de la San 
Liberatore din Abruzzi a devenit abate. El a dispus copierea 
lucrărilor a numeroşi autori, creştini şi păgâni. Locul pe care 
îl acordă poeţilor antichităţii este excepţional, S-a putut 
demonstra cu ajutorul unei cărţi de extrase realizate de 
Lorenzo din Amalfi, călugăr înainte de a deveni episcop în 
1030, că florilegiul pe care îl compusese pentru a sluji la 
predarea gramaticii fusese compilat din texte originale şi nu 
dintr-o antologie preexistentă. Totuşi, prin abaţiatul lui 
Richter de Niederaltaich şi cel al lui Didier, scriptorium -ul de 
la Montecassino atinge cea mai mare strălucire 1 . 

La urma urmelor, mărturiile despre cărţile şi bibliote¬ 
cile din secolul al X-lea sunt destul de numeroase. Cartea 
nu este un lucru rar sau imposibil de procurat. Scolasticii 
acumulează destule cărţi pentru a dota mănăstirile, şi 
bibliotecile personale din secolele următoare nu sunt mai 
bogate. Episcopii şi abaţii le poartă cu ei în călătorii. Cele 
mai preţioase sunt executate la comandă în ateliere de 
marcă. Toate aceste manuscrise vin să se adauge 
moştenirii carolingiene şi totul ne face să ne gândim ia o 
mai mare difuzare a mijloacelor de cultură. 

Geografia şi cronologia ne permit să apreciem mai bine 
ansamblul mişcării. Acolo unde activităţile intelectuale nu 
mai sunt brutal întrerupte de evenimente, munca în ate¬ 
liere se continuă, cu o modificare. Renaşterea este evi¬ 
dentă încă de la mijlocul secolului al X-lea şi se 
accentuează către sfârşitul secolului. Apare mai ales 
legată de reforma monastică şi de exigenţele sale de viaţă 
spirituală. Interesul pentru umanismul antic nu este evi¬ 
dent decât legat de un anume loc şi de un anume 
moment. Credinţa este biruitoare, fără contestare. 

La nivelul cel mai elevat, Biblia este cartea care. 


1 H. BLOCH, Monte Cassino’s Teachers and Library. in La 
Scuola [170], pp.563-605. 

deoarece poartă revelaţia, reprezintă o reflectare a divinu¬ 
lui. De aceea manuscrisele trebuie să monopolizeze toate 
splendorile. Cărţile liturgice nu cer, la acest capitol, nici 
ele mai puţin. în acest context, lucrările de doctrină sau 
de morală nu sunt profane pur şi simplu. Ele poartă şi o 
amprentă a sacrului. Cu toate acestea, nu putem face 
această afirmaţie despre toate manuscrisele ce răspândesc 
învăţătura. Totuşi, reflectare a marii cărţi a naturii, ştiinţa 
nu poate fi exclusă din câmpul divin. în concluzie, o aure¬ 
olă de sacralitate înconjură manuscrisul. Cărţile de gra¬ 
matică şi lucrările de retorică, ce se află în programa şco¬ 
lilor, sunt încă înconjurate de respectul datorat cuvântu¬ 
lui şi faţă de tot ce poate vehicula acesta. 


B. ŞCOLILE 

9 

Carolingienii au făcut din şcoală piesa de rezistenţă a 
politicii lor de reformă religioasă şi de reconstrucţie a 
administraţiei. Peste tot unde puterea lor era destul de 
mare, ei au facilitat înflorirea acestora, în episcopii, pre¬ 
cum şi în mănăstiri. Rezultatul era foarte inegal. Nu este 
mai puţin adevărat că un număr suficient de clerici şi de 
călugări învăţase să citească şi să practice limba latină. 
Punerea în funcţiune a şcolilor în epoca carolingiană este 
un proces de durată şi mai laborios, decât se spune în 
mod obişnuit. Lipseau deopotrivă personalul şi cărţile. 
Materiile de predare şi pedagogia se stabilesc progresiv, pe 
măsură ce profesorii îşi aprofundează cunoştinţele în 
ştiinţele umaniste. La mijlocul secolului al IX-lea, rezul¬ 
tatele sunt indiscutabile, într-un moment când eveni¬ 
mentele le fac precare. 

Este cert că nu se poate ignora rolul tulburărilor 
politice şi al invaziilor în perturbarea formării şcolare. 
Elanul creator din vremurile carolingiene se frânge înainte 
de sfârşitul secolului şi lasă locul unei anumite atonii, 
care nu este totuşi lipsită de orice activitate. întreruperea 
nu este generală şi este de scurtă durată. Câştigul pare să 

se prelungească. Dimpotrivă, reînnoirea este evidentă 
către 960 şi se prelungeşte în secolul al Xl-lea. Această 
nouă vitalitate este marcată de spiritul de inovaţie şi de 
originalitate. Operele ieşite din învăţământul de la 
sfârşitul secolului al X-lea au consistenţa şi motivaţia lor, 
şi nu ar putea trece drept rezumate sau compilaţii. 

Prelungirea activităţilor şcolare în episcopii şi în mănăstiri 
nu este totdeauna perceptibilă cu uşurinţă. Cu toate acestea, 
nu putem avea îndoieli în această privinţă, pentru că sunt 
prea numeroase personajele pe care cronicarii şi biografii îi 
caracterizează drept învăţaţi. S-a menţinut un anume 
învăţământ. Astfel, la Metz, Toul şi Verdun, mediile în care se 
recrutează primii călugări de la Gorze, nu sunt fără cultură. 
Se ştie că un elev al lui Remi d Auxerre a predat la Metz, dar 
şcoala nu a fost foarte renumită. Apropierea de Reims poate 
oferi o explicaţie. Activitatea şcolară este importantă aici 
până la sfârşitul episcopatului lui Hincmar, apoi se estom¬ 
pează pentru o scurtă perioadă. Arhiepiscopul Foulques 
creează, înainte de începutul secolului al X-lea, două centre 
de studii, unul pentru canonici, altul pentru clericii rurali. Se 
predă aici pe parcursul întrecului secol al X-lea. Elevii vin de 
departe, precum Abbon de Fleury, decepţionat de un anume 
Gerran, bun logician, dar mediocru matematician. 
Informaţiile de care dispunem despre Reims, sunt unice în 
Franţa. Aceasta nu înseamnă că nu ar fi existat şi alte şcoli 
urbane. Abbon a studiat la Paris. Cu multă vreme înaintea 
lui, Odon de Cluny a fost precantor şi scolastic al catedralei 
din Tours. 

Continuitatea este reală în şcolile monastice şi niciunde 
mai evidentă decât la Sankt Gallen. La începutul secolului al 
X-lea dispar trei mari profesori: Ratpert, Tuotilo şi Notker 
Bâlbâitul. Le urmează Waring şi Hartmann. Devenit abate în 
921, acesta din urmă continuă să predea şi îi formează pe 
Ekkehard I, Notker Fizicianul şi Burchard. Acestei generaţii 
îi urmează cea a lui Ekkehard al II-lea, care conduce şcoala 
internă şi şcoala externă a mănăstirii. Această linie strălucită 
de profesori se continuă cu Ekkerhard al IlI-iea, Burchard, 
care este abate între 1003 şi 1022, şi mai ales Notker Labeo. 
în 1022, când el moare, împreună cu alţi trei profesori 
Ruodpert, Annon şi Erimpert, îi urmează Ekkehard al IV-lea, 

care a scris, în onoarea tuturor acestor profesori, Casus 
sancti Galii ce clă seama despre toate aceste fapte 1 . 

Acestei moşteniri carolingiene i se adaugă şcolile nou 
întemeiate sau, uneori, numai restaurate, dar care 
răspândesc deodată o lumină nouă. în regatul Germaniei, 
această renovare a şcolilor urbane nu este întreprinsă 
înainte de mijlocul secolului al X-lea. Pentru perioada 
precedentă, reiese adesea faptul că învăţătura şi înţelep¬ 
ciunea se dobândesc pe lângă un profesor particular, un 
episcop, canonic sau un altul care nu este un scolastic, în 
sensul propriu al cuvântului. Trecerea de la acest sistem 
de studiu la şcoala propriu-zisă nu este totdeauna uşor de 
decelat. La Koln, Brunon, devenit arhiepiscop în 953, se 
preocupă de formarea de discipoli care devin după aceea 
episcopi. Biograful său, care subliniază cultura sa şi care 
notează strădaniile sale pentru a crea un învăţământ, nu 
face aluzie decât la exemplu şi la predică. Prin urmare, nu 
putem avea siguranţa că a existat o şcoală, aşa cumva fi 
mai târziu 2 . La Trier, Wolfgang, care se formase la Sankt 
Gallen şi apoi la Augsburg şi care îşi desăvârşeşte cariera 
ca episcop la Regensburg, predă o vreme. La Wurzburg, 
Stefano di Novara conduce o şcoală timp de douăzeci de 
ani înainte de a se întoarce în Italia, în 985. Şcoala atinge 
apogeul către anul o mie. Şcoala de la Magdeburg, înte¬ 
meiată in aceeaşi epocă, devine celebră sub conducerea 
lui Otric, către 980. Mărturiile asupra existenţei şcolilor- 
catedrale devin mai numeroase la sfârşitul secolului. 
Există şcoli la WOrms, la Speyer, la Mâinz, la Paderbon, la 
Eichstâtt, la Passau, la Regensburg, fără a mai vorbi ele 
cea de la Hildesheim, al cărei caz a fost îndelung analizat. 
Ultima şcoală care a fost întemeiată a fost cea de la 
Bamberg. 

Dintre toate aceste şcoli urbane, cea mai remarcabilă 
este cea de la Liege. învăţământul pare să fi început aici 


1 Casus sancti Galii este editat în MGH SS, t. II, p.61 şi urm. 

2 RUOTGER, Vita Brunonis archiepiscopi, in MGH SS, t.IV, & 
21, pp.262-263. 

printr-o şcoală de muzică, în vremea episcopatului lui 
Etienne, între 901 şi 920. Fondarea unui centru de studii 
este mai târzie şi datează din vremea lui Heracle, episcop 
începând din 959 L Pe scurt, iniţiativele culturale ale 
Liegeului sunt contemporane cu cele ale altor episcopii 
germane. Avântul acestora nu pare decât mai remarcabil, 
deoarece renumele acestor şcoli este imens începând cu 
episcopatul lui Noger şi se continuă în secolul al Xl-lea. 
Semn indiscutabil al creditului de care se bucură studiile, 
Wason, care este scolastic începând din 1007, devine epis¬ 
cop al oraşului în 1041. Elevii de la Liege colonizează sedi¬ 
ile episcopale. Vin aici Gautier, episcop de Salzburg, 
Rothard şi Erluin, episcopi de Cambrai, Haymon, episcop 
de Verdun, Hezelon, episcop de Toul. 

în regatul Franţei, numai şcoala de la Reims poate să 
facă faţă vreunei comparaţii. La drept vorbind, ea ajunge 
în culmea dezvoltării cu învăţământul lui Gerbert, între 
972 şi 982. Aceste date se compară cu cele ce se reţin pen¬ 
tru apogeul şcolilor de la Magdeburg sau de la Liege. 
Reimsul, care este foarte aproape de Lorena, şi care este 
guvernat de prelaţi originari din această provincie, pare să 
se integreze în aceeaşi mişcare în favoarea studiilor. în alte 
părţi, renaşterea este mai târzie. La Chartres, şcoala nu 
iese din obscuritate decât puţin înaintea anului 1000, cu 
învăţământul lui Fulbert. La Poitiers, un elev al lui 
Fulbert, Hildegaire, este cel care dă o oarecare strălucire 
şcolii. Se regăsesc discipoli ai aceluiaşi Fulbert la Angers, 
la Tours, la Orleans şi la Paris. Şcolile urbane apar în 
oraşele episcopale din Franţa de Nord, între 1035 şi 1060 1 2 . 

în regatul Italiei, mărturiile despre şcolile catedrale 
sunt rare în secolul al X-lea şi episcopii nu pai- să dea 
mare atenţie acestui fapt. Or, nivelul cultural pare mai 
ridicat decât în alte părţi. în documentele diocezei Novara, 


1 Se vorbeşte de Heracle, in Vita Balderici, qui primus in hac 
urbe stuciium et religionem initiativt, in MGH SS, t.IV, c. 18. 

2 F. BEHRENDS, The letters and poems of Fulbert of 
Chartres, Oxford, 1976. 

de la 829 la 1000, toţi clericii, subdiaconi sau mai înalţi 
în grad, ştiu să-şi scrie numele şi nu sunt analfabeţi. 
Faptul este adevărat în legătură cu clericii din oraş ca şi 
cu preoţii din parohiile rurale. O analiză identică, făcută 
pe chartele diocezei Parma din secolul al X-lea, confirmă 
că toţi clericii ştiu să scrie. Acelaşi lucru dovedeşte că şi 
numeroşi laici ştiu. Aceste piese de arhive confirmă afir¬ 
maţia lui Wipon care scrie că nobilii italieni îi trimiteau la 
şcoli chiar şi pe aceia dintre fiii lor pe care îi destinau 
vieţii laice. Nu se poate concepe o asemenea permanenţă 
a culturii, chiar dacă nivelul său rămâne elementar, fără 
învăţământ şi fără şcoli. 

Existenţa acelor grammatici sau a magistri grammati- 
cae artis nu este dovedită prin charte decât începând cu 
anul 930. Primul este un oarecare Sapiens, canonic de la 
Arezzo. Se cunoaşte un gramatic cu numele Dominic la 
Novara între 941 şi 958. La Bergamo episcopul ridică 
bunuri din bogăţiile catedralei pentru întreţinerea profe¬ 
sorilor de gramatică şi de cânt. Aceste indicii sunt sufi¬ 
ciente şi, în plus, dovedesc că este vorba cu adevărat 
despre şcoli clericale frecventate în aceeaşi măsură de 
tineri clerici ca şi de laici. !n ultimii ani ai secolului şi la 
începutul secoului al Xl-lea, laicii aveau şi ei şcoli. Astfel 
a putut Pier Damiani să predea artele în mai multe oraşe 
din Italia. Alţi profesori laici sunt cunoscuţi din docu¬ 
mente, în număr mic, este adevărat 1 . 

Această situaţie destul de specială a Italiei ne permite 
să facem două remarci. Capitularul de la Olona, destinat 
să favorizeze dezvoltarea câtorva centre.de studii cu ca¬ 
racter superior pentru uzul clericilor, nu a avut prea mult 
efect, pentru că nu există urme ale activităţii lor în secolul 
al X-lea. Pe de altă parte, şcolile a căror existenţă este 
dovedită asigură un învăţământ remarcabil al artelor ele¬ 
mentare, dar nu-i prea formează pentru cultura savantă. 


1 D. A. BULLOUGH. Le scuole cattedrali e la cultura 
deU'Italia settentrionaJe prima clei Communi. in Vescovi e 
Diocesi [361], pp.l 11-143. 

în mod efectiv, literaţii italieni de oarecare anvergură sunt 
rari. Cultura lui Pier Damiani, dobândită în primele 
decenii ale secolului al Xl-lea în şcolile unde artele pro¬ 
fane şi dreptul deţineau deja un loc important, ţinând 
seama de prezenţa laicilor, ar merita o analiză aprofundată. 

în mănăstiri, există în mod tradiţional loc pentru o 
şcoală spre uzul oblaţilor sau al tinerilor călugări. 
Reforma unei abaţii este însoţită de înfiinţarea unei şcoli, 
acolo unde dispăruse, sau de reforma ei. Pe lângă anumite 
mănăstiri există deopotrivă o şcoală externă destinată 
clericilor sau tinerilor laici. Exemplul renaşterii studiilor 
este dat de Fleury-sur-Loire. La mijlocul secolului, Abbon, 
care are între 7 şi 10 ani, este primit la şcoala externă. 
Apoi, el urmează învăţământul spre uzul călugărilor şi, 
imediat ce şi-a terminat studiile, este însărcinat să pred.ea 
la rândul său. Atunci ajunge la Paris, apoi la Reims. La 
întoarcere, abatele Richard îi încredinţează conducerea 
şcolii şi ei predă aici până la alegerea sa ca abate, în 988, 
cu excepţia anilor 985-987 pe care îi petrece la abaţia de 
la Ramsey, în Anglia, pentru a contribui la dezvoltarea inte¬ 
lectuală a acestei mănăstiri, recent restaurată. Pe scurt, 
ansamblul operei sale, gramaticale, logice şi ştiinţifice 
s-a născut din învăţământul său şi dă o părere impor¬ 
tantă despre ceea ce poate fi cultura monastică în jurul 
anului 1000. Abbon, la drept vorbind, este unul dintre 
cele mai mari spirite ale acestui secol. 

Este, oare, necesară o cultură atât de vastă pentru 
călugări, mai ales când ea se ocupă în cea mai mare parte 
de ştiinţele profane? Ceea ce este specific unui călugăr 
este să se roage, nu să predea. Se poate, în funcţie de cum 
este pus accentul, pe o funcţie sau pe alta, să se opună un 
monahism de cultură unui monahism de cult 1 . în fer¬ 
voarea sajuvenilă, monahismul carolingian adoptase pro¬ 
gresiv toată ştiinţa, fie că eră cunoaşterea divinului, fie 
reflectarea lumii naturale sau umane. Aceasta din urmă 


1 Germanii spun Kultmdnchtum şi Kulturmdnchtum. 

nu era ea-oare condusă de Dumnezeu şi de împărat şi în, 
plus salvată? în imperiu, tendinţa era spre acceptarea în 
cea mai mare măsură a întregii culturi. Evlavia putea să 
aibă de suferit din această cauză, dacă călugării manifes¬ 
tau prea multă curiozitate lumească. Or, reforma monas¬ 
tică este un efort perseverent pentru restabilirea disci¬ 
plinei, a austerităţii şi a vieţii religioase propriu-zise. 
Cultura intră în acest program, în măsura în care 
favorizează devoţiunea şi moravurile. Un călugăr mai bine 
format şi mai luminat cedează mai puţin tentaţiei, cel 
puţin aşa se crede cu perseverenţă. Pe scurt, fără a fi 
necesar să se insiste prea mult, se pot pune în evidenţă 
două variante ale vieţii monastice, după locul lăsat cultu¬ 
lui şi, respectiv, culturii. Această distincţie care poate fi 
fertilă subliniază nuanţe, din care trebuie să ne ferim să 
facem opoziţii 1 . 

Reforma lorenâ, care se îndeplineşte în cadrele politice 
şi religioase tradiţionale, este o restaurare a vieţii reli¬ 
gioase care modifică puţin echilibrul vieţii spirituale şi al 
vieţii intelectuale. Restabilirea imperiului redă mănăstiri¬ 
lor acest rol de instituţie de stat, pentru evlavia şi pentru 
pul tura pe care le aveau în epoca carolingiană 2 . Or, este 
cât se poate de evident că orizontul intelectual s-a lărgit 
considerabil de la primele tatonări ale renaşterii caro- 
lingiene. Aprofundarea, de la mijlocul secolului al IX-lea, 
a studiului autorilor din antichitate s-a deschis larg către 
un umanism literar şi ştiinţific. Referinţele romane ale 
imperiului permit să se asimileze mai uşor întreaga 
moştenire păgână. Pe scurt, nu există decât o cultură 
imperială şi religioasă, căreia călugării care pot trebuie să-i 
consacre întregul lor spirit. Libellus de raţionali et de 
ratione uti, pe care Gerbert îl scrie pentru Otto al IlI-lea în 


1 Există, bineînţeles, o polemică pe aceast temă. Ea a ieşit din 
opera lui K. HALLINGER, Cf. de asemenea şi S. HILPÎSCH, 
Gunther und das Monchtum seiner Zeit. 1000-Jahre St Gunther. 
Festschrift zum Jahre 1955, Koln, 1955, pp. 57-61. 

2 istoricii germani folosesc termenul: Reichmdnchtum. 

timpul călătoriei sale în Italia, este cea mai clară ilustrare 
a acestei integrări a profanului în sacru. Marile mănăstiri 
din Germania, cum sunt Fulda, Corvery, Reichenau şi 
Sankt Gallen, provin, mai mult sau mai puţin, clin acest 
spirit. 

Este oare suficient pentru a considera reforma clunisiană 
ca expresie a monahismului de cult? Cluny, întemeierile-fiice 
şi mănăstirile care adoptă cutumele clunisiene sunt oare 
duşmanii culturii 1 ? Sub forma sa cea mai categorică, 
răspunsul nu se poate susţine. Există la Cluny o bibliotecă 
frumoasă şi o şcoală internă pentru folosinţa călugărilor. 
Abaţi) de la Cluny sunt literaţi, iar unii dintre ei, cum este 
Odon, sunt de o profundă originalitate din punct de vedere a] 
culturii. Introducerea reformei la provocarea Ciunyului, nu 
împiedică lucrurile spiritului. Operele lui Abbon de Fleury 
sunt suficiente pentru a dovedi acest lucru. Adoptarea 
cutumelor de la Cluny la Hirsau nu-1 împiedică pe călugărul 
Conrad să scrie Dialogus super auctores. Se poate chiar con¬ 
sidera că există o manieră clunisiană de a scrie istoria, chiar 
dacă ea este ilustrată de un călugăr anglo-normand 2 . Pe 
scurt, nu trebuie să căutăm la Cluny o dispută meschină. 

Trebuie totuşi să mărturisim că influenţa intelectuală a 
Ciunyului nu este la înălţimea creditului său spiritual şi că 
operele scrise de abaţii săi sunt de inspiraţie monastică şi 
lasă prea puţin loc literaturii profane. Acest fapt recunoscut 
nu ţine de o capacitate mai mică sau de o ostilitate faţă de 
cultură, ci de inserare diferită în societate. Cluny este o 
mănăstire a Bisericii, supusă direct suveranului pontif şi fără 
dependenţă juridică faţă de prinţi. Nu este dependentă de 
stat şi nici obligaţie de slujire. Cluny nu este centrul spiritu¬ 
al al unui regat sau al unui principat. Amalgamul dintre cul¬ 
tura profană şi sacru nu poate fi preocuparea sa de căpete¬ 
nie. La Cluny, călugării seamănă şi culeg frumoase recolte de 
sfinţenie. Acest spirit incită la o aprofundare a cucerniciei 


1 în legătură cu aceste polemici vezi răspunsurile lui J. 
LECLERQ, Cluny fut-il cnnemi de la culture?. in Revue 
Mabillon. t. XLVII, 1957, p.172 şi urni. şi Spiritualite et culture 
â Cluny, in Spiritualitâ C/uiuacense [4031, p.101 şi urm. 

2 H. WALTER, Ordericus vitalis. Ein Beitrag zur kJuniazensi- 
schcn Ceschichtsschreibung, Wiesbaden, 1955. 

personale, foarte evidentă la Odon şi lasă preocupările de li¬ 
teraţi pe planul al doilea. La drept vorbind, însuşi spiritul 
reformei religioase conduce la o distincţie mai netă între spi¬ 
ritual şi temporal, între sacru şi profan. Opera de reformă a 
Bisericii urmează această căutare care este în primul rând 
monastică. De aceea, acest nou sentiment religios de 
despărţire mai strictă de lume conduce la dislocarea culturii 
monastice şi imperiale ce face gloria abaţiilor din Germania. 
Faptul este atât de evident, încât şcoala de la Sankt Galle'n 
este pusă în primejdie imediat după 1060, exact pentru aces¬ 
te motive. 

învăţământul făcut în şcoli este destul de bine cunos¬ 
cut, graţie celor ce ne sunt relatate despre acest subiect în 
texte narative ca lucrarea Casus Sandi Galii, scrisoarea 
lui Notker Bâlbâitul către elevul său Solomon sau capi¬ 
tolul pe care Richer i-1 consacră lui Gerbert. Acestor 
izvoare explorate de multă vreme trebuie’ să le adăugăm 
operele profesorilor, care adesea sunt ieşite dintr-o activi¬ 
tate şcolară şi mai ales manualele, compilaţiile şi cărţile 
de extrase care au slujit învăţământului, Identificarea 
locului lor de origine permite să se facă mari progrese în 
cunoaşterea şcolilor. 


C. ARTELE LIBERALE 

Miezul acestui sistem şcolar este studiul celor şapte 
arte liberale, care nu poartă încă numele de Trivium şi de 
Quadnvium. De aceea ghidul esenţial este lucrarea lui 
Martianus Capella despre Noces de Merc.ure et de 
Philologie, pentru că el prezintă ansamblul acestor disci¬ 
pline sub forma unui ciclu complet. Celelalte opere ale 
antichităţii, utilizate într-o foarte mare măsură, se pliază 
acestui cadru general. Sunt solicitaţi în mod special gra- 
maticienii, Cicero şi Boethius. Acest ciclu de învăţământ 
lasă deoparte ucenicia tehnicilor elementare, care se face 
totuşi la şcoală, precum şi dezbaterile la ordinea zilei, 
despre care şi unii şi ceilalţi pot scrie, fie că sunt profesori, 

călugări'sau episcopi. Pe scurt, in şcoli este vorba despre 
un învăţământ al ştiinţelor umaniste, de tip secundar,- 
precedat de o formaţie de bază primară. Este posibil ca 
profesorii cei mai mari, precum Gerbert sau Fulbert de 
Chartres să fi impulsionat mult învăţământul, din 
moment ce elevii lor devin, la rândul lor, profesori. 
Scrisorile pe care le schimbă ne fac să cunoaştem bine 
legăturile care îi unesc şi nimic mai mult. 

Ucenicia noţiunilor elementare necesită un timp con¬ 
siderabil, cel puţin trei ani, dacă este să dăm crezare 
scrisorii lui Notker. Elevii încep cu alfabetul. Ei dispun de 
mici tăbliţe sau de mici bucăţi de pergament pe care sunt 
trasate literele. Ei învaţă să le recunoască şi să compună 
silabe. Prima carte de citire este, ca şi înainte, Psaltirea, 
în acelaşi timp, ei fac exerciţii de scriere cu un stilus pe 
tăbliţe de ceară. Nu sunt autorizaţi să folosească cerneala 
şi pergamentul decât mult mai târziu. La Sankt Gallen, 
elevii sunt puşi să copieze de foarte multe ori versul 
Adnexique globum zephyrique kanna secabant, care 
conţine toate literele cu excepţia lui f. Pentru a acoperi 
această lacună, se adaugă uneori fraeta după zephyrique. 

A şti să scrii şi să citeşti se complică prin stăpânirea 
limbii latine. La Sankt Gallen, în epoca lui Ekkehard 
al Il-lea, elevii învăţau liste de cuvinte şi erau obligaţi să 
vorbească între ei latineşte. Această instrucţie elementară 
mai conţinea calculul şi muzica. Trebuia să se înveţe pe 
dinafară melodii, precum şi sistemul de notare. în sfârşit, 
elevii nu trebuiau să-şi neglijeze îndatoririle religioase şi 
ştiau Tatăl Nostru, Crezul şi Psaltirea. Acest program ele¬ 
mentar solicită mult memoria. Cu toate acestea efortul 
pedagogic este foarte evident. Profesorii elaborează mici 
dialoguri, care permit practicarea limbii latine, şi ilus¬ 
trează regulile elementare ale gramaticii cu mici poezii 
compuse de ei, folosind totodată şi compuneri pedagogice 
preluate de la antichitate. 

învăţământul elementar influenţează imperceptibil pe 
cel al artelor liberale, deoarece nimeni nu se poate dis¬ 
pensa de regulile de gramatică în momentul în care 


320 



întreprinde studiul limbii latine. Ars minor a lui Donatus 
este primul manual în care găsim distincţia dintre sub¬ 
stantiv, adjectiv şi verb, precum şi modelele de declinare şi 
de conjugare. Ars Major, de acelaşi autor, este un studiu 
aprofundat şi, în consecinţă, mai dificil. Profesorii reco¬ 
mandă uneori, gramatica dialogată a lui Alcuin, care preia 
materialul de la Donatus şi îl expune într-un mod mult 
mai pedagogic. Aşa procedează Notker Bâlbâitul la Sankt 
Gallen, precum şi succesorii lui. Ceilalţi gramaticieni sunt 
bine cunoscuţi, dar mai puţin solicitaţi, cu excepţia lui 
Priscianus. Lucrarea sa Institutiones este o culegere gigan¬ 
tică de forme gramaticale, poetice şi retorice utilizate de 
autorii antichităţii. La această enciclopedie de folos nu 
acced decât elevii avansaţi deja. Acest sentiment despre 
numeroasele dificultăţi este exprimat de biograful lui'Odon 
de Cluny, când spune că acesta din urmă când avea 19 ani 
„a traversat înot marea imensă a lui Priscianus" 1 . 

Lucrările teoretice constituie un aspect al problemei, 
învăţământul alt aspect. Gramatica se învaţă în mod con¬ 
cret citindu-i pe autori şi comentându-i sub conducerea 
unui profesor. Exerciţiul presupune o explicare a cuvin¬ 
telor, a formei lor gramaticale şi a semnificaţiei lor. Acest 
comentariu de text foarte atent la particularităţile voca¬ 
bularului ajută la înţelegerea sensului şi a intenţiilor 
autorului. Profesorii care nu intenţionează să piardă rodul 
trudei lor trec, pe marginea manuscriselor pe care le 
posedă, remarcile pe care au obiceiul să. le facă la curs. 
Aceste manuscrise glosate sunt foarte numeroase şi nu 
există scriitor clasic care să nu fi suportat această muncă. 
Studiul aprofundat al acestor mărturii palpitante despre 
activitatea şcolară ne ajută să facem mari progrese în isto¬ 
ria învăţământului acestor discipline literare. Remarcile 
marginale ale celor mai celebri profesori sau cele care se 
referă la cei mai explicităţi autori sunt regrupate în ordine 


1 Vita Odonis, in PL, 133, I, 12 c 49, Immensum Prisciani 
transit transnatando pelagus. 

alfabetică şi formează veritabile glosare. Interesul arătat 
acestor compilaţii este enorm 1 . 

Scolasticii îi comentează în principal pe autorii clasici 
ai antichităţii: Cicero, Sallustiu, Horaţiu şi mai ales 
Vergiliu. în secolul al X-lea, ei le adaugă frecvent pe 
Terenţiu şi Ovidiu, al căror succes nu este decât la 
început. Ei studiază de asemenea diverşi alţi prozatori şi 
poeţi. Gerbert îi comentează pe Staţiu, Iuvenal, Persiu şi 
Lucaniu 2 . în alte părţi, se practică aceleaşi texte. La Sankt 
Gallen, profesorii au cea mal mare veneraţie pentru 
Vergiliu şi pun să se copieze comentariul pe care i î-a făcut 
Servius, la sfârşitul antichităţii. Dimpotrivă, Horaţiu este 
suspectat de imoralitate. Unii îi comentează şi pe poeţii 
creştini, Juvencus, Sedulius, Ambrozie şi mai ales 
Prudenţiu. Alţii vor să le facă un loc egal cu păgânii. Cu 
toate acestea, admiraţia deosebită pur literară este prea 
puternică în favoarea marilor autori păgâni. La drept 
vorbind, comentariul alegoric elimină ceea ce ar putea fi 
prea îndrăzneţ în aceste studii. 

O graniţă abia sesizabilă desparte gramatica de 
retorică, comentariul de text alunecând de la o disciplină 
la alta printr-o simplă trecere treptată. Prin studiul 
retoricii, elevul învaţă legile discursului, arta de a com¬ 
pune un text în proză şi pe aceea de a scanda versurile, 
până la a fi în stare să scrie o imitaţie după poeţii din anti¬ 
chitate. La drept vorbind, trebuie, în primul rând, să ştii 
să strângi argumentele pentru un subiect, fără a uita vre¬ 
unul, să le pui în ordine şi să le dezvolţi în modul cel mai 
eficace. Elocinţa antică furniza din plin tratatele teoretice 
şi exemplele practice necesare. 

Lucrările de retorică folosite în şcoli sunt luate din 
antichitate. Profesorii îl ştiu pe Quintilian. Ei se folosesc 
mult mai frecvent de Marius Victorinus şi în special de 

1 N. D'OLWER, Les Glossaires de Ripoll, in Archivum 
Latinitatis Medii Aevi, 1928, pp. 137-152; A. FABREGA GRÂU, 
Glossaire de S. Pedro de Cardena, in ibid, 1951-1952, pp.215- 
231. 

2 RICHER, Histoire de France, ed. Latouche, t. II, p. 57. 

Cicero. Le este familiară în inod special lucrarea De 
Inventione. Ei iau din antichitate teoriile despre părţile 
discursului, despre stil, despre figurile de retorică şi 
despre locurile comune. Nu le scapă nici una dintre sub¬ 
tilităţile acestei ştiinţe. La şcoală, practica este şi mai 
profitabilă decât teoria. Elevii citesc şi comentează textele, 
se exersează în mici compuneri pe teme date şi se 
lansează, eventual, în întreceri oratorice. Gerbert, care 
înţelegea să desăvârşească formaţia discipolilor săi, i-a 
încredinţat pentru această ucenicie unui sofist 1 . 

Ne putem întreba, pe bună dreptate, în legătură cu utili¬ 
tatea acestei discipline. Nu mai este vremea discursurilor de 
la tribunele din oraşul etern, iar elocvenţa judiciară nu îşi 
mai are rostul. La ce bun această formaţie exactă şi distinsă 
de care dau dovadă atâţia scriitori? Retorica poate avea un 
rol în Biserică, pentru că prin cuvânt sau prin scris, episcopii 
şi abaţii pot aminti, la momentul potrivit şi la momentul 
nepotrivit, îndatoririle pe care le impun morala şi milostenia. 
Doctrina şi controversele cărora le poate da naştere cer 
deopotrivă o practică fără cusur a argumentaţiei. Retorica se 
înalţă aici la nivelul artei de a-i conduce pe oameni prin 
cuvânt şi prin raţiune. De aceea această disciplină determi¬ 
na o reflecţie asupra moralei, vieţii în societate şi exercitării 
puterii într-o lume civilizată. Problema nu-i scăpase lui 
Cicero. Marius Victorinus, care tratase pe larg acest subiect, 
a lăsat moştenire Evului Mediu o sumă de remarci pe care 
Alcuin le-a reluat. Retorica s-a transformat în tratat despre 
moralitatea publică spre folosul prinţului. 

De aceea episcopii, consilieri prin funcţie ai împăraţilor şi ai 
regilor, trebuiau să cunoască exact toate misterele acestei dis¬ 
cipline, care era la urma urmelor cea care le permitea să-şi 
îndeplinească îndatoririle. Episcopul este profesor şi retor. 
Chiar sub aceste trăsături apare arhiepiscopul de Reims, 
Adalberon, în discursul pe care îl ţine în faţa personalităţilor 
la adunarea de la Senlis, în 987 2 . Cel'mai remarcabil exemplu 
de utilizare a tuturor resurselor retoricii pentru a vorbi despre 
guvernarea oamenilor şi conduita regilor este furnizat de 


1 Ibid. 

2 Ibid., t.II, p. 159. 

Poeme au roi Robert al lui Adalberon din Laon 1 . Aceste cazuri 
au meritul de a fi evidente. Criza regatului Franţei explică 
intervenţiile atât de zgomotoase. Discursurile pe care epis¬ 
copii le ţin la curtea regelui sunt de obicei mai discrete. 
Retorica are, cu toate acestea, o mare arie de acţiune. 

Gerbert îşi încheia predarea disciplinelor literare prin 
studiul retoricii pe care, in acest mod, îl plasa deasupra 
logicii. Această particularitate, interesantă în sine, capătă un 
cu totul alt contur, dacă se ţine cont de cariera elevilor săi. 
Doisprezece dintre ei devin episcopi, iar alţii scolastici. Exact 
pentru aceste funcţii în care arta oratorică îşi are locul îi 
pregătea profesorul. Este cât se poate de evident, de aseme¬ 
nea, că aprofundarea retoricii, bogată prin tradiţia sa 
îndelungată de reflecţie morală şi politică, îl abilita să devină 
pedagogul şi consilierul lui Otto al IlI-lea. Prin Gerbert, ide¬ 
alul antic al oratorului, creştinat cu răbdare şi adaptat cu 
hotărâre la condiţiile de exercitare a puterii în societăţile aris¬ 
tocratice, înflorea din nou şi culmina cu instalarea sa la pon¬ 
tificatul suprem. 

Profesorii mai predau dialectica, adică logica. La drept 
vorbind, această ştiinţă se baza în întregime pe Organon¬ 
ul lui Aristotel, cunoscut doar în parte şi după textele care 
îl însoţeau sau care îi acopereau lacunele. Ei cunoşteau, 
în traducerea lui Boethius, Categoriile, tratatul Despre in¬ 
terpretare, precum şi Introducerea ( Eisagoge ) lui 
Porphyrios, care le însoţea. Acestor lucrări li se adăugau 
Topicele lui Cicero. Ansamblul forma ceea ce se numeşte 
Logica vetus. Aceasta nu cuprindea o parte a lucrărilor 
din Organon, în special pe cele care tratează despre teo¬ 
ria demonstraţiei şi despre silogism. Acest aspect al 
logicii, cel mai important din punct de vedere filozofic, nu 
pare să fi reţinut atenţia profesorilor din secolul al X-lea, 
care par să nu fi folosit tratatele pe care Boethius, 
imitându-1 pe Aristotel, le dedicase silogismului. 

Logica vetus expunea în principal modul cum toate 


1 ADALBERON DIN LAON, Poeme au roi Robert, Paris, ed. G. 
Carozzi, 1979. Introducerea explică acest destin al retoricii, de la 
Alcuin până în secolul al Xl-lea. 

lucrurile existente puteau fi împărţite în diverse genuri 
caracteristice pentru anumite aspecte formale cum ar fi: 
substanţa, calitatea, cantitatea, relaţia şi diversele acci¬ 
dente. Ea explica apoi, modul în care frazele şi propoziţiile 
trebuiau modelate după această împărţire, pentru a se 
conforma structurii lucrurilor existente. Aceasta era con¬ 
tribuţia esenţială a tratatului Despre interpretare. 

Acest efort intelectual nu era gratuit. El permitea să se 
ajungă la o enunţare corectă a calităţilor unui subiect. Era 
o chestiune de logică, ce aduna la un loc preocupările gra- 
maticianului şi pe cele ale retorului, deoarece era vorba 
totdeauna de precizia cuvântului. Această convergenţă 
era cu atât mai evidentă cu cât primele două tratate din 
Organon discutau, în principal, despre concepte, adică 
despre cuvinte, iar gramaticienii, încă din epoca carolin¬ 
giană, folosiseră împărţirile lui Aristotel pentru a vorbi 
despre verb, substantiv şi predicat. Structura gramaticală 
şi structura logică erau într-o oarecare măsură simetrice. 
De aceea, dialectica lucrării Logica vetus apare mai puţin 
ca o logică în sensul de astăzi al cuvântului, cât ca o gra¬ 
matică filozofică. Pe scurt, studiul tratatelor lui Aristotel, 
şi al operelor lui Boethius şi ale lui Cicero, care le com¬ 
pletează, prelungeşte exact programul de studiu al artelor 
literare. 

învăţarea dialecticii primise un viu impuls graţie lui 
Ioan Scottus Eriugena. După el, Heric, Renii d’Auxerre şi 
Hucbald de Saint-Amand comentează aceleaşi lucrări. în 
secolul al X-lea, aceste studii continuă chiar dacă ele nu 
dau naştere unor opere atât de importante. în Saxonia, 
dialectica este cunoscută până şi în mănăstirea de la 
Gandersheim, unde maica Hrosvitha se foloseşte de pro¬ 
priul vocabular în actele sale. La Sankt Gallen, Notker 
Labeo traduce Categoriile în germană. La Reims, scolas¬ 
ticul Gerran trece drept profesor în această disciplină, iar 
reputaţia sa îl atrage pe Gerbert. Acesta din urmă predă 
la rândul lui această materie şi formează numeroşi elevi. 
Manuscrisele care rezistă de atunci arată că în aceeaşi 
epocă exista la Fleury-sur-Loire o cunoaştere foarte 

completă a lucrărilor de logică. Dispuneau aici, în special, 
de operele lui Boethius despre Silogismele categorice şi 
Silogismele ipotetice care erau atunci puţin cunoscute 1 . 
La Chartres, predarea dialecticii nu era neglijată în epoca 
lui Fulbert. Vechii săi elevi strălucesc prin capacitatea lor 
de logicieni care este ca o marcă a acestei şcoli. Dacă în 
sfârşit, trebuie să considerăm manuscrisul 100 din bib¬ 
lioteca municipală din Chartres, astăzi dispărut, ca o 
lucrare compusă de însuşi Fulbert, am fi atunci siguri că 
formaţia căpătată la Chartres era foarte completă în 
această disciplină. Această culegere aduna Eisagoge, 
Categoriile lui Aristotel şi cele ale Sfântului Augustin, 
tratatul Despre interpretare al lui Aristotel şi pe cel al lui 
Pseudo-Apuleu, precum şi Topicele lui Cicero. 

Şcoala antică nu ignora disciplinele ştiinţifice, existau 
traduceri latine ale lucrărilor greceşti şi numeroase ma¬ 
nuale. Această literatură dispare cu sfârşitul învăţămân- 
tultii şi nu este cunoscută în timpul Evului Mediu tim¬ 
puriu. Redescoperirea operelor lui Boethius, Macrobiu şi 
Martianus Capella, în cea de a doua jumătate a secolului 
al IX-lea, redau reputaţia acestor ştiinţe, care nu erau 
până atunci practicate decât prin intermediul adaptato- 
rilor creştini, precum Sfântul Augustin, Isidor din Sevilla 
şi Beda şi pentru rezolvarea unor probleme concrete de 
calendar şi de construcţie. Exista curiozitatea, exista şi 
superstiţia chiar. Ele inspirau cele câteva tratate despre 
astronomie sau despre particularităţile naturii. Repunerea 
în circulaţie a operelor savanţilor din antichitatea târzie 
deschide literaţilor orizonturi ce depăşesc nevoile lor prac¬ 
tice şi preocupările lor obişnuite. Ştiinţa teoretică vehicu¬ 
lată de disciplinele din quadrivium nu era de uz, evident. 
Există la savanţii din secolul al X-lea un gust sigur pen¬ 
tru o cunoaştere dezinteresată. El nu exclude, cu toate 
acestea, preocupările religioase sau consideraţiile morale. 


1 Abbon de Fleury cunoaşte aceste tratate şi le foloseşte în 
două opere logice ce poartă acelaşi titlu. 

Unul dintre indiciile acestei treziri a unei conştiinţe 
ştiinţifice propriu zise este dezbaterea despre clasificarea 
ştiinţelor, care îi opune pe Gerbert şi Otric, în 981, în 
prezenţa lui Otto al Il-lea 1 . întocmirea unei ierarhii a dis¬ 
ciplinelor intelectuale, prin aşezarea în vârful ei a celei 
mai speculative, implică o alegere decisivă în legătură cu 
natura ştiinţelor. în plus, spiritul omenesc este invitat să 
caute ştiinţa cea mai sublimă. Această reorientare este cu 
atât mai acceptabilă cu cât lasă prioritatea celei ce se va 
numi mai târziu teologie, pentru că este ştiinţa divinului. 

Geometria este dintre toate disciplinele din quadrivium 
cea care reţine cel mai puţin atenţia. Autorii cunosc cartea 
a V-a din Noces de Mercure et de Philologie şi deopotrivă 
tratatul lui Boethius despre acelaşi subiect. Numai în cea 
de a doua jumătate a secolului al X-lea se trezeşte un 
interes indiscutabil pentru această ştiinţă. Gerbert, care 
descoperise la Bobbio tratate de arpentaj, foloseşte din 
acestea figurile geometrice. într-o scrisoare către Adalbold 
de Lobbes, el explică cum calculează suprafaţa unui tri¬ 
unghi. Preocupările lui Gerbert sunt împărtăşite de dis¬ 
cipolii săi. Geometria deţine, de atunci, un loc în 
învăţământ, aşa cum arată cel al lui Fulbert de Chartres. 

Aritmetica trezea mai mult interes. Ştiinţă a numerelor, 
ea lăsa să se întrevadă infinitul şi permitea, prin rapor¬ 
turile sale, să se scruteze în chiar structura lucrurilor. 
Nimeni nu se îndoia că numărul este la rădăcina tuturor 
lucrurilor, iar Scriptura putea să convingă despre aceasta 2 . 
Ceea ce ştiau ei despre astronomie şi despre muzică arăta 
suficient interes pentru ştiinţa numerelor. La drept 
vorbind, nu existau în acest caz decât preocupările 
tradiţionale. A trece de la speculaţii cosmice sau mistice la 
aritmetica propriu-zisă necesita un simţ ştiinţific pe care 
îl întâlnim la Gerbert. El utilizează şi citează îndelung 
tratatul lui Boethius despre aritmetică şi chiar de la aces- 


1 R1CHER, Histoires, ed. Latouche, pp.73-75. 

2 Cartea înţelepciunii, XI, 21: Omnia in mensura et numero 
et pondere disposuisti. 

ta din urmă împrumută descrierea abacului. Se ocupă 
deopotrivă şi de înmulţirea şi de împărţirea numerelor, 
ceea ce nu este simplu cu cifrele romane şi în absenţa lui 
zero. Discipolii lui Gerbert îi continuă opera. Comentariile 
despre abac ale lui Heriger de Lobbes sau ale lui Abbon de 
Fleury subliniază interesul ce este purtat aritmeticii. 

Astronomia era o ştiinţă mai puţin abstractă, de care, 
şi mai puţin, se puteau dispensa. Solicitată cu comple¬ 
zenţă, ea permitea stabilirea unui horoscop sau să liniş¬ 
tească temeri superstiţioase. Asociată calculului, ea dă 
naştere tratatelor de comput 1 , indispensabile celebrării 
creştine., pentru că sărbătoarea Paştilor este mobilă. 
Tratatul lui Bada, tradiţional în toată Europa carolin¬ 
giană, este reluat de Abbon de Fleury, care îl corectează şi 
îl îmbogăţeşte cu noi table pascale, de Heriger de Lobbes 
şi de călugărul de la Ramsey, Byrtferth, un discipol al lui 
Abbon. Nu era decât punerea la punct a unei ştiinţe prac¬ 
tice de către savanţi care ştiau foarte multe alte lucruri în 
acest domeniu. Atenţia acordată astrelor era susţinută de 
studiul lucrărilor astronomice ale antichităţii. Se cunoş¬ 
teau Fenomenele lui Arătos, Astronomicele lui Hygin, 
trata-tele lui Varro, precum şi ceea ce scrisese despre 
acest subiect Isidor din Sevilla în lucrarea sa De natura 
Rerum. Textele din antichitate, însoţite de ilustraţii 
admirabile frecvent imitate, dau numele tradiţional al con¬ 
stelaţiilor, figurile care le reprezintă şi legendele care le 
însoţesc. Pe scurt, descrierea cerului vine în întregime din 
ştiinţa antică. Comentariu la visul lui Scipio al lui 
Macrobius adaugă acestei ştiinţe semi-poetice, semi-astro- 
nomice elemente de reflecţie pur ştiinţifică de o soliditate 
incontestabilă. 

Toată această documentaţie, cât şi cea transmisă de 
lucrările arabe cunoscute în traducere, suscită un nou 
interes pentru astronomie, în cea de a doua jumătate a 


1 Calcul al timpului pentru a fixa data Paştilor şi pentru a 
socoti calendarul bisericesc (n.tr.). 

secolului al X-lea. Abbon de Fleury întocmeşte un catalog 
al stelelor şi consacră două mici tratate soarelui, lunii şi 
stelelor 1 . Gerbert datorează o parte din prestigiul său 
predării astronomiei. La drept vorbind, este o concluzie 
pripită, stabilită după câteva scrisori şi din ultimele două 
capitole ale geometriei sale. El îşi seduce contemporanii 
prin construirea celor două sfere care pot fi puse în 
mişcare în jurul liniei polilor. Aceasta ar constitui, prin 
urmare, imaginarea pământului, a bolţii cereşti şi a mari¬ 
lor axe cosmice. Influenţa operei lui Macrobius asupra 
acestei realizări este cu siguranţă foarte importantă. în 
plus, Gerbert realizase un tub optic pentru observarea 
astrelor şi explica elevilor săi mersul stelelor. Pe scurt, la 
această materie, el se distingea de alţi savanţi printr-o mai 
mare rigoare a spiritului şi printr-un simţ pedagogic 
excepţional. 

Studiul quadrivium-u\ui se desăvârşea prin cel al 
muzicii, cea mai sublimă dintre aceste arte şi încoronarea 
tuturor. Trebuie să înţelegem prin aceasta teoria armoniei, 
deoarece din antichitate această ştiinţă este distinctă de 
practicarea cântului 2 . Muzica se învăţa din cărţi, în prin¬ 
cipal din Martianus Capella şi din tratatele De Musica, fie 
că erau opera Sfântului Augustin, fie a lui Boethius. 
Acesta din urmă dă întreaga sa forţă filozofică unei ştiinţe 
care trebuie să facă să concorde armonia cosmică a sfere¬ 
lor celeste cu muzica instrumentală şi vocală. Renaşterea 
studiilor muzicale ţine de redescoperirea acestor lucrări 
încă de la mijlocul secolului al IX-lea. Armonia se studia 
cu ajutorul unei corzi întinse sau monocorde, ceea ce per¬ 
mitea să se fixeze pauzele şi să se calculeze proporţiile. 

De la sfârşitul secolului al IX-lea, opera lui Hucbald de 
Saint-Amand marchează o primă etapă. Lucrarea cea mai 


1 A. VAN DE VYVER,. Les oeuvres inedites d'Abbon de Fleury, 
in RB, t.47, 1935, pp. 125-169. 

2 S. CORBIN, Musica speculative et cantus pratique: le role 
de saint Augustin dans Ia transmision des Sciences musicales, in 
CCM, t. V, 1962, pp. 1-2. 

cunoscută este Musica Enchiriadis scrisă într-un mediu 
apropiat şcolilor de la Laon. Există o predare a muzicii în 
toate şcolile din secolul al X-lea şi începe peste tot cu 
monocordul. Aşa apare în tratatele puse în mod fals pe 
numele lui Odon de Cluny. Gerbert îl folosea şi el, şi cita 
abundent din Boethius. El este, probabil, autorul unei 
lucrări despre măsura tuburilor de orgă, ce era până atun¬ 
ci atribuită discipolului său, Bernelin. La Sankt Gallen, la 
Reichenau, la Chartres, în jurul lui Fulbert, există o mare 
preocupare pentru armonie. Toate aceste căutări sunt 
reluate, către 1030, de Guido din Arezzo, a cărui, lucrare 
De disciplina artis Musicae sau Micrologus serveşte drept 
lucrare de bază pentru toate studiile muzicale. 

în afara geometriei, evident neglijată şi fără mare 
interes pentru oamenii secolului al X-lea, celelalte disci¬ 
pline din quadrivium au între ele cele mai strânse rapor¬ 
turi. Nu s-ar putea studia una fără cealaltă şi, împreună, 
ele formează un bagaj cultural coerent, dacă nu unic. 
Numerele, cosmosul şi muzica sunt unul şi acelaşi lucru, 
deoarece proporţiile numerice care explică mişcarea 
astrelor se regăsesc în intervalele muzicii. O aceeaşi pe¬ 
dagogie permite învăţarea acestor discipline şi se bazează pe 
aritmetică 1 . Ar rămâne să apreciem cu exactitate formaţia 
intelectuală astfel dobândită. La drept vorbind, această 
evaluare este dificilă. Se întrevede o cultură în care con¬ 
verg o mistică religioasă ce se exprimă prin cântul coral, 
un sistem despre lume şi o uimitoare pricepere în folosirea 
numerelor. Se înţelege uşor influenţa pe care aceste spe¬ 
culaţii o poate avea în construcţii, sculptură şi decor. Un 
neoplatonism creştin, moştenitor al lui Ioan Scottus şi 
hrănit din opera lui Boethius, formează linia de inter¬ 
sectare principală pentru acestea. Influenţa acestui sistem 
de gândire este perceptibilă până în plin secol al XH-lea. 


1 G. BEAUJOUAN, L’enseignement du „quadrivium'‘, in La 
Scuola [170], pp.639-667. 

D. ACTIVITATEA INTELECTUALĂ 

Dominate de marile spirite şi practicate cu măiestrie, dis¬ 
ciplinele şcolare dau naştere unor opere ce depăşesc medi¬ 
ile destul de restrânse ale şcolilor şi se adresează unui pu¬ 
blic mai larg. Ar trebui oare să subliniem, ca un semn al 
acestui interes, că discuţia dintre Otric şi Gerbert a fost 
condusă de împărat şi că, în consecinţă, asista la ea întrea¬ 
ga curte, de altfel nu fără plictiseală, la capătul a câtorva 
ore? în mod obişnuit, publicul este mai restrâns şi mai spe¬ 
cific. Căutarea destinatarilor unei opere şi a mediilor cărora 
ea se adresează şi, prin urmare, a obiectivelor urmărite de 
autor poate face să se împlinească mari progrese pentru 
istoria literară. Există puţine sau aproape deloc lucrări 
neîntemeiate sau strict personale. De altfel, ele nu ar fi fost 
copiate şi nu ar fi rămas pentru posteritate. Operele literare 
din secolul al X-lea şi de la începutul secolului al Xl-lea 
răspund câtorva preocupări generale, care se articulează pe 
marile probleme ale conducerii oamenilor şi ale reformei 
Bisericii. 

în contextul reînnoirii ottoniene, restaurarea Bisericii era 
asigurată prin numirea unui personal competent şi evlavios 
şi prin exacta aplicare a canoanelor Bisericii. Această regle¬ 
mentare, în secolul al X-lea, nu este la începuturi. Toate 
regatele Europei Occidentale,erau moştenitoarele imperiului 
carolingian, iar legislaţia sa este totdeauna în vigoare. 
Culegerile canonice în circulaţie, decretele conciliilor, 
statutele diocezane şi capitularde regelui franc formau o 
masă de texte dificil de pus de acord. Un rezumat simplu şi 
dar putea fi de oarecare utilitate. A pune în ordine toate 
aceste texte într-o compilaţie de mare amploare necesita o 
ştiinţă enciclopedică şi cea mai pertinentă judecată. 

Libri de sinodal ibus causis a lui Reginon din Prum 
rezultă din practicile administraţiei carolingiene. Episcopii 
instituiseră, în diferitele localităţi ale diocezei lor, martori 
sinodali, clerici şi chiar mireni de bune moravuri, care 
erau însărcinaţi cu denunţarea crimelor, a scandalurilor şi 
a dezordinilor, în fiecare an, atunci când episcopul sau 

arhidiaconul ţineau o adunare judiciară. Acest manual, 
care are drept scop călăuzirea martorilor şi a adunărilor, a 
fost scris în 906, la cererea arhiepiscopului de Trier, 
Rathbod. El este împărţit în două, o parte consacrată cleri¬ 
cilor, cealaltă mirenilor. Fiecare dintre ele se deschide 
printr-un model de întrebări, ce" este urmat de un mare 
număr de mici capitole despre tot ceea ce se poate imagina. 
Această operă, care ia mult din capitularde şi din conciliile 
din secolul al IX-lea, este dominată de idealul carolingian. 

în Decretul lui Burchard din Worms apar concepţii 
foarte diferite despre Biserică. Or, în acest caz trebuie să 
luăm în calcul amploarea operei şi importanţa autorului 
care este un personaj de prim rang. Născut într-o familie 
nobilă, ce exercita o funcţie comitală în Hessa, a fost for¬ 
mat în mai multe şcoli şi în special în mănăstirea de la 
Lobbes. în regăsim în anturajul arhiepiscopului Willigis, al 
cărui cămăraş era. în 1000, Otto al III-lea îl face episcop de 
Worms. Acţiunile sale răspund întru totul la ceea ce se 
putea aştepta de la un prelat ottonian. Din 1008 la 1012, 
el conduce o acţiune enormă de compilaţie şi de clasare a 
vreo 1800 de texte care intră în Decret. Este ajutat în 
sarcina sa de Gautier, episcop de Speyer, şi mai ales de un 
călugăr de la Lobbes, Olbert. 

Decretul se prezintă ca o operă sistematică, în care fiecare 
subiect este foarte bine delimitat de celelalte şi se află tratat se¬ 
parat. Primul capitol se ocupă de Sfântul Scaun, de patriarhi, de 
episcopi şi de concilii, al doilea de preoţi, de diaconi şi de ordinele 
inferioare. Urmează apoi bunurile Bisericii, sfintele taine, morala, 
păcatele. împăratul şi prinţii apar la capitolul 15, cu tot ceea ce 
îi priveşte pe laici. Acest plan este în sine mai clar decât un dis¬ 
curs lung. El pune în evidenţă papalitatea şi episcopatul, a căror 
misiune este primordială. Dimpotrivă, prinţii sunt desacralizaţi 
şi Burchard ignoră orice drept de intervenţie a împăratului în 
numirile episcopale şi în problemele ecleziastice, în general, 
întregul Decret este centrat pe episcopi şi le consolidează pute¬ 
rile. In caz de dificultăţi şi de litigii, ei trebuie să fie judecaţi de 
mitropolit asistat de diocezanii săi. Totuşi, cauza trebuia supusă 
suveranului pontif. Acest episcopalism este confirmat de o osti¬ 
litate făţişă în privinţa călugărilor, cărora le refuză privilegiul de 

scutire, precum şi orice funcţie. Dimpotrivă, Decretul lasă un loc 
important preocupărilor pastorale şi dovedeşte solicitudinea 
episcopului cu privire la preoţii dispersaţi la sate. în sfârşit, 
opera nu omite să trateze despre diferitele abuzuri şi se 

străduieşte să furnizeze mijloacele juridice de a ie combate. 

/ 

Această reflecţie despre Biserică prin intermediul unui 
tratat de drept canonic este plină de interes. Punctul de 
plecare este evident carolingian: episcopia şi provincia 
ecleziastică cu mitropolitul sunt eşalonul local şi regional 
al vieţii Bisericii, unde se iau deciziile obişnuite. Altădată, 
regele prezida aceste adunări. Excluderea sa marchează 
sfârşitul Bisericilor naţionale grupate în jurul prinţului. 
Episcopatul revendică autonomia Bisericii, fără a renunţa 
câtuşi de puţin la această organizare provincială. Apelul la 
suveranul pontif nu este decât un recurs în caz de difi¬ 
cultăţi insurmontabile sau pentru chestiuni grave. Pe 
scurt, teoriile lui Burchard semănau practicii canonice a 
vremii lui Hincmar după eliminarea prinţului din angre¬ 
najul vieţii Bisericii. Poate că exista vreo vanitate în a con¬ 
sidera viabil un asemenea sistem. El pare ieşit, în orice 
caz, dintr-un simţ mai ascuţit al distincţiei dintre sacru şi 
profan. La episcopul de Worms, toate aceste concepţii erau 
însoţite de o preocupare constantă pentru curăţarea 
Bisericii de principalele abuzuri prin aplicarea strictă a 
obligaţiilor de drept şi a regulilor canonice. 

Burchard construise o teorie episcopaliană a‘Bisericii. 
El îi neglija pe călugării cărora nu le recunoştea decât un 
statut arhaic. Or, la această dată, tocmai se dobândise 
principiul exempţiunii monastice. în regatul Franţei, la 
Cluny şi la Fleury-sur-Loire, ..textele erau cercetate pentru 
a găsi ceea ce ele puteau conţine favorabil monahismului 
şi independenţei sale faţă de episcopi. Colecţia canonică, 
compilată de Abbon de Fleury, răspunde exact acestui 
obiectiv. Scrisă către 996 şi adresată regilor Hugo Capet şi 
Robert cel Pios, sub pretextul de a le expune drepturile şi 
îndatoririle lor, ea le solicită bunăvoinţa în disputa care îl 
opune pe Fleury episcopului de Orleans. Făcând acest 

lucru, Abbon respingea mult mai puţin decât Burchard 
autoritatea regilor în Biserică. El este în acelaşi timp un 
partizan convins al puterii pontificale şi afirmă acest lucru 
cu putere. Alianţa dintre monahism, regalitate şi curia 
romană este tot ceea ce se doreşte în abaţii. Este în mod 
evident o orientare diferită a guvernării Bisericii, care se 
acordă cu dezorganizarea provinciei ecleziastice, sfâşiată 
între puteri politice diferite. 

Operele canonice îmbracă, uneori, o altă formă: cea a 
scrisorilor. Este cazul Scrisorii 10 a lui Abbon de Fleury 
despre jurământ sau cazul celei adresate mănăstirii Saint- 
Martin din Tours pe tema unui conflict cu arhiepiscopul 
acestui oraş. Deopotrivă, pentru interesul ei juridic a fost 
păstrată corespondenţa lui Fulbert de Chartres. Se puteau 
găsi expuse aici clar principiile care permit să se abordeze 
chestiunile privind alegerile abaţiale contestate şi uzur¬ 
parea sediilor episcopale. Fulbert era la fel de exigent în 
legătură cu calitatea candidaţilor. El înţelegea, de aseme¬ 
nea, să-şi îndeplinească cu precizie îndatoririle de vasal, 
să rămână fidel regelui Franţei şi să favorizeze în totul 
pacea. Scrisorile sale, model de aplicare a dreptului, slu¬ 
jeau astfel drept referinţă. 

Compilaţiile de texte canonice amestecă voinţa refor¬ 
matoare cu reflecţia despre tradiţia Bisericii. Aşezate în 
contextul lor, ele ne oferă informaţii capitale, privind 
legături dintre viaţă şi teorie. Lipsesc totuşi de aici elanul 
interior, Inspiraţiile şi chiar violenţa critică. Exprimarea 
acestor pasiuni şi acestor entuziasme trebuie căutată în 
altă parte. Nu se poate imagina că mişcarea de restaurare 
monastică, apoi înnoirea Bisericii, constatate în secolul al 
X-lea, s-ar fi putut îndeplini fără fervoare şi fără dinamism 
spiritual. Citită în acest spirit, o bună parte a literaturii 
latine din secolul al X-lea apare ca expresia, sub forme 
diferite, a voinţei de reformare a Bisericii. 

Este cazul celor câteva lucrări didactice din acest secol. 
Astfel Comentariul Epistolelor Sfântului Pavel scris de 
Atton, episcop de Vercelli, care părea destinat formării doc¬ 
trinare a clerului. Opera nu este personală şi nu este 

desăvârşită decât pentru primele scrisori. Restul este mai 
ales o parafrază a lui Claudiu din Torino. în ceea ce 
priveşte partea monastică, operele de edificare sunt mai 
puţin rare. Odon de Cluny dă un rezumat din Moralia in 
Job a lui Grigore cel Mare, un comentariu biblic în trei 
cărţi, Collationes şi, în sfârşit, Occupationesî n şapte cărţi. 
Cu toate că au stilul destul de tern, aceste opere exprimă 
exact noua sensibilitate monastică şi dau o privire lumi¬ 
noasă despre transformarea cultului. 

Lucrările de edificare caracteristice pentru acest secol sunt 
vieţile sfinţilor. Ele fac elogiul virtuţilor, al ştiinţei şi al sfinţeniei 
a numeroase personaje şi impun imitarea lor. Această lite¬ 
ratură este convenţională când este vorba despre sfinţi care au 
trăit cu multă vreme înainte. Cu certitudine, anumite teme pot 
fi puse pe seama modei zilei, dar aceasta nu compensează 
impresia de „dejâ vu“. Cele mai interesante sunt cele care par 
legate de un sanctuar sau de o mănăstire şi sunt rescrise în 
contexul unei reînnoiri a cultului. De aceea, reforma abaţiei de 
la Saint-Ghislain, înfăptuită de Gerard de Brogne, este însoţită 
de o activitate literară ce durează până spre anul o mie. 
Inventio sandi Gisleni este un document scris de un călugăr 
martor al incendiului din 936. Miracula sunt alcătuite în sec¬ 
olul al Xl-lea, în -două rânduri. în sfârşit, există trei versiuni 
succesive ale lucrării Vita Gisleni 1 . La Fleury-sur-Loire, 
călugărul Thierry rescrie, puţin după anul o mie, Vita Martini 
papae, Viaţa lui Tiyphon şi cea a lui Respicius şi, în sfârşit, Vita 
Firmani. Episcopiile nu se lasă mai prejos, mai ales când 
doresc să revendice anterioritatea scaunului sau să etaleze 
eminentele virtuţi ale unui întemeietor. 

Viaţa episcopilor şi a călugărilor contemporani prezintă un 
cu totul alt interes istoric şi religios. în Germania, vieţile epis¬ 
copilor par caracteristice pentru această literatură de edificare. 
Numeroşi sunt prelaţii devotaţi şi precişi în funcţiile lor, pre¬ 
cum Wolfgang din Regensburg şi Udalric din Augsburg. Aceste 
vieţi sunt elocvente pentru climatul spiritual al episcopatului 
din Germania, ce pare în epoca ottoniană de o rară calitate. 
Episcopii care au făcut carieră la capela imperială şi care au 
jucat un rol politic reţin încă şi mai mult atenţia. Aşa se întâm- 


1 A. D’HAENENS, Gerard de Brogne â I’abbaye de Saint- 
Ghislain, in RB, t.70, 1960, pp. 101-118. 

plă cu Bernward din Hildesheim şi cu Meinwerk din Paderborn, 
la care se apreciază echilibrul subtil între cucernicie şi funcţii. 
Lucrarea cea mai realizată este viaţa lui Brunon din Koln scrisă 
de Ruotger. Admiraţia coexistă cu istoria într-o operă care este 
mai mult o biografie, decât viaţa unui sfânt, din moment ce 
orice este supranatural este exclus din lucrare. Ţâşneşte figu¬ 
ra înaltă a unui episcop cu moravuri simple şi literat, ale cărui 
preocupări temporale nu alterează nici bunătatea nici sereni- 
tatea. Apologia nu lipseşte din această sublimare. Textele care 
ating cel mai profund sensibilitatea sunt vieţile Sfântului 
Adalbert din Praga, operele lui Jean Canaparius şi Bruno de 
Querfurt. Episcopul este aici, în acelaşi timp, călugăr, misio¬ 
nar şi martir şi apare ca sinteza tuturor formelor de ideal. 

în regatul Franţei, vieţile de călugări biruie, ceea ce 
corespunde cum se cuvine unei opinii religioase mai evolu¬ 
ate şi care dă naştere unei puternice mişcări de renaştere 
monastică. Idealul religios şi literatura au aici acelaşi rol. 
Vieţile abaţilor de la Cluny, cea a lui Odon scrisă de 
călugărul Jean, cea a lui Maîeul scrisă de călugărul Syrus, 
cea a lui Odilon-scrisă de Jotsald, prezintă spre veneraţia 
unei mulţimi de călugări portretul părintelui şi 
conducătorului lor. Influenţa este mare, chiar dacă, 
calităţile literare sunt minime. Viaţa lui Abbon de Fleury, 
asasinat în La Reole, este scrisă câţiva ani mai târziu, de 
călugărul Aimoin, care a asistat la acest sfârşit tragic. O 
treime din povestire este consacrată acestui eveniment. 
Radulfus Glaber scrie viaţa lui Guillaume de Volpiano, la 
puţin timp după moartea acestui abate ilustru. 

Această literatură de edificare se prelungeşte prin 
culegeri de minuni, de povestiri despre translaţia trupu¬ 
rilor sfinte, de pasiuni şi de legende la care se poate potoli 
o mare sete de miraculos. Fenomenul este atât de comun 
şi atât de obişnuit, încât nici măcar nu mai este nevoie să 
insistăm. Dimpotrivă, s-ar putea sublinia că vieţile de 
episcopi şi de călugări se caracterizează prin seriozitatea 
lor istorică chiar dacă intenţia nu este scutită de apologie. 
Acest contrast permite să se distingă un domeniu literar 
aproape imaginar, unde spiritul se poate mişca în voie într-o 
tematică pe care nimic nu o contrazice. Oricât de interesant 
ar apărea, acest câmp este făcut din concepte stereotipe mult 
mai puţin bogate decât se crede. Tradiţia literară poate avea 

aici mai mult loc decât exprimarea sensibilităţii vremii. 

Operele polemice abordează reforma Bisericii, din cu totul 
alt punct de vedere. Cele mai exacerbate abuzuri provoacă, 
sporadic, este adevărat, reacţii foarte vii. Faptele sunt frecvent 
puse în evidenţă întrrun mod strălucit, dar înţelegerea 
fenomenului rămâne cel mai adesea superficială. Alton, epis¬ 
cop de Vercelli între 924 şi 961, reproşează clericilor că ei con¬ 
sideră beneficiile ecleziastice drept mijloace de îmbogăţire. 
Anumiţi preoţi, primiri săraci în Biserică, au promis la început 
abstinenţa, dar s-au căsătorit imediat ce s-au îmbogăţit. El ştie 
că acel cler, prea amestecat cu lumea, ia parte la certurile în 
care sunt implicate concubinele şi bastarzii. De altfel, această 
progenitură incomodă este supusă jurisdicţiei autorităţilor 
laice, iar Biserica pierde astfel o parte din libertatea sa. Regii 
şi prinţii se acomodează perfect la această situaţie şi îi prote¬ 
jează pe preoţii căsătoriţi care sunt mult mai îngăduitori în 
privinţa lor. în lucrarea De Pressuris ecclesiasticis, Atton 
denunţă practicile destul de curente peste tot unde se 
instalează anarhia, şi în mod special în Italia. Regii îi alungă 
pe episcopi din scaunul lor, numesc copii, fac din bastarzii lor 
arhidiaconi şi episcopi, confiscă bunurile Bisericii şi lasă 
curţile laice să-i judece pe clerici. în Polipticum, Atton face o 
descriere completă a tiraniei regilor şi a insubordonării celor 
mari, cu verva unui satiric. N-ara putea pune la îndoială aces¬ 
te descrieri. Luciditatea episcopului din Vercelli este sporită 
printr-o ecleziologie foarte marcată de falsele Decretales şi tex¬ 
tele canonice care apără libertatea Bisericii. Cu toate acestea, 
polemica nu se răsfânge decât în legătură cu un apel la refor¬ 
ma morală, deoarece orice revoltă este imposibilă. Nici o 
soluţie nu se întrezăreşte cu adevărat, iar autorul nu ignoră 
acest lucru. Concluzia este de fapt tragică. 

Viaţa şi scrierile lui Rathier din Verona sunt o ilus¬ 
trare impresionantă a acestei imposibilităţi. Născut la 
Liege şi format în mănăstirea de la Lobbes, el îl însoţeşte, 
în 926, în Italia pe episcopul de Liege, deposedat de 
scaunul său. Rathier devine atunci titularul episcopiei 
din Verona. Alungat, contestat, închis, apoi repus în 
funcţie, Rathier îşi sfârşeşte viaţa în Lorena, foarte vârst¬ 
nic şi confruntat mereu cu ostilitatea pe care o suscită 
intransigenta sa. Scrierile sale, cu un ton vehement şi 
excesiv, îi provoacă necazuri. Atacă în ele clerul, căruia îi 

denunţă lipsa de demnitate, pe cei mari, a căror lăcomie ruinează 
Biserica, judecătorii săi, ale căror decizii sunt nedrepte. Titlurile 
diverselor lucrări spun suficient despre preocupările sale: De 
nuptu illicito, De clericis sibi rebelii bus. Discordia, Sermo pro- 
lixus. Aceste invective sunt echilibrate printr-o întoarcere către 
sine în Dialogus Confessionum sau în Conflictus duorum. 
Dificultăţilor unei reforme puse în evidenţă li se adaugă pesimis¬ 
mul unui luptător mult prea brutalizat de viaţă. 

Reformarea Bisericii însemna reformarea societăţii, 
deoarece literaţii nu o deosebeau pe una de cealaltă, decât cu 
preţul unei abstractizări. Cu toate acestea, implicaţiile 
politice ale programului reformator al unui Alton din Vercelli 
sau al unui Rathier diţi Verona ne lipsesc. Dezbaterea se 
desfăşoară rareori la acest nivel. La drept vorbind, ideile nu 
par încă suficient de bine definite pentru ca toate 
consecinţele să poată fi trase de aici. 

Reforma Bisericii nu determină o reflecţie asupra orga¬ 
nizării societăţii, decât pentru că expansiunea monastică 
modifică raporturile tradiţionale dintre regi şi episcopi. 
Prestigiul de care se bucură abaţii cei mari, bunele relaţii pe 
care le întreţin ei cu prinţii, rolul pe care îl joacă pe lângă laici 
şi impulsurile pe care le dau ici şi colo „mişcării de pace“ fac 
din ei redutabili concurenţi ai episcopilor în fervoarea regilor şi 
a populaţiilor. Acest credit provoacă nemulţumirea lui 
Adalberon de Laon, care îl ia în derâdere pe regele Odilon, 
curtea sa şi armatele acestuia. Subiectul lucrării Poem regelui 
Robert este exact această schimbare a formei de guvernare pe 
care episcopul de Laon o observă în Franţa. Demnitatea regală 
îi apare ameninţată de această adaptare şi, cu ea, ordinea 
dorită de Dumnezeu. Regele, confruntat cu noua ordine feu¬ 
dală, nu mai guvernează ca altădată şi este în pericol. 
Călugării prezenţi peste tot şi aroganţi sunt exact semnul aces¬ 
tei dezordini. 

în Germania, lumea nu era văzută la fel; aici ordinea imi¬ 
tată după cea din epoca carolingiană prevala, iar împăratul 
asigura, în acelaşi timp, expansiunea creştină şi reforma 
Bisericii. Formele vechi de guvernare se menţin, iar ideologia 
era legată totdeauna de rege şi de funcţiile sale. în acest con¬ 
text, scrierea istoriei sale nu înseamnă doar a face o operă 
memorialistică. La Widukind de Corvey, ataşamentul faţă de 
popor şi de dinastia saxonă este precum ecoul mitologiei care 

îi încojura pe franci în epoca lui Pepin şi a lui Carol cel Mare. 
Lucrările sale Res gestae saxonicae sunt istoria întemeierii 
unui imperiu a cărui misiune nu poate fi ignorată. Veşmântul 
roman dat acestei cronici nu îi conferă universalismul necesar. 

Se întâmplă cu fotul altfel cu Liutprando da Cremona. 
Fiind în serviciul regelui Italiei, Beranger, Liutprando este 
trimis la Constantinopol. Certându-se cu acesta, intră în 
serviciul lui Otto I, care îl trimite, la rândul lui, ca amba¬ 
sador pe lângă Basileus. Episcop în 961, pare să se com¬ 
placă în activităţile politico-religioase. Antapodosis, lucrare 
pe care a început-o la Frankfurt, în 958, este o povestire de 
răzbunare împotriva lui Beranger, cel puţin începând cu 
cartea a IlI-lea. Autorul îşi începe povestea în 888 şi 
tratează în principal despre Italia şi Germania. începând cu 
cartea a IV-a, îşi foloseşte din ce în ce mai frecvent propriile 
amintiri. Fără să fie o istorie cu caracter universal în sensul 
propriu al termenului, povestirea sa este destul de generală, 
specifică evocării destinului unui imperiu. Lucrarea sa Liber 
de rebus gestis Ottonis expune ceea ce s-a întâmplat la 
Roma şi în Italia, între 960 şi 964. Ridicarea pe tronul 
imperiului a lui Otto I este faptul principal al acestei lucrări. 
De aceea prezentarea, oricât ar fi de obiectivă, este, prin 
forţa lucrurilor, o apologie a împăratului. 

La acest nivel superior, istoria înseamnă ideologie. Ea 
este de asemenea pretenţie şi argument atunci când este 
vorba despre povestiri locale. Nu putem ignora Res gestae 
venite din numeroase episcopii din Europa Occidentală. 
Informaţiile pe care le aduc sunt de valoare foarte inegală. în 
anumite cazuri, ele sunt de un interes excepţional. Aşa se 
întâmplă cu Gesta episcoporum camerarensium. Problema 
nu este totuşi de a face decontul elementelor istorice ce pot 
fi extrase de aici, ci de a înţelege cărei necesităţi ideologice îi 
răspund aceste opere. Cu siguranţă, fragmentarea orizontu¬ 
lui politic şi social aduc preocupările la un nivel regional. De 
aceea, caracterul exemplar al faptelor şi al oamenilor se 
apreciază pe acest plan. Sfinţii şi ceilalţi se confruntă într-o 
luptă al cărei sens istoria se străduieşte să-l explice. 

Cartea a treia 


Reforma gregoriană 

( 1050 - 1125 ) 


Sub acest titlu, istoricii au obiceiul să prezinte reforma 
Bisericii săvârşită sub conducerea pontifilor romani. 
Grigore al Vll-lea, care a fost un fervent propagator al ei, 
îi dă numele său şi se găseşte astfel învestit cu o respon¬ 
sabilitate. 

La drept vorbind, această caracterizare pare prea limi¬ 
tată. Mai exact, ar fi să vorbim despre reforma pontificală, 
subliniind astfel continuitatea efortului şi diversitatea 
acţiunilor conduse de papii succesivi. Denumirea tradi¬ 
ţională este menţinută pentru că este consacrată prin 
folosire şi pentru că pare inoportun să o modificăm într-o 
lucrare, ce are ca scop a face bilanţul lucrărilor anterioare. 
Menţinerea acestui tiltu acceptat nu înţelege să prejudi¬ 
cieze rolul lui Grigore al Vll-lea în toată această acţiune. 

Este sigur că întreaga istorie a reformei gregoriene tre¬ 
buie să fie reexaminată şi, în principal, în Franţa. A. 
Fliche expunea cândva faptul că necesităţile reformei 
morale a clerului determinaseră papalitatea să-şi cuce¬ 
rească libertatea, pentru ca apoi să elibereze întreaga 
Biserică de sub tutela puterilor temporale. Această 
schemă clară, coerentă, capabilă să susţină o operă de 
lungă respiraţie pare cel puţin insuficientă şi chiar falsă, 
dintr-un anumit punct de vedere. Dacă se ia în conside¬ 
rare sţarea Europei Occidentale înainte şi după disputa 
învestiturilor, ne apare clar că transformările sunt mai 

profunde şi mai radicale decâf lasă să se vadă aceste ve¬ 
deri axate pe morală. Este ordinea lumii care s-a schim¬ 
bat, şi, o dată cu ea, cucernicia şi sensibilitatea creştină. 
Este o altă eră a istoriei creştinismului medieval care se 
deschide, laborios, într-o lungă criză. 

De aceea opera lui A. Fliche, exemplară din mai multe 
puncte de vedere, nu mai răspunde concepţiilor din zilele 
noastre. Numeroase lucrări, în principal, germane şi ita¬ 
liene, au venit să corecteze unele orientări prea teoretice. 
Aceste opere, de anvergură redusă, dispersate şi care nu 
acoperă întreaga perioadă, nu au înlocuit-o, mai ales pen¬ 
tru cititorii francezi. Din cauza aceasta istoriografia pare 
în acelaşi timp învechită, foarte lacunară, dar, în câteva 
puncte, strălucită şi în mod special cu caracter de pio¬ 
nierat. Această inegalitate în starea actuală a lucrărilor 
face ca orice tentativă de punere la punct să fie hazardată 
şi precară. 

A reforma nu este, în a doua jumătate a secolului al 
Xl-lea, o idee nouă, pentru că acţiuni inspirate de această 
stare de spirit s-au succedat din epoca carolingiană până 
în secolul al X-lea şi până la domnia împăratului Henric 
al IlI-lea, cu şanse diverse. La cei mai buni clerici şi la 
mulţi dintre călugări există o voinţă de reformă la fel de 
tenace şi la fel de permanentă ca şi dezordinile pe care vor 
să le înlăture. împrejurările şi oamenii fac ca mişcarea să 
fie mai mult sau mai puţin viguroasă, să apară într-o 
regiune mai devreme decât în alta şi să se manifeste sub 
forma unei reînnoiri monastice sau a unei reforme episco¬ 
pale sau princiare a vieţii clericilor. 

Deci, nu se poate prezenta reforma gregoriană ca o 
întreprindere cu totul inedită, născută din excesul răului 
ce ar fi provocat, la urma urmelor, o tresărire salutară şi 
definitivă. Papalitatea ar fi ajuns, cu preţul unei lupte 
îndelungate, să impună puterilor temporale libertatea 
Bisericii. După care, reforma nu mai este decât o ches¬ 
tiune de zel şi de aplicare exactă a regulilor impuse de 
Roma. Acest punct de vedere este mult prea îngust. Face 
prea frumoasă contribuţia scriitorilor reformatori, precum 

şi a polemiştilor pe tema disputei învestiturilor care au, 
indiscutabil, tendinţa de a înnegri tabloul. Atunci când 
Pier Damiani face, în Liber Gomorrhianus, o extraordinară 
etalare a viciilor clerului, trebuie, pe de o parte, să ţinem 
seama de retorică, iar pe de alta, să repunem faptele în 
contextul lor pentru a le evalua, pe cât posibil, impor¬ 
tanţa 1 . Atunci când Lambert de Hersfeld scrie, în legătură 
cu anul 1071, că episcopii sunt vânduţi la mezat în 
Germania, ar trebui să verificăm din alte surse caracterul 
general al faptului. Este important să cunoaştem dacă 
simonia şi nicolaismul se răspândesc după 1025-1030 
până la punctul de a deveni plăgi ale Bisericii sau dacă 
unele conştiinţe mai exigente tolerează mai puţin 
abuzurile, de multă vreme înrădăcinate în Biserică. 

Gravitatea morală a faptelor evocate de polemişti nece¬ 
sită judecăţi nuanţate. Există o diferenţă între un cadou 
făcut regelui cu ocazia unei promovări episcopale şi vân¬ 
zarea unei episcopii celui care oferă cel mai mult. Trebuie, 
de asemenea, să facem o distincţie între clerul căsătorit, 
dar demn, şi orgiile propriu-zise. Cu siguranţă, com¬ 
portarea clericilor poate fi judecată în legătură cu canoa¬ 
nele vechi ale Bisericii şi poate face obiectul unor remarci 
severe. Se poate, de asemenea, să o confruntăm cu o 
tradiţie mai apropiată, cea din epoca carolingiană sau cea 
din vremea Ottonilor. Opinia va fi atunci mai nuanţată, iar 
aprecierea operei gregoriene este modificată. 

Reforma, care este o acţiune pontificală, apare în vreme 
ce ici şi colo s-au dezvoltat mişcări identice sub condu¬ 
cerea prinţilor, a episcopilor sau a călugărilor. Desigur, 
gregorienii datorează puţin, iar uneori aproape nimic 
tuturor acestor iniţiative, cel puţin din punct de vedere al 
principiilor. Ei beneficiau totuşi de un curent de idei, de 
simpatii, de exigenţe şi de religiozitatea ce mergea în 
acelaşi sens. S-a arătat, pe bună dreptate, că Clunyul, 
axat în întregime pe mântuirea prin asceza monastică şi 


1 Liber Gomorrhianus este dedicată lui Leon al IX-lea şi 
datează din a doua jumătate a lui 1049. 

colaborând destul de uşor cu prinţii, era prea puţin pre¬ 
ocupat de problemele născute din viaţa Bisericii în lume 
şi contribuise în mică măsură la formarea ideilor gre- 
goriene. Această demonstraţie este fără cusur. Dar nu este 
mai puţin adevărat că influenţa Clunyului merge în sen¬ 
sul reformei pentru că mănăstirea era în mod special 
legată de Sfântul Scaun şi era deja scoasă de sub domi¬ 
naţia unui prinţ temporal. 

Aspiraţia către reforma religioasă este o mişcare pro¬ 
fundă şi plină, ce atinge medii foarte diverse. Se pot iden¬ 
tifica grupări şi curente: Pataria milaneză, cu tendinţele 
sale către revoluţie, diferiţii călugări după cum sunt sau 
nu concilianţi cu regii şi prinţii, reformatorii intransigenţi 
şi spiritele nuanţate. Or, gândirea pontificală conferă 
mişcarea acestui întreg ansamblu. Cea a lui Grigore al 
Vll-lea se elaborează ca un edificiu teoretic, dar şi sub 
imperiul necesităţilor acţiunii. Retragerile şi concesiile 
papei, sunt uneori surprinzătoare. Coerenţa scopului de 
ansamblu a fost subliniată prea apăsat şi nu s-a ţinut 
suficient cont de tatonări, de proclamaţiile doctrinare a 
căror executare nu era urmărită, de atenuarea scopurilor 
în timpul fazelor de negociere şi de căutarea activă de 
autorităţi care să justifice întreprinderile pontificale. 
Această interferenţă dintre acţiune şi teorie poate uneori 
crea îndoieli în legătură cu interpretarea exactă a unui 
anumit aspect al reformei. A reduce programul pontifical 
la ceea ce a fost realizat poate fi încă sursă de erori de 
interpretare. 

Ca orice mişcare istorică de oarecare amploare, refor¬ 
ma gregoriană este un fenomen complex, în care ideologi¬ 
ile, oamenii, instituţiile, geografia cu particularismele sale 
şi evenimentele cu ceea ce au ele neprevăzut au jucat un 
rol, uneori, dificil de precizat. 

I 


Ideile gregoriene, originile 
şi dezvoltarea lor 


Contribuţia ideologiei la reforma gregoriană este 
imensă, probabil determinantă pentru că numai convin¬ 
geri atât de fundamental ancorate, precum credinţa 
creştină, pot explica urmărirea îndelungată a unui singur 
scop, fără ca slăbiciunea omenească să aibă consecinţe 
prea mari. Realismul ar fi luat în calcul eşecurile şi 
deziluziile şi ar fi condus la aranjamente sau compro¬ 
misuri în cea mai bună desfăşurare. 

Concepţiile gregoriene au făcut obiectul a numeroase 
cercetări, pentru a le determina cu exactitate sensul şi a 
le clarifica influenţa. Aceste lucrări privesc în principal 
exprimarea oficială şi savantă a acestor doctrine de papii 
succesivi sau de reformatorii cei mai marcanţi. Studiul 
ideologic este mai puţin sigur atunci când, la un nivel mai 
umil, aceste doctrine se unesc cu o sensibilitate religioasă 
mai populară, se împacă cu alte revendicări şi, uneori, 
sunt însoţite de gesturi violente. 

A. CONCEPŢIILE MORALE 

f 

Domeniul în care ideile gregoriene par mai aproape de 
tradiţia reformistă anterioară este cel al moralei. Două pro¬ 
bleme sunt cele care îi preocupă în primul rând pe refor¬ 
matori: purificarea moravurilor clerului - preoţii căsătoriţi 
sunt acuzaţi de căderea în nicolaism; cumpărarea şi vân- 

zarea de funcţii ecleziastice şi de sfinte taine - ceea ce 
înseamnă simonie. 

Reprimarea proastei purtări a clericilor ar putea să se 
facă în unanimitate, cu excepţia celor interesaţi, pentru 
că apelul la sensul moral cel mai elementar este suficient 
pentru a-i umili pe clericii ce se dedau la turpitudini. Ei 
nu pot fi apăraţi şi cazul lor nu ar merita să ne reţină 
atenţia, dacă etalarea viciilor cât se poate de adevărate 
nu ar sluji, printr-un procedeu de asimilare foarte sim¬ 
plu, la discreditarea preoţilor căsătoriţi. 

în mod efectiv pot fi întâlniţi preoţi ce trăiesc în con¬ 
cubinaj sau care sunt căsătoriţi. La acea dată, căsătoria 
pe care ei 6 contractau nu era nevalabilă, ci pur şi sim¬ 
plu ilicită. Legislaţia canonică, ce prevedea demiterea 
clericilor căsătoriţi din postul lor, era aplicată de o 
manieră laxă şi căzuse chiar în desuetudine. Un aseme¬ 
nea preot căsătorit, bun soţ şi bun părinte, nu este jude¬ 
cat totdeauna defavorabil 1 . Dimpotrivă, pentru reforma¬ 
tori, această legătură este nelegitimă, contrară dreptului. 
Din această cauză, soţia preotului este considerată tot¬ 
deauna concubină, iar copiii săi bastarzi 2 . 

înainte de mijlocul secolului al Xl-lea nu există dez¬ 
batere importantă în legătură cu căsătoria preoţilor. 
Decretele papei Nicolae al II-lea, la Conciliul de la 
Laterano din 1059, ce însoţeau cu sancţiuni grave inter¬ 
dicţia de a-ţi lua nevastă, sunt primele semne ale unui 
efort perseverent de reformă 3 . Legislaţia lui Grigore al VII- 


1 Conform descrierii clerului din Milano „bogat în doctrină şi 
în fii“, de LANDOLF SENIOR, Historia Mediolanensis, 1, II, ca. 35, 
in MGH SS t. VIII, p.70 şi urm. Preotul căsătorit poate fi 
deopotrivă dispreţuit de credincioşi. Decretul lui BURCHARD DE 
WORMS prevede o penitenţă pentru cei care refuză să asiste la 
slujba unui preot căsătorit. Decretul, III, 75 şi 207. 

2 Conciliile de la Bourges şi de la Limoges, din 1031, declară 
fiii preoţilor bastarzi, iar cel de la Paris, din 1022, iobagi. 

3 Decretul lui Nicolae II, HEFELE-LECLERCQ, Histoire des con- 
ciles, t.IV, II, p. 1203. Papa Leon al IX-lea s-a ocupat foarte puţin 
de problemă. Iniţiativele lui Benedict al VUI-lea împotriva clericilor 
căsătoriţi. Ia Conciliul de la Pa via, din august 1022, par inspirate 
de consideraţii materiale referitoare la bunurile Bisericii. 

lea reia aceleaşi dispoziţii chiar de la conciliul roman din 
martie 107 4 1 . 

în legătură cu castitatea preoţilor, obligaţiile impuse de 
reformatori, oricât de lăudabile ar părea, nu se pot realiza 
fără dificultăţi. Noul Testament nu conţine nici un precept de 
acest fel, iar un pasaj din Sfântul Pavel pare mai curând 
favorabil căsătoriei preoţilor. „Din cauza relaţiilor sexuale, 
fiecare să aibă soţia lui” 2 . Pier Damiani aprecia că acest text 
nu se aplică decât laicilor, iar gregorienii i-au urmat 
părerea 3 . La fel, în legătură cu intervenţia lui Pafnutie, 
Conciliul de la Niceea nu legiferase castitatea şi celibatul. 
Faptul era cunoscut în Biserica latină din Evul Mediu graţie 
lucrării Historia tripartita a lui Casiodor 4 . Dimpotrivă, gre¬ 
gorienii găseau cele mai bune argumente la Părinţii Bisericii 
cei mai cunoscuţi în Occident, deoarece Ieronim şi Augustin 
înclină amândoi pentru celibatul ecleziastic 5 . 

Alegerea castităţii în viaţa clericală se afirmă în 
Occident înainte de sfârşitul antichităţii creştine. Este 
vorba în acest caz de o căutare a sfinţeniei, iar nu de o dis¬ 
poziţie proprie facilitării funcţiei sacerdotale. Perfecţiunea 
sporeşte pe măsură ce omul se îndepărtează de lume, iar 
legătura carnală pare dintre toate legăturile pământeşti 
cea mai impură şi cea mai înrobitoare. Grade de merit 
apar printre creştini, după cum ei au rămas virgini, prac¬ 
tică castitatea sau trăiesc în legături de căsătorie. Faptul 
că ierarhia funcţională a slujbelor se conformează scării 
virtuţilor este o dorinţă ce se înţelege fără efort, în măsura 
în care clerul are datoria de a da exemplu şi trebuie să 


1 Decretele conciliului roman din 1074 sunt cunoscute din 
scrisorile pe care Grigore ai Vll-lea le-a adresat episcopilor. 

2 Prima Epistolă către corinteni (I Cor. VII, 2). 

3 PIER DAMIANI, De celibatu sacerdotum, op. XVII, I, 4, in 
PL, c 392-393. Aceste pasaje sunt citate în scrierile lui Ulric din 
Imola scrise după 1059 şi editate in MGH, Libel. de Lite, t.I, 
pp.254-260. 

4 Historia tripartita, II, 14. 

5 SFÂNTUL IERONIM, Adversus Jovinianum, in PL, 23. 
213-214. Aceeaşi teză este dezvoltată de Sfântul Augustin, de 
Grigore cel Mare etc. 

practice virtuţile pe care le propovăduieşte. Totuşi, este 
vorba de două probleme diferite: funcţia şi sfinţenia nu 
sunt unul şi acelaşi lucru. 

De atunci, deciziile ce impun castitatea preoţilor, fie că 
vin de la conciliile locale sau de la papi, tind să realizeze o 
coincidenţă între ierarhia funcţiilor şi gradele de 
perfecţiune. Scopul este în mod evident religios 1 . Această 
întreprindere comportă riscul de a trece dincolo de dis¬ 
tincţiile binecunoscute. întreaga tradiţie a Bisericii ne 
învaţă despre validitatea actelor sacramentare săvârşite 
de preoţii nedemni. Această doctrină este în general primi¬ 
tă în secolele al X-lea şi al Xl-Iea şi o găsim, de exemplu, 
în scrierile lui Odon de Cluny. în mediile reformatoare, ea 
este afirmată în mod viguros de Pier Damiani în legătură 
cu hirotonisirile simoniace. Ea pare implicit negată de 
teoriile cardinalului Humbert. 

Este neîndoielnic că va fi existat o tendinţă către confuzia 
între funcţia ecleziastică a clerului şi perfecţiunea sa morală. 
Este dificil să apreciem semnificaţia sa exactă. într-unul din 
Dictatus papae, Grigore al VH-lea afirmă „că pontiful roman, 
dacă este hirotonisit canonic, devine neîndoielnic sfânt prin 
meritele Sfântului Petru". Este vorba pur şi simplu de 
sfinţenia pontifului în virtutea funcţiei sale de reprezentant al 
Sfântului Petru 2 . Ar fi oare vorba de sfinţenia sa personală ca 
rezultat al calităţilor primite cu ocazia ridicării sale la titlul de 
suveran pontif ? în această ultimă ipoteză, ar exista, la 
nivelul cel mai elevat al Bisericii, coincidenţa între sfinţenie 
şi funcţie. Biserica romană şi Sfântul Petru, chintesenţă a 
sfinţeniei întregii Biserici, nu pot fi reprezentaţi decât printr-un 
personaj sfânt sau sanctificat. Această schiţă de doctrină 
conferă o lumină surprinzătoare efortului perseverent de 
impunere a moralei la clerici. Ceea ce este dobândit la cel mai 


1 Pier Damiani spune foarte bine: „Trebuie să înălţăm sufle¬ 
tul clericilor până la nivelul demnităţii ecleziastice", citat de J. 
LECLERCQ, Saint Pierre Damien [478],p.472. 

2 Este teza lui W. ULLMANN, Romanus pontifex indubitanter 
efficilur sanctus, Dictatus pape 23 in retrospect and prospect, in 
SG, t. VI, 1959-1961, pp.229-264. 

înalt nivel impune realizarea adaptării, prin convingere sau 
constrângere, a diferitelor funcţii la primele obligaţii necesare 
în urmărirea sfinţeniei. Un pontif sfânt trebuie să urmă¬ 
rească prin toate mijloacele sanctificarea clerului său. 
Programul moralizator al gregorienilor apare atunci de o 
strictă coerenţă ideologică şi practică. 

Or, sancţiunea luată împotriva preoţilor căsătoriţi sau 
care trăiesc în concubinaj, chiar de la Conciliul de la 
Laterano din 1059, este tocmai de natură să sporească 
confuzia între funcţie şi demnitatea morală. Nicolae al II-lea, 
urmat sub acest aspect de Grigore al VH-lea, interzice 
tuturor laicilor să asculte slujba preoţilor ce trăiesc în 
concubinaj. Nu poate fi vorba de o decizie ce pune în 
discuţie validitatea celebrării, pentru că atunci s-ar lua o 
iniţiativă contrară tradiţiei Bisericii. Nu poate fi decât o 
măsură disciplinară şi cu caracter provizoriu. Este procla¬ 
marea faptului că preoţii căsătoriţi sunt rupţi de 
obligaţiile lor şi ei se află deja fără putere religioasă, chiar 
dacă demiterea lor, conformă cu dreptul canonic, nu este 
încă pronunţată. Teologia sacramentală a reformatorilor 
pare să dea o mare importanţă comuniunii cu Roma, de 
fapt, supunerii faţă de suveranul pontif. Efectul concret 
al acestei dispoziţii este de a face ca slujba să fie audiată 
în funcţie de moralitatea celui care o celebrează. Oricare 
ar fi justificările teoretice ce s-ar putea da, se vede rapid 
pericolul pe care îl conţin asemenea încurajări. Nimic nu 
ne poate asigura că acei credincioşi care sunt câştigaţi de 
principiile gregoriene au făcut distincţiile necesare 1 . 

Pare foarte probabil ca gregorienii, nu papa şi reforma¬ 
torii cei mai marcanţi, ci masa partizanilor lor, să fi fost 
criticaţi asupra acestui aspect. Sigebert de Gembloux, 
care se indignează cu putere în legătură cu interdicţia de 
a asista la slujbele celebrate de preoţii căsătoriţi, atribuie 


1 La Milano, credincioşii se leagă de preoţii căsătoriţi, iar con¬ 
fruntările sunt sângeroase. 

papei însuşi această opinie eronată 1 . Era un aspect cu 
totul delicat şi susceptibil să dea naştere la false inter¬ 
pretări. De el, se pare că antipapa Clement al III-lea ar fi 
vrut să profite într-un conciliu ţinut la Roma în 1089, el a 
impus castitatea clericilor şi i-a excomunicat pe toţi laicii 
ce refuzau să asiste la slujbele preoţilor căsătoriţi. înainte 
ca ei să fie loviţi de sancţiuni canonice. La drept vorbind, 
această împărţire mai strictă între morală şi dogmă pare 
mai conformă cu tradiţia. 

Nu s-ar putea aprecia, din punct de vedere istoric, sen¬ 
sul reformei morale dorite de gregorieni, dacă nu se con¬ 
tinuă studiul asanării moravurilor clerului cu cel al tenta¬ 
tivelor de a impune mai multă rigoare morală laicilor. De 
la conciliile ţinute în 1049 la Roma, ca şi la Reims, papa 
Leon al IX-lea promulgă decrete contra laicilor care nu 
respectă legea divină. Canoanele interzic căsătoria inces¬ 
tuoasă, iar gradul de rudenie interzisă este de aşa 
manieră, încât multe uniri princiare pot cădea sub inci¬ 
denţa sancţiunilor canonice. Leon al IX-lea interzicea, 
deopotrivă, abandonarea unei soţii legitime pentru a lua 
alta. Alte decrete condamnă violenţa împotriva clericilor şi 
a săracilor. 

Aceste canoane reiau dispoziţiile deja cunoscute şi parţial 
aplicate. Aceasta din cauză că alte divorţuri au provocat vi¬ 
guroase intervenţii pontificale. Se pare, totuşi, că reforma¬ 
torii se străduiesc să respecte, cât se poate de riguros, prin¬ 
cipiile. Ducele Guillaume de Normandia şi soţia sa, ducesa 
Mathilde, rude de gradul cinci, ca descendenţi din Rollon, 
care, la sfârşitul anului 1050, nu ţin seama de interdicţia 


1 SIGEBERT DE GEMBLOUX, Apologia contra eos qui calum- 
niatur missas conjugatorum sacerdotum, in MGH, Libel. de Lite, 
pp.336-448. Incoerenţa ideilor reformatoare este uneori evi¬ 
dentă. Bernard, profesorul lui Bernold de Konstanz, afirma că 
acela ce se împărtăşea din mâinile unui nicolait sau ale unui 
simoniac nu îl primea cu adevărat pe Christos. Dacă totuşi nu 
cunoştea păcatul preotului, credinţa avea efect. Bernold de 
Konstanz reacţionează împotriva acestei teorii, in MGH. Libel. de 
Lite, t.II, pp.28-56. 

amintită cu un an înainte de Leon ai IX-lea, au fost excomu¬ 
nicaţi în 1053. Ducele, a cărui rigoare morală este cunos¬ 
cută, a aşteptat timp de mai mulţi ani absolvirea pedepsei, 
însoţită de penitenţe aspre. în 1069, o tentativă de divorţ, 
urzită de regele Germaniei în înţelegere cu episcopatul, 
provoacă o legaţie a lui Pier Damiani, ale cărui ameninţări 
abia voalate sunt suficiente pentru a face ca proiectul să fie 
părăsit. Philippe I şi Bertrade de Monfort nu aşteaptă decât 
dificultăţile papalităţii şi dorinţa acesteia de linişte, de a 
avea răgazul necesar pentru a aduce amendamente. 

Toate aceste acţiuni decurg dintr-un acelaşi principiu. 
Impulsul moralizator, chiar puritan, care este unul din 
fundamentele pasionale ale reformei, a întâlnit teoria 
tradiţională a refuzului faţă de lume. Reformatorii, care 
cunosc perfect schema perfecţiunii venită de la Sfântul 
Ieronim, înţeleg să impună fiecăruia practicarea virtuţilor 
corespunzătoare statutului său. Viziunea este morală, 
chiar ascetică. Totuşi, realităţile spirituale şi interioare se 
impun ca obligaţii publice şi vizibile, cărora trebuie să te 
supui sub pedeapsa de sancţiuni. 

Ordinea divină se reflectă pe pământ, nu numai într-o 
celebrare liturgică sau într-o ordine sacră, ci în îndepli¬ 
nirea exigenţelor morale ale modului de viaţă. La capătul 
acestei orientări, ierarhia în funcţie de perfecţiune şi de 
sfinţenie ar trebui să devină vizibilă în această lume. 
Accentul a fost pus mai întâi pe asanarea moravurilor 
clerului. De aceea, ordinea dorită de Dumnezeu ar trebui 
să apară în lume ca reflectând cu prioritate ierarhia 
sfinţeniei. Preoţimea, mai mult decât rolul său tradiţional 
de cadru al poporului creştin în drumul spre mântuire 
prin cuvânt şi prin sfintele taine, are de acum înainte 
datoria de a fi exemplară. Tot ce este sfânt, dispersat în 
lume şi în personajele care o guvernează, tinde să con¬ 
veargă spre sacerdoţiu. în numele unei sfinţenii pe care se 
străduiesc să o promoveze, clericii revendică un loc ales în 
ierarhiile lumii şi, pentru primul şi cel mai sfânt dintre ei, 
rolul de vicar al lui Dumnezeu pe pământ. 

Lupta împotriva simoniei mobilizează şi mai mult 

energiile reformatorilor. La origine, termenul semnifică 
vânzarea hirotonisiră sacerdotale de către episcop. Acesta 
este sensul termenului în opera lui Grigore cel Mare pentru 
că este deja vorba de o erezie 1 . Mai târziu sensul cuvân¬ 
tului se extinde şi desemnează orice trafic cu lucrurile 
sfinte. Abbon de Fleury, în secolul al X-lea, enumera 
diferitele forme pe care le poate lua simonia. Sunt anali¬ 
zate ordinele majore şi minore, funcţiile precum cele de 
decan sau de stareţ şi sfintele taine. „Din ceea ce pare să 
aparţină Bisericii, scrie el, şi care este doar al lui 
Dumnezeu, aproape că nu există nimic să nu fie vândut 
pe bani" 2 . La drept vorbind, forma cea mai frecventă şi mai 
evidentă a simoniei este vânzarea episcopiilor şi a abaţiilor 
de rege sau prinţ. Un prelat care şi-a Cumpărat funcţia 
este în plus tentat să vândă el însuşi sfintele taine sau să 
delapideze bunurile Bisericii pentru a-şi reface fondurile. 
Un dar în bani poate fi în sfârşit înlocuit prin câteva ser¬ 
vicii mai importante pentru prinţ, decât o simplă dărnicie, 
în sfârşit, simonia poate coborî până la nivelul cel mai 
umil. Laicul, proprietarul unei biserici rurale, poate să 
ceară o sumă de bani de la deservant ca recompensă a 
dreptului său de a se prezenta la episcop. 

Cumpărarea de funcţii ecleziastice nu era lipsită de argu¬ 
mente. Episcopiei îi sunt ataşate bunuri funciare şi diverse 
venituri care fac din titular un om bine situat şi demn de 
toată stima. Un episcop are mijloace să ridice o armată, să 
întreţină vasali, să-şi doteze familia şi să-l ajute pe rege în 
acţiunile sale. Această avere neaşteptată depinde de 
bunăvoinţa prinţului, care îi alege şi îi numeşte pe episcopi. 
Se înţelege că unii ar fi vrut să-şi arate recunoştinţa, iar regii 
să aibă anumite foloase din libertatea lor de alegere. Reiese 
că, de asemenea, nu au fost totdeauna foarte atenţi la 
calităţile candidatului la funcţia episcopală. în sfârşit, epis- 


1 J. LECLERQ, Simoniaca heresis, in SG. t. I, pp.523-530. 

2 Nihil enim pene ad ecclesiam, quae est solius Dei, pertinere 
videtur quod ad pretium non largitur, ABBON DE FLEURY, Liber 
Apologeticus, in PL, 139 c 465. 


352 



copii dispun destul.de des de autoritatea publică în oraşe şi 
cîteodată în periferiile din imediata vecinătate. Ei acţionează 
atunci ca reprezentanţi ai regelui şi exercită pentru el drep¬ 
turi ce sunt adesea lucrative. Concesionarea de drepturi pu¬ 
blice episcopului este însoţită de obligaţii de care nu se poate 
elibera decât cu preţul unei răsturnări a sistemului de 
guvernare. Regele veghează să aibă servitori zeloşi în funcţii 
atât de decisive. Concesionarea unei episcopii contra unui 
serviciu aşteptat este deopotrivă considerată de reformatori 
drept simonie. 

Simoniacii afirmă că ei nu cumpără binecuvântările care 
conferă Sfântul Spirit 1 . Ei plătesc pentru stăpânirea 
bunurilor Bisericii şi a posesiunilor unei episcopii. Această 
atitudine este foarte importantă. Simoniacii recunosc că pu¬ 
terile religioase nu pot face obiectul nici unui trafic şi sunt, 
sub acest aspect, de aceeaşi părere cu reformatorii. Această 
convingere comună se bazează pe un verset din Actele 
Apostolilor, al cărui sens este de constrângere 2 . De aceea 
simoniacii se străduiesc să facă distincţia între puterile reli¬ 
gioase şi resursele materiale ale bisericilor. Ei dau bani 
regelui care îi învesteşte cu episcopia, dar nu dau niciodată 
mitropolitului care îi hirotoniseşte. 

Reformatorii nu vorbesc despre traficul lucrurilor spiri¬ 
tuale decât pe ton de invectivă. Ei atrag atenţia că nu 
există transmiterea Sfântului Spirit în cazul cumpărării. 
Argumentaţia lor se referă în întregime la legătura dintre 
funcţia spirituală şi bunurile unei episcopii, ceea ce are 
drept scop respingerea argumentelor simoniacilor. Au 
recurs la comparaţii aproape totdeauna identice. Abbon 
de Fleury scria, încă din secolul al X-lea, că nu putea să 
existe foc fără ceea ce trebuia pentru a-1 alimenta şi nici 
miere fără dulceaţă. Metafore asemănătoare se găsesc în 
scrierile lui Pier Damiani şi în tratatul Adverşus simonia- 


1 Abbon de Fleury se face ecoul acestei opinii, Et hujusmodi 
negociatores subdola responsione solent astruere non se emere 
benedidionem quae percipitur gratia Spiritus Sandi, sed res 
Ecclesiarum vel possessiones episcopi..., Liber Apologeticus, in 
PL, 139 c 465. 

2 Actes des apotres, VIII, 20. 

cos al cardinalului Humbert 1 . Pier Damiani observă că 
episcopii primesc de la rege toiagul pastoral şi inelul, 
semne ale misiunii lor religioase, şi nu pot pretinde că nu 
deţin de la el decât temporalul 2 . 

Reformatorii se simt mult mai în largul lor în discursul 
moral, într-atât de adevărat este că dezordinile introduse 
de practicile simoniace par numeroase. Pier Damiani 
apreciază că simonia este cauza adevărată a lipsei de 
cumpătare a clericilor. Cei care cumpără funcţiile eclezi¬ 
astice sunt împinşi de ambiţie sau cupiditate, iar cumpă¬ 
tarea nu este o virtute pentru ei. Argumentul are semnifi¬ 
caţia sa. Istoria furnizează cu uşurinţă dovada excesului 
de toate felurile. Regii nu ezită să impună prin arme can¬ 
didatul care a oferit mai mulţi bani, împotriva voinţei 
clerului şi a poporului 3 . 

Rolul polemicii morale este dificil de apreciat. Nu ne 
putem îndoi că o dreaptă indignare se exprimă prin aceas¬ 
ta! Evident, este argumentaţia cel mai uşor de dezvoltat. 
Este piesa forte a dosarului! Totuşi, trecerea de la refuzul 
traficării lucrurilor sfinte la indignarea morală ■ nu ţine 
cont de multiplele probleme puse de bunurile Bisericii. 
Reformatorii apreciază că bogăţia episcopiilor îi aparţine 
lui Dumnezeu şi sfinţilor săi şi ea nu poate fi deturnată de 
la folosinţele prevăzute. Pomeni, bunurile Bisericii apar în 
ochii lor ca definitiv sustrase de obligaţiile ce apasă 
asupra patrimoniului laic: Prelungire a imunităţii caro- 
lingiene şi a situaţiei excepţionale dobândite de abaţia de 
la Cluny, această revendicare interzice orice posibilitate de 
a înţelege argumentele prinţilor. Metaforele, a căror valoa¬ 
re demonstrativă este în aparenţă atât de slabă, capătă 
prin acest fapt o mare importanţă. Dacă nu există epis- 


1 ABBON DE FLEURY, Liber Apologeticus, in ibid.; Pier 
Damiani se ridică împotriva acestei distincţii în op. 31, Stercus 
avaritiae, ce datează din 1063. Tratează acest subiect în op. 22 
si în numeroase scrisori. 

2 PIER DAMIANI, Epist., I, 13, in PL, 144 c 220. 

3 Este cazul, de exemplu, în 1032 pentru scaunul de Sens. 

copie fără bunuri, cu atât mai puţin miere fără dulceaţă, 
înseamnă că bogăţiile, bunuri ale lui Christos şi ale 
săracilor, consacrate îndatoririlor spirituale, n-ar putea să 
scape de această destinaţie 1 Trebuie să ne imaginăm că 
această comparaţie determină convingerea unui gregorian! 
Acesta este statutul bunurilor Bisericii în raport cu misi¬ 
unea sa care este nodul neînţelegerii. Există o veritabilă 
absorbire a temporalului Bisericii de către spiritual. Acest 
discurs apare ca un aspect suplimentar al proiectului de 
sanctificare a lumii. îndepărtarea bogăţiei Bisericii de 
orice folosinţă profană pare un refuz al terestrului compa¬ 
rabil cu cel care se exprimă în obligaţia de castitate pen¬ 
tru clerici. Este acelaşi scop de sanctificare. 

Foarte repede, consecinţele simoniei au mai multă 
importanţă în dezbatere decât faptul în sine. în Adversus 
simoniacos cardinalul Humbert considera că o hiroto¬ 
nisim episcopală pângărită de simonie nu transmite 
Sfântul Spirit, din moment ce el nu poate fi nici cumpărat, 
nici vândut 2 . De atunci, toate hirotonisirile sacerdotale 
conferite de un simoniac erau'nule, la fel şi toate tainele 
administrate de aceşti pseudopreoţi care nu fuseseră 
niciodată hirotonisiţi. Cardinalul Humbert nu dădea 
înapoi în faţa consecinţelor teoriilor sale şi sfătuia să fie 
demişi toţi preoţii care primiseră hirotonisirea de la un 
simoniac urmând a-şi reînnoi tainele. 

Există, la cardinalul Humbert, o teologie riguroasă a 
credinţei. Negarea, chiar print-un gest, a unei învăţături a 
Bisericii, implică negarea credinţei înseşi şi, prin urmare, 


1 Cardinalul Humbert foloseşte încă o metaforă: Comparat 
quis equum, quid in eo comparat nisi licentiam habendi, equi- 
tandi et faciendi inde quicquid vuit?, Adv. Simoniacos, III c 3, in 
MGH, Libel. de Lite, I, p. 199. îşi rezumă gândirea prin formula 
Continet autem episcopalis dignitas res Deo sacratas, citat de G. 
LADNER, Theologie und Politik vor dem Investiturstreit, Baden 
bei Wien, 1936, p. 57. 

2 Tratatul Adversus simoniacos al cardinalului Humbert 
datează de la sfârşitul lui 1057 sau de la începutul lui 1058, in 
MGH, Libelli de Lite, I, pp.95-253. 

erezia. Această poziţie extremă, ce nu a întrunit unanimi¬ 
tatea, chiar şi la reformatori, nu este lipsită de o anume 
logică. Dacă, aşa cum vrea tradiţia de la Grigore cel Mare, 
simonia este o erezie, adică o eroare de doctrină şi nu doar o 
detur-nare de fonduri, simoniacul nu este un păcătos, ci un 
eretic. Este deci în afara Bisericii, iar actele religioase pe care 
le-a celebrat sunt fără valoare. Prin urmare, se impune să 
administrăm din nou botezul, confirmarea şi hirotonisirile. 
Consecinţele concrete sunt înspăimântătoare 1 . 

Pier Damiani judecă în mod cu totul diferit. în vreme ce 
discursul cardinalului Humbert viza credinţa şi Biserica, cel 
al eremitului de la Fonte Avellano vorbeşte despre Christos şi 
Sfintele Taine. în toate acţiunile religioase, unicul care poate 
hirotonisi cu adevărat este însuşi Christos şi este imposibil 
să fixăm o limită umană a acţiunii graţiei sale. Numai 
negarea expresă a dogmei Treimii, în numele căreia sunt 
administrate Sfintele Taine, ne poate determina să ne îndoim 
de validitatea ei. La urma urmelor, clerul nu are decât o 
funcţie intermediară şi de slujire. Cu siguranţă că simoniacul 
este vinovat şi trebuie demis. Totuşi, cei care au fost hiro¬ 
tonisiţi gratuit de către un simoniac trebuie să fie pur şi sim¬ 
plu supuşi unei penitenţe şi nu hirotonisiţi din nou 2 . Pe 
scurt, două atitudini doctrinale foarte opuse, printre care, în 
primul rând. Biserica şi papa, trebuie să hotărască. 

La Sinodul din 1047, papa Clement al Il-lea impusese 
clericilor hirotonisiţi de un simoniac patruzeci de zile de 
penitenţă, iar împăratul Henric al III-lea, care prezida 
adunarea, făcuse din aceasta o regulă pentru imperiu. 
Leon al IX-lea, care avusese intenţia să distrugă toate 


1 Există o tradiţie a gregorienilor intransigenţi care apără 
constant această poziţie. Călugării de la Vallombreuse susţin 
invaliditatea tuturor tainelor sfinte administrate de preoţi 
nedemni, Vita Johannis Gualberti, in MGH SS, t. XXX, 2, 
p.1107. Cardinalul DEUSDEDIT, în Liber contra invasores et 
simoniacos scrisă înainte de 1085, susţine tezele cardinalului 
Humbert. în, secolul al XH-leâ Gerhoch de Reichersberg apără 
acelaşi punct de vedere: P.CLASSEN, Der Hâresie Begrift bei 
Gerhoch von Reichersberg und seinem Umkreiss, in The concept 
of Heresy in the Middle Ages, Louvain-Haga, 1976, pp. 27-41. 

2 PIER DAMIANI, op. 30, De sacramentis per improbos admi- 
nistratis, is in PL, 145 c 523. 

hirotonisirile simoniace, urmase îndeaproape această 
hotărâre. La Conciliul din 1059, Nicolae al II-lea se limi¬ 
tase la interzicerea tuturor acestor practici. La Sinodul din 
1060, el a admis validitatea hirotonisirilor făcute gratuit 
de simoniaci, mai mult din milă decât din spirit de drep¬ 
tate. Ele erau interzise totuşi pentru viitor, sub pedeapsa 
de nulitaţe. Poziţia lui Nicolae al II-lea, mai puţin coerentă 
în principii, nu avea decât o valoare disciplinară. 

Aceeaşi problemă, ridicată mereu, găseşte o altă soluţie 
în vremea pontificatului lui Grigore al VILlea. Teologia 
sacramentară face loc unei reflecţii ecleziologice. Unul 
dintre Dictatus Papae declară că „cel care nu este cu 
Biserica romană nu este considerat catolic". De acum 
înainte, sunt lipsite de valoare toate actele religioase 
săvârşite de episcopii aflaţi în dezacord cu Roma. Nu mai 
este vorba doar de hirotonisirile făcute de simoniaci, ci şi 
de cele conferite de excomunicaţi sau de episcopi neregle¬ 
mentar aleşi, care sunt puse din nou în discuţie 1 , 
întoarcerea la comuniunea cu Roma îl poate îndemna pe 
suveranul pontif la iertare şi îl poate determina să 
recunoască validitatea sacramentului după o simplă cere¬ 
monie de reconciliere. De altfel, el poate prescrie rehiro- 
tonisirea pur şi simplu, aşa cum a procedat legatul Ainat 
d’Oleron, la Conciliul de la Gerona, în 1078. 

Doctrinele ecleziologice, mult mai sigure şi foarte 
operaţionale, permiteau amânarea unei dezbateri mai 
puţin convingătoare despre Sfintele Taine în sine. Prin 
acest ocol, severitatea sau moderaţia puteau să învingă pe 
rând. în 1085, la Sinodul de la Quedlimburg, Eudes 
d’Ostia, legatul papei, declara nevalabile hirotonisirile 
făcute de simoniaci şi excomunicaţi. Devenit papă sub 
numele de Urban al II-lea, el recunoştea, la Conciliul de la 
Piacenza, în 1095, valabilitatea unei hirotonisiri primite 
de la un simoniac, dacă cel care o primise putea să-şi 


1 G. MICCOLI, Le ordinazioni simoniache nel pensiero di 
Cregorio VII, un capitolo della dottrina del primato, in Studi 
Medievali, III, 1963, pp. 104-135, reluat în Chiesa gregoriană 
'[439], 

dovedească ignoranţa în legătură cu lipsa de demnitate a 
celui care îl hirotonisese. Această decizie se aplică 
deopotrivă schismaticilor şi excomunicaţilor. 

Poziţiile teoretice ale diverşilor reformatori, oricât de 
diferite ar părea, oscilează între blândeţea lui Pier 
Damiani şi extremele avute în vedere de cardinalul 
Humbert. Tendinţa este totuşi de sporire a severităţii. 
Consideraţiile despre comuniunea cu Roma permit abor¬ 
darea problemei într-un mod practic şi adaptarea 
soluţiilor pentru cazurile speciale. 


B. PRIMATUL ROMAN 

Reforma gregoriană este însoţită de o afirmare vigu : 
roasă a primatului roman care este, în acelaşi timp, o 
convingere fundamentală şi principiul unei veritabile reor 
ganizări a Bisericii. 

De-a lungul întregului secol al X-lea şi în timpul prime 
jumătăţi a celui de-al Xl-lea, cadrele instituţional* 
moştenite de la imperiul carolingian par încă funcţionale 
chiar dacă eficacitatea lor este diminuată cu timpul 
Restaurarea Bisericii france începuse prin consolidare; 
autorităţii religioase a episcopului asupra diocezei al căre 
cadru teritorial devenise fix. Prin urmare, atribuirea titlu 
lui şi puterilor de arhiepiscopi mitropoliţilor determinas 
reapariţia provinciilor ecleziastice. Conciliile locale 
reunite în acest cadru, dispuneau de puteri considerabil* 
Arhiepiscopul Hincmar, atât de versat în dreptul canoni 
şi atât de conştient de prerogativele sale, este un' exceler 
practicant al acestei guvernări locale a bisericilor. 

Primatul roman nu este nici necunoscut nici recuzai 
El se exercită potrivit normelor fixate de drept şi cutumi 
Problemele ecleziastice trebuie să-şi găsească în mod noi 
mal o soluţie la acest nivel. Pontiful suprem este 
instanţă de apel în caz de conflict. în plus, lui îi sur 
supuse problemele grave ce nu pot fi rezolvate la un niv 
inferior. Totuşi, Roma nu intervine direct în viaţa un i 



episcopii şi nu are rol administrativ. Pe scurt, forţând ter¬ 
menii pentru ca faptele să reiasă mai bine, creştinătatea 
secolului al X-lea apare ca o federaţie de provincii eclezi¬ 
astice, având aceeaşi credinţă şi aceeaşi disciplină şi 
recunoscându-i papei o întâietate de onoare şi puterea de 
.a rezolva ca un for suprem. 

Această structură perfect coerentă se descompune sub 
efectul a numeroşi factori, în principal în partea occiden¬ 
tală a vechiului imperiu carolingian. Divizările politice, 
apoi fărâmiţarea în principate teritoriale lasă rareori o 
provincie ecleziastică în totalitate sub autoritatea unui 
singur rege, în afară de Germania. Puterile mitropolitului 
se exercită mai greu şi devin adesea un mijloc de inter¬ 
venţie pe teritoriul altuia prin intermediul unui episcop. 
Episcopii sunt mai legaţi de regele care îi numeşte, decât 
de arhiepiscopul care îi unge 1 . 

b Influenţa crescândă a Bisericii romane merge în acelaşi 
sens. Este vorba, în primul rând, de un devotament faţă de 
Apostolul Petru şi mormântul său. El este atestat începând 

secolul al VU-lea în Anglia, apoi în Germania. Fidelitatea 
Sfântului Bonifaciu faţă de papă şi respectul religios al lui 
■Pepin cel Scurt pentru Roma sunt manifestările lui eclatante, 
întemeierea Clunyului sub protecţia Sfântului Petru stă 
înărturie pentru aceeaşi stare de spirit. Alte fapte, minore, 
dezvăluie creşterea acestui devotament şi difuzarea sa până 
ţa nivelul cel mai elementar. Aceasta este semnificaţia peleri¬ 
najului la Roma, la mormântul apostolilor şi a închinării bi¬ 
sericilor, orăşeneşti şi săteşti, de pe cei doi versanţi ai Alpilor, 
liantului Petru. Acest ataşament pare decisiv la un moment 
5âu altul din istoria reformei. 

Influenţa directă a papalităţii este crescândă începând cu 
inpărţirea imperiului carolingian. Nicolae I intervine în pro¬ 
blemele ecleziastice locale cu energie şi autoritate. Chiar în 
>ecolul al X-lea, papalitatea dă dovadă de voinţă. Astfel papa 


1 Episcopul de Cambrai este desemnat de regele Germaniei şi 
ine de mitropolitul de Reims. Episcopul de Limoges depinde de 
iourges, da se află adesea în raport de dependenţă faţă de ducii 
ie Acvitania. 

şi legaţii săi succesivi depun o perseverenţă uimitoare pentru 
a se informa în legătură cu împrejurările demiterii arhiepis¬ 
copului Arnoul de Reims şi alegerii lui Gerbert. Chiar înainte 
de perioada gregoriană, capacitatea pontifilor de a interveni 
în problemele locale, fie prin procedura de apel, fie sesizân- 
du-se ca autoritate pentru chestiunile importante este un 
fapt câştigat şi recunoscut 1 . Papalităţii îi este suficient să 
facă aceste intervenţii obişnuite pentru ca echilibrul anterior 
să se strice în profitul autorităţii romane. 

Monahismul reînnoit, şi în special Clunyul, este un ele¬ 
ment important al stabilirii autorităţii romane şi al declinului 
puterilor religioase locale. Privilegiul de scutire de care se 
bucură Cluny, Fleury-sur-Loire apoi şi alte mari abaţii sus¬ 
trage abaţiile, filialele lor, prioratele şi posesiunile lor de sub 
autoritatea episcopului, pentru a le lega direct de Roma. 0 
episcopie unde se găsesc mănăstiri de acest fel este o cir¬ 
cumscripţie dezmembrată. Dimpotrivă, primatul 'pontifical 
este pentru călugării scutiţi o eliberare, iar libertatea romană 
pentru care ei se felicită nu este un cuvânt în deşert. Pe 
scurt, chiar dacă, în disputa învestiturilor, călugării nu au, o 
atitudine copiată după cea a Romei, ei sunt, în fond, martori 
ai puterii imediate a Sfântului Scaun până în intimitatea cei 
mai profundă a unei dioceze. • 

în vreme ce puterile religioase propriu-zise ale ierarhiiloi 
locale se izbesc de obstacole din ce în ce mai numeroase, 
autoritatea pontificală este în creştere. Fenomenul eşti 
mascat de peripeţiile Scaunului roman în secolul al X-le; 
şi de declaraţii răsunătoare, ca acelea ale Conciliului de 1 
Saint-Basle de care, se pare, s-a făcut mult caz. Episcopi 
de Orleans, Arnoul, recuza exercitarea autorităţii roman 
din cauză că papalitatea apărea moralmente depravată : 
mediocră din punct de vedere cultural. Această argumer 
taţie, care nu are nici o bază juridică, este de o remarc; 
bilă slăbiciune, din moment ce o schimbare durabilă i 
calitatea persoanelor o face în întregime caducă. 

Chiar în împrejurările cele mai penibile, curia romani 


1 H.M. KLIGENBERG, Der Romische Primat im Ig 
Jahrhundert, in Zeitschrift Savigny Stifung fur ReciitgeseincM 
Kan Abt, 41, 1955, pp. 1-57. ! 


360 





păstrătoarea tradiţiilor, nu uitase niciodată prerogativele 
Scaunului pontifical. Evenimentele au provocat o reafir¬ 
mare viguroasă a principiilor. Către 1050, interese politice 
convergente in Italia de Sud l-au incitat pe Henric al III- 
lea şi pe Basileu la o alianţă urmată de o apropiere a Bise¬ 
ricilor. Această reluare a legăturilor între greci şi-latini nu 
se făcea fără neîncredere. Scrisoarea lui Leon de Ohrida 
către episcopul de Trani devine mesajul patriarhului către 
papă prin interpuşi, făcând etalarea nemulţumirilor pe 
care Biserica Răsăritului le nutrea cu privire la cea din 
Roma 1 . Răspunsul, pregătit de cardinalul Humbert şi 
articulat în jurul unei demonstraţii a autorităţii pontifilor 
romani, a preeminenţei lor precum şi a infailibilităţii lor 
doctrinare, nu lasă multe posibilităţi pentru o apropiere 
de bizantini, în materie de liturghie şi de disciplină. La 
drept vorbind, doctrinele dezvoltate, ce întruniseră 
sufragiile mediilor reformatoare, nu se refereau numai la 
raporturile papei cu patriarhul. Erau susceptibile de o 
Implicare la Biserica latină. Aceste negocieri delicate cu 
Bizanţul constituie .fundalul teologic pentru Dictatus 
gpapae. Este vorba de concepţiile de ansamblu, privind 
Apusul şi Răsăritul, pe care reformatorii se străduiesc să 
’je pună în circulaţie 2 . 

Decalajul dintre ideile episcopatului şi cele ale Romei 
ijapare cu claritate în schimbul de scrisori dintre arhiepis¬ 
copul Siegfrid de Mainz şi Grigore al VH-lea. După ce l-a 
felicitat pe papă pentru alegerea sa, prelatul face o plân¬ 
gere, din cauză că diferendul ce îl opunea pe episcopul de 
plmtitz celui de Praga fusese rezolvat direct de papă şi 
[ducele de Boemia, fără a ţine seama de instanţele locale. 
^„Potrivit hotărârilor din canoane, problema ar fi trebuit 
lînai întâi să ne fie deferită nouă, iar episcopul, convocat la 
iin conciliu, trebuia să fie ascultat în provincia sa şi de 
;catre fraţii săi.“ Arhiepiscopul şi episcopii nu aveau dreptul 


p. 1 PG, 120 c 836 si urm. 

| 2 Leonis Epist., in PL, 143 c 744-769. 

să se adreseze Scaunului apostolic, decât dacă problema 
părea atât de gravă, încât nu şi-ar fi găsit soluţia la acest nivel. 
Arhiepiscopul de Mainz îşi încheiea misiva scriind că „numele 
şi funcţia episcopului, sfinţite în faţa lui Dumnezeu şi a oame¬ 
nilor, sufereau prin aceasta un oprobriu intolerabil" 1 . 

Nu trebuie să vedem în acest protest nici o contestare a pri¬ 
matului roman, pentru că dreptul de a judeca la un ultim nivel 
este cât se poate de evident recunoscut papei. Este de fapt o 
simplă punere pe tapet a practicilor canonice din epoca otto- 1 
niană, care la momentul acela nu mai sunt pe gustul curiei 
romane. Răspunsul nu nesocoteşte valoarea argumentaţiei,, 
din moment ce Grigore al VH-lea citează un apel la Roma al 
episcopului de Olmiitz, ceea ce sustrage chestiunea de sub 
jurisdicţia locală. Urmează o declaraţie de principiu şi un aver¬ 
tisment. „Să ştiţi că nici dumneavoastră, nici alt patriarh sau 
primat nu aveţi permisiunea de a reforma o judecată a 
Scaunului apostolic. Feriţi-vă să vă atribuiţi vreunul din drep¬ 
turile sfintei Bisericii romane sau să complotaţi orice împotri¬ 
va ei, deoarece, fără infinita sa clemenţă, mi puteţi nici măcar, 
şi ştiţi bine acest lucru, să rămâneţi pe scaunul pe care staţi" 2 . 
Pe scurt, în această scrisoare se trece de la dreptul de a jude¬ 
ca, pe deplin suveran şi de necontestat, la o subordonare a 
episcopilor faţă de Roma, de aşa manieră încât exercitarea 
puterilor religioase nu pare legitimă decât în măsura în care 
papa o doreşte. Este, în fapt, o altă concepţie despre Biserică. 

La acea dată, o asemenea afirmare a primatului roman nu 

1 Debuit namque juxta decreta canonum ad nos primum 
causa deferri et iile, ad concilium vocatus, intra provinciam inte 1 
fratres suos audiri. Ego vero et fratres mei deberemus ad apos- 
tolicam sedem velut ad caput nostrum referre, si tanta res esse I 
ut per nos nec posset nec deberet terminări... Episcopale nomei 
et oflicium, quod a pud Deum et bomines sanctum est, intolera 
bile patitur obprobium, PH. JAFFE, Bibliotheca rerun' 
Germanicarum, t.V, Monumenta Bambergensia, Berlin, 1869, 
pp.85-86, citat de G. MICCOLI, Chiesa gregoriană [439], pp.181 
182, Cf. G. B. BORINO, Le lettere di Gregorio VII e di Sigfrido d 
Magonza che si scambiarono fino al prindpio del 1075, in SG, t 
VI, pp.265-275. 

2 GRIGORE AL VII-LE A, Registrum, I, 60, ed. E. CASPAK 

pp.82-83. f 

putea să se îndeplinească fără dificultăţi grave, pentru că tre¬ 
buia să se despartă de practicile canonice dobândite, care se 
bazau pe colecţii canonice primite de multă vreme. în ceea ce 
o privea, Roma revendica această autoritate în numele drep¬ 
tului străvechi şi făcea apel fără încetare la sanctorum 
Patrum decreta şi la alte rânduieli, statute şi constituţii. Or, 
nici o colecţie canonică, în afara celor compuse foarte recent 
în mediile reformatorilor italieni, nu putea susţine până la 
capăt o asemenea pretenţie.. Din această cauză, un imens 
efort de căutare de texte este întreprins pentru a furniza o 
argumentaţie potrivită şi pentru a redacta seria de fapte ce 
dovedesc dreptul legitim al Scaunului apostolic 1 . 

Atitudinea rezervată a episcopilor, pentru a nu spune 
directa lor ostilitate faţă de ceea ce ei percep ca noutăţi, rezis¬ 
tenţa ca şi reaua lor voinţă în faţa ordinelor pontificale 
provoacă o poziţie dublă: afirmaţii ferme şi tranşante, o 
strădanie de explicare neîncetat reluată pentru a justifica 
drepturile Bisericii romane şi expunerea principiilor puterii 
Apostolului Petru. Grigore al VH-lea dezvoltă aceste argu¬ 
mente în numeroase texte, în special în cele două scrisori 
adresate episcopului Hermann de Metz. Totuşi, documentul 
cunoscut sub numele de Dictatus papae este, în acelaşi timp, 
cel mai celebru şi cel mai explicit. 

Dictatus papae sunt o serie de douăzeci şi şapte scurte 
propoziţii. Ele au fost transcrise în registrul original al lui 
Grigore al VH-lea între scrisorile dintre 3 şi 4 martie 1075. Papa, 
care veghea personal la redactarea misivelor sale, a dorit inse¬ 
rarea acestor articole în culegerea ce conţinea actele pontificat¬ 
ului său. De aceea nu există nici un dubiu cu privire la auten 1 
ticitatea lor. Este cât se poate de evident că papa le acorda cea 
mai măre importanţă 2 . 


1 P.FOURNIER, G. LE BRAS, Histoire des collections cano- 
niques [114], t. II, p.5 şi urm. 

2 Aţribuirea lucrărilor Dictatus papae lui GRIGORE AL VII- 
LEA se face fără nici un dubiu, din moment ce Peitz a demon¬ 
strat că registrul ce conţine actele lui Grigore al Vll-lea este orig¬ 
inal. Compararea Dictatus papae cu sursele lor canonice este 
cea mai fructuoasă întreprindere. Se poate vedea pentru acest 
punct K. HOFMANN, Der dictatus papae Gregors VII [435]. 

. Aceste articole hotărâtoare puteau constitui cuprinsul 
unei culegeri de texte canonice, pe care pontiful avea 
intenţia să le compileze, sau un simplu rezumat al unor teze 
cunoscute. Forma textului şi motivele redactării lui contează 
mai puţin decât fondul. Caracterul excepţional al Scaunului 
apostolic este proclamat dintr-o dată, încă de la prima 
propoziţie şi într-o manieră care taie orice dispoziţie spre 
contrazicere. „Biserica romană a fost fondată de Dumnezeu 
singur." Această formulă, care ar părea destul de normală 
pentru a vorbi despre Biserica universală, semnifică, 
restrânsă astfel, că drepturile, puterile şi privilegiile pe care 
Christos le-a conferit Bisericii se găsesc cu prioritate, dacă 
nu în exclusivitate, concentrate asupra unicului Scaun 
apostolic. Este vorba, desigur, de puterea de a lega şi a 
dezlega, adică de capacitatea de a judeca în materie de 
credinţă şi de disciplină într-un mod suveran şi ca ultim 
judecător. Formula sugerează, de asemenea, că Biserica de 
la Roma are un privilegiu de întemeiere care o deosebeşte de 
alte biserici. Prin referirea la textul evanghelic „pe această 
piatră voi ridica Biserica mea" 1 , pe care Grigore al VH-lea îl 
citează în scrisorile sale, se profilează ideea că Roma este 
întemeietoarea tuturor Bisericilor, pentru că Petru este con¬ 
ducătorul apostolilor şi, prin dreptul ereditar, puterile sale 
au trecut Scaunului roman. 

Convingerea fundamentală este aceea că Roma con¬ 
stituie prin ea însăşi universalitatea Bisericii, iar 
Dictatus papae proclamă acest lucru în diverse moduri. 
„Numai pontiful roman merită să fie numit universal", 
ceea ce este explicit, chiar dacă propoziţia are o rezo^ 
nanţă antibizantină. „Nici un sinod nu poate fi numit 
general fără ordinul său", adică o adunare de episcopi 
nu are semnificaţie eclezială, oricare ar fi calitatea şi 
numărul participanţilor, decât datorită papei. într-un 
mod mai general, „cine nu este cu Biserica catolică nu 
este considerat drept catolic", ceea ce face din comu¬ 
niunea cu Roma regula absolută a apartenenţei la 
Biserică. 


1 Matei, XVI, 19. 

Dictatus papae trage consecinţele teoretice şi practice 
din această concentrare a universalităţii Bisericii asupra 
Scaunului roman. „Biserica de la Roma nu s-a rătăcit 
niciodată şi, aşa cum o atestă Scriptura, nu se va putea 
rătăci vreodată." Infailibilitatea recunoscută global şi 
colectiv Bisericii universale, doctrină 1, perfect admisă, 
este în primul rând cea a Sfântului Petru, conducătorul 
apostolilor, apoi cea a Romei. Aceasta operează în 
materie de doctrină şi de credinţă transferul asupra 
papei deja subliniat în legătură cu puterile de jurisdicţie. 
Toate 'privilegiile acordate Bisericii de Christos sunt 
atribuite cu prioritate lui Petru şi, în consecinţă, succe¬ 
sorului său. Este o teologie riguroasă a primatului lui 
Petru şi a Scaunului roman. 

De atunci, papa este sursă de drept ecleziastic şi nici 
un text canonic nu are autoritate decât prin el. Papa nu 
poate fi judecat de nimeni şi nici una dintre sentinţele 
Scaunului apostolic nu poate fi reformată. Mai concret, 
puterile papei se exercită fără drept de apel asupra epis- 
copilor, pe care îi poate demite, chiar în absenţa lor şi în 
afara oricărui sinod. Poate, de asemenea, să-i transfere 
de la un scaun la altul şi poate schimba, după cum îi e 
voia, circumscripţiile ecleziastice. 

Consecinţele cele mai remarcabile ale acestei afirmări 
a primatului în Biserică fac ca autoritatea papei să se 
poată face simţită până în intimitatea unei dioceze. „El 
poate, acolo unde doreşte, să hirotonisească un cleric al 
oricărei biserici." Ceea ce înseamnă că papa îi poate 
înlocui pe episcopi în diocezele lor. Nici o jurisdicţie, nici 
o circumscriere nu opresc puterea pontificală, care este 
deopotrivă universală în acest sens. Scaunul apostolic nu 
mai este în fruntea-unei confederaţii de provincii eclezi¬ 
astice, el conduce o imensă şi unică dioceză care este 
însăşi Biserica, unde el poate exercita, dacă doreşte, 
toate puterile obişnuite. Aşa este de acum înainte autori¬ 
tatea lui Petru. 

Dictatus papae sunt dificil de comentat cu măsură şi 
exactitate. în comparaţie cu concepţiile anterioare despre 
Biserică sau cu cele care prevalează la greci, aceste pre- 

tenţii par exorbitante. Se ştie că ele. de vin regulă în 
Biserica latină şi, din acest punct de vedere, toate aces¬ 
te propuneri au fost îndelung analizate şi justificate. 
Prin urmare, li se poate face o apologie rezonabilă şi 
fundamentată. Aceasta nu este deloc problema unui 
istoric care nu are nici de aprobat, nici de combătut 
propunerile teologilor. 

Aprecierea istorică a Dictatus papae este cu totul 
alta. începe printr-o constatare: pentru diversele pro 
puneri, canoniştii sunt în măsură să furnizeze texte jus¬ 
tificative anterioare, dintre care unele se bucură de cea 
mai mare autoritate. Ele se pot prevala, prin urmare, de 
tradiţie. Aceasta nu înseamnă că toate textele canonice 
primite şi toate autorităţile erau în consens. Dictatus 
papae, care afirmă autoritatea Scaunului apostolic şi 
nimic altceva, fac o alegere. Cu toate acestea, regulile 
tradiţionale anterioare nu sunt abolite în consecinţă. 
Ele se sprijină acum pe ceea ce face forţa şi vigoarea 
Bisericii, Scaunul roman, sursă a credinţei, a dreptului 
şi a puterilor disciplinare. Autoritatea ordinară este 
acum fondată pe papalitate. Grigore al Vll-lea înţelegea 
acest lucru cu siguranţă în acest mod, el care a afirmat 
tot timpul respectul pentru tradiţie. 

Această ultimă afirmaţie se analizează cu circum¬ 
specţie. Nu este nici o îndoială că Dictatus papae 
reflectă chiar gândirea lui Grigore al Vll-lea în persoană 
şi sunt rodul reflecţiilor sale despre dificultăţile con¬ 
ducerii unei reforme. Cu toate acestea, nici o definiţie 
atât de simplă şi atât de completă a autorităţii romane 
nu fusese dată până atunci. Suntem departe de consi¬ 
deraţiile cardinalului Humbert în polemica sa cu grecii 
şi propunerile imperative şi coordonate ale lui Grigor^al 
Vll-lea. 

Afirmarea teoretică a primatului roman provoacă 
puţine proteste în Biserica latină, în vreme ce 
exercitarea concretă a aceloraşi puteri, prin intermediul 
legaţilor, ridică o ostilitate fără limite. Acest contrast 
ţine de faptul că doctrina pontificală nu este cunoscută 

decât din fragmente, prin intermediul scrisorilor pe care 
papa le adresează episcopilor. Dictatus papae par un 
document de uz intern a cărui influenţă nu apare decât 
în culegerile canonice ulterioare. în plus, intervenţia 
pontificală, în fiecare caz concret, se putea justifica prin 
consideraţii tradiţionale ce nu. cereau un recurs expli¬ 
cit la acest corp.de doctrine 1 . 


1 Ediţia din Dictatus papae în E. CASPAR cu Lettres ale lui 
Grigore al Vll-lea. 



II 


învestiturile, libertatea Bisericii 
şi teocraţia 


învestitura, adică alegerea titularului unei funcţii 
ecleziastice, şi instalarea sa devin rapid problema majoră 
a reformei. Chestiunea are un aspect teoretic ce este ridi¬ 
cat, în primul rând, de reformatorii loreni. Aceste convin¬ 
geri antrenează câteva fricţiuni sporadice cu puterile laice, 
fără gravitate specială. 

Dimpotrivă, interzicerea investiturilor laice de către 
papalitate şi punerea perseverentă in aplicare a acestei 
reforme provoacă un conflict de violenţă extremă cu 
împăratul şi destule dificultăţi în alte părţi. 

Problemele teoretice se amestecă cu problemele con¬ 
crete şi este dificil să cunoaştem importanţa pe care o 
capătă aceste două aspecte ale problemei. Distingerea 
motivaţiilor este probabil artificială, şi totuşi necesară. 
Eşecul tentativelor reînnoite de reformă a clerului lasă să 
se întrevadă că alegerea episcopului este determinantă, 
învestitura de către un laic pare în acel moment respon¬ 
sabilă de moliciunea episcopilor în lupta împotriva viciilor 
clerului. în acest caz, acţiunea reformatoare este subor¬ 
donată redresării morale a creştinătăţii, iar interzicerea 
oricărei învestituri laice nu este decât un mijloc asupra 
căruia papalitatea se poate învoi. Derogările justificate 
probează atunci bunăvoinţa sa cu privire la prinţi. Poate fi 
vorba, de asemenea, de o.chestiune de principiu. Biserica 
este îndreptăţită să nu recunoască laicilor, oricât ar fi de 

eminenţi, dreptul de a interveni în desemnarea şi instalarea 
unui prelat. în aceste cazuri. Roma cheamă, prin 
legământul său, la o transformare completă a raporturilor 
sale cu prinţii. Este o separare a temporalului de spiritu¬ 
al, pe care înţelege să o împlinească şi doar ocazia 
schimbă hotărârea papilor de a grăbi în diferite locuri apli¬ 
carea decretelor reformatoare. în acest ultim caz, este 
vorba despre o răsturnare a concepţiilor tradiţionale în 
legătură cu organizarea lumii. 

Există două maniere de a analiza reforma. Or, nu este 
posibil să optăm pentru una sau alta dintre explicaţii, pur 
şi simplu. Cu siguranţă, programul reformator depăşeşte 
cu mult problema morală. Totuşi, este mai mult sau mai 
puţin abrupt, după oameni şi împrejurări. De la ambiţiile 
maxime ce ţin de ideologie la aranjamentele concrete care 
sunt politice există un asemenea decalaj, încât o parte a 
programului teoretic pare să fi eşuat. Există şi surpriza 
evenimentelor, negocierile delicate, polemicile, crizele şi 
eşecurile care modifică pe rând o acţiune ce rămâne com¬ 
plexă. Nu este uşor de ştiut ce implicaţii poate avea cutare 
sau cutare iniţiativă, nici cum se situează într-o luptă 
îndelungată şi cu aspecte multiple. 


A. ÎNVESTITURILE 

Faptul că prinţul desemnează episcopul şi îi acordă 
învestitura este, la începutul secolului al Xl-lea, o practică 
obişnuită, fixată de tradiţie. Alegerea de către clerici, abaţi 
şi câţiva laici luaţi dintre cei mari este cunoscută ca 
modul de desemnare cel mai conform cu dreptul canonic. 
Ea este practicată atunci când regele dă libertate în acest 
sens. Este fără urmări, deoarece el îşi rezervă aprobarea 
definitivă şi îi remite celui ales însemnele funcţiei şi 
bunurile episcopiei sale. 

Prinţul, a cărui intervenţie este cunoscută încă din 
epoca merovingiană, joacă în cazul acesta rolul cuvenit 
poporului credincios în alegerile episcopale ale antichităţii 

creştine. Episcopul este conducătorul comunităţii creştine 
care este compusă numai din clerici.'Laicii fac parte din 
Biserică şi nu o ignoră. De aceea un rege uns pare mâi 
indicat decât oricare altul pentru a interveni. în această 
alegere în locul credincioşilor. 

Repunerea în discuţie a învestiturii laice presupune o 
modificare profundă a judecăţii despre putere şi despre 
lume. Elementele acestei reflecţii vin din epoca carolin¬ 
giană şi se maturizează lent în Lorena. Două teme par 
determinante. După 840, regii carolingieni recunosc pen¬ 
tru fiecare tip de onoruri drepturi speciale. Un conte nu 
poate fi privat de funcţia sa fără motiv. Se întâmplă acelaşi 
lucru cu bisericile, pentru care regele trebuie să garanteze 
protecţia bunurilor, a persoanelor şi a tradiţiilor. Tendinţa 
este spre un fel de autonomie ca. într-un fief, deoarece 
episcopii merită chiar şi mai mult respect decât conţii. A 
doua linie de reflecţie este mai specific intelectuală. Toţi 
învăţaţii afirmă: sufletul este superior trupului şi, în con¬ 
secinţă, într-o societate spiritualul nu poate să fie supus 
temporalului. De altfel, nu se pot confunda cele două 
domenii. Chestiunile specific religioase ce ţin de domeniul 
spiritual scapă temporalului, unde se exercită puterea 
regelui. Deosebirile devin din ce în ce mai clare. 

Cuvintele adresate de Wason, episcop de Liege, lui Henric 
al IlI-lea, se înscriu exact în această linie. în 1044, împăratul 
l-a învestit ca arhiepiscop de .Ravenna pe Widger, pe care îl 
cheamă în faţa judecăţii unui sinod de episcopi, doi ani mai 
târziu, pentru a răspunde diverselor acuzaţii. Din com¬ 
plezenţă pentru rege, prelaţii erau de acord să-l demită. 
Wason ar fi declarat, în ceea ce îl privea: „îi datorăm pontifu¬ 
lui ascultare, iar vouă, o, rege, credinţă. Dăm seama în faţa 
voastră de administrarea noastră laică, iar lui de tot ceea ce 
priveşte slujba divină. De aceea, în înţelegerea mea, şi afirm 
aceasta cu tărie, toate greşelile de ordin ecleziastic pe care le-a 
comis ţin numai de suveranul pontif. Dacă, dimpotrivă, în ceea 
ce priveşte treburile laice, a dat dovadă de neglijenţă sau necre¬ 
dinţă, ţine de voi, fără nici o îndoială, să îi cereţi socoteală" h 


1 Text citat de A FLJCHE, La reforme gregorienne, [428j, t.I,p. 114. 

La fel, în timpul crizei din 1046, Wason afirmă că Henric 
al IlI-lea nu are nici o calitate pentru a-1 demite pe papă, 
deoarece nimeni nu a avut vreodată acest drept. în plus, 
acuzaţia unui inferior împotriva unei persoane cu un statut 
superior nu se poate accepta. Pe scurt, un principiu de drept 
canonic şi o regulă de procedură venită din antichitate 
servesc drept argument pentru a susţine independenţa şi 
superioritatea spiritualului 1 . 

Şi într-unul şi în celălalt caz, Wason deosebeşte tem¬ 
poralul de spiritual şi nu acceptă autoritatea regelui decât 
pentru gestionarea bunurilor unei episcopii. Autonomia 
domeniului religios se sprijină pe papalitate, în măsura în 
care ea însăşi este liberă. Este cu certitudine un alt sistem 
ce se profilează prin aceste abordări. 

Totuşi, Wason nu-i contestă regelui dreptul de a-i 
învesti pe episcopi sau de a-1 desemna pe papă. Refuză, şi 
într-un caz şi în altul o demitere, adică faptul ca un titu¬ 
lar să fie privat de slujba sa, şi aceasta printr-o decizie 
arbitrară, deoarece regele nu are calitatea să se pronunţe 
asupra spiritualului. Wason trăgea concluziile din prin¬ 
cipiile de guvernare carolingiană, unde nimeni nu putea fi 
privat de onorurile sale, decât în cazul când ar fi fost găsit 
vinovat de lucruri grave. în plus, se folosea de o operă 
anonimă compusă după toate probabilităţile la Liege şi 
intitulată De ordinando pontifice. Autorul, care cunoaşte 
deosebirea dintre spiritual şi temporal, nu-i recunoaşte 
nici unui laic dreptul de a promova la demnităţile eclezi¬ 
astice. De aceea, pentru a asigura independenţa şi supe¬ 
rioritatea spiritualului, el preconizează revenirea la 
alegerea episcopului de către cler şi popor, acesta din 
urmă neintervenind decât după clerici. Tezele din De ordi¬ 
nando pontifice trag concluziile logice din propunerile 
făcute în secolul precedent, de către Rathier din Verona, 
în lucrarea sa Praeloquia 2 . 


1 Scrisoarea lui Wason către Henric al IlI-lea este raportată de 
Gesta episcoporum Leodiensium, 65, in MGH SS, LVII, pp.228-229. 

2 De ordinando pontifice, in MGH, Libcl. de Lite. t.I, pp.8-14. 

Aceste opere, care jalonează o tradiţie intelectuală şi 
inspiră câteva acţiuni concrete, ne lasă să ghicim că aces¬ 
te idei sunt împărtăşite, în grade diferite, de episcopatul 
din vechiul regat al Lorenei care, afirmându-şi loialitatea 
temporală faţă de împărat, nu-i aprobă în aceeaşi măsură 
imixtiunea în chestiunile ecleziastice şi mai ales iniţia¬ 
tivele sale din 1046. Wason, care admite învestitura laică, 
este o dovadă moderată a acestei mişcări. 

în Italia, primii reformatori nu aveau chiar aceste 
îndrăzneli. Pier Damiani aşteaptă de la împărat 
desemnarea de episcopi buni, deoarece datoria prinţului 
era de a pune în slujba regenerării Bisericii toate puterile 
laice. Acest punct de vedere, tot tradiţional, ignora speci¬ 
ficitatea profanului şi distincţiile juridice ce puteau 
decurge de aici. Lumea şi guvernarea sa se aflau subor¬ 
donate nevoilor spirituale ale Bisericii. Această vedere 
mistică, în aparenţă întârziată, putea, după împrejurări, 
să devină deosebit de exigentă. 

Reforma pontificală împrumută câte ceva de la aceste 
două scheme şi face din ele, mai mult sau mai puţin bine, 
o sinteză. Mistica întăreşte juridicul şi îi conferă progresiv 
o intransigenţă necunoscută până atunci. Problema este 
adoptarea ideilor lorene la Roma şi modul în care sunt ele 
folosite. Leon al IX-lea, episcop de Toul înainte de a se 
ridica la gradul de suveran pontif, nu ar fi acceptat 
numirea sa de la Henric al IlI-lea, decât dacă era explicit 
ratificată de clerul şi poporul Romei. Această afirmaţie a 
biografului rămâne, la drept vorbind, îndoielnică, într-atât 
poate trece drept o adaptare a unui episod din viaţa papei 
la condiţii care nu au prevalat decât după aceea. Dacă 
faptul era adevărat, el ar fi dovedit că papa recunoştea 
validitatea vechilor proceduri de alegere a episcopilor şi li 
se supunea de bunăvoie. Pare sigur că Leon al IX-lea 
intenţiona să se revină la această veche rânduială. La 
Conciliul de la Reims, din octombrie 1049, el a amintit că 
nimeni nu putea obţine o demnitate ecleziastică dacă nu 
era ales de cler şi de popor. Dacă nu ne înşelăm în 
legătură cu acest aspect, dispoziţia respectivă nu interzicea 

intervenţia prinţului. Ea îl obliga să obţină ratificarea 
alegerii, ceea ce putea pune capăt abuzurilor strigătoare la 
cer. Nu mai era legitim să se impună un prelat prin arme. 
Leon al IX-lea a ştiut să acţioneze în consecinţă. în 1053, 
el a reuşit să-l impună pe alesul clerului şi al poporului, 
în dioceza Puy, împotriva candidatului regelui Franţei. 

Alegerea lui Friedrich de Lorena de clerul şi poporul 
Romei, în 1057, ilustrează această stare de spirit. Nu este 
sigur că reformatorii au vrut, prin această alegere, făcută 
fără consultarea curţii Germaniei, să se elibereze în mod 
voluntar şi deplin de autoritatea imperială. Pare mai pro¬ 
babil că ei au dorit să repună în drepturi o practică cunos¬ 
cută şi acceptată. La această dată şi în anii următori, ei 
aruncă vina pe ambiţiile nobilimii locale, deoarece aceasta 
pste frâna cea mai evidentă în introducerea reformei 1 . în 
această luptă, ei pot cu greu să se lipsească de sprijinul 
curţii germane. Nici măcar nu se gândesc la acest lucru, 
cu siguranţă, aşa cum arată numeroasele ambasade care 
trec dincolo de munţi. 

Deciziile pur novatoare sunt opera lui Nicolae al II-lea 
şi a Conciliului de la Laterano, din 1059. 

Decretul pentru alegerea pontifului roman rezervă 
dreptul de opţiune cardinalilor, al căror rol este nuanţat 
potrivit ordinului căruia îi aparţin. După care, clerul îşi dă 
asentimentul, iar poporul aplaudă, „fiind salvate onoarea 
şi respectul datorate fiului nostru foarte iubit Henric". 
Aceasta însemna a face vag aluzie la drepturile împăratu- 


1 Alegerea antipapei Benedict al X-lea de către nobilimea 
romană este o întâmplare caracteristică. Această alegere este 
considerată drept conformă cu obiceiurile romane anterioare lui 
1046, de G. KRAUSE, Das Papstwahldecret von 1059 und seine 
Rolle im Investiturstreit, in SG, t. VII, 1961, p.81. Această 
alegere este considerată anticanonică de D. HĂGERMANN, 
Unter-suchungen zum Papstwahldecret von 1059, in Zeitschrift 
der Savigny-Stifung fur Rechtsgeschichte, Kan. Aht., 56, 1970, 
p.171 şi urm. Punctul de vedere al acestui autor este foarte strict 
juridic. Nu pare să fi fost vreo opoziţie faţă de Benedict al X-lea la 
Roma. Intervenţia lui Godefroi le Barbu, marchiz de Toscana, 
permite instalarea lui Nicolae al II-lea în Cetatea eternă. 

lui, fără a-i permite mult-în realitate. Scaunul roman se 
eliberase în teorie de învestitura laică 1 . 

Cel de al şaselea canon al aceluiaşi conciliu cerea „ca 
nici un cleric sau preot să riu primească de nici o manieră 
o biserică din mâinile unui laic, fie gratuit, fie pentru 
bani" 2 . Acest decret, care trebuie apropiat de un pasaj din 
Adversus simoniacos, în care cardinalul Humbert, contes¬ 
ta laicilor dreptul de a distribui funcţiile ecleziastice, de a 
dispune de graţia pontificală şi pastorală, dovedeşte influ¬ 
enţa ideilor lorene la Roma. El conţine câteva ambiguităţi. 
Este vorba aici despre clerici şi despre preoţi, iar nu 
despre episcopii De aceea, decretul ar putea să nu 
privească decât bisericile particulare, aparţinând, pentru 
a spune lucrurilor pe nume, unor laici, care desemnau ei 
înşişi parohul, fără să ţină seama de drepturile spirituale, 
ale episcopului. în plus, interdicţia de a obţine o biserică 
rămâne neprecizată, deoarece ea nu împiedică practici 
mai puţin evidente. Pe scurt, acest text, care lasă loc la o 
anumita interpretare, nu este, la acest moment, decisiv. 

Este totuşi la originea deciziei lui Grigore al Vll-lea, 
luată în legătură cu acelaşi subiect, la conciliul roman din 
1075. Se pare că papa s-a mărginit la reînnoirea inter¬ 
dicţiei lui Nicolae al II-lea şi la extinderea aplicaţiei aces¬ 
teia la episcopii şi abaţii 3 . Decretele din 1078 şi 1080 îl 
reproduc pe cel din 1075. Ele interzic pur şi simplu primi¬ 
rea unei episcopii sau a unei abaţii de la un laic, fără a 
face cea mai mică distincţie între funcţia spirituală şi 
bunurile ataşate ei. Ţinând seama de tradiţia constantă 
încă din secolul al X-lea, la reformatori, de a considera 
aceste bogăţii ca pe un ajutor în îndeplinirea misiunii, 


1 Există două versiuni ale acestui text, A. FLICHE, La reforme gre- 
gorienne [429], 1.1, pp.313-334 şiW. STURNER, DerKonigsparagraph 
im Papstwahldecret von 1059, in SG, IX, 1972, pp.37-52. 

2 Ut per laicos nuUo modo quilibet cleiicus aut presbyter obtineat 
aecclesiam nec gratis nec pretio, in MGH, Constitutiones etActa, I, 
p.547. 

3 Decretul din 1075 s-a pierdut, la fel şi actele acelui conciliu. 

există aici destule motive să. credem că exact aşa gândea 
Grigore al Vll-lea 1 . 

Prin urmare, este o măsură radicală cea care tranşează 
cu moderaţia lui Grigore al Vll-lea de până atunci. în 
primul rând, este o decizie de principiu care dă Scaunului' 
roman un sprijin canonic suplimentar. Grigore al Vll-lea, 
fie din prudenţă, fie din spirit politic, îl lasă să înţeleagă 
pe Henric al IV-lea, printr-o scrisoare, că este gata, la 
acest capitol, la un compromis. Că aşa era nu există nici 
un dubiu, din moment ce acest decret nu a fost niciodată 
publicat în Anglia, unde Wilhelm Cuceritorul numeşte 
episcopi în afara.oricărei bănuieli, şi nu este aplicat ime¬ 
diat în Franţa. 

Luat literal şi sub forma sa de interdicţie generală, decre¬ 
tul asupra învestiturii laice poate avea consecinţe incalcula¬ 
bile. Episcopiile şi abaţiile dispun de bunuri funciare, de 
oameni, de seniorii şi de prerogative regale. Sfârşitul învesti¬ 
turii laice face din acest ansamblu de bogăţii şi de puteri, 
până atunci aflate în mâinile unui om al regelui, un fel de fief, 
în care serviciul datorat depinde, de acum înainte, de 
bunăvoinţa titularului. Refuzul jurământului de fidelitate 
poate să facă din acesta un veritabil principat, supus doar în 
teorie. Implicaţiile materiale şi politice erau grave. Eliberarea 
spirituală a episcopului nu punea mai puţine probleme. 
Sistemul de guvernare provenind de la sfârşitul epocii caro- 
lingiene asociază regele cu cei mari, printre care episcopii 
deţin un loc eminent. Ei participă la consilii, unde trebuie să 
spună ceea ce este conf orm cu dreptul. Lor le revine datoria 
să-l lămurească pe prinţ în legătură cu îndatoririle sale şi să-i 
arate calea pentru a-şi conduce poporul potrivit scopurilor 
lui Dumnezeu. Cultura şi autoritatea care se leagă de funcţia 
lor sacră le conferă un ascendent excepţional. în plus, unele 
scaune episcopale conferă prin tradiţie titularului lor 


1 Interdicţia învestiturii laice antrenează după sine nulitatea 
învestituri} primite şi este însoţită de interdicţia de a pătrunde 
în biserica astfel dobândită, dacă este să dăm crezare textului 
lui HUGUES DE FLAVIGNY, Chronicon II, in MGH SS, t. VIII, 
p.412. Textul citat este cuvânt cu cuvânt cel din decretul din 7 
septembrie 1080, cf. Registrum, VII, 14 a, ed. CASPAR, p. 480. 

funcţiile de arhicancelar sau de cancelar. Aceşti episcopi 
conduc politica şi îi formează pe clericii capelei, care sunt 
personalul cultivat din slujba regelui. Şi, în acest domeniu, 
decretul privind învestitura laică răstoarnă obiceiurile şi 
pune în discuţie structurile statului, în principal în 
Germania, unde ele au rămas mai aproape de modelul ca- 
rolingian. 

Nu putem fi siguri că Grigore al Vll-lea şi consilierii săi 
au evaluat toate consecinţele promulgării decretului. 
Moştenitori ai reflecţiilor de generaţii de reformatori, ei 
ignoră prea mult evenimentele acestei lumi. Vederile mis¬ 
tice apar aici, în această necunoaştere a lucrurilor. Pentru 
Grigore al Vll-lea, destinul omului este în lumea de dinco¬ 
lo, iar puterile laice nu au alte misiuni decât să îi conducă 
acolo. într-o schemă de reflecţie ca aceasta, problemele 
evocate îşi pierd orice consistenţă. Papa îi reproşează lui 
Henric al IV-lea că s-a înconjurat de excomunicaţi, ale 
căror sfaturi nu fac decât să-l deruteze, în timp ce există 
prelaţi buni şi pioşi. Bunurile Bisericii aparţin sfinţilor 
prin voinţa donatorilor şi ele nu pot fi deturnate de la 
această atribuire fără furt. Logica reformatorilor este fără 
cusur. Numai spiritul politic şi o anumită moderaţie faţă 
de păcatul lumii îi temperează în aplicarea ideilor lor. 

Urban al II-lea, în ciuda atitudinii conciliante din vre¬ 
mea primilor ani ai pontificatului său, reînnoieşte decre¬ 
tul în legătură cu învestitura laică, fără modificări, la 
Conciliul de la Melfi, din 1089, apoi la cel de la Clermont, 
din 1095. La Conciliul de la Bari, din 1098, el pronunţă, 
în plus, excomunicarea acelora care dau sau primesc 
această învestitură, iar la Conciliul de la Roma, din anul 
următor, pronunţă excomunicarea şi a acelor episcopi 
care i-ar sfinţi pe clericii învestiţi de laici. 

Această agravare notabilă a legislaţiei gregoriene ce 
pronunţa doar nulitatea învestiturii laice este şi mai mar¬ 
cată prin interdicţia făcută preoţilor şi episcopilor de a 
aduce omagiu regilor. Această decizie a Conciliului de la 
Clermont este reluată, începând din 1096, într-un conci¬ 
liu local, ţinut la Rouen, unde se interzice unui cleric să 

devină vasalul unui laic, cu excepţia cazului în care deţine 
de la el un fief care nu aparţine Bisericii. Astfel, indirect, 
orice autoritate a laicilor asupra bunurilor Bisericii pare 
recuzată. în sfârşit, în 1099, un Conciliu ţinut la Roma 
aruncă anatema asupra tuturor clericilor care devin 
oamenii laicilor ppntru a obţine funcţii ecleziastice. 

’ Orice amestec al clerului în societatea feudală prin 
legături de la om la om devenea teoretic imposibil. Clericii 
erau astfel liberi şi eliberaţi. în aceleaşi concilii, Urban al 
II-lea se străduise depotrivă să sustragă de sub autori¬ 
tatea laicilor dogmele, redevenţele şi bunurile Bisericii în 
general, prin rostirea de pedepse din ce în ce mai mari. 
Privilegiile împărţite în timpul călătoriei sale în Franţa, 
intervenţiile sale pe lângă prinţi arată foarte bine că el nu 
înţelegea să se mulţumească doar cu planul de principiu. 
Niciodată un asemenea efort nu fusese continuat cu o 
asemenea forţă. Pământurile şi oamenii Bisericii sunt 
scoşi din ordinea firească a societăţii şi a lumii. 

Pascal al II-lea împărtăşeşte aceeaşi intransigenţă. La 
conciliul roman din 1102, se pare că s-au reînnoit măsu¬ 
rile luate împotriva învestiturii laice exact în termenii con¬ 
ciliului roman din 1094, ţinut sub conducerea lui Urban 
al II-lea. în plus, Pascal al II-lea îi aduce la cunoştinţă 
regelui Angliei că decretele reformatoare trebuiau să se 
aplice deopotrivă şi statelor sale. împinsă la un asemenea 
paroxism şi fără o sistematizare negociată, interdicţia 
învestiturii laice provoacă ostilitatea regilor. La Châlons, 
în timpul întrevederii dintre Pascal al II-lea şi Henric 
al V-lea, incompatibilitatea punctelor de vedere este totală. 

Atitudinea înverşunată a lui Urban al II-lea începând 
din 1095 şi intransigenţa succesorilor săi sunt inspirate 
în mare măsură de lucrările de polemică radical gre- 
goriene, precum Liber de vita christiana a lui Bonizo de 
Sutri. Influenţa lucrării Libellus contra invasores et simo- 
niacos a cardinalului Deusdedit este şi mai directă. 
Această lucrare cuprinde textele Sfintei Scripturi, ale legii 
civile şi ale dreptului canonic, care interzic regilor dreptul 
de a învesti episcopi şi de a introduce clericii pe bunurile 

Bisericii şi, eventual, de â-i alunga 1 . Argumentaţia cardi¬ 
nalului, care vizează persoanele apoi bunurile, este 
intransigentă la modul perfect. Totuşi, se remarcă această 
împărţire a problemei, ceea ce produce o despărţire de for¬ 
mulările globale ce prevalau la reformatori. 

Această deosebire, cunoscută de multă vreme şi sub 
diferite forme, devenise suspectă prin maniera în care se folo¬ 
siseră de ea simoniacii şi partizanii împăratului. Yves din 
Chartres, ce o reia în cadrul unui raţionament juridic mult 
mai complex, nu poate fi bănuit de aceleaşi intenţii. Legat de 
regenerarea morală a Bisericii, el a dezaprobat, nu fără curaj, 
adulterul lui Filip I şi cel al lui Bertrade. Este neiertător faţă 
de simoniaci şi nicolaiţi, din moment ce în opera sa citează 
toate textele care îi condamnă. Afirmă superioritatea puterii 
spirituale asupra autorităţilor temporale. în sfârşit, în 
Biserică, el este un partizan convins al primatului roman şi 
al supremaţiei pontificale. Or, Yves din Chartres nu citează, 
nici în Decretum, nici în Panormia, care este prescurtarea 
primului, decretele pentru învestitura laică ale lui Grigore al 
Vll-lea, chiar dacă el nu le putea ignora. Este suficient să 
spunem că reflecţia sa personală îl determina la cea mai 
mare rezervă faţă de aceste decizii. 

Faptul că alegerea episcopului revine clerului şi poporului 
este pentru Yves din Chartres o veche cutumă ecleziastică 
conformă cu tradiţia. Regele nu trebuie să se opună unui 
elene cu o bună reputaţie, ales în mod legitim. Episcopul 
deţine puterile sale religioase printr-o hirotonisire conferită 
de un arhiepiscop. De aceea învestitura regală, care nu poate 
avea valoarea unei sfinte taine, nu adaugă nimic ceremoniei. 
Ea este fără importanţă pentru credinţă, din momentul în 
care s-a înţeles cum se cuvine că prin acest gest regele nu 
concede nimic din spiritual. Yves din Chartres interpreta în 
acest sens câteva gesturi conciliante ale lui Urban al II-lea, 
precum şi îndelungata tradiţie de asentiment regal la orice 
alegere episcopală 2 . Aceste idei sunt dezvoltate, în diverse 
moduri, în mai multe scrisori ale aceluiaşi personaj. Ele sunt 
redactate în lucrarea De regia potestate a lui Hugues de 


1 MGH Libelli de Lite, t.II, pp.292-365. 

2 H. HOFFMANN, Ivo von Chartres und die Losung des 
Investiturproblems, in DA. 15, 1959, pp.393-440. 

Fleury. Ecoul lor este limitat, deoarece Urban al II-lea'le dez¬ 
aprobă, iar Pascal al 11-lea nu pare dispus la modificarea 
politicii pontificale în acest sens. 

Situaţiile concrete şi negocierile cu regii au obligat 
papalitatea la mal puţină intransigenţă. Deja, la începutul 
pontificatului său, Urban al II-lea acceptase ca un cleric 
ales după canon să poată primi o învestitură regală. 'Aşa 
se întâmplase cu Yves din Chartres şi Anselm de Milano. 
Acest gest de condescendenţă, clar oportunist, crea o dis¬ 
tincţie între alegere, procedura de alegere şi învestitură, 
concesionarea puterilor şi funcţii. înverşunarea politică a 
lui Urban al II-lea, după 1095, şi intransigenţa lui Pascal 
al II-lea nu au permis să se meargă mai ; departe în 
căutarea unui compromis, până când ostilitatea declarată 
a regelui Franţei şi a regelui Angliei faţă de abrupta 
întărire a legislaţiei gregoriene, în momentul când Henric 
al V-lea se arăta ameninţător în mod cu totul special, nu 
a forţat papalitatea la negocieri. Inspirat de ideile lui Yves 
din Chartres, înţelegerea realizată de Anselm de 
Canterbury şi Henric I Beauclerc este acceptată de Pascal 
al II-lea, la începutul lui 1106. Aceasta prevedea că epis¬ 
copii nu vor putea primi învestitura cu cârjă şi inel nici de 
la rege, nici de la vreun laic şi că sfinţirea episcopală nu 
va putea avea loc înainte ca alesul să fi adus omagiu 
regelui pentru fiefurile sale. Diferentul născut în Franţa în 
urma decretelor lui Urban al II-lea îşi află soluţia, proba¬ 
bil identică, în 1107. 

Negocierile cu Henric al V-lea se lovesc de numeroase 
dificultăţi. întrevederea de la Châlons, din 1107, nu 
ajunge decât la reafirmarea tezelor obişnuite. Concordatul 
de la Sutri, din 1111, este, dimpotrivă, un episod curios şi 
revelator pentru evoluţia ideilor, atât la unii, cât şi la 
ceilalţi. Negociatorii lui Henric al V-lea au reuşit să susţină 
faptul că împăratul Carol cel Mare şi succesorii săi îi 
dotaseră pe episcopi cu atâtea domenii, încât regele putea 
pretinde să controleze alegerea lor. Reprezentanţii papei 
Pascal al II-lea au făcut cunoscut faptul că Biserica este 

gata să renunţe la toate aceste bunuri şi la toate drep¬ 
turile regale, dacă Henric al V-lea abandona investiturile. 
Clericii puteau trăi din dijmele pe care prinţii li le puneau 
la dispoziţie. Acest compromis inaplicabil admitea ceea ce 
toţi reformatorii refuzaseră până atunci: separarea funcţiei 
spirituale de mijloacele materiale ce permiteau exercitarea 
acesteia. Papa accepta sărăcia pentru Biserică, indiciu 
foarte remarcabil al unei schimbări de mentalitate 1 . 

La drept vorbind, această retragere a Bisericii este 
rezultatul paradoxal al decretelor din ultimele concilii ale 
lui Urban al II-lea. în locul dorinţei de sustragere a cleri¬ 
cilor şi a bunurilor Bisericii din ordinea obişnuită a socie¬ 
tăţii, se preferă libertatea Bisericii prin orice compromis. 
Abandonarea bunurilor. apare ca răscumpărarea pentru 
slăbirea legăturilor dintre Biserică şi lume. 

Concordatul^ de la Sutri nu putea decât să provoace 
opoziţia episcopatului german. După acest eşec şi după ce 
vremea concesiilor smulse cu forţa a trecut, nu mai exis¬ 
tau alte căi decât cele definite de Yves din Chartres. 
Papalitatea şi regele Germaniei au ajuns la acestea lent şi 
nu fără reticenţe, la concordatul de la Worms din 1123 2 . 


B. TEOCRATIA 

9 

Efortul de renovare a Bisericii întreprins de reformatori 
pune rapid în evidenţă caracterul crucial al legăturilor cu 
puterile laice. Tradiţia trimitea la o colaborare între cele 
două puteri. Acest model trece multă vreme drept cea mai 
bună soluţie şi rezistă cu trăinicie diverselor eşecuri. Pier 
Damiani nu-şi imagina altfel reforma Bisericii şi s-a 
străduit totdeauna să menţină relaţii de încredere cu 


1 P. ZERBI, Pasquale II e l'ideale clclla povertâ della chiesa, in 
Annuario dell’Universitâ cattolica del Sacro Cuore, 1964-1965, 
pp.207-229. 

2 P. CLASSEN, Das Wormser Konkordat in der deutschen 
Verfassungsgeschichte. in Investiturstreit und reichverfassung, 
ed. J. FLECKENSTEIN [427], pp.411-460. 

curtea imperială 1 . O stare de spirit ce avea drept garanţie 
instituţii atât de durabile şi atât de vaste ca imperiul nu 
dispare în câţiva ani. Reapare într-un loc sau altul şi 
hrăneşte îndelung nostalgiile. 

Reformatorii se angajează pe alte căi, construiesc un 
alt sistem de raporturi cu puterile temporale şi orga¬ 
nizează altfel lumea şi guvernarea ei. Este un alt echilibru 
al puterilor la care ei ajung, fie că şi l-au imaginat cu 
limpezime, fie că nu. 

Pentru ceea ce ţine de acţiunile temporale ale 
papalităţii, falsa donaţie a lui Constantin deschide cu 
uşurinţă calea. Marele împărat, convertit, se presupune a 
fi recunoscut papei puterea şi onoarea datorate împăra¬ 
ţilor, precum şi folosirea diademei. Atunci când câştigă 
Orientul pentru a-şi stabili aici noua sa capitală, lasă în 
tutela papei şi remite puterii sale: Roma, Italia şi regiunile 
occidentale. Este evident că suveranitatea papei asupra 
statelor aici îşi află originea. Alte pretenţii pot chiar să 
decurgă de aici. De atunci, Scaunul roman rămâne cu 
pretenţii temporale 2 . 

O reflecţie mai întemeiată din punct de vedere spiritual 
despre raporturile dintre împăraţi şi papi se poate reclama 
din scrisoarea lui Gelasius I către împăratul Anastasie. 
Puterea prinţului este circumscrisă domeniului civil, unde 
clerul se cuvine să respecte legile şi constituţiile 3 . 
Sacerdoţiul, care deţine mijloacele de mântuire, se bucură 
de autoritate. El trebuie să dea seama despre regii înşişi la 
judecata cea de pe urmă. De aceea, pentru ce ţine de 
chestiunile divine, împăratul este supus papei ca orice alt 


1 Pier Damiani scrie în Disceptatio synodalis: Sublimes istae 
duae personae tanta sibimet invicem unanimitate jungatur, ut 
quodam mutuae caritatis glutino et rex in romano pontifice et 
romanus Pontifex inveniatur de rege, inMGH, Libel. de Lite, t.I, p.93. 

2 N. HUYGHEBAERT, 'La donation de Constantin ramenee â 
ses veritables proportions, â propos de deux publications 
recentes, in RHE, t. LXXI, 1976, pp.45-69. Acest buletin critic dă 
seama despre această problemă la acea dată. 

3 Prinţul dispune de potestas, sacerdotul de auctoritas. 

creştin. La acest stadiu, cele două puteri rămân indepen¬ 
dente, sacerdoţiul având totuşi preeminenţa. 

De la această revendicare limitată la inspiraţia reli¬ 
gioasă şi morală a prinţului, sacerdoţiul trece la controlul 
moral al acţiunilor private ca şi al guvernării. Papa deţine 
autoritatea pentru a spune ceea ce este drept şi conform 
cu ordinea dorită de Dumnezeu. El poate să le reamin¬ 
tească regilor obligaţiile lor 1 . Pentru acest singur fapt el 
este judecător şi poate condamna un prinţ pentru 
păcatele sale. Această doctrină amintită constant, permite 
destule intervenţii. Afirmarea din ce în ce mai insistentă, 
la cele mai bune spirite ale secolului al X-lea, a primatu¬ 
lui spiritualului întăreşte şi mai mult această autoritate 2 . 
Raporturile spiritualului cu temporalul sunt comparate 
cu cele dintre suflet şi trup, ceea ce conţine tentaţia de a 
domina indirect lumea 3 . în plus, autoritatea papei era 
recunoscută în legătură cu spiritualul, partea cea mai 
nobilă,, de ce ar fi exclusă din temporal, care îi este inferi¬ 
or şi subordonat? De fapt, ideile teocratice se dezvoltă de 
la sine şi nu cunosc nici o limită. 

La drept vorbind, însăşi existenţa puterilor laice nu mai 
este dp conceput, dacă ele au drept unică utilitate să con¬ 
ducă poporul creştin spre mântuire, folosindu-se doar de 
mijloacele lumeşti. Ele se întemeiază în planul general de 
răscumpărare şi îşi pierd orice consistenţă prin ele însele. 
Teocraţia este construită pe incapacitatea de a recunoaşte 
puterilor laice un scop distinct de cel al Bisericii. Regii 
care nu slujesc Biserica îşi exercită în van puterea 4 . 

Mântuirea se capătă prin Biserică, de aceea judecata 


1 Tradiţia anterioară lui Grigore ai VU-lea este deja foarte 
bogată sub acest aspect. 

2 RATHIER DIN VERONA, Praeloquia, III, 2, in PL, 136 c 225. 

3 Această comparaţie clasică se întâlneşte la cardinalul 
Humbert: Est laicalis potestas tamquam pectus et brachia ad 
obediendurq et defendendum ecclesiam valida, in Adversus 
simoniacos, III, 29. 

4 Gladium sine causa portant, scrie cardinalul HUMBERT în 
Adversus simoniacos, III, 5. 

asupra puterilor temporale depinde adesea de aprecierea 
facilităţilor de care se bucură ea. De la regele evlavios şi 
credincios, a cărui colaborare se străduieşte să o obţină, 
la regele persecutor căruia îi contracarează acţiunile, 
Roma se amestecă fără încetare în domeniul politic. La 
drept vorbind, conştiinţa autorităţii morale şi religioase cu 
toate prelungirile sale şi ponderea drepturilor temporale 
dobândite sau revendicate formează una şi aceeaşi men¬ 
talitate, asigurată de dreptatea sa şi agresivă în mod 
suportabil faţă de puterile temporale. 

Aceste acţiuni încep cu nefericita expediţie militară a 
lui Leon al IX-lea împotriva normanzilor din Italia de Sud. 
Ea putea să se reclame din cele precedente, din moment 
ce papii conduseseră deja personal trupele în lupta 
împotriva sarazinilor. Leon al IX-lea pare să fi vrut să 
pună capăt tâlhăriei, căreia îi erau victime bisericile. O 
acţiune se putea justifica, dar nimic nu dovedea că îi reve¬ 
nea papei să o conducă. Acest fapt a făcut o proastă 
impresie asupra contemporanilor, de exemplu asupra lui 
Pier Damiani. 

începând cu pontificatul lui Nicolae al Il-lea, prevalează 
acţiuni temporale mai subtile. De la 1059, pacea cu nor¬ 
manzii este însoţită de recunoaşterea suzeranităţii apostolice 
asupra Italiei de Sud, iar noii vasali promit papalităţii - aju¬ 
torul militar. începând cu această dată, suveranul pontif 
îndreaptă agresivitatea normanzilor împotriva Siciliei, ocu¬ 
pate de arabi. Alexandru al Il-lea, după o perioadă de ezitare, 
continuă aceeaşi politică. în 1063, acceptă o parte din tro¬ 
feele victoriei şi dă iertarea luptătorilor, cărora le înmânează 
flamura Sfântului Petru. Puţin după aceea, săvârşeşte ace¬ 
leaşi gesturi în favoarea cavalerilor care participă la 
recucerirea Spaniei. Emite atunci pretenţii identice cu cele 
avansate în Sicilia. Pământurile cucerite vor aparţine papei. 
Spania a aparţinut dintotdeauna Scaunului apostolic, afirmă 
Alexandru al Il-lea care trebuie că se referea la donaţia lui 
Constantin. Grigore al Vll-lea, după el, are aceleaşi pretenţii. 

în 1066, Alexandru al Il-lea recunoaşte chiar legitimitatea 
pretenţiilor lui Wilhem Bastardul, asupra Angliei şi trimite 
flamura Sfântului Petru armatei invadatoare. Acest gest nu 

implica suzeranitatea papei, despre care nu există vreo urma 
în viitorul imediat. 

Repetarea aceloraşi fapte nu ne poate induce în eroare. 
Papalitatea contribuie la ridicarea armelor, acordând 
iertarea păcatelor. Ideea de cruciadă este deja constituită,, 
încă din această epocă. Papa îşi recunoaştea dreptul de a 
legitima acţiunea unui prinţ creştin împotriva altuia, într-o 
chestiune îndoielnică de jurământ şi de succesiune. Oare 
expediţia se schimba în război sfânt din cauză că părea 
legitimă pentru papa, sau pentru că Roma, care nu reuşea 
să-şi impună vederile reformatoare unui cler simoniac, 
găsea astfel un profit? Nu am putea să o spunem, cu pre¬ 
cizie. Conjugarea intereselor în cauză naşte confuzie. 

în mod evident, cruciada şi suzeranitatea pontificală 
merg alături. Totuşi, nu putem afirma că drepturile tem¬ 
porale decurg din cruciadă. Ele par mai curând legate de 
exploatarea acelei fausse donation a lui Constantin. încă 
de la pontificatul lui Alexandru al Il-lea, pretenţiile 
romane sunt clar afişate. Grigore al Vll-lea, care probabil 
nu este străin de aceste iniţiative, menţine experienţa în 
acest domeniu. într-o scrisoare din 1077, adresată regilor, 
conţilor şi prinţilor spanioli, el precizează că, în virtutea 
cutumelor antice, regatul Spaniei a fost predat preaferici¬ 
tului Petru in jus et proprietatem. Ocuparea de către 
sarazini a întrerupt slujba divină, iar papa aşteaptă de la 
prinţii creştini să-i ajute Sfântului Petru să recapete 
„dreptatea şi onoarea“ 1 . Sfântul Scaun emite deopotrivă 
pretenţii în legătură cu Ungaria, din cauza suzeranităţii pe 
care regele Ştefan I ar fi recunoscut-o papei Silvestru al II 
lea. Această vagă devoţiune nu elimină, de fapt, ascul¬ 
tarea pe care ceilalţi regi o datorează puterii spirituale a 
papei. Angajarea vasalică a ducelui Croaţiei sau a rega¬ 
tului Kievului ţine de voinţa suveranilor care găsesc în 
aceasta avantaje politice. 

De la această practică deja pusă la punct cu maturi- 


1 Registrum, IV, 28, ed. CASPAR, pp.345-346. 

tate, la afirmaţiile teoretice există o distantă. Dictatus 
papae par în mod curios în retragere, pentru că nu 
tratează despre raporturile cu puterile spirituale decât 
dintr-un punct de vedere spiritual. Grigore al Vll-lea îşi 
atribuie câteva semne onorifice. Papa „este singurul care 
se poate folosi de însemnele imperiale" şi „el este singurul 
om căruia toţi prinţii îi sărută picioarele". Aceste mici pre¬ 
tenţii se pot prevala de fausse donation a lui Constantin 
sau chiar de practici carolingiene. Aceste fapte au impor¬ 
tanţa semnelor. 

Papa „este singurul al cărui nume este rostit în toate 
bisericile". Această formulă, anodină în aparenţă, se 
referă la practica bine cunoscută de a cita numele epis¬ 
copului, al papei şi al suveranului în cursul celebrării 
messei. Rezervând acest privilegiu pontifului roman 
înseamnă că împăratul este exclus din această citare, 
înseamnă ruperea cu o tradiţie liturgică ce îi considera 
egali pe papă şi pe împărat. însemna că se pune capăt 
unirii indisolubile dintre cele două puteri şi că împăratul 
este aruncat în domeniul profan. 

Grigore al Vll-lea atribuie papei puterea de „a-şi dezle¬ 
ga supuşii de jurământul de fidelitate făcut celor necu¬ 
veniţi", prin urmare privarea unui rege ce nu respecta 
morala publică de orice autoritate asupra oamenilor. îi 
este permis deopotrivă „să îl demită pe împărat", adică de 
a-i pronunţa în mod valabil destituirea, după ce l-a privat 
de puterea sa. Aceste drepturi decurg direct din judecata 
morală pe care papa o poate exercita, în virtutea funcţiilor 
sale spirituale, asupra tuturor prinţilor creştini. Este con¬ 
secinţa clară â primaţului spiritual şi a deşertăciunii pu¬ 
terii neexercitate după voinţa lui Dumnezeu. Excomu¬ 
nicarea lui Henric al IV-lea, apoi Canossa, arată că 
Grigore al Vll-lea ştia să nu se mulţumească doar cu 
discursuri. 

Chiar sub această formă limitată, doctrina gregoriană se 
loveşte de obiecţii. împăratul deţine puterea sa de la 
Dumnezeu, nimeni nu-1 poate priva de acest drept şi nu îl 

poate excomunica. Prima scrisoare către Hermann de Metz, 
scrisă în timpul verii lui 1076, după prima excomunicare a 
lui Henric al IV-lea, constituie o veritabilă justificare teore¬ 
tică a propunerilor lapidare din Dictatus papae. Grigore al 
Vll-lea invocă precedente istorice, la drept vorbind puţin 
probante. Argumentaţia sa este mai puternică în legătură cu 
puterea de a lega şi de a dezlega, în cer şi pe pământ, dată de 
Christos Sfântului Petru, fără să se facă vreo excepţie pentru 
nimeni. Papa aminteşte întâietatea sacerdoţiului şi se 
întreabă de ce Sfântul Scaun, care poate cunoaşte chestiuni 
spirituale, nu le-ar cunoaşte, în aceeaşi măsură, şi pe cele ale 
epocii 1 . 

Cea de a doua scrisoare către Hermann de Metz, scrisă în 
martie 1081, intr-un moment dificil pentru papalitate, 
expune din nou aceleaşi principii, cu şi mai multă vigoare. 
Grigore al Vll-lea face un argument, încă o dată, din carac¬ 
terul nelimitat al puterii de a lega şi a dezlega dată Sfântului 
Petru. Biserica română, tată şi mamă a tuturor celorlalte, are 
puterea de a judeca în legătură cu toate chestiunile impor¬ 
tante, iar deciziile sale sunt fără apel. De atunci, superiori¬ 
tatea autorităţii sacerdotale asupra puterii regale, principiu 
recunoscut de multă vreme, îl priveşte în primul rând pe 
papă. Pe scurt, primatul papei în Biserică concentrează 
asupra Scaunului roman toate drepturile şi puterile recunos¬ 
cute Bisericii universale. Teocraţia nu este decât o variantă a 
tezelor expuse de nenumărate ori 2 . 

Justificării teoretice îi corespunde o practică ce este o 
adevărată guvernare sacerdotală a creştinătăţii, prin 
intervenţia repetată a papei pe lângă suverani. 
Corespodenţa lui Grigore al Vll-lea ne permite să ştim 
exact ce aşteaptă el de la regi şi care sunt motivaţiile sale. 
Ajung câteva exemple. El scrie regilor şi prinţilor din 
Peninsula Iberică pentru a-i îndemna să se comporte 
drept creştini şi, mai concret, pentru ca ei să favorizeze 
introducerea liturghiei romane în statele lor. Li se mai 


1 Prima scrisoare către Hermann de Metz, Registrum. IV, 2, 
ed. CASPAR, pp.293-297. 

2 Cea de a doua scrisoare către Hermann de Metz, Registrum. 
VIII, 21, ed. CASPAR, pp.545-563. 

adresează pentru ca ei să aducă tot ajutorul cuvenit car¬ 
dinalilor-legaţi care.se străduiesc să introducă reforma. 
Alte misive amintesc principiile canonice în legătură cu 
chestiunile particulare. Scrisorile lui Grigore al Vll-lea 
către regii Danemarcei, Norvegiei şi Poloniei sunt o dovadă 
pentru grija de a organiza Bisericile în acord cu ei. în plus, 
el îi îndeamnă pe suverani să acţioneze pentru convertirea 
păgânilor. Această corespondenţă nu se amestecă în 
chestiunile pur politice, decât atunci când pacea dintre 
prinţi şi regate pare ameninţată. 

Aceste intervenţii constante pentru a orienta acţiunea 
regilor şi pentru a le reaminti îndatoririle sunt compensaţia 
unei aprecieri foarte negative a puterilor laice în istoria lumii, 
încă din prima scrisoare către Hermann de Metz, Grigore al 
VH-lea scria, comparând puterea sacerdotală cu puterea 
regală: „una a fost inventată de orgoliul omenesc, cealaltă de 
pietatea divină; aceea tinde fără încetare către gloria zadar¬ 
nică, în vreme ce aceasta aspiră la viaţa cerească". Din afir¬ 
maţii cu caracter atât de peremptoriu, trebuie să tragem con¬ 
cluzia că originea puterilor pământeşti este, pentru Grigore al 
Vll-lea, pur omenească. Reprezintă respingerea adagiului 
bine cunoscut: orice putere vine de la Dumnezeu. Cu sigu¬ 
ranţă, Grigore al Vll-lea ar fi putut face distincţia între puter¬ 
ile legitime, cele ce se exercită conform moralei potrivit direc¬ 
tivelor clericilor, pe de o parte, şi celelalte, ce ţin de oameni şi 
chiar de Satana, pe de alta. Aceste dispute teologice au mai 
puţin interes decât punerea în evidentă a acestui caracter 
profan, laic şi păcătos al puterii. Este o transformare com¬ 
pletă a mentalităţilor. Cea de a doua scrisoare către Hermann 
de Metz întăreşte şi mai mult acest lucru. „Cine nu ştie, scrie 
Grigore al Vll-lea, că regii şi conducătorii pământeşti au avut 
ca strămoşi oameni care, necunoscându-1 pe Dumnezeu, s-au 
străduit cu o pasiune oarbă şi o intolerabilă trufie să-şi 
domine egalii, adică oameni, prin orgoliu, jaf, perfidie, într-un 
cuvânt, printr-o infinitate de mijloace criminale, foarte pro¬ 
babil să-l provoace pe prinţul acestei lumi, demonul." 

O asemenea sarcină este neobişnuită, şi despre excesul 
ei spune destul exasperarea luptei. Această referire la 
originea statelor în crimă şi opresiune, dinaintea creşti¬ 
nismului, datorează mult lucrării De Civitate Dei. Dar 

acest discurs nu înseamnă că se întâmplă totdeuna ast¬ 
fel. Convertiţi, regii sunt supuşi legii lui Christos şi 
devotaţi Bisericii sale. Ei îndeplinesc lucrarea lui 
Dumnezeu, în unire cu papa. Nu intră, în acest caz, în 
categoriile denunţate. Dimpotrivă, cei'care persecută 
Bisericile sunt ca părinţii lor. Le-au uzurpat puterile şi nu 
au nici un drept pentru a-i conduce pe creştini. Nu există 
legitimitate a puterilor temporale, decât în măsura în care 
se conformează puterilor spirituale. Regatele nu au, la 
urma urmelor, altă bază decât virtutea şi evlavia prinţilor. 
Timpul dispare în îndeplinirea obligaţiilor religioase. 

Urban al Il-lea apare ca un moştenitor şi un succesor, 
în ceea ce priveşte dominaţia temporală a Scaunului 
roman, el reafirmă drepturile dobândite. Cu toate acestea, 
extinde suzeranitatea Bisericii, afirmând, în 1091, într-o 
bulă pentru Sfântul Bartolomeu din Lipari că toate 
insulele din Occident, prin privilegiul împăratului 
Constantin, au fost date în proprietate Sfântului Petru, La 
puţină vreme după aceasta, o altă bulă aminteşte că insu¬ 
la Corsica a fost dată Bisericii romane. El primeşte ca 
donaţie comitatul Maguelone, care devine un fief pontifi¬ 
cal. în sfârşit, cruciada, în gândirea lui Urban al II-lea, tre¬ 
buia să aibă în Orient aceleaşi efecte ca în Occident şi, se 
pare, că el a considerat că Pământul sfânt poate deveni un 
regat vasal. 

în ceea ce priveşte puterea spirituală, Urban al II-lea se 
referă în mod expres la tradiţie şi, încă de la urcarea sa în 
Scaunul pontifical, la 15 octombrie 1088, îi scrie regelui 
Castiliei, Alfonso al Vl-lea, o scrisoare ce reprezintă o 
replică exactă a celei a - lui Gelasius către împăratul 
Anastasie. 

Intervenţiile papalităţii în chestiunile temporale, .prin 
intermediul judecării prinţului, ratione peccati, a exco¬ 
municării şi a dizolvării legăturii feudale, se justifica prin 
această putere de a lega şi a dezlega la care Grigore 
al Vll-lea face apel atât de des. Chiar dacă este aplicată în 
câmpul nesigur şi mişcător al chestiunilor acestui veac, 
logica aceasta este în mod evident, în primul rând morală 

şi religioasă. Ideea de cruciadă, suzeranitatea asupra unor 
teritorii determinate, revendicarea voalată a unei 
autorităţi asupra temporalului nu decurg instantaneu din 
aceleaşi principii. Primatul spiritualului explică parţial 
această presiune constantă exercitată asupra prinţilor. 
Suzeranitatea pontificală asupra regilor şi prinţilor pare 
să derive din oportunităţi politice şi din consideraţii mi¬ 
litare. înainte de a fi un sistem, este un expedient. în 
sfârşit, desemnarea geografică a regiunilor revendicate ca 
ţinând de Sfântul Scaun se inspiră din falsa donaţie a lui 
Constantin. Rolul acestui text este în creştere prin pontif¬ 
icatul lui Urban al II-lea. 

Motivaţiile cele mai profunde ale papei şi în principal 
cele ale lui Grigore al Vll-lea au reţinut îndelung atenţia 
analiştilor. Trecerea de la intenţiile religioase la conse¬ 
cinţele concrete nu încetează să creeze probleme. Cum să 
se explice faptul că Grigore al Vll-lea, atât,de fundamen¬ 
tal religios, nu a ezitat niciodată să provoace războiul? 
Cum se face că, apărător al libertăţii Bisericii, el uzează de 
toate mijloacele, inclusiv de constrângere, pentru a forţa 
opoziţia episcopilor şi a preoţilor? 

Pentru a defini echilibrul lor general, concepţiile lui 
Grigore al VH,-lea trebuie să fie analizate în structurile lor 
de ansamblu. Gândirea sa pare dominată de raporturile 
dintre Dumnezeu, lume şi puterile infernale. Dihotomia 
dintre bine şi rău este aici fundamentală. Este ceea ce ţine 
de Sfântul Spirit şi ceea ce este exclus din acesta, şi care 
se află în stăpânirea demonului. Ca succesor al lui Petru, 
papa este interpretul autorizat al lucrării lui Dumnezeu în 
lume. Cine vrea să trăiască potrivit Sfântului Spirit tre¬ 
buie să se conformeze exigenţelor sale. Există .ceva sim¬ 
plist în raţionamentele lui Grigore al VlMea. El nu ia în 
considerare nici dreptul, nici jurisprudenţa, nici guver¬ 
narea oamenilor, nici activităţile omeneşti. Este omul 
proiectului lui Dumnezeu. Universul său, iar corespon¬ 
denţa sa arată cât se poate de bine acest lucru, este cel al 
preoţilor, al călugărilor şi al regilor. Restul este ignorat, 
deoarece el este prizonierul unui sistem de reflecţie ce 

neglijează toţi intermediarii, toate structurile şi toate 
realităţile. Este mai mult o vedere mistică despre lume, 
decât o gândire teologică 1 . De altfel, Grigore al Vll-lea era, 
la urma urmelor, mai mult un om de acţiune decât un 
teolog, iar gândirea sa conţine multe incertitudini, când 
nu mai este vorba despre convingerile sale fundamentale. 

Misiunea papei este în întregime îndreptată către 
realizarea proiectului lui Dumnezeu. Ea ignoră eşecurile 
şi nu prea se pretează la conciliere. Consecinţele acţiunii 
sale pot uneori să apară disproporţionate în raport cu 
miza. 

Reforma pare, la urma urmelor, un efort decisiv pentru 
a-i antrena pe creştini în aprofundarea vocaţiei lor şi, în 
fapt, pentru a-i deprinde cu respectul valorilor morale 
fundamentale. Este o acţiune de sanctificare a lumii sau 
cel puţin de purificare şi de asanare. Acest program are 
forţa şi violenţa unei mişcări escatologice. Aceste mişcări 
sunt asemănătoare în măsura în care este vorba despre 
realizarea proiectului lui Dumnezeu. Bisericii îi revine să 
îl conducă. 

Soţie a lui Christos, mamă şi suverană, Biserica este 
sfântă. Aceste idei apar constant în scrisorile lui Grigore 
al Vll-lea, iar vocabularul său poartă marca acestui fapt 2 . 
Ordinea ierarhică este aici bine respectată, deoarece aces¬ 
te consideraţii îl privesc în primul rând pe papă, apoi pe 
episcopi şi clerici, şi, în sfârşit, pe credincioşi. Preoţii au 
asupra poporului creştin, care trăieşte în lumea profană, 
o autoritate întărită. Rolul clerului ca judecător al mora¬ 
vurilor şi al credinţei este crescut. Libertatea Bisericii 
este, în concepţiile lui Grigore al Vll-lea, un fapt evident, 
care nu se discută. Nu vedem cine ar fi îndreptăţit să o 
contracareze şi în numele cui. La urma urmelor, puterile 

1 A. NITSCHKE,. Die Wirksamkeit Gottes in der Welt Gregors 
VII. Eine Untersuchung iiber die religiosen Aeusserungen und 
politischen Handlungen des Papstes, in SG, t. V, 1956, pp. 115- 
219. 

2 J. VAN LAARHOVEN, Christianitas et reforme gregorienne, 
in'SG, t. VI, 1959-1961, pp. 1-98. 

laice sunt legitime în măsura în care Biserica le consideră 
astfel. 

Repusă în acest context de idei, disputa învestiturii 
laice apare ca o chestiune spinoasă şi un episod dureros, 
dar nu ca tema fundamentală a reformei, cel puţin din 
partea Bisericii. La drept vorbind, ceea ce creează pro¬ 
bleme este mult mai puţin procedura de alegere a unui 
episcop, la urma urmelor, decât transmiterea puterilor 
religioase. Ceea ce îi contrariază cel mai mult pe reforma¬ 
tori este faptul că regele, care este un laic, învesteşte în 
sensul exact al termenului. Punctul crucial este aca¬ 
pararea aparentă a puterilor religioase, iar nu desemnarea 
potrivit cutărui sau cufăr ui model. Ceea ce sesizează 
reformatorii este imposibilitatea pentru un prelat de a 
primi ceva de la rege care să poată să corespundă unei 
misiuni religioase. 

Puterile terestre sunt profane, parţial desacralizate. 
Noua ordine a lumii le privează de orizontul sacru care le 
sporea splendoarea. Legitimitatea lor se poate discuta. 
Cunoscând numai un singur destin pentru creştini, viaţa 
eternă neadmiţând specificitatea şi încă şi mai puţin 
autonomia chestiunilor lumeşti, papa nu recunoaşte 
decât o ordine, cea a lui Dumnezeu. în rest totul este to¬ 
leranţă, compromis, conciliere sau păcat. Teocraţia 
dizolvă toţi intermediarii şi aduce la condiţia de precari¬ 
tate toate ierarhiile. 

Succesorii lui Grigore al Vll-lea, Urban al Il-lea şi 
Pascal al II-lea, dau dovadă de mai multă energie şi 
intransigenţă, de altfel zadarnic, deoarece ei nu pot să-i 
desfidă pe toţi suveranii creştinătăţii în acelaşi timp. 
Compromisurile laborios elaborate rezolvă punctele de 
fricţiune concrete, dar nu reglementează dezbaterile ideo¬ 
logice. Creştinătatea trăieşte potrivit diferitelor ideologii, 
după cum este apropiată de Roma şi de teocraţia pontifi¬ 
cală, sau după cum, la umbra puterii sacre a regilor, ea se 
adaptează cu o vedere mai tradiţională a lucrurilor, admi¬ 
ţând că orice putere vine de la Dumnezeu. 

III 


Oamenii şi mijloacele 


Reforma Bisericii este continuată cu rare momente de 
slăbiciune timp de aproape trei sferturi de secol. O 
mişcare care schimbă până în temelii societatea creştină 
pune în acţiune energia şi convingerea unui mare număr 
de persoane. în primul rând, papii, care trebuie să-şi 
definească programul şi să-l pună în aplicare. Cardinalii 
au un rol excepţional în timpul întregii perioade, în cali¬ 
tate de consilieri şi colaboratori ai suveranului pontif. 
Acţiunea primeşte adeziunea unui număr crescând, de 
episcopi şi a unei părţi a clerului inferior. Călugării sunt, 
în general, destul de favorabili reformei, chiar dacă ei nu 
iau totdeauna parte la luptele decisive, din cauza renun¬ 
ţării la lume. în sfârşit, unii prinţi sunt favorabili ini¬ 
ţiativelor pontificale, iar oamenii de rând văd în aceasta 
realizarea dorinţelor lor. Pe scurt, personalul care duce şi 
susţine reforma este variat, dificil de definit şi, bine¬ 
înţeles, puţin cunoscut. 

Metodele pentru introducerea reformei sunt destul de 
rapid puse la punct şi se schimbă puţin. Noile reguli 
canonice sunt definite de papalitatea care le proclamă în 
conciliu. Un efort intelectual important este realizat pen¬ 
tru a le dovedi temeiul. Se naşte deopotrivă o polemică 
foarte ascuţită destinată susţinerii acţiunii papalităţii şi 
ruinării influenţei adversarilor. Difuzarea reformei în regate 
şi provincii le revine legaţilor pontificali care traversează 

ţara în lung şi în lat, ţin concilii, îi demit pe episcopii 
nedemni şi numesc în locul lor prelaţi devotaţi curiei 
romane. Această lucrare este reluată fără încetare, într-o 
manieră neprecizată, după bunul plac ăl tribulaţiilor 
reformei, în ritmul noilor obligaţii şi potrivit exigenţelor 
diverşilor pontifi. 


A. REFORMATORII 

Clericii reformatori, care orientează acţiunea Scaunului 
apostolic de la sosirea lui Leon al IX-lea la Roma până la 
pontificatul lui Alexandru al II-lea, formează un grup 
divers, dar suficient de caracteristic. în timpul acestei 
perioade, când reforma ezită încă între programul loren şi 
cel al italienilor, acest cerc se stabileşte cu trăinicie în 
Roma. Este constituit din clerici loreni veniţi cu episcopul 
deToul şi din italienii care li s-au alăturat. încă de la sino¬ 
dul din 1049, papa numeşte dintre aceştia episcopi-sub- 
urbicari , cardinali-preoţi şi diaconi 1 . Ei devin astfel colab¬ 
oratorii direcţi ai papei, în primul rând în funcţiile sale 
liturgice şi pastorale. Ei sunt mai ales principalii artizani 
ai politicii sale de reformă a Bisericii 2 . 

Friedrich de Lorena era arhidiacon în dioceza de Liege 
înainte de a veni la Roma. Prin urmare, Leon al IX-lea i-a 
încredinţat misiuni importante. în 1054, fratele său, 
ducele Godefroy le Barbu, prin căsătoria cu Beatrice, 
văduva marchizului Bonifaciu de Toscana, era în măsură 
să joace un rol determinant în Italia Centrală. în luptă cu 


* 

Suburbicari: care ţin de cele şapte dioceze ce înconjură 
Roma (N. tr.) 

1 Episcopiile suburbicare sunt: Ostia, Porto, Albano, 
Tusculum, Silva Candida, Palestrina şi Sabina care o înlocuieşte 
pe Velletri în 1063. 

2 H. W. KLEWITZ, Die Entstehung des Kardinalkolegium, in 

Zeitschrift der Savigny Stif'ung fur Rechtsgeschichte. Kan Abt., 
25, 1936, p.115 şi urm., reluat in H. W. KLEWITZ, 

Reformpapsttum und Kardinalkolleg [477], 

Henric al III-lea, el tiu se împacă cu curtea germanică 
înainte de 1056. După această dată, el nu prea este favo¬ 
rabil politicii germane, fără a fi, prin aceasta, un partizan 
al papalităţii 1 . Friedrich de Lorena, cardinal şi consilier al 
lui Leon al IX-lea, este suspect împăratului pentru motive 
politice precum şi religioase. După moartea lui Leon al 
IX-lea, el este nevoit să părăsească Roma, cunoaşte exilul 
în insulele Tremiti, înainte de a fi ale.s abate la 
Montecassino. Este papă, pentru puţin timp, sub numele 
de Ştefan al IX-lea. 

Cardinalul Humbert are o influenţă mai profundă şi 
mai durabilă. Intrat de tânăr la mănăstirea de la 
Moyenmoutier din dioceza Toul, primeşte aici o solidă 
formaţie intelectuală şi, fapt rar pentru epoca sa, învaţă 
limba greacă. A venit la Roma la solicitarea lui Leon al 
IX-lea, care îl cunoscuse pe când era episcop de Toul 2 . 
Cardinal, episcop de Silva Candida din 1050, joacă încă de 
atunci un rol de prim plan în raporturile cu Biserica 
greacă. Influenţa sa este mare la Roma, atunci când, prin 
publicarea lucrării Adversus simoniacos, sub pontificatul 
lui Ştefan al IX-lea, devine principalul teoretician al refor- • 
mei. Colaborator al lui Nicolae al II-lea, semnătura sa 
apare o dată cu cea a papei, pe toate actele oficiale. Moare, 
după toate probabilităţile, în acelaşi an cu acesta. 

Din Lorena, Leon al IX-lea a adus şi alţi clerici pe care îi 
regăsim la Roma cu titlul de cardinal-preot. Este cazul lui 
Hugues Candide şi al cardinalului Benon. Alţii sunt promo¬ 
vaţi episcopi în provincia ecleziastică a Romei. Astfel sunt 
Ogier din Perugia, Hermann din Cittâ di Castello şi Mainard 
din Urbino. Pe scurt, mediul reformator loren, care se pune 
în acţiune la Roma, îşi are prelungirile în Italia Centrală. 


f. H. GLAESENER, Un mariage fertile en consequences, 
Godefroy le Barbu et Beatrice de Toscane, in RHE, t.42, 1947, 
pp.379-416; ID., Les demeles de Godefroy le Barbu avec Henri III 
et l’eveque Wason, in RHE, t 40, 1944, pp. 141-170. 

2 HUMBERT este autorul lucrării Vita Leonis zisă a lui 
Wibert, in PL, 143. Cf. H. TRITZ, Die hagiographischen Quellen 
zur Geschichte Papst Leos IX, in SG, IV, 1952, pp. 191-364. 

Reformatorilor italieni le revin funcţii şi mai impor¬ 
tante, căci dintre ei, cu excepţia cardinalului Humbert, şi-au 
ales Leon al IX-lea şi succesorii săi cardinalii titulari ai 
sediilor suburbicare. Deja în octombrie 1057, Bonifaciu 
din Albano, pare să fi jucat un rol important în alegerea 
lui Ştefan al IX-lea, apoi cu Pier Damiani, el dă un sprijin 
constant lui Nicolae al II-lea în timpul alegerii sale şi pe 
întreg parcursul pontificatului său 1 , Cardinalii-episcopi îl 
însoţesc pe Nicolae al II-lea la sinoadele pe care le ţine în 
afara Romei şi semnează diplomele şi celelalte acte din 
cancelaria pontificală. începând cu această dată, ei for¬ 
mează un grup reformator a cărui importanţă este deter¬ 
minantă. Or, tocmai lor le remite Nicolae al II-lea, prin 
decretul din 1059 despre alegerea pontifilor, alegerea 
papei. Este cât se poate de evident că, în plus faţă de 
aspectul juridic al chestiunii, această decizie semnifică 
continuarea reformei întreprinse faţă de tot şi împotriva 
tuturor. 

Pier Damiani este mai bine cunoscut graţie operelor sale. 
Născut la 1007 la Revenna, după studii la Faenza şi Parma, 
se face eremit la Fonte Avellano, către 1035, devenind aici 
prior în 1043. începând din această perioadă, el este con¬ 
ducătorul spiritual al celor care se străduiesc să promoveze 
reforma Bisericii în regiunea mărcilor. îi denunţă pe episcopii 
nedemni şi intervine prin pana sa pentru a obţine numiri 
judicioase. Este vorba despre un concurs de opinii 2 . 
Personalitate cu o situaţie importantă şi respectată, împăratul 
Henric al Ill-le.a îi ordonă să-l ajute cu sfaturile sale pe papa 
Clement al II-lea. începând cu această dată, are acces în cer¬ 
curile conducătoare din Roma. Numit episcop de Ostia şi car¬ 
dinal de papa Ştefan al IX-lea, în 1057, el rămâne în aceste 
funcţii, în ciuda faptului că ele îi repugnau,' cât şi a 
numeroaselor lui demisii, din moment ce nu i se cunoaşte 


1 D. HÂGERMANN, Zur Vorgeschichte des Pontificats 
Nicolaus II, in ZKG, t. 81, 1970, pp.352-361. 

2 P. PALAZZINI, San Pier Damiano al centro della riforma 
della chiesa marchigiana nel secolo XI, in San Pier Damiano 
[482], t.II, pp. 161-232. 


397 



succesorul înaintea morţii. Prezent la toate sinoadele, 
frecvent în anturajul papilor Nicolae al II-lea şi Alexandru al 
II-lea este, în «plus, însărcinat cu numeroase misiuni delicate, 
în tipul iernii 1059-1060 sau 1060-1061, se află la Milano, 
cu Anselmo da Baggio, pentru a găsi o cale rezonabilă între 
simonie şi Pataria. După alegerea lui Anselmo ca papă, sub 
numele de Alexandru al II-lea, joacă un rol important în 
apărarea celui ales, contra antipapei Cadalus. Lucrarea sa 
Disceptatio synodaJis justifică, în faţa unui sinod de episcopi 
şi a curţii germanice, alegerea noului papă. Ultima sa misi¬ 
une în Germania, din 1069, avea ca scop să-l împiedice pe 
Henric al IV-lea să-şi repudieze soţia 1 . 

Operele sale nu sunt mai puţin importante. Unele, scrisori 
sau opuscule, se ocupă de evenimente. Altele se situează la 
distanţă faţă de actualitate şi sunt adevărate tratate teore¬ 
tice. Eremit şi ascet, Pier Darniani îndeamnă la sfinţenie 
într-un mod sever. Operele sale spirituale au ceva excesiv. 
Stăpân perfect pe retorica sa, este un redutabil polemist 
care-şi ridiculizează necruţător adversarii. Sunt numeroşi cei 
care au susţinut această vervă, şi în special Cadalus. în mod 
foarte curios, în chestiunile legate de viaţa laică şi de 
Biserică, judecata sa este echilibrată, iar soluţiile sale prac¬ 
tice. Atitudinea sa în faţa hirotonisirilor făcute de simoniaci 
este caracteristică. El refuză rigorile pe care cardinalul 
Humbert le proiecta fără înconjur. Această moderaţie sur¬ 
prinzătoare, care contrastează cu brutalitatea discursurilor, 
lasă să planeze un mister asupra personajului. 

Pontificatul lui Alexandru al II-lea este suficient de 
îndelungat (1061-1073), pentru ca reforma ecleziastică să 
apară, In acest context, ca rezultatul unei politici îndelung 
purtate. Din acest punct de vedere, este exemplar, chiar 
dacă nu va fi lipsit de paradoxuri. Anselmo da Baggio, 
provenit din cea mai bună nobilime din Milano şi cleric în 
acest oraş înainte de a deveni episcop de Lucea, nu este 
în episcopia sa un reformator dintre cei mai decişi. 
Activitatea sa este şi mai domoală decât la Milano, unde 
era unul dintre conducătorii Patariei. Sub pontificatul lui 


1 G. LUCCHESI, Per una vita di San Pier Damiano, in San 
Pier Damiano [482], t I, pp. 13-179, şi t. II, pp. 13-160. 

Nicolae al II-lea. el joacă un rol diplomatic deloc de neglijat, 
ca legat în Germania, în acelaşi timp cu Hildebrand, în 
1057, apoi la Milano cu Pier Damiani. 

La moartea lui Nicolae al II-lea, cardinalii-episcopi sunt 
cu toţii partizanii reformei, de aceea, alegerea lui Anselmo, 
care se face potrivit procedurilor prevăzute de decretul din 
1059, nu poate fi rodul unui compromis. Alexandru al II-lea 
este alesul reformatorilor conduşi poate de Hildebrand. 
Obstacolele se află în altă parte, din partea nobilimii care 
deţine o parte din Roma şi care, din spirit particularist şi 
prin referirea la tradiţia recentă, doreşte să smulgă aces¬ 
tui grup reformator desemnarea papei. Nobilimea romană 
solicită intervenţia curţii Germaniei şi se raliază alegerii 
sale. Desemnarea episcopului de Parma, Cadalus, ca 
antipapă, se face în aceste condiţii. Situaţia lui Alexandru 
al II-lea nu este foarte convenabilă. El are simpatia lui 
Godefroy, marchiz de Toscana, şi a prinţilor normanzi. La 
Roma, cartierul Trastevere este pentru el. Restul Cetăţii 
eterne şi satele din jur sunt favorabile adversarului său. 
Ungerea sa se face în condiţii tulburi cu sprijinul forţelor 
militare normande. Recunoaşterea sa oficială de către 
curtea Germaniei face obiectul unor îndelungate anchete 
şi al unor târguieli delicate 1 . Cu toate acestea, el a sfârşit 
prin a se impune, prin negociere, şi cu timpul, ceea ce 
constituia un semn rău pentru viitorul reformei. 

La moartea sa, în 1073, o primă generaţie de reforma¬ 
tori dispăruse deja. Alţi cardinali înlocuiesc figurile cunos¬ 
cute. Supravieţuiesc doar Pier Damiani, foarte bătrân, şi 
Hildebrand. Personalul ecleziastic câştigat pentru reformă 
s-a înnoit şi devenise atât de numeros, încât nu se mai 
poate vorbi despre un grup. Se poate evalua influenţa 
noilor idei prin identificarea episcopilor care îl însoţeau pe 
Alexandru al II-lea în diversele sale deplasări. Originea 
cardinalilor şi a episcopilor care formau anturajul papei 


1 F. HERBERTHOLD, Die Angriffe des Caâalus von Parma 
(Gegenpapst Honorius II) auf Rom in den Jahren 1062-1063. in 
SG, II, 1947. pp.477-503. 

este la fel de revelatoare. Alexandru al II-lea a făcut foarte 
puţin apel la clericii veniţi de la Milano sau din Lucea. 
Dimpotrivă, mai mulţi călugări de la Montecassino sunt pro¬ 
movaţi cardinali, la instigarea lui Hildebrand, se pare, iar alţi 
câţiva devin episcopi. Există printre legaţii lui Alexandru al 
II-lea un anumit număr de străini, ceea ce marchează 
lărgirea audienţei reformei. Cu toate acestea, mediul cel mai 
fundamental câştigat pentru acţiunile pontificale este cel al 
prelaţilor din provincia ecleziastică a Romei. 

Alegerea lui Hildebrand ca papă, sub numele de 
Grigore al Vll-lea, pare un indiciu de continuitate. Rolul 
său sub precedentul pontificat părea să excludă sur¬ 
prizele. însemna să nu se ţină seama de personalitatea lui 
Grigore al Vll-lea, care este, în mod clar, mult mai afir¬ 
mată decât cea a predecesorului său. Omul n-a lăsat 
indiferenţi. El a fost furibund atacat de polemiştii din par¬ 
tida imperială, în cei mai violenţi termeni şi fără a scuti 
injuriile şi grosolănia. De asemenea, are partizani 
hotărâţi, care nu au ezitat să sufere din plin pentru el şi 
pentru- cauza pe care o reprezenta. Patima care se degajă 
din toată această literatură de luptă surprinde şi cititorul. 
Chiar dacă se ia în considerare retorica, pe care toţi aceşti 
scriitori o cunosc foarte bine, rămâne nivelul patimilor, de 
o rară violenţă. Este dificil să ne facem, din aceste surse, 
o viziune corectă despre această poveste. 

Uneori, i-au fost atribuite prea multe lui Hildebrand. El 
nu are, la Roma, o poziţie dominantă începând cu pontifi¬ 
catul lui Leon al IX-lea, ci numai la sfârşitul pontificatu¬ 
lui lui Nicolae al II-lea şi sub Alexandru al II-lea 1 . Cei mai 
în vârstă decât el deţin multă vreme rolurile principale. De 
asemenea, ideile lui Hildebrand se făuresc lent, în grupul 
reformator roman. Italian, el nu adoptă decât târziu vede¬ 
rile radicale venite din Lorena sub impulsul evenimentelor 
şi într-un context de lupte decisive. El datorează formaţiei 
sale un punct de vedere mistic asupra lumii, care 


1 A. MI CHEL, Humbert und Hildebrand bei Nikolaus II (1059- 
1061), in HJB, 72, 1952, pp. 133-161. 

agravează şi mai mult hotărârile juridice. Temperamentul 
şi fervoarea transformă regulile canonice şi procedurile 
tradiţionale în măsuri de forţă. 

Originile, precum şi legăturile sale de familie nu sunt atât 
de bine cunoscute, cât ar trebui pentru a-i scrie exact istoria. 
Polemica a aruncat multă vreme lumini neclare, pentru că 
adversarii săi s-au complăcut în a-1 declara de origine 
obscură şi de condiţie inferioară, chiar abjectă. Aceste afir¬ 
maţii tindeau la desconsiderarea sa în ochii unei societăţi 
aristocratice. Născut la Soano, în Toscana, între 1015 şi 
1020, a venit foarte tânăr la Roma. A fost educat la 
mănăstirea Santa Maria Aventina, unde unul din unchii săi 
era abate şi, probabil, a frecventat şcoala de la Laterano 1 . Are 
o poziţie privilegiată pe lângă papa Grigore al Vl-lea, pe care 
îl urmează în exil, în Germania, după demiterea sa în 1046. 
Este, prin testament, moştenitorul său, ceea ce ne lasă să 
presupunem legături de rudenie. Este primul indiciu serios 
al inserării lui Hildebrand în mediile nobile ale Romei. Sub 
pontificatul lui Leon al IX-lea, el devine administrator la San 
Paolo Fuori le Mura. Legat al papei în mai multe rânduri, 
arhidiacon al Bisericii romane începând din 1059, el ocupă 
această poziţie-cheie până la ridicarea sa la gradul de suveran 
pontif. Are sprijin în Roma, în anumite cartiere şi în unele 
grupuri familiale care sunt numai vag cunoscute. Este mai 
ales cleric al Bisericii din Roma, şi această înrădăcinare nu 
este fără importanţă 2 . 

Formaţia intelectuală a lui Hildebrand pare solidă, dar 
puţin avansată. Scrisorile sale arată că el cunoaşte destul 
de bine Biblia, dar prea puţin pe Sfinţii Părinţi ai Bisericii 
şi tradiţia. Conştient de limitele cunoştinţelor sale, îi soli¬ 
cită pe cei pe care îi consideră mai savanţi decât el. îi 
angajează în cercetare şi se străduieşte să obţină de la ei 
lucrări susceptibile să-i fixeze doctrina. Pune să se exe¬ 
cute compilaţii de texte pentru a dovedi legitimitatea 


1 W. HOLTZMANN, Laurentius von Amalfi. Ein Lehrer 
Hildebrands, in SG, I, 1947, pp.207-236. 

2 G. MARCHETTTLONGHI, Ricerche sulla famiglia di 
Gregoiio VII, in SG, t. II, 1947, pp.287-333. 

decretelor adoptate în concilii. în acest domeniu pur inte¬ 
lectual, Grigore al Vll-lea nu este ferit de dispreţ. Luările 
sale de poziţie, în legătură cu unele chestiuni delicate, 
sunt uneori formulate în termeni greu conciliabili. Câteo¬ 
dată, este tentat să reglementeze problemele prin hotărâri 
cu caracter practic sau disciplinar, fără să trateze subiec¬ 
tul în fond. Se întâmplă chiar să se mulţumească cu 
părerea altora în aceste probleme 1 . 

Cucernicia şi simţul creştin ale lui Grigore al Vll-lea au 
fost puse la îndoială de adversarii săi, care nu erau la 
prima acuzaţie, şi mai serios de istorici, foarte surprinşi 
de maniera sa de a interveni în chestiunile laice. în timp 
ce nu înceta să proclame sfinţenia şi spiritualitatea 
Bisericii, el se amesteca în probleme temporale aşa cum 
nici unul dintre predecesorii săi n-o făcuse. Partizan al 
libertăţii alegerilor episcopale, desemnează el însuşi 
numeroşi candidaţi. Chiar dacă plasează clerul mai pre¬ 
sus de orice demnitate umană, el nu ezită să-i incite pe 
laici să se ridice împotriva clericilor pe care îi consideră 
nedemni. Există la Grigore al Vll-lea o voinţă de dominare 
şi, uneori, un spirit belicos care surprind. De aceea este 
necesar să scoatem în evidenţă calităţile spirituale şi reli¬ 
gioase ale papei. Nu este deplasat să subliniem ceea ce el 
poate avea fragil şi vulnerabil. Unele scrisori către prie¬ 
tenii săi, Hugues de Cluny sau contesa Mathilde, dau 
seamă de durerea sa sau îi dezvăluie tristeţea. Această 
mărturie de omenie la un om strivit de încercări dă un 
anumit preţ vieţii sale. Poate că a existat un mister la 
Grigore al Vll-lea, deoarece această înaltă spiritualitate îî 
eliberează de această rătăcire în chestiunile laice. 

Urban al Il-lea ştie mai bine să împletească supleţea cu 
fermitatea, pentru că are o capacitate stupefiantă de a 


1 Este concluzia pe care o putem trage din analiza penetrantă 
a lui G. MICCOLI, Le ordinazioni simoniache nel pensiero di 
Gregorio VII. Un capilolo della dottrina del primato, in Studi 
medievali. 1963, pp. 104-135. Reluat în G. MICCOLI, Chiesa 
Gregoriană (439], pp. 169-203. 

trage foloase din evenimente şi de a se folosi de oameni. 
Născut către 1040, la Châtillon-sur-Marne, dintr-o ascen¬ 
denţă aristocratică, işi dobândeşte formaţia la şcoala cate¬ 
drală din Reims, ceea ce face din el un cleric eminent pen¬ 
tru religie şi ştiinţă. Arhidiacon al acestei metropole, după 
o călătorie în Italia şi o şedere la abaţia Cava, se face 
călugăr la Cluny, între 1073 şi 1077. Este dintre cei pe 
care îi trimite abatele Hugues de Semur, în 1078, la 
Grigore al VH-lea, pentru a sluji Biserica romană. Episcop 
de Ostia, legat pontifical în Germania, în 1084-1085, el 
face dovada unei mari dibăcii. îl slujeşte pe Victor al III-lea, 
pe care gregorienii cei mai intransigenţi îl dezaprobă, şi îi 
urmează în 1088. încă de la alegerea sa, într-o scrisoare 
către episcopatul german, el se recunoaşte drept continu¬ 
atorul lui Grigore al VlI-lea. Cu toate acestea, de la tem¬ 
porizarea necesară, creată de situaţia respectivă, până la 
afirmarea unor principii, distanţa pare mare, iar abilitatea 
nu explică totul. Trebuie să recunoaştem locul deţinut de 
evoluţia ideilor, deoarece Urban al II-lea, ca moştenitor, 
pare nu mai puţin capabil de a modifica guvernarea, ca şi 
doctrina sa. 

Acest amestec de supleţe şi de forţă este probabil să-i fi 
lipsit lui Pascal al II-lea, care pare, în acelaşi timp intran¬ 
sigent, aşa cum o arată primele concilii ale pontificatului 
său, şi incapabil să dejoace capcanele, să negocieze cu 
profit şi să evite un eşec, cum o arată criza din 1110-1111. 
Haosul guvernării pontificale dezvăluie slăbiciunea reală a 
omului şi incertitudinile sale. La această dată, reforma 
este atât de avansată, încât episcopii, în mare parte, nu 
suportă această lovitură de forţă împotriva papei. 

Aplicarea programului reformator îi pune progresiv pe 
episcopi, clerici şi călugări în faţa obligaţiei de a se plia 
exigenţelor precise şi uneori noi ale papalităţii sau de a se 
revolta. Atitudinea fiecăruia corespunde unui anume 
interes, iar istoria locală este de cea mai mare diversitate, 
pentru aceste vremuri. O înţelegere generală a faptelor 
legate de reformă este dintre cele mai complexe. 

De fapt, este vorba de măsuri destul de diferite care nu 

provoacă, toate, aceleaşi reacţii. Există, se ştie, o reformă 
morală, întreprinsă de mai multă vreme cu un succes 
atenuat. Episcopatul nu este în unanimitate pentru a 
acţiona viguros împotriva preoţilor căsătoriţi. Este o 
chestiune de convingeri sau, uneori, de oportunitate. Unii 
mitropoliţi din Germania refuză pur şi simplu acest pro¬ 
gram. Apărarea simoniacilor este mai dificilă şi puţini 
sunt aceia care se aventurează într-o asemenea acţiune, 
în sfârşit, există lupta pentru libertatea Bisericii cu inter¬ 
zicerea învestiturilor laice, care nu capătă un caracter 
crucial decât în imperiu. Aceste măsuri ating în mod dife¬ 
rit clerul. Nimic nu dovedeşte că un episcop partizan al 
reformei morale este, în acelaşi timp, ostil învestiturii 
laice. Thierry, episcop de Verdun, a secundat energic 
acţiunea reformatoare a lui Leon al IX-lea. El nu poate 
admite desfacerea legăturilor tradiţionale dintre imperiu şi 
Biserică. Atitudinea sa în conflictul dintre papă şi împărat 
rămâne nesigură. însă, nu rămâne un episcop mai puţin 
bun ca urmare a acestui fapt 1 . Invers, nu se poate dovedi 
că personalul gregorian a fost totdeauna, prin cultură şi 
cucernicie, superior clericilor numiţi de împărat. 
Simplificările polemicii alterează faptele. 

Comportarea episcopilor nu este totdeauna constantă. 
Unii schimbă tabăra, alţii trădează. Episcopii din Germania 
sunt într-o situaţie foarte penibilă. Unii preferă să fugă de 
la curte noaptea, mai curând decât să declare nulă exco¬ 
municarea rostită de Grigore al Vll-lea împotriva lui 
Hernie al TV-lea. Alţii preferă să lipsească şi pleacă de la 
adunări. Cei care păstrează relaţii bune şi cu papa şi cu 
împăratul sunt în măsură să servească drept intermedi¬ 
ari. în regatul Franţei, episcopii favorabili reformei sunt 
şocaţi de duritatea legatului Hugues de Die. Ei se plâng de 


1 N. HUYGHEBAERT, SaJnt Leon LX etla lutte contre la simonie 
dans le diocese de Verdun, in SG, I, 1947, pp.417-432. Este şi 
cazul lui Wezilon, arhiepiscop de Maienza. Cf. H. BUTTNER, Das 
Erzstift Mainz und die LUosterrefonn im 11. Jahrhundert, in Archiv 
fur Mittelrheinische Kirchengeschichte, t.I, 1949, pp.30-64. 

acuzaţii de simonie aruncate cu mare uşurinţă, de pro¬ 
cese prea repede făcute, de sentinţe excesive. 

într-un mod mai general, episcopii şi clericii aderă la 
partida unuia sau altuia dintre protagonişti, după 
legăturile pe care le întreţin cu puterea sau cu grupul 
dominant. Episcopii toscani ai contesei Mathilde nu au 
prea mari merite în a fi gregorieni. Numai excepţiile sunt 
semnificative, într-o tabără ca şi în cealaltă. Episcopatul, 
care este de fapt în centrul acestei fierberi, este, în ansam¬ 
blu, destul de puţin cunoscut. Impresia dominantă este 
cea impusă de scrierile polemice ale reformatorilor şi ele 
nu sunt prea liniştite. Acuzaţiile aduse trebuie nuanţate, 
deosebind practicile scandaloase de gesturile tradiţionale. 

Contribuţia călugărilor la mişcarea de reformă este, în 
acelaşi timp, profundă şi reţinută în detaliu. Faptul că ei 
sunt cuceriţi de programul de regenerare morală a Bisericii 
este o certitudine. Papalitatea primeşte ca moştenire şi 
face să rodească impulsurile moralizatoare care, în secolul 
precedent, au dat naştere la mişcarea de restaurare mo¬ 
nastică. Asupra acestui proiect există o convergenţă evi¬ 
dentă, iar continuitatea spirituală pare puţin îndoielnică. 

Nu s-ar putea afirma că aspiraţiile monastice de 
reformă merg mult mai departe. Problema învestiturilor 
laice, a libertăţii Bisericii şi a ordinii puterilor în lume nu 
se referă în mod direct la ele, atât din cauza situaţiei 
materiale, cât şi din cauza profesiunii lor monastice. 

în Germania, marile abaţii sunt imperiale, iar celelalte 
episcopale. Regele le deţine prin intermediul credincioşilor 
săi. Independente unele de celelalte, ele nu formează, în afara 
excepţiilor remarcabile, un ordin şi nu pot acţiona împreună 
într-un mod coerent. De fapt, abaţiile contează mai puţin 
decât episcopiile. Acolo unde sunt favorabile papalităţii, 
aceasta se datorează faptului că, prin particularismul regio¬ 
nal, ele sunt ostile regelui. în alte părţi, ele se bucură de mai 
multe libertăţi, mai ales atunci când sunt total eliberate de 
orice tutelă laică, aşa cum este Cluny. Cu toate acestea, nu 
există în ilustra abaţie din Burgundia un refuz de principiu 
faţă de Biserica privată. Se ştie că reforma clunisiană constă 

adesea în câştigarea pentru regenerarea vieţii monahale a 
proprietarului laic, care îşi abandonează drepturile sale con¬ 
ducătorului de ordin. Pe scurt, baza juridică a ordinului de la 
Cluny este sistemul Bisericii private. Libertatea Bisericii, cea 
a episcopilor faţă de rege nu îi priveşte şi nu au mare lucru 
de câştigat, din aceasta. Singura care contează este papali¬ 
tatea, dar nimic nu dovedeşte că ar fi existat la Cluny senti¬ 
mentul că ea trebuia să se elibereze de puterea imperială. 
S-ar fi acomodat foarte bine cu tradiţia anterioară. Nici un 
clunisian nu a participat la polemicile despre învestituri. 

Profesiunea monastică acuză şi mai mult această lipsă 
de angajare. Monahismul este o şcoală de sfinţenie prin 
rugăciune şi viaţă ascetică. Biserica seculară, divizată în 
dioceze, este o ierarhie de episcopi şi de preoţi, însărcinată 
să predea credinţa şi să administreze sfintele taine popo¬ 
rului creştin. Aceste două structuri sunt foarte diferite. 
Autonomia şi libertatea mănăstirilor, care sunt prin 
vocaţie în afara lumii, se concep foarte bine la Cluny, nu 
cele ale clerului, care trăieşte în lume şi sub autoritatea 
regilor 1 . De aceea abaţia de la Cluny aduce reformei 
morale a Bisericii şi programului său, un sprijin fără re¬ 
zervă ca cel conceput în epoca lui Alexandru al II-lea. în 
timpul disputei învestiturilor, ilustra mănăstire are o ati¬ 
tudine conciliantă, rezervată şi aproape neutră. 

Hugues de Semur întreţinea cele mai bune relaţii cu 
diferiţi papi. El este, în mai multe rânduri, legat pontifical şi 
conduce concilii reformatoare unde aplică cu discernământ 
instrucţiunile pontificale. Acţiunea sa în Franţa, sub pontifi¬ 
catul lui Alexandru al II-lea, nu face să apară vreo dificultate 
specială. Foarte legat de Grigore al Vll-lea, îi trimite călugări, 
printre care- Eudes de Châtillon, pentru a întări personalul 
curiei romane. La începutul pontificatului lui Urban al II-lea, 
el furnizează mijloace financiare pentru papalitate, a cărei 
situaţie este alarmantă. Un călugăr de la Cluny ocupă sub 
pontificatul lui Urban al II-lea şi al lui Pascal al II-lea funcţia 


1 TH, SCHIEFFER, Cluny et Ia querelles des investitures, in 
RH, t. 225, 1961, pp. 47-72. 

de „cămăraş", adică de trezorier al Sfântului Scaun 1 . Hugues 
de Semur are relaţii bune şi cu împăratul Henric al IV-lea, 
care îi este fin. Moderat, se străduieşte să-l împace cu 
Grigore al Vll-lea. La Canossa, unde el a intervenit atât de 
mult în favoarea iertării, nu sesizează, după toate proba¬ 
bilităţile, problemele de principiu. Abatele de la Cluny nu este 
totuşi niciodată complezent faţă de suveran. Atunci când 
acesta este din nou excomunicat, încetează orice legătură cu 
el, potrivit normelor de drept canonic. Când Henric al IV-lea 
îl capturează pe Eudes de Châtillon, emisar papal, nu 
încetează să intervină până ce acesta nu este eliberat. 
Această atitudine conciliantă se întâlneşte în monahismul 
străvechi. Aşa se întâmplă şi la Montecassino, unde abatele 
Didier, cardinal al Bisericii romane, are o atitudine fluctu¬ 
antă, mai puţin clară decât cea a lui Hugues. Ales papă sub 
numele de Victor al IlI-lea, acest moderat nu cedează nimic 
important în timpul scurtului său pontificat 2 . 

Atitudinea abaţiilor conducătoare de ordin nu antrenează 
în mod obligatoriu pe cea a tuturor filialelor. Introducerea de 
prieorate clunisiene în comitatul Champagne, acţiune con¬ 
temporană cu pontificatul lui Grigore al Vll-lea, este mar¬ 
cată de o înclinaţie mai accentuată pentru reformă 3 . Alte 
mănăstiri se declară mult mai deschis de partea papalităţii 
şi a reformei. Este cazul celei de la Vallombreuse, ai cărei 
călugări sunt adversarii cei mai hotărâţi şi mai eficaci ai lui 
Pier Mezzabarba, episcop al Florenţei. Călugării care străbat 
oraşul întreţin agitaţia populară împotriva lui, prin predicile 
lor. Unul dintre ei. Pier, care se supune voluntar încercării 
focului pentru a dovedi că episcopul este simoniac, iese 
nedemn din ordalia lui Settimo. Dumnezeu şi-a dat sentinţa. 
O insurecţie îl obligă pe episcop să fugă. Este demis, de fapt, 
fără a i se instrumenta cazul şi fără judecată canonică sau 
avizul superiorului ierarhic. 


1 D.B. ZEMA, Economic reorganisation of the roman see, in 
SG, I, 1947, pp. 137-168. 

2 R. GREGOIRE, Le Mont-Cassin dans la reforme de l’eglise 
de 1049 â 1122, in II Monachesimo (475), pp.21-44. 

3 M. BUR, La formation [182], p. 224 şi urm. 


407 



în Germania, congregaţia de la Hirsau slujeşte drept 
punct de sprijin pentru reformă. Această mănăstire din 
dioceza Speyer era condusă, din 1069, de un gregorian 
fervent, abatele Wilhelm. Aceste locuri îl primesc, după 
dieta de la Forcheheim, pe legatul Bernard de Saint- 
Victor, care rămâne aici aproape un an. Antiregele Rudolf 
de Suabia celebrează aici Rusaliile din 1077. Asupra aces¬ 
tei mănăstiri se exercitau drepturile tradiţionale pe care le 
deţin de obicei familiile laice. Leon al IX-lea le 
recunoscuse, iar Grigore al Vll-lea le confirmase în 1075. 
Or, în anii ce urmează, situaţia juridică a abaţiei se trans¬ 
formă considerabil. La instigarea legatului, Hirsau adoptă 
cutumele de la Cluny. într-o mănăstire din Germania, 
acest fapt indică o evoluţie către autonomia monastică. 
Abatele Wilhelm, care este nevoit să se refugieze la 
mănăstirea de la Toussaint, din Schaffhausen, primeşte, 
în 1080, un privilegiu ce acordă mănăstirii libertatea 
romană. Călugării de aici primesc dreptul de a-şi alege 
abatele fără intervenţii din afară, decanul îl instalează, iar 
episcopul diocezei are posibilitatea să-l consfinţească. 
Toate drepturile dobândite de laici în cursul vremurilor 
sunt abolite, şi în special cel al învestirii abatelui. Hirsau, 
care se bucură acum de un statut asemănător celui de la 
Cluny, devine o mănăstire legată direct de Sfântul Scaun 
şi în dezacord cu statutul juridic al restului ţării. Filialele 
sunt în aceeaşi situaţie. Călugării de la Hirsau care par¬ 
curg ţara cheamă la revoltă împotriva împăratului. Se 
întâmplă la fel cu convertiţii şi penitenţii, cărora Grigore 
al VTI-lea le-a recunoscut dreptul de a predica 1 . 

Din Provenţa în Catalonia, Grigore al Vll-lea dispunea, 
prin Saint-Victor din Marsilia, de un alt imperiu monastic. 
Bernard, abate şi legat, provenit din familia conţilor de 
Rodez, primise ca misiune să extindă influenţa mănăstirii 
din Marsilia dincolo de Pirinei, pentru ca aceasta să slu¬ 
jească drept legătură acţiunilor Romei. Misiunile legaţiale 


1 A. BRACKMANN, Gregor VII und die kirliche 
Reformbewegung in Deutschland, in SG, t.II, 1947, pp.7-30. 

ale abaţilor de la Saint-Victor îi conduc cel mai adesea în 
aceste ţinuturi. 

în ceea ce îi priveşte pe laici, reforma este primită 
foarte divers. Programul moralizator pare să răspundă 
unei aşteptări, cel puţin în anumite straturi ale societăţii. 
Libertatea Bisericii ridică obiecţii din partea prinţilor şi nu 
răspunde decât dorinţei unei părţi a clerului. Poziţiile vari¬ 
ază la mireni după mediile sociale. Cu toate acestea, anu¬ 
mite motivaţii individuale sau politice dictează alegeri sur¬ 
prinzătoare. La drept vorbind, într-o lume în care ordinea 
socială este făcută din legături de la om la om, este une¬ 
ori dificil să se înţeleagă exact raţiunile ei. 

Reforma gregoriană afectează drepturile pe care laicii 
le exercitaseră până atunci asupra Bisericii, fie că erau 
legitime sau nu. De atunci, ostilitatea deschisă, ignoranţa 
afectată sau indiferenţa par comportamente foarte expli¬ 
cabile. Nici Filip I, nici Henric al IV-lea nu par să fi dispus 
de o sensibilitate rafinată capabilă să înţeleagă impera¬ 
tivele reformei. Ei percep destul de exact ceea ce pot 
pierde prin aceasta. împăratul se străduieşte cu înver¬ 
şunare să-şi apere interesele. Trebuie să ne ferim să luăm 
în considerare această atitudine în mod izolat. împăratul 
şi regii au duşmani, rivali al căror interes este de a se 
plasa în câmpul pontifical. Zelul pentru reformă poate fi 
înconjurat de ură, regionalism şi ostilitate personală. 
Saxonii sunt duşmanii împăraţilor salieni. Normanzii din 
Italia de Sud au un interes evident pentru atenuarea ofen¬ 
sivei germanilor asupra Romei şi asupra papalităţii. 
Această manieră de a acţiona se regăseşte, la un nivel mai 
moderat în regatul Franţei, unde nu există nici problema 
dinastică, nici o gravă criză politică. Thibaud I, conte de 
Champagne, sprijină reforma încă de la alegerea lui 
Grigore al VH-lea, iar colaborarea sa cu legaţii întăreşte 
poziţia pe care. o are faţă de regele Franţei. 

Prinţii nu au decât preocupări politice. Activitatea lor 
poate să aibă şi motive religioase. Ele erau sesizabile la 
Thibaud I de Champagne. Fidelitatea contesei Mathilde de 
Toscana faţă de Grigore al VH-lea şi faţă de Scaunul 

apostolic are ceva emoţionant'. La fel de religioasă este şi 
atitudinea prinţilor spanioli. La nivelul inferior al aris¬ 
tocraţiei, rezistenţa la ordinele categorice pontificale nu 
este posibilă decât în umbra unui rege. De aceea sunt difi¬ 
cil de cunoscut motivaţiile exacte. în plus, legăturile din¬ 
tre nobilime şi episcopatul simoniac incită la prudenţă în 
acest domeniu. Cazul reprezentat de Milano este cel mai 
cunoscut şi este, probabil, excepţional. Reforma religioasă 
polarizează sentimentele populare prin ceea ce au ele 
vehement şi chiar violent. Ceea ce într-un tratat de drept 
canonic este o dezbatere de idei asupra legitimităţii unei 
tradiţii se transformă în oraşe în confruntare. în starea de 
surescitare a mulţimilor predicarea reformei înseamnă a 
le chema la revoltă. Se ştie că transformarea ideilor în pro¬ 
gram de acţiune implică abandonarea nuanţelor şi uneori 
chiar a oricărei reţineri. Amestecul reformei cu impul¬ 
surile religioase populare este cu siguranţă fenomenul cel 
mai fascinant al întregii perioade. Această fierbere 
provoacă netezirea sentimentelor şi a convingerilor ale 
căror caracteristici marchează durabil istoria spiritu¬ 
alităţii. Din punct de vedere al evoluţiei mentalităţilor 
există o orientare nouă, pentru care aceste evenimente 
sunt prima manifestare concretă şi colectivă. 

La Milano, voinţa de reformă dă naştere unei mişcări 
populare, numite Pataria. Ea începe cu predica diaconu¬ 
lui Arialdo, originar din Varese, fiul unui proprietar fun¬ 
ciar. I se alătură Landolfo Cotta, notar al bisericii din 
Milano, născut dintr-o familie de căpitani, adică făcând 
parte din cea mai înaltă nobilime a oraşului 1 2 . în prima sa 
predică, Arialdo atacă violent clerul a cărui viaţă nu ilus¬ 
trează învăţătura şi care lasă poporul în întuneric. 
Clericii, ocupaţi tot timpul cu interesele lor, nu trăiesc 
după Evanghelie, din care Arialdo citează câteva versete 
caracteristice. Pe scurt, nu poate fi considerat multă 


1 L. SIMEONI, II contributo della contessa Matilda al papato 
nella lotta per le investiture, in SG, t.I, 1947, pp.353-372. 

2 C. VIOLANTE, I laici nel movimento patarino, in I laici [705]. 

vreme clerul ca intermediar al cuvântului lui Dumnezeu'. 

Este vorba despre un protest moral împotriva corupţiei 
clerului. Este o temă foarte accesibilă tuturor şi concretă. 
Confuntarea situaţiei Bisericii de la Milano cu idealul 
evanghelic este o dialectică deosebit de eficace. Ea are. Ia 
această dată, ceva nou. Presupune difuzarea la auditori a 
modelelor religioase prin care practicarea Evangheliei 
deschide calea mântuirii. Faptul că o asemenea sensibili¬ 
tate este în aşa măsură o componentă a mentalităţii popu¬ 
lare este un fapt care trebuie înregistrat, fără a se putea, 
în lipsa termenilor de comparaţie, să se tragă de aici toate 
lecţiile. Anticlericalismul evident care decurge din aceaste 
luări de poziţie şi din atitudinea poporului este un ferment 
periculos pentru Biserică. Manifestarea sa colectivă din 
acest moment capătă o semnificaţie istorică considerabilă. 

Primele violenţe, de la 10 mai 1057, urmează la puţină 
vreme după începutul acestei predicări. Arialdo, urmat de 
mulţime, pătrunde în catedrala unde se celebrează trans¬ 
ferul relicvelor Sfântului Nazarie, îi alungă prin forţă pe 
preoţii consideraţi nedemni în momentul când aceştia 
ţineau slujba în cor şi constrânge clerul din toate ordinele 
să subscrie unui edict despre castitatea clericilor. 

Această faptă îndrăzneaţă nu rămâne fără urmări. 
Arialdo ajunge la Roma, apoi Anselmo de Lucea şi 
Hildebrand vin în legaţie la Milano. Puţin după aceasta, 
Pataria atacă simonia. Această reorientare a luptei se 
datorează, după toate probabilităţile, intervenţiei 
romane. Această nouă fază implică o acţiune şi mai ra¬ 
dicală împotriva clerului. Arialdo şi Pataria îi consideră 
pe simoniaci eretici, aşa cum se afirmă la Roma. De 
atunci, orice legătură cu ei este interzisă. Credincioşii 
nu pot nici să asiste la slujbele lor, pe care le consideră 
lipsite de validitate, nici să se roage în aceeaşi biserică, 
nici să primească sfintele taine de la ei. Urmează tot felul de 


i G. MICCOL1, Perla storia della Pataria Milanese, in BISI, 
t70, 1958, pp.43-123. 

incidente. In aprilie 1068, patarinii vin la Vallombreuse 
pentru a obţine trimiterea de preoţi apţi să administreze 
sfintele taine unor credincioşi care nu le primiseră de 
multă vreme. 

Ceea ce este excesiv în evenimente aruncă o lumină vie 
asupra unui rău care este mai împrăştiat şi mai general în 
oraşele din regatul Italiei. Prima efervescenţă este legată de o 
aspiraţie spre reforma morală. Or, nici chiar Milano nu a 
cunoscut în acest domeniu curăţarea şi regenerarea aduse 
de întemeierile monastice din secolele al X-lea şi al Xl-lea. 
Nici influenţa lui Romualdo nici cea a lui Jean Gualbert nu 
se fac simţite în această direcţie, iar cea mai apropiată 
implantare clunisiană se află la Pavia 1 . Milano este evident în 
întârziere atunci când suntem în drept să presupunem că 
sensibilitatea religioasă de aici este identică cu cea a tuturor 
oraşelor vecine. Această sterilitate ţine, parţial, de autoritatea 
episcopului asupra mănăstirilor. Ariberto, episcop până în 
1045, nu a întreprins aproape nimic pentru a reforma 
Biserica, în afară de primul impuls la mişcarea canonică. El 
a tolerat simonia şi căsătoria preoţilor. 

Impulsul purificator şi moralizator este în mod obişnuit de 
inspiraţie monastică. La Milano, în afara legăturilor cu 
Vallombreuse care rămân în vigoare, această influenţă nu 
este sesizabilă. Este aici o problemă susceptibilă să schimbe 
judecata pe care o putem face despre mişcarea populară. 
Cronicarul milanez Landolfo Senior, care nu are nici o sim¬ 
patie pentru Pataria, sugerează legături cu ereticii. Această 
afirmaţie, după toate probabilităţile tendenţioasă, face 
cunoscută această bizarerie şi asociază, pentru prima oară, 
mişcarea religioasă populară cu erezia 2 . 


1 P. ZERBI, Monasteri e riforma a Milano (Dalia fine del secolo 
Xagli inizi del XII), in Aevum, XXIV, 1950, pp.44-53; C. VIOLANTE, 
L’arcivescovo Ariberto II (1018-1045) e il monastero di s. Ambrogio 
di Milano, in Contribuiţi dell’Istituto di Storia Medioevale 
dell'Universitâ cattolica del S. Cuore, Milano, 1972, pp.608-623. 

2 R. MORGHEN, Movimenti religioşi popolari nel periodo della 
riforma della Chiesa, in Movimenti religioşi popolari ed eresie del 
Medioevo, X e Congres internaţional des Sciences historiques. 
Roma, 1955, LIII, p.357 şi urm. 

Lupta pentru reformă se înscrie într-un context social 
foarte special. Ierarhia religioasă este la Milano copia 
structurii sociale. Familiile nobile furnizează, în acelaşi 
timp, căpitanii, clerul catedral şi arhiepiscopul. Cei care 
nu deţin puterea în oraş o deţin, cu atât mai puţin, în 
Biserică. Protestul împotriva corupţiei face, în fapt, aris¬ 
tocraţia responsabilă de imoralitate. De aceea, apariţia 
unei opinii comune ce subliniază legăturile dintre soci¬ 
etate şi Biserică conţine ameninţarea unei confuzii între 
tulburările sociale şi reforma religioasă. 

Angajarea patarinilor contra simoniacilor este însoţită 
de o reflecţie mai aprofundată despre locul laicilor în 
Biserică. Ariâldo le atribuie un rol de suplinire pentru 
predică, ceea ce poate părea o justificare a acţiunii lor. Cât 
despre clericii câştigaţi pentru Pataria, ei trăiesc în 
comun, în sărăcie, în apropierea Bisericii Santa Maria 
Canonica. Adoptă, astfel, un mod de viaţă special care 
este peste tot legat de reformă. 

în diverse oraşe ale Italiei se întâlnesc mişcări apropi¬ 
ate sau identice, violente împotriva clericilor căsătoriţi şi 
refuzând orice legătură cu simoniacii, ale căror sfinte 
taine sunt considerate fără valoare: la Florenţa, unde 
predicarea călugărilor de la Vallombreuse este determi¬ 
nantă, la Piacenza, la Cremona, la Brescia, la Asti şi la 
Pavia. în afara Italiei, refuzul de a prmi sfintele taine de la 
un simoniac se regăseşte la Cambrai, de exemplu, între 
1076 şi 1077. 

Mişcarea religioasă populară care ridică Milano şi celelalte 
oraşe din Italia de Nord nu este fără legătură, prin 
conducătorii ei, cu Scaunul apostolic. Legaţii vin şi se duc. 
Pentru Pataria, papalitatea reformată este indiscutabil 
norma vieţii creştine. Această convergenţă între aspiraţiile 
populare şi ierarhia de vârf trebuie subliniată. Cu toate aces¬ 
tea, la Roma violenta exercitată împotriva clericilor, chiar 
nedemni, nu este lipsită de o oarecare nelinişte. Nu există 
unanimitate asupra acestui punct intre cardinalii şi con¬ 
silierii papei, în vremea lui Alexandru al Il-lea. Sprijinul dat 
de Hildebrand, pe care constrângerea exercitată pentru 

Dumnezeu nu îl înspăimânta, biruie asupra tergiversărilor. 
Prin urmare, Grigore al Vll-lea, care apreciază la justa sa va¬ 
loare forţa şi convingerile unei aşemenea mişcări, se 
străduieşte să o provoace în alte părţi, conferind el însuşi 
sarcina de a predica călugărilor şi chiar laicilor. 

B. MIJLOACELE SI METODELE 

9 

Ar fi inexactă evaluarea mijloacelor puse în acţiune 
pentru reformă, dacă nu s-ar ţine seama de obstacolele 
ridicate în faţa papilor. 

Nicolae al II-lea şi Alexandru al II-lea nu sunt romani şi 
nu se pot prevala de o susţinere sigură în Oraşul Etern. 
Totul ne arată că au fost instalaţi cu forţa de reformatori, 
împotriva antipapilor care nu erau lipsiţi de o anumită 
audienţă la nobili şi în rândul populaţiei. Marchizul de 
Toscana este cel care deschide drumul Romei pentru 
Nicolae al II-lea. O trupă de cavaleri, furnizată de prinţii 
normanzi din Italia de Sud, îi permite lui Hildebrand să 
obţină hirotonisirea lui Alexandru al II-lea, într-o biserică 
din Roma unde reformatorii sunt la adăpost de surprize. 
Grigore al Vll-lea, cleric al Bisericii romane şi care nu este 
lipsit de rude şi aliaţi în Oraşul Etern, este el însuşi victi¬ 
ma unei tentative de răpire în noaptea de Crăciun a anu¬ 
lui 1075. Unii dintre partizanii săi sunt asasinaţi. Pe 
scurt, situaţia nu este sigură nici chiar la Roma. 

Papii reformatori nu pot conta prea mult pe regi şi pe 
prinţi. Acţiunile lor sunt prost primite la curtea germanică 
încă din timpul pontificatului lui Nicolae al II-lea şi mai 
mult sub cel al lui Grigore al Vll-lea. în alte părţi, ostili¬ 
tatea este mai mult sau mai puţin afişată, după cum 
papalitatea îşi continuă activ sau nu programul reformator. 

Episcopatul, la modul general, este destul de puţin 
favorabil reformei, deoarece asanarea moravurilor clerului 
i se pare o acţiune disperată şi neoportună. Este adesea 
ostil pe faţă primatului roman. Ataşaţi autonomiei dio- 
cezelor şi a provinciilor ecleziastice, episcopii se revoltă în 
faţa intervenţiilor repetate ale papalităţii în toate chestiunile 

de oarecare importanţă. Rezerva lor se întâlneşte cu cea a 
prinţilor care i-au numit. împreună, ei apără o altă con¬ 
cepţie a Bisericii şi a raporturilor sale cu puterile temporale. 

Tradiţia canonică nu este, nici ea, favorabilă reforma¬ 
torilor, aşa cum se crede în mod obişnuit. Practica în 
vigoare la începutul reformei vine din vremurile caro- 
lingiene şi ottoniene. în ciuda diversităţii preluărilor şi a 
tradiţiilor, ea este mai curând favorabilă episcopalismului, 
decât centralizării pontificale. 

Pe scurt, nici poporul roman prin căpeteniile sale, cel 
puţin, nici regii şi prinţii, nici episcopii, nici tradiţia 
juridică imediat anterioară nu conferă Bisericii romane, 
într-o manieră evidentă, mijloacele pentru a întreprinde o 
reformă continuă şi care-cere un efort prelungit. Dimpo¬ 
trivă, partizanii reformei deţin Scaunul apostolic şi, 
începând cu pontificatul lui Nicolae al II-lea, episcopiile 
suburbicare ce controlează alegerea pontificală în ter¬ 
menii decretului din 1059. 

Această situaţie, oricât de sumar ar fi descrisă, explică 
prin ea însăşi faptul că întreaga reformă se articulează pe 
Scaunul' apostolic, pe drepturile şi privilegiile Bisericii 
romane şi pe autoritatea Sfântului Petru. Or, nu este 
vorba aici decât despre consideraţii teoretice care ar putea 
alimenta discuţii fără sfârşit. Grigore al VH-lea, prin 
formaţia sa romană, prin îndelunga frecventare a curiei, 
prin inteligenţa sa practică, prin ataşamentul pasionat 
faţă de Biserica romană şi prin obstinaţia sa era cel mai 
apt dintre toţi reformatorii să tragă un folos din aceste 
principii. El conferă autorităţii Sfântului Petru un carac¬ 
ter unic şi universal, iar primatul roman devine o regulă 
generală de guvernare şi de argumentare. Este contribuţia 
esenţială a lui Grigore al VH-lea la reformă. Problema pon¬ 
tificatului său este creşterea capacităţii concrete de 
reformă graţie afirmării clar definite a primatului şi a con¬ 
secinţelor sale, ca şi a ostilităţii faţă de reformă din cauza 
tuturor intereselor pe care le lezează şi a tuturor principi¬ 
ilor pe care le răstoarnă. 

Reforma se foloseşte, în acelaşi timp, de îndemn şi de 

constrângere. Eficacitatea unuia, ca şi a celeilalte, nu este 
perceptibilă în aceeaşi măsură. Acţiunile de autoritate 
pentru a-i închina pe clerici precum şi pe laici scopurilor 
Scaunului apostolic sunt bine cunoscute. Dimpotrivă, 
evoluţia lentă a opiniei este mult mai puţin aparentă, toc¬ 
mai când ea devine esenţială. Biserica nu ar fi depăşit 
criza din 1110-1111 dacă ideile gregoriene nu şi-ar fi croit 
drum. Lucrările de polemică nu ne oferă decât o imagine 
foarte parţială a acestei schimbări profunde. 

Acţiune de restaurare a vieţii creştine, reforma îşi for¬ 
mulează exigenţele în termeni de obligaţie, şi din acest 
motiv se sprijină pe o codificare. Aceasta este cu atât mai 
necesară, cu cât rezistenţa este mai vie şi cu cât înseşi 
principiile disciplinii ecleziastice sunt mai discutate. 
Afirmarea regulilor nu este suficientă, ele trebuie să fie şi 
aplicate. De aceea dreptul canonic trebuie, în plus, să înte¬ 
meieze şi să justifice intervenţiile coercitive ale Scaunului 
apostolic în viaţa tuturor episcopiilor. 

Legătura dintre dreptul canonic şi reformă este 
sesizată limpede la Roma încă de la pontificatul lui Leon 
al IX-lea. Papa îi demite pe episcopii simoniaci. Reforma 
apare atunci ca o restaurare a vechilor norme ale vieţii 
creştine. Acest aspect tradiţional nu este niciodată uitat, 
iar Grigore al VH-lea nu încetează să facă referiri la 
decretele Sfinţilor Părinţi şi la vechile statute pentru a 
îndrepta practicile acceptate până atunci. 

Viaţa morală dă loc, cu siguranţă, la discuţii, totuşi 
mai puţin, în această conjunctură, decât autoritatea uni¬ 
versală a papilor şi primatul roman, cheia întregii reforme 
începând cu Grigore al Vll-lea, în legătură cu aceste 
ultime puncte, tradiţia este mai puţin sigură. Anumite 
colecţii canonice recunoscute sunt net tributare concep¬ 
ţiilor episcopaliene ale Bisericii. Convins de privilegiile 
Scaunului roman, Grigore al Vll-lea incită la cercetare, în 
scopul de a-şi dovedi temeiul spuselor, prin texte. 
Cunoaşterea dreptului străvechi al Bisericii primeşte, ast¬ 
fel, un impuls viu. 

Acest demers nu este în contradicţie cu declaraţia din 

Dictatus papae ce nu recunoaşte autoritate decât textelor 
canonice primite de papalitate. Scaunul apostolic, care 
are autoritate deplină pentru a lega şi dezlega, este sursa 
de drept. în 1075, este vorba In primul rând de îndepăr¬ 
tarea textelor îndoielnice şi a falsurilor ce s-au strecurat în 
număr mare în colecţiile canonice. Referirea la autoritatea 
romană este criteriul de validitate recunoscut. Această 
opinie poartă în mod evident marca lui Grigore al VH-leâ. 
în plus, aceasta înseamnă că textele cele mai venerabile 
nu au valoare în si'ne, dar o deţin în numele autorităţii 
care le-a promulgat. Ceea ce a fost cândva afirmat de 
Sfântul Petru este şi astăzi de către succesorii săi, care au 
moştenit de la aceasta competenţa să spună ce e drept. 
Astfel, referirea constantă la tradiţie, atât de prezentă în 
scrisorile lui Grigore al Vll-lea, este însoţită în mod obli¬ 
gatoriu de această recunoaştere a autorităţii depline a 
Scaunului apostolic asupra dreptului canonic. Tradiţie şi 
deplină autoritate romană merg împreună 1 . 

Primele cercetări încep aproape în acelaşi timp cu refor¬ 
ma. Hildebrand îi cere lui Pier Damiani să reunească într-un 
mic volum textele referitoare la Scaunul apostolic. 
Opusculul nu răspunde exact aşteptărilor sale 2 . Elaborarea 
unui drept mai conform cu vederile reformatorilor şi bazân- 
du-se pe tradiţie cerea lucrări mult mai însemnate. Au fost 
făcute cercetări în arhive şi în biblioteci, în primul rând la 
Roma. Ele aduc la lumină un mare număr de texte necunos¬ 
cute până atunci, de culegeri de drept canonic. Apar extrase 
din conciliille răsăritene 'din Evul Mediu, un florilegiu de 
texte ale Sfântului Augustin despre papalitate şi o culegere 
de povestiri luate din cărţile de istorie şi în special din Liber 
pontificalis. Se face apel la Novelele lui Iustinian pentru tot 

ceea ce priveşte privilegiile Bisericilor. 

-___ ✓ 

1 Grigore desemnează dreptul străvechi prin cuvintele 
următoare: sanciorum Patrum Decreta, stătută, regula, doctri¬ 
na, dicta, auctoiitas, constitutione, sanctiones..., P. FOURNIER, 
G. LE BRAS, Histoire des collections canoniques [114], t. II, 
pp.2-4. 

2 Op. V, De privilegio Romanae Ecclesiae ad Hildebrandum, 
in PL, 145, c 89 şi urm. 

Aceste cercetări încep printr-o muncă de compilaţie 
care duce la formarea de culegeri, pierdute astăzi, şi care 
au servit drept intermediari între textele originale şi 
colecţiile canonice propriu-zise. Rolul lor este să 
reunească textele ce vor fi utilizate pe scară largă mai târziu. 

Prima operă originală, Culegerea de 74 titluri mult timp 
atribuită unui autor anonim, a fost restituită ca paternitate 
cardinalului Humbert. Această operă este larg răspândită în 
întreaga Europă. O versiune a sa se întâlneşte în special în 
Germania de Sud. O alta, italiană prin caracteristicile sale, 
este răspândită deopotrivă în Franţa, în Anglia şi în Spania. 
Cele 74 de titluri sunt tot atâtea rubrici ce indică obiectul 
fiecărui capitol sau al fiecărui titlu. Primele două tratează 
despre primatul apostolic, ceea ce este caracteristic pentru 
un reformator roman. Autorul foloseşte în plus, pe larg, 
lucrarea Decret a lui Burchard din Worms'. 

Colecţia lui Anselmo de Lucea este o operă mai împlinită. 
Compusă între 1081 şi 1086 de un nepot al papei Alexandru 
al II-lea, este de mai multe ori remaniată în cei patruzeci de 
ani ce urmează morţii lui Grigore al VH-lea. Este semnul unei 
folosiri neîntrerupte şi, prin urmare, al unui mare succes. 
Această colecţie este prima dintr-o serie ce nu ia sfârşit decât 
cu Decretul lui Gratian şi reînnoirea metodelor de drept 
canonic. 

Opera lui Anselmo de Lucea se recomandă prin grija sa 
pentru autenticitatea textelor şi fidelitatea în transcriere. 
Autorul face dovada celei mai mari rezerve cu privire la tex¬ 
tele canonice, la deciziile conciliare şi la principiile venite din 
Insulele britanice, din Franţa sau din Germania. în cartea a 
Xl-a, care este un penitenţial, el nu le utilizeaxă pe cele care 
vin din ţările celtice. Nu ia din capitularde france decât trei 
texte. Nu-1 mai citează pe Burchard din Worms. Dimpotrivă, 
reproduce canoanele conciliilor greceşti şi africane din anti¬ 
chitate, vehiculate de culegerile romane sau colecţiile spani¬ 
ole. Partizan al lui Grigore al VH-lea, din care citează decizi¬ 
ile luate în cadrul conciliului, el afirmă primatul roman cu 
privire la episcopi, chiar atunci când sunt adunaţi in eorpore. 


1 A. MICHEL, Die Sentenzen des Kardinals Humbert (440); 
J. GILCHRIST, The collection in seventy-four titles: A canon law 
ma nual of the gregorian Reform, Toronto, 1980. 

adică în conciliu. Privilegiile Bisericii romane sunt expuse la 
începutul operei, în prima şi a doua carte. Foarte completă, 
colecţia lui Anselmo de Lucea tratează despre toate aspectele 
vieţii creştine care cer o decizie juridică sau care necesită pur 
şi simplu o practică fără greşeală. Ea indică normele pentru 
bunurile ecleziastice, pentru dijme, ca şi pentru căsătorii şi 
verificările ecleziastice. 

Colecţia cardinalului Deusdedit, care urmează la foarte 
puţin timp după cea de mai sus, se bucură de un interes 
mult mai restrâns, din moment ce nu înţelege să expună 
decât privilegiile Bisericii romane. în mod prea exclusiv pon¬ 
tificală, această operă are o difuzare foarte limitată. 

Aceste colecţii, prea axate pe primatul pontifical, nu 
dădeau satisfacţie tuturor spiritelor, chiar sincer ataşate de 
reformă şi de papalitate. Anumite dispoziţii ale dreptului 
anterior, mai bine adaptate situaţiei bisericilor particulare, în 
mod concret foarte legate de suverani, par susceptibile de 
interpretări în acord cu reforma. Această nevoie de reflecţie, 
de armonizare şi de continuitate este manifestă acolo unde 
iniţiativele lui Grigore al Vll-lea nu au provocat confruntări. 

Opera canonică a lui Yves din Chartres răspunde acestei 
situaţii şi abordează problemele cu oarecare întârziere. 
Valoarea sa ţine de înţelepciunea soluţiilor întemeiate pd o 
bună cunoaştere a textelor, citate cel mai adesea cu o mare 
precizie. 

Yves din Chartres a compus trei culegeri: Tripartita, 
Decret şi Panoimia, ce decurg unele din altele. Panormia, 
cea mai răspândită şi cu influenţa cea mai mare, este o pres¬ 
curtare a Decretului. Rezumatul a fost făcut în acelaşi timp 
cu opera însăşi. Autorul s-a folosit mult de opera lui 
Burchard din Worms, care îi transmiţe tradiţia carolingiană. 
Yves din Chartres ia o mare parte din textele sale, iar planul 
său seamănă şi el cu cel al lui Burchard din Worms. Toate 
aspectele vieţii creştine sunt luate în discuţie, rând pe rând, 
din punct de vedere al dreptului: alegerea episcopilor, pute¬ 
rea lor asupra clericilor, bunurile Bisericii şi administrarea 
lor, sfintele taine etc. 

Yves din Chartres este convins de superioritatea spiritu¬ 
alului asupra temporalului, cu toate acestea el consideră că 
cel mai bun lucru este o bună înţelegere între Biserică şi 
puterile laice, care trebuie să asigure libertatea Bisericii, 
adică independenţa sa în domeniile care o privesc exclusiv. 
Există alte domenii unde interesele statelor sunt în joc. Este 

cazul învestiturilor. Dacă'ar putea fi suprimate fără a provo¬ 
ca o schismă ar fi un lucru bun. Cu toate acestea, dreptul de 
a învesti nu este nelegitim, dacă un laic se limitează la a 
încredinţa unui episcop, ales în mod canonic, bunurile tem¬ 
porale ce sunt legate de scaunul său. Să fie bine înţeles, şi de 
prinţi în primul rând, că un laic. oricât de eminent ar fi, nu 
are puteri religioase şi nu le poate transmite. învestitura ast¬ 
fel conferită nu are alt sens decât temporal. O soluţie de com¬ 
promis, care să respecte caracterul ireductibil al spiritualu¬ 
lui fără a nega drepturile regelui, poate fi avută în vedere. 
Yves din Chartres nu vedea nici un inconvenient în faptul că 
episcopii depun jurământ în faţa prinţilor, din moment ce ei 
deţineau de la ei bunuri şi funcţii temporale. 

Aceste deosebiri de natură să distrugă o parte din pre¬ 
tenţiile reformatorilor sunt rău privite la Roma şi în mod 
special de papa Urban al II-lea. I se reproşa lui Yves din 
Chartres că ţine prea mult partea regilor şi că revine 
asupra unor deosebiri ce se credeau de multă vreme 
îndepărtate. Meritul lucrării este că distinge bine învesti¬ 
tura, adică transmiterea puterilor spirituale şi chiar con- 
cedarea de bunuri temporale, de procedura de alegere a 
unui episcop, care poate fi o opţiune sau o numire. Om de 
rigoare morală, Yves din Chartres este intransigent în 
legătură cu condiţiile canonice în care se efectuează 
desemnarea unui candidat. Dimpotrivă, el este binevoitor 
în legătură cu jurământul şi cu învestitura pentru 
bunurile temporale. Asupra acestui punct tranşează cu 
gregorienii, contrariaţi mai mult de însuşi principiul 
învestiturii, decât de formele diferite pe care le poate lua 
desemnarea unui titular. Yves din Chartres depăşeşte 
reacţia ideologică şi pasională. De aceea acest efort de 
reflecţie, serveşte drept bază, la începutul secolului al 
XH-lea, pentru elaborarea compromisului între Biserică şi 
puterile temporale. 

La drept vorbind, opera lui Yves din Chartres nu are 
nici un caracter oficial. Lucrare scrisă de un canonic 
devenit episcop, Decretul nu-şi datorează prestigiul decât 
calităţilor sale. Este răspândit în Franţa, în Anglia şi în 

Germania şi mult mai puţin în Italia. Este colecţia cano¬ 
nică dominantă până la opera lui Gratian. 

Legislaţia canonică sub formă de compilaţie sistematică 
nu este decât o prezentare de decizii juridice anterioare. 
Nu are autoritate decât în măsura în care au textele citate 
şi dacă papalitatea îi recunoaşte acest caracter. De fapt, 
nu există cod de drept canonic oficial. Există multiple 
colecţii şi texte ce pot fi invocate în caz de litigiu, autori¬ 
tatea competentă urmând să se pronunţe despre valoarea 
argumentaţiei formale. Legislaţia în vigoare este cea pe 
care reformatorii o elaborează şi se străduiesc, nu fără 
efort, să o impună. La această dată, forţa constrângătoare 
a unei bule pontificale nu este totdeauna recunoscută. 
Astfel, în lucrarea sa Decret, Yves din Chartres nu citează 
nici un text din Grigore al Vll-lea, ca şi cum deciziile sale 
ar fi fără nici o valoare. La un autor de această calitate, o 
asemenea tăcere spune mult. Nu numai că dezaprobă 
deciziile despre învestitură luate la sinoadele romane 
începând din 1075, ci le contestă chiar valoarea. Nu le 
consideră ca rânduială a Bisericii universale. Reformatorii 
trebuiau negreşit să-i determine pe episcopi să adopte 
măsurile care doreau să fie răspândite. Nu era un lucru 
lipsit de importanţă. 

De aceea conciliile locale şi sinoadele par instrumentele 
de reformă prin excelenţă. O adunare permite obţinerea 
consimţământului episcopilor pentru noi dispoziţii de 
drept. Reforma astfel acceptată se extinde la ansamblul 
unei provincii. Un conciliu tranşează litigiile şi judecă per¬ 
soanele, dacă este necesar. Poate pronunţa o excomuni¬ 
care şi demite un episcop prin consimţământul egalilor 
săi. Un simoniac, redus la tăcere de acuzatorii săi, este 
constrâns să-şi dea demisia. Cel a cărui alegere nu s-a făcut 
după regulă găseşte un rival pentru a-şi expune drepturile 
în faţa adunării. în plus, permite demascarea episcopilor 
indiferenţi sau ostili reformei care îşi cer scuze. Cei care 
sunt vinovaţi tremură dinainte în legătură cu ceea ce 
poate fi spus şi decis aici. Dacă privim cu atenţie, conciliul 

local înseamnă utilizarea în profitul reformei a structurilor 
ecleziastice ale epocii carolingiene. La drept vorbind, nici 
nu există altele la această dată, iar autoritatea pontificală se 
exercită normal în acest cadru şi prin acest mijloc indirect. 

De îndată ce Sfântul Scaun este ocupat de reformatori, 
convocarea de sinoade devine o practică obişnuită. Sub 
pontificatul lui Alexandru al Il-lea, au loc, în fiecare an, 
primăvara. Cele în timpul cărora Grigore al Vll-lea ia 
măsuri atât de viguroase se înscriu în această tradiţie deja 
stabilită. Aceste concilii, ţinute cel mai adesea la Roma, 
sunt frecventate de episcopii din această provincie eclezi¬ 
astică. în ciuda prezenţei papei şi a autorităţilor sale, este 
vorba despre adunări locale ale căror hotărâri nu privesc 
decât Italia Centrală. Papa trebuie să obţină, la acest 
început de reformă, prin convingere sau prin constrân¬ 
gere, acordul arhiepiscopilor pentru introducerea acelo¬ 
raşi măsuri în provinciile lor. Această obligaţie explică de 
ce Grigore al Vll-lea a făcut cunoscute prin scrisori, 
cutărui sau cutărui arhiepiscop,, deciziile luate în timpul 
unui conciliu roman. 

Papa, al cărui primat în Biserică nu este realmente 
contestat, putea în plus să prezideze concilii peste tot în 
Occident, după placul deplasărilor sale. Astfel, Leon al IX-lea 
ţinuse conciliu, în 1049, cu arhiepiscopii din Trier, Lyon, 
Besanpon şi Reims, în acest ultim oraş. La Mainz, el 
adunase pe lângă arhiepiscopul acestui oraş, pe cei din 
Koln, Salzburg, Magdeburg şi Bremen. Nicolae al Il-lea 
ţine conciliu la Amalfi în 1059. Pe scurt, concilii sunt ast¬ 
fel ţinute, în prezenţa papei, în diferitele regiuni ale 
creştinătăţii occidentale. Călătoria îndelungată a lui 
Urban al Il-lea în Italia, apoi în Franţa, este jalonată de o 
întreagă serie de adunări de episcopi. Conciliul de la 
Clermont este pur şi simplu cel mai celebru din cauza 
predicării cruciadei. Această tradiţie este continuată de 
Pascal al Il-lea, Gelasius al Il-lea şi Calist al Il-lea. 

Aceste adunări în jurul papei, pe care le frecventează 
episcopii în număr crescând, dau acestor concilii un ca¬ 
racter din ce în ce mai universal. Nu s-a făcut distincţia 

între un conciliu ecumenic şi un conciliu local al cărui ori¬ 
zont nu depăşeşte provincia eleziastică. Se trece cu indi¬ 
ferenţă de la unul la altul. La drept vorbind, lista concili- 
ilor generale din Evul Mediu a fost stabilită ulterior de 
teologi şi de istorici. 

La conciliul ţinut la Reims, între 20 şi 30 octombrie 1119, 
în jurul lui Calist al Il-lea, în anul alegerii sale, au participat 
aproape 200 de episcopi veniţi din Italia, din Franţa, din 
Anglia şi din Germania, dintre care 15 mitropoliţi. Programul 
celor 6 sesiuni era dintre cele mai vaste. Părinţii trebuiau să 
pună definitiv capăt simoniei, să găsească o ieşire pentru dis¬ 
puta învestiturilor şi să restabilească pacea între mai multe 
regate ale creştinătăţii. Mai trebuiau să ia măsuri în legătură 
cu căsătoria, să delibereze despre privilegiile de scutire şi să 
îndrepte diferitele abuzuri. La mai puţin de patru ani după 
aceasta, papa Calist al II-lea reuneşte un conciliu, la Laterano, 
în martie 1123, care este recunoscut ca ecumenic. Adunarea 
este încă şi mai numeroasă din moment ce mai mult de 300 
de episcopi şi abaţi veniseră aici. Părinţii ascultă aici citirea 
concordatului de la Worms şi îl acceptă. Pun capăt luptei 
papei cu împăratul. Programul conţine în plus discutarea 
diverselor probleme de jurisdicţie, în special scutirea monas¬ 
tică. Părinţii se ocupă şi de pace, de armistiţiul lui 
Dumnezeu, de pelerinajul la Pământul sfânt, de dorinţa de 
cruciadă, şi de morală. Pe scurt, prin programul său Conciliul 
de la Laterano este puţin deosebit de cel de la Reims. 

Analizând astfel adunările de episcopi, reiese că ele îşi 
schimbă caracterul după cum papa acţionează ca mitro¬ 
polit al Romei sau în calitate de conducător al 
creştinătăţii. Cele mai solemne adunări se ţin departe de 
Roma cu arhiepiscopii din mai multe provincii mari eclezi¬ 
astice. Este vorba aici tot numai de concilii regionale, dar 
restabilirea conciliului ecumenic este în curs. Faptul este 
împlinit încă de la adunarea ţinută la Roma, în 1119. 
Reforma, care insistă atât de mult pe primatul roman, are 
ca rezultat adunarea episcopilor în jurul papei. Aceste 
adunări ale creştinătăţii sunt caracteristice pentru noua 
eră a Bisericii. Organizării în provincie îi succede o unitate 
ferm adunată în jurul papei. 

Conciliile locale sau regionale ţinute în prezenţa papei 
nu pot avea o frecvenţă mulţumitoare. Trebuie un efort 
mal susţinut. Voinţa reformatoare a Romei se face simţită 
prin înmulţirea legaţiilor. Instituţia este veche, din 
moment ce în antichitatea creştină papa a fost reprezen¬ 
tat la concilii prin legaţii săi. Ea dobândeşte progresiv ca¬ 
racteristicile ce i se cunosc în cursul secolului al Xl-lea. 
Legatul acţionează atunci ca reprezentant al papei şi în 
virtutea puterilor sale. Un articol din Dictatus papae 
prevede că autoritatea sa este superioară celei a tuturor 
celorlalţi episcopi, oricine âr fi ei, pentru că este reprezen¬ 
tantul suveranului pontif 1 . De atunci papa poate inter¬ 
veni, printr-o persoană interpusă, în toate regiunile, în 
acelaşi timp. Legaţii organizează conciliile locale şi le con¬ 
duc. Ei impun măsurile reformatoare şi, după judecată, 
pot să-i demită pe simoniaci. Grigore al VH-lea conferă 
anumitor legaţii un caracter permanent. Această inovaţie 
tulbură organizarea ecleziastică tradiţională, pentru că 
distruge autoritatea arhiepiscopilor peste provincia eclezi¬ 
astică. Legatul permanent este un fel de vicar al papei dis¬ 
punând de toate puterile. Aceste dispoziţii provoacă o vie 
rezistenţă, iar papalitatea este constrânsă să-i aducă 
unele atenuări. în Anglia, arhiepiscopul de Canterbury 
este legat permanent, ceea ce face să coincidă autoritatea 
mitropolitului cu cea a reprezentantului papei. în Franţa, 
un spirit atât de ponderat ca Yves din Chartres învinuieşte 
violent ceea ce consideră un abuz. Ca să spunem 
adevărul, brutalitatea lui Hugues de Die agravează şi mai 
mult ostilitatea generală. Urban al Il-lea, la începutul pon¬ 
tificatului său, renunţă din spirit de conciliere la legaţiile 
permanente. Instituţia reapare mai târziu, curăţată de 
caracterul despotic pe care îl avusese înainte. 

Promulgarea de măsuri reformatoare în cursul concili- 
ilor ţinute de legaţi este obişnuită începând cu pontificatul 


1 Dictatus papae, art.4: „într-un conciliu legatul său 
comandă tuturor episcopilor, chiar dacă el este de rang inferior 
şi numai el poate pronunţa o sentinţă de demitere". 

lui Nicolae al II-lea şi se continuă sub cel al lui Alexandru 
al II-lea. Atunci trebuia să se proscrie simonia şi să se 
demită cei care se făceau vinovaţi de ea. Aceste adunări 
interzic deopotrivă şi clericilor mai mari, căsătoriţi sau 
care trăiau In concubinaj, exercitarea funcţiilor lor. La 
acestea se puteau adăuga în diferite locuri şi alte probleme . 

în timpul acestor primi ani de reformă ecleziastică, unele 
legaţii marchează o dată importantă. în Franţa, cardinalul 
Etienne a ţinut mai multe concilii, mai întâi în 1060, apoi în 
1072. în Sud, abatele de Cluny, Hugues de Semur, ţine mai 
multe concilii, iar cardinalul Hugues Candide îşi exercită acolo 
funcţiile de legat în 1063, în 1068 şi în 1071. 

Reluarea relaţiilor dintre papalitate şi regatele spaniole este 
urmată de trei legaţii lungi ale cardinalului Hugues Candide. 
Mai întâi, el rămâne multă vreme în Aragon, unde a ţinut un 
conciliu în 1065 şi un altul în 1067. După o călătorie la Roma, 
el conduce, la sfârşitul lui noiembrie 1068, un sinod la Gerona, 
unde în compania arhiepiscopilor de Narbonne şi de Auch, intro¬ 
duce legislaţia reformatoare. Se întoarce în Spania în 1071, pen¬ 
tru a înlocui în Aragon liturghia romană cu liturghia mozarabă. 
în Anglia, misiunea legaţilor era pe vremea aceea şi mai impor¬ 
tantă. După ce l-au încoronat pe Wilhelm de Normadia ca rege, 
ei ţin conciliu la Winchester, apoi la Windsor, în 1-070 1 . 
Procedează la o epurare veritabilă a înaltului cler englez, prin 
demiterea arhiepis-copului Stigand şi a tuturor episcopilor pe 
care acesta îi hirotonisise. Wilhelm numeşte în locul lor clerici 
normanzi şi face din abatele de la Bec, Lanfrancus, arhiepiscop 
de Canterbury. în Germania, dimpotrivă, afacerile de simonie şi 
de numiri episcopale îndoielnice sunt evocate la Roma. Conciliul 
care se ţine la Mainz, în 1071, este reunit sub autoritatea arhie¬ 
piscopului acestui oraş, iar legaţia lui Pier Damiani, din 1069, nu 
privea decât proiectele de divorţ ale lui Hernie al rV-lea. 

Grigore al VlI-lea foloseşte la modul generalizat legaţiile 
cărora le controlează cu precizie executarea. Foloseşte pentru 
aceste misiuni cardinali ai Bisericii romane, precum 
Geraud apoi Eudes, episcopi de Ostia, Hubert de Palestrina 


1 Este vorba de o a doua încoronare. în 1066, Wilhelm 
Bastardul a fost încoronat de arhiepiscopul de York. 

Pietro d’Albano, Hugues Candide, călugări precum 
Hugues de la Cluny, Bernard şi Richard, abaţi de la Saint- 
Victor din Marsilia şi, deopotrivă, simpli clerici. 

încă de la începutul pontificatului, anumite legaţii 
devin permanente. Papa a ales atunci un episcop care 
este reprezentantul său rezident în regiune. în 1075, 
face din Hugues, episcop de Die, legatul său în Galia şi 
îi adaugă, în 1077, pe Amat de Oleron pentru regiunile 
Narbonne, Gascogne şi Spania. în 1080, Altmann de 
Passau primeşte aceleaşi însărcinări în Germania. 
Richard de la Saint-Victor este legat cu titlu permanent 
în Castilia, dar nu este episcop aici, ceea ce reprezintă o 
excepţie. Toţi aceşti legaţi desfăşoară o activitate 
enormă. Cea a lui Hugues, episcop de Die, apoi arhiepis¬ 
cop de Lyon, gregorian intransigent, este bine cunos¬ 
cută. încă de la numirea sa, el ţine un conciliu la Anse, 
în 1075. în 1076, el a reunit episcopii la Dijon şi la 
Clermont-Ferrand. în anul următor, el proclamă la con- 
ciliul de la Autun decretul asupra învestiturii laice. în 
cursul acestei adunări, el îl constrânge la demisie pe 
episcopul de Noyon şi îl demite pe noul ales de la 
Chartres. Roger, episcop de Châlons, este suspendat şi 
excomunicat. Titularii scaunelor de la Senlis şi de la 
Auxerre, a căror alegere avea unele nereguli, constituie 
obiectul unor sancţiuni. Mitropoliţii de la Sens, de Ia 
Bourges, de la Bordeaux şi fără îndoială de la Besanpon, 
care nu s-au prezentat la convocarea legatului, sunt sus¬ 
pendaţi. Arhiepiscopul de Reims, Manasses, este demis 
şi excomunicat. în 1078, Hugues îi reuneşte pe episcopi 
la Poitiers, pentru a-1 judeca pe arhiepiscopul de Tours 
şi pe câţiva prelaţi din domeniul regal, simoniaci cu toţii. 
Anul următor este mai liniştit. Hugues ajunge în sud- 
vestul Franţei pentru a-1 ajuta pe Amat de Oleron şi ţine 
cu acesta un conciliu la Toulouse. în 1080, el reuneşte 
un conciliu la Avignon, îl demite pe arhiepiscopul de 
Aachen şi îl excomunică pe cel de Narbonne. în 1081, el 
merge la Roma pentru sinodul de post şi ţine apoi un 

conciliu la Poitiers. Ales arhiepiscop de Lyon, în 1082, el 
îşi consacră de acum înainte timpul diocezei sale. 

Se înţelege fără dificultate că atâta rigoare a semănat 
panică şi a provocat reacţii, Ele sunt atât de vii, încât 
Grigore al Vll-lea trebuie să caseze unele dintre aceste 
sentinţe şi să tempereze ardoarea legatului său. în plus, 
această legaţie permanentă îi conferea lui Hugues, în 
vreme ce nu era decât episcop de Die, o autoritate dis¬ 
creţionară asupra mai multor provincii ecleziastice. Exista 
aici ceva anormal. Un episcop rezident era, în acelaşi 
timp, şi reprezentantul papei cu titlu permanent. 
Ridicarea legaţilor pe scaunele mitropolitane, Hugues la 
Lyon, Amat de Oleron la Bordeaux, clarifica situaţia, 
dându-le o autoritate canonică regulară şi tradiţională 
asupra întregii provincii ecleziastice. 

Legaţiile permanente nu excludeau misiunile tempo¬ 
rare la obiective mai limitate. Grigore al Vll-lea asociase 
deja aceste două forme de intervenţie. Astfel, legaţia lui 
Eu des de Ostia, în Germania, în 1085-1086, se adaugă 
celei a lui Altmann de Passau, care era permanentă. Sub 
pontificatul lui Urban al Il-lea se precizează această arti¬ 
culare. Papa, care desemnează un nou legat pentru 
Germania în persoana lui Gebhard de Konstanz, pre¬ 
cizează că un trimis în această misiune temporală ar dis¬ 
pune de o putere superioară. însemna diminuarea rolului 
legaţilor permanenţi şi să se dea dreptate criticilor formu¬ 
late împotriva acestui sistem. 

Urban al Il-lea a recurs la serviciile legaţilor temporari. 
Cel mai cunoscut este cardinalul Ranieri de la Saint-Cle- 
ment, ales mai târziu papă, sub numele de Pascal al Il-lea. 
El revine, totuşi, la legaţiile permanente în anii ce 
urmează. Sub pontificatele următoare. Roma a recurs la 
unul sau la altul dintre sisteme, după regiuni, situaţie şi 
oportunitate. Apare chiar o legaţie mixtă, temporară, dar 
de lungă durată. 

Nu este suficient să se ţină conciliu, să se demită epis¬ 
copii şi să se promulge noi canoane pentru reformarea 
Bisericii. Trebuie, în plus, ca o viaţă de renunţare la lume 

şi de căutare a sfinţeniei să fie adoptată de numeroşi cle¬ 
rici. Regenerarea morală a Bisericii trece prin cea a cleru¬ 
lui. Nici un reformator nu se îndoieşte de caracterul indis¬ 
pensabil al acestei sarcini. Afirmarea primatului roman 
asupra episcopilor şi superioritatea spiritualului asupra 
temporalului mobilizează forţele cele mai vizibile şi 
maschează adesea o acţiune perseverentă. Reforma nu 
este cu adevărat întreprinsă într-o dioceză decât atunci 
când idealul ascetic şi purificator devine o regulă de viaţă 
pentru o parte a clerului. Din acest punct de vedere, refor¬ 
ma este un efort de foarte lungă respiraţie care, la nivel 
local, se judecă pe mai multe generaţii. 

Reformatorii ştiu că dezvoltarea vieţii comune la clerici 
este capabilă să contribuie la reformă. Ea împiedică 
căsătoria şi facilitează castitatea lor. Practicată cu fer¬ 
voare şi în sărăcie, ea eliberează de ambiţiile lumeşti şi 
retează tendinţele de simonie. Pe de altă parte, această 
viaţă de grup sub autoritatea unui superior, în sărăcie şi 
egalitate, apare ca o imitare a primei comunităţi creştine 
de la Ierusalim. Credincioşii nu aveau atunci decât o 
inimă şi un suflet. Reînvierea acestui model înseamnă 
realizarea vieţii apostolice, în sensul exact al acestui ter¬ 
men, în secolul al Xl-lea 1 . 

încă de la primele fremătări ale reformei, efortul pentru 
întemeierea de noi comunităţi de clerici şi pentru 
îmbunătăţirea acelora care există deja şi care s-au întors 
la viaţa seculară este foarte sesizabil. Pier Damiani 
povesteşte că Romualdo încuraja aceste acţiuni. Eremitul 
de la Fonte Avellano însuşi se face apostolul lor, prin 
numeroase scrisori adresate papei Alexandru al II-lea, 
cardinalilor şi episcopilor. El solicită, de asemenea, spri¬ 
jinul ierarhiei pentru aceste comunităţi şi expune modul 
lor de viaţă, care o imita pe cea a apostolilor şi care se 
integrează perfect concepţiilor sale despre Biserică 2 . 

1 Ades des Apotres, IV, 32. 

2 G. MICCOLI, Pier Damiani e la vita commune del Clero, in La 
vita commune [488], pp. 186-211, reluat în Chiesa gregoriană 
[439], 

Istoria comunităţilor de clerici, în colegii sau în 
capitlurile catedrale, nu este dintre cele mai simple. 
Originea acestei instituţii merge până în antichitatea 
creştină. Epoca carolingiană trăieşte dezvoltarea ei. în vre¬ 
mea aceea era un mod de viaţă obişnuit, supus unei Reguli, 
proclamată în întreg imperiul prin decizia lui Ludovic cel 
Pios. Aceste comunităţi suferă tulburări de la sfârşitul epocii 
carolingiene. Unele dispar. în alte părţi, clericii renunţă la 
viaţă comună şi la sărăcie, împart bunurile în tot atâtea 
prebende şi trăiesc individual în jurul unei mănăstiri. Prea 
ocupaţi cu chestiunile lumii, ei duc o viaţă seculară, chiar 
dacă aceasta nu are nimic scandalos sau vrednic de critică. 
Laicii, patronii mănăstirilor, îi înlocuiesc pe călugări cu 
clerici, a căror întreţinere este mai puţin costisitoare. Acest 
procedeu permitea să se confişte averea funciară a abaţiilor. 
Această secularizare a bunurilor monastice este bine cunos¬ 
cută, în Lorena de exemplu. Toate aceste indicii nu sunt 
suficiente pentru a obţine recunoaşterea faptului că viaţa 
comună a clericilor este peste tot în decadenţă în 
creştinătatea occidentală. 

De fapt, începând din secolul al X-lea, putem nota o 
mişcare de restaurare a colegialelor şi a capitlurilor în 
cadrul renovării ottoniene. în anumite episcopii, 
renaşterea religioasă din acest secol este axată pe înte¬ 
meierea de comunităţi clericale, mai degrabă decât pe 
reforma mănăstirilor. Faptul este evident la Liege, este 
frecvent în Lorena şi se întâlneşte în Franţa de Nord. 
Preoţii, trăind în comunităţi, nu puteau fi sustraşi de sub 
jurisdicţia episcopului. Chiar înainte de difuzarea privi¬ 
legiului de scutire monastică, ei sunt mai supuşi faţă de 
autoritatea ordinală. De aceea episcopii pot avea unele 
motive să prefere acest mod de viaţă comunitară celui 
al cenobiţilor. Regii pot deopotrivă avea avantaje de aici, 
pentru că un loc de vie fervoare, controlat de un epis¬ 
cop ales de ei, este un punct de sprijin foarte sigur. Este, 
în plus, cât se poate de evident că o micuţă comunitate de 
clerici este mai puţin atrasă de marile ambiţii şi de jocul 
politic, decât o mănăstire mare, a cărei influenţă este 

internaţională 1 . Aceste consideraţii explică implementarea 
tardivă a schiturilor clunisiene în domeniile capeţiene. 

. Mişcarea de întemeieri este apreciabilă în secolul al 
X-lea şi la începutul secolului al Xl-lea. Este vorba de 
colegiale seculare ce adună clerici cu prebende şi care 
practică o viaţă comună destul de lejeră. Acestea fiind 
date, ei nu fac decât să se conformeze cutumelor în 
vigoare în toate capitlurile catedrale unde Regula de la 
Aachen este aplicată nuanţat şi cu moderaţie. 

în al doilea deceniu al secolului al Xl-lea, apar grupuri 
de clerici care practică o sărăcie strictă şi care trăiesc în 
mod real în comun. în dioceza Lucea, care este una dintre 
primele atinse de mişcare, nu e»sta nici o comunitate 
clericală înainte de secolul al Xl-lea, în afara capitlului 
catedralei. încă de la sfârşitul primului sfert al secolului, 
apar unele întemeieri, încurajate de episcopul Ioan al II- 
lea (1023-1056). Anselmo, care îi urmează, contribuie la 
implantarea lor în sate 2 . La Roma chiar, comunităţile de 
canonici există înainte de sfârşitul primei jumătăţi a se¬ 
colului al Xl-lea. Se întâmplă la fel şi în celelalte oraşe ale 
Italiei, chiar dacă, uneori, este dificil să distingi o comu¬ 
nitate regulară de o alta a cărei viaţă este mai relaxată. 

în Franţa, primele întemeieri regulare sunt Saint- 
Barthelemy la Beauvais, în 1037, Saint-Martin la Laon, 
înainte de 1079, şi Saint-Martin des Champs, la Paris, în 
1059-1060. Regele supraveghează îndeaproape această 
ultimă instituţie. Prinţii procedează la fel. De exemplu 
conţii din Champagne, care contribuie la crearea de cole 
giale la Provins şi la Epernay, exact în acelaşi timp 3 . în 
Franţa" meridională, mişcarea pare strict contemporană. 
Patru canonici de la Catedrala din Avignon se instalează, 


1 J.-F. LEMARIGNIER, Aspects politiques des fondations de 
collegiales dans le royaume de France au XF siecle, in La vita 
commune [488],pp. 19-41. 

2 M. GIUSTI, Notizie sulle canoniche lucchesi (488), pp.433-454. 

3 M. VEISSIERE, La collegiale Saint-Quiriace de Provins sous 
Ies comtes de Champagne de la maison de Blois (1019-1181), in 
La vita commune [488], p. 47 şi urm. 

cu acordul episcopului, în apropiere de Biserica Saint-Ruf, 
în ruină atunci. Charta ce le este acordată, la 1 ia nuarie 
1039, le aprobă acţiunea şi pune la dispoziţia lor, pentru 
viaţa comună, o serie de bunuri funciare. Această plecare 
nu ridică nici o ostilitate printre membrii capitlului cate¬ 
dralei, chiar dimpotrivă. Unul dintre fondatorii de la Saint- 
Ruf guvernează vreme de ani îndelungaţi cele două comu¬ 
nităţi. între 1080 şi 1090. capitlul catedralei sfârşeşte prin 
adoptarea cutumelor de la Saint-Ruf 1 . La Aix-en-Provence, 
evoluţia pare identică 2 . S-ar putea urmări mişcarea de 
întemeiere, dioceză cu dioceză, provincie ecleziastică după 
provincie ecleziastică, regat după regat. Dezvoltarea vieţii 
regulare priveşte Anglia, Spania, Italia şi Ungaria, precum 
şi teritoriile Imperiului şi Franţa. 

Nu se cunoaşte cu exactitate ce rânduială şi ce cutume 
puteau urma toate aceste comunităţi de clerici. Pier 
Damiani imaginează viaţa lor făcând referire la Părinţi, la 
Biserica primitivă, ceea ce pare să indice o stare de 
căutare mai mult decât norme precise. La acea dată, sin¬ 
gura Regulă ce putea să servească drept model era aceea 
promulgată la Aachen, în 816. Or, toate capitlurile se 
reclamă din acest document, chiar dacă au adoptat sis¬ 
temul prebendei cu posesiune privată. 

La conciliul roman din 1059, Hildebrand cere să 
se citească în faţa preoţilor Regula de la Aachen şi 
cea pe care o urmează comunităţile de clerici refor¬ 
mate de la Roma, în scopul ca papa să le poată apro¬ 
ba pe acestea din urmă sau să le îndrepte dacă era 
nevoie. Iniţiativa lui Hildebrand tinde să pună în evi¬ 
denţă insuficienţele Regulii de la Aachen şi, prin 
aceasta, el subliniază evoluţia spre reformă. Preoţii 
dezaprobă foarte viguros capitolul 115, ce îi autor¬ 
izează pe canonici să posede cu titlu personal, şi 


1 CH. DEREINE, Saint-Ruf et ses coutumes aux XF et XlF 
siecles, in RB, t. 49, 1949, pp. 161-182. 

2 M.H. LAURENT, Chanoines et reformes â Aix-en-Provence 
au XI e siecle, in SG, t. IV, pp. 171-190. 

capitolul 122, ce reglementează hrana şi băutura. De atun¬ 
ci, problema este să ştii ce reguli trebuie să urmeze clericii 
care trăiesc într-o comunitate. Conciliul din 1059 decide 
să se elaboreze una nouă plecând de la cea a lui 
Chrodegang şi de la cea de la Aachen. Un text de acest gen 
există. Regula de la Aachen este, uneori, pur şi simplu 
corectată. însuşi Grigore al Vll-lea stabileşte un regula¬ 
ment pentru uzul canonicilor regulari, care însă nu a avut 
niciodată o răspândire prea mare 1 . 

în aceşti ani apar menţiunile despre comunităţile care 
trăiesc secundum regulam sancti Augustini. De exemplu, 
este cazul celei de la Saint-Denis din Reims, întemeiată în 
1067 de arhiepiscopul Gervais. Această formulă semnifică 
mai ales dorinţa clericilor de a urma exemplul de viaţă cleri¬ 
cală perfectă ilustrat de episcopul de Hippona. Ea nu 
dovedeşte absolut deloc că textul numit impropriu „Rânduiala 
Sfântului Augustin“ este în vigoare, el fiind puţin cunoscut 
chiar şi în ultimele decenii ale secolului al Xl-lea. Formula 
desemnează un mod de viaţă destinat clericilor. Exact aşa 
înţelege acest lucru Urban al II-lea care, în anumite bule de 
confirmare a colegialelor, dă citate din Regula Sfântului 
Augustin, în altele din Vita apostolica sau chiar din Vita 
sanctoi-um Patrum 2 . Noutatea cea mai importantă este să se 
recunoască, aşa cum face Urban al II-lea, că acest gen de 
viaţă permite să se acceadă la o perfecţiune ce nu este infe¬ 
rioară celei a călugărilor. 

întemeierea de noi comunităţi de clerici, reforma acelo¬ 
ra ce existau deja şi introducerea unei vieţi regulare, adică 
potrivit rînduielii, în capitlurile catedralelor sunt diversele 
etape ce marchează progresul idealului reformator. Nu 
există integrare în mişcarea generală a reformei gregoriene 


1 G. MORIN, Reglement inedit du pape Gregoire VII pour Ies 
chanoines reguliers, in RB, 1901, pp.177-181; G. BARDY Saint- 
Gregoire VII et la reforme canoniale du XI e siecle, in SG, t.I, 
1947, pp.47-64. 

2 M. MACCARRONE, I papi del’secolo XII e la vita commune e 
regolare del clero, in La vita commune [488], ti, pp.349-398. 

decât atunci când aceste iniţiative sunt acţiunea clericilor 
şi nu a laicilor. Un capitlu era In vremea aceea un loc 
durabil de influenţă romană. înţeleasă astfel, viaţa 
comună a clericilor aparte ca un imens câmp de luptă, 
unde se confruntă convingeri religioase, de o parte, şi 
interese politice, de alta. Reforma se impune lent şi se 
continuă în cea mai mare parte a secolului al Xll-lea. 
Este cât se poate de evident că rămâne parţială. Sunt 
numeroase capitlurile catedrale, care refuză acest lucru. 
Se pare că, la urma urmelor, colegialele regulare sunt mai 
puţin numeroase decât cele care vieţuiesc după normele 
stricte ale sărăciei şi ale vieţii comune. în provincia eclezi¬ 
astică Sens, unde se numără mai mult de o sută colegiale, 
mici sau mari, nu există - dintre acesteâ - mai mult de 
cincisprezece care adoptă viaţa regulară. Uneori, o parte a 
câpitlului acceptă reforma, în timp ce cealaltă o refuză. Se 
întâmplă astfel la Maguelone, şi Urban al Il-lea trebuie să 
scrie canonicilor reformaţi să aibă răbdare şi să nu uzeze 
de constrângeri. La moartea fiecărui laic, strana sa va fi 
atribuită unui cleric ce se angajează să trăiască în mod 
regular. 

Marile întemeieri canonice cunosc un succes, ce nu se 
dezminte. Acest gen de viaţă câştigă în prestigiu. în vreme 
ce, în secolul al X-lea, vocaţia de austeritate şi de fervoare 
duce în mod obişnuit spre o mănăstire, aceleaşi impulsuri 
religioase, în secolul al Xl-lea, determină din ce în ce mai 
des alegerea comunităţilor clericale. Există, cu certitu¬ 
dine, o criză a cenobitismului, asupra căruia s-a insistat, 
probabil, prea mult. Trebuie, mai curând, să recunoaştem 
că se impune un nou ideal şi că acesta este în linia 
dreaptă a iniţiativelor reformatoare. Nu se poate căuta 
asanarea Bisericii prin moralizarea clerului, fără a promo¬ 
va o viaţă clericală care să răspundă acestor obiective. 

Marile colegiale au un rol la scara creştinătăţii occi¬ 
dentale, ca şi marile mănăstiri. Cele care reuşesc cel mai 
bine se răspândesc şi devin conducătoare de ordin în se¬ 
colul al Xll-lea. Cadrul diocezei este depăşit rapid. 
Rânduielile şi cutumele sunt aprobate de papi, care nu au 

încetat să intervină în favoarea lor. Congregaţiile sunt 
numeroase. Cele mai importante se grupează în jurul 
celor mai vechi ctitorii: Saint-Ruf d’Avignon, San Frediano 
din Lucea, Santa Maria in Porto din Ravenna, Rottenbuch, 
Saint-Nicolas d’Arrouaise etc. Supleţea acestui gen de 
viaţă face ca rodnicia sa să se prelungească pe întreg par¬ 
cursul secolului al XH-lea. De aici derivă marile ordine 
clericale de la sfârşitul secolului al Xll-lea şi începutul 
celui de al XlII-lea 1 . 


1 CH. DEREINE, art. Chanoines in DHGE. 



IV 


Locuri şi etape 


Reforma Bisericii mişcă până la temelii creştinătatea, 
din moment ce îi implică pe împărat, papa, regele şi epis¬ 
copii. Ea poate fi resimţită până la nivelul local în dioceze 
şi parohii. Aici, credincioşii sunt cei care refuză sfintele 
taine de la preoţii căsătoriţi, în alte părţi preoţii căsătoriţi 
sunt cei ce recurg la acte de violenţă împotriva episcopilor 
lor, care încearcă să le impună castitatea. Excomunicările, 
demiterile, libelurile polemice, luptele provoacă, desigur, 
tulburarea în spirite. Cum, oare, o confruntare de o ase¬ 
menea amploare nu ar provoca crize de conştiinţă? Cum 
să slujeşti sub autoritatea unui episcop simoniac notoriu? 

Reforma cunoaşte succese diferite după regiuni. Ea 
este mai mult sau mai puţin aplicată. Extirpă mai mult 
sau mai puţin abuzurile şi pune în loc un cler mai mult 
sau mai puţin reînnoit. Lasă, de asemenea, în derivă pro¬ 
bleme nerezolvate. 

Istoria reformei gregoriene în detaliu, despre oamenii 
săi şi în particularităţile sale regionale nu este încheiată, 
lipseşte mult până să se ajungă la acest lucru. Situaţiile 
concrete pun în joc atâtea elemente diferite, încât 
cercetările pot fi şi astăzi reluate destul de uşor. 
Diversitatea triumfa până la punctul în care se pun 
întrebări în legătură cu existenţa cu adevărat a disputei 
învestiturilor în Franţa şi în Anglia. 

A. GERMANIA 


Reformatorii romani se lovesc cel mai violent de ostili¬ 
tatea regilor Germaniei, de aşa manieră încât acţiunea lor 
se află în mai multe rânduri serios compromisă. Ar fi 
imprudent să explicăm această confruntare discutând 
despre caracterul lui Henric al IV-lea şi ostilitatea sa faţă 
de Grigore al Vll-lea. Motivaţia generală ţine de faptul că 
tradiţiile imperiale sunt incompatibile cu orientarea 
reformei. Restul sunt întâmplări. 

Regele Germaniei, candidat la Imperiu, are drepturi şi 
îndatoriri faţă de Biserică şi în mod special faţă de 
Scaunul apostolic. Ele nu sunt nici atât de vechi, din 
moment ce au fost reafirmate la Conciliul de la Sutri, în 
1046, în cursul căruia Henric al III-lea a demis doi papi şi 
a făcut alegerea celui de al treilea. Or, intervenţia sa a fost 
acceptată de întreaga Biserică. Se şterge cu greu 
amintirea evenimentelor care, în momentul cel mai deci¬ 
siv al reformei, nu au nici un sfert de secol. 

în Germania, episcopii sunt obişnuiţi cu intervenţiile 
regelui în viaţa religioasă. Henric al II-lea şi Henric al III-lea 
au înmulţit gesturile care marcau caracterul lor sacru, şi 
prerogativele pe care le-au exercitat nu au ridicat decât 
foarte slabe proteste. Episcopii sunt favorabili Bisericii 
imperiului, de la care ei iau un beneficiu considerabil. 
Episcopatul german nu se îndoieşte, cu toate acestea, de 
primatul pontifical, el doreşte doar ca el să se exercite în 
respectarea instanţelor locale. Această poziţie nuanţată 
este greu de susţinut în perioada conflictelor acute. La fel, 
nu toţi episcopii sunt ostili reformei, în toate aspectele ei. 
în sfârşit, ei nu sunt cu toţii devotaţi regelui, încât să 
treacă dincolo de obligaţiile lor faţă de papă. Astfel se 
explică tergiversările lor, eschivările şi scuzele lor. La drept 
vorbind, poziţia unora dintre ei este prea puţin de invidiat. 

Regatul Germaniei nu este unanim. El este constituit 
din ducate ce corespund etniilor. Regele nu este deopotrivă 
acceptat de toate popoarele. Or, caracterul electiv al 
monarhiei nu este decât o simplă amintire. Adunările 

celor mari preiau de aici o autoritate pe care ele nu o au 
în altă parte. De aceea, în Germania, confruntarea dintre 
Henric al IV-lea şi Grigore al Vll-lea se complică cu o gravă 
problemă politică. Un rege excomunicat îşi vede puterea 
ameninţată, din cauză că un rival îşi poate face apariţia cu 
această ocazie. Nu există aşa ceva în Franţa, unde aceeaşi 
sancţiune nu provoacă niciodată o criză politică. 

Henric al IV-lea a primit notificarea demiterii sale de 
către papă, la Utrecht, în ultimele zile din martie 1076. 
Necazurile au început numaidecât. Adunarea de episcopi 
pe care a convocat-o la WOrms, în ziua de Rusalii, din 
acelaşi an, este un eşec, la fel şi cea de la Mainz, de la 
sfârşitul lui iunie. Germania se îndreaptă spre alegerea 
unui nou rege. Devine un fapt împlinit, la 13 martie 1077, 
la dieta de la Forchheim, în prezenţa legatului pontifical, 
între timp, Henric al IV-lea obţinuse iertarea sa la 
Canossa, la 28 ianuarie 1077. De aceea, valoarea juridică 
a alegerii lui Rudolf de Suabia este nesigură şi ungerea sa 
la Mainz nu schimbă cu mult situaţia. însuşi papa este 
ezitant şi refuză să îl considere pe prinţ, ales de partizanii 
săi în Germania, ca adevăratul rege. Rudolf de Suabia nu 
este lipsit nici de forţă militară nici de capacitate. 
Războiul, care îl opune lui Henric al IV-lea, cunoaşte o 
alternare între succes şi eşec, care îl pune pe salian în 
dificultate. Moartea lui Rudolf, în toamna lui 1080, dezor¬ 
ganizează opoziţia. Saxonii, adversarii cei mai hotăriţi ai 
lui Henric al IV-lea, acceptă un armistiţiu ce permite 
regelui să întreprindă o operaţiune militară de anvergură 
în Italia. Anii 1084-1085 sunt foarte dificili pentru aliaţii 
papei. Henric al IV-lea repurtează câteva succese, ce îi 
permit să-i demită pe episcopii fideli Romei. Războiul civil 
se reia fără încetare, iar regele nu reuşeşte să înlăture 
centrele de opoziţie. 

Atitudinea lui Henric al IV-lea faţă de Grigore al Vll-lea 
nu este o simplă ostilitate fără fisuri. Regele Germaniei ar 
fi fost flatat să obţină prin negociere şi presiune militară 
realizarea ambiţiilor sale. Ar fi fost mai bine să primească 
coroana imperială de la un papă legitim. Regele trebuie să 

se împace cu Grigore al Vll-lea sau să-l demită. Oricât de 
pătruns este de îndatoririle sale, Henric al IV-lea ştie că 
această ultimă cale nu este dintre cele mai uşoare. Sunt 
numeroşi prinţii şi episcopii, chiar în Germania, care 
exprimându-şi rezerve faţă de Grigore al Vll-lea, îi recu¬ 
nosc totuşi caracterul de suveran pontif legitim. Alegerea 
antipapei Clement al IlI-lea, la Brixen, nu este un succes. 
Episcopii se eschivează când regele îi convoacă la adunări 
care trebuie să-l recunoască şi nici un rege din Europa 
Occidentală nu-1 urmează pe Henric al IV-lea în schismă. 
Suveranul nu pare, de altfel, să facă mare caz de proteja¬ 
tul său şi nu încetează să negocieze cu Grigore al Vll-lea. 
La confruntările cele mai grele, trimişii nu încetează să 
meargă de la un protagonist la altul. 

Nici despre partea Romei unanimitatea nu este asigu¬ 
rată. Unii cardinali dezaprobă metodele de guvernare ale 
lui Grigore al Vll-lea, tendinţa sa de a se amesteca în 
chestiunile politice, în sfârşit, intransigenţa sa care 
ameninţă ca totul să eşueze. Cardinalul Hugues Candide, 
legat în mai multe rânduri, este primul care îl părăseşte. 
Este prezent la Brixen, în adunarea care l-a ales pe 
Clement al IlI-lea. La începutul lui 1084, în momentul 
când Henric al IV-lea se pregăteşte să ia cu asalt Roma, 
13 cardinali lipsesc. Papa nu este urmat în exil decât de o 
minoritate de reformatori fideli. 

Aceste evenimente, atât în Germania cât şi în Italia, com¬ 
plică disputele şi înmulţesc dezbaterile anexe. Problemele 
esenţiale ale reformei pontificale dispar sub o mulţime de 
chestiuni politice urgente. Are, oare, papa dreptul să-l 
demită pe rege, iar alegerea unui antirege este ea înte¬ 
meiată? Este, oare, îndreptăţită revolta saxonilor şi a altor 
supuşi? Schisma este acum desăvârşită, iar reducerea sa 
este prealabilul pentru orice revenire la viaţa normală. La 
urma urmelor, ce puteri religioase sunt legitime? împot¬ 
molirea este cât se poate de evidentă de o parte şi de alta. 

Conflictul dintre regele Germaniei şi papă nu dă câştig 
nici unuia dintre adversari. Regele nu a putut triumfa, 
pentru că Henric al IV-lea nu a putut să-şi impună 

antipapa în faţa Bisericii, iar mai târziu Henric al V-lea nu 
a putut trage vreun profit durabil dintr-un concordat 
extorcat cu forţa. La urma urmelor, conştiinţa Bisericii îl 
dezavuează pe regele Germaniei. 

Papa, în ceea ce îl priveşte, nu a reuşit să-i vină de hac 
regelui nici prin excomunicare, nici prin demitere, nici 
prin armele aliaţilor săi. Episcopii germani nu găsesc în 
tradiţie justificarea serioasă pentru acţiunea lui Grigore al 
Vll-lea împotriva regelui lor. Niciodată un papă nu a demis 
un împărat. Nu este acceptat un act nemaiîntâlnit. 

Prin forţa lucrurilor apare necesitatea unui acord, a 
cărui elaborare este complicată de toate problemele 
născute din luptele îndelungate pe teren. Henric al V-lea, 
a cărui înfrângere nu a fost dobândită, este reintegrat în 
Biserică fără să fie constrâns la penitenţă şi fără să-i fie 
dată vreo iertare. Până la concordatul de la Worms, 
nimeni nu-i contestă regelui dreptul de a-i desemna pe 
episcopi. Cu toate acestea, unii dintre ei, pe care i-a ales 
chiar el, ca arhiepiscopul de Mainz, Adalbert, sunt, în tim¬ 
pul ultimilor ani de luptă, cei mai viguroşi partizani ai 
Romei. Pacea negociată şi evoluţia episcopatului german 
dispensează Sfântul Scaun de orice epurare. Reforma 
începe în Germania, cu prescrierile şi conciliile sale locale, 
o dată luptele sfârşite. Rămâne, totuşi, un contencios 
greoi, cu probleme de persoane, de bunuri confiscate, fără 
să mai vorbim despre neclarităţile concordatului. 

B. REGATUL FRANŢEI 

3 

în regatul Franţei, Capeţianul dispune de un anumit 
număr de episcopii. Chiar atunci când reşedinţa este situ¬ 
ată într-un principat vasal, are de aici destule avantaje, 
materiale, politice şi militare. Henric I şi Filip I îşi vând 
episcopiile şi caracterul simoniac al numeroaselor numiri 
episcopale nu poate fi negat. Capeţianul este puternic 
ataşat de dreptul său de desemnare, pentru că este unul 
din. rarele mijloace de care dispune pentru a interveni în 

regiuni unde puterea sa efectivă este slabă. Drepturile 
sale asupra arhiepiscopiei de Reims, de Sens, de Tours şi 
de Bourges îi permit să acţioneze printr-o persoană inter¬ 
mediară asupra episcopilor din aceste patru provincii 
ecleziastice. Abaţiile regale sunt la fel de numeroase. în 
mod obişnuit şaizeci, deoarece cifra acestora este variabilă 
pe măsura donaţiilor. Aceste mânăstin apar ca prelungiri 
ale domeniului regal. Legăturile dintre monarhie şi unele 
mari întemeieri sunt evidente în mod special în capitală. 

Capeţianul nu prea este accesibil idealului de reformă 
religioasă, el nu are nici simţul moral, nici spiritualitatea 
atât de elevate pentru a-i înţelege scopul. Este puţin favo¬ 
rabil pentru o reformă care transformă structurile Bisericii 
şi îl face să piardă drepturi preţioase. în aceste condiţii, 
cel mai curios este că reforma s-a putut înfăptui în Franţa 
fără ca acesta şi papalitatea să ajungă din această cauză 
la un război deschis. 

în ceea. ce o priveşte, Roma face dovada unei prudenţe 
aproape lumeşti. Grigore al VH-lea nu permite promulgarea 
decretului despre învestituri decât cu doi ani întârziere, la 
Conciliul de la Autun, în 1077. Este acţiunea legatului 
Hugues de Die. însuşi papa se fereşte să-i urmeze apli¬ 
carea şi acceptă numirile episcopale făcute de rege, atunci 
când nu sunt pătate de simonie. De aceea relaţiile, fără a 
fi cordiale, nu sunt rele. Cu toate acestea, îndemnurile 
papei rămân fără efect asupra regelui. 

Urban al Il-lea este şi mai cooperant. El acceptă expli¬ 
caţiile episcopilor ce se află în situaţii vinovate. în 1092, 
divorţul lui Filip I şi recăsătorirea sa cu Bertrade de 
Montfort, pe care i-a luat-o contelui de Anjou, infracţiune 
gravă după normele moralei pe care gregorienii se strădu¬ 
iesc să o impună societăţii laice, obligă papalitatea la 
intervenţii de care ea s-ar fi dispensat cu plăcere. Roma îi 
lasă regelui timpul să se îndrepte, şi face aceasta cu lar¬ 
gheţe. Filip I este excomunicat în 1094, de legatul Hugues 
de Die, la doi ani după greşeala sa, intr-un moment când 
Urban al Il-lea a triumfat asupra lui Hernie al IV-lea în 

Italia şi a revenit victorios Ia Roma. Consideraţiile politice 
par să fi temperat zelul pentru morală. 

Exigenţele papalităţii asupra capitolului învestiturilor 
nu sunt formulate într-un mod explicit decât în 1100, 
prin alegerea controversată de la Beauvais şi într-un 
moment când papa este intransigentul Pascal al II-lea. 
Acest conflict, ce se adaugă aceluia provocat de recăsă- 
torirea şi excomunicarea lui Filip I, face ca aceşti primi ani 
ai secolului al XH-lea să fie cei mai dificili. Disputa învesti¬ 
turilor nu reprezintă mare lucru în Franţa, din moment ce 
începe târziu, într-un moment când compromisurile pot fi 
luate ii considerare 1 . 

Simpla reformă morală a Bisericii fusese primită fără 
bucurie de Capeţian, care îşi arătase reaua-voinţă încă de 
la începuturi. Regele Franţei le interzice episcopilor săi să 
participe la conciliul ţinut la Reims de Leon al IX-lea, în 
1049. Este singura măsură pe care o poate lua şi care nu 
are prea mare eficacitate. Autoritatea Romei asupra epis¬ 
copilor este mai uşor recunoscută în Franţa, decât in 
Germania, deoarece structurile vechi ale Bisericii sunt 
mai dezagregate aici, iar episcopatul este mai puţin grupat 
în jurul mitropoliţilor. Regele nu mai are capacitatea să 
intervină la curia pontificală pentru a limita iniţiativele. 
Nu mai poate nici măcar să-i împiedice pe legaţi să-şi 
exercite activităţile pe teritoriul regatului, deoarece el nu 
este în măsură să interzică vasalilor săi să-i primească pe 
trimişii papei. Nu are superioritate, realmente, decât 
asupra episcopilor care se pot teme de mânia sa mai mult 
decât de cea a legatului. Pe scurt, obstrucţia pe care 
Capeţianul ar face-o reformei este dificil de organizat, cu 
atât mai mult cu cât temele propuse de gregorieni nu 
rămân fără ecou în Franţa. Până în 1100, nu este vorba 
decât de morală şi de simonie şi în aparenţă drepturile 
regelui nu sunt în cauză. De fapt, indirect, autoritatea 
romană nu încetează să crească. 


1 A. FLICHE, Y a-t-il eu une querelle des investitures en 
France et en Angleterre?, in RB, t.46, 1934, pp.283-295. 

Numeroşi episcopi erau în măsură de a se putea apăra. 
Ei aveau pe loc acuzatori, simpli clerici, canonici, călugări, 
care nu ezitau să compară în faţa unui conciliu sau în faţa 
legatului. Fiecare adunare este o încercare dură. Se cere 
de la ei un jurământ, se cer explicaţii şi justificări. Cutare 
episcop fuge înainte de a se discuta cazul lui, un altul, 
stupefiat, nu reuşeşte să rostească un cuvânt în apărarea 
lui. Reforma în amănunt este o serie de fapte particulare 
de acest fel. Rezistenţa îndelungată a arhiepiscopului 
Manasses, care reuşeşte să se eschiveze de loviturile 
aduse de legatul Hugues de Die, este cu siguranţă episo¬ 
dul cel mai celebru şi cel mai caracteristic. în ceea ce 
pilveşte reforma morală, din cauza tipului de sancţiuni, 
mărea perioadă este cea a conciliilor dintre 1077 şi 1081. 
Prea severe, deciziile luate la aceste diverse întâlniri nu 
pot fi menţinute în totalitate. Grigore al VH-lea însuşi tre¬ 
buie să îndulcească poziţiile legatului său şi să caseze 
câteva dintre sentinţele sale. 

' Călătoria lui Urban al II-lea în Franţa este deopotrivă 
unul dintre marile momente ale acestui efort de reformă. 
Pregătită de ani de politică conciliantă, călătoria se 
efectuează în condiţii excelente, deoarece papalitatea a 
ieşit biruitoare în Italia asupra împăratului şi propune 
prin cruciadă o acţiune militară şi religioasă, ce provoacă 
entuziasmul mulţimilor 1 . Această propunere conferă 
reformei marele proiect care îi lipsea până atunci. Ea 
mobilizează sub autoritatea papei forţele creştine. Din 
acest punct de vedere, şi oricare ar fi colaborarea dintre 
prinţi, ea ilustrează prevalenţa papei şi capacitatea sa de 
a interveni direct până la nivelul cel mai umil. Chemarea 
la cruciadă arată că papa este conducătorul creştinătăţii. 

Acţiunea pontificală nu întâlneşte aceleaşi obstacole în 
Franţa meridională. Autoritatea asupra bisericilor este 
dispersată aici în numeroase mâini, şi uneori, împărţită 
între mai mulţi îndreptăţiţi. Puterea acelora care o 


1 R. CROZET, Le voyage d'Urban II et ses negociations avec le 
clerge de France, in RH, t. 179, 1937, pp.271-310. 

exercită nu depăşeşte cadrul local. în sfârşit, nici unul 
dintre aceşti prinţi nu se poate prevala de o ungere. Unii, 
dintre cei mai importanţi, par foarte devotaţi faţă de 
Scaunul apostolic. Este cazul lui Raymond al IV-lea de 
Saint-Gilles, conte de Toulouse, al lui Pierre de Melgueil, 
al lui Bertrand al II-lea, conte de Provenţa şi chiar al lui 
Amedee al II-lea, conte de Savoia. Grigore al VH-lea îi con¬ 
sideră pe unii dintre ei drept credincioşi Bisericii romane. 
Mai mult, tradiţia carolingiană era mai fragilă în Sud. 
Coeziunea corpului episcopal este mai slabă şi autoritatea 
mitropoliţilor este relativă. Abundenţa episcopiilor de mici 
dimensiuni şi destul de sărace face ţara mai docilă faţă de 
influenţa romană. 

Unele abuzuri sunt manifeste aici, iar simonia era aici 
un fapt curent. Cu toate acestea, se impune să nu con¬ 
fundăm vânzarea unei episcopii sau a unei parohii cu 
redevenţele cutumiare pe care un stăpân laic este în drept 
să le ia, ca o contrapartidă a protecţiei pe care o acordă. 
Aceste drepturi, care nu sunt exorbitante, sunt plătite 
fără împotrivire. Caracterul lor de redevenţă publică le 
scapă gregorienilor care nu par să fi înţeles cum se cuvine 
condiţia juridică a Bisericii în ţările meridionale. 

Sub pontificatul lui Alexandru al II-lea, Franţa meri¬ 
dională este traversată în două rânduri de Hugues 
Candide, care ţine un conciliu important la Avignon, în 
1063, şi alte două la Auch şi, respectiv, Toulouse, în 1068. 
Intervenţiile lui Grigore al VH-lea, prin ceea ce ele au 
intempestiv, arată că papa nu consideră util să dea 
dovadă de prudenţă sau de diplomaţie în această regiune, 
în 1079, el ordonă clericilor de la Arles să aleagă un nou 
arhiepiscop, în vreme ce predecesorul său nu este încă 
demis în mod regular de către un conciliu, iar el le 
şopteşte numele unui candidat. La Narbonne, el profită de 
rivalitatea pentru scaunul episcopal pentru a-şi impune 
alegerea. în acelaşi an, el uneşte mănăstirea Saint-Victor 
din Marsilia cu San Paolo Fuori le Mura de la Roma şi o 
leagă direct de Roma, atribuindu-i aceleaşi privilegii ca şi 
Clunyului. Ţinând seama de importanţa dependenţelor şi 

a posesiunilor abaţiei din Marsilia în toată regiunea, influ¬ 
enţa pontificală progresează dintr-o dată. El numeşte în 
fruntea acestei abaţii pe călugărul Richard, fratele prece¬ 
dentului abate Bernard, şi face din el cardinal preot al 
Bisericii romane şi legat. Situaţia abatelui de la Saint-Vic¬ 
tor este asemănătoare cu aceea a abatelui de la Mon- 
tecassino, iar această distincţie de cardinal, foarte rară, 
spune destul despre sprijinul pe care papa îl scontează 
din partea congregaţiei din Marsilia. 

Pătrunderea influenţei romane în Franţa meridională 
este uşoară. Misiunile legaţilor nu întâlnesc mare opoziţie. 
Totuşi, considerată în amănunt, reforma intră lent în 
cursul faptelor. Adoptarea vieţii regulare de capitlurile 
catedrale este parţială, iar mişcarea se prelungeşte foarte 
mult în secolul al XII-lea. Restituirea bisericilor şi a 
dijmelor ţinute de laici nu se face fără rezistenţă. Poate că 
în Franţa meridonală lipseşte un mediu reformator, culti¬ 
vat şi religios, capabil să prelungească iniţiativele venite 
de la Roma 1 . 


C. PENINSULA IBERICĂ 

în peninsula hispanică, eforturile papalităţii se 
îndreaptă cu totul spre altceva. Cert, există problemele de 
morală cunoscute în întreaga Europă. în Catalonia, în 
regatul Aragonului şi în cel al Castiliei, căsătoria preoţilor 
pare mai puţin răspândită decât în alte părţi. Autorităţile 
locale veghează la acest lucru şi acordă sprijinul lor 
diverşilor legaţi pentru ca aceştia să-şi îndeplinească mi¬ 
siunea. Nici simonia nu este necunoscută. Conciliul de la 
Gerona, din 1078, apoi cel de la Burgos, din 1080, o 
interzic în mod expres. 

Cu toate acestea, Roma nu consideră necesară aplicarea 
decretului ce interzice investiturile laice. Nici interdicţia 


1 L. DE LAGGER, Aperfu de la reforme gregorienne dans 
l’Albigeois, in SG, t.II, 1947, pp.211-234. 

conciliului roman din 1075, nici reînnoirea sa, din 1080, 
nu sunt proclamate în Spania. Este eschivată disputa 
învestiturilor propriu-zise. Acest lucru este cu atât mai 
uşor cu cât ameninţarea permanentă a Islamului întă¬ 
reşte sentimentul de identitate creştină. Operaţiunile mili¬ 
tare ale reeonquistei se află la originea spiritului de cru¬ 
ciadă, iar această mentalitate este foarte mult prezentă în 
aceste regate. O papalitate reformată, gata să binecuvân¬ 
teze armatele şi capabilă să exercite o autoritate univer¬ 
sală apare ca un auxiliar preţios. De aceea, revendicările 
Romei asupra teritoriilor reluate de la musulmani nu sunt 
respinse. Influenţa romană este mare în Catalonia, şi regele 
Aragonului se vrea credincios papei, căruia îi recunoaşte 
drepturi temporale excepţionale. Se întâmplă oarecum alt¬ 
fel în Castilia, unde particularismul este mai mare şi unde 
regele Alfonso al Vl-lea dă dovadă de mai multă indepen¬ 
denţă. Introducerea suzeranităţii pontificale este concomi¬ 
tentă cu legarea Bisericii locale de Roma şi de reforma sa. 

în Spania, Roma este preocupată în primul rând de 
supravieţuirea vechilor tradiţii ale Bisericii spaniole, prac¬ 
tici ecleziastice şi liturgice moştenite din epoca regatului 
vizigot. Papalitatea suspectează aceste rituri ca fiind 
vehicule de erezie 1 . Insinuarea este discutabilă. De fapt, 
aceste tradiţii par o frână pentru influenţa romană şi nu 
corespund voinţei unificatoare care prevalează curiei. î ncă 
de la pontificatul lui Alexandru al II-lea, legaţii primesc 
drept misiune să introducă în Spania liturghia romană în 
locul liturghiei mozarabe. Au în curând satisfacţie în 
Aragon, unde acest proiect are sprijinul regelui. Astfel, la 
22 martie 1071, la mănăstirea San Juan de La Pena, epis¬ 
copii de Jaca şi de Roda, în prezenţa cardinalului legat 
Hugues Candide şi a regelui, celebrează prima şi terţa 
după ritul mozarab şi sexta după ritul roman, singurul 
utilizat după aceea. 


1 Roma foloseşte termenii Toletanae illusionis superstitio în 
legătură cu acest rit, citat de G. TELLENBACH, Die Bedeutung 
des Reformpapsttums fur die Einigung des Abendlandes, in SG, 
t.II, 1947, p. 125 şi urm. 

Schimbarea este mai dificilă în Castilia. Grigore al 
VH-lea o cere regelui şi episcopilor, printr-o scrisoare, în 
1074. începe atunci o perioadă de tranziţie în care coexistă 
cele două rituri. Legaţia cardinalului Richard, din 1078, 
are o influenţă decisivă. Cu toate acestea, el se loveşte de 
opoziţia abatelui Robert de Sahagun, un clunisian care 
are încrederea deplină a lui Hugues de la Cluny. Chesti¬ 
unea rămâne obscură, iar opoziţia surdă faţă de creşterea 
influenţei pontificale în Castilia degradează întrucâtva 
raporturile dintre Castilia şi ilustra abaţie burgundâ. 
Voinţa romană triumfă, cu ajutorul lui Alfonso al Vl-lea, 
care îl înlocuieşte pe abatele Robert cu Bernard, din care 
face, ceva mai târziu şi cu de la sine putere, arhiepiscop 
de Toledo 1 . 


D. STATELE ANGLO-NORMANDE 

în Normandia, reforma poate conta pe sprijinul ducelui 
Wilhelm, al cărui simţ de bună administrare se alătură 
preocupărilor morale şi religioase ale Romei. începând cu 
maturitatea sa, prinţul îşi exercită drepturile tradiţionale 
ale puterilor temporale asupra bisericilor şi mănăstirilor. 
El numeşte, fără simonie, episcopii, iar alegerile sale sunt 
judicioase. Protejează mănăstirile, întemeiază altele noi şi 
dă dovadă de severitate faţă de clericii căsătoriţi şi care 
trăiesc în concubinaj. 

De aceea, încă de la începuturile reformei, papalitatea 
întreţine cele mai bune raporturi cu ducele. Grigore al 
VH-lea, care îi este recunoscător „pentru că nu a vândut 
bisericile, i-a constrâns pe clerici la castitate, a făcut să 
domnească pacea şi dreptatea printre supuşii săi şi nu a 
cedat duşmanilor lui Christos", exprimă cu exactitate sen¬ 
timentele curiei romane 2 . Voinţa ducelui şi încrederea 


1 L. DE LA CALZADA, La proyeccion de] pensamiento de 
Gregorio VII en los reynos de Castilia y Leon, in SG, t. III, 
1948, pp. 1-87. 

2 Registrum, LX, 5. 

papalităţii nu suprimă totuşi câteva tare şi vicii venite de 
la domniile precedente. Cert, în Normandia există un grup 
important de clerici şi călugări care se disting, în primul 
rând, prin bunele lor moravuri, învăţătura şi evlavia lor. 
Este rezultatul unei restaurări monastice întreprinse încă 
din ultimele decenii ale secolului al X-lea, a cărei fervoare 
şi rodnicie nu se dezmint. Există, de asemenea, un cler cu 
calităţi mai puţine care este, probabil, cel mai numeros. 
Trăieşte după criteriile lumii şi este destul de des 
căsătorit. La Conciliul de la Rouen, din 1074, preoţii care 
nu doresc să-şi alunge soţia încearcă să-l lapideze pe 
arhiepiscopul Jean. Sinodul de la Lillebone, din 1080, 
revine asupra aceluiaşi subiect, ceea ce este un indiciu 
foarte sigur al caracterului permanent al problemei. 
Asemenea fapte, ce permit să se aprecieze rezistenţa pro¬ 
fundă la reformă, în vreme ce prinţul şi episcopatul sunt 
deja cuceriţi, lasă se întrevadă că este vorba cu tărie 
despre o acţiune de lungă respiraţie, ce ţine de transfor¬ 
marea progresivă a moravurilor. Colaborarea ducelui, fapt 
destul de rar, nu este capabilă să aducă o soluţie rapidă 
la deficienţe foarte ancorate în obişnuinţe. 

Cucerirea Angliei, în 1066, cu acordul papei lasă să se 
întrevadă sfârşitul dezordinilor ce durează din 1051. 
Aristocraţia anglo-saxonă, ce îl domină pe regele Eduard 
Confesorul, şi-a instalat propriii candidaţi în scaunele 
episcopale, alungându-i pe titulari. Arhiepiscopul Stigand 
care, în termenii dreptului canonic este un intrus, este în 
plus ostil papalităţii reformate, până la a adera la antipapa 
Benedict al X-lea. în 1070, la Conciliul de la Winchester, 
apoi la cel de la Windsor, legaţii îi demit pe toţi episcopii 
hirotonisiţi de Stigand. Clericii normanzi sunt însărcinaţi 
să-i înlocuiască. Lanfranco, abate la Bec, devine arhiepis¬ 
cop de Canterbury şi conducător al Bisericii Angliei, con¬ 
ciliul tranşând pentru prima oară diferendul ce opunea 
acest scaun celui de York. 

Această bună înţelegere dintre regele Wilhelm şi papa¬ 
litate nu dădea nici o urgenţă publicării decretelor despre 
învestitura laică. Regele, foarte gelos pentru autoritatea 

sa, nu ar fi tolerat aceasta, iar papalitatea avea alte griji. 
Câteva incidente fără consecinţă demonstrează că 
Wilhelm se consideră drept conducătorul Bisericii locale, 
în 1079, îi interzice lui Lanfranco să întreprindă o 
călătorie la Roma pentru a fi lângă papă, şi-şi menţine 
refuzul în ciuda protestelor lui Grigore al Vll-lea. La fel, 
legaţii nu pot notifica direct deciziile apostolice episcopi- 
lor. Reforma, în Anglia, este chestiunea regelui şi arhiepis¬ 
copului Lanfranco. Acesta din urmă se foloseşte de acest 
lucru şi ţine în mod regulat sinoade, la Winchester, în 
1072, la Londra, în 1075, la Winchester, în 1076, la 
Westminster, în 1077, la Gloucester, în 1080 şi 1085. 
Poziţia Bisericii din Anglia este de aşa natură încât ea tre¬ 
buie să facă compromisuri. Sinodul din 1076 acceptă ca 
preoţii care locuiesc în burguri şi castele să-şi poată 
păstra soţiile. Cu toate acestea, nici o nouă căsătorie nu 
este tolerată. Nimic nu dovedeşte că episcopii au avut 
mijloacele de a impune această decizie clerului lor. 

Moartea Cuceritorului, în 1087, pune capăt acestei 
colaborări. Wilhelm cel Roşcat, regele Angliei, se dedă la 
tot felul de malversaţiuni împotriva Bisericilor şi refuză, în 
plus, să ia parte la lupta ce îl opune pe Urban al Il-lea lui 
Clement al IlI-lea. Moartea lui Lanfranco, în 1089, îi lasă 
câmp liber de acţiune şi Urban al Il-lea a considerat mai 
folositor să aibă răbdare. După o lungă vacanţă, numirea 
lui Anselm ca arhiepiscop de Canterbuiy urma să 
provoace izbucnirea crizei. 

Anselm îl recunoştea pe Urban al Il-lea şi hotărârea sa 
l-a constrâns pe Wilhelm cel Roşcat să procedeze la fel. 
Regele s-a opus unei călătorii a arhiepiscopului la Roma, 
deoarece nu înţelegea să renunţe la drepturile pe care le 
exercitase tatăl său. Deosebit de abil, pare să fi putut 
obţine mandatul de a numi legaţii pontificali în Anglia, 
astfel încât autoritatea apostolică nu se putea exercita aici 
fără controlul său. Pus în imposibilitatea să ţină concilii şi 
să continue lucrarea reformatoare, Anselm, care era în 
permanent conflict cu regele, a ales exilul. 

Anselm nu s-a întors în Anglia decât după moartea lui 

Wilhelm cel Roşcat, sub domnia Iui Henric I Beauclerc, în 
1100. Opera de reformă trebuia reluată. La Conciliul de la 
Londra, din 1 102, se aduce din nou vorba de nicolaism şi 
simonie. în acest moment izbucneşte disputa învesti¬ 
turilor, cu adevărat. Henric I, în ciuda marii sale valori 
morale şi a respectului său pentru Biserică, nu înţelegea 
să renunţe la puterile exercitate până atunci de rege. Or, 
se întâmplă următorul fapt: conciliul ţinut de Pascal al 
Il-îea la Laterano, în primăvara lui 1102, reînnoieşte toate 
decretele despre interzicerea învestiturii laice. Papa le 
semnalează arhiepiscopului şi regelui că trebuie să fie apli¬ 
cate în Anglia. Era, de fapt, o situaţie nouă. Intransigenţa 
regelui şi cea a papei interzic orice compromis. Anselm 
reia atunci calea exilului. Ideile lui Yves din Chartres s-au 
impus progresiv şi furnizează principiile unei reglementări 
a acestui conflict 1 . La întrevederea de la Laigle, din 1105, 
după lungi demersuri de apropiere, Sfântul Anselm şi 
Henric I pun bazele unui acord. în 1106, o scrisoare a lui 
Pascal al II-lea îl autoriza pe Anselm să-i ungă pe epis¬ 
copii, aleşi cum se cuvine, care ar fi jurat credinţă regelui. 
Această soluţie a fost definitiv acceptată, în 1107, de o 
adunare ţinută în Londra. 

Introducerea reformei în Irlanda trece drept o problemă 
a arhiepiscopilor de Canterbury, din moment ce ei reven¬ 
dică primatul asupra insulelor britanice. Lanfranco, în 
1074, la moartea primului episcop de Dublin, îl hiro¬ 
toniseşte pe succesorul lui. El reînnoieşte acest gest, în 
1084, ceea ce dovedeşte că deţine jurisdicţia asupra aces¬ 
tui scaun episcopal, cel puţin. 

Aceste fapte cunoscute nu exclud, cu toate acestea, 
raporturile directe dintre Biserica din Irlanda şi papalitate. 


1 Drumul către această soluţie este jalonat de câteva opere. 
De consecratione pontificum et regum a anonimului din York 
este, în 1102, favorabilă tezei regale. De regia potestate et sac¬ 
erdotali dignitate a lui HUGUES DE FLEURY, discipolul lui Yves 
din Chartres, este dedicată lui Henric I. Această lucrare este 
compusă in 1103-1104. 

în secolul al Xl-lea, ea îşi păstrează vechea organizare 
foarte deosebită. Episcopii, care toţi. sau aproape toţi. 
locuiesc în marile centre monastice, îşi exercită funcţiile 
liturgice sub autoritatea abatelui, cel mai adesea. Ei nu 
deţin putere de jurisdicţie asupra unei dioceze determi¬ 
nate. Autoritatea lor spirituală ţine de prestigiul lor, de 
influenţa lor sau de puterea regelui de care sunt legaţi. 
Este cât se poate de evident că papalitatea doreşte intro¬ 
ducerea unei structuri geografice şi jurisdicţionale asemă¬ 
nătoare cu cea de pe continent. Un sinod ţinut la Cashel, 
în 1101, îi reuneşte pe cei mari, regii şi prelaţii, sub auto¬ 
ritatea episcopului Maolmuire, al cărui prestigiu personal 
este mare şi care a primit, în plus, delegaţia autorităţii 
apostolice. în 1111, episcopul de Limerick, Gilbert, con¬ 
duce ca legat pontifical primul conciliu al întregii Biserici 
din Irlanda şi introduce organizarea continentală 1 . 


E. ITALIA 

în Italia, situaţia este foarte diferită, după cum este vorba 
de nord, de centru sau sud. în nord, se face simţită autori¬ 
tatea regelui Germaniei, în mod regulat, prin intermediul 
conţilor şi al episcopilor. Un cancelar, luat din cadrul epis¬ 
copatului local, conduce administraţia. Regele îi numeşte pe 
episcopi, ale căror puteri civile devin foarte importante încă 
de la sfârşitul ultimilor ani ai secolului al X-lea. Episcopatul 
oferă câteva mari figuri de prelaţi, mari seniori, ce apără 
interesele oraşului lor, fini politicieni, administratori zeloşi ai 
unei dioceze, dar fără profunzime spirituală. Simonia face 
ravagii din moment ce este suficientă favoarea unui prinţ 
pentru a obţine aceste funcţii atât de apreciate. Printre epis¬ 
copii din această regiune îşi găseşte curtea Germaniei parti¬ 
zanii cei mai afişaţi: Cadalus era episcop de Parma, iar 
Clement al IlI-lea, arhiepiscop de Ravenna. 


1 A. GWYNN, Gregory VII and the Irish Church. in SG, t. III, 
1948, pp. 105-128. 

Acest episcopal clin Italia de Nord este unul dintre cele 
mai refractare la reformă. Pare să fi fost prea puţin sensi¬ 
bil la aspiraţiile religioase care apăreau în mişcările mo¬ 
nastice şi eremitice de la sfârşitul secolului al X-lea şi 
începutul celui de al Xl-lea. Criticile pe care i le adresează 
Pier Damiani cu vehemenţă şi în cele mai diverse opere ale 
sale se rezumă, toate, la această lipsă de spirit religios. 
Eremitul de la Fonte Avellano nu pare să aştepte mare 
lucru din partea clerului. Impresia este un fel de incapa¬ 
citate de a se reforma fără intervenţia exterioară. Pe scurt, 
reforma episcopală, atât de importantă în Germania şi 
chiar în Franţa, pare să lipsească îrt totalitate. 

Ostilitatea episcopatului faţă de reformă este agravată de 
consideraţii omeneşti. La Milano, Biserica locală reflectă 
destul de bine repartizarea forţelor sociale. Reforma pune 
în cauză această ierarhie. Este o mişcare religioasă popu¬ 
lară, Pataria, aceea care constituie vârful de lance pentru 
reformă. Se întâmplă la fel şi în celelalte oraşe. Episcopii, 
susţinătorii împăratului, văd în poporul ridicat împotriva 
clericilor nedemni nişte revoltaţi ce au tulburat ordinea 
publică la instigarea agenţilor curiei romane. Regăsim - 
fără a fi surprinşi - un mare număr dintre aceşti episcopi 
la adunarea de la Brixen. Ei sunt, mai mult decât episcopii 
germani, aţâţători la alegerea antipapei Clement al III-lea. 

în Italia Centrală, se întâmpla cu totul altfel, deoarece 
marchizatul de Toscana scăpase de mai multă vreme de 
sub autoritatea regelui Germaniei. în plus, întreaga 
regiune ţine de provincia ecleziastică a Romei, a cărei 
influenţă se face simţită fără intermediar şi încă de la 
începuturile reformei. Aici a întreprins papalitatea cel mai 
devreme un mare efort de reformă. Toate sinoadele din 
post, în vremea pontificatului lui Alexandru al Il-lea, se 
referă la aceste episcopii. Conciliile locale, sporadice în 
alte părţi, sunt aici anuale. Strâns asociaţi papalităţii, 
aceşti, episcopi se găseau în jurul lui Grigore al VH-lea la 
conciliul roman din 1075, în timpul deciziilor capitale 
pentru istoria creştinătăţii. 

în Italia de Sud, Biserica mai avea încă nevoie să fie 

reconstruită, mai mult decât să fie reformată. Partea de 
nord a ţinutului a fost străbătută de sarazini, care au 
jefuit mănăstirile. în sud ei s-au instalat mai temeinic, iar 
în momentul când începe reforma Bisericii, ei ocupă în 
întregime Sicilia. în această insulă, dominaţia lor a făcut 
să dispară aproape în totalitate ierarhia creştină, iar viaţa 
monastică se stinge. însăşi populaţia este în parte cuce- 



HARTA 5. - Episcopii favorabile Iui Henric. al IV-lea in Italia 

o Episcopii al căror titular este la Brixen pentru 
alegerea antipapei Clement al III-lea. 

• Alte episcopii 

rită la Islam. Bizantinii au întreprins un mare efort militar 
împotriva musulmanilor şi s-au reinstalat în forţă în 
Puglia şi Calabria. Aceste regiuni, parţial sau aproape în 
totalitate elenizate, s-au legat de patriarhul grec al 
Constantinopolului. Roma consideră că aceste teritorii 

trebuie să-i dea ascultare. Are, prin urmare, tendinţa să 
susţină acţiunile militare îndreptate împotriva bizanti¬ 
nilor. în principatele lombarde, sosirea normanzilor 
provoacă grave tulburări. Aceşti oameni de arme jefuiesc 
fără ruşine bisericile şi molestează persoanele. Ei sunt în 
acel moment pe punctul de a deveni stăpâni pe situaţie. 

Politica, pontificală în Italia de Sud este rezultatul unui 
eşec militar şi al unui succes diplomatic. Voinţa de a 
împiedica prin forţă instinctele agresive ale normanzilor 
ajunge la un eşec complet. Leon al IX-lea, intrând în luptă 
în mod imprudent, este învins şi făcut prizonier. Eliberat, 
el trebuie să se înţeleagă cu vecinii săi. Normanzii, care 
înţeleg destul de repede interesul unei alianţe cu papali¬ 
tatea, dau asigurări de bunele lor intenţii şi fac oferte de 
servicii. Nicolae al If-lea, care este ales trecându-se dincolo 
de drepturile regelui Germaniei şi împotriva aristocraţiei 
romane, este dispus în totalitate la o înţelegere. Este 
încheiată o alianţă, la Melfi, în 1059. Ea este menţinută de 
Alexandru al II-lea şi de Grigore al VH-lea, în ciuda rapor¬ 
turilor destul de acre cu Robert Guiscard. Mai târziu, ea 
devine una din datele tradiţionale ale politicii pontificale, 
luată în discuţie în cazuri excepţionale. 

La Melfi, în 1059, Robert Guiscard şi Richardo de 
Capua s-au declarat fideli papei şi primesc confirmarea 
cuceririlor lor şi a celor pe care le vor întreprinde. Ei se 
angajează prin jurământ să supună papei toate bisericile 
şi tot ceea ce ţine de ele. însemna promisiunea de a face 
să reintre sub ascultarea romană clerul Italiei de Sud şi de 
a-î latiniza. Pe scurt, cele două puteri îşi recunosc una 
alteia domeniile şi îşi conced avantajele reciproce în detri¬ 
mentul tuturor celorlalte. 

Recucerirea Bizanţului şi a Islamului se operează lent. 
DacăReggio cade în 1059 şi Brindisi în 1062, recâştigarea 
Siciliei nu este împlinită decât în. 1091. Prinţii normanzi 
îşi ţin promisiunile, episcopii care depindeau de Bizanţ 
trec sub autoritatea Romei. Papa confirmă puterile pe care 
episcopii latini de Siponte, Trani şi Taranto le primiseră de 
la patriarh. Episcopii greci recunoşteau, de asemenea, 

jurisdicţia pontificală, cu excepţia arhiepiscopului de 
Otranto, care rămâne legat de Conslantinopol. în Calabria, 
întoarcerea Ia ascultarea romană este mai târzie. 

Latinizarea episcopatului este continuată cu tenaci¬ 
tate. La moartea unui episcop grec, în mod obişnuit, prinţii 
normanzi îl înlocuiesc printr-un latin, cu câteva excepţii, 
totuşi. La Reggio, oraş grecesc, există, începând din 1082, 
o ierarhie dublă greacă şi latină. în 1086, oraşul este 
latinizat. Cu toate acestea, clerul rămâne grec, iar poporul 
îşi păstrează riturile şi cutumele. 

în această acţiune, stăpânii sunt prinţii normanzi. Ei 
numesc episcopii şi fuzionează episcopiile greceşti pentru 
a face una singură latină. Punerea în aplicare a organizării 
ecleziastice, delimitarea episcopiilor şi restabilirea ierar¬ 
hiei catolice in Sicilia sunt opera lor. Asemenea puteri în 
mâinile laicilor însemna încălcarea literei şi a spiiitului 
reformei! De aceea raporturile dintre papalitate şi nor¬ 
manzi sunt dificile uneori. Nu există ruptură, deoarece 
cele două părţi sunt obligatoiiu aliate. 

Urban al 11-lea, în 1098, sfârşeşte prin a recunoaşte 
situaţia cu totul specială a regatului. îi încredinţează con¬ 
telui de Sicilia, cu titlu ereditar, legaţia preafericitului 
Petru pentru întreaga Sic.ilie. Ceea ce însemna că Roger I 
şi urmaşii săi îndeplineau funcţia de legaţi pontificali fără 
a purta şi titlu. Ei sunt conducătorii Bisericii siciliene pe 
care o ţin cu mână fermă. Legăturile dintre Roma şi epis- 
copi se fac pian intermediul lor. Episcopii nu pot avea 
acces la papa fără autorizarea expresă a suveranului 1 . 

Din Sicilia în Irlanda, din Germania în Spania, 
acţiunea de reformă condusă de papalitate este atât de 
diversă, ca şi împrejurările locale. Amploarea câmpului de 
acţiune trebuie relevată, la fel precum capacitatea curiei 
romane de a face faţă în acelaşi timp unor probleme atât 
de diverse. Un proiect de ansamblu este cât se poate de 


1 E. JORDAN, La politique ecclesiastique de Roger I er et Ies 
origines de la legation sicilienne, in MA. t. 33 et 34, 1921, pp. 
237-273, 1922, pp.32-65. 

vizibil, chiar după un tur de orizont geografic ce face să 
reiasă diversităţile. 

în domeniul problemelor ecleziastice propriu-zise, 
preocuparea dominantă este uniformitatea. Este urmărită 
cu îndârjire pentru liturghie, disciplina şi organizarea teri¬ 
torială a Bisericii. Este evident faptul că această grijă este 
preponderentă faţă de cea pentru morală. Curia vede în 
tot ce nu este conform cu modelul roman o ameninţare de 
schismă şi de erezie. Aceste alarme îi apar istoricului 
foarte exagerate. Ele ţin de neîncrederea ce prevalează faţă 
de Bizanţ de la schismă şi de concepţiile foarte rigide 
despre unitatea Bisericii. Din acest punct de vedere, 
acţiunea perseverentă împotriva particulari smelor trebuie 
apropiată de exaltarea permanentă a Bisericii romane, de 
credinţa şi tradiţiile sale. Alinierea tuturor Bisericilor la 
cutumele romane este pentru curie un motiv de satis¬ 
facţie, pentru că aceste măsuri par judicioase, conform 
rolului eminent al lui Petru şi de natură să înlocuiască 
practicile locale printr-o tradiţie mai bine fondată, inata¬ 
cabilă şi liberatoare. Romanitatea are ceva cotropitor până 
la detaliu. Afirmaţiile teoretice peremptorii conţinute în 
Dictatus papae despre autoritatea Scaunului lui Petru în 
toate domeniile găsesc aici aplicaţii concrete. 

Voinţa moralizatoare a papalităţii a fost viguros sub¬ 
liniată, poate prea mult, în măsura în care această moti¬ 
vaţie a mascat altele la fel de importante. Ambiţiile iniţiale 
la acest capitol sunt la scara creştinătăţii. Papalitatea 
înţelege să aducă un remediu abuzurilor şi viciilor întregii 
societăţi creştine. Castitatea clericilor şi simonia nu sunt 
decât sarcini prioritare pe care trebuie să le urmărească 
în mod indispensabil din moment ce este vorba despre 
oamenii Bisericii. Papalitatea înţelege astfel să moralizeze 
căsătoria prin interzicerea legăturilor incestuoase, prin 
interzicerea divorţului şi prin amintirea pentru fiecare a 
regulilor moralei. Ea înţelege, de asemenea, să promoveze 
pacea, adică să-i oblige pe cavaleri şi pe prinţi să respecte 
oamenii şi bunurile într-un anumit număr de cazuri. 
Renunţarea la operaţiunile militare nu era decât un 

aspect particular al unei îndatoriri mai generale de con¬ 
cordie şi -de dreptate. însemna să li se aducă aminte 
regilor de obligaţiile lor fundamentale prin precizarea 
modalităţilor. 

Această acţiune multiformă în favoarea moralităţii nu 
este susţinută cu aceeaşi vigoare peste tot. Locurile şi cir¬ 
cumstanţele se pretează mai mult sau mai puţin la aceas¬ 
ta. Ea este continuată cu forţă acolo unde papalitatea are 
mâinile libere şi unde legaţii săi acţionează după bunul lor 
plac, în Italia şi în Franţa meridională. în alte părţi, ea 
depinde de bunăvoinţa regilor şi de convingerile lor. Ei nu 
nutresc în mod durabil voinţa de a epura societatea 
creştină. Asemenea bulversări de moravuri nu se rea¬ 
lizează într-o generaţie sau două. Fecunditatea orientării 
date de papalitate nu se poate judeca decât pe o perioadă 
foarte îndelungată. 

Papalitatea înţelegea deopotrivă să-şi afirme primatul 
asupra tuturor Bisericilor din Europa Occidentală. 
Aceasta însemna în mod limpede că autonomiei provinci¬ 
ilor ecleziastice de sub conducerea unui arhiepiscop, ea 
înţelegea să-i subtituie intervenţia directă a Romei în toate 
chestiunile ecleziastice de oarecare importanţă. Peste tot 
unde structurile administrative carolingiene sunt încă 
solide, aversiunea episcopatului este mare. Este alimen¬ 
tată de regi care se considerau conducătorii şi protectorii 
acestor Bisericii locale ce le fuseseră încredinţate de către 
Dumnezeu însuşi. La capătul disputei învestiturilor, vic¬ 
toria papalităţii, fără a fi completă, este clară. Autoritatea 
romană este recunoscută, oricare ar fi limitele pe care le 
impun regii ici şi colo. 

Locul şi rolul învestiturilor în toată această perioadă 
merită o reflecţie. Ancheta geografică şi cronologică ar inci¬ 
ta la minimalizarea importanţei lor. Luată în general în 
afara conflictului cu împăratul, această chestiune se regle- 
menteză prin compromisuri, ce prevalează fără prea mare 
dificultate ţinând seama de importanţa mizei. De fapt, 
înseamnă să greşim. învestitura nu este decât o piedică de 
care se lovesc două tradiţii juridice şi instituţionale diferite. 

Clericii reformaţi refuză în mod fundamental orice 
supunere a spiritualului faţă de temporal. Ei au asupra 
acestui punct convingeri absolute care le impun acţiuni 
mai mult sau mai puţin radicale, în funcţie de oportuni¬ 
tatea lor. Ceea ce le provoacă indignarea este gestul chiar 
al învestiturii pentru că este semnul transmiterii unei pu¬ 
teri. Or, regii nu dispun de acestea şi nu pot conferi nimic 
din spiritual. O dată definită clar importanţa acestui gest 
făcut de rege şi a jurământului făcut de episcop, obiecţiile 
lor se împrăştie. Deoarece, în tot ceea ce ţine de modul de 
desemnare a episcopilor, în sensul concret al termenului, 
poate exista înţelegere sau târguiala. Este principiul pre¬ 
eminenţei spiritualului care contează'. 

Bilanţul disputei nu se apreciază în funcţie de termenii 
câtorva concordate, defectuoase şi rău aplicate, ci în 
funcţie de un rezultat global. Preeminenţa spiritualului şi 
mai concret autoritatea papei care are sarcina în legătură 
cu aceasta sunt oare mai bine asigurate la capătul unui 
imens efort de reformă a Bisericii? 

Reiese în mod evident că distincţia dintre spiritual şi 
temporal este mai netă. Regii chiar unşi sunt laici şi nu 
dispun de puteri religioase. Vicarul lui Christos pe 
pământ nu este împăratul, ci papa. Din acest motiv, el are 
putere asupra tuturor creştinilor, oricine ar fi aceştia. 
Ordinea lumii se află schimbată, Biserica este realmente 
stăpână, din moment ce ea deţine autoritatea pentru a 
defini normele vieţii morale. Toate puterile laice trebuie să 
se înţeleagă în privinţa acestei preeminenţe. în mod con¬ 
cret, regii sunt constrânşi să cadă la învoială cu pontiful. 
Nimic nu marchează mai bine situaţia eminentă a papa¬ 
lităţii decât predicarea cruciadei. în absenţa împăratului 
şi a regelui Franţei, papa se adresează tuturor credin¬ 
cioşilor Bisericii dându-le drept misiune să meargă la 
Pământul sfânt în pelerinaj şi ca soldaţi pentru a-şi 
căpăta aici mântuirea şi a elibera mormântul lui Christos. 
Faptul că o asemenea iniţiativă este pontificală şi că nu se 
împiedică de obiecţiile regilor spune mult despre autori¬ 
tatea papei în întreaga creştinătate. 

Luate în ansamblul lor, reforma morală, primatul 
roman in cadrul Bisericii, preeminenţa spiritualului nu 
constituie decât unul şi acelăşi program. Este vorba în 
totalitate de regăsirea ordinii în lume şi în Biserică. 
Trebuie să se ajungă la situaţia pe care clericii o consi¬ 
deră a fi conformă cu scopurile lui Dumnezeu. Există un 
proiect de sanctificare generală a lumii care verifică tot 
atât de bine reforma morală, precum bulversarea pute¬ 
rilor. Această repunere în ordine a lumii nu poate face 
abstracţie de orice referire la sfârşitul lumii. Această 
acţiune măreaţă trebuie să-i pregătească pe creştini pen¬ 
tru marea scadenţă şi, în acelaşi timp, să-i grăbească 
venirea. Prima cruciadă, c.u tensiunea sa escatologică atât 
de sfâşietoare, este cu siguranţă culmea acestui efort 
enorm de restaurare şi de reformă. 

